
CARTEA III 1 



CAPITOLUL I 


DESPRE CUVINTE ŞI LIMBAJ ÎN GENERAL 


§ 1. Omul poate să formeze sunete articulate. Dumnezeu fă- 
cînd din om o creatură sociabilă, i-a sădit nu numai pornirea şi 
necesitatea de a trăi laolaltă cu semenii săi, dar l-a mai înzes¬ 
trat şi cu darul vorbirii care urma să devină marele instrument şi 
legătura obişnuită în societate. Prin urmare omul are de la natură 
organele astfel alcătuite ca să poată îmbina sunate articulate pe 
care le numim „cuvinte“. Aceasta însă nu a fost suficient ca să ia 
naştere limbajul, căci papagalii şi multe alte păsări pot fi învă¬ 
ţate să producă sunete articulate destul de desluşite şi totuşi 
nu se poate în nici un chip susţine că ele sînt în stare să 
vorbească. 

§ 2. Din sunete articulate omul face semne ale unor idei. Prin 
urmare pe lîngă sunete articulate mai era necesar ea omul să fie 
în stare să folosească aceste sunete drept semne ale concepţiilor 
sale lăuntrice şi să facă din ele semne ale ideilor din mintea 
sa, ca prin aceasta ele să poată fi aduse la cunoştinţa celorlalţi 
şi gîndirea minţii omeneşti să fie transmisă de la un om la altul. 

§ 3. Din cuvinte omul face semne generale. Dair nici aceasta 
nu era destul ca să facă cuvintele atît de folositoare pe cît 
ar fi trebuit ele să fie. Nu este destul pentru desăvîrşirea 
limbajului ca sunetele să poată fi transformate în semne ale idei¬ 
lor dacă nu putem să ne folosim de aceste semne pentru a cu¬ 
prinde cu ele mai multe obiecte particulare, căci dacă 'fiecare 
obiect particular ar fi avut nevoie de o denumire distinctă care 
să-l desemneze, această înmulţire a cuvintelor ar fi încurcat fo¬ 
losirea lor 2 . Pentru a înlătura acest neajuns, limbajul se desăvîr- 
şeşte prin întrebuinţarea termenilor generali, prin care un cuvînt 

era făcut să însemne o sumedenie de existenţe particulare. 
Această întrebuinţare cu folos a sunetelor a fost obţinută numai 
cu ajutorul deosebirii dintre ideile semnificate de către cuvinte. 
Denumirile ce reprezintă idei generale au devenit generale, iar 
acelea care se folosesc în locul ideilor particulare, au rămas par¬ 
ticulare 3 . 

§ 4. Pe lîngă aceste .denumiri ce reprezintă idei, oamenii se 
mai folosesc de alte cuvinte nu pentru ca să semnifice vreo idee, 
ci lipsa ori absenţa unor idei simple sau complexe sau a tuturor 
ideilor împreună. Asemenea cuvinte sînt „nihil" în latineşte şi 
„ignoranţă" şi „sterilitate" 4 în englezeşte. Despre toate aceste 
cuvinte negative sau privative nu se poate spune pe drept că ele 
nu aparţin nici unei idei sau că nu semnifică nici o idee, căci 
atunci ele ar fi sunete fără semnificaţie. Dimpotrivă, ele se referă 
la idei pozitive şi semnifică absenţa lor. 

§ 5. în cele din urmă cuvintele derivă din ceea ce semnifică 
idei sensibile. Există posibilitatea să fim îndrumaţi într-o oare¬ 
care măsură către originea tuturor noţiunilor şi cunoaşterii noas¬ 
tre dacă observăm cît de mult depind cuvintele noastre de ideile 
sensibile obişnuite şi cum acele pe care le folosim ca să repre¬ 
zinte acţiuni şi noţiuni cu totul străine de simţuri îşi au obîrşia 
în idei sensibile şi sînt trecute de la idei vădit sensibile, la sem¬ 
nificaţii mai abstracte şi făcute să reprezinte idei care nu cad 
sub perceperea simţurilor noastre. De pildă : „a închipui, a se 
teme, a pricepe, a adera, a eoni cepe, a inspira, a se scîrbi, tul¬ 
burare, linişte" etc. sînt toate cuvinte luate din acţiunile lucru¬ 
rilor sensibile şi aplicate anumitor moduri de gîndire. Suflet în 
prima sa semnificaţie însemna „suflu, respiraţie", „înger" în¬ 
semna „crainic" 8 şi nu mă îndoiesc că dacă am putea să urmă¬ 
rim denumirile pînă la originea lor, am afla că în toate limbile, 
cele ce reprezintă lucruri care nu cad sub simţurile noastre, îşi 
au obîrşia în idei sensibile fl . Prin aceasta noi ne putem oarecum 
închipui ce fel de noţiuni erau şi de unde veneau acelea care 
umpleau mintea oamenilor cînd au început. să vorbească şi în 
ce chip natura, chiar privitor la denumirea lucrurilor, a sugerat 
pe neaşteptate oamenilor originalul şi principiile întregii lor cu¬ 
noaşteri. Pentru a da denumiri care să poată face cunoscut altora 



CAPITOLUL V (5 6) 


9 


orice fenomen pe care-I simţeau ei înşişi sau orice altă idee care 
le cădea sub simţuri, oamenii au fost siliţi să împrumute cuvinte 
de la ideile despre lucruri de obicei cunoscute prin senzaţii şi, 
prin acest mijloc, să facă pe alţii să înţeleagă mai uşor acele fe¬ 
nomene resimţite în ei înşişi şi care nu apăreau în afară în chip 
sensibil. Şi apoi, după ce au dobîndit denumiri cunoscute şi ac¬ 
ceptate cu care să semnifice acele operaţii lăuntrice ale propriei 
lor minţi, oamenii au fost în măsură să facă cunoscute prin cu¬ 
vinte toate celelalte idei ale lor, deoarece ele nu pot fi alcătuite 
din altceva decît fie din perceperi sensibile exterioare, fie din 
operaţii lăuntrice ale minţii asupra lor. Căci, după cum s-a ară¬ 
tat 7 , noi mu posedăm nici o idee în afară de cele venite originar, 
fie de la lucrurile sensibile dinafară, fie din ceea ce simţim în 
sinea noastră prin activitatea lăuntrică a propriei noastre minţi 
şi de care sîntem conştienţi îmlăuntrul nostru. 

§ 6. Împărţirea acestei cărţi. Ca să înţelegem însă mai bine 
folosirea şi forţa limbajului ca instrument al instrucţiei şi cu¬ 
noaşterii, va fi potrivit să examinăm : 

Întîl La ce se aplică în chip nemijlocit denumirile în vorbirea 
curentă. 

Al doilea. Deoarece toate denumirile sînt generale (cu excepţia 
numelor proprii) şi astfel nu reprezintă în mod particular 8 un 
singur lucru, ci reprezintă specii şi categorii de lucruri, va fi ne¬ 
cesar să examinăm pe urmă ce sînt speciile şi felurile de lucruri, 
sau, dacă preferaţi denumirile latine, ce sînt „species“ şi „ ge¬ 
nera" 9 , în ce constau ele şi cum sînt ele făcute. Dacă acestea 
sînt temeinic cercetate (aşa cum ar trebui), vom afla mai bine 
care este întrebuinţarea justă a cuvintelor, apoi oare sînt calităţile 
şi defectele fireşti ale limbajului şi ce mijloace ar trebui să folo¬ 
sim pentru a ne feri de neajunsurile obscurităţii şi nesiguranţei 
cuprinse în semnificaţia cuvintelor. Fără aceasta este imposibil 
să argumentăm limpede şi în ordine cu privire la cunoaştere, 
care fiind în legătură cu propoziţii dintre care cele mai multe 
sînt de obicei generale, are poate mai multe legături cu cuvin¬ 
tele decît bănuim. 

Aceste consideraţii vor constitui, prin urmare, subiectul capi¬ 
tolelor următoare, 

CAPITOLUL II 

JDESPKE SEMNIFICAŢIA CUVINTELOR 10 


§ 1. Cuvintele sînt semnele sensibile necesare pentru comuni¬ 
carea ideilor. Cu toate că omul posedă o mare varietate de gîn- 
duri şi din acelea din care alţii şi el însuşi pot să tragă foloase 
şi desfătare, totuşi ele sînt toate în mintea sa, invizibile şi ascunse 
altora şi nici nu pot fi făcute să se arate de la sine. Deoarece 
omul nu se putea bucura de avaintajele vieţii în societate fără co¬ 
municarea gîndurilor u , era nevoie ca oamenii să găsească unele 
semne exterioare sensibile prin care să se poată face cunoscute 
altora acele idei invizibile din care sînt formate gîndurile omu¬ 
lui. Nimic nu era mai potrivit acestui scop, şi ca fecunditate, şi 
ca iuţeală, decît acele sunete articulate pe care oamenii pot 
să le alcătuiască cu atîta uşurinţă şi în forme atît de diverse. 
Astfel putem înţelege în ce chip oamenii au ajuns să se folo¬ 
sească de cuvinte drept semne ale ideilor lor, cuvinte care erau 
prin natura lor aşa de bine adaptate acestui scop. Aceasta nu s-a 
făcut din cauza vreunei legături naturale între anumite idei şi 
sunete articulate particulare 12 , căci atunci nu ar exista decît un 
singur limbaj pentru toţi oamenii, ci s-a realizat printr-o acţiune 
voluntară prin care un anumit cuvînt este făcut în chip arbitrar 
semnul unei anumite idei. Folosul pe care-1 aduc cuvintele este 
deci să fie semne sensibile ale ideilor, iar ideile pe care le re¬ 
prezintă sînt propria lor semnificaţie nemijlocită. 

§ 2. Pentru cel ce se foloseşte de cuvinte, acestea sînt semnele 
sensibile ale ideilor sale. Fiindcă oamenii folosesc aceste semne 
fie pentru a-şi aminti propriile lor gînduri şi a ajuta memoria lor, 
fie, ca să spun aşa, pentru a scoate la iveală propriile lor idei 
şi să le pună în văzul altora 13 , cuvintele cu semnificaţia lor din¬ 
ţii sau nemijlocită nu reprezintă decît ideile din mintea celui 
care le foloseşte, oricît de imperfect sau fără grijă sînt adunate 
acele idei dintre lucrurile pe care se presupune că le reprezintă. 
Un om vorbeşte altuia ca să poată fi înţeles, iar scopul vorbirii 
este ca acele sunete, în calitate de semne, să poată aduce ideile 
sale la cunoştinţa ascultătorului. Deci cuvintele sînt semnele idei¬ 
lor vorbitorului şi nimeni nu le poate aplica în chip nemijlocit 
unor altor lucruri în afară de ideile pe care le are el însuşi. Căci 
altfel ar însemna să facă din ele semnele propriilor sale concep- 

ţii şi totuşi să Ie aplice altor idei, ceea ce ar însemna să facă din 
ele şi să nu facă din ele în acelaşi timp semnele ideilor sale şi 
astfel să nu obţină ca rezultat nici un fel de semnificaţie. Cu¬ 
vintele fiind semne voluntare, nu pot fi semne voluntare impuse 
de om unor lucruri pe care nu le cunoaşte. Aceasta ar însemna să 
facem din ele semne ale nimicului, sunete fără semnificaţie. Un 
om nu poate face din cuvintele sale nici semnele calităţilor lucru¬ 
rilor, iniei ale concepţiilor din mintea altuia şi din care el nu 
posedă nici una în mintea sa. Pînă cînd nu are idei proprii, un om 
nu poate să presupună că ele corespund cu concepţiile unui alt 
om, şi nici nu poate să folosească semne în locul lor, căci astfel 
ele ar fi semnele a nu ştiu ce, într-adevăr, semnele nimicului. 
Cînd însă un om îşi reprezintă ideile altui om prin propriile sale 
idei şi dacă consimte să le dea aceleaşi denumiri ca şi celălalt 
om, el denumeşte tot propriile sale idei, idei pe care le are, nu 
idei pe care nu le are. 

§ 3. Atît de necesar este aceasta în folosirea limbajului, îneît 
în această privinţă analfabetul şi omul instruit, învăţatul şi ig¬ 
norantul, toţi folosesc la fel cuvintele pe care le pronunţă (indi¬ 
ferent de înţelesul lor). în gura fiecărui om cuvintele reprezintă 
ideile pe care le are şi pe care ar vrea să le exprime prin acele 
cuvinte. Dacă un copil nu ia seama decît la culoarea galbenă 
strălucitoare a metalului despre care aude că se cheamă „aur“, 
el aplică cuvîntul ,,aur“ numai la propria lui idee despre acea 
culoare şi la nimic altceva şi, prin urmare, numeşte „aur“ culoarea 
galbenă văzută în coada unui păun. Un alt copil care a observat mai 
bine, adaugă la galbenul strălucitor şi ideea de greutate mare şi 
deci cînd foloseşte sunetul ,,aur“, acesta reprezintă ideea complexă 
de substanţă galbenă strălucitoare şi foarte grea. Un altul adaugă la 
aceste calităţi şi aceea de fuzibilitate, şi atunci pentru el cuvîn¬ 
tul „aur“ semnifică un corp strălucitor, galben, care se topeşte 
uşor şi este foarte greu. Altul adaugă maleabilitatea. Fiecare din 
aceşti copii foloseşte deopotrivă cuvîntul „aur“ cînd au prile¬ 
jul să exprime ideea căreia i-au aplicat acest cuvînt. Este evi¬ 
dent însă că fiecare din ei nu poate să aplice cuvîntul decît pro¬ 
priei sale idei şi nici nu poate să facă din acel cuvînt un semn 
care să reprezinte o idee complexă pe care nu o are. 

§ 4. Cuvintele sint puse adesea în mod tainic în legătură cu 
alte noţiuni. Deşi cuvintele aşa cum sînt folosite de oameni, nu 

pot să semnifice în chip potrivit şi nemijlocit decît ideile care 
sînt în mintea vorbitorului, totuşi în gîndirea lor ei le raportează 
în chip tainic la alte două lucruri. 

Intîi. La ideile din mintea altor oameni. Ei presupun că cuvin¬ 
tele lor sînt semne şi ale ideilor din mintea altor oameni cu care ei 
comunică, căci altfel ei ar vorbi în zadar şi nu ar putea fi înţeleşi 
dacă sunetele pe care le aplică unei idei ar fi aplicate de către 
ascultător unei alte idei ; aceasta ar însemna că vorbesc două 
limbi diferite. De obicei însă oamenii nu se opresc'să examineze 
dacă ideea din mintea lor este aceeaşi cu ideea din mintea celor 
cu care vorbesc, ci cred' că este destul dacă folosesc cuvîntul cu 
înţelesul pe care ei îşi închipuie că-1 are în limbajul comun. I’rin 
aceasta ei presupun că ideea pe care ei o semnifică este exact 
aceeaşi idee căreia îi aplică acea denumire oamenii 'luminaţi din 
acea ţară. 

§ 5. Al doilea. La realitatea lucrurilor. Fiindcă oamenii ar vrea 
să nu se creadă despre ei că vorbesc numai despre închipuirile lor, 
dar şi despre lucruri aşa cum sînt ele în realitate, ei presupun 
adesea că cuvintele lor reprezintă şi realitatea lucrurilor. De¬ 
oarece însă aceasta se referă mai cu seamă la substanţe şi la de¬ 
numirile lor, după cum noţiunile venite din închipuire se referă 
poate la idei simple şi moduri, vom vorbi mai pe larg despre 
aceste două feluri diferite de a aplica cuvintele atunci cînd vom 
trata despre denumirea modurilor compuse şi despre substanţe 
în particular 14 . Totuşi daţi-mi voie să spun aci că de cîte ori 
facem cuvintele să reprezinte alte lucruri în afară de ideile ce 
avem în propria noastră minte, aceasta înseamnă o conrupere a 
întrebuinţării cuvintelor, care aduce în semnificaţia lor obscuri¬ 
tate şi confuzie de neînlăturat. 

§ 6. Folosirea cuvintelor trezeşte uşor idei în minte. Cu pri¬ 
vire la cuvinte, trebuie să mai examinăm următoarele : Intîi. De¬ 
oarece cuvintele sînt semnele nemijlocite ale ideilor oamenilor 
şi prin aceasta instrumentele cu care oamenii îşi comunică con¬ 
cepţiile lor şi exprimă unul altuia gîndurile' şi închipuirile ce 
poartă în mintea lor, se întîmplă, prin întrebuinţare neîntre¬ 
ruptă, să se ivească o legătură între anumite sunete şi ideile pe 
care le reprezintă, încît denumirile auzite trezesc aproape numai- 
decît anumite idei ca şi cum înseşi obiectele care sînt capabile 
să le producă ar afecta simţurile jţi mod pozitiv. Aceasta 'se vă- 



Capitolul ii (ţş 7—8) 


13 


deşte faţă de toate calităţile sensibile evidente şi faţă de toate 
substanţele cu care avem de-a face în mod frecvent şi familiar. 

§ 7. Deseori se întrebuinţează cuvinte fără înţeles. Al doilea. 
Cu toate că înţelesul nemijlocit şi potrivit al cuvintelor îl for¬ 
mează ideile din mintea vorbitorului, totuşi din cauză că încă 
din leagăn ajungem să cunoaştem prin uz familiar anumite su¬ 
nete articulate în chip desăvîrşit şi le avem gata pe limbă şi 
totdeauna la îndemînă în memorie, şi totuşi nu avem totdeauna 
grijă să examinăm şi să fixăm bine semnificaţia lor, deseori se 
întîmplă că oamenii chiar cînd vor să se dedea unei examinări 
atente, îşi întemeiază gîndurile mai mult pe cuvinte decît pe lu¬ 
cruri. Ba chiar, deoarece multe cuvinte sînt învăţate înainte ca 
ideile pe care le reprezintă să fie cunoscute, unii, nu numai copiii, 
ci şi oametnii pronunţă numeroase cuvinte ca papagalii numai 
fiindcă au învăţat acele cuvinte şi au fost obişnuiţi cu acele 
sunete. In măsura însă în care cuvintele sînt utile şi au o semni¬ 
ficaţie, în aceeaşi măsură există o legătură constantă între sunet 
şi idee şi o indicaţie că unul reprezintă pe cealaltă. Dacă cuvin¬ 
tele nu sînt folosite în acest fel, ele nu sînt altceva decît zgo¬ 
mote fără nici o semnificaţie. 

§ 8. Semnificaţia cuvintelor este cu totul arbitrară. După cum 
s-a spus, cuvintele, printr-o lungă şi familiară întrebuinţare, ajung 
să trezească în oameni anumite idei atît de uşor şi de neîntrerupt, 
încît ei sînt dispuşi să creadă că între ele există o legătură na¬ 
turală. Este evident că cuvintele semnifică numai idei proprii 
oamenilor şi aceasta printr-o constrîngere cu desăvîrşire arbitrară 
şi de aceea deseori ele nu pot să trezească în alţii aceleaşi idei 
despre care noi credem că sînt semnificate de către cuvinte (chiar 
faţă de cei care vorbesc aceeaşi limbă). Fiecare om are puterea 
inviolabilă de a face ca cuvintele să reprezinte orice idee vrea, 
dar nici un om nu are puterea să facă pe alţi oameni să aibă în 
mintea lor aceleaşi idei ca ale lui atunci cînd ei se folosesc 
de aceleaşi cuvinte. Şi de aceea însuşi marele August, care 
stăpînea întreaga lume, recunoştea că nu poate .crea un nou 
cuvînt latin. Ceea ce înseamnă că el nu putea hotărî în chip ar¬ 
bitrar ce anume idee urma >să fie semnificată de un anumit sunet 
în gura şi în limba vorbită de către propriii lui supuşi 15 . Este ade¬ 
vărat că uzul comun, printr-un consimţămînt tacit, leagă anu¬ 
mite sunete de anumite idei în toate limbile, ceea ce îngrădeşte 

semnificaţia acelui sunet, astfel că un om nu vorbeşte corect 
dacă nu aplică sunetului acel înţeles şi lăsaţi-mă să adaug că un 
om nu vorbeşte inteligibil dacă cuvintele sale nu trezesc în as¬ 
cultător aceleaşi idei pe care le reprezintă aceleaşi cuvinte în 
mintea vorbitorului. însă oricare ar fi consecinţa faptului că 
oamenii întrebuinţează cuvintele în chip diferit, fie din cauza 
înţelesului lor general, fie din pricina înţelesului particular dat 
cuvintelor de către persoana căreia le adresează, este sigur că sem¬ 
nificaţia cuvintelor astfel cum le foloseşte se mărgineşte la ideile 
sale şi ele nu pot semnifica nimic altceva. 


CAPITOLUL III 

DESPRE TERMENII GENERALI 19 


§ 1. Cea mai mare parte dintre cuvinte au înţeles general. 
Toate obiectele ce există nefiind decît obiecte particulare 17 , s-ar 
putea probabil crede, pe drept, că cuvintele, care ar trebui să fie 
conforme cu obiectele, să aibă şi ele înţeles particular, vreau să 
spun cu privire la semnificaţia lor ; şi totuşi aflăm că se întîmplă 
cu totul contrariu. Cea mai mare parte din cuvintele care formează 
toate limbile sînt termeni generali. Aceasta nu a fost rezultatul 
neatenţiei sau întîmplării, ci al raţiunii ţi necesităţii. 

§ 2. Căci este imposibil ca toate obiectele particulare să aibă 
o denumire. Întîi. Este imposibil ca fiecare obiect particular să 
aibă o denumire particulară distinctă. Deoarece semnificaţia şi 
întrebuinţarea cuvintelor depinde de legătura pe care o face min¬ 
tea între ideile sale şi sunetele de care se foloseşte drept semne 
ale lor, este necesar, cu privire la aplicarea denumirilor la obiecte, 
ca mintea să aibă idei distincte despre obiecte şi să reţină şi denu¬ 
mirea proprie care aparţine fiecăruia, cu aplicarea specială la acea 
idee. Este însă peste puterea omenească să formeze şi să reţină 
idei distincte despre toate obiectele particulare cu care ne întîlnim ; 
fiecare pasăre şi animal văzute de oameni, fiecare pom şi plantă 
care ne afectează simţurile, nu ar putea găsi loc nici în cel mai 
cuprinzător intelect. Dacă socotim că este un exemplu de memorie 
prodigioasă faptul că unii generali au fost în stare să cheme pe 
numele lor pe fiecare soldat din armata lor, putem înţelege lesne 

motivul pentru care oamenii nu au încercat niciodată să dea denu¬ 
miri fiecărei oi dintr-o turmă, sau fiecărui corb care zboară pe 
deasupra capului lor, şi mai puţin să dea o denumire specială 
fiecărei frunze sau fiecărui grăunte de nisip pe care le-au văzut. 

§ 3. Şi inutil. Al doilea. Dacă aceasta ar fi posibil, ar fi totuşi 
inutil, căci nu ar servi scopul principal al limbajului. In zadar ar 
acumula oamenii denumiri de obiecte particulare care nu i-ar ajuta 
să-şi comunice gîndurile. Oamenii învaţă denumiri şi le folosesc 
în vorbirea cu alţii numai pentru a se face înţeleşi. Aceasta nu 
se poate realiza decît atunci cînd, prin uz sau consimţămînt, 
sunetul pe care-1 fac eu cu organele vorbirii trezeşte în mintea 
altui om care mă aude ideea căreia eu îi aplic acel sunet în 
mintea mea atunci cînd vorbesc. Aceasta nu poate fi făcut de 
către denumirile aplicate la obiecte particulare despre care numai 
eu am idei în minte şi deci denumirile lor nu pot fi semnificative 
şi inteligibile pentru un alt' om care nu cunoaşte toate acele 
lucruri foarte particulare pe care eu le-am înregistrat. 

§ 4. Al treilea. Să presupunem însă că şi aceasta se poate face 
(ceea ce nu cred) ; totuşi o denumire distinctă pentru fiecare obiect 
particular nu ar fi de cine ştie ce folos pentru îmbogăţirea cunoaş¬ 
terii, care sporeşte prin consideraţii generale cu toate că este 
fondată pe obiecte particulare. Acestea, reduse la specii cu denu¬ 
miri generale, sînt subordonate concepţiilor generale. Iar con¬ 
cepţiile cu denumirile ce le aparţin ajung la oarecare limită şi 
nu se înmulţesc în fiecare clipă peste ceea ce poate cuprinde 
mintea sau ceea ce este necesar. Şi de aceea cei mai mulţi oameni 
s-au oprit la acestea, dar nu în aşa măsură încît să se împiedice 
să deosebească obiectele particulare prin denumiri potrivite atunci 
cînd împrejurarea o cere. Şi, prin urmare, cu privire la propria 
lor specie, cu care au mai mult de-a face şi au mai des ocazia 
să vorbească despre persoane particulare, oamenii se folosesc de 
nume proprii şi astfel diferiţii indivizi au denumiri deosebite. 

§ 5. Care obiecte au denumiri proprii. Pentru acelaşi motiv, 
pe lîngă persoane, au mai dobîndit denumiri speciale şi ţările, 
oraşele, rîurile, munţii şi alte asemenea locuri deosebite, deoarece 
oamenii au deseori ocazia să le desemneze în mod special şi ca 
să spun aşa, să le pună în faţa celor cu care discută. Şi nu mă 
îndoiesc că dacă avem motive să menţionăm anumiţi cai tot atît 

de des pe cît menţionăm anumiţi oameni, trebuie să avem nume 
proprii obişnuite şi pentru unii, şi pentru alţii, iar Bucefal ar fi 
un nume tot atît de folosit ca Alexandru. De aceea vedem că 
printre jockei caii au nume proprii prin care sînt cunoscuţi şi 
deosebiţi de obicei ca şi servitorii lor, căci ei au deseori ocazia 
să menţioneze un anumit cal atunci cînd nu-1 au în faţa ochilor. 

§ 6. în ce mod se formează cuvintele cu înţeles general. Urmă¬ 
torul lucru ce trebuie cercetat este cum ajung să fie formate cuvin¬ 
tele cu înţeles general. Căci, de vreme ce toate lucrurile care există 
sînt numai obiecte particulare, cum ajungem noi la termenii gene¬ 
rali sau cum aflăm noi natura de ordin general pe care aceşti 
termeni se presupune că o reprezintă ? Cuvintele devin de ordin 
general atunci cînd fac din ele semnele ideilor generale, iar ideile 
devin generale separîndu-se de circumstanţele de timp, de loc sau 
de orice alte idei care le-ar putea determina la o existenţă parti¬ 
culară sau alta. Prin acest fel de abstractizare ele devin capabile 
să reprezinte mai mulţi indivizi; fiecare din aceştia se potriveşte, 
cu ideea abstractă, este de aceeaşi specie (după cum se spune). 

§ 7. Dar pentru a arăta aceasta mai limpede, poate că nu este 
greşit să urmărim noţiunile şi denumirile noastre de la începutul 
lor şi să observăm cum înaintăm treptat şi cu ce paşi ne dezvoltăm 
ideile începînd din prima copilărie. Nimic nu este mai evident 
decît că ideile pe care copiii (ca să vorbim numai de ei) le au 
despre persoanele cu care vorbesc sînt numai idei particulare, 
după cum sînt înseşi persoanele. Ideile despre doică şi mamă sînt 
bine formate în mintea lor şi ca nişte portrete ale lor reprezintă 
acolo numai aceste persoane. Denumirile pe care copiii le dau aces¬ 
tora sînt limitate numai la aceste persoane, şi denumirile de „doică" 
şi „mamă" de care se folosesc determină singure acele persoane. 
Mai tîrziu, cînd timpul şi cunoştinţele mai numeroase i-au făcut 
să observe că pe lume există multe alte fiinţe care prin forma 
şi calităţile lor se aseamănă cu tatăl şi mama lor şi cu persoanele 
cu care ei sînt obişnuiţi, atunci ei îşi formează o idee care se 
potriveşte cu toate aceste fiinţe şi pe care o numesc, împreună cu 
alţii, „om“, de. pildă. Şi astfel ei ajung să aibă o denumire gene¬ 
rală şi o idee generală, în care ei nu pun nimic nou, ci numai 
îndepărtează din ideea complexă despre Peter şi James, Maria 
şi Ioana ceea ce este particular fiecăruia şi reţin numai ceea ce 
este comun tuturor. 

Ş 8. Pe aceeaşi cale pe care ajung ei la denumirea generală şi 
la ideea de ,,om“, înaintează ei uşor către denumiri şi noţiuni 
mai generale. Căci, observînd că mai multe fiinţe se deosebesc 
de ideea lor despre „om“ şi, prin urnlare, nu pot fi cuprinse 
în această denumire, dar că posedă totuşi anume calităţi care se 
potrivesc cu omul, ei au reţinut numai aceste calităţi şi le-au 
îmbinat într-o singură idee, obţinînd astfel o nouă idee şi mai 
generală IS . Acestei idei dîndu-i o denumire, au alcătuit astfel un 
termen cu o cuprindere mai largă. Această idee nouă nu este 
formată prin vreo nouă adăugire, ci numai, ca şi mai înainte, 
lăsînd de o parte forma şi alte proprietăţi semnificate de denu¬ 
mirea „om“ şi reţinînd numai ideea unui corp înzestrat cu viaţă, 
simţuri şi mişcare spontană cuprinse în denumirea „animal". 

§ 9. Noţiunile generale nu sînt decît idei abstracte 19 . Este atît 
de evident, cred, că pe această cale oamenii şi-au format primele 
idei generale şi denumiri generale pentru ele, încît nu este nevoie 
de altă dovadă decît să privim la modul în care procedează oamenii 
de obicei cu privire la cunoaştere. Iar acela care crede că natura 
şi noţiunile generale sînt altceva decît asemenea idei abstracte 
şi idei parţiale din altele mai complexe luate la început din exis¬ 
tenţe particulare, mi-e (teamă că va fi în încurcătură unde să le 
găsească. Să se gîndească oricine şi apoi să-mi spună prin ce 
se deosebeşte ideea sa despre „om“ de aceea despre ,,Peter“ şi 
„Paul", sau ideea sa despre „cal", de ideea sa despre „Bucefal", 
decît prin aceea că a lăsat deoparte ceva special fiecărui individ 
şi a păstrat, din acele idei particulare complexe ale mai multor 
existenţe particulare, numai ceea ce este de acord cu ideea gene¬ 
rală ? Din ideile complexe semnificate de denumirile „om" şi 
„cal" lăsînd de o parte numai detaliile prin care ele se deosebesc 
şi reţinînd numai detaliile prin care ele se acordă şi făoînd din 
acestea o nouă idee complexă şi distinctă şi dîndu-i denumirea de 
animal, se obţine un termen mai general care cuprinde în afară 
de om şi cîteva alte creaturi. Din ideea de „animal" lăsaţi de o 
parte noţiunea de simţuri şi de mişcare spontană şi ideea complexă 
rămasă, formată din ideile simple rămase despre „om, viaţă şi 
hrană", devine mai generală sub termenul mai cuprinzător de 
vivens 20 . Iar mintea ca să nu zăbovească asupra acestui detaliu 
atît de evident de la sine, înaintează pe acelaşi drum către termenii 
de „corp", „substanţă" şi în sfîrşit către „fiinţă", „lucru" şi alţi 
termeni universali de acest fel ce reprezintă orice idee a noastră 21 , 

oricare ar fi ea. In concluzie : întreaga taină a termenilor genera 
şi species care face atîta zgomot prin Şcoli şi sînt pe drept puţin 
luate în seamă în afara Şcolilor, nu sînt altceva decît idei abstracte, 
mai mult sau mai puţin cuprinzătoare, şi cărora li s-au aplicat 
denumiri. In toate acestea este constant şi invariabil că fiecare 
termen mai general reprezintă o idee care nu este decît o parte 
dintr-o idee cuprinsă în acel termen 22 . 

§ 10. De ce se întrebuinţează de obicei genul în definiţii. Aceasta 
ne poate arăta motivul pentru care în definirea cuvintelor, ceea 
ce nu înseamnă decît arătarea semnificaţiei lor, noi ne folosim de 
gen sau de următorul 23 cuvînt general care-1 cuprinde. Aceasta 
nu din necesitate, dar numai pentru a economisi munca de enu¬ 
merare a celor cîtorva idei simple reprezentate de următorul cuvînt 
general sau gen, sau cîteodată de ruşine că nu putem s-o facem. 
Cu toate că definirea prin g enus şi differentia 24 (cer voie să folo¬ 
sesc aceşti termeni de specialitate cu toate că sînt termeni curat 
latini, deoarece ei se potrivesc cel mai bine eu noţiunile la care 
sînt aplicaţi) este drumul cel mai scurt, totuşi ne putem îndoi 
că este şi cel mai bun. Sînt sigur că aceasta nu este singura cale 
şi deci nu este absolut necesară. Căci definirea nu este altceva 
decît să faci pe altul să înţeleagă prin cuvinte care este ideea 
reprezentată de termen şi de aceea cea mai bună definiţie este să 
enumeri acele idei simple care sînt reunite în semnificaţia ter¬ 
menului definit. Şi dacă oamenii s-au obişnuit ca în locul acestei 
enumerări să se folosească de următorul termen general, aceasta 
nu a fost din necesitate sau pentru mai multă claritate, ci pentru 
iuţeală şi promptitudine. Căci eu cred că dacă cuiva care dorea 
să ştie ce idee reprezintă cuvîntul „om“, i s-ar fi spus că omul 
este o substanţă solidă şi întinsă, înzestrată cu viaţă, simţuri şi 
mişcare spontană şi cu facultatea de a raţiona, nu mă îndoiesc 
că înţelesul termenului „om“ ar fi fost tot aşa de bine cuprins 
şi că ideea pe care o reprezintă ar fi fost cel puţin tot aşa de 
clar adusă la cunoştinţă, la fel ca atunci cînd este definit ca 
fiind un „animal raţional". Această expresie, prin diferitele defi¬ 
niţii ale denumirilor „animal" — vivens şi corpus 25 , se reduce 
la ideile enumerate. în explicarea termenului „om" am urmat 
aci definiţia obişnuită în Şcoli, definiţie care nu este poate cea 
mai exactă, însă este destul de bună 26 pentru scopul meu actual. 
Din acest exemplu se poate vedea ce anume a dat naştere regulii 
că o definiţie trebuie să fie formată din g enus şi differentia şi el 

ne arată destul ce puţină nevoie avem de această regulă şi ce 
puţine foloase ne aduce stricta ei respectare. Căci, după cum am 
şpus, definiţiile fiind numai explicarea unui cuvînt prin mai multe 
alte cuvinte astfel ca înţelesul sau ideea pe care o reprezintă 
să poată fi cunoscută cu certitudine, reiese că limbile nu sînt 
totdeauna formate potrivit regulilor logicii, astfel ca semnifi¬ 
caţia fiecărui termen să fie exprimată de alţi doi termeni în chip 
exact şi clar. Experienţa ne dovedeşte suficient contrariul; sau 
atunci cei care au făcut această regulă au făcut-o greşit, deoa¬ 
rece ne-au dat atît de puţine definiţii conforme cu ea. Dar despre 
definiţii vom vorbi mai mult în capitolul următor 27 . 

§ 11. „ Generalul“ şi „ universalul“ 28 sînt creaţii ale intelectului. 
Revenind la cuvintele cu înţeles general, rezultă clar din cele ce 
s-au spus că generalul şi universalul nu aparţin existenţei reale 
a lucrurilor, ci sînt născociri şi creaţii ale intelectului, făcute pen¬ 
tru a fi folosite de către el însuşi şi privesc numai semne, fie ele 
cuvinte sau idei. După cum s-a spus, cuvintele au înţeles general 
atunci cînd sînt folosite drept semne ale ideilor generale şi astfel 
sînt deopotrivă aplicabile multor obiecte particulare, iar ideile sînt 
generale atunci cînd reprezintă multe obiecte particulare 29 , însă 
universalitatea nu aparţine obiectelor înseşi, care în existenţa lor 
sînt toate particulare ; chiar acele cuvinte şi idei care sînt generale 
în semnificaţia lor. Prin urmare, atunci cînd părăsim particularul, 
noţiunile generale ce rămîn sînt numai creaţii ale noastre, deoarece 
natura lor generală nu constă decît în puterea ce le-o dă intelec¬ 
tul să semnifice sau să reprezinte multe obiecte particulare. Căci 
semnificaţia ce-o au nu este deoît o relaţie adăugată lor de către 
mintea omului. 

§ 12. Ideile abstracte sînt esenţa genului (genera) şi speciei 
(species). De aceea, următorul lucru de cercetat este ce fel de sem¬ 
nificaţie au cuvintele cu înţeles general. Căci deoarece este evi¬ 
dent că ele nu semnifică numai un obiect particular, căci atunci 
ele nu ar fi termeni generali, ci nume proprii, tot aşa, pe de altă 
parte, este evident că ele nu semnifică o pluralitate, căci atunci 
„om" şi ,,oameni" ar însemna acelaşi lucru şi deosebirea dintre 
„numere" (cum le numesc gramaticienii 30 ) ar fi de prisos şi fără 
folos. Atunci ceea ce semnifică cuvintele de ordin general este o 
anume specie de lucruri şi fiecare din ele realizează aceasta fiind 
semnul unei idei abstracte din minte. Se constată că lucruri care 

există sînt conforme cu acea idee şi astfel sînt aşezate sub acea 
denumire sau, ceea ce este acelaşi lucru, ele sînt de acea specie. 
De unde rezultă cu evidenţă că esenţele speciilor, sau (dacă pre¬ 
feraţi cuvîntul latin) species, nu sînt altceva decît aceste idei 
abstracte. Căci ceea ce face ca un obiect să fie de o anume specie 
este că posedă esenţa acelei specii, iar ceea ce dă dreptul la 
acea denumire este conformitatea cu ideea căreia i se aplică denu¬ 
mirea ; atunci a poseda acea esenţă sau a avea acea conformitate 
trebuie să fie acelaşi lucru, deoarece a aparţine unei specii şi a 
avea dreptul la denumirea acelei specii, este totuna. De exemplu : 
a fi un om sau din specia om şi a avea dreptul la denumirea „om“, 
este acelaşi lucru. De asemenea : a fi un om sau din specia om şi 
a avea esenţa unui om, este acelaşi lucru. Fiindcă nimic nu poate 
să fie un om sau să aibă dreptul la denumirea de „om“ decît 
ceea ce este conform cu ideea abstractă reprezentată de denumirea 
„om“ şi nici un lucru nu poate să fie un om, nici să aibă dreptul 
la specia om decît dacă posedă esenţa acelei specii; atunci ur¬ 
mează că ideea abstractă reprezentată de denumire şi esenţa spe¬ 
ciei este unul şi acelaşi lucru. De unde putem să vedem uşor că 
esenţele speciilor lucrurilor şi, în consecinţă, clasificarea lor este 
opera intelectului care abstractizează şi creează acele idei generale. 

§ 13. Ele sînt opera intelectului, însă îşi au fundamentul în 
similitudinea dintre lucruri. Aş vrea să nu se creadă că am uitat 
un lucru însemnat, anume că neg că natura face multe lucruri 
asemănătoare ; nimic nu este mai vădit mai cu seamă cu privire 
la rasele animalelor şi la toate fiinţele care se înmulţesc prin 
sămînţă. Totuşi, cred că putem spune că clasificarea lor sub denu¬ 
miri este opera intelectului care în similitudinea observată între 
ele găseşte prilej să formeze idei generale abstracte şi să le aşeze 
în minte ca modele sau forme cu denumiri aplicate lor. Căci luat 
în acest sens, cuvîntul „formă" are o semnificaţie foarte specială : 
dacă obiectele particulare sînt conforme cu acea semnificaţie, 
atunci ele sînt de acea specie şi au acea denumire, adică sînt puse 
în acea classis. Căci atunci cînd spunem „acesta este un om, acela, 
un cal ; aceasta este dreptate, aceea cruzime ; acesta este un cea¬ 
sornic, acela un borcan", ce facem altceva decît să rînduim lucru¬ 
rile sub diferite denumiri specifice pentru că ele sînt conforme cu 
acele idei abstracte ale căror semne sînt denumirile ce le-am dat ? 
Şi ce sînt esenţele acelor specii stabilite şi desemnate prin denu¬ 
miri, dacă nu ideile abstracte din minte ? Idei care sînt, ca să 

spun aşa, legătura dintre lucrurile particulare ce există şi denumirile 
sub care. urmează să fie rînduite. Şi cînd cuvintele de ordin 
general au vreo legătură cu obiectele particulare, aceste idei ab¬ 
stracte sînt agentul de legătură care le uneşte, astfel că esenţele 
speciilor aşa cum sînt diferenţiate şi denumite de noi, nu sînt şi 
nici nu pot fi altceva decît acele idei abstracte şi precise pe care 
le avem în minte. Şi, prin urmare, dacă presupusele esenţe reale 
ale substanţelor sînt deosebite de ideile noastre abstracte, atunci 
ele nu pot fi esenţele speciilor sub care rînduim lucrurile. Căci 
două specii pot fi una singură în chip tot atît de raţional, după 
cum două esenţe diferite pot să fie esenţele unei singure specii. 
Şi eu întreb ce modificări se pot sau nu ivi într-un cal sau în 
plumb fără a transforma pe oricare din ei în altă specie ? Aceasta 
este uşor de rezolvat dacă stabilim speciile lucrurilor prin 
ideile noastre abstracte. Dar dacă în aceasta cineva s-ar conduce 
după presupusele esenţe reale, cred că el s-ar încurca şi nu ar fi 
niciodată în stare să ştie cu precizie cînd un lucru încetează să 
fie de specia calului sau plumbului. 

§ 14. Fiecare idee abstractă distinctă este o esenţă distinctă. 
Nici nu se va mira cineva că spun că aceste esenţe sau idei ab¬ 
stracte (care sînt măsura denumirilor şi limitele speciilor) sînt 
opera intelectului, dacă observăm că cel puţin cele complexe 
sînt deseori la unii oameni înmănunchieri diferite de idei simple 
şi astfel ceea ce este zgîrcenie pentru un om, nu este pentru altul. 
Ba chiar cu privire la substanţe, ale căror idei abstracte par că 
sînt luate din lucruri înseşi, ele nu sînt totdeauna aceleaşi. Nu, 
nici cu privire la specia cea mai familiară şi pe care o cunoaştem 
cel mai de aproape, deoarece s-a pus de mai multe ori la îndoială 
dacă fetusul născut dintr-o femeie este om şi s-a mers atît de de¬ 
parte încît s-a dezbătut dacă el urma sau nu să fie hrănit şi bo¬ 
tezat 31 , ceea ce nu s-ar fi putut întîmpla dacă ideea abstractă 
sau esenţa căreia îi aparţine denumirea de ,,om“ ar fi fost creată 
de natură şi nu ar fi o adunare variabilă şi nesigură de idei simple 
pe care intelectul le împreună şi apoi, abstractizînd, le aplică o 
denumire. Astfel că în realitate fiecare idee abstractă distinctă este 
o esenţă distinctă, iar denumirile ce reprezintă asemenea idei dis¬ 
tincte sînt denumiri de lucruri esenţial diferite. Astfel, un cerc 
este tot atît de esenţial diferit de un oval, precum este oaia de 
capră şi ploaia este tot atît de esenţial diferită de zăpadă, precum 
este apa de pămînt, deoarece este imposibil ca ideea abstractă 

care este esenţa uneia să poată fi comunicată celeilalte. Şi astfel 
două idei abstracte care se deosebesc prin ceva, cu două denumiri 
distincte alipite lor, alcătuiesc două specii distincte (sau dacă 
preferaţi „ species“) tot atît de esenţial diferite ca două din cele 
mai îndepărtate sau opuse specii din lume. 

§ 15. Esenţe reale' şi esenţe nominale. Dar deoarece unii au 
crezut (şi nu fără temei) că esenţele lucrurilor sînt cu totul ne¬ 
cunoscute, poate că nu este nepotrivit să examinăm diversele sem¬ 
nificaţii ale cuvîntului „esenţă". 

Întîi. Esenţa poate fi luată ca fiind existenţa oricărui lucru prin 
care el este ceea ce este. Şi astfel adevărata alcătuire interioară 
a lucrurilor (în general necunoscută în substanţe), de care depind 
calităţile ce pot fi descoperite în ele, poate fi numită „esenţa" 
lor. Aceasta este propria semnificaţie originară a cuvîntului, după 
cum este vădit din felul cum s-a format; essentia în primul său 
înţeles semnifica exact „existenţă" 32 . Şi cu acest înţeles este el 
încă folosit cînd vorbim de esenţa obiectelor particulare fără să le 
dăm vreo denumire. 

Al doilea. învăţătura şi discuţiile din Şcoli ocupîndu-se mult cu 
g enus şi species, cuvântul „esenţă" aproape că a pierdut prima sa 
semnificaţie şi în loc să fie aplicat alcătuirii reale a lucrurilor, 
a fost aproape totdeauna aplicat alcătuirii artificiale a lui g enus 
şi species. Este adevărat că în mod obişnuit se presupune o alcă¬ 
tuire reală a speciilor de lucruri şi, fără îndoială, că trebuie să 
existe o alcătuire reală de care trebuie să depindă orice adunare 
de idei simple care coexistă. Dar fiind evident că lucrurile sînt 
rînduite sub denumiri în feluri sau specii numai în măsura în 
care ele sînt conforme cu anumite idei abstracte la care am alipit 
acele denumiri, esenţa fiecărui gen sau specie se reduce la însăşi 
acea idee abstractă care este reprezentată de către denumirea 
generală sau cea „specială" (dacă-mi este îngăduit s-o deduc din 
„species" după cum fac cu „general" din „genus"). Şi acesta vom 
afla că este înţelesul cuvîntului „esenţă" în folosirea lui cea mai 
obişnuită. Cred că aceste două feluri de esenţe pot fi numite în 
chip potrivit, una esenţa „reală", iar cealaltă esenţa „nominală" M . 

§ 16. Există o legătură constantă între denumire şi esenţa no¬ 
minală. între esenţa nominală şi denumire este o legătură atît 
de strînsă încît denumirea oricărui fel de lucru nu poate fi atri- 

buită decît unui obiect particular care are acea esenţă prin care 
corespunde ideii abstracte al cărei semn este acea denumire. 

§ 17. Este inutilă presupunerea că speciile se deosebesc prin 
esenţele lor reale. Cu privire la esenţele reale ale substanţelor 
corporale (ca să nu menţionăm decît pe acestea), dacă nu mă 
înşel sînt două opinii. Una este a acelora care folosesc cuvîntul 
„esenţă" pentru ceea ce nu cunosc şi presupun că există un anume 
număr din acele esenţe potrivit cu care sînt făcute toate obiectele 
din natură şi la care iau parte cu precizie fiecare din ele şi astfel 
devin de o specie sau alta 34 . Cealaltă opinie, mai raţională, este 
a acelora care privesc toate obiectele din natură ca avînd o alcă¬ 
tuire reală a particulelor lor imperceptibile, dar necunoscută, din 
care decurg acele calităţi sensibile care ne folosesc să le deosebim 
unele de altele, după cum avem prilejul să le rînduim în specii 
sub denumiri comune 35 . Prima din aceste opinii, aceea care pre¬ 
supune că aceste esenţe sînt un anume număr de forme sau tipare 
în care sînt turnate toate obiectele ce există în natură şi la care 
ele participă în chip egal, cred că a încurcat foarte mult cunoaşte¬ 
rea lucrurilor din natură. Apariţia frecventă a monştrilor la toate 
speciile de animale, a imbecililor şi a altor descendenţi stranii 
născuţi din om, poartă în ele dificultăţi care nu se împacă cu 
această ipoteză, deoarece este tot atît de imposibil ca două lucruri 
care participă exact la aceeaşi esenţă reală să aibă proprietăţi 
diferite, pe cît este de imposibil ca două figuri care participă la 
esenţa reală a unui cerc să aibă proprietăţi diferite. Dar dacă nu 
ar exista nici un alt motiv în contra acestei ipoteze, presupunerea 
că există esenţe care nu pot fi cunoscute şi cu toate acestea să 
facem din ele ceea ce distinge speciile lucrurilor între ele, este 
un lucru atît de inutil şi nefolositor pentru cunoaşterea noastră, 
înoît numai aceasta ar fi destul să ne facă să înlăturăm această 
ipoteză şi să ne mulţumim cu acele esenţe ale felurilor sau spe¬ 
ciilor de lucruri la care cunoaşterea noastră poate să ajungă 36 . 
Atunci cînd le cercetăm serios, după cum am spus, aceste esenţe 
nu sînt altceva decît ideile abstracte complexe la care noi am 
alăturat denumiri generale distincte 37 . 

§ 18. Esenţa reală şi nominală sînt acelaşi lucru în ideile simple 
şi în moduri, şi lucruri diferite în substanţe. Esenţele fiind astfel 
diferenţiate în nominale şi reale, putem să observăm mai departe 
că în speciile de idei simple şi moduri ele sînt totdeauna acelaşi 

lucru, însă în substanţe sînt totdeauna cu totul diferite. Astfel, 
o figură care cuprinde spaţiul dintre trei linii este esenţa atît reală 
cît şi nominală a unui triunghi 38 , fiindcă ea nu este numai ideea 
abstractă la care este alipită denumirea generală, ci chiar essentia 
sau „firea“ lucrului însuşi, acel fundament de unde decurg toate 
proprietăţile sale şi la care ele toate sînt inseparabil alipite. Dar 
este cu totul altfel cu privire la particula de materie care for¬ 
mează inelul de pe degetul meu, în care -aceste două esenţe sînt 
vădit diferite. Căci toate proprietăţile de culoare, greutate, fuzi- 
bilitate, stabilitate etc. depind de alcătuirea reală a particulelor 
sale imperceptibile şi îl fac să fie aur şi îi dau dreptul la acea 
denumire ca : re, prin urmare, este esenţa sa nominală. Fiindcă 
nimic nu poate fi numit „aur“ decît ceea ce posedă calităţi con¬ 
forme cu acea idee abstractă şi complexă căreia îi este aplicată 
acea denumire. Dar despre această deosebire a esenţelor aparţinînd 
în special substanţelor, vom avea ocazie să vorbim mai pe larg 39 
cînd vom cerceta denumirile lor. 

§ 19. Esenţele nu se reproduc şi sînt incoruptibile. Se va vedea 
mai departe din ceea ce ni se spune despre esenţe, că asemenea 
idei abstracte despre care am vorbit, cu denumiri aplicate lor, 
sînt esenţe, anume că nu se reproduc şi sînt incoruptibile. Aceasta 
nu poate fi adevărat despre alcătuirile slabe ale lucrurilor care 
încep şi pier împreună cu ele 40 . Toate lucrurile care există, 
afară de creatorul lor, sînt supuse schimbării. Mai cu seamă acele 
lucruri pe care le cunoaştem şi pe care le-am rînduit în grupuri 
sub denumiri sau semne distinote. Astfel, ceea ce azi este iarbă, 
mîine va fi carnea unei oi şi puţin mai tîrziu va face parte din 
om. In toate asemenea schimbări este vădit că esenţa lor reală, 
adică alcătuirea de care depind proprietăţile acestor obiecte, este 
distrusă şi piere împreună cu ele. Insă deoarece esenţele sînt luate 
drept idei stabilite în minte cu denumiri aplicate lor, se presupune 
că ele rămîn statornic aceleaşi, oricare ar fi schimbările la care 
ar fi supuse substanţele particulare. Căci orice s-ar întîmpla cu Ale¬ 
xandru şi cu Bucefal, ideile la care sînt aplicate denumirile de „om“ 
şi „cal" se presupune că rămîn cu toate acestea neschimbate şi 
astfel esenţele acelor specii sînt în întregime conservate şi nu sînt 
distruse, orice schimbări s-ar ivi într-unul sau toţi indivizii acelor 
specii. Prin acest mijloc esenţa unei specii rămîne nevătămată şi 
întreagă fără ca să existe nici măcar un singur individ de acel 
fel 41 . Căci dacă nicăieri pe lume nu ar exista acum vreun cerc 

(şi se poate ca nicăieri să nu existe un cerc desenat exact), totuşi 
ideea alipită acelei denumiri nu ar înceta să fie ceea ce este, nici 
nu ar înceta să fie ca un model cu ajutorul căruia să hotărîm care 
din figurile particulare cu care ne întîlnim au sau nu dreptul să 
se numească „cerc“ şi astfel să arătăm care din ele este de acea 
specie pentru că are acea esenţă. Şi cu toate că în natură nu a 
existat vreun animal ca unicornul, nici vreun peşte ca sirena, totuşi 
esenţa unei sirene este tot atît de inteligibilă ca şi esenţa unui 
om, pentru că presupunem că acele denumiri reprezintă idei 
abstracte complexe care nu conţin nici o contrazicere în ele, iar 
ideea despre unicorn este tot atît de statornică, de certă şi per¬ 
manentă ca şi ideea despre cal. Din ceea ce s-a spus rezultă în 
chip evident că doctrina imuabilităţii esenţelor dovedeşte că ele 
nu sînt decît idei abstracte şi această doctrină se întemeiază pe 
relaţia stabilită între ideile abstracte şi anumite sunete ca semne 
ale lor, şi aceasta va fi adevărat atîta vreme cit aceeaşi denumire 
poate avea aceeaşi semnificaţie. 

§ 20. Recapitulare. Iată ce vreau să spun, pe scurt, în con¬ 
cluzie : că toată marea importanţă a lui genera şi species şi a esen¬ 
ţelor lor se reduce numai la aceea că oamenii formează idei ab¬ 
stracte şi le aşază în mintea lor cu denumiri aplicate lor şi, prin 
aceasta, îşi creează posibilitatea să examineze lucrurile şi să vor¬ 
bească despre ele, ca să spun aşa, înmănuncheate, pentru a-şi co¬ 
munica şi îmbogăţi cunoştinţele mai uşor şi mai repede. Aceasta 
însă s-ar realiza încet dacă cuvintele şi gîndirea lor s-ar mărgini 
numai la obiecte particulare. 


CAPITOLUL IV 

DESPRE DENUMIRILE IDEILOR SIMPLE 


§ 1. Denumirile ideilor simple, ale modurilor şi substanţelor au 
fiecare ceva particular 42 . Deşi, după cum am arătat, toate cu¬ 
vintele nu semnifică nemijlocit decît ideile din mintea vorbito¬ 
rului, totuşi după o cercetare mai amănunţită vom vedea că denu¬ 
mirile ideilor simple, ale modurilor complexe (în care eu cuprind 
şi relaţiile) şi ale substanţelor naturale, au fiecare din ele ceva 
particular şi diferit de celelalte. De exemplu : 

§ 2. Intîi. Denumirile ideilor simple şi ale substanţelor suge¬ 
rează o existenţă reală. Denumirile ideilor simple şi ale substan¬ 
ţelor, împreună cu ideile abstracte din minte pe care ele le 
semnifică în chip nemijlocit, mai sugerează o existenţă reală din 
care a fost derivat modelul lor originar. însă denumirile modu¬ 
rilor complexe se opresc la ideea care se află în minte şi nu în¬ 
drumă gîndirea mai departe, după cum vom vedea mai pe larg 
în capitolul următor. 

§ 3. Al doilea. Denumirile ideilor şi modurilor simple semnifică 
totdeauna esenţa reală şi pe cea nominală împreună. Denumirile 
ideilor şi modurilor simple semnifică totdeauna atît esenţa reală 
oît şi pe cea nominală ale speciilor lor. însă denumirile substan¬ 
ţelor naturale rareori semnifică altceva decît. esenţele nominale 
ale acelor specii, după cum vom arăta în capitolul care tratează 
în special despre denumirea substanţelor 43 . 

§ 4. Al treilea. Denumirile ideilor simple nu se pot defini. 
Denumirile ideilor simple nu sînt în măsură să primească nici o 
definiţie ; denumirile tuturor ideilor complexe sînt în măsură să 
primească definiţii. Pe oît ştiu, pînă acum nu s-au luat în seamă 
de nimeni care cuvinte pot fi definite şi care nu. Sînt înclinat 
să cred că nu rareori această lipsă este prilej de mare ceartă şi 
obscuritate în argumentările oamenilor, deoarece unii din ei cer 
definiţiile unor termeni care nu pot fi definiţi şi alţii cred că 
ar trebui să rămînă mulţumiţi cu explicaţia dată de un cuvînt mai 
general şi de restricţiile sale (sau, ca să vorbim în termeni de 
specialitate, de gen şi de diferenţă) 44 . Dar chiar cei care aud 
o asemenea definiţie făcută conform regulii nu au deseori o con¬ 
cepţie mai clară despre înţelesul cuvîntului decît aveau înainte. 
Eu cel puţin cred că a arăta care anume cuvinte pot fi definite 
şi care nu şi în ce constă o definiţie bună, nu este cu totul în 
afara scopului nostru actual şi poate că va procura destulă lumină 
cu privire la natura acestor semne şi la ideile noastre, încît 
să merite o preţuire mai specială. 

§ 5. Dacă toate cuvintele ar putea fi definite, aceasta ar în¬ 
semna un proces „in infinitum“. Nu-mi voi da osteneala să 
dovedesc aci că toţi termenii nu pot fi definiţi pe motivul vădit 
că am fi îndrumaţi in infinitum 45 pe acea cale dacă am admite 
că toate denumirile pot fi definite. Căci dacă termenii unei defi- 



CAPITOLUL IV ({{ 6—8) 


27 


niţii ar trebui mereu să fie definiţi de către alţi termeni, unde 
ne-am opri pînă la urmă ? Insă, prin natura ideilor noastre şi a 
semnificaţiei cuvintelor noastre, voi arăta de ce unele denumiri 
pot fi definite iar altele nu, şi care anume sînt acelea. 

§ 6. Ce este o definiţie. Cred că toată lumea este de acord că 
o definiţie nu înseamnă altceva deeît „a arăta înţelesul unui 
cuvînt prin alţi cîţiva termeni care nu sînt sinonimi". Deoarece 
înţelesul cuvintelor nu înseamnă deeît ideile pe care acel ce se 
foloseşte de cuvinte le-a făcut să fie reprezentate de către acele 
cuvinte, înseamnă că înţelesul oricărui cuvînt este arătat, sau 
cuvîntul este definit atunci cînd ideea semnificată prin alte cu¬ 
vinte şi anexată cuvintelor din mintea vorbitorului, este, ca să 
spun aşa, prezentată sau pusă în faţa altei persoane şi astfel 
semnificaţia sa este verificată. Acesta este singurul folos şi scop 
al definiţiilor şi, prin urmare, singurul criteriu după care o de¬ 
finiţie este bună sau nu. 

§ 7. De ce nu se pot defini ideile simple. Punînd această pre¬ 
misă eu spun că „denumirile ideilor simple" şi numai acestea 
„nu pot fi definite". Motivul este că diverşii termeni ai unei 
definiţii semnifică diverse idei, cînd însă sînt luaţi toţi împreună 
nu pot în nici un chip să reprezinte o idee care nu este de loc 
compusă, şi prin urmare o definiţie (care de fapt nu este deeît 
arătarea înţelesului unui cuvînt prin diverse alte cuvinte care să 
nu semnifice fiecare acelaşi lucru) nu-şi poate avea locul în legă¬ 
tură cu denumirile ideilor simple. 

§ 8. Exemple : mişcarea. Neobservarea acestei diferenţe cu pri¬ 
vire la ideile noastre şi denumirile lor a dus la acea grozavă 
neseriozitate în Şcoli şi care se poate uşor observa în defini¬ 
ţiile pe care ele ni le dau despre cîteva dintre aceste idei simple. 
Căci chiar maeştrii definiţiilor au fost siliţi să lase neatinse cea 
mai mare parte din idei numai din cauza imposibilităţii de a 
le defini. Ce limbă mai desăvîrşit neinteligibilă poate să născo¬ 
cească spiritul omului deeît această definiţie a mişcării ? „Activi¬ 
tatea unei entităţi în putere, în măsura în care este în putere" 4B . 
Dacă nu i-ar fi fost deja cunoscută prin faimoasa sa absurditate, 
orice om cu judecată ar- fi încurcat la ghicitul cuvîntului despre 
care s-ar putea vreodată presupune că-i serveşte drept explicaţie. 
Dacă Cicero ar fi întrebat pe un olandez ce înseamnă beweeginge 17 

şi ar fi primit răspunsul în latineşte că este adus entis in poten- 
tia quatenus in potentia 48 , întreb dacă cineva îşi poate închipui 
că ar fi putut Cicero să înţeleagă din aceasta ce înseamnă cuvîntul 
beweeginge sau să ghicească ce idee are de obicei un olandez în 
fninte şi pe care o comunică altuia atunci cînd se foloseşte de 
acel sunet ? 

§ 9. Nici filozofii moderni care s-au străduit să se lepede 
de jargonul Şcolilor şi să vorbească inteligibil nu au reuşit mult 
mai bine să definească ideile simple, fie explicînd cauzele lor 
sau în orice alt fel. Atomiştii care definesc mişcarea ca fiind „tre¬ 
cerea de la un loc la altul", ce fac mai mult decît să înlocuiască 
un cuvînt printr-un sinonim al său ? Căci ce este „trecerea" 
altceva decît mişcarea ? Şi dacă ar fi întrebaţi ce este „trecerea", 
cum ar putea-o ei defini mai bine deoît prin „mişcare" ? Căci 
nu este cel puţin tot atît de potrivit şi semnificativ să spui „tre¬ 
cerea este mişcarea de la un loc la altul", decît să spui „mişcarea 
este o trecere" ? etc. Cînd schimbăm unul cu altul două cuvinte 
cu aceeaşi semnificaţie, noi traducem, nu definim. Cînd un cuvînt 
este mai bine înţeles decît altul, ne poate servi ca să înţelegem 
ce idee reprezintă cuvîntul necunoscut, dar aceasta este foarte 
departe de a fi o definiţie, sau atunci vrem să spunem că fiecare 
cuvînt englez din dicţionar este definiţia cuvîntului latin căruia 
îi corespunde şi că „mişcarea" este definiţia lui motus. Dacă o 
examinăm mai bine, nici definiţia mişcării dată de cartezieni nu 
se va dovedi mai bună, adică aplicarea succesivă a părţilor din 
suprafaţa unui corp, părţilor din suprafaţa altui corp. 

§ 10. Lumina. „Actul de a fi transparent în măsura. în care 
este transparent" este o altă definiţie peripateticiană a unei idei 
simple. Ea nu este mai absurdă decît aceea a mişcării, însă îşi 
trădează mai limpede inutilitatea şi neînsemnătatea, deoarece ex¬ 
perienţa va convinge uşor pe oricine că ea nu poate de loc să 
facă pe un orb să priceapă înţelesul cuvîntului „lumină" (pe care 
ea pretinde că-1 defineşte). Definiţia mişcării însă nu apare de la 
prima vedere atît de inutilă pentru că scapă acestui fel de în¬ 
cercare. Căci deoarece această idee simplă ajunge în minte atît 
prin pipăit cît şi prin vedere, este imposibil să dăm de exem¬ 
plu pe cineva care să nu poată căpăta ideea de mişcare decît nu¬ 
mai prin definiţia acelei denumiri. Acei care ne spun că lumina 
este un număr mare de globule mici care izbesc viguros fundul 

ochiului, vorbesc mai inteligibil decît cei din Şcoli ; totuşi aceste 
cuvinte oricît de bine ar fi înţelese, nu vor face mai bine cunos¬ 
cută ideea reprezentată de cuvîntul „lumină" unui om care nu o 
înţelegea mai înainte 4 ®, decît dacă cineva îi spune că lumina nu 
este altceva decît o adunare de mingi mici de tenis pe care 
zînele le lovesc toată ziua cu rachetele de frunţile numai a unor 
oameni, lăsînd de o parte pe ceilalţi 50 . Căci admiţînd că această 
explicaţie ar fi adevărată, totuşi ideea despre cauza luminii, dacă 
cumva am cunoaşte-o cu exactitate, nu ne-ar da o idee despre 
lumina însăşi aşa cum este ea în noi ca percepţie particulară, 
precum ideea despre forma şi mişcarea unei bucăţi ascuţite de 
oţel nu ne-ar da ideea despre durerea ce poate ea să ne prici¬ 
nuiască. Căci cauza unei senzaţii şi senzaţia însăşi sînt două idei 
distincte cuprinse în toate ideile simple ale unui simţ ; două idei 
atît de diferite şi îndepărtate una de alta, încît nu am putea găsi 
altele mai diferite. Şi, prin urmare, oricît de multă vreme ar izbi 
globulele lui Des Cartes retina unui om orb din cauza lui guiţa 
serena 51 , prin aceasta el nu va avea niciodată idee de lumină sau 
de ceva asemănător, cu toate că înţelege foarte bine ce sînt globu¬ 
lele şi ce înseamnă să izbeşti un corp străin. De aceea cartezienii 
disting perfect lumina care este cauza acelei senzaţii în noi, de 
ideea care este produsă de lumină în noi şi care este într-adevăr 
lumina. 

§ 11. Explicăm mai departe de ce ideile simple nu pot fi de¬ 
finite. După cum s-a arătat, nu putem dobîndi idei simple decît 
prin impresiile pe care obiectele înseşi le fac asupra minţii 
noastre pe căile speciale destinate fiecărei specii. Dacă ideile 
simple nu sînt primite pe aceste căi, toate cuvintele din lume de 
care ne-am folosi ca să explicăm sau să definim vreuna din denu¬ 
mirile lor nu vor fi în stare să producă în noi ideea pe care o 
reprezintă cuvîntul. Căci cuvintele fiind sunete, nu pot da naştere 
în noi decît la ideile simple despre chiar aceste sunete şi nici 
nu pot să trezească vreo idee simplă în noi decît prin legătura 
voluntară ce se ştie că există între cuvinte şi acele idei simple 
semnificate de cuvinte potrivit uzului comun. Acel care gîndeşte 
altfel să încerce dacă vreun cuvînt poate să-i procure gustul 
ananasului şi să-i dea o idee exactă despre savoarea acelui fruct 
renumit şi delicios 52 . In măsura în care i se spune că el seamănă 
cu un gust a cărui idee o are deja în memorie, întipărită acolo 
de către obiectele sensibile cu care gustul său este obişnuit, în 

acea măsură poate el să se apropie cu mintea de gustul ana¬ 
nasului. Dar aceasta nu înseamnă că ni se dă acea idee prin 
definiţie, înseamnă numai a isca' în noi alte idei simple prin de¬ 
numirile lor cunoscute de noi, ceea ce va fi totuşi foarte deosebit 
de adevăratul gust al acelui fruct. Cu privire la lumină şi cu¬ 
lori şi la toate celelalte idei simple, se întîmplă acelaşi lucru, 
deoarece semnificaţia sunetelor nu este firească, ci numai impusă 
şi arbitrară. Şi nici o definiţie a „luminii" sau a „roşului" nu 
este mai potrivită sau mai capabilă să producă în noi oricare 
din acele idei, decît sunetele „lumină" sau „roşu" prin ele înseşi. 
Căci speranţa de a produce ideea de lumină sau de culoare prin- 
tr-un sunet, oricum ar fi format acel sunet, înseamnă să ne 
aşteptăm ca sunetele să devină vizibile sau culorile să poată fi 
auzite şi să facem ca urechile să îndeplinească funcţiunile tuturor 
celorlalte simţuri. Ceea ce este totuna cu a spune că noi am putea 
gusta, mirosi şi vedea cu urechile. Iată o filozofie demnă numai 
de Sancho Panşa, care avea posibilitatea să vadă pe Dulcineea 
din auzite 53 . Prin urmare, acela care nu a primit mai întîi în 
mintea sa, pe căile potrivite, ideile simple reprezentate de cu¬ 
vinte, nu va ajunge niciodată să cunoască semnificaţia unui cuvînt 
cu ajutorul altor cuvinte sau sunete, oricare ar fi ele şi împreunate 
potrivit cu oricare reguli ale definiţiei. Singura cale este să pună 
simţurile în contact cu obiectul însuşi şi astfel să producă în 
el ideea al cărei nume l-a învăţat mai înainte. Un orb 54 dornic 
de învăţătură care îşi bătuse mult capul cu obiectele vizibile şi 
se folosise de explicaţiile din cărţi sau de cele primite de la 
prieteni ca să înţeleagă denumirile de lumină şi culori cu care 
se întîlnea deseori, s-a lăudat într-o zi că el înţelege acum ce 
este culoarea „stacojie". întrebat de un prieten ce este culoarea 
stacojie, orbul a răspuns că este ceva asemănător cu sunetul 
trompetei. întocmai o asemenea înţelegere a denumirilor oricăror 
idei simple va dobîndi acela care speră s-o capete din definiţii sau 
din alte cuvinte folosite ca să explice denumirile. 

§ 12. Prin exemplele unei statui şi a curcubeului, arătăm că 
privitor la ideile complexe se întîmplă contrariul. Lucrurile se 
petrec cu totul altfel cu ideile complexe, deoarece ele sînt alcă¬ 
tuite din mai multe idei simple şi astfel cuvintele ce reprezintă 
acele diverse idei ce alcătuiesc ideea complexă pot să întipărească 
în minte idei complexe care nu erau în minte mai înainte şi astfel 
să facă înţelese denumirile lor 55 . In raport cu asemenea mănun- 

chiuri de idei trecute sub aceeaşi denumire, îşi găseşte locul 
definiţia cit şi învăţarea semnificaţiei unui cuvînt cu ajutorul 
altor cuvinte şi aceasta ne poate face să înţelegem denumirile 
lucrurilor care nu au venit niciodată în contact cu simţurile noas¬ 
tre şi să formăm idei potrivite cu ideile ce se află în mintea altor 
oameni atunci cînd ei se folosesc de acele denumiri; aceasta cu 
condiţia ca nici un termen al definiţiei să nu reprezinte vreuna 
diu acele idei simple pe care cel căruia i se dă explicaţia nu 
le-a avut încă niciodată în minte. Astfel, cuvîntul „statuie" poate 
fi explicat unui orb prin alte cuvinte, pe cînd cuvîntul „pictură" 
nu poate fi explicat astfel, deoarece simţurile sale i-au dat ideea 
de figură, dar nu de culori şi, prin urmare, cuvintele nu pot trezi 
în el ideea de culoare. Aceasta a făcut ca pictorul să oîştige 
premiul în contra sculptorului. Fiecare combătea în favoarea artei 
sale şi sculptorul se lăuda că arta sa trebuie să fie preferată, 
deoarece ea realizează mai mult şi face chiar pe cei care au pier¬ 
dut vederea să-i perceapă frumuseţea. Pictorul a acceptat să se 
supună judecăţii unui orb. Acesta a fost adus în locul unde se 
aflau o statuie făcută de unul şi un tablou făcut de celălalt şi 
pus mai întîi în faţa statuii pe care el urmări ou mîinile toate 
trăsăturile feţei şi corpului şi cu multă admiraţie lăudă înde- 
mînarea artistului. Dus însă în faţa tabloului şi punînd mîinile pe 
el, i s-a spus că acum atinge capul şi apoi fruntea, ochii, nasul 
etc., mîna sa se mişca pe diversele părţi ale picturii de pe pînză, 
fără să găsească cea mai mică deosebire. Atunci el a strigat în 
gura mare că aceasta trebuie să fie cu siguranţă o operă de artă 
admirabilă şi divină, deoarece pentru alţii poate să reprezinte 
atîtea lucruri, pe cînd el nu poate nici să simtă, nici să perceapă 
ceva 56 . 


§ 13. Acel care s-ar folosi de cuvîntul „curcubeu" faţă de 
cineva care ar cunoaşte toate acele culori, dar nu a văzut nici¬ 
odată fenomenul, poate, prin enumerarea figurii, a mărimii, a 
poziţiei şi a ordinii culorilor, să definească aşa de bine acel 
cuvînt, încît să poată fi perfect înţeles. Şi totuşi acea definiţie, 
oricît de exactă şi perfectă ar fi ea, nu ar putea niciodată să facă 
pe un orb să înţeleagă ce este curcubeul, deoarece unele din 
ideile simple 57 care formează ideea complexă fiind din acelea pe 
care el nu le-a primit prin senzaţie şi experienţă, nici un cuvînt 
nu va fi în stare să le trezească în mintea lui. 

§ 14. Cînd pot fi făcute inteligibile prin cuvinte denumirile 
ideilor complexe. După cum am arătat, ideile simple nu pot fi 
dobîndite decît prin experienţă de la obiecte care 9Înt în stare 
să producă în noi percepţii. Atunci cînd, prin acest mijloc, ne-am 
înzestrat mintea cu ele şi cunoaştem denumirile lor, sîntem în 
situaţia să le definim şi prin definiţie să înţelegem denumirile 
ideilor complexe care sînt formate din ele. Atunci însă cînd vreun 
termen reprezintă o idee simplă pe care omul nu a avut-o de loc 
în minte, este imposibil ca prin orice cuvinte să-l facem să înţe¬ 
leagă ce înseamnă ea. Cînd vreun termen reprezintă o idee pe care 
omul o cunoaşte dar nu ştie că acel termen o semnifică, atunci, o 
altă denumire a aceleiaşi idei cu care el a fost obişnuit, poate 
să-l facă să priceapă înţelesul acelui termen. Dar în absolut nici 
un caz denumirea unei idei simple nu poate fi definită. 

§ 15. Al patrulea. Denumirile ideilor simple sînt cele mai puţin 
echivoce. Dar cu toate că denumirile ideilor simple nu sînt aju¬ 
tate de definiţii care să determine semnificaţia lor, totuşi aceasta 
nu le împiedică să fie în general mai puţin îndoielnice şi ne¬ 
sigure decît denumirile modurilor şi substanţelor complexe, de¬ 
oarece, ele reprezentînd numai o singură percepere simplă, cei mai 
mulţi oameni se pun uşor şi perfect de acord asupra semnificaţiei 
lor şi nu mai rămîne loc pentru greşeală şi ceartă cu privire la 
înţelesul lor 58 . Acela care ştie o dată că „albul" este denumirea 
culorii pe care a observat-o la zăpadă sau la lapte, nu va fi în 
stare să aplice greşit acel ouvînt atîta vreme cît va reţine acea 
idee. Şi atunci cînd a uitat cu totul acea idee, el nu va putea să 
se înşele asupra înţelesului ei, ci va percepe numai că nu o în¬ 
ţelege. Denumirile modurilor complexe nu sînt echivoce din cauza 
numărului ideilor simple puse împreună, şi nici o presupusă esenţă 
reală necunoscută cu proprietăţi depinzînd de ea şi al căror număr 
este de asemenea necunoscut, nu creează dificultăţile cu privire 
la denumirea substanţelor. Ci, din contră, la ideile simple întreaga 
semnificaţie a denumirii este cunoscută dintr-o dată şi nu se 
compune din părţi, dintre care introducîndu-se mai multe sau mai 
puţine, ideea poate fi variată şi astfel semnificaţia denumirii ei 
să fie obscură sau incertă. 

§ 16. Al cincilea. Ideile simple au puţine trepte în ceea ce 
numesc logicienii Unea praedicamentali. Putem să ob¬ 
servăm mai departe cu privire la ideile simple şi la denumirile lor 



CAPITOLUL IV (5 17) 


33 


că ele au puţine trepte în Unea praedicamentali 59 (aşa cum i se 
zice), începînd de la specia cea mai de jos pînă la summum 
genus. Motivul este că specia cea mai de jos fiind numai o idee 
simplă, din ea nimic nu poate fi lăsat la o parte ; astfel, înlătu- 
rînd diferenţa, ea să poată să se acorde cu vreun alt lucru într-o 
idee complexă comună ambelor, idee care avînd o denumire să 
fie g enus celorlalte două. Vreau să spun că nimic nu poate fi lăsat 
la o parte din ideile despre alb şi roşu ca astfel să le facem să 
se acorde într-o înfăţişare comună şi astfel să aibă o singură de¬ 
numire generală, aşa cum facem atunci cînd înlăturînd raţiunea 
din ideea complexă despre om, facem ca ideea de om să se po¬ 
trivească cu ideea de brută 6B în denumirea şi ideea mai gene¬ 
rală de „animal". Şi, prin urmare, atunci cînd oamenii, pentru 
a evita enumerări neplăcute, au vrut să cuprindă sub o denumire 
generală albul şi roşul şi mai multe alte asemenea idei simple, 
au fost nevoiţi să o facă printr-un ouvînt care arată numai calea 
pe care aceste idei au ajuns în minte. Căci atunci cînd albul, 
roşul şi galbenul sînt toate cuprinse în genus^sau denumirea „cu¬ 
loare", aceasta nu înseamnă decît că asernenea idei sînt trezite 
în minte numai de către simţul vederii şi nu intră decît prin ochi. 
Şi atunci cînd oamenii au vrut să formeze un termen şi mai gene¬ 
ral, cu care să cuprindă şi culorile, şi sunetele, şi alte asemenea 
idei simple, ei au făcut aceasta printr-un cuvînt care semnifică 
ceva ce ajunge în minte numai printr-un singur simţ, şi astfel 
termenul general „calitate", în înţelesul său obişnuit, cuprinde 
culorile, sunetele, gusturile, mirosurile şi calităţile pipăibile, spre 
deosebire de întindere, număr, mişcare, plăcere şi durere ale 
căror idei se introduc şi se întipăresc în minte cu ajutorul mai 
multor simţuri. 

§ 17. Al şaselea. Denumirile ideilor simple reprezintă idei care 
nu sînt de loc arbitrare. între denumirile ideilor simple, ale sub¬ 
stanţelor şi ale modurilor mixte, mai există această diferenţă că 
denumirile modurilor mixte reprezintă idei cu totul arbitrare ; 
denumirile substanţelor nu sînt întocmai astfel, ci se referă la 
un model, însă cu oarecare libertate de interpretare ; iar cele ale 
ideilor simple sînt luate în totul din existenţa lucrurilor şi nu sînt 
de loc arbitrare. Vom vedea în capitolele următoare ce deosebiri 
aduce aceasta în semnificaţia denumirilor lor. 

Denumirile modurilor simple se deosebesc prea puţin de acelea 
ale ideilor simple. 

CAPITOLUL V 

DESPRE DENUMIRILE MODURILOR ŞI RELAŢIILOR MIXTE 


§ 1. Ele reprezintă idei abstracte ca şi celelalte denumiri gene¬ 
rale. Deoarece denumirile modurilor mixte sînt generale, ele 
reprezintă, după cum am mai arătat 61 , feluri sau specii de lucruri, 
fiecare din ele avînd esenţa sa proprie. Esenţele acestor specii, 
după cum am arătat, nu sînt decît ideile abstracte din minte cărora 
denumirea este alipită. Pînă aci denumirile şi esenţele modurilor 
mixte nu au decît ceea ce posedă în comun cu alte idei, dar dacă 
le cercetăm mai de aproape, vom afla că ele au ceva particular 
care merită poate atenţia noastră. 

§ 2. Întîi. Ideile pe care le reprezintă sînt formate de intelect. 
Prima particularitate pe care o voi observa în ele este că ideile 
abstracte, sau dacă preferaţi, esenţele diverselor specii de moduri 
mixte, sînt făcute de intelect şi prin aceasta ele diferă de ideile 
simple. în acest fel, mintea nu are puterea să creeze nici o idee 
simplă, ci numai să le primească astfel cum sînt înfăţişate de către 
existenţa reală a lucrurilor acţionînd asupra minţii. 

§ 3. Al doilea. Sînt formate în chip arbitrar şi fără model 62 . în 
al doilea rînd aceste esenţe ale speciilor modurilor mixte nu 
numai că sînt făcute de către minte, dar sînt făcute în chip foarte 
arbitrar, făcute fără modele sau legătură cu vreo existenţă reală 
şi. prin aceasta ele se deosebesc de esenţele substanţelor, despre 
care se presupune că sînt luate dintr-un obiect real cu care sînt 
conforme. însă mintea îşi ia libertatea cu privire la ideile sale 
complexe despre modurile mixte să nu urmeze întocmai existenţa 
lucrurilor. Ea împreună şi reţine anumite serii drept tot atîtea idei 
specifice distincte ; în timp ce pe altele, care se întîmplă în na¬ 
tură tot atît de des şi sînt tot atît de clar sugerate de către lu¬ 
crurile dinafară, mintea le trece cu vederea şi le lasă fără denu¬ 
miri proprii sau specificaţii. Şi nici nu examinează mintea aceste 
moduri mixte, cum face cu ideile complexe despre substanţe, 
potrivit cu existenţa reală a lucrurilor şi nici nu le verifică după 
modele care în natură conţin asemenea alcătuiri speciale. Ca un 
om să ştie dacă ideea sa despre adulter sau incest este justă, o va 
căuta el printre lucrurile existente ? Sau ideea este adevărată 
pentru că toată lumea a fost martoră la o asemenea acţiune ? Nu, 

aci este însă destul că oamenii au împreunat asemenea mănunchi 
de idei într-o idee complexă, pentru a forma arhetipul şi ideea 
specifică acestei acţiuni, fie că ea a fost sau nu comisă vreodată 
in rerum natura. 

§ 4. Cum se face aceasta. Ca să înţelegem aceasta în mod 
just, trebuie să examinăm în ce constă elaborarea acestor idei 
complexe, căci aceasta nu înseamnă crearea de idei noi, ci împreu¬ 
narea ideilor pe care mintea le avea mai înainte. în acest scop 
mintea face aceste trei lucruri : întîi alege un anumit număr de 
idei ; în al doilea rînd, le pune în legătură şi le împreună într-o 
singură idee ; în al treilea rînd, le leagă împreună printr-o denu¬ 
mire. Dacă cercetăm cum procedează mintea în acest caz şi ce 
libertăţi îşi ia faţă de aceste idei, vom observa uşor că esenţele 
speciilor de moduri mixte sînt creaţia minţii şi în consecinţă, că 
speciile înseşi sînt făcute de oameni. 

§ 5. Este evident că ele sînt arbitrare, prin aceea că ideea 
vine adesea înaintea existenţei lucrului. Nimeni nu se poate îndoi 
că aceste idei ale modurilor mixte sînt făcute printr-o adunare 
voluntară de idei împreunate în minte, independente de orice 
model original din natură, dacă numai se gîndeşte că acest fel 
de idei complexe pot fi făcute, abstractizate şi denumite şi să 
fie astfel constituită o specie, înainte ca să fi existat vreodată 
un individ din acea specie. Cine se poate îndoi că ideile despre 
sacrilegiu sau adulter au putut fi formate în mintea oamenilor, 
denumite şi astfel constituite în specii de moduri mixte, mai 
înainte ca una din ele să fi fost comisă vreodată ? Şi că s-a putut 
discuta şi raţiona asupra lor şi afla unele adevăruri despre 
ele, pe cînd ele nu existau decît în intelect, tot atît de bine ca 
şi acum cînd ele există prea adesea în chip real ? De unde re¬ 
zultă clar cît de mult aceste feluri de moduri mixte sînt creaţiile 
intelectului în oare au o existenţă tot atît de subordonată tuturor 
scopurilor adevărului şi cunoaşterii reale ca şi atunci cînd ele 
există în chip real. Şi nu ne putem îndoi că legiuitorii au făcut 
adesea legi privitoare la specii de acţiuni care nu erau decît 
creaţiile propriului lor intelect ; lucruri care nu aveau fiinţă decît 
în propria lor minte 63 . Şi cred că nimeni nu poate să nege că 
învierea a fost o specie de mod mixt ce s-a aflat în minte înainte 
să fi existat în chip real. 

§ 6. Exemple: omorul, incestul, înjunghierea. Ca să vedem 
cit de arbitrar sînt formate de către minte aceste esenţe ale mo¬ 
durilor mixte, este destul să privim aproape oricare din ele. O 
scurtă privire asupra lor ne va convinge că mintea este aceea 
care combină într-o idee complexă diverse idei independente risi¬ 
pite şi prin denumirea comună ce le dă face din ele esenţa unei 
anumite specii, fără să se îndrume după vreo legătură ce-ar 
exista între ele în chip natural. Căci în chip natural, ce legătură 
mai mare are ideea de omor cu ideea de om decît cu ideea de 
oaie, ca ea să fie făcută o specie particulară de acţiune semnifi¬ 
cată de cuvîntul „omor" şi cealaltă nu ? Sau ce legătură mai 
mare este în natură între ideea de tată şi ideea de omor, decît 
între această idee şi ideea despre un fiu sau un vecin, ca primele 
să fie combinate într-o idee complexă şi prin aceasta făcute 
esenţa speciei distincte a „paricidului", pe cînd celelalte idei nu 
formează nici o specie distinctă ? Dar cu toate că s-a făcut din 
omorul tatălui sau mamei o specie diferită de omorul fiului sau 
fiicei, totuşi în unele cazuri fiul şi fiica sînt luaţi împreună cu 
tatăl şi mama şi sînt deopotrivă cuprinşi în aceeaşi specie, cum 
de pildă în „incest". Astfel, mintea, în modurile mixte, împreună 
în chip arbitrar în idei complexe acele idei care îi convin şi lasă 
de o parte alte idei care au aproape tot atîtea legături naturale 
şi nu le împreună niciodată într-o singură idee, deoarece ele nu 
au nevoie de o singură denumire. Este deci evident că mintea, 
prin libera sa alegere, creează o legătură între un anumit număr 
de idei care nu au în chip natural mai multe legături între ele 
decît ideile lăsate deoparte. De ce se ia notă numai de partea 
armei care începe rănirea şi se face din ea specia distinctă nu¬ 
mită „înjunghiere" 64 şi se lasă deoparte forma şi materia armei ? 
Eu nu spun că aceasta se face fără motiv, după cum vom vedea 
în curînd, dar spun că este făcut prin libera alegere a minţii care 
îşi urmăreşte propriile sale scopuri şi că, prin urmare, aceste 
specii de moduri mixte sînt creaţia intelectului. Şi nimic nu este 
mai evident ca aceasta, căci în cele mai multe cazuri mintea for- 
mînd aceste idei nu-şi caută modele în natură şi nici nu leagă 
ideile pe care le creează, de existenţa reală a lucrurilor, ci îm¬ 
preună acele idei care servesc mai bine propriile sale intenţii, 
fără să se lege de imitarea exactă a vreunui lucru care există în 
mod real. 

§ 7. Ele sînt totuşi subordonate scopurilor limbajului. Cu 
toate că aceste idei complexe sau esenţe ale modurilor mixte de¬ 
pind de minte şi sînt create de ea cu multă libertate, totuşi nu 
sînt făcute la. întîmplare şi amestecate împreună fără nici un 
motiv. Cu toate că aceste idei complexe nu sînt totdeauna copiate 
după natură, totuşi ele sînt totdeauna potrivite scopului pentru 
care sînt create ideile abstracte ; şi cu toate că sînt combinaţii 
de idei destul de descusute şi au între ele tot atît de puţină 
legătură ca şi alte idei pe care mintea nu le împreună niciodată 
într-o singură idee, totuşi ele sînt totdeauna făcute în folosul 
schimbului de idei care este scopul principal al ' limbajului. 
Utilitatea limbajului este să semnifice uşor şi repede prin 
sunete scurte concepţii generale, în care poate fi cu¬ 
prins nu numai belşug de detalii, dar şi o mare diversitate de 
idei independente adunate într-o' singură idee complexă. Prin 
urmare, în crearea de specii de moduri mixte, oamenii au avut 
în vedere numai acele combinaţii pe care ei au prilejul să şi le 
comunice unii altora. Pe acestea ei le-au combinat în idei dis¬ 
tincte complexe şi le-au denumit, pe cînd pe altele, care sînt tot 
aşa de înrudite în natură, le-au lăsat- deoparte şi nu le-au luat 
în seamă. Căci, fără să trecem dincolo de înseşi acţiunile ome¬ 
neşti, trebuie să recunoaştem că dacă oamenii ar face idei dis¬ 
tincte abstracte din toate varietăţile ce se pot observa în ele, 
numărul acestor idei ar fi nesfîrşit şi memoria încurcată de 
abundenţa lor şi împovărată fără nici un scop. Este destul ca 
oamenii să facă şi să denumească atîtea idei complexe ale acestor 
moduri mixte, cîte au nevoie în împrejurările obişnuite ale tre¬ 
burilor lor. Dacă ei leagă ideea de omor de ideea de tată sau 
mamă şi fac astfel o specie diferită de omorul fiului sau vecinu¬ 
lui, este din cauza deosebitei cruzimi a acestei crime şi a pe¬ 
depsei speciale datorate pentru omorul părinţilor şi distinctă de 
aceea ce trebuie aplicată pentru omorul unui fiu sau unui vecin, 
şi, de aceea oamenii găsesc că este necesar s-o denumească cu 
un nume deosebit ; acesta este scopul pentru care au făcut ei 
această combinaţie distinctă. Dar cu toate că ideile de mamă şi 
de fiică sînt tratate atît de diferit în legătură cu ideea de omor, 
încît una este legată de ea şi formează o idee abstractă distinctă 
cu o anume denumire, adică o specie distinctă, iar cealaltă nu, 
totuşi cînd este vorba de raporturi sexuale, ele sînt trecute îm¬ 
preună sub denumirea de incest. Aceasta tot pentru înlesnirea 
de a exprima cu o singură denumire şi a socoti drept o singură 

specie asemenea mixturi murdare care sînt mai mîrşave decît 
celelalte şi a evita astfel circumlocuţiile şi descrierile plicticoase. 

§ 8. Cuvintele diferitelor limbi care nu se pot traduce sînt o 
dovadă despre aceasta. O cunoaştere mijlocie a diferitelor limbi 
ne va convinge uşor de acest adevăr. Deoarece este vădit, cînd 
observăm, că o mare cantitate de cuvinte dintr-o limbă nu-şi 
găsesc cuvinte corespunzătoare în altă limbă, aceasta arată lim¬ 
pede că oamenii dintr-o ţară, prin obiceiurile şi felul lor de viaţă, 
au avut prilejul să facă diferite idei complexe şi să le dea 
nume pe care alţi oameni din altă ţară nu le-au strîns 
niciodată în idei specifice. Aceasta nu s-ar fi putut întîmpla dacă 
aceste specii ar fi opera statornică a naturii şi nu culegeri făcute şi 
abstractizate de minte în scopul denumirii şi înlesnirii legăturii 
dintre oameni. Termenii în care sînt scrise legile noastre, care 
nu sînt sunete goale, cu greu şi-ar găsi termeni corespunzători 
în limba italiană sau spaniolă, limbi care nu sînt de loc sărace. 
Şi cred că mai puţin ar putea fi ele traduse în limba oaraibă sau 
westoe. Iar versura romanilor sau corban -ul evreilor 648 nu au cu¬ 
vinte corespunzătoare în alte limbi. Din cele ce am spus, motivul 
apare limpede. Ba, dacă vom privi acest lucru mai de aproape şi 
vom compara exact diferite limbi, vom afla că deşi ele au cuvinte 
care în traduceri şi în dicţionare se presupune că corespund unul 
altuia, totuşi de-,abia există una din zece printre denumirile idei¬ 
lor complexe şi în special ale modurilor mixte, care să reprezinte 
exact aceeaşi idee ca şi cuvîntul prin care este redată în dicţio¬ 
nare. Nu există idei mai comune şi mai puţin compuse decît 
măsurile de timp, întindere şi greutate, şi denumirile latine de 
hora, pes, libra sînt redate cu uşurinţă de denumirile englezeşti 
de „oră“, „picior" şi „funt“ 65 , şi totuşi nimic nu este mai evident 
decît că ideile pe care un roman le atribuia acestor denumiri 
latine erau foarte diferite de acelea pe care un englez le exprimă 
prin denumirile englezeşti. Şi dacă oricare dintre aceştia s-ar 
folosi de măsurile desemnate de denumirile din cealaltă limbă, 
el nu va ieşi de loc la socoteală. Acestea sînt dovezi prea palpa¬ 
bile spre a putea fi puse la îndoială. Şi aceasta va fi şi mai ade¬ 
vărat cu privire la denumirile ideilor mai abstracte şi mai com¬ 
puse, astfel cum sînt cea mai mare parte a celora care compun 
cuvîntările morale, ale căror denumiri, cînd sînt comparate cu 
cele prin care sînt traduse în alte limbi, se constată că prea ra¬ 
reori corespund exact în tot cuprinsul semnificaţiilor lor. 

§ 9. Aceasta arată că speciile au fost plăsmuite pentru a uşura 
legăturile dintre oameni. Motivul pentru care eu insist atît de 
mult asupra acestui lucru este pentru ca noi să nu ne înşelăm 
asupra genera şi species şi a esenţelor lor, ca şi cînd ele ar fi 
lucruri făcute de natură în chip regulat şi constant şi ar avea 
o existenţă reală în lucruri, pe cînd se vădeşte după o cercetare 
mai prudentă că ele nu sînt nimic altceva decît un artificiu al 
intelectului pentru a semnifica mai uşor acele înmănunchieri de 
idei pe care el are deseori prilejul să le transmită printr-un sin¬ 
gur termen general şi în care pot fi cuprinse diferite detalii în 
măsura în care acestea se acordă cu acea idee abstractă. Şi dacă 
semnificaţia îndoielnică a cuvîntului „specie" poate să surprindă 
pe unii cînd eu spun că „speciile modurilor mixte sînt create 
de intelect", eu cred totuşi că nimeni nu poate să nege 
că mintea creează acele idei abstracte complexe cărora ii se 
dau denumiri specifice. Şi dacă ar fi adevărat (precum este) că 
mintea întocmeşte modelele pentru trierea şi denumirea lucruri¬ 
lor, las să se cerceteze cine stabileşte delimitările sorturilor şi 
speciilor, deoarece pentru mine „species" şi „sorturi" 66 nu se 
deosebesc decît prin diferenţele dintre limba latină şi limba 
noastră. 

§ 10. In modurile mixte denumirea este aceea care leagă 
împreună combinaţia şi face din ea o specie. înrudirea apropiată 
care există între specii, esenţe şi denumirea lor generală, cel 
puţin cu privire la modurile mixte, apare mai bine cînd consta¬ 
tăm că denumirea pare că păstrează esenţele şi le dă durata lor 
îndelungată. Căci legătura dintre părţile libere ale acestor idei 
complexe este făcută de către minte şi această împreunare care 
nu are un fundament propriu în natură ar înceta din nou dacă 
nu ar exista ceva care să o menţină, după cum se spune, şi să 
împiedice părţile de a se risipi. Prin urmare, deşi mintea face 
culegerea, denumirea este nodul, ca s-o spun aşa, care le leagă 
ferm împreună. Ce mare varietate de idei diferite conţine cuvîn- 
tul „triumphus“ pe care ni le oferă ca pe o singură specie 1 Dacă 
acest cuvînt nu ar fi fost niciodată creat sau dacă ar fi fost pier¬ 
dut cu totul, fără îndoială că noi am fi putut să avem descrieri 
de ceea ce se petrecea la acea solemnitate ; totuşi, eu cred că 
tocmai cuvîntul anexat menţine împreună diferitele părţi în uni¬ 
tatea unei singure idei complexe. In lipsa acestui cuvînt diferi¬ 
tele părţi ale acelui spectacol nu ar fi fost gîndite ca formînd un 

tot, după cum se înlîmplă cu oricare alt spectacol care, nefiind 
reprezentat decît o dată, nu a fost nicicînd împreunat într-o 
idee complexă sub o singură denumire. Prin urmare, las pe acei 
care privesc esenţele şi speciile drept lucruri reale statornicite 
în natură să cerceteze cit de mult depinde de minte unitatea 
necesară oricărei esenţe cînd este vorba de moduri mixte şi cit 
de mult depinde continuitatea şi neschimbarea acelei unităţi de 
denumirea anexată ei în întrebuinţarea curentă. 

§ 11. Potrivit cu aceasta, noi vedem că oamenii cînd vorbesc 
de moduri mixte rareori închipuie sau iau drept specii pe altele 
decît pe acelea care sînt stabilite prin denumiri. Fiindcă speciile 
sînt făcute de oameni numai în scopul denumirii, nici o asemenea 
specie nu este luată în seamă sau presupusă că există, pînă cînd 
o denumire nu-i este alăturată drept semn că omul a împreunat 
într-o singură idee mai multe idei disparate şi prin acea denu¬ 
mire a dat părţilor o linitate durabilă, unitate care altfel ar fi 
încetat să existe de îndată ce mintea ar fi lăsat deoparte ideea 
abstractă şi ar fi încetat să se gîndească efectiv la ea. Dar cînd 
o denumire a fost odată anexată ideii abstracte, prin care părţile 
acestei idei complexe au dobîndit o unitate definită şi perma¬ 
nentă, atunci esenţa este stabilită, cum se spune, şi specia privită 
ca fiind completă. Căci în ce scop s-ar încărca memoria însăşi 
cu asemenea idei compuse dacă nu pentru a face din ele idei gene¬ 
rale prin abstractizare ? Şi în ce scop să le facă generale dacă nu 
pentru ea ele să poată avea denumiri generale spre folosul con¬ 
vorbirii şi al comunicării dintre oameni ? Astfel vedem că omorul 
unui om cu o sabie sau o secure nu este privit ca o specie dis¬ 
tinctă de acţiune. Dacă însă vîrful săbiei intră mai întîi în corp, 
această acţiune trece drept o specie distinctă şi care are o de¬ 
numire distinctă, cum se întîmplă în Anglia unde este numită 
„înjunghiere" 67 . In altă ţară însă, în care o astfel de faptă nu s-a 
întîmplat să fie specificată printr-o denumire specială, ea nu trece 
drept o specie distinctă. Cu privire însă la speciile substanţelor 
materiale, cu toate că mintea creează esenţele nominale, totuşi 
deoarece se presupune că acele idei care sînt împreunate în ele 
au o legătură în natură, fie că mintea le împreunează sau nu, 
ele sînt privite drept specii distincte în lipsa oricărei operaţii 
mintale, fie de abstractizare, fie de denumire a acelei idei com¬ 
plexe. 

§ 12. Noi căutăm numai in minte originalele modurilor mixte, 
ceea ce mai arată că ele sînt opera intelectului. Tot potrivit cu 
ceea ce s-a spus cu privire la esenţele speciilor modurilor mixte, 
că ele sînt mai degrabă creaţia intelectului decît realizări ale 
naturii, potrivit, spun, cu aceasta, noi aflăm că denumirile lor ne 
îndrumă gîndul către minte şi nu mai departe. Cînd vorbim des¬ 
pre dreptate sau recunoştinţă, nu ne formăm nici o închipuire 
despre ceva care există şi pe care l-am concepe, gîndirea noastră 
se opreşte la ideile abstracte despre aceste virtuţi şi nu caută mai 
departe, aşa cum face cînd vorbim despre un cal sau despre fier, 
ale căror idei specifice noi credem că nu sînt numai în minte, ci 
în înseşi lucrurile care ne procură modelele originale ale acelor 
idei. Cu privire însă la modurile mixte, cel puţin la cea mai mare 
parte dintre ele care sînt existenţe morale, noi credem că mode¬ 
lul lor original se află în minte şi la acestea ne referim ca să dis¬ 
tingem prin denumiri existenţele particulare. Şi de aci cred eu 
că vine faptul că aceste esenţe ale speciilor de moduri mixte sînt 
numite cu o denumire mai specială „noţiuni" 68 , ca şi cum ele 
ar aparţine intelectului în virtutea unui drept deosebit. 

§ 13. Faptul că ele sînt create fără modele de intelect arată 
motivul pentru care ele sînt atît de compuse. De aci putem de 
asemenea să învăţăm de ce ideile complexe ale modurilor mixte 
sînt de obicei mai compuse şi descompuse decît acelea ale sub¬ 
stanţelor naturale. Fiindcă ele sînt creaţia intelectului care îşi 
urmează propriul său ţel şi în scopul de a uşura exprimarea pe 
scurt a acelor idei pentru a le face cunoscute altora, intelectul 
cu multă libertate împreunează adesea într-o singură idee abstractă 
lucruri care prin natura lor nu au nici o legătură între ele, şi ast¬ 
fel leagă împreună sub acelaşi termen o mare varietate de idei 
compuse sau descompuse. Astfel, de pildă, denumirea de „pro¬ 
cesiune", amestec de idei independente de persoane, de obi¬ 
ceiuri, de torţe, de porunci, de mişcări, de zgomote sînt cuprinse 
în acea idee complexă pe care oamenii au creat-o în chip arbitrar 
pentru a exprima toate acele lucruri printr-o singură denumire. 
Pe cînd ideile complexe despre felurile substanţelor sînt de obi¬ 
cei formate numai dintr-un mic număr de idei simple. Iar în 
speciile animale aceste două idei, anume formă şi voce, formează 
de obicei întreaga esenţă nominală. 

§ 14. Denumirile modurilor mixte reprezintă totdeauna esen¬ 
ţele lor reale. Un alt lucru pe care-1 putem observa din ceea ce 

s-a spus, este că denumirile modurilor mixte semnifică totdeauna 
(cînd au vreo semnificaţie precisă) esenţele reale ale speciilor 
lor 69 . Căci, deoarece aceste idei abstracte sînt opera minţii şi nu 
se referă la existenţa reală a lucrurilor, nu se poate presupune ca 
acea denumire să semnifice ceva mai mult decît numai acea idee 
complexă formată de minte, ceea ce este tot ce voise mintea să 
exprime prin ea. Şi de aceasta depind toate proprietăţile speciilor 
şi numai de acolo decurg ele toate. Şi astfel în aceste idei 
abstracte esenţa nominală este identică cu esenţa reală 70 . Ce 
importanţă are aceasta pentru cunoaşterea certă a adevărurilor 
generale, vom vedea mai departe. 

§ 15. De ce denumirile modurilor mixte sînt dobîndite înaintea 
ideilor despre ele. Aceasta ne mai poate arăta motivul pentru 
care cea mai mare parte din denumirile modurilor mixte sînt do¬ 
bîndite înainte ca să fie perfect cunoscute ideile pe care le repre¬ 
zintă acele denumiri. Deoarece în chip obişnuit nu se iau în 
seamă decît speciile care au denumiri, iar aceste specii, sau mai 
degrabă esenţele lor, fiind idei abstracte complexe create de 
minte în mod arbitrar, este nimerit dacă nu necesar să cunoaştem 
denumirile înainte de a întreprinde să formăm aceste idei com¬ 
plexe ; afară numai dacă cineva vrea să-şi umple capul cu o su¬ 
medenie de idei complexe abstracte cu care nu are nimic mai 
bun de făcut decît să le dea deoparte şi să le uite, deoarece cei¬ 
lalţi oameni nu au denumiri pentru ele. Mărturisesc că la înce¬ 
putul limbilor a fost necesar ca ideea să fie cunoscută înainte 
de cineva să o denumească. Şi azi se întîmplă tot aşa, cînd vrem 
să făurim o idee complexă nouă şi să dăm o denumire nouă spre 
a crea astfel un cuvînt nou. Aceasta însă nu priveşte limbile deja 
formate, care sînt în general foarte bine înzestrate cu idei pe 
care oamenii le au şi pe care şi le comunică deseori. Şi întreb 
dacă într-o asemenea limbă nu este aceasta metoda obişnuită prin 
care copiii învaţă denumirile modurilor mixte înainte de a poseda 
ideile despre ele ? Oare şi-a format vreodată un om dintr-o mie 
ideea abstractă despre glorie şi ambiţie înainte de a fi auzit de¬ 
numirile lor ? Mărturisesc că este altfel cu privire la ideile simple 
despre substanţe. Deoarece acestea sînt din acele idei care în 
natură au existenţă şi legătură reală, se întîmplă ca ideile şi de¬ 
numirile să fie dobîndite unele după altele. 

§ 16. Motivul pentru care m-am întins aşa de mult asupra 
acestui subiect. Ce s-a spus aci despre modurile mixte se aplică 

cu o foarte mică diferenţă şi la relaţii. Oricine poate să observe 
că nu este nevoie să mai dezvolt această chestiune, mai cu seamă 
fiindcă ceea ce am spus despre cuvinte în această carte a treia 
poate să apară unora mult mai mult decît necesita un subiect 
atît de neînsemnat. Recunosc că expunerea putea fi redusă la 
proporţii mai mici. Am dorit însă să reţin pe cititor la meditarea 
asupra unui argument care mie îmi pare nou şi puţin în afara 
drumurilor bătute (sînt sigur că nu m-am gîndit la el cînd am 
început să scriu) astfel ca, cercetîndu-1 pînă în temelie şi întorcîn- 
du-1 pe toate părţile, să meargă în întîmpinarea gîndirii tuturor şi 
să dea prilej celor mai ostili sau mai indiferenţi să reflecteze 
asupra unei erori care este prea puţin luată în seamă, cu toate 
că este de mare importanţă. Cînd vedem cît zgomot se face în 
jurul esenţelor şi cît de mult sînt tulburate şi încurcate tot felul 
de cunoştinţe, de argumentări şi convorbiri prin folosirea şi apli¬ 
carea, fără grijă şi în chip confuz, cuvintelor, poate se va socoti 
că merită să expunem în întregime această chestiune. Şi voi fi 
iertat dacă am întîrziat mult asupra unui argument pe care-1 so¬ 
cotesc că trebuie să fie bine întipărit, fiindcă greşelile de care 
se fac de obicei vinovaţi oamenii cu privire la această specie nu 
sînt numai cele mai mari piedici în calea cunoaşterii adevărate, 
dar sînt aşa de bine apreciate încît trec drept cunoaştere. De¬ 
seori oamenii ar vedea ce mică părticică de raţiune şi adevăr (ca 
să nu spunem nici una) intervine în aceste opinii cutezătoare cu 
care ei sînt umflaţi, dacă numai ar privi dincolo de sunetele 
la modă şi ar observa ce anume idei sînt sau nu sînt cuprinse 
în acele cuvinte cu care ei sînt aşa de înarmaţi cu privire la 
toate punctele şi pe care ei se sprijină cu atîta încredere. Eu îmi 
voi închipui că am făcut un oarecare serviciu adevărului, păcii 
şi învăţăturii, dacă printr-o dezvoltare a acestui subiect pot să 
fac pe oameni să reflecteze la propriul lor chip de a folosi lim¬ 
bajul şi să le dau motiv să bănuiască faptul că- deoarece aceasta se 
întîmplă deseori cu alţii, este de asemenea posibil şi pentru ei să 
aibă cîteodată cuvinte foarte bune şi care au căpătat consensul 
general în graiul şi scrierile lor, şi totuşi cu un înţeles foarte 
nesigur, cu prea puţin sens, sau fără vreunul, şi, prin urmare, nu 
este neraţional din partea lor să fie prudenţi în sinea lor şi să nu 
refuze ca alţii să le examineze. Prin urmare, cu această intenţie voi 
continua cu ce am de spus m-ai -departe cu privire la această 
chestiune. 

CAPITOLUL VI 

DESPRE DENUMIRILE SUBSTANŢELOR 


§ 1. Denumirile obişnuite ale substanţelor reprezintă specii. 
Denumirile comune ale substanţelor, ca şi alţi termeni generali, 
reprezintă specii. Ceea ce nu înseamnă altceva decît că se face 
din ele semnele acelor idei complexe în care mai multe substanţe 
particulare se acordă sau ar putea să se acorde şi, datorită acestui 
fapt, sînt susceptibile să fie cuprinse într-o singură concepţie 
comună şi să fie semnificate printr-o singură denumire. Spun „se 
acordă sau ar putea să se acorde", căci deşi nu există decît un 
soare pe lume, totuşi deoarece ideea despre el este abstractizată 
astfel încît mai multe substanţe ar putea, să se acorde cu ea 
(dacă ar exista mai multe), este însă o specie ca şi cînd ar exista 
tot atîţia sori cîte stele sînt. Nu duc lipsă de motive acei care 
cred că aşa este şi că fiecare stea fixă corespunde cu ideea repre¬ 
zentată de denumirea „soare", dacă ele s-ar afla la o depărtare 
potrivită 71 . Ceea ce în treacăt ne poate arăta în ce măsură spe¬ 
ciile sau dacă preferaţi, genera şi species (căci pentru mine aceşti 
termeni latini nu semnifică mai mult decît în limba ţării noastre 
cuvîntul „specie") depind de înmănunchierile de idei aşa cum 
le-a făcut omul şi nu de natura reală a lucrurilor, deoarece nu 
este imposibil ca în vorbirea corectă să poată fi pentru unul soare, 
ceea ce pentru altul este stea. 

§ 2. Esenţa fiecărei specii este ideea abstractă. Măsura şi limita 
fiecărui fel sau fiecărei specii din care este alcătuit acel fel par¬ 
ticular şi prin care se deosebeşte de celelalte, este ceea ce numim 
noi „esenţa" sa, care nu este altceva decît ideea abstractă la care 
este alipită denumirea, astfel că fiecare lucru cuprins în acea idee 
este esenţial pentru acea specie. Deşi aceasta este toată esenţa 
substanţelor naturale ce cunoaştem noi sau prin care le deosebim 
în specii, totuşi eu numesc aceasta cu o denumire specială „esenţa 
nominală", pentru a o deosebi de acea alcătuire reală a substan¬ 
ţelor de care depinde această substanţă nominală şi toate proprie¬ 
tăţile acelei specii, care prin urmare, după cum s-a spus, poate 
fi numită „esenţă reală" 72 . De pildă, esenţa nominală a aurului 
este acea idee complexă reprezentată de cuvîntul „aur", un corp 
galben de o anumită greutate, maleabil, care se topeşte şi este 
stabil. Esenţa reală însă este alcătuirea particulelor impercepti- 

bile ale acelui corp, de care depind toate celelalte calităţi şi pro¬ 
prietăţi ale aurului. Cit de deosebite sînt acestea, deşi ambele 
sînt numite „esenţă", este vădit că se poate afla de la prima 
vedere. 

§ 3. Esenţa nominală este diferită de esenţa reală. Căci deşi 
se poate ca mişcarea voluntară, împreună cu simţurile şi cu raţiu¬ 
nea atribuite unui corp cu o anumită formă, să fie ideea com¬ 
plexă căreia eu şi alţii îi anexăm denumirea de „om" şi astfel să 
fie esenţa nominală a speciei numite astfel, totuşi nimeni nu va 
spune că acea idee complexă este esenţa reală şi izvorul tuturor 
acelor acţiuni: ce se găsesc la oricare individ din acea specie. Fun¬ 
damentul tuturor acelor calităţi care sînt elementele din care se 
compune ideea noastră complexă este ceva cu totul diferit. Şi 
dacă am avea o asemenea cunoaştere a alcătuirii omului din care 
decurg facultăţile sale de mişcare, de sensibilitate, de raţiune şi 
alte puteri, şi de care depinde forma sa atît de proporţională, aşa 
cum este posibil să o aibă îngerii şi cum este sigur că o are crea¬ 
torul său, atunci noi am avea o cu totul altă idee despre esenţa 
omului decît aceea cuprinsă acum în definiţia noastră despre 
acea specie, oricare ar fi ea. Iar ideea noastră despre orice om 
luat individual ar fi fost atît de diferită de caea ce este astăzi, 
pe cît este de diferită ideea aceluia care cunoaşte toate arcurile, 
roţile şi celelalte maşinării interioare ale vestitului orologiu de 
la Strasbourg, de ideea pe care o are un ţăran care priveşte fix 
la ceas şi care vede numai mişcarea limbilor, aude clopotul bă- 
tînd şi nu observă decît unele dintre aspectele exterioare. 

§ 4. La indivizi nimic nu este esenţial. Că „esenţă" în sensul 
curent al cuvîntului se referă la specii şi că în obiectele particu¬ 
lare 73 nu este luată în seamă decît în măsura în care obiectele 
particulare sînt rînduite în specii, se va vedea' de aci înainte, 
înlăturaţi numai ideile abstracte prin care noi clasăm indivizii şi 
prin care îi rînduim sub denumiri comune şi atunci veţi vedea că 
dispare deodată gîndul despre ceva esenţial aparţinînd vreunuia 
dintre indivizi; noi nu avem noţiune despre unul fără cealaltă, 
ceea ce arată clar relaţia dintre ele 74 . Este necesar pentru mine 
să fiu cum sînt, Dumnezeu şi natura m-au făcut astfel, dar nimic 
din ce posed nu-mi este esenţial. Un accident sau o boală pot să 
modifice foarte mult culoarea şi forma mea; o febră sau o 
cădere mă pot lipsi de raţiune, de memorie sau de ambele, iar 

o apoplexie nu cruţă nici simţurile, nici intelectul, nici viaţa. Alte 
creaturi cu aceeaşi formă ca mine pot să fie făcute cu mai multe 
facultăţi decît mine, mai bune, sau cu mai puţine şi mai rele, 
iar altele pot să aibă raţiune şi simţuri într-o formă trupească 
foarte diferită de a mea. Nici unul din aceste caractere nu sînt 
esenţiale unei creaturi sau alteia sau vreunui individ, oricare ar 
fi el, pînă cînd mintea nu le raportează la vreun fel sau specie 
de lucruri, şi atunci se găseşte de îndată ceva esenţial potrivit cu 
ideea abstractă a acelei specii. Să cerceteze oricine propriile sale 
gînduri şi va afla că de îndată ce el presupune sau vorbeşte 
despre ceva esenţial, îi vine în minte ideea unei specii sau ideca 
complexă semnificată de vreo denumire generală, şi în legătură 
cu aceasta se spune că o calitate sau alta este esenţială. Astfel, 
dacă se întreabă : este esenţial pentru mine sau pentru oricare 
altă fiinţă corporală să avem raţiune ? Eu spun nu, nu mai mult 
decît este esenţial ca acest obiect alb pe care scriu, să aibă cu¬ 
vinte pe el. Dar dacă acea fiinţă particulară urmează să fie soco¬ 
tită că face parte din specia „om“ şi să i se dea denumirea de 
„om“, atunci raţiunea este esenţială pentru el, dacă presupunem 
că raţiunea este o parte din ideea complexă reprezentată de către 
denumirea „om“. După cum este esenţial pentru acest obiect pe 
care eu scriu să conţină cuvinte, dacă eu vreau să-i dau denu¬ 
mirea de „tratat" şi să-l clasific sub acea specie. Astfel că „esen¬ 
ţial" şi „neesenţial" se referă numai la ideile noastre abstracte 
şi la denumirile anexate la ele. Ceea ce nu înseamnă mai mult 
decît că orice obiect particular care nu are în el acele calităţi ce 
sînt cuprinse în ideea abstractă reprezentată de vreun termen 
general, nu poate fi rînduit în acea specie, nici nu poate fi numit 
cu acea denumire 75 , deoarece acea idee abstractă este adevărata 
esenţă a acelei specii. 

§ 5. Astfel, dacă pentru unii oameni ideea de corp este numai 
întindere sau spaţiu, atunci soliditatea nu este esenţială pentru 
corp ; dacă alţii fac ca ideea pe care o denumesc „corp" să fie 
soliditate şi întindere, atunci soliditatea este esenţială pentru 
corp. Prin urmare aceea, şi numai aceea este considerată ca esen¬ 
ţială, care face parte din ideea complexă reprezentată de denu¬ 
mirea unei specii, fără de care nici un obiect particular nu poate 
fi recunoscut că face parte din acea specie şi nici că are dreptul 
la acea denumire. Dacă s-ar găsi o particulă de materie care să 
aibă toate celelalte calităţi ale fierului, însă căruia îi lipseşte în- 

suşirea de a fi atrasă de magnet, să nu fie nici atrasă, nici orien¬ 
tată de către magnet, va întreba oare cineva dacă îi lipseşte ceva 
esenţial ? Ar fi absurd să întrebi dacă unui lucru care există în 
mod real, îi lipseşte ceva esenţial. Sau s-ar putea oare întreba 
dacă aceasta constituie sau nu o diferenţă esenţială sau specifică ? 
Căci, numai cu ideile noastre abstracte putem măsura speciile şi 
ceea ce este esenţial. Şi a vorbi despre diferenţele specifice din 
natură fără a ne referi la idei generale şi la denumiri, înseamnă 
să vorbim neinteligibil. Căci aş vrea să întreb pe oricine, ce este 
oare suficient ca să constituie în natură o diferenţă esenţială în¬ 
tre două existenţe particulare, fără să luăm în seamă vreo idee 
abstractă care este privită drept esenţa şi prototipul unei specii ? 
Dacă lăsăm cu totul deoparte astfel de modele şi prototipuri, şi 
considerăm existenţele particulare numai în ele înseşi, vom con¬ 
stata că toate calităţile lor sînt egal de esenţiale, şi fiecare lucru 
în fiecare individ va fi esenţial pentru individ sau nu va fi absolut 
nimic ; ceea ce dovedeşte şi mai mult. Căci deşi poate fi rezo¬ 
nabil să întrebăm dacă atracţia magnetică este esenţială pentru 
fier, totuşi eu cred că este foarte nepotrivit şi lipsit de însemnă¬ 
tate să întrebăm dacă aceasta este esenţial pentru bucata de 
materie cu care eu îmi ascut pana, fără să o considerăm sub denu¬ 
mirea de „fier“ sau ca aparţinînd unei anumite specii. Şi dacă, 
cum am spus, ideile noastre abstracte care au denumiri anexate 
lor, sînt limitele speciilor, nimic nu poate fi esenţial decît ceea 
ce este cuprins în acele idei. 

§ 6. Este adevărat că deseori am pomenit despre o esenţă 
reală, distinctă în substanţe de ideile abstracte despre ele, pe care 
le numesc „esenţa" lor „nominală". Prin această „esenţă reală" 
eu înţeleg acea alcătuire a oricărui lucru care este fundamentul 
tuturor acelor proprietăţi împreunate în esenţa nominală şi care 
coexistă în chip statornic cu esenţa nominală ; acea alcătuire 
proprie pe care o are orice obiect în sinea lui, fără nici o legă¬ 
tură cu vreun lucru dinafară. Insă esenţa, chiar luată în acest 
sens, se referă la o specie şi presupune o specie. Căci ea fiind 
alcătuirea reală de care depind proprietăţile, presupune în chip 
necesar o specie de lucruri, deoarece proprietăţile aparţin numai 
speciilor, nu şi indivizilor. De pildă, să presupunem că esenţa 
nominală a aurului este un corp cu o anumită culoare şi greutate, 
maleabilitate şi fuzibilitate, esenţa sa reală este acea alcătuire 
a particulelor de materie de care depind aceste calităţi şi împreu- 

narea lor, şi mai este şi fundamentul solubilităţii sale în aqua 
regia şi a altor proprietăţi care însoţesc acea idee complexă. 
Acestea sînt esenţe şi proprietăţi, dar toate sînt întemeiate pe 
presupunerea unei specii sau idei generale abstracte care este 
socotită neschimbătoare ; nu există însă nici o particulă indivi¬ 
duală de materie căreia să-i fie astfel anexată vreuna din aceste 
calităţi încît să-i fie esenţială sau să fie de nedespărţit de ea. 
Ceea ce este esenţial aparţine particulei de materie oa o condiţie 
prin care ea este de o specie sau alta, dar dacă înlăturăm faptul 
că ea este socotită ca fiind rînduită sub denumirea unei idei ab¬ 
stracte, atunci nimic nu mai este necesar pentru ea, nimic insepa¬ 
rabil de ea. într-adevăr, cu privire la esenţele reale ale substan¬ 
ţelor, noi bănuim numai existenţa lor, fără să ştim precis ceea 
ce sînt, dar ceea ce le leagă mereu de specie este esenţa nominală, 
al cărui fundament şi cauză se presupune că sînt esenţele reale. 

§ 7. Esenţa nominală delimitează speciile. Următorul lucru de 
cercetat este prin care din acele esenţe sînt clasificate substanţele 
în specii şi sorturi şi este evident că aceasta se face prin esenţa 
nominală. Căci aceasta este singură isemnificată de denumirea 
care este semnul speciei respective. Prin urmare, este imposibil 
ceva să determine speciile lucrurilor pe care le rînduim sub denu¬ 
miri generale, în afară de acea idee căreia i s-a destinat denu¬ 
mirea ca un semn al său. După cum am arătat, aceasta este ceea 
ce numim „esenţă nominală' 1 . De ce spunem noi „acesta este un 
cal şi acela este un catîr-; acesta este un animal şi aceea o iarbă ?“ 
Cum ajunge un obiect particular să fie de o specie sau alta, dacă 
nu fiindcă are acea esenţă nominală sau ceea ce este acelaşi lucru, 
fiindcă se acordă cu acea idee abstractă la care s-a anexat denu¬ 
mirea ? Şi poftesc pe oricine să reflecteze numai la propriile sale 
gînduri cînd aude sau vorbeşte despre aceste denumiri de sub¬ 
stanţe sau altele şi va află ce fel de esenţe reprezintă denumirile. 

§ 8. Că pentru noi speciile lucrurilor nu sînt decît rînduirea 
lucrurilor sub denumiri distincte, potrivit cu ideile abstracte din 
noi şi nu potrivit cu esenţele reale, precise şi distincte din lucruri, 
urmează vădit din aceasta că noi găsim multe obiecte individuale 
care sînt rînduite într-o specie, numite cu o singură denumire 
comună şi astfel considerate ca fiind de o singură specie, dar care 
totuşi au calităţi depinzînd de alcătuirile lor reale, calităţi tot 
atît de diferite unele de altele, pe cît sînt de diferite calităţile 

obiectelor care sînt socotite că se deosebesc în chip specific. 
Aceasta este uşor de observat de către cei care au de-a face cu 
corpurile din natură ; astfel, in special chimiştii sînt deseori con¬ 
vinşi despre aceasta prin tristă experienţă, atunci cînd caută ade¬ 
sea în zadar aceleaşi calităţi într-o particulă de sulfură, de anti¬ 
moniu sau de vitriol pe care le-au găsit în alte particule. Căci 
deşi sînt corpuri de aceeaşi specie, avînd aceeaşi esenţă nomi¬ 
nală sub aceeaşi denumire, totuşi, după o examinare severă, tră¬ 
dează calităţi atît de diferite unele de altele, încît înşală aşteptă¬ 
rile şi munca, chiar a chimiştilor foarte prudenţi. Dacă însă 
lucrurile ar fi clasificate în specii potrivit cu esenţele lor reale, 
ar fi tot atît de imposibil să găsim proprietăţi diferite în două 
substanţe individuale din aceeaşi specie, pe cît este de imposibil 
să găsim proprietăţi diferite în două cercuri sau două triunghiuri 
echilaterale. De fapt, în ochii noştri esenţa caracterizează fiecare 
obiect particular şi îl rînduieşte într-o classis sau alta, sau, ceea 
ce este acelaşi lucru, îl clasează sub o denumire generală sau 
alta. Şi ce poate fi această esenţă altceva decît ideea abstractă la 
care este anexată acea denumire ? Şi astfel noi nu ne referim atît 
de mult la existenţa obiectelor particulare, pe cît ne referim la 
denumirile lor generale. 

§ 9. Esenţa reală pe care nu o cunoaştem nu delimitează spe¬ 
ciile. Intr-adevăr, noi nu putem să rînduim şi să clasificăm lucru¬ 
rile şi, în consecinţă, să le denumim (ceea ce este scopul clasifică¬ 
rii) prin esenţele lor reale, fiindcă pe acestea nu le cunoaştem. 
Facultăţile noastre nu ne poartă pe calea cunoaşterii şi distin¬ 
gerii substanţelor decît pînă la înmănunchierea ideilor sensibile 
ce le observăm în lucruri 7e . Cu oricîtă sîrguinţă şi exactitate am 
face aceste observaţii, ele rămîn tot atît de departe de adevărata 
alcătuire lăuntrică a lucrurilor din care decurg acele calităţi, pe 
cît este de departe ideea unui ţăran de maşinăria interioară a 
faimosului orologiu din Strasbourg, din care ţăranul nu vede decît 
forma exterioară şi mişcările, după cum am spus. Nu există plantă 
sau animal, oricît de dispreţuit, care să nu uimească intelectul 
cel mai dezvoltat. Deşi folosirea obişnuită a lucrurilor din jurul 
nostru înlătură mirarea noastră, totuşi nu ne vindecă ignoranţa. 
Cînd ni se întîmplă să examinăm pietrele pe care păşim sau fierul 
pe care-1 mînuim zilnic, aflăm îndată că noi nu cunoaştem alcă¬ 
tuirea lor şi nu putem să dăm nici o explicaţie despre calităţile 
diferite ce găsim în ele. Este evident că ne este necunoscută alcă- 

tuirea lor lăuntrică de care depind proprietăţile lor. Căci mărgi- 
nindu-ne la lucrurile cele mai grosolane şi mai vădite ce ne putem 
închipui, ce este acea structură a particulelor, acea esenţă reală 
care face ca plumbul şi antimoniul să se topească, dar nu lemnul 
şi pietrele ? Ce face ca plumbul şi fierul să fie maleabile, dar nu 
antimoniul şi pietrele ? Şi totuşi cit de nemărginit de departe 
rămîn acestea de combinaţiile subtile şi de esenţele reale de neîn¬ 
ţeles, ale plantelor sau ale animalelor pe care le cunoaşte toată 
lumea! Opera atotînţeleptului şi atotputernicului Dumnezeu în 
marea zidire a universului şi în fiecare parte a lui întrece mult 
mai mult capacitatea şi înţelegerea omului celui mai cercetător 
şi inteligent, decît întrec cele mai bune năsoociri ale celui mai 
ingenios om concepţiile celei mai ignorante creaturi raţionale. Prin 
urmare, în zadar pretindem noi să rînduim lucrurile în specii şi 
să le aranjăm în anumite clase sub denumiri după esenţele lor 
reale care sînt atît de departe de a fi aflate şi înţelese de noi. 
Un orb poate tot atît de bine să clasifice lucrurile după culorile 
lor şi acel care şi-a pierdut simţul mirosului poate tot atît de 
bine să deosebească după miros un trandafir de un crin, ca şi 
prin acele alcătuiri lăuntrice pe care nu le cunoaşte. Acela care 
crede că poate deosebi oile de capre prin esenţele lor reale pe 
care le cunoaşte, poate va binevoi să-şi încerce dibăcia cu privire 
la acele specii numite cassiowary şi querechinchic 77 şi să deter¬ 
mine limitele acelor specii prin esenţele lor reale lăuntrice, fără 
să cunoască ideea complexă a calităţilor sensibile reprezentate de 
fiecare din aceste denumiri în ţările în care se pot găsi acele 
animale. 

§ 10. Nici formele substanţiale, pe care noi le cunoaştem şi 
mai puţin, nu pot delimita speciile. Prin urmare, acei care au 
învăţat că diversele specii de substanţe au formele lor substan¬ 
ţiale, distincte şi lăuntrice şi că după acele forme sînt clasate 
substanţele în adevăratele lor species şi genera, au rătăcit şi mai 
mult drumul îndreptîndu-şi mintea către cercetări sterpe în cău¬ 
tarea de forme substanţiale cu totul de neînţeles şi despre care 
de abia avem în genere mai mult decît o concepţie obscură sau 
confuză. 

§ 11. Că noi deosebim speciile cu ajutorul esenţei nominale, 
rezultă şi mai evident din ideile ce avem despre spirite. Din ideile 
noastre despre spirite se vădeşte şi mai mult că rînduirea şi cla- 

sificarea substanţelor naturale în specii constă din esenţele nomi¬ 
nale create de către minte şi nu din esenţele reale ce se găsesc 
în lucrurile înseşi. Deoarece mintea dobîndeşte ideile simple pe 
care le atribuie spiritelor numai reflectînd asupra propriei sale 
activităţi, ea nu are şi nu poate avea nici o altă noţiune despre 
spirit decît atribuind unei specii de fiinţe toate acele activităţi 
pe care le găseşte în ea însăşi, fără să ţină seama de materie. Şi 
chiar noţiunile noastre cele mai înaintate despre Dumnezeu nu 
înseamnă decît că atribuim aceleaşi idei simple pe care le-am 
do'bîndit prin reflecţie asupra a ceea ce găsim în noi şi ne socotim 
mai desăvîrşiţi cu ele decît în lipsa lor ; atribuim lui, zic, îmtr-o 
măsură nelimitată 78 acele idei simple. Astfel, dobîndind prin 
reflecţie asupra noastră ideea de existenţă, de cunoaştere, de 
putere şi plăcere, aflăm că este mai bine să le avem pe fiecare 
decît să le ducem lipsa şi cu cît avem mai multe din fiecare, cu 
atît mai bine ; împreunîndu-le pe toate şi adăugind nemărginirea 
fiecăreia din ele, obţinem ideea complexă a unei fiinţe veşnice, 
atotştiutoare, atotputernice, nemărginit de înţeleaptă şi de feri¬ 
cită. Şi deşi ni se spune că există specii diferite de îngeri, totuşi 
noi nu ştim cum să ne formăm despre ei idei specifice distincte ; 
nu din vreo închipuire că este imposibil să existe mai multe spe¬ 
cii de îngeri, ci fiindcă nu mai avem idei simple (şi nici nu sîntem 
în stare să ne formăm mai multe) aplicabile acestor fiinţe, în 
afară de cele cîteva luate din noi înşine şi din activitatea minţii 
noastre cînd gîndim, cînd sîntem mulţumiţi, cînd mişcăm diverse 
părţi ale corpului nostru ; nu putem, în concepţiile noastre, să 
deosebim în alt chip diversele specii de spirite uncie de altele 
decît atribuindu-le, într-o măsură mai mare sau mai mică, acele 
activităţi şi puteri pe care le găsim în noi; şi astfel noi nu avem 
nici o idee specifică foarte distinctă despre spirite, cu excepţia 
numai a lui Dumnezeu căruia îi atribuim durata împreună cu 
toate celelalte idei, în chip nemărginit, iar celorlalte spirite, în 
chip limitat. Şi eu cred cu modestie că nici în ideile noastre nu 
facem vreo diferenţă între Dumnezeu şi spirite, izvorîtă dintr-un 
număr de idei simple pe care le avem despre unul şi nu despre 
celelalte, în afară de aceea a infinităţii. Toate ideile particulare de¬ 
spre existenţă, cunoaştere, voinţă, putere şi mişcare etc., fiind idei 
care decurg din activitatea minţii noastre, le atribuim pe toate tu¬ 
turor speciilor de spirite, doar în măsură diferită, pînă la cele mai 
înalte ce ne putem închipui, chiar şi nemărginirea, cînd vrem să 
ne formăm atît cît putem de bine o idee despre prima fiinţă ; care 

totuşi este sigur nesfîrşit mai departe în desăvîrşirea reală a 
naturii sale de cea mai înaltă şi perfectă fiinţă creată, decît este 
omul cel mai însemnat, ba chiar cel mai nevinovat serafim, de 
cea mai dispreţuită particulă de materie, şi, în consecinţă, trebuie 
să întreacă infinit ceea ce putem noi concepe despre ea cu inte¬ 
lectul nostru limitat. 

§ 12. Este probabil că există nenumărate specii de spirite. Nu 
este imposibil să concepem, nici contrar raţiunii, că pot exista 
multe specii de spirite tot atît de despărţite şi deosebite unele de 
altele prin proprietăţi distincte de care noi nu avem nici o idee, 
după cum speciile de lucruri perceptibile sînt deosebite unele 
de altele prin calităţi pe care le cunoaştem şi le observăm la ele. 
Că ar trebui să existe mai multe specii de fiinţe inteligente dea¬ 
supra noastră decît specii perceptibile şi materiale sub noi, pen¬ 
tru mine este probabil, pe motivul că în lumea vizibilă şi corpo¬ 
rală nu vedem nici o lacună, nici un gol. Pînă jos de tot de noi 
scoborîrea se face cu paşi uşori şi printr-o serie continuă de lu¬ 
cruri care la fiecare deplasare se deosebesc foarte puţin unele 
de altele. Există peşti care au aripi şi nu sînt străini de atmosferă 
şi există unele păsări care locuiesc în, apă, al căror sînge este rece 
ca al peştilor şi carnea lor aşa de asemănătoare la gust cu a peş¬ 
tilor, încît s-a permis celor ce ţin posturile cu stricteţe să mă- 
nînce din ea în zilele de post. Există animale atît de înrudite cu 
păsările şi cu fiarele în acelaşi timp, încît se află la mijloc între 
ambele. Animalele amfibii leagă fauna terestră cu cea acvatică. 
Focile trăiesc pe pămînt şi în mare, iar delfinii 79 au sîngele cald 
şi măruntaiele unui porc, fără a mai pomeni de ceea ce se spune 
tainic despre sirene şi oameni de mare. Există unele animale care 
par să aibă tot atîta cunoaştere şi raţiune ca acelea numite oa¬ 
meni ; şi regnul animal, şi cel vegetal sînt aşa de strîns legate, 
încît dacă veţi lua treapta cea mai de jos a unuia şi cea mai de 
sus a celuilalt, cu greu se va percepe vreo diferenţă între ele. Şi 
aşa mai departe, pînă cînd ajungem la particulele de materie 
cele mai de jos şi mai anorganice vom găsi peste tot că diversele 
specii sînt legate împreună şi se deosebesc prin nuanţe aproape 
imperceptibile. Şi cînd contemplăm nemărginita putere şi înţe¬ 
lepciune a ziditorului, avem motiv să credem că este potrivit cu 
armonia măreaţă a universului şi cu marele scop şi nesfîrşita bu¬ 
nătate a ziditorului, ca şi speciile de creaturi să urce pe trepte 
uşoare de la noi către nemărginita lui desăvîrşire, astfel cum le 

vedem coborînd de la noi în jos. Dacă aceasta este probabil, avem 
motive să fim convinşi că există mult mai multe specii de crea¬ 
turi deasupra noastră decît sub noi, deoarece noi sîntem că stadiu 
de perfecţiune mult mai departe de fiinţa nemărginită a lui Dum¬ 
nezeu decît de fiinţele cele mai de jos şi de cele care se apropie 
mai mult de nefiinţă. Şi totuşi pentru motivele arătate mai sus, 
noi nu avem nici o idee clară şi distinctă despre nici una din 
acele specii deosebite. 

§ 13. Esenţa nominală a speciilor dovedită prin apă şi gheaţă. 
Dar să revenim la speciile substanţelor corporale. Dacă aş întreba 
pe oricine dacă gheaţa şi apa sînt două specii de lucruri distincte, 
nu mă îndoiesc că mi s-ar răspunde afirmativ şi nu se poate nega 
că are dreptate acel care spune că sînt două specii distincte. Dar 
dacă un englez crescut în Jamaica, care poate nu a văzut şi nu 
a auzit niciodată despre gheaţă, vine în Anglia în timpul iernii 
şi găseşte îngheţată dimineaţa apa pusă de cu noapte în lighean, 
el necunoscînd nici o denumire specială pentru gheaţă, o va 
numi-o „apa întărită", şi eu întreb dacă aceasta ar fi o specie 
nouă pentru acel englez, deosebită de apă ? Şi cred că se va 
răspunde că pentru acel englez nu ar fi o «pecie nouă, după cum 
nici jeleul congelat la frig nu este o specie deosebită de acelaşi 
jeleu curgător şi cald şi nici aurul lichid din cuptor nu este o 
specie diferită de aurul tare din mîna unui lucrător. Şi dacă este 
aşa, atunci este clar că speciile noastre distincte nu sînt decît idei 
complexe distincte cu denumiri distincte anexate lor. Este adevărat 
că fiecare substanţă care există îşi are alcătuirea ei proprie de 
care depind acele calităţi şi puteri perceptibile pe care le observăm 
la ea. însă rînduirea lucrurilor în specii, care nu înseamnă decît 
trierea lor sub diverse titluri, este făcută de către noi potrivit cu 
ideile ce avem despre lucruri. Cu toate că aceasta este suficient 
ca să le deosebim prin denumiri, astfel ca să fim în măsură să 
argumentăm asupra lor cînd nu sînt prezente în faţa noastră, 
totuşi dacă presupunem că clasificarea lor este făcută în confor¬ 
mitate cu alcătuirea reală lăuntrică şi că lucrurile care există sînt 
împărţite de către natură în specii după esenţele reale, după cum 
noi le deosebim în specii prin denumiri, atunci noi vom fi expuşi 
la mari greşeli. 

§ 14. Greutăţi întîmpinate cu un anumit număr de esenţe reale. 
Pentru a clasifica în specii obiectele materiale potrivit cu presu- 

punerea comună că ar exista anumite esenţe sau forme ale obiec¬ 
telor prin care natura însăşi le distinge în specii, sînt necesare 
următoarele : 

§ 15. Intîi. Să ne încredinţăm că natura cînd creează lucrurile 
le soroceşte totdeauna să facă parte din anumite esenţe stabilite 
şi rînduite, care urmează să fie modelele tuturor lucrurilor ce 
vor fi create. în sensul imperfect în care acest lucru este înfă¬ 
ţişat de obicei, ar avea nevoie de o lămurire mai bună înainte 
de a obţine asentimentul nostru deplin. 

§ 16. Al doilea. Ar fi necesar să ştim dacă natura ajunge tot¬ 
deauna la esenţa ce-şi propune atunci cînd creează lucrurile. 
Naşterile neregulate şi monstruoase care au fost observate la di¬ 
ferite specii de animale, ne vor da totdeauna prilej să ne îndoim 
dacă una sau ambele condiţii sînt realizate. 

§ 17. Al treilea. Ar trebui să fie precizat dacă ceea ce noi 
numim „monştri" sînt intr-adevăr o specie distinctă potrivit cu 
noţiunea scolastică a cuvîntului „specie", deoarece fiecare lucru 
care există are propria lui alcătuire. Şi totuşi noi aflăm că unele 
dintre aceste creaturi monstruoase au foarte puţine (sau nici una) 
din calităţile despre care se presupune că însoţesc şi rezultă 
din esenţa acelei specii de unde îşi derivă originalul şi de care 
par că aparţin după descendenţa lor. 

§ 18. Esenţele noastre nominale ale substanţelor nu sînt în- 
mănunchieri perfecte de proprietăţi. Al patrulea. Esenţele reale 
ale acelor lucruri pe care noi le deosebim un specii şi, astfel deo¬ 
sebite, le numim, ar trebui să fie cunoscute ; vreau să spun că 
noi ar trebui să avem idei despre ele. Deoarece însă noi igno¬ 
răm aceste patru puncte, presupusele esenţe reale, pentru noi, nu 
ţin locul diferenţierii substanţelor în specii. 

§ 19. Al cincilea. Singurul ajutor imaginabil în acest caz ar fi 
că, avînd formate idei complexe perfecte despre proprietăţile 
lucrurilor decurgînd din diferitele lor esenţe reale, să deosebim cu 
ajutorul lor lucrurile în specii. Dar nici aceasta nu se poate face, 
căci noi necunoscînd însăşi esenţa reală, ne este cu neputinţă să 
cunoaştem toate acele proprietăţi ce decurg din ea şi care sînt atît 
de alipite substanţei încît dacă vreuna din ele lipseşte, noi să 

putem conchide cu certitudine că acea substanţă nu este acolo 
şi astfel că obiectul nu este de acea specie. Noi nu putem nici¬ 
odată să ştim care este numărul exact al proprietăţilor depinzînd 
de esenţa reală a aurului, căci dacă una din ele lipseşte, esenţa 
reală a aurului şi, prin consecinţă, aurul nu va fi acolo, afară 
numai dacă am cunoaşte esenţa reală a aurului însuşi şi cu aju¬ 
torul ei am determina acea specie. Prin cuvîntul „aur" trebuie 
să se înţeleagă că eu arăt aci o anumită particulă de materie, 
de pildă ultima guineea 80 care a fost bătută. Căci dacă cuvîntul 
„aur" ar sta aci cu semnificaţia obişnuită a acelei idei complexe 
pe care eu şi oricine altul o numim „aur", adică a esenţei nomi¬ 
nale a aurului, ar însemna să vorbim o limbă neînţeleasă, atît de 
greu este să arătăm feluritele înţelesuri şi imperfecţii ale cu¬ 
vintelor, cînd nu avem nimic altceva la dispoziţie în afară de 
cuvinte. 

§ 20. Din toate acestea se vede limpede că diferenţierea sub¬ 
stanţelor în specii prin denumiri nu este de loc fundată pe esen¬ 
ţele lor reale şi nici nu putem pretinde să le rînduim şi să le 
diferenţiem în chip exact în specii potrivit cu diferenţele esenţiale 
lăuntrice. 

§ 21. Esenţele nominale nu sînt decît înmănunchieri reprezen¬ 
tate de către denumirile ce le dăm. însă, după cum s-a remarcat, 
noi avem nevoie de cuvinte eu înţeles general cu toate că nu 
cunoaştem esenţele reale ale lucrurilor. Tot ce putem face este 
să înmănunchiem un număr de idei simple pe care după exami¬ 
nare, dacă găsim că sînt legate împreună în lucrurile care există, 
să facem din ele o singură idee complexă. Cu toate că aceasta 
nu este esenţa reală a nici unei substanţe care există, este totuşi 
esenţa specifică, căreia aparţine denumirea noastră şi pot fi 
schimbate una după alta. Prin aceasta putem cel puţin să veri¬ 
ficăm adevărul acestor esenţe nominale. De exemplu : sînt unii 81 
care susţin că esenţa corpurilor este întinderea. Dacă ar fi aşa, 
noi nu ne-am putea niciodată înşela punînd esenţa unui lucru 
în locul lucrului însuşi. Să punem deci, în argumentare, întinderea 
în locul corpului şi atunci cînd am vrea să spunem că corpul 
se mişcă, în loc de aceasta, să spunem că se mişcă întinderea 
şi să vedem ce va ieşi 82 . Cel care ar spune că o întindere mişcă 
prin impuls altă întindere, ar dovedi destul, numai prin această 
expresie, absurditatea unei asemenea noţiuni. în raport ou noi, 

„esenţa" oricărui lucru este întreaga idee complexă cuprinsă şi 
însemnată de acea denumire, iar în substanţe, pe lîngă diversele 
idei simple şi distincte din care sînt formate, mai iau totdeauna 
parte şi ideea confuză de substanţă sau ideea unui sprijin şi unei 
cauze necunoscute a unirii lor. De aceea, esenţa corpurilor nu este- 
numai simplă întindere, ci un lucru solid care are întindere. Şi 
astfel a spune că : „un lucru întins şi solid mişcă sau împinge 
pe altul." este totuna şi tot atît de inteligibil ca a spune : „corpu¬ 
rile mişcă sau împing". Tot astfel a spune : „un animal înzes¬ 
trat cu raţiune este în stare să converseze", este totuna cu a 
spune „un om“. Dar nimeni nu va spune că raţionalitatea este 
în măsură să converseze, deoarece ea nu formează întreaga esenţă 
căreia noi îi dăm denumirea de „om“. 

§ 22. Pentru noi, ideile noastre abstracte sînt măsura speciilor. 
Exemplu : ideea abstractă „om“. Există creaturi pe lume care 
au forme asemănătoare cu ale noastre, dar sînt păroase şi le lip¬ 
seşte limibajul şi raţiunea. Există printre noi idioţi care au întru- 
totul aceeaşi formă ca noi, însă le lipseşte raţiunea şi unora din 
ei şi limbajul. Se spune că există creaturi care vorbesc, au raţiune 
şi o formă care în altele se potriveşte cu a noastră, doar că au 
cozi păroase (sit fides penes authorem, dar nu pare contradictoriu 
să existe asemenea creaturi) ; altele, unde bărbaţilor nu le creşte 
barbă şi altele unde femeilor le creşte barbă. De s-ar întreba 
dacă aceştia sînt toţi oameni sau nu, toţi de specia umană, este 
clar că întrebarea se referă numai la esenţa nominală, căci sînt 
oameni pentru acei care găsesc că definiţia cuvîntului „om" sau 
ideea complexă semnificată de acea denumire se acordă cu acele 
făpturi, şi nu vor fi oameni pentru acei care cred contrariul 8S . 
Dar dacă cercetarea s-ar face cu privire la presupusa esenţă reală 
şi s-ar pune întrebarea dacă alcătuirea lăuntrică şi forma acestor 
diverse creaturi sînt diferite în chip specific, este cu totul im¬ 
posibil pentru noi să răspundem, deoarece nimic din acestea nu 
intră în ideea noastră specifică ; noi avem motiv să credem că 
atunci cînd calităţile şi forma exterioară diferă atît de mult, alcă¬ 
tuirea lăuntrică nu este exact aceeaşi. Dar ce anume diferenţă în 
alcătuirea lăuntrică reală face o diferenţă specifică, este zadarnic 
să cercetăm, deoarece măsura speciilor este numai ideea noastră 
abstractă pe care o cunoaştem, şi nu acea alcătuire lăuntrică, care 
nu formează o parte din ideea abstractă. Numai diferenţa de păr 
pe piele va constitui oare un semn că alcătuirea lăuntrică specifică 

este diferită la un imbecil şi la o maimuţă, cu toate că au forme 
asemănătoare şi amîndurora le lipsesc raţiunea şi limbajul ? Şi 
lipsa de raţiune şi limbaj nu va constitui oare un semn pentru 
noi că între un om cu raţiune şi un imbecil există diferenţe în 
alcătuirea- lor reală şi diferenţă de specie ? Şi tot astfel cu restul, 
dacă noi pretindem că deosebirea speciilor şi sorturilor este sta¬ 
bilită în mod neschimbat de către forma reală şi de alcătuirea 
tainică a lucrurilor. 

§ 23. Speciile nu sînt deosebite prin generaţiune. Să nu spună 
nimeni că puterea de reproducere la animale prin împreunarea 
masculului cu femela şi la plante prin sămînţă, păstrează în¬ 
treagă şi distinctă presupusa specie reală 84 . Căci dacă am recu¬ 
noaşte că aceasta este adevărat, nu ne-ar ajuta să distingem 
speciile decît la animale şi la vegetale. Ce trebuie să facem cu 
restul ? Dar -nici -cu privire la animale şi -vegetale aceasta nu este 
de -ajuns, căci dacă istoria nu minte, au fost femei care au con¬ 
ceput cu maimuţe şi va fi o nouă întrebare ce anume specie reală 
va fi în natură o asemenea creatură. Şi avem motive să credem 
că o -asemenea procreare nu este imposibilă, deoarece catîrii, care 
sînt încrucişarea dintre măgar şi iapă, precum şi încrucişările 
între taur şi iapă sînt atît de numeroase pe lume. Am văzut odată 
o fiinţă care era rezultatul încrucişării unui şoarece cu o pisică 
şi purta pe ea semnele evidente a ambilor. în aceasta natura pare 
că nu a urmat modelul nici uneia din specii, ci că le-a amestecat 
pe amîndouă împreună. La care dacă adăugăm creaturile mon¬ 
struoase pe care le întîlnim atît de des în natură, vom găsi că este 
greu chiar privitor la rasele animalelor să determinăm după des¬ 
cendenţă cărei specii aparţin urmaşii fiecărui animal şi am fi puşi' 
în încurcătură cu privire la esenţa reală pe care o credem că e 
cu certitudine transmisă prin procreare şi care singură are dreptul 
la denumirea specifică. Şi mai departe, dacă urmează ca speciile 
de animale şi de plante să fie. diferenţiate numai prin procreare, 
trebuie oare să mă duc în India pentru a vedea pe masculul şi 
femela care au dat naştere animalului şi planta de la care s-a 
cules sămînţa pentru a şti dacă acesta este un tigru sau dacă 
aceea este ceai ? 

§ 24. Nici prin forme substanţiale. Ţinînd seamă de tot ce am 
spus în această chestiune, rezultă în chip evident că oamenii fac 
esenţele diferitelor lor specii de substanţe din înmănunchierea de 



68 


CARTEA III 


calităţi sensibile şi că cea mai mare parte din ei nu ia în seamă 
alcătuirea reală lăuntrică atunci cînd clasifică substanţele. Şi încă 
mai puţin s-a gîndit vreodată cineva la vreo formă substanţială, 
afară de cei care au învăţat limbajul şcolilor de prin locurile 
noastre 85 . Şi totuşi acei ignoranţi oare nu au pretenţia că pătrund 
în esenţele reale, nici că se ostenesc cu formele substanţiale, ci 
se mulţumesc să deosebească lucrurile unele de altele prin cali¬ 
tăţile lor sensibile, adesea cunosc mai bine diferenţele dintre ele 
şi pot să le deosebească mai bine prin folosirea lor şi ştiu mai 
bine la ce pot să se aştepte de la fieoare din ele, decît acei oa¬ 
meni învăţaţi, cu privire ageră, care le privesc în adîncul lor şi 
vorbesc cu atîta încredere despre ceva mai ascuns şi mai 
esenţial 86 . 

§ 25. Esenţele specifice sint făcute de către minte. Dar pre¬ 
supunând că esenţele reale ale substanţelor ar putea fi descoperite 
de către acei care s-ar dedica serios acestei cercetări, totuşi noi 
■nu am putea crede în mod raţional că rînduirea lucrurilor sub 
denumiri generale a fost făcută potrivit cu alcătuirile lăuntrice 
Teale sau cu orice alt lucru, în afară de aparenţele lor vădite, 
■deoarece în toate ţările limbajul a fost întocmit mult înaintea 
'ştiinţelor 87 . Astfel că nu filozofii sau logicienii sau acei care s-au 
ostenit cu forme şi esenţe au creat denumirile generale care sînt 
folosite de către feluritele seminţii de oameni; majoritatea ace¬ 
lor termeni mai mult sau mai puţin cuprinzători au fost creaţi 
în toate limbile şi au căpătat semnificaţie de la oameni ignoranţi 
şi analfabeţi care au rînduit şi au denumit lucrurile prin cali¬ 
tăţile sensibile ce le-au găsit în ele, ca prin aceasta, atunci cînd 
lucrurile sînt absente, să le poată semnifica şi celorlalţi oameni 
cînd au prilejul să pomenească vreo specie sau un obiect par¬ 
ticular. 

§ 26. De aceea ele sînt foarte felurite şi nesigure. Deoarece 
este evident că noi clasificăm şi denumim substanţele după esenţa 
lor nominală, nu după esenţa lor reală, lucrul de cercetat acum 
este în ce chip şi de către cine ajung să fie făcute aceste esenţe. 
Cît priveşte esenţele nominale, este evident că ele sînt făcute 
de către minte, nu de către natură. Căci dacă ele ar fi opera 
naturii, nu ar putea să fie aşa de felurite şi deosebite la diverşi 
oameni, pe cît ne arată experienţa că sînt. Căci dacă vom cer¬ 
ceta, nu vom găsi esenţa nominală a nici unei specii de substanţă 

la fel în toţi oamenii, nici chiar pentru acea pe care dintre 
toate o cunoaştem cel mai de aproape. Dacă ar fi făcută de 
către natură, nu ar fi posibil ca ideea abstractă denumită „om“ 
să fie deosebită la diferiţi oameni, şi pentru unul să fie animal 
raţionale, şi pentru altul animal implume, bipes, latis unguibus. 
Acela care leagă denumirea de „om“ de o idee complexă alcă¬ 
tuită din idei provenite prin simţuri şi din idei de mişoare spon¬ 
tană împreunate intr-un corp de o anumită formă, obţine prin 
aceasta o esenţă a speciei „om“. Iar acela care după mai multă 
examinare adaugă raţiunea drept o altă esenţă a speciei pe care 
o numeşte „om“, ne arată că în acest chip acelaşi individ va fi 
pentru unul om adevărat, iar pentru celălalt, nu. Cred că cu greu 
se va găsi o persoană oare să susţină că statura verticală atît de 
cunoscută este caracteristica esenţială a speciei „om“. Şi totuşi 
este foarte vădit cit de mult deosebesc oamenii animalele după 
formă mai degrabă decît după descendenţă. De aceea, deseori 
s-a dezbătut dacă diverşi foetus umani — cu o configuraţie exte¬ 
rioară deosebită de aceea a copiilor normali — urmează să fie sau 
nu păstraţi sau botezaţi, fără a se şti dacă ar fi sau nu capabili să 
aibă raţiunea la fel ca şi copiii turnaţi in alt tipar. Unii dintre copiii 
normali, cu toate că au o înfăţişare normală nu sînt totuşi capa¬ 
bili toată viaţa lor nici măcar de aparenţa de raţiune ce se poate 
găsi la o maimuţă sau la un elefant şi nu dau niciodată semn că 
sînt îndrumaţi de un suflet înzestrat cu raţiune. De unde rezultă 
evident că numai forma exterioară care singură a fost găsită de¬ 
fectuoasă a fost socotită esenţială pentru specia umană şi nu fa¬ 
cultatea raţiunii despre care nimeni nu putea să ştie dacă va lipsi 
la timpul potrivit. In asemenea împrejurări preotul şi omul de 
lege trebuie să renunţe la definiţia consacrată de animal raţionale 
şi să substituie o altă esenţă speciei umane. Domnul Menage 88 
ne dă un exemplu de care merită să ţinem seama în această îm¬ 
prejurare. „Cînd s-a născut abatele de la St. Martin — spune el — 
avea atît de puţin figură de om, incit semăna mai degrabă a mon¬ 
stru. S-a dezbătut cită va vreme dacă va fi sau nu botezat. To¬ 
tuşi a fost botezat şi declarat om provizoriu (pînă cînd timpul va 
arăta ce este). Natura îl formase atît de disgraţios, încît toată 
viaţa a fost numit abatele Malotru, adică «diform». El era de la 
Caen“. Menagiana 420 Vedem că acest copil era foarte aproape 
să fie exclus din specia umană numai din cauza înfăţişării sale. 
De-abia a scăpat, aşa cum era. Şi este sigur că dacă ar fi avut o 
figură puţin încă mai stranie, ar fi fost lepădat şi executat ca un 

lucru căruia nu i se poate îngădui să treacă drept om. Şi totuşi 
■nu se poate arăta nici un motiv pentru care, dacă figura lui ar fi 
fost puţin mai alterată, nu ar fi putut să se afle în el un suflet 
raţional ; de ce un obraz niţel mai lung sau un nas puţin mai 
turtit, sau o gură mai mare nu s-ar fi putut împăca, ca şi restul 
fiinţei lui diforme, cu sufletul şi calităţile care l-au făcut apt să 
devină un demnitar al bisericii, aşa desfigurat cum era ? 

§ 27. Aş. fi bucuros să ştiu în ce constau limitele precise şi ne¬ 
clintite ale unei specii. Este clar, dacă cercetăm, că nu există un 
asemenea lucru creat de natură şi aşezat de ea printre oameni. 
Este evident că noi nu cunoaştem esenţa reală a nici unui fel 
de substanţă şi de aceea sîntem aşa de nehotărîţi cu privire la 
esenţele inoastre nominale, pe care ile creăm noi înşine, încît dacă 
ar fi oîţiva oameni întrebaţi despre un foetus nou născut şi di¬ 
form dacă este un om sau nu, fără îndoială că am primi răspun¬ 
suri diferite. Ceea ce nu s-ar putea întîmpla dacă esenţele no¬ 
minale, prin care noi limităm şi distingem speciile de substanţe, 
nu ar fi făcute de către om cu oarecare libertate, ci ar fi exact 
copiate după limitele stabilite de natură şi prin care aceasta ar 
deosebi toate substanţele în anumite specii. Cine s-ar încumeta 
să determine de ce specie era monstrul cu un cap de om şi un 
corp' de porc de care pomeneşte Licetus (lib. I, cap. III) ? Sau 
alţii, care pe corpuri de om aveau capete de animale, ca, de 
pildă, de cîini, cai etc. ? Dacă vreuna din aceste creaturi ar fi 
trăit, şi ar fi putut vorbi, dificultatea ar fi devenit şi mai mare. 
Dacă partea de sus pînă la mijloc ar fi avut formă omenească 
şi partea de jos formă de porc, ar fi fost oare o crimă să-i dis¬ 
trugem ? Sau trebuia să fie întrebat episcopul dacă era sau nu 
destul de om ca să fie primit în cristelniţă, aşa după cum mi s-a 
spus, că s-a întîmplat în Franţa cu cîţiva ani în urmă, într-un 
caz oarecum asemănător. Atît de nehotărîte sînt pentru noi li¬ 
mitele speciilor de animale, căci nu avem alte măsuri decît ideile 
complexe adunate de noi; atît de departe sîntem noi de a şti cu 
certitudine ce este un om, cu toate că se va socoti poate că este 
mare ignoranţă să ne îndoim despre aceasta. Şi totuşi eu cred că 
• pot spune că limitele certe ale acestei specii sînt atît de departe 
de a fi precizate şi numărul exact al ideilor simple care formează 
esefiţa nominală este atît de departe de a fi stabilit şi cunoscut 
cu desăvîrşire, încît se pot mereu ivi îndoieli foarte puternice 
ou privire la ea. Şi îmi închipui că nici una dintre definiţiile 

cuvîntului ,,om“ de care dispunem în prezent, nici descrierile 
acestei specii de animal, nu sînt atît de desăvîrşite şi exacte ca să 
poată satisface o persoană chibzuită şi curioasă ; şi mai puţin 
să dobîndească ele consimţământul general şi să fie lucrul pe care 
oamenii să-l adopte pretutindeni atunci cînd hotărăsc în cazuri în 
care se decide viaţa sau moartea sau botezul unor fiinţe care se 
pot naşte. 

§ 28. Nu sînt însă atît de arbitrare ca modurile mixte. Dar cu 
toate că aceste esenţe nominale ale substanţelor sînt făcute de 
către minte, ele nu sînt totuşi făcute în chip atît de arbitrar ca 
acelea ale modurilor mixte. Pentru întocmirea oricărei esenţe no 1 
minale, este necesar ca : întîi, ideile din care este alcătuită să 
fie atît de legate între ele, încît să nu formeze decît o singură 
idee, oricît ar fi ea de compusă. Al doilea : ca ideile particulare 
întrunite astfel să fie exact aceleaşi, nici mai mult, nici mai puţin. 
Căci dacă două idei abstracte complexe se deosebesc fie ca nu> 
măr, fie ca specii ale ideilor din care se compun, ele vor forma 
două esenţe diferite, nu una şi aceeaşi esenţă. Cu privire la 
prima condiţie, cînd mintea întocmeşte ideile sale complexe des¬ 
pre substanţe, ea nu face decît să urmeze natura şi nu împreu¬ 
nează decît idei despre care se presupune că au legătură în na¬ 
tură. Nimeni nu împreunează vocea unei oi cu forma unui cal, nici 
culoarea plumbului cu greutatea şi stabilitatea aurului, pentru a 
întocmi ideea complexă a vreunei substanţe reale, afară numai 
dacă are o minte care-i umple capul cu himere şi argumentarea 
cu cuvinte de neînţeles. Oamenii au copiat natura cînd au ob¬ 
servat că anumite calităţi sînt totdeauna unite şi coexistă îm¬ 
preună ; şi din idei înmănunchiate astfel, ei au făcut ideile. lor 
complexe despre substanţe. Căci deşi oamenii pot să facă orice 
idei complexe le plac şi să le denumească cum vor, totuşi dacă 
vor să fie înţeleşi atunci cînd vorbesc despre lucruri care există 
în mod real, ei sînt siliţi în oarecare măsură să conformeze ideile 
lor cu lucrurile despre care ar vrea să vorbească, căci dacă nu, 
limbajul oamenilor ar fi ca acela din Babei şi cuvintele fiecărui 
om, fiind inteligibile numai pentru el însuşi, nu ar mai putea 
servi la convorbire şi la treburile obişnuite ale vieţii dacă ideile 
pe care le reprezintă nu ar corespunde într-un fel cu aparenţele 
obişnuite şi cu acordul substanţelor aşa cum există ele în chip real. 

§ 29. Cu toate că sînt foarte imperfecte. în al doilea rînd. Deşi 
mintea omului, atunci cînd întocmeşte ideile sale complexe des¬ 
pre substanţe, nu împreunează niciodată idei care nu coexistă 
în chip real sau despre care nu se presupune că coexistă, şi astfel 
mintea împrumută într-adevăr acea unire de la natură, totuşi nu¬ 
mărul ideilor pe care le combină depinde de grija, sîrguinţa sau 
fantezia variabile a celui care o face. In mod general, oamenii se 
mulţumesc cu cîteva calităţi sensibile evidente şi, deseori, dacă 
nu totdeauna, ei lasă la o parte alte calităţi tot atît de concrete 
şi tot atît de ferm unite ca şi cele pe care le reţin. Există două 
specii de substanţe sensibile. Una a corpurilor organizate caire se 
înmulţesc prin sămînţă, şi privitor la acestea forma este pentru 
noi calitatea principală şi partea cea mai caracteristică ce de¬ 
termină specia. Privitor la vegetale şi animale, o substanţă solidă 
şi întinsă cu o astfel de formă serveşte de obicei la determinarea 
speciei. Căci orieît par unii oameni că preţuiesc definiţia lor de 
animal raţionale, totuşi dacă s-ar găsi o creatură care să aibă lim¬ 
baj şi raţiune, dar care să nu semene cu forma obişnuită a omului, 
eu cred că ar trece cu greu drept om, orieît de mult ar fi ea 
animal raţionale. Şi dacă măgăriţa lui Balaam 89 ar fi argumentat 
toată viaţa în chip tot atît de raţional cum a făcut o dată faţă 
de stăpînul său, eu totuşi mă îndoiesc că cineva ar fi crezut că 
ea este demnă de numele de „om", sau că i-ar fi îngăduit să fie 
de aceeaşi specie cu el însuşi. Dacă pentru vegetale şi animale 
esenţa se fixează după formă, la cele mai multe alte corpuri care 
nu se înmulţesc prin sămînţă, ceea ce ne atrage mai mult atenţia 
şi ne îndrumă cel mai mult este culoarea. Astfel că unde găsim 
culoarea aurului sîntem în stare să ne închipuim că acolo se află 
şi toate celelalte calităţi cuprinse în ideea noastră complexă des¬ 
pre aur. Şi de obicei noi luăm aceste două calităţi vizibile, adică 
formă şi culoare, drept idei atît de potrivite pentru diverse specii, 
îneît faţă de un tablou bun sîntem gata să spunem: „Acesta 
este un leu şi acela un trandafir ; acesta este un potir de aur şi 
acela unul de argint", numai după formele şi culorile diferite 
reprezentate ochiului de către penel. 

§ 30. Totuşi ele servesc în convorbirile obişnuite. Dar deşi 
aceasta serveşte destul de bine pentru concepţii grosolane şi con¬ 
fuze şi pentru feluri inexacte de a vorbi şi a gîndi, totuşi oamenii 
sînt departe de a fi de acord asupra numărului exact de idei 
simple sau do calităţi care aparţin vreunei specii de lucruri sem- 

nificate prin denumirea ei. Nici nu este de mirare, deoarece se 
cere mult timp, trudă şi pricepere, cercetare strictă şi examinare 
îndelungată pentru a găsi ce anume şi în ce fel sînt multe din 
acele idei simple care se arată nedespărţite în natură şi unite 
în chip statornic şi care se găsesc totdeauna împreună în acelaşi 
subiect. Deoarece celor mai mulţi oameni le lipsesc fie un timp 
suficient, fie înclinaţia sau silinţa, ei se mulţumesc cu cîteva apa¬ 
renţe exterioare evidente ale lucrurilor prin care le diferenţiază 
iute şi le clasifică în folosul treburilor obişnuite ale vieţii, şi astfel 
ei le denumesc fără a cerceta mai departe sau adoptă denumirile 
deja în circulaţie. Deşi în convorbirea curentă aceste aspecte 
trec destul de bine drept semnele cîtorva calităţi evidente care 
coexistă, totuşi ele sînt destul de departe de a cuprinde un număr 
precis de idei simple într-o semnificaţie statornică, şi mult mai 
puţin să cuprindă toate acele calităţi care sînt împreunate în 
natură. După atîta agitaţie în jurul a ceea ce se numeşte g enus 
şi specia şi atîta vorbărie despre diferenţele specifice, dacă va 
.cerceta cineva cît de puţine cuvinte avem totuşi cu definiţii sta¬ 
bile, poate să aibă motiv să-şi închipuie că formele despre care 
s-a făcut atîta zgomot nu sînt decît himere, care nu ne aduc nici 
o lumină privitor la natura specifică a lucrurilor. Şi acela care va 
cerceta cît de departe sînt denumirile substanţelor de a avea semni¬ 
ficaţii asupra cărora să fie de acord toţi cei care le folosesc, va avea 
motiv să conchidă că deşi se presupune că toate esenţele nominale 
ale substanţelor sînt copiate după natură, totuşi ele sînt toate, sau 
cele mai multe din ele, foarte imperfecte, deoarece compunerea 
acelor idei complexe este foarte diferită la oameni diferiţi şi prin 
urmare aceste limite ale speciilor sînt astfel cum le-au făcut oa¬ 
menii, nu cum le-a făcut natura, dacă cel puţin există în natură 
vreo asemenea limită prestabilită. Este adevărat că multe substanţe 
particulare sînt astfel făcute de către natură încît ele sînt în acord 
şi seamănă una cu alta, astfel că ele oferă un fundament pentru a 
fi rînduite în specii. Insă clasificarea lucrurilor de către noi sau 
crearea speciilor determinate fiind făcută în scopul de a le cu¬ 
prinde şi denumi sub termeni generali, eu nu văd cum se poate 
spune pe drept că natura stabileşte limitele speciilor de lucruri, 
sau dacă este aşa, atunci limitele speciilor noastre nu sînt exact 
conforme cu acelea din natură 90 . Căci avînd nevoie de denumiri 
generale pentru uzul curent, noi nu întîrziem să descoperim per¬ 
fect acele calităţi care ne-ar arăta cel mai bine cele mai însemnate 
deosebiri ale lor şi acordul lor, ci le împărţim noi înşine în specii 

după anumite aparenţe evidente, pentru ca, sub denumiri gene¬ 
rale, să ne putem comunica mai uşor gîndurile noastre asupra lor. 
Căci neavînd o altă cunoştinţă despre vreo substanţă afară de ideile 
simple care sînt împreunate în ea şi observînd că diverse lucruri 
particulare se acordă cu altele în diverse idei simple, noi facem 
din această înmănunchiere ideea noastră specifică şi îi dăm o de¬ 
numire generală, astfel ca, atunci cînd ne reamintim propriile 
noastre gînduri şi atunci cînd argumentăm cu alţii, să putem să 
desemnăm în scurte cuvinte toate detaliile care se acordă în acea 
jdee complexă, fără să enumerăm ideile simple din care este ea 
formată şi astfel să nu ne pierdem timpul şi suflul cu descrieri 
plictisitoare; aşa cum vedem că sînt-siliţi să facă aoei care vor 
să argumenteze asupra unui nou fel de lucru a cărei denumire 
încă nu o cunosc. 

§ 31. Sub aceeaşi denumire esenţele speciilor pot fi foarte dife¬ 
rite. Insă cu toate că aceste specii de substanţe se potrivesc destul 
de bine în convorbirile curente, este clar că aceeaşi idee com¬ 
plexă în care oamenii observă că diverse detalii se acordă este 
întocmită foarte diferit de către oameni diferiţi, de unii mai exact, 
de alţii mai puţin. La unii această idee complexă conţine un 
număr mai mare de calităţi, la alţii un număr mai mic; şi ea 
apare astfel cum o face mintea. Culoarea galbenă strălucitoare 
pentru copii înseamnă aur ; alţii adaugă greutatea, maleabilitatea 
şi fuzibilitatea ; şi alţii mai adaugă alte calităţi pe care le găsesc 
întrunite cu acea culoare galbenă în chip tot atît de constant ca 
şi greutatea şi fuzibilitatea, căci cu privire la aceste calităţi şi la 
altele asemănătoare, oricare din ele are acelaşi drept să fie intro¬ 
dusă în ideea complexă a acelei substanţe în care ele toate se 
găsesc întrunite. Şi de aceea dacă diferiţi oameni lasă deoparte 
sau adaugă diverse idei simple spre deosebire de alţi oameni, po¬ 
trivit cu modul felurit de examinare al lor, de pricepere sau obser¬ 
vare a acelui subiect, ei obţin diferite esenţe ale aurului, care, prin 
urmare, sînt întocmite de către ei, nu de către natură. 

§ 32. Cu cit ideile noastre sînt mai generale, cu atît sînt ele 
mai incomplete. Dacă numărul de idei simple care formează esenţa 
nominală a celor mai inferioare specii sau prima clasificare a in¬ 
divizilor, depind de mintea omului care le culege în chip felurit, 
este cu mult mai evident că ei fac aceasta şi cu classes care sînt 
mai cuprinzătoare şi denumite genera de către maeştrii logicii. 

Acestea sînt idei complexe făcute înadins imperfecte şi este vădit 
de la prima vedere că mai multe din acele calităţi care se găsesc 
în lucrurile înseşi, sînt cu intenţie înlăturate din ideile generice. 
Căci, deoarece mintea, ca să întocmească idei generale care să 
cuprindă mai multe detalii, lasă la o parte ideile de timp şi de loc 
şi pe acelea care fac ca ideea să nu poată fi aplicată decît unui 
singur individ, astfel ca să întocmească alte idei şi mai generale 
care să cuprindă diferite specii ; mintea lasă la o parte acele 
calităţi care le deosebeşte şi pune în noua sa înmănunchiere nu¬ 
mai ideile care sînt comune mai multor specii. Acelaşi interes care 
face pe oameni să exprime cu aceeaşi denumire diverse bucăţi de 
materie galbenă care vin din Guineea şi din Peru, îi îndeamnă să 
creeze o denumire care să poată cuprinde atît aurul cît şi ar¬ 
gintul împreună cu cîteva alte corpuri de specii diferite. Aceasta 
se face lăsînd deoparte acele calităţi care sînt proprii fiecărei 
specii şi reţinînd o idee complexă formată din calităţile comune 
tuturor speciilor, la care adăugîndu-se denumirea de „metal", 
se creează un gen a cărui esenţă fiind ideea abstractă care con¬ 
ţine numai maleabilitatea şi fuzibilitatea, împreună cu un anumit 
grad de greutate şi stabilitate, cu care se potrivesc unele corpuri 
de diverse feluri, lasă deoparte culoarea şi celelalte calităţi proprii 
aurului, argintului şi a celorlalte specii, cuprinse în denumirea 
„metal". De unde rezultă clar că oamenii nu urmează exact mo¬ 
delul stabilit de către natură atunci cînd formează ideile lor ge¬ 
nerale despre substanţe, deoarece nu se poate găsi nici un corp 
care să aibă în el numai maleabilitate şi fuzibilitate, fără alte 
calităţi tot atît de inseparabile ca şi acelea. Deoarece însă oamenii 
cînd întocmesc ideile lor generale caută mai mult înlesnirea lim¬ 
bajului şi o comunicare rapidă prin semne scurte şi cuprinzătoare, 
decît natura adevărată şi precisă a lucrurilor astfel cum există ele, 
în formarea ideilor abstracte, ei au urmărit în primul rînd scopul 
de a fi aprovizionaţi din belşug cu denumiri generale şi felurit 
cuprinzătoare. Astfel că în toată această afacere de genera şi spe- 
cies, genul sau ceea ce este mai cuprinzător nu este decît o con¬ 
cepţie parţială despre ceea ce se află în specii, iar specia nu este 
decît o idee parţială despre ceea ce se poate găsi în fiecare in¬ 
divid 91 . Prin urmare, dacă cineva va crede că un om, un cal, 
un animal, o plantă ete. sînt diferite prin esenţe reale făcute de 
către natură, trebuie să creadă că natura este foarte darnică cu 
aceste esenţe reale, deoarece face una pentru corp, alta pentru 
animal şi o alta pentru cal şi pe toate aceste esenţe le conferă cu 

dărnicie lui Bucefal. Dacă noi însă am vrea să examinăm în mod 
just ce fac aceste genera şi spccies sau sorturi, am afla că nu fac 
nioi un lucru nou, ci numai semne mai mult sau mai puţin cu¬ 
prinzătoare prin care noi să putem fi în măsură să exprimăm în 
puţine silabe un număr mare de lucruri particulare în măsura în 
care ele se acordă în concepţii mai mult sau mai puţin generale 
pe care noi le-am format în acest scop. In toate acestea mai putem 
observa că termenul mai general este totdeauna denumirea unei 
idei mai puţin complexe, şi că fiecare gen nu este decît o con¬ 
cepţie parţială a speciilor cuprinse în el. Astfel dacă se crede că 
aceste idei generale abstracte sînt complete, aceasta nu poate să 
fie adevărat decît în raport cu anumite relaţii stabilite între ele 
şi anumite denumiri de care ne folosim pentru a le semnifica, şi 
nu în raport cu vreun lucru care există aşa cum ba făcut natura. 

§ 33. Toate acestea sînt aranjate şi adaptate în scopul vorbirii. 
Totul este adaptat adevăratului scop al vorbirii — acela de a fi 
calea cea mai uşoară şi mai scurtă pe care noi să comunicăm 
noţiunile noastre. Pentru ca astfel acela care ar vrea să vorbească 
despre lucruri aşa cum se acordă ele în ideile complexe de întin¬ 
dere şi de soliditate, să nu aibă nevoie decît să folosească cu- 
vîntul „corp“ pentru a le desemna pe toate. Acela care ar vrea 
să adauge la acestea alte lucruri semnificate de cuvintele „viaţă", 
„simţuri" şi „mişcare spontană", să nu aibă nevoie decît să folo¬ 
sească cuvîmtul „animal" pentru a semnifica tot ceea ce face parte 
din acele idei. Şi acela care formează o idee complexă despre un 
corp înzestrat cu viaţă, simţuri şi mişcare, cu facultatea de a 
raţiona şi cu o anumită formă asociată lui, să nu aibă nevoie de¬ 
cît să folosească monosilaba scurtă „om" pentru a exprima toate 
detaliile care corespund acelei idei complexe. Acesta este rostul 
propriu genului şi speciei (genus şi species), şi oamenii fac aceasta 
fără să ia de loc în seamă esenţele reale sau formele substanţiale 
la care cunoaşterea noastră nu ajunge atunci cînd ne gîndim la 
acele lucruri şi nici nu sînt cuprinse în semnificaţia cuvintelor 
noastre atunci cînd vorbim cu alţii. 

§ 34. Cassiowariile ca exemplu. Dacă aş vorbi cu cineva despre 
un fel de păsări pe care le-am văzut acum în ultimul timp în 
parcul St. James, înalte cam de trei sau patru picioare, acope¬ 
rite cu ceva între pene şi păr, de culoare castaniu închis, fără 
aripi, dar în locul lor cu două sau trei ramificaţii mici coborînd 

în lungul corpului ca nişte corzi de grozamă spaniolă 92 , cu pi¬ 
cioare lungi şi mari, numai cu trei gheare şi fără coadă, trebuie 
să fac această descriere pentru a mă face înţeles de ceilalţi. Cînd 
mi se spune însă că numele acestei păsări este „cassiowary" 93 , 
atunci pot să folosesc acest cuvînt pentru a reprezenta în convor¬ 
bire toată ideea mea complexă menţionată în acea descriere, cu 
toate că prin acel cuvînt, care acum a devenit o denumire spe¬ 
cifică, nu învăţ nimic mai mult despre esenţa reală sau alcătuirea 
acelui fel de animal decît ştiam înainte, şi ştiam probabil tot 
atît de mult despre natura acelei specii de păsări înainte de a 
fi învăţat denumirea, pe oît ştiu mulţi englezi despre „lebădă" 
sau „bîtlan", care sînt denumiri specifice foarte bine cunoscute 
ale unor specii de păsări comune în Anglia. 

$ 35. Oamenii determină speciile. Exemplul aurului. Din cele 
ce s-au spus rezultă în chip evident că oamenii creează speciile 
lucrurilor. Deoarece singure diferitele esenţe fac diferitele specii, 
este clar că acei care întocmesc acele idei abstracte care sînt 
esenţe nominale, creează prin aceasta specia, sau speţa. Dacă s-ar 
găsi un corp care să aibă toate celelalte calităţi ale aurului, în 
afară de maleabilitate, fără îndoială că s-ar naşte întrebarea ‘dacă 
el este aur sau nu, adică dacă el este de acea specie. Aceasta nu 
ar putea fi hotărît decît de ideea abstractă căreia fiecare îi ali¬ 
peşte denumirea de „aur". Astfel că va fi aur adevărat şi va 
aparţine acelei specii, pentru acela care nu cuprinde maleabilitatea 
în esenţa sa nominală semnificată de sunetul „aur". Şi, pe de 
altă parte, nu va fi aur adevărat sau de aceeaşi specie pentru 
acela care cuprinde maleabilitatea în ideea lui specifică. Şi mă 
rog cine sînt aceia care întocmesc aceste diverse specii chiar sub 
una şi aceeaşi denumire, dacă nu oamenii care fac două idei ab¬ 
stracte diferite care nu sînt alcătuite din exact aceeaşi împerechere 
de calităţi ? Nici nu este o simplă presupunere să ne închipuim 
că poate să existe un corp care să aibă celelalte calităţi evidente 
ale aurului în afară de maleabilitate, deoarece este sigur că aurul 
însuşi va fi cîteodată atît de „fragil" (cum îl numesc meşteşugarii), 
încît va suporta ciocanul tot atît de puţin ca însăşi sticla. Ceea 
ce am spus despre adăugarea sau înlăturarea maleabilităţii în le¬ 
gătură cu ideea complexă căreia oricine îi dă numele de „aur", 
poate să fie spus despre greutatea sa proprie, stabilitate şi diverse 
alte calităţi asemănătoare. Căci orice se înlătură sau se adaugă, 
tot ideea complexă căreia i s-a dat acea denumire este aceea care 

face specia şi deoarece oricare particulă de materie în parte co¬ 
respunde cu acea idee, denumirea speciei îi aparţine cu adevărat 
şi ea este de acea specie. Şi astfel un lucru care este sur adevărat 
este cu desăvîrşire metal. Este clar că toată această determinare 
a speciilor depinde de intelectul omului care făureşte o idee com¬ 
plexă sau alta. 

§ 36. Natura face ca lucrurile să fie asemănătoare. Pe scurt, 
deci, aceasta este situaţia : natura face multe obiecte particulare 
care se acordă unul cu altul în multe calităţi sensibile şi probabil 
că şi în alcătuirea şi forma lor lăuntrică. Dar nu această esenţă 
reală le deosebeşte pe ele în specii. Oamenii profită de împre¬ 
jurarea că în ele se găsesc calităţi împreunate în care ei observă 
că adesea diverşi indivizi se acordă, se rînduiesc în specii în 
scopul denumirii lor şi în interesul semnelor cuprinzătoare. Sub 
aceste semne obiectele individuale potrivit cu conformitatea lor 
cu o idee abstractă sau alta, sînt rînduite ca sub nişte firme, 
astfel că acest obiect este din grupa albastră, acela din grupa 
roşie; acesta este un om, acela o maimuţă. Şi eu cred că în 
aceasta stă toată treaba făcută de g enus şi species. 

§ 37. Şi o continuă la sorturile de obiecte 94 . Eu nu neg că na¬ 
tura în producerea neîntreruptă de obiecte particulare nu le face 
totdeauna noi şi felurite, ci le face foarte asemănătoare şi înrudite 
unele cu altele. Cu toate acestea eu cred că este adevărat că 
limitele speciilor prin care oamenii clasează obiectele sînt făcute 
de către oameni. Deoarece esenţele speciilor deosebite prin diverse 
denumiri sînt, după cum s-a dovedit, făcute de om şi sînt rareori 
potrivite cu natura lăuntrică a lucrurilor de unde sînt luate. Astfel 
că putem spune pe drept că acest mod de a clasifica lucrurile este 
opera oamenilor. 

§ 38. Fiecare idee abstractă este o esenţă. Nu mă îndoiesc că 
un lucru va părea foarte straniu în această teorie. Şi anume că, 
din cele ce s-au spus, va urma că fiecare idee abstractă, cu o 
denumire aplicată ei, formează o specie distinctă. Dar cine poate 
să împiedice aceasta dacă adevărul vrea astfel ? Căci aşa va 
trebui să rămînă pînă cînd cineva ne va putea arăta speciile de 
lucruri limitate şi diferenţiate prin altceva şi să ne facă să vedem 
că termenii generali nu semnifică ideile noastre abstracte, ci ceva 
deosebit de ele. Aş fi bucuros să aflu de ce un cîine ciobănesc 

şi un ogar nu sînt specii tot atît de diferite ca şi un şoricar şi 
un elefant. Noi nu avem nici o altă idee despre esenţele diferite 
ale unui elefant şi ale unui şoricar decît avem despre esenţele 
diferite ale unui cîine ciobănesc şi ale unui ogar. Toate deose¬ 
birile esenţiale prin care noi îi cunoaştem şi deosebim unul de 
altul se află numai în diferitele înmănunchieri de idei simple 
cărora le-am dat acele denumiri diferite. 

5 39. G e n e r a şi s p e c i e s sînt întocmite în scopul denu¬ 
mirii. Cît de mult întocmirea de species şi genera se face în ve¬ 
derea denumirilor generale şi cît de mult sînt necesare denumirile 
generale, dacă nu pentru existenţa unei specii, dar cel puţin pen¬ 
tru completarea ei şi pentru a o face să treacă drept atare, se va 
vedea printr-un exemplu foarte familiar, pe lîngă ceea ce s-a 
spus mai sus cu privire la gheaţă şi apă 95 . Un ceasornic care bate 
şi unul care nu bate sînt una şi aceeaşi specie pentru acei care 
nu au' decît o denumire pentru ele. Pentru acela însă care cu¬ 
noaşte denumirea de „ceasornic" pentru unul şi „orologiu" pentru 
celălalt ", precum şi ideile complexe distincte cărora le aparţin 
acele denumiri, pentru acela ele sînt specii deosebite. Se va spune 
poate că maşinăria interioară şi alcătuirea lor sînt deosebite, lucru 
de care ceasornicarul are o idee clară. Şi totuşi este evident că 
ele sînt de aceeaşi specie pentru om cmc! el nu are decît o sin¬ 
gură denumire pentru ele. Căci ce anume este suficient în aran¬ 
jamentul lăuntric ca să facă o specie nouă ? Există unele cea¬ 
sornice făcute cu patru roţi, altele cu cinci roţi. Este aceasta o 
diferenţă specifică pentru meseriaş ? Unele au arcuri şi fuse 97 , iar 
altele nu ; unele au balansierul liber, altele îl au reglat de un arc 
în spirală şi altele de către fire de păr de porc. Este vreuna din 
aceste caracteristici, sau toate împreună, suficientă, ca să facă o 
diferenţă specifică în alcătuirea lăuntrică a ceasornicelor, pentru 
meseriaşul care le cunoaşte pe fiecare din ele şi multe alte ma¬ 
şinării diferite ? Este sigur că fiecare din acestea prezintă o dife¬ 
renţă reală faţă de rest, dar dacă ea este sau nu o diferenţă 
specifică şi reală, aceasta depinde numai de ideea complexă că¬ 
reia i s-a dat denumirea de „ceasornic". Atîta vreme cît aceste 
lucruri se acordă în ideea reprezentată de acea denumire şi atît 
timp cît acea denumire, în calitate de denumire generică, nu cu¬ 
prinde sub ea specii diferite, lucrurile nu sînt nici esenţial, 
nici specific diferite. Dar dacă cineva va face diviziuni mai 
mici din deosebirile ce cunoaştp în alcătuirea lăuntrică a ceasor- 

nicelor şi acestor idei complexe precise le va da denumiri care se 
vor impune, atunci ele vor fi specii noi pentru acei .care au aceste 
idei cu denumiri alipite lor şi care pot prin acele diferenţe să 
distingă ceasornicele în acele diverse specii. Şi atunci „ceasornic" 
va fi o denumire generică. Totuşi, ele nu vor fi specii distincte 
pentru oamenii care nu cunosc ceasornicăria şi maşinăriile lăun¬ 
trice ale ceasornicelor şi care nu au alte idei decît cele despre 
volum şi forma exterioară împreună cu indicarea orelor de către 
ace. Căci pentru ei toate celelalte denumiri nu ar fi decît ter¬ 
meni sinonimi pentru aceeaşi idee şi nu ar semnifica nici mai 
mult, nici altceva decît un „ceasornic". întocmai astfel, cred eu 
că se întîmplă cu lucrurile naturale. Nimeni nu se va îndoi că 
roţile sau arcurile (dacă pot să spun astfel) care se găsesc la oameni 
sînt diferite la un om înzestrat cu raţiune şi la un imbecil, cum 
nu se va îndoi că există o deosebire între alcătuirea unei maimuţe 
şi aceea a unui imbecil 98 . Dar dacă una sau ambele aceste de¬ 
osebiri sînt esenţiale sau specifice, nu putem cunoaşte decît prin 
acordul sau dezacordul lor cu ideea complexă reprezentată de 
către denumirea „om", căci numai prin aceasta se poate hotărî 
dacă una, ambele sau nici una din ele reprezintă sau nu un om. 

§ 40. Speciile de lucruri artificiale sînt mai puţin confuze decît 
cele de lucruri naturale. Din ceea ce s-a spus mai înainte, putem 
vedea motivul pentru care în speciile de lucruri artificiale se află 
în general mai puţină confuzie şi nesiguranţă decît în cele natu- 
ra’e. Pentru că un lucru artificial este creaţia omului. Meseriaşul 
îl concepe şi, prin urmare, el cunoaşte bine ideea reprezentată 
de către denumire ; şi se presupune că denumirea nu reprezintă 
altă idee, nici altă esenţă decît ceea ce se poate cunoaşte cu 
certitudine şi poate fi destul de uşor înţeles. Căci deoarece ideea 
sau esenţa diverselor specii de lucruri artificiale nu se compune 
în cea mai mare parte decît dintr-o anumită formă determinată 
a părţilor perceptibile şi cîteodată din mişcarea ce depinde de 
ele, pe care meşteşugarul le realizează în materie după cum crede 
că este necesar scopului propus, nu este peste puterea facultăţilor 
noastre să ajungem să ne formăm o idee despre aceasta şi astfel 
să stabilim semnificaţia denumirilor prin care sînt deosebite spe¬ 
ciile de lucruri artificiale, cu mai puţină îndoială, obscuritate şi 
echivoc decît ne este posibil faţă de lucrurile naturale, ale căror 
deosebiri şi acţiuni depind de alcătuiri care sînt dincolo de puterile 
noastre de investigaţie. 

§ 41. Lucrurile artificiale sînt de specii distincte. Trebuie să fiu 
iertat dacă cred că lucrurile artificiale sînt de specii distincte tot 
aşa ca şi lucrurile naturale, deoarece găsesc că sînt tot atît de 
clar şi ordonat rînduite în specii de către idei abstracte diferite 
cu denumiri anexate lor, tot atît de distincte unele de altele ca 
acele ale substanţelor naturale. Căci de ce nu am socoti noi un 
ceasornic şi un pistol ca fiind specii distincte una de alta tot 
astfel ca şi un cal şi un cîine, deoarece ele sînt exprimate în min¬ 
tea noastră prin idei distincte, iar faţă de alţii prin denumiri 
distincte ? 

§ 42. Numai substanţele au denumiri proprii. Privitor la sub¬ 
stanţe ", trebuie să mai observăm că numai ele, dintre toate 
diversele noastre specii de idei, au denumiri particulare sau pro¬ 
prii prin care este semnificat numai un singur obiect particular. 
Fiindcă în ideile, modurile şi relaţiile simple rareori se întîmplă 
ca oamenii să aibă prilejul să menţioneze deseori vreun obiect 
particular atunci cînd el este absent. Pe lîngă aceasta, cea mai 
mare parte a modurilor mixte fiind acţiuni care pier chiar atunci 
cînd se nasc, nu sînt apte să dureze mult ca substanţele care sînt 
agenţi, în care ideile simple ce formează ideile complexe semni¬ 
ficate de denumire, durează multă vreme unite împreună. 

§ 43. Este greu să tratăm despre cuvinte cu cuvinte. Trebuie 
să cer iertare cititorului că am insistat atît de mult asupra aces¬ 
tui obiect, şi poate cu oarecare obscuritate. Doresc însă să se ţină 
seamă cît de greu este a îndruma pe altul prin cuvinte să vadă 
lucrurile dezbrăcate de acele diferenţe specifice pe care noi le atri¬ 
buim. Dacă nu numesc aceste lucruri, nu spun nimic, iar dacă le 
numesc, prin aceasta le rînduiesc într-un fel sau altul şi sugerez 
minţii ideea abstractă obişnuită a acelei specii, şi astfel îmi con¬ 
trazic intenţia. Căci să vorbeşti despre un om şi în acelaşi timp 
să laşi de o parte semnificaţia obişnuită a denumirii „om“, care 
este ideea noastră complexă anexată de obicei denumirii, şi să ceri 
cititorului să considere omul aşa cum este în el însuşi şi aşa cum 
se deosebeşte în chip real de alţii prin alcătuirea sa lăuntrică 
sau prin esenţa sa reală, adică prin ceva ce cititorul nu cunoaşte, 
pare că este o glumă. Şi totuşi aşa trebuie să faci dacă vrei să 
vorbeşti despre presupusele esenţe şi specii reale de lucruri despre 
care se crede că sînt făcute de natură, dacă nu ar fi decît ca să 
faci să se înţeleagă că nu există un asemenea lucru semnificat de 

către denumirile generale cu care sînt numite substanţele. Dar 
fiindcă este greu să fac aceasta prin denumiri familiare cunoscute, 
daţi-mi voie să încerc printr-un exemplu să clarific puţin concep¬ 
ţiile diferite pe care le are mintea despre denumirile şi ideile 
specifice şi să arăt cum sînt cîteodată raportate ideile complexe 
despre moduri la arhetipuri din mintea altor fiinţe inteligente — 
sau, ceea ce este acelaşi lucru, la semnificaţia anexată de alţii 
la denumirile lor consacrate — şi cîteodată la nici un fel de 
arhetip. Mai daţi-mi voie să arăt cum mintea raportează totdeauna 
ideile sale despre substanţe fie la substanţe înseşi, fie la semni¬ 
ficaţiile denumirilor lor, ca la arhetipuri. Şi să mai lămuresc 
natura speciilor sau a clasificării lucrurilor astfel cum este înţe¬ 
leasă şi folosită de către noi; şi ale esenţelor care aparţin acelor 
specii, ceea ce este poate mai important în scopul de a descoperi 
întinderea şi certitudinea cunoaşterii noastre decît ne^am închipuit 
la început. 

§ 44. Exemple de moduri mixte : cuvintele kinneah şi niouph. 
Să presupunem pe Adam în starea unui om matur cu un intelect 
bun, însă într-o ţară străină, numai cu lucruri noi şi necunoscute 
împrejurul lui şi fără alte facultăţi pentru a le cunoaşte decît 
acelea pe care le are un om din vremea noastră. El observă că 
Lamech este mai melancolic ca de obicei şi îşi închipuie că este 
aşa din cauza unei bănuieli ce are că nevasta sa Adah (pe care o 
iubeşte cu înfocare) ar arăta prea multă drăgălăşenie unui alt 
bărbat. Adam îşi dezvăluie gîndurile către Eva şi o roagă să bage 
de seamă ca Adah să nu facă vreo nebunie, şi în această convorbire 
cu Eva el se foloseşte de aceste două cuvinte noi: kinneah şi 

niouph 10 °. La timp se dovedeşte greşeala lui Adam, căci el află 

că Lamech era supărat din cauză că omorîse un om. Totuşi, cele 

două denumiri, kinneah şi niouph, una reprezentînd bănuiala unui 

soţ că soţia este necinstită şi cealaltă reprezentînd săvîrşirea actului 
necinstit, nu au pierdut semnificaţiile lor distincte. Este clar deci 
că avem aci două idei complexe despre modurile mixte cu denu¬ 
mirile lor, două specii de acţiuni diferite în mod esenţial. întreb : 
în ce constau esenţele acestor două specii de acţiuni distincte ? 
Este clar că ele constau într-o combinaţie precisă de idei simple, 
diferite într-un cuvînt faţă de celălalt. întreb dacă ideea com¬ 
plexă din mintea lui Adam pe care el o numea kinneah, era sau nu 
adecvată ? Şi este clar că era. Căci ea fiind o combinaţie de idei 
simple pe care el, fără să ţină seama de vreun arhetip, fără să 

aibă în vedere nici un lucru drept model, le-a împreunat voit, 
le-a abstractizat şi le-a dat denumirea de kinneah pentru a ex¬ 
prima pe scurt, prin acest singur sunet, toate ideile simple con¬ 
ţinute şi reunite în acea idee complexă, trebuie să urmeze în 
mod necesar că era o idee adecvată. Deoarece acea combinaţie 
a fost făcută după propria lui alegere, avea în ea tot ceea ce in¬ 
tenţiona el să pună şi astfel nu putea fi decît perfectă, nu putea 
fi decît adecvată, deoarece ea nu se raporta la nici un alt arhetip 
pe care să se presupună că-1 reprezintă. 

§ 45. Aceste cuvinte, kinneah şi niouph, au intrat treptat în 
uzul comun şi atunci lucrurile s-au schimbat oarecum. Copiii lui 
Adam aveau aceleaşi facultăţi şi prin aceasta aveau aceleaşi 
puteri pe care le avusese el ca să facă în propria lor minte orice 
idei complexe le-ar place despre moduri mixte, să le abstractizeze 
şi să facă din orice sunete le-ar place semnele lor. Deoarece 
însă folosul denumirilor este să facă cunoscut altora ideile din 
noi înşine, aceasta nu se poate întîmpla decît atunci oînd aceleaşi 
semne reprezintă aceeaşi idee pentru amîndouă persoanele care 
vor să-şi comunice gîndurile lor şi să converseze împreună. Prin 
urmare, acei dintre copiii lui Adam care au găsit aceste două 
cuvinte, kinneah şi niouph, în vorbirea obişnuită, nu le puteau lua 
drept sunete fără însemnătate, ci au trebuit să conchidă că ele 
reprezintă ceva, anumite idei, idei abstracte, ele fiind termeni 
generali, iar ideile abstracte erau esenţele- speciilor deosebite prin 
acele denumiri. Prin urmare, dacă ei ar fi folosit aceste cuvinte 
ca denumiri de specii deja stabilite şi recunoscute, erau nevoiţi 
să conformeze ideile din mintea lor semnificate de aceste denu¬ 
miri, la ideile pe care denumirile le reprezentau în mintea altor 
oameni ca la modelele şi arhetipurile lor şi într-adevăr, atunci 
ideile lor despre aceste moduri complexe erau expuse să fie in- 
adeovate, ca fiind foarte susceptibile să nu fie exact conforme cu 
ideile din mintea altor oameni care folosesc aceleaşi denumiri (în 
special acelea care consistă din combinaţii de multe idei simple) ; 
cu toate că pentru aceasta există de obicei un remediu la îndemînă, 
şi anume să întrebăm pe acela care-1 foloseşte care este înţelesul 
oricărui cuvînt ce nu înţelegem. Căci este tot atît de imposibil să 
ştii cu certitudine ce reprezintă în mintea altui om cu care vor¬ 
beşti despre ele, cuvintele „ gelozie “ şi „ adulter“ (care cred că 
corespund cu îlNJP şi cu fpiKJ ), pe cît a fost de imposibil la 
începutul limbajului să ştii fără explicaţie ce reprezintă kinneah 

şi niouph în mintea altui om, ele fiind semne voluntare la fie¬ 
care om. 

§ 46. Exemplu de substanţă: cuvîntul zahab. Să cercetăm 
acum în acelaşi mod şi denumirile de substanţe astfel cum au 
fost aplicate la început. Unuia dintre copiii lud Adam, rătăcind 
prin munţi, îi cade privirea pe o substanţă sclipitoare care-i 
place. El o aduce acasă lui Adam care după ce o examinează o 
găseşte ca fiind dură, de o culoare galbenă strălucitoare şi excesiv 
de grea. Poate că la început acestea au fost toate calităţile de 
care a luat notă el şi abstractizînd această idee complexă care 
se compune dintr-o substanţă avînd acea culoare particulară 
galben strălucitoare şi foarte mare greutate faţă de volumul său, 
îi dă numele de zahab 101 pentru a denumi şi însemna toate 
substanţele care au în ele aceste calităţi perceptibile. Este evident 
că în acest caz Adam procedează cu totul diferit faţă de ce a 
făcut înainte oînd a format acele idei de moduri mixte cărora le-a 
dat denumirile de kinneah şi niouph. Căci atunci el a împreunat 
ideile numai după propria lui închipuire şi nu le-a luat din exis¬ 
tenţa vreunui lucru. Şi lor le-a dat numiri pentru a denumi toate 
lucrurile care se vor întîmpla să fie în acord cu acele idei ab- 
straote ale sale, fără să ia în seamă dacă vreun asemenea lucru 
există sau nu ; atunci măsura comună a fost creată de el însuşi. 
Insă pentru a întocmi ideea sa despre această substanţă nouă, el 
ia tocmai calea inversă. Aci el găseşte o măsură comună creată de 
natură. Şi, prin urmare, voind să-şi reprezinte lui însuşi obiectul 
prin ideea ce are despre el, chiar cînd obiectul este absent, el 
nu pune în ideea sa complexă nici o idee simplă afară de ceea 
ce percepe din obiectul însuşi. El are grijă ca ideea lui să fie 
conformă cu acest arhetip şi intenţionează ca denumirea să repre¬ 
zinte o asemenea idee conformă. 

§ 47. Această bucată de materie astfel denumită zahab de către 
Adam fiind deosebită de oricare alta văzută înainte, cred că ni¬ 
meni nu va nega că este o specie distinctă şi că are propria ei 
esenţă, şi că denumirea zahab este semnul speciei şi o denumire 
care aparţine tuturor lucrurilor care fac parte din acea esenţă. 
Aci este însă vădit că esenţa pe care Adam a făcut-o să reprezinte 
denumirea zahab nu era nimic altceva decît un corp tare, stră¬ 
lucitor, galben şi foarte greu. însă mintea cercetătoare a omului, 
nemulţumită cu cunoaşterea acestor (pot să spun) calităţi super- 

ficiale, l-a îndemnat pe Adam să examineze mai departe această 
bucată de materie. Prin urmare el a izbit-o şi a bătut-o cu cre¬ 
mene pentru a vedea ce se poate descoperi înăuntru. El a aflat 
că ea cedează loviturilor, însă că nu se separă cu uşurinţă în 
bucăţi. A aflat că ea se îndoaie fără să se rupă. Nu trebuie acum 
să adauge ductilitatea la ideea lui de mai înainte şi să facă din 
ea parte din esenţa speciei reprezentate de către denumirea 
zahab P încercări noi dezvăluie însuşirea de a se topi şi stabilitatea. 
Nu trebuie şi acestea adăugate la ideea complexă semnificată de 
către denumirea zahab pentru aceleaşi motive pentru care au fost 
adăugate şi celelalte ? Dacă nu, ce anume motiv se va putea invoca 
mai mult într-un sens decît în celălalt ? Dacă aceasta trebuie 
să se facă, atunci toate celelalte proprietăţi descoperite prin noi 
încercări în această bucată de materie ar trebui, pentru acelaşi 
motiv, să facă parte dintre elementele conţinute în ideea complexă 
reprezentată de către denumirea zahab, şi astfel să fie esenţa 
speciei desemnată de către acea denumire. Din cauză că aceste 
proprietăţi sînt nenumărate, este evident că ideea creată în acest 
chip de către acest arhetip va fi totdeauna inadecvată. 

§ 48. Ideile oamenilor sînt imperfecte şi prin urmare felurite. 
Dar aceasta nu este tot. Ar mai urma că denumirile substanţelor 
nu numai că ar avea (după cum au în realitate), dar s-ar şi pre¬ 
supune că au semnificaţii diferite, după cum sînt folosite de către 
oameni diferiţi, şi aceasta ar împiedica foarte mult folosirea lim¬ 
bajului. Căci dacă fiecare calitate distinctă care ar fi descoperită 
în orice materie de către oricine ar fi presupusă că formează o 
parte necesară din ideea complexă semnificată de către denumirea 
comună dată ei, trebuie să urmeze că oamenii trebuie să presu¬ 
pună că acelaşi cuvînt semnifică lucruri diferite la oameni diferiţi, 
deoarece ei nu se pot îndoi că oameni diferiţi au putut să descopere 
diverse calităţi în substanţe la fel denumite şi despre care alţi 
oameni nu ştiu nimic. 

§ 49. De aceea pentru a fixa speciile lor, se presupune o esenţă 
reală. Prin urmare, pentru a evita acest neajuns, oamenii au pre¬ 
supus că există o esenţă reală care să aparţină fiecărei specii şi 
din care decurg toate aceste proprietăţi şi că denumirile speciilor 
ar reprezenta acea esenţă. Ei însă neavînd nici o idee despre acea 
esenţă reală din substanţe şi cuvintele lor nesemnificînd decît 
ideile ce au, ceea ce se realizează prin această încercare este nu- 

mai că se pune denumirea sau sunetul în locul şi pentru lucrul 
care are acea esenţă reală, fără să se ştie ce anume este esenţa 
reală. Şi aceasta fac oamenii cînd vorbesc despre speciile lucru¬ 
rilor, aşa cum se presupune că sînt ele făcute de către natură şi 
deosebite prin esenţe reale. 

§ 50. Această presupunere nu este de nici un folos 102 . Cînd 
afirmăm că aurul este stabil, aceasta înseamnă fie că stabilitatea 
face parte din definiţie, adică face parte din esenţa nominală re¬ 
prezentată de cuvîntul „aur", şi astfel această afirmaţie : „tot 
aurul este stabil" nu cuprinde decît semnificaţia termenului „aur“. 
Sau atunoi înseamnă că stabilitatea nefiind o parte a definiţiei 
cuvîntului „aur“, este o proprietate a substanţei însăşi. în acest 
caz este evident că cuvîntul „aur“ stă în locul unei substanţe, 
care are esenţa reală a unei specii de lucruri făcute de natură, 
în acest fel de substituire cuvîntul „aur“ are o semnificaţie aşa 
de confuză şi de nesigură, încît deşi această propoziţie : „aurul 
este stabil" este în acel sens afirmaţia unui lucru real, totuşi este 
un adevăr care va da totdeauna greş în propria lui aplicare şi 
astfel el nu este cert sau de vreun real folos. Căci fie oricît de 
adevărat că tot aurul, adică orice lucru care are esenţa reală a 
aurului este stabil, la ce ne serveşte aceasta din moment ce noi 
nu ştim în acest sens, ce este şi ce nu este aur ? Căci dacă nu 
cunoaştem esenţa reală a aurului, este imposibil ca noi să ştim 
care bucată de materie are acea esenţă şi astfel dacă este sau nu 
aur adevărat. 

§ 51. Concluzie. Pentru a conchide : aceeaşi libertate pe care 
o avea Adam la început să facă orice idee complexă de moduri 
mixte, fără nici un alt model în afară de propria lui gîndire, 
au avut-o toţi oamenii de atunci şi pînă azi. Aceeaşi necesitate 
care îi era impusă lui Adam să-şi conforme ideile despre substanţe 
cu lucrurile dinafara sa ca arhetipuri făcute de natură, dacă nu 
voia să se .înşele de bunăvoie, aceeaşi necesitate este impusă tu¬ 
turor oamenilor de atunci şi pînă azi. Aceeaşi libertate pe care 
o avea Adam să alipească oricărei idei, orice denumire nouă, 
aceeaşi libertate o mai are încă oricine (în special acei care încep 
să creeze un limbaj, dacă ne putem închipui că există asemenea 
oameni), dar numai cu această deosebire că în locurile unde oamenii 
în faza de societate au stabilit deja un limbaj între ei, semnifi¬ 
caţia cuvintelor trebuie modificată în chip foarte prudent şi cu 

economie. Deoarece oamenii posedă deja denumiri pentru ideile 
lor, iar uzul comun a adaptat denumiri cunoscute la anumite idei, 
o afectată şi greşită întrebuinţare a lor nu poate fi decît cu 
totul ridicolă 103 . Acela care posedă noţiuni noi se va aventura 
poate cîteodată să formeze termeni noi pentru a le exprima. Oame¬ 
nii însă socotesc aceasta o îndrăzneală şi este nesigur dacă uzul 
comun le va face să treacă vreodată drept termeni obişnuiţi. în 
raporturile cu alţii însă, este necesar să conformăm ideile pe care 
le reprezentăm prin cuvintele obişnuite ale oricărei limbi cu pro¬ 
priile lor semnificaţii cunoscute (ceea ce am explicat deja pe larg) 
sau dacă nu, să facem cunoscute noile semnificaţii pe care le 
aplicăm lor. 


CAPITOLUL VII 

DESPRE PARTICULE 104 


§ 1. Particulele leagă împreună părţi de propoziţii sau propoziţii 
întregi. Pe lingă cuvinte care sînt denumiri ale ideilor din minte, 
există foarte multe altele care se folosesc pentru a semnifica 
legătura pe care mintea o dă ideilor sau propoziţiilor, una cu alta. 
Comunicîndu-şi gîndurile altora, mintea are nevoie nu numai de 
semnele ideilor pe care le are atunci în faţă, dar şi de alte semne 
ca să arate sau să sugereze unele acţiuni proprii ale sale şi care 
se referă în acel moment la acele idei. Mintea face aceasta pe 
mai multe căi. Astfel „este" şi „nu este" sînt semnele obişnuite 
prin care mintea afirmă sau neagă. însă pe lîngă afirmaţie şi ne¬ 
gaţie, fără de care nu există nici un adevăr sau neadevăr în cu¬ 
vinte, mintea, cînd afirmă altora sentimentele sale, leagă nu numai 
părţi de propoziţii, ci şi propoziţii întregi, unele cu altele, împreună 
cu diversele lor relaţii şi accesorii pentru a constitui o argumen¬ 
tare coerentă. 

§ 2. în mînuirea lor constă arta de a vorbi bine. Cuvintele prin 
care mintea semnifică legătura ce stabileşte între diversele afir¬ 
maţii sau negaţii pe care le întruneşte într-un singur raţionament 
sau naraţie continuă, sînt numite de obicei „particule". Şi mai 
cu seamă în folosirea corectă a acestora se află claritatea şi fru¬ 
museţea unui stil bun. Pentru a gîndi bine nu este destul ca un 

om să aibă în gîndirea sa idei clare şi distincte, nici să observe 
acordul sau dezacordul unora din ele, ci el trebuie să gîndeascâ 
cu continuitate şi să observe dependenţa unora faţă de celelalte, 
a gîndurilor şi raţionamentelor sale. Şi pentru a exprima bine 
asemenea gînduri metodice şi raţionale, el trebuie să aibă la dis¬ 
poziţie cuvinte cu care să arate ce legătură, restricţie, deosebire, 
opoziţie, putere de expresivitate etc. dă el fiecărei părţi respective 
a argumentării sale. A greşi în vreuna din acestea înseamnă să 
încurce în loc să informeze pe ascultătorul său. Şi aşa se face că 
acele cuvinte care prin ele înseşi nu sînt într-adevăr denumirile 
vreunei idei, sînt folosite în limbaj în chip atît de indispensabil şi 
constant şi contribuie atît de mult la buna exprimare. 

§ 3. Ele arată ce relaţie stabileşte mintea între propriile sale 
gînduri. Poate că această parte a gramaticii a fost tot atît de ne¬ 
glijată, pe cît au fost de preastăruitor cultivate alte părţi ale ei. 
Este uşor pentru oameni să scrie unul după altul, despre cazuri 
şi genuri, moduri şi timpuri, gerundive şi supine. Privitor la ase¬ 
menea lucruri s-a depus multă străduinţă. Şi în unele limbi înseşi 
particulele au fost rînduite în clase proprii cu mare aparenţă de 
exactitate. Dar cu toate că „prepoziţii" şi „conjuncţii" etc. sînt 
denumiri foarte bine cunoscute în gramatică şi că particulele cu¬ 
prinse în ele sînt rînduite cu grijă în subdiviziunile lor distincte, 
totuşi acel care ar vrea să arate folosirea corectă a particulelor 
şi ce anume semnificaţie şi forţă au ele, trebuie să-şi dea puţin 
mai multă osteneală să pătrundă în propria sa gîndire şi să ob¬ 
serve bine diversele atitudini luate de mintea sa atunci cînd 
argumentează. 

§ 4. Nici nu este destul pentru a explica aceste cuvinte ca să 
le redai, astfel cum se face de obicei în dicţionare, prin cuvinte 
din altă limbă care se apropie mai mult de semnificaţia lor, căci 
de obicei este tot atît de greu de înţeles ceea ce înseamnă ele 
într-o limbă ca şi în cealaltă 105 . Ele sînt toate semnele vreunei 
acţiuni sau sugestii ale minţii, şi, prin urmare, pentru a le înţelege 
just, trebuie să studiem stăruitor diversele aspecte, atitudini, si¬ 
tuaţii, variaţii, limite şi excepţii şi alte cîteva gînduri ale minţii, 
despre care nu avem decît denumiri defectuoase sau nici o denu¬ 
mire. Din acestea există o mare felurime, întrecînd cu mult nu¬ 
mărul particulelor pe oare cele mai multe limbi le au pentru a 
exprima ceea ce am arătat mai sus şi, prin urmare, nu trebuie 

să ne mirăm că oea mai mare parte a acestor particule au sem¬ 
nificaţii diverse şi cîteodată aproape opuse. In limba ebraică există 
o particulă formată dintr-o singură literă despre care se recu¬ 
noaşte că are, pe cit îmi amintesc, şaptezeci (sînt sigur că peste 
cincizeci) de semnificaţii diverse. 

§ 5. Exemplul lui „insă". ,,însă“ este o particulă. Nici una nu 
este mai obişnuită în limba noastră. Şi acela care spune că este 
o conjuncţie adversativă şi că corespunde lui sed în latineşte şi 
lui „mais“ în franţuzeşte crede că a explicat-o suficient. Mie 
însă mi se pare că ea sugerează diverse raporturi pe care mintea 
le atribuie unor diverse propoziţii sau părţi de propoziţii pe care 
le leagă prin această vocabulă. 

Intîi. „Insă, ca să nu mai spun nimic mai mult“. Aci ea suge¬ 
rează o oprire a minţii înainte de a ajunge la capătul drumului 
pe care mergea. 

Al doilea. „Văd însă * două plante“. Aci arată că mintea limi¬ 
tează înţelesul la ceea ce este exprimat, negînd tot restul. 

Al treilea. „Tu te rogi, însă aceasta nu înseamnă că Dumnezeu 
ar vrea să te aducă în sînul religiei celei adevărate". 

Al patrulea. „Insă că te întăreşte .în propria ta convingere". 
Primul dintre aceşti „însă" sugerează în minte o presupunere că 
ceva este altfel decît ar trebui să fie ; ultimul arată că mintea 
creează o opoziţie directă între aceasta şi ceea ce fusese înainte. 

Al cincilea. „Toate animalele au simţuri, însă ** un cîine este 
un animal". Aci „însă" înseamnă numai că propoziţia din urmă 
este legată de prima ca minora unui silogism. 

§ 6. Aci nu am atins decvt foarte puţin această chestiune. Nu 
mă îndoiesc că la acestea s-ar mai putea adăuga multe alte sem¬ 
nificaţii ale acestei particule, dacă ar fi rolul meu s-o examinez 
în toată întinderea ei şi s-o cercetez în toate locurile unde poate 
fi găsită. Dacă cineva ar face aceasta, mă îndoiesc că în toate 
acele feluri în care ea este folosită ar merita titlul de „adversa¬ 
tivă" pe care gramaticienii i-1 dau. Dar nu am intenţia să dau aci 
o explicare deplină a acestei specii de semne. Exemplele pe care 
le-am dat din această specie ne pot da prilejul să reflectăm 


* aci însă are înţelesul de numai — n. trad. 

** aci însă are înţelesul de deci — n. trad. 

asupra puterii şi folosului lor în limbaj şi ne pot îndruma către 
examinarea diverselor acţiuni ale minţii noastre atunci cînd ea 
argumentează şi găseşte o cale pe care să le comunice altora prin 
aceste particule, din care unele în chip constant şi altele în anu¬ 
mite construcţii au înţelesul unei propoziţii întregi conţinute în 
ele. 


CAPITOLUL VIII 

DESPRE TERMENII ABSTRACŢI ŞI CONCREŢI 


§ 1. Termenii abstracţi nu pot fi afirmaţi unul de către altid. 
Şi de ce ? Cuvintele comune ale limbajului şi chipul în care le 
folosim de obicei ne-ar fi adus lumină asupra naturii ideilor noas¬ 
tre, dacă ar fi fost cel puţin examinate cu atenţie. După cum 
s-a arătat, mintea are puterea să-şi abstractizeze ideile şi astfel 
ele devin esenţe, esenţe generale prin care se deosebesc speciile 
de lucruri. Acum, deoarece fiecare idee abstractă este distinctă, 
astfel că din oricare două idei una nu poate să fie cealaltă, min¬ 
tea, prin cunoaşterea ei intuitivă va percepe deosebirile dintre 
ele şi. prin urmare, în propoziţii, două idei nu pot vreodată să 
fie afirmate în întregime una de către cealaltă. Vedem aceasta în 
folosirea obişnuită a limbajului care nu îngăduie ca două cuvinte 
abstracte sau denumiri de idei abstracte să fie afirmate una de 
către cealaltă. Căci oricît de aproape înrudite ar părea că sînt 
ele şi oricît de sigur ar fi că omul este un animal, sau că este 
raţional, sau că este alb, totuşi toată lumea percepe la prima au- 
zire neadevărul următoarelor propoziţii : „umanitatea este animali¬ 
tate", sau „umanitatea este raţionalitate", sau „umanitatea este 
culoarea albă", şi aceasta este tot atît de evident ca oricare dintre 
maximele cele mai recunoscute. Deci toate afirmaţiile noastre sînt 
numai neconcrete, ceea ce înseamnă să afirmi nu că o idee ab¬ 
stractă poate să fie alta, ci că o idee abstractă urmează să fie 
împreunată cu alta. Aceste idei abstracte privitoare la substanţe 
pot fi de orice fel. Celelalte sînt aproape toate idei despre relaţii, 
iar în substanţe, cele mai frecvente sînt ideile despre putere. De 
pildă : „un om este alb" înseamnă că lucrul care are esenţa unui 
om are în el şi esenţa albului, care nu este altceva decît puterea 

de a produce ideea de alb în cineva ai cărui ochi pot să vadă 
obiectele obişnuite. Sau : „un om este raţional" înseamnă că 
acelaşi lucru care are esenţa unui om, are de asemenea în el şi 
esenţa raţiunii, adică: puterea de a raţiona. 

§ 2i Termenii abstracţi arată deosebirea dintre ideile noastre. 
Deosqpirea dintre denumiri ne arată şi deosebirea dintre ideile 
noastre. Căci dacă le examinăm, vom afla că ideile noastre simple 
au toate atît denumiri abstracte, cit şi concrete, dintre care una 
este un substantiv (ca să vorbesc limbajul gramaticienilor) şi cea¬ 
laltă un adjectiv, ca : „albul, alb, dulceaţă, dulce". Acelaşi lucru 
este adevărat şi cu ideile noastre despre moduri şi relaţii, ca : 
„justiţie, just, egalitate, egal". Numai cu această diferenţă că unele 
dintre denumirile concrete ale relaţiilor, mai cu seamă printre 
oameni, sînt substantive, ca : paternitas, pater, ceea ce nu ar fi 
greu de explicat. Cit priveşte însă ideile noastre despre substanţe, 
avem foarte puţine denumiri abstracte sau deloc. Căci cu toate 
că Şcolile au introdus animalitas, liumanitas , corporeitas 106 şi altq 
cîteva, totuşi ele nu sînt în proporţie cu numărul nesfîrşit de 
denumiri ale substanţelor. Pentru acestea nu au încercat niciodată 
să creeze denumiri abstracte, de teamă să nu se facă de rîs. Şi 
puţinele pe care Şcolile le-au făurit şi le-.au pus în gura şcolarilor 
lor nu au reuşit totuşi niciodată să fie primite în uzul comun şi 
să obţină încuviinţarea publică. Mie îmi pare că aceasta face cel 
puţin de înţeles mărturisirea tuturor oamenilor că ei nu au nici 
o idee despre esenţele reale ale substanţelor, deoarece ei nu au 
denumiri pentru asemenea idei. Fără îndoială că ei le-ar fi avut, 
dacă propria lor conştiinţă că sînt ignoranţi cu privire la esenţe nu 
i-ar fi ferit de o încercare atît de zadarnică. Şi, prin urmare, cu 
toate că ei aveau destule idei ca să deosebească aurul de o piatră 
şi metalul de un lemn, totuşi ei nu s-au aventurat decît cu teamă 
în domeniul unor termeni ca aurietas şi saxietas, metalleitas şi 
ligneitas sau al unor denumiri asemănătoare, care ar pretinde că 
semnifică esenţele reale ale acelor substanţe despre care ei ştiau 
că nu au nici o idee. Şi, într-adevăr, numai doctrina despre for¬ 
mele substanţiale şi încrederea nejustificată într-o cunoaştere pe 
care n-o au, au născocit mai întîi şi apoi au introdus animalitas 
şi liumanitas şi altele asemănătoare, care s-au răspîndit foarte 
puţin în afara propriilor lor şcoli şi niciodată nu au putut să de¬ 
vină obişnuite printre oamenii luminaţi. Intr-adevăr, humanitas 
era un cuvînt obişnuit printre romani, dar cu un sens foarte di- 

ferit şi nu reprezenta esenţa abstractă a nici unei substanţe, ci 
era denumirea abstractă a unui mod, iar denumirea sa concretă 
era humanus, nu homo. 


CAPITOLUL IX 

DESPitE IMPERFECŢIA CUVINTELOR 


§ 1. Cuvintele sînt folosite pentru a înregistra şi transmite gîn- 
durile noastre. Din cele ce s-au spus în capitolele precedente este 
uşor să pricepem cită imperfecţie există în limbaj şi cum chiar 
natura cuvintelor face aproape de neînlăturat pentru multe din 
ele să fie îndoielnice şi nesigure în semnificaţiile lor. Pentru a 
examina perfecţia sau imperfecţia cuvintelor, este mai întîi necesar 
a lua în considerare folosirea şi scopul lor, căci în măsura în care 
vor 'fi mai mult sau mai puţin în stare să-şi ajungă acel scop, în 
aceeaşi măsură vor fi mai mult sau mai puţin perfecte. In prima 
parte a acestei argumentări am avut adesea prilejul să menţionăm 
o dublă întrebuinţare a cuvintelor. 

■ Întîi. Una ipentru înregistrarea propriilor noastre gînduri. 

Al doilea. Cealaltă pentru a transmite altora gîndurile noastre. 

§ 2. Oricare cuvînt poate servi la înregistrarea gîndurilor noastre. 
Cu privire la prima, pentru a ne reaminti propriile noastre gînduri 
şi a ne ajuta memoria prin care vorbim cu noi înşine, ca să spun 
aşa, orice cuvînt poate îndeplini acest scop. Căci deoarece sune¬ 
tele sînt semne voluntare şi indiferente ale oricărei idei, un om 
poate să folosească ce cuvinte îi plac pentru a-şi semnifica pro¬ 
priile sale idei. Şi în ele nu va fi nici o imperfecţie, dacă el se 
foloseşte în chip constant de acelaşi semn pentru aceeaşi idee. 
Atunci, negreşit el va înţelege ce vrea să spună. In aceasta constă 
folosirea corectă şi perfecţia limbajului. 

§ 3. Există două feluri de comunicări prin cuvinte : una co¬ 
mună, cealaltă, filozofică. Al doilea. Cu privire la comunicarea 
cuvintelor, şi aceasta are o dublă întrebuinţare : 

I. Comună 
II. Filozofică 

întii. Prin întrebuinţare comună, eu înţeleg acea comunicare 
a gîndurilor şi ideilor prin cuvinte care poate servi la susţinerea 
convorbirilor obişnuite între oameni şi a legăturilor de afaceri şi 
interese — comune vieţii civilizate în societate. 

Al doilea. Prin întrebuinţare filozofică a cuvintelor, înţeleg o 
întrebuinţare care poate servi să transmită noţiunile precise ale 
lucrurilor şi să exprime în propoziţii generale adevăruri certe şi 
neîndoielnice pe care mintea să poată să se sprijine şi să fie mul¬ 
ţumită de ele, în căutarea cunoaşterii adevărate. Aceste două între¬ 
buinţări sînt foarte distincte şi vom avea nevoie de mult mai 
puţină exactitate într-una decît în cealaltă, după cum vom vedea 
în cele ce urmează. 

§ 4. Imperfecţia cuvintelor constă în îndoiala asupra semnifi¬ 
caţiilor lor. Deoarece principalul scop al limbajului, cînd serveşte 
la comunicare, este să fie înţeles, cuvintele nu servesc bine acel 
scop nici în cuvîntarea comună, nici în discursul filozofic dacă 
fiecare cuvînt nu trezeşte în ascultător aceeaşi idee pe care o 
reprezintă în mintea vorbitorului. Deoareoe sunetele nu au nici 
o legătură naturală cu ideile noastre, ci semnificaţiile lor sînt 
impuse de către oameni în chip arbitrar, îndoiala şi nesiguranţa 
semnificaţiilor lor, care este imperfecţia de care vorbim aci, îşi 
are cauza mai mult în ideile pe care le reprezintă decît în vreo 
incapacitate a unui sunet mai mult decît a altuia de a semnifica 
o idee, căci din acest punct de vedere toate sînt egal de perfecte. 

Deci ceea ce face ca îndoiala şi nesiguranţa semnificaţiei să 
fie mai mare într-un cuvînt decît în altul, este diferenţa dintre 
ideile pe care le reprezintă, 

§ 5. Cauzele imperfecţiei lor. Cuvintele neavînd în chip natural 
nici o semnificaţie, ideea pe care o reprezintă fiecare din ele tre¬ 
buie să fie învăţată şi reţinută de cei care vor să schimbe idei cu 
alţii şi să ţină cuvîntări inteligibile în vreo limbă oarecare. Aceasta 
însă este cel mai greu de realizat acolo unde : 

Intîi. Ideile reprezentate de cuvinte sînt foarte complexe şi com¬ 
puse dintr-un număr mare de idei înmănuncheate. 

Al doilea. Acolo unde ideile reprezentate de cuvinte nu au nici 
o legătură certă cu natura şi astfel nu au nicăieri în natură o mă¬ 
sură stabilă comună după care să fie rectificate şi ajustate. 

Al treilea. Acolo unde semnificaţia cuvântului se referă la o 
măsură comună care este greu de cunoscut. 

Al patrulea. Acolo unde semnificaţia cuvântului şi esenţa reală 
a lucrului nu sînt exact aceleaşi. 

Acestea sînt dificultăţi ce însoţesc semnificaţia diverselor cuvinte 
care sînt inteligibile. Acele care nu sînt de loc inteligibile nu tre¬ 
buie să fie menţionate aci; cum sînt denumirile reprezentînd vreo 
idee simplă la care altul nu are organe sau facultăţi să ajungă, de 
pildă, pentru un orb denumirile culorilor, sau sunetele pentru un 
surd. 

în toate aceste cazuri vom găsi o imperfecţie în cuvinte, pe care 
o voi explica mai pe larg în legătură cu aplicarea specială a cuvin¬ 
telor la diverse specii de idei ale noastre. Căci dacă le examinăm, 
vom găsi că denumirile modurilor mixte sînt cele mai expuse la în¬ 
doială şi imperfecţie pentru primele două din aceste motive ; iar 
denumirile substanţelor, mai cu seamă pentru ultimele două motive. 

§ 6. Denumirile modurilor mixte sînt îndoielnice. Multe dintre 
denumirile modurilor mixte sînt expuse la mare nesiguranţă şi 
obscuritate în semnificaţia lor. 

Intîi. Din cauză că ideile pe care le reprezintă sînt atît de com¬ 
plexe. I. Din cauza marelui amestec din care sînt adeseori com¬ 
puse aceste idei complexe. Pentru a face ca cuvintele să servească 
scopului comunicării, este necesar (după cum s-a spus) ca ele să 
trezească în ascultător exact aceeaşi idee pe care o reprezintă în 
mintea vorbitorului. Fără aceasta oamenii îşi umplu capul unul 
altuia cu sunete şi zgomot, însă prin aceasta nu-şi transmit gîndu- 
rile şi nu-şi înfăţişează unul altuia ideile lor, ceea ce este scopul 
vorbirii şi limbajului. Cînd însă un ouvînt reprezintă o idee 
foarte complexă, compusă din idei compuse, nu este uşor pentru 
oameni să formeze şi să reţină acea idee atît de exact încît să ducă 
la faptul ca denumirea să reprezinte în uzul comun aceeaşi idee 
precisă fără nici cea mai mică schimbare. De aceea se întîmplă că 
denumirile ideilor foarte compuse, care în cea mai mare parte sînt 
termeni de morală, au rareori exact aceeaşi semnificaţie la doi 
oameni diferiţi, deoarece rareori ideea complexă a cuiva con¬ 
cordă cu a altcuiva şi deseori propria sa idee se deosebeşte de cea 
pe care o avea ieri sau de cea pe care o va avea mîine. 

§ 7. Al doilea. Pentru că oamenii nu au o măsură comună a de¬ 
numirilor. II. Fiindcă cea mai mare parte a denumirilor de moduri 
mixte sînt lipsite de o măsură comună în natură, prin care oamenii 
să poată rectifica şi ajusta semnificaţiile lor, ele sînt schimbătoare 

.şi îndoielnice. Ele sînt împreunări de idei întrunite după bunul 
plac al minţii care îşi urmăreşte propriile sale ţeluri în argumen¬ 
tare şi ele sînt potrivite cu propriile noţiuni ale minţii, prin care 
aceasta nu-şi propune să copieze ceva care există în chip real, ci 
să denumească şi să rînduiască lucrurile în măsura în care acestea 
se acordă cu arhetipurile sau formele pe care le-a creat ea însăşi. 
Acela care s-a folosit cel dintîi de cuvintele „prefăcătorie", „lingu¬ 
şire" sau „zeflemea", a împreunat, după cum a socotit că e potri¬ 
vit, ideile pe care el le-a făcut să fie reprezentate de către acele 
cuvinte. Şi ceea ce se întîmplă eu denumirile noi despre modurile 
care sînt aduse acum în orice limbaj, s-a întîmplat şi cu cele vechi 
cînd au fost folosite pentru prima dată. Prin urmare, denumirile ce 
reprezintă înmănunchieri de idei pe care mintea le formează după 
bunul său plac, trebuie să aibă o semnificaţie îndoielnică atunci 
cînd asemenea înmănunchieri nu se pot găsi nicăieri unite statornic 
în natură şi nici nu se poate arăta vreun model după care oamenii 
să le poată ajusta. Ceea ce semnifică cuvîntul „omor" sau „sacri¬ 
legiu" etc., nu poate niciodată să fie aflat din lucrurile înseşi. Poate 
că există multe părţi din acele idei complexe care să nu fie vizibile 
în acţiunea propriu-zisă. Intenţia minţii sau relaţiile cu lucruri 
sfinte care fac parte din omor sau sacrilegiu, nu au o legătură 
necesară cu acţiunea exterioară şi vizibilă a aceluia care comite 
una din două. Iar apăsarea trăgaciului armei cu care se comite 
omorul şi care este poate singura acţiune vizibilă, nu are nici o 
legătură naturală cu celelalte idei care formează ideea complexă 
denumită „omor". Ele sînt împreunate şi combinate numai de către 
intelect care le întruneşte sub o singură denumire. Insă a le reuni 
în afară de orice fel de regulă sau model nu poate să însemne decît 
că semnificaţia denumirii ce reprezintă asemenea înmănunchieri 
voluntare trebuie să fie de diferite feluri în mintea diverşilor 
oameni care rareori au vreo regulă statornică după care să se în- 
drumeze ei şi să îndrumeze noţiunile lor formate din asemenea idei 
arbitrare. 

§ 8. Proprietatea limbajului nu este un remediu suficient. Este 
adevărat, se poate presupune aci că uzul comun, adică principiul 
adaptării limbajului, ajută într-o anumită măsură stabilirea semni¬ 
ficaţiei limbajului şi nu se poate nega că întrucîtva reuşeşte. Uzul 
comun stabileşte destul de bine înţelesul cuvintelor pentru con¬ 
vorbirile curente. însă nimeni neavînd autoritatea să stabilească 
semnificaţia precisă a cuvintelor, nici să hotărască la care anume 

idee urmează să fie ele anexate, uzul comun nu este suficient pen¬ 
tru a adapta cuvintele la discuţiile filozofice. Deoarece eu greu 
se găseşte o denumire a unei idei foarte complexe (ca să nu spun 
nimic despre altele) care să nu aibă în uzul comun o mare lati¬ 
tudine şi care, rămînînd în limitele adaptării să nu poată constitui 
semnul unor idei foarte diferite. Pe lîngă aceasta, principiul şi 
măsura adaptării înseşi nefiind nicăieri stabilită, face deseori subiect 
de discuţie dacă acest chip sau altul de a întrebuinţa cuvîntul 
înseamnă sau nu a vorbi în chip adecvat. Din toate acestea rezultă 
în mod evident că denumirile acestui fel de idei foarte complexe 
sînt supuse în mod natural acestei imperfecţii : să aibă o semnifi¬ 
caţie îndoielnică şi nesigură. Şi chiar la oamenii care au dorinţa să 
se înţeleagă unii pe alţii» denumirea nu reprezintă totdeauna 
aceeaşi idee pentru vorbitor şi pentru ascultător. Deşi denumirile 
,,glorie" şi „recunoştinţă" sînt aceleaşi în gura fiecărui om dintr-o 
întreagă ţară, totuşi ideea complexă înmănuncheată, pe. care ori¬ 
cine o înţelege prin acea denumire, pare să fie foarte diferită la 
oameni care vorbesc aceeaşi limbă. 

§ 9. Chipul în cure se învaţă aceste denumiri mai adaugă la 
nesiguranţa lor. Şi chipul în care se învaţă de obicei denumirile 
modurilor mixte contribuie mult la nesiguranţa semnificării lor. 
Căci dacă vom observa în ce fel învaţă copiii să vorbească, vom 
afla că pentru a-i face să înţeleagă ce reprezintă denumirile ideilor 
simple despre substanţe, li se arată de obicei obiectul a cărui 
idee dorim s-o dobîndească copilul şi apoi se repetă faţă de copil 
denumirea ce reprezintă acea idee, ca : „alb, dulce, lapte, zahăr, 
pisică, cîine". Cu privire însă la modurile mixte şi în special la cele 
mai însemnate dintre ele, cuvintele moralei, sunetele sînt cele care 
se învaţă mai întîi şi apoi, pentru a afla care sînt ideile complexe 
pe care le reprezintă ele, le învăţăm din explicaţiile altora sau sînt 
lăsate la observaţia şi sîrguinţa oamenilor (ceea ce se întîmplă mai 
totdeauna). Cum însă oamenii nu au mare dorinţă să caute înţele¬ 
sul adevărat şi precis al denumirilor, aceste cuvinte ale moralei 
aproape că nu sînt decît sunete goale, în gura celor mai mulţi 
oameni. Sau cînd au vreun sens, această semnificare este foarte 
descusută şi nehotărîtă şi * n consecinţă, obscură şi încurcată. Şi 
chiar acei oameni care au stabilit cu multă luare aminte noţiunile 
lor, totuşi cu greu evită inconvenientul de a le vedea că reprezintă 
idei complexe deosebite de acelea reprezentate de aceleaşi noţiuni 
pentru alţi oameni, chiar inteligenţi şi studioşi. Unde se va găsi o 

controversă sau discuţie familiară despre „onoare, credinţă, milă, 
religie, biserică" etc., în care să nu fie uşor de observat diferitele 
noţiuni pe care oamenii le au despre denumiri ? Ceea ce nu 
înseamnă altceva decît că ei nu sînt de acord cu privire la semni¬ 
ficaţia acelor cuvinte şi nici nu au în minte aceleaşi idei complexe 
pe care le-au făcut să fie reprezentate de către denumiri şi astfel 
toate neînţelegerile care decurg din aceasta sînt numai în legătură 
cu înţelesul unui sunet. Şi de aci vedem că interpretarea legilor, 
fie divine, fie omeneşti nu are sfîrşit, comentariile dau naştere la 
comentarii şi explicaţiile formează noi subiecte de explicaţii şi sînt 
fără de sfîrşit delimitările, deosebirile, variaţiile în legătură cu sem¬ 
nificaţia acelor cuvinte ale moralei. Aceste idei făurite de către om, 
care are mereu această facultate, sînt multiplicate in infinilum. 
Mulţi oameni care erau destul de mulţumiţi, la prima citire, de în¬ 
ţelesul unui text din scriptură sau de vreo clauză din cod, cînd au 
cercetat pe comentatori au pierdut cu totul sensul textului, iar acele 
lămuriri au dat naştere sau au mărit îndoielile şi au adus întune¬ 
cime în acel loc. Nu spun aceasta deoarece aş crede că comenta¬ 
riile sînt inutile, ci ca să arăt cît sînt de nesigure în chip natural 
denumirile modurilor mixte chiar în gura acelora care aveau atît 
intenţia cît şi posibilitatea să vorbească atît de clar, pe cît era în 
stare limbajul să exprime gîndurile lor. 

§ 10. De unde obscuritate de neînlăturat la scriitorii vechi. Nu 
mai este nevoie să luăm notă despre obscuritatea de neînlăturat 
pe care au adus-o cu ele denumirile modurilor mixte în scrierile 
oamenilor care au trăit în vremuri de demult şi în ţări diferite. 
Căci numeroasele volume ale savanţilor care au folosit în acest 
chip gîndirea lor sînt dovezi mai mult decît suficiente ca să arate 
cîtă atenţie, studiu, sagacitate şi raţionament se cere pentru a 
descoperi adevăratul înţeles al scrierilor celor vechi. Deoarece însă 
nu există nici o scriere faţă de care noi să avem vreun interes mare, 
afară de scrierile care cuprind fie adevăruri pe care ni se pretinde 
să le credem, fie legi de care urmează să ascultăm şi să atragem 
asupra noastră neajunsuri atunci cînd ne înşelăm asupra lor sau le 
încălcăm, noi putem fi mai puţin neliniştiţi privitor la înţelesul 
altor scriitori, care scriind numai despre propriile lor opinii, noi 
nu avem mai multă nevoie să-i cunoaştem decît au ei să ne cu¬ 
noască pe noi. Deoarece binele şi răul nostru nu depind de hotă- 
rîrile lor, noi putem fără teamă să ignorăm părerile lor şi, prin 
urmare, citindu-i, dacă ei nu folosesc cuvintele cu claritatea şi luci- 

ditatea cuvenite, noi putem să-i lăsăm la o parte fără să le aducem 
vreo insultă şi să ne decidem singuri. 

Si non vis intelligi, debes negligli * 07 . 

§ 11. Denumiri de substanţe cu semnificări îndoielnice. Dacă 
semnificaţiile denumirilor modurilor mixte sînt incerte din cauză 
că nu există în natură o măsură comună reală la care să fie rapor¬ 
tate acele idei şi prin care ele să poată fi potrivite, denumirile sub¬ 
stanţelor 108 au o semnificaţie dubioasă dintr-un motiv contrar, adică : 
fiindcă se presupune că ideile pe care le reprezintă sînt conforme 
cu realitatea lucrurilor şi că se raportă la măsuri comune create de 
natură. Privitor la ideile noastre despre substanţe noi nu avem 
libertatea, ca în modurile mixte, să formăm ce combinaţii socotim 
potrivite să fie notele caracteristice prin care lucrurile să fie rîn- 
duite şi denumite. în acestea trebuie să urmăm natura, să ne potri¬ 
vim ideile complexe la existenţa reală şi să raportăm semnificaţia 
denumirilor la lucrurile înseşi, dacă vrem ca denumirile noastre să 
fie semnele lor şi să le reprezinte. Este adevărat că aci avem mo¬ 
dele de urmat, modele însă care vor face foarte incertă semnificaţia 
denumirilor lor, căci denumirile trebuie să aibă un înţeles foarte 
instabil şi variabil dacă ideile pe care le reprezintă se referă la 
măsuri comune dinafara noastră, care ori nu pot fi de loc cunoscute, 
ori nu pot fi cunoscute decît în chip imperfect şi nesigur. 

§ 12. în primul rînd , denumirile substanţelor se referă la esenţe 
reale care nu pot fi cunoscute 109 . După cum s-a arătat, denumirile 
substanţelor au o dublă atribuţie în folosirea lor curentă. 

Cîteodată ele sînt puse să reprezinte alcătuirea reală a lucrurilor 
din care decurg toate proprietăţile şi în care toate sînt adunate, şi 
astfel se presupune că denumirea lor se acordă cu alcătuirea reală 
a lucrurilor. însă deoarece această alcătuire reală, sau esenţă (după 
cum este de obicei numită) fiind eu desăvîrşire necunoscută nouă, 
orice sunet pus să o reprezinte trebuie să fie foarte nesigur în apli¬ 
carea sa. Şi va fi imposibil de ştiut care anume lucruri sînt sau ar 
trebui să fie numite „un cal“ sau „antimoniu", atunci cînd aceste 
cuvinte sînt puse drept esenţe reale despre care nu avem nici o 
idee. Şi, prin urmare, în această presupunere a noastră, deoarece 
denumirile substanţelor sînt raportate la măsuri comune care nu 
pot fi cunoscute, semnificaţiile lor nu pot niciodată să fie adap¬ 
tate şi stabilite de către acele măsuri comune. 

§ 13. In al doilea rînd, denumirile substanţelor se referă la cali¬ 
tăţi ce coexistă în substanţe şi care sînl cunoscute numai în chip 
imperfect. Deoarece ideile simple care sînt găsite că coexistă în 
substanţe sînt cele semnificate nemijlocit de către denumirile lor, 
acestea, astfel cum sînt reunite în diverse specii de lucruri, sînt 
adevăratele măsuri comune la care sînt raportate denumirile lor 
şi prin care semnificaţiile lor pot fi cel mai bine rectificate. însă 
nici aceste arhetipuri nu îndeplinesc atît de bine acest scop încît 
să nu lase aceste denumiri fără semnificaţii foarte felurite şi nesi¬ 
gure. Pentru că ideile simple care coexistă şi sînt întrunite în ace¬ 
laşi subiect sînt foarte numeroase şi au toate un drept egal să intre 
în ideea complexă şi specifică pe care urmează să o reprezinte 
denumirea specifică, oamenii, cu toate că îşi propun să examineze 
exact acel subiect, totuşi ei îşi formează idei foarte diferite despre 
el. Şi astfel denumirea de care se folosesc ajunge în chip inevitabil 
să aibă semnificaţii foarte variabile de la orii la om. Deoarece cea 
mai mare parte din calităţile simple care alcătuiesc ideea complexă 
sînt puteri în raport cu schimbările pe care sînt apte să le facă în 
alte corpuri sau să le primească de la ele, numărul acestor calităţi 
este aproape nemărginit. Aceluia care doar ar observa ce mare 
varietate de modificări este în stare să primească unul din cele 
mai vulgare metale numai prin contactul cu focul şi numărul şi 
mai mare de schimbări ce va primi un metal în mîinile unui chi¬ 
mist prin contactul cu alte corpuri, nu i se va părea curios că eu 
socotesc că nu este uşor să aduni proprietăţile oricăror specii de 
corpuri şi să le cunoşti în întregime prin căile de cercetare de care 
sînt capabile facultăţile noastre. Prin urmare, proprietăţile corpu¬ 
rilor sînt cel puţin atît de numeroase încît nici un om nu poate 
cunoaşte numărul lor precis şi definit; ele sînt în mod diferit 
descoperite de către oameni diferiţi potrivit cu felurita lor price¬ 
pere, atenţie şi moduri de întrebuinţare. Prin urmare, oamenii nu 
pot să aleagă, ci trebuie să aibă idei diferite despre aceeaşi subs¬ 
tanţă şi, în consecinţă, să facă semnificaţia denumirii ei .comune 
foarte variată şi nesigură, căci ideile complexe despre substanţe 
fiind formate din idei simple despre care se presupun că coexistă 
în natură, fiecare om aire dreptul să pună în ideea sa 
complexă acele calităţi pe care le-a găsit reunite. Căci deşi 
în substanţa „aur“ unul se mulţumeşte cu culoarea şi greuta¬ 
tea, pe cînd altul crede că solubilitatea ' în aqua regia 
este tot atît de necesar să fie unită cu acea culoare în 
ideea sa despre aur, cum face altul cu fuzibilitatea, deoarece solu- 

bilitatea în aqua regia este o calitate tot atît de constant împreunată 
cu culoarea şi greutatea ca şi fuzibilitatea şi oricare alta. Alţii 
adaugă maleabilitatea sau stabilitatea etc., după cum au învăţat 
din tradiţie sau experienţă. Cine din toţi aceştia a stabilit ade¬ 
vărata semnificaţie a cuvîntului „aur“ ? Sau cine va fi judecătorul 
care să hotărască ? Fiecare are în natură măsura sa comună la 
care apelează şi are motiv întemeiat să creadă că el are acelaşi 
drept să bage în ideea sa complexă semnificată prin cuvîntul „aur“, 
acele calităţi pe care după încercare le-a găsit reunite. După cum 
altul care nu a cercetat aşa de bine, trebuie să lase aceste calităţi 
pe dinafară ; sau un al treilea care a făcut alte încercări, trebuie 
să mai adauge alte însuşiri. Căci împreunarea acestor calităţi în 
natură fiind adevăratul teren al întrunirii lor într-o idee complexă, 
cine poate spune care din ele are un temei mai puternic decît alta 
să fie introdusă sau lăsată în afară ? De unde va urma totdeauna 
în chip inevitabil că ideile complexe despre substanţe vor fi foarte 
variate la oamenii care se folosesc pentru ele de aceeaşi denumire 
şi astfel semnificaţiile acelor denumiri vor fi foarte nesigure. 

§ 14. Pe lingă acestea, rar se găseşte în natură vreun obiect 
particular care să nu fie în legătură prin unele din ideile sale 
simple cu un număr mai mare sau mai mic de obiecte particulare. 
Cine va hotărî în acest caz care sînt ideile ce vor forma înmănun- 
chierea exactă care urmează să fie semnificată de către denumirea 
specifică, sau să prescrie cu justificată autoritate ce calităţi evi¬ 
dente sau comune jrebuie să fie înlăturate, sau care alte calităţi 
mai particulare sau mai secrete urmează să fie introduse în semni¬ 
ficaţia denumirii unei substanţe ? Toate acestea împreună nu dau 
niciodată greş sau rareori şi produc acele semnificaţii variate şi 
îndoielnice în denumirile substanţelor, care sînt cauza nesiguran¬ 
ţei, certurilor şi greşelilor, cînd le dăm o întrebuinţare filozofică. 

§ 15 . Cu această imperfecţie denumirile pot să servească bine 
în convorbirile obişnuite, dar nu în practica filozofiei. Este adevă¬ 
rat că, în convorbirea comună, denumirile generale ale substanţe¬ 
lor determinate în semnificaţia lor obişnuită de către unele calităţi 
evidente (de pildă, prin figură şi formă la lucrurile care se ştie că 
se înmulţesc prin sămînţă, iar la alte substanţe în cea mai mare 
parte prin culoare, unită cu altă calitate sensibilă) servesc destul 
de bine ca să determine lucrurile pe care oamenii vor să le facă 
cunoscute atunci cînd vorbesc despre ele, şi astfel ei concep de obi¬ 
cei destul de bine substanţele însemnate de către cuvîntul „aur“ 

sau „măr" pentru ca să le distingă una de cealaltă. însă în cerce¬ 
tările şi dezbaterile filozofice, unde urmează să se stabilească ade¬ 
văruri generale şi consecinţe trase din situaţii determinate, acolo 
semnificaţia precisă a denumirilor substanţelor va fi găsită nu 
numai că nu este bine stabilită, dar şi că este foarte greu să fie 
astfel. De exemplu : acela care va face ca maleabilitatea sau un 
anumit grad de stabilitate să facă parte din ideea lui complexă 
despre aur, poate să facă propoziţii cu privire la aur şi să tragă din 
ele consecinţe care vor urma în chip real şi clar din denumirea 
,,aur“ luată cu asemenea semnificaţie, dar care sînt astfel încît un 
alt om nu va putea niciodată să fie silit să le admită, nici să fie 
convins de adevărul lor dacă nu face din maleabilitate şi din ace¬ 
laşi grad de stabilitate o parte din acea idee complexă reprezentată 
de către cuvîntul „aur“ în sensul în care îl foloseşte el. 

§ 16. Exemplu: licoarea. Aceasta este o imperfecţie naturală şi 
aproape inevitabilă în aproape toate denumirile de substanţe, în 
orice limbă, pe care oamenii o vor găsi uşor cînd, părăsind noţiunile 
confuze şi prea largi vor ajunge să facă cercetări mai stricte şi mai 
amănunţite. Căci atunci se vor încredinţa cît de îndoielnice şi de 
obscure sînt acele cuvinte în semnificaţiile lor, care apăreau în 
uzul comun foarte clare şi determinate. Am fost odată la o întru¬ 
nire de fizicieni foarte învăţaţi şi plini de spirit, unde din întîm- 
plare s-a ridicat şi problema : dacă vreo licoare trece prin fila¬ 
mentele nervilor ? Dezbaterea fiind întreţinută o bună bucată de 
timp cu felurite argumente, de ambele părţi, eu (care fu¬ 
sesem obişnuit să suspectez că cea mai mare parte a discu¬ 
ţiilor se petreceau mai mult în jurul semnificaţiilor cuvintelor 
decît îin jurul unei deosebiri reale în concepţia lucrurilor) i-am 
poftit oa, înainte de a continua această discuţie, să examineze 
şi să stabilească mai întîi între ei ce semnifică cuvîntul „licoare". 
La început, ei au fost puţin surprinşi de această propunere 
şi, dacă ar fi fost persoane mai puţin pline de spirit, poate 
ar fi putut-o lua drept o propunere cu totul frivolă şi 
extravagantă, deoarece nu exista acolo nici unul care să nu 
creadă că înţellege la perfecţie ce semnifică cuvîntul „licoare", 
care cred şi eu că nu este dintre cele mai încurcate denumiri de 
substanţe. Totuşi, ei au fost mulţumiţi să accepte propunerea mea 
şi, după cercetare, au găsit că semnificaţia acelui cuvînt nu era atît 
de stabilită şi sigură pe cit şi-o închipuisem cu toţii, ci că fiecare 
din ei făcea din acest cuvînt semnul unei idei complexe diferite. 
Aceasta i-a făcut să înţeleagă că cea mai mare parte a discuţiei lor 

se ducea în legătură cu semnificaţia acelui termen şi că ei se 
deosebeau foarte puţin în opiniile lor cu privire la o materie 
fluidă şi subtilă care trece prin conductele nervilor, cu toate că nu 
a fost aşa de uşor să se cadă de acord dacă urma să se numească 
„licoare" sau nu, un lucru care după ce a fost examinat de către 
toată lumea a fost socotit că nu merita discuţie. 

§ 17. Exemplu : aurul. Voi avea poate prilejul să notez în altă 
parte cît de des se întîmplă aceasta în cele mai multe discuţii în 
care oamenii se bagă cu atîta căldură. Aci să cercetăm numai puţin 
mai exact exemplul cuvîntului „aur" mai sus menţionat. Şi vom 
vedea ce greu este tocmai să determinăm semnificaţia sa. Cred că 
toată lumea este de acord să-l facă să reprezinte un corp de o anu¬ 
mită culoare galbenă strălucitoare. Aceasta fiind ideea căreia copiii 
i-au anexat acea denumire, partea galbenă strălucitoare a cozii 
unui păun este pentru ei aur curat. Alţii, găsind într-o anumită 
particulă de materie fuzibilitatea întrunită cu acea culoare, fac din 
această combinaţie o idee complexă căreia îi dau denumirea de 
„aur" pentru a indica o specie de substanţe. Şi astfel ei neagă că 
ar fi aur toate corpurile galbene strălucitoare care vor fi transfor¬ 
mate în cenuşă de către foc. Ei admit că sînt de aceeaşi specie sau 
cuprinse sub denumirea „aur" numai acele substanţe care avînd 
acea culoare galbenă strălucitoare, vor fi transformate de foc 
într-un lichid şi nu în cenuşă. Pentru aceleaşi motive un altul 
adaugă greutatea, care fiind o calitate tot atît de strîns legată de 
acea culoare pe cît este topirea, el crede că are acelaşi motiv să o 
introducă în ideea de aur şi să fie semnificată prin denumirea aur. 
Şi, prin urmare, cealaltă idee alcătuită dintr-un corp de asemenea 
culoare şi fuzibilitate, este imperfectă şi aşa mai departe cu tot 
restul, în care nimeni nu poate să arate un motiv pentru care unele 
dintre calităţile de nedespărţit care sînt totdeauna unite în natură 
ar trebui să fie aşezate în esenţa nominală şi altele lăsate la o 
parte. Sau de ce cuvîntul „aur", semnificînd acea specie de corp 
din care este făcut inelul de pe degetul său, ar trebui să determine 
această specie mai curînd prin culoarea, greutatea şi fuzibilitatea 
sa, decît prin culoarea, greutatea şi solubilitatea sa în aqua regia; 
căci dizolvarea în acea licoare este tot atît de inseparabilă de el, 
pe cît este topirea de foc, şi ambele caractere nu sînt decît rela¬ 
ţia pe care o are acea substanţă cu două alte corpuri care au o 
putere să acţioneze asupra lui In chip diferit. Căci cu ce drept 
ajunge fuzibilitatea să facă parte din esenţa semnificată de către 

cuvîntul „aur", iar solubilitatea să nu fie decît o proprietate a sa ? 
Sau de ce culoarea sa face parte din esenţă, iar maleabilitatea este 
numai o proprietate a sa ? Iată ce înţeleg eu prin aceasta : toate 
acestea nefiind decît proprietăţi atîrnînd de alcătuirea sa reală şi 
nimic altceva decît puteri, fie active sau pasive în raport cu alte 
corpuri, nimeni nu are autoritate să hotărască semnificaţia cuvîn- 
tului „aur“ (ca raportîndu-se la un asemenea corp existînd în 
natură), ţinînd seama mai mult de o înmănunchiere de idei află¬ 
toare în acel corp, decît de alta. Prin aceasta, semnificaţia acelei 
denumiri trebuie să fie în chip inevitabil foarte nesigură. Fiindcă, 
după cum s-a spus, oameni diferiţi observă proprietăţi diferite în 
aceeaşi substanţă. Şi cred că pot spune că nimeni nu le observă pe 
toate. Şi, prin urmare, nu avem decît descrieri cu totul imperfecte 
despre lucruri, iar cuvintele au semnificaţii foarte nesigure. 

§ 18. Denumirile ideilor simple sînt cele mai puţin îndoielnice. 
Din cele spuse este uşor să observăm ceea ce s-a remarcat mai 
înainte, anume că denumirile ideilor simple sînt, dintre toate, cele 
mai puţin supuse greşelii, şi aceasta din următoarele motive : Intîi. 
Pentru că ideile pe care le reprezintă sînt fiecare numai de o sin¬ 
gură percepere ; ele sînt dobîndite mult mai uşor şi reţinute mult 
mai clar decît ideile mai complexe, şi, prin urmare, nu sînt supuse 
nesiguranţei care însoţeşte de obicei ideile compuse de substanţe şi 
de moduri mixte, în care nu se cade uşor de acord asupra număru¬ 
lui exact al ideilor simple care le formează ca astfel să fie cu uşu¬ 
rinţă păstrate în minte. Şi, în al doilea rînd, pentru că nu sînt 
niciodată raportate la nici o altă substanţă afară de simpla per¬ 
cepere semnificată de ele în chip nemijlocit. Acest raport face ca 
semnificaţiile denumirilor de substanţe să fie în chip natural atît 
de încurcate şi să dea prilej la atît de multe discuţii. Oamenii care 
nu folosesc răutăcios cuvintele lor şi nu se pun pe şicană în mod 
intenţionat, rareori greşesc în întrebuinţarea şi semnificarea denu¬ 
mirilor de idei simple, în oricare limbă cunoscută de ei. Alb şi 
dulce, galben şi amar poartă cu ele un înţeles foarte evident pe care 
oricine îl pricepe în chip precis sau îşi dă seama cu uşurinţă că 
nu-1 cunoaşte şi caută să-l afle. Nu este însă tot atît de sigur 
cunoscut ce înmănunchiere precisă de idei simple reprezintă' cuvin¬ 
tele de „modestie" şi „cumpătare" aşa cum sînt folosite de alt om. 
Şi cu toate că sîntem dispuşi să credem că noi ştim destul de bine 
ce se înţelege prin „aur" sau „fier", totuşi ideea complexă şi pre¬ 
cisă semnificată de alţii prin aceste cuvinte nu este atît de certă. 

Şi eu cred că foarte rar se întîmpiă, ca ele să reprezinte exact 
aceeaşi înmănunchiere de idei pentru vorbitor şi pentru ascultător. 
Ceea ce trebuie să provoace greşeli şi discuţii cînd sînt folosite în 
argumentări în care oamenii au de-a face cu propoziţii universale 
şi ar vrea să-şi aşeze în minte adevăruri universale şi să examineze 
consecinţele care decurg din ele. 

§ 19. Şi după ele, denumirile de moduri simple. Conform cu 
aceeaşi regulă, denumirile modurilor simple după ale ideilor sim¬ 
ple sînt mai puţin supuse îndoielii şi nesiguranţei, mai cu seamă 
denumirile de figuri şi numere despre care oamenii au idei atît de 
clare şi distincte. Cine vreodată, avînd o minte care să le înţeleagă, 
s-a înşelat asupra înţelesului obişnuit al lui „şapte“ sau al unui 
„triunghi" ? Dar, în genere, cu cît ideile de orice fel sînt mai puţin 
compuse, cu atît denumirile lor sînt mai puţin îndoielnice. 

§ 20. Cele mai îndoielnice sînt denumirile modurilor mixte şi 
substanţelor foarte compuse. Prin urmare, modurile mixte care sînt 
formate numai din puţine idei simple evidente, au de obicei denu¬ 
miri cu semnificaţii nu prea incerte. însă denumirile modurilor 
mixte care cuprind un număr mare de idei simple au de obicei un 
înţeles foarte îndoielnic şi nehotărît, după cum s-a arătat. Deoarece 
denumirile de substanţe au fost aplicate la idei care nu sînt nici 
esenţe reale, nici reprezentări exacte ale modelelor la care ele sînt 
raportate, sînt expuse chiar la mai mare imperfecţie şi nesiguranţă, 
în special cînd ajungem să le folosim în chip filozofic. 

§ 21. De ce se pune această imperfecţie pe socoteala cuvintelor. 
Cum marea dezordine care se iveşte cu privire la denumirile sub¬ 
stanţelor provine mai cu seamă din lipsa noastră de cunoaştere şi 
neputinţa de a pătrunde în alcătuirea lor adevărată, poate că va 
părea de mirare că eu pun aceasta ca o imperfecţie mai mult pe 
socoteala cuvintelor decît a intelectului. Această obiecţie pare atît 
de întemeiată, încît mă simt nevoit să arăt motivul pentru care am 
urmat această metodă. Trebuie să mărturisesc deci că atunci cînd 
am început această argumentare asupra intelectului şi multă vreme 
după aceea, nu am avut nici cea mai mică idee că era cîtuşi de 
puţin necesară o examinare a cuvintelor. Cînd însă, după ce am 
parcurs originea şi alcătuirea ideilor noastre, am început să exami- 

nez întinderea şi certitudinea cunoaşterii noastre, am găsit că ea 
este în aşa de strînsă legătură cu cuvintele, încît dacă nu se cerce¬ 
tează bine de la început forţa şi modul lor de semnificare, s-ar 
putea spune foarte puţin despre cunoaşterea în chip clar şi perti¬ 
nent. Cunoaşterea, fiind în strînsă legătură cu adevărul, are mereu 
de-a face cu propoziţii, şi cu toate că ea se termină cu obiecte, 
totuşi aceasta se face în aşa mare măsură prin intervenţia cuvin¬ 
telor încît ele cu greu par că se pot separa de cunoaşterea noastră 
generală. Este cel puţin sigur că cuvintele se interpun atît de mult 
între intelectul nostru şi adevărul pe care acesta ar vrea să-l cer¬ 
ceteze şi să-l înţeleagă, încît, ca şi un mediu prin care sînt văzute 
obiectele vizibile, nesiguranţa şi dezordinea cuvintelor deseori 
zvîrlă o ceaţă în faţa ochilor noştri şi înşală intelectul. Dacă am 
cerceta iluziile ce-şi fac oamenii însăşi, ca şi greşelile din 
discuţiile şi opiniile lor şi am vedea ce mare parte din acestea sînt 
datorate cuvintelor şi semnificaţiilor lor nesigure sau greşite, am 
avea motiv să credem că aceasta nu este un obstacol mic în calea 
cunoaşterii. De unde conchid că sîntem mai atenţi dacă sîntem 
preveniţi despre aceasta, fiindcă noi am fost atît de departe de a 
lua seama la aceste lipsuri ca la un neajuns, încît meşteşugul care 
a înfrumuseţat şi răspîndit acest fel greşit de a proceda a fost făcut 
obiect de studiu pentru oameni şi a dobîndit reputaţia de învăţă¬ 
tură şi subtilitate, după cum vom vedea în capitolul următor. Sînt 
însă înclinat să-mi închipui că dacă dmperfecţiile limbajului ca 
instrument al cunoaşterii ar fi în întregime cîntărite, un mare 
număr de controverse, care fac atîta zgomot pe lume, ar înceta de 
la sine şi calea către cunoaştere, poate şi către pace ar fi mai 
deschisă ca acum. 

§ 22. Aceasta ar trebui să ne înveţe să fim cumpătaţi atunci 
cînd impunem altora propriul nostru fel de a înţelege pe scriitorii 
vechi. Sînt sigur că semnificaţia cuvintelor în toate limbile depin- 
zînd foarte mult de gîndurile, noţiunile şi ideile acelui care se. 
foloseşte de ele, trebuie să aducă în chip inevitabil mare nesigu¬ 
ranţă oamenilor din aceeaşi ţară şi de aceeaşi limbă. Aceasta este 
atît de evident cu privire la autorii greci, încît acel care va parcurge 
scrierile lor va găsi aproape la fiecare din ei o limbă deosebită,, 
deşi aceleaşi cuvinte. Dar cînd la această dificultate naturală în 
fiecare ţară, se vor adăuga diferite alte ţări şi timpuri trecute, în 

care vorbitorii şi scriitorii aveau foarte diferite noţiuni, tempera¬ 
mente, obiceiuri, ornamente şi figuri de stil etc., fiecare din acestea 
au influenţat atunci semnificaţia cuvintelor lor. Deşi pentru noi 
acum ele sînt pierdute şi necunoscute, ne-ar şedea bine să fim în¬ 
găduitori unii faţă de alţii în interpretările noastre greşite cu privire 
la acolo scrieri vechi. Cu toate că avem mare interes să le 
înţelegem, ele _ sînt expuse greutăţilor de neînlăturat ale lim¬ 
bajului, care nu este capabil, fără o continuă definire a ter¬ 
menilor, să transmită ascultătorului sensul şi intenţia vor¬ 
bitorului fără nici un fel de îndoială şi nesiguranţă pentru ascul¬ 
tător (dacă exceptăm denumirile ideilor simple şi unele lucruri 
foarte evidente). Şi cum în argumentările privitoare la religie, lege 
şi morală, aceste scrieri sînt de cel mai mare interes, acolo se va 
afla şi cea mai mare dificultate. 

§ 23. Volumele scrise de către interpreteorii şi comentatorii 
Vechiului şi Noului Testament sînt dovezi prea vădite despre 
aceasta. Deşi tot ce se spune acolo este negreşit adevărat, totuşi 
cititorul poate fi, ba chiar (neputînd să aleagă) trebuie să fie cu 
totul supus greşelii cu privire la înţelegerea acelor texte. Nici nu 
este de mirare că voinţa lui Dumnezeu, cînd este îmbrăcată în 
cuvinte, este supusă la acea îndoială şi nesiguranţă care însoţeşte 
în chip inevitabil acel fel de comunicare, căci vedem pe însuşi fiul 
său, pe cînd era încarnat, că era supus tuturor slăbiciunilor şi ne¬ 
ajunsurilor naturii umane, cu excepţia păcatului. Şi noi ar trebui să 
lăudăm bunătatea lui că a pus în faţa lumii întregi semne atît de 
citeţe din care se poate afla opera şi providenţa sa şi că a dat tutu¬ 
ror oamenilor o lumină a raţiunii atît de îndestulătoare încît acei 
pînă la care nu ajunge niciodată cuvîntul scris să nu se poată îndoi 
(oricît ar cerceta ei) nici de existenţa unui Dumnezeu, nici de su¬ 
punerea ce i se datorează. Deci, deoarece preceptele religiei natu¬ 
rale sînt clare şi foarte inteligibile pentru toţi oamenii şi rareori 
ajung să fie contrazise şi fiindcă alte adevăruri revelate oare ne sînt 
comunicate prin cărţi şi viu grai, sînt supuse obscurităţilor şi 
greutăţilor naturale obişnuite legate de cuvinte, cred că s-ar 
cădea să fim mai cu grijă şi mai atenţi privitor la respectarea 
primelor şi mai puţin categorici, pozitivi şi poruncitori cînd 
impunem celor din urmă înţelesul şi interpretarea noastră. 

§ 1. Abuzul de cuvinte. Pe lîngă imperfecţia care se găseşte 
în limbaj în chip natural, precum şi obscuritatea şi confuzia care 
sînt atît de greu de evitat în folosirea cuvintelor, mai există 
diverse .greşeli şi neglijenţe voluntare de care oamenii sînt vinovaţi 
cu privire la această cale de comunicare, care fac ca aceste semne 
să fie mai puţin clare şi distincte în semnificaţia lor decît ar 
trebui ele să fie în chip natural. 

§ 2. Întîi. Cuvinte fără nici o idee sau fără idei clare. In această 
categorie primul şi cel mai sensibil abuz este folosirea cuvintelor 
care nu reprezintă idei clare şi distincte, sau, ceea ce este mai 
rău, semne care nu semnifică nimic. Din acestea sînt două feluri : 

I. în toate limbile se pot observa anumite cuvinte care dacă 
ar fi examinate, s-ar găsi că folosirea llor originară îşi proprie 
nu reprezintă nici o idee clară şi distinctă. Cea mai mare parte 
din acestea au fost introduse de către diversele secte filozofice 
şi religioase. Căci autorii şi promotorii lor, fie că s-au prefăcut 
că sînt interesaţi de unele lucruri deosebite în afară de calea 
obişnuită a înţelegerii, fie pentru a sprijini unele păreri ciudate 
sau pentru a acoperi unele slăbiciuni ale ipotezelor lor, au creat 
mai totdeauna cuvinte noi din acelea care o dată examinate pot 
fi numite pe drept „termeni nesemnificativi". Căci fie că nu au 
avut înmănunchieri de idei determinate, anexate lor de cînd au 
fost prima dată inventate, sau cel puţin că au fost din acelea 
care o dată bine examinate s-au dovedit că sînt incompatibile, 
nu este de mirare că mai tîrziu ele au rămas în limbajul curent 
al unei secte ca sunete goale cu puţină semnificaţie sau cu nici 
o semnificaţie printre acei oameni care cred că este destul să 
le aibă deseori în gură ca semnele distinctive ale bisericii sau 
şcolii lor, fără să-şi bată mult capul să examineze care sînt ideile 
precise pe care le reprezintă. Nu am nevoie să îngrămădesc aci 
cazuri concrete ; lectura şi conversaţia vor procura oricui destule 
exemple. Sau dacă cineva doreşte să-şi procure mai multe, atunci 
maeştrii în făurirea termenilor de acest fel au din belşug cu ce 
să-i satisfacă ; vreau să spun scolasticii şi metafizicienii (printre 
care cred că se pot număra şi filozofii din ultima vreme care au 
iscat atîtea discuţii asupra moralei şi fizicii) ln . 

§ 3. II. Mai există unii care întind acest abuz şi mai departe 
şi care iau atît de puţin seama să nu se servească de cuvinte 
care în primul lor înţeles de-abia sînt legate de vreo idee clară 
şi distinctă, încît ca urmare a unei nepăsări de neiertat se folosesc 
de obicei de cuvinte pe care limbajul curent le-a legat de idei 
foarte importante, fără ca ei să le atribuie vreun înţeles precis, 
„înţelepciune, glorie, milă“ etc. sînt cuvinte care se găsesc destul 
de des în gura oamenilor, dar dacă mulţi dintre acei care se 
servesc de ele ar fi întrebaţi ce înţeles le dau, ar fi nedumeriţi 
şi nu ar şti ce să răspundă. Dovadă vădită că deşi ei au învăţat 
acele sunete şi că le au gata pe vîrful limbii, totuşi nu există 
nici o idee precisă aflătoare în mintea lor şi care urmează să fie 
transmisă altora prin acele sunete. 

§ 4. Aceasta din cauză că învăţăm denumirile înaintea ideilor 
cărora le aparţin. Deoarece oamenii au fost obişnuiţi din leagăn 
să înveţe cuvinte care se dobîndesc şi se reţin uşor înainte de a 
cunoaşte sau a-şi fi format ideile complexe de care erau alipite 
cuvintele, sau care se puteau găsi în lucrurile pe care se presu¬ 
punea că le reprezintă, ei continuă de obicei să facă la fel toată 
viaţa lor, şi fără să-şi dea osteneala să stabilească în mintea lor 
idei determinate, ei se folosesc de cuvinte pentru noţiunile nesi¬ 
gure şi confuze pe care le au, mulţumindu-se cu aceleaşi cuvinte 
de care se foloseşte altă lume, ca şi cînd propriul sunet al cuvin¬ 
telor ar purta în el, în chip necesar şi constant, acelaşi înţeles. 
Cu toate că oamenii schimbă în viaţa de zi cu zi înţelesul cuvin¬ 
telor atunci cînd socotesc necesar să se facă înţeleşi şi, prin 
urmare, fac semne pînă cînd sînt înţeleşi, totuşi această neînsem- 
nătate a cuvintelor lor, atunci cînd ei ajung să raţioneze asupra 
convingerilor şi intereselor lor, umple în chip vădit argumentarea 
lor cu un belşug de zgomote goale, de neînţeles, şi limbă stricată, 
mai cu seamă în chestiunile de morală în care cele mai multe 
cuvinte reprezintă numeroase înmănunchieri de idei arbitrare care 
în natură nu sînt împreunate în mod regulat şi permanent. Deseori 
nu se iau în seamă decît sunetele goale sau cel mult noţiuni 
foarte obscure şi nesigure alipite lor. Oamenii adoptă cuvintele 
care sînt folosite de către vecinii lor şi, ca să nu pară că nu ştiu 
ce înseamnă, le folosesc cu încredere fără să-şi bată mult capul 
cu vreun înţeles cert şi statornic. Prin aceasta, pe lîngă uşurinţă, 
ei mai dobîndesc avantajul că în aceste argumentări în care au 
rareori dreptate, tot atît de rar li se poate dovedi că greşesc, căci 

este totuna să cauţi să scoţi din greşeală pe aceşti oameni care 
nu au noţiuni statornice, cum este să deposedezi pe un vagabond 
de locuinţa sa, cînd el nu are nici o locuinţă stabilă. Eu cred că 
aşa stau lucrurile şi oricine poate să vadă la el sau la alţii dacă 
este aşa sau nu. 

§ 5. Al doilea. Nesigură întrebuinţare a denumirilor. Un alt 
mare abuz de cuvinte este datorit nesiguranţei în întrebuinţarea 
lor. Este greu de găsit o argumentare scrisă asupra unui subiect, 
mai cu seamă în cazul unor controverse, în care să nu se observe, 
dacă este citită cu atenţie, că aceleaşi cuvinte (şi de obicei tocmai 
cele mai importante şi în jurul cărora se învîrteşte argumentarea) 
sînt folosite cînd pentru o anume înmănunchiere de idei simple, 
cînd pentru alta, ceea ce înseamnă un adevărat abuz de limbaj. 
Cuvintele destinate să fie semnele ideilor mele pentru a fi comu¬ 
nicate altora, dacă le fac să reprezinte cînd un lucru, cînd altul, 
nu din cauza vreunei semnificări fireşti, ci prin propria mea 
voinţă, înseamnă o adevărată înşelăciune şi un abuz : dacă acesta 
este un act voluntar el nu poate fi atribuit decît unei mari nebunii 
■sau unei <şi mai mari necinste. Cu aceeaşi onestitate ar putea un 
om, în socotelile sale cu altul, să facă cifrele să reprezinte cînd un 
număr, cînd alt număr de unităţi (de pildă : cifra 3 să reprezinte 
cînd trei, cînd patru, cînd opt), ca atunci cînd în argumentările 
şi raţionamentele sale face ca aceleaşi cuvinte să reprezinte diferite 
înmănunchieri de idei simple. Dacă oamenii ar proceda astfel 
în socotelile lor, mă întreb cine ar mai dori să aibă de-a face cu 
ei! Acela care ar voirbi astfel în afaceri, şi ar numi pe opt cîte- 
odată şapte, cîteodată nouă, după cum îl povăţuieşte interesul, 
ar fi privit ca nebun sau ca necinstit. Şi totuşi în argumentările 
şi în discuţiile savante, acelaşi fel de a proceda trece de obicei 
drept spiritual şi savant. Mie însă îmi pare că aceasta este o 
necinste mai mare decît să aşezi greşit fisele atunci cînd socoteşti 
o datorie, iar înşelăciunea cu atît mai mare, cu cît este mai impor¬ 
tant şi mai valoros adevărul decît banii. 

§ 6. Al treilea. Obscuritate voită prin greşita întrebuinţare a 
cuvintelor. Un alt abuz al limbajului constă într-o voită obscu¬ 
ritate, fie aplicînd cuvinte vechi la semnificaţii noi şi neobişnuite, 
fie introducînd termeni noi şi nesiguri fără a-i defini, sau încă 
întrunindu-i în aşa fel încît să se poată confunda înţelesul lor 
obişnuit. Cu toate că filozofia peripatetică a fost foarte renumită 

în acest sens, alte secte au procedat cam în acelaşi fel. Există 
puţine dintre ele care să nu fie încurcate în unele dificultăţi 
(atît este de imperfectă cunoaşterea umană) pe care au fost silite 
să le acopere cu obscuritatea termenilor şi să confunde semnifi¬ 
caţia cuvintelor, care ca o ceaţă în faţa ochilor lumii a putut 
să împiedice ca părţile lor slabe să fie descoperite. Că „corp“ 
şi „întindere" 1 reprezintă în uzul comun două idei distincte este 
evident pentru oricine se gîndeşte cîtuşi de puţin. Căci dacă 

semnificaţia lor ar fi e»aet aceeaşi, ar fi tot atît de potrivit şi 

de inteligibil să spui : „corpul unei întinderi", ca şi : „întinderea 

unui corp" ; şi totuşi sînt oameni care găsesc că este necesar să 

confunde semnificaţiile lor u2 . Logica şi ştiinţele aşa cum au fost 
folosite în Şcoli au dat renume acestui abuz şi neînţelegerilor care 
izvorăsc din confundarea semnificaţiilor cuvintelor. Şi lăudatul 
meşteşug al argumentării a adăugat mult la imperfecţia firească 
a limbajului, fiindcă a fost folosit şi potrivit mai mult ca să încurce 
semnificaţia cuvintelor decît să cunoască şi să afle adevărul lucru¬ 
rilor. Şi acela care va citi acel fel de scrieri savante va afla că 
acolo cuvintele sînt mult mai obscure, nesigure şi nehotărîte în 
înţelesul lor decît sînt ele în convorbirile obişnuite. 

§ 7. Logica şi argumentările au contribuit mult la aceasta. Este 
inevitabil să fie aşa acolo unde capacităţile şi cunoştinţele oame¬ 
nilor sînt evaluate după dibăcia lor în discuţii. Şi dacă renumele 
şi răsplata urmează să însoţească aceste cuceriri care depind mai 
mult de subtilitatea şi frumuseţea cuvintelor, nu este de mirare 
că inteligenţa oamenilor astfel folosită încurcă, acoperă şi face 
să dispară semnificaţia sunetelor, astfel ca niciodată să nu lipsească 
ceva de spus în contra sau în apărarea vreunei probleme, deoa¬ 
rece victoria nu este atribuită aceluia care are adevărul de partea 
sa, ci aceluia care are ultimul cuvînt în discuţie. 

§ 8. Aceasta este numită „subtilitate". Cu toate că aceasta este 
o dibăcie cu totul inutilă şi în directă opoziţie, cred eu, cu căile 
cunoaşterii, totuşi pînă acum a trecut sub denumirile lăudate şi 
onorate de „subtilitate" şi „agerime" şi s-a bucurat de aprobarea 
Şcolilor şi de încurajarea unei părţi dintre învăţaţii lumii. Şi 
aceasta nu este de mirare, deoarece filozofii din vechime (vreau 
să spun filozofii certăreţi şi combativi, astfel cum pe drept îi 
zeflemiseşte Lucian 113 ) şi de atunci încoace scolasticii, ţintind la 
glorie şi stimă, bazîndu-se pe marea şi universala lor cunoaştere, 

la care este mult mai uşor să pretinzi decît să ajungi, au găsit 
că aceasta este un bun expedient pentru a acoperi ignoranţa lor 
cu o ţesătură curioasă şi inexplicabilă de cuvinte încurcate şi să-şi 
procure admiraţia altora prin termeni de neînţeles, cu atît mai 
susceptibili să producă mirare cu cît nu pot să fie înţeleşi. 
Se vede din toată istoria că aceşti doctori profunzi nu erau 
mai înţelepţi, nici mai folositori decît vecinii lor şi că nu aduceau 
decît puţin folos vieţii omeneşti sau societăţilor în care au trăit 114 . 
Afară numai dacă ar fi un lucru folositor vieţii omului sau demn 
de laudă şi răsplată să creezi cuvinte noi cînd nu ai creat lucruri 
noi cărora să le aplici, sau să încurci şi să întuneci înţelesul celor 
vechi şi astfel să aduci toate lucrurile la îndoială şi discuţie. 

§ 9. Această învăţătură foloseşte foarte puţin societăţii. Căci în 
ciuda acestor savanţi în veşnică dispută, acestor doctori atotştiu¬ 
tori, guvemămintele din lume şi-au datorat pacea, apărarea şi 
libertăţile oamenilor de stat care nu erau scolastici; şi mecanicii 
stupide 115 şi dispreţuite datorează ele progresul meşteşugurilor 
folositoare. Totuşi, această ignoranţă artificială şi acest jargon 
savant au prevalat puternic în ultimele veacuri prin interesul şi 
prefăcătoria acelora care nu au găsit un drum mai uşor către acea 
culme a autorităţii şi dominaţiei la care au ajuns decît zăpăcindu-i 
pe oamenii muncitori şi ignoranţi cu cuvinte greu de înţeles, sau 
folosind pe cei deştepţi şi leneşi la discuţii încurcate despre termeni 
de neînţeles, ţinîndu-i mereu încătuşaţi în acel labirint fără sfîrşit. 
De altfel nu este nici o cale mai bună pe care să faci să fie primite 
sau să aperi doctrinele stranii şi absurde, decît să le păzeşti încon- 
jurîndu-le cu legiuni de cuvinte obscure, îndoielnice şi nedefinite. 
Acestea fac ca asemenea întărituri să semene mai mult cu vizuini 
de hoţi sau bîrloguri de vulpi decît cu cetăţi de războinici cinstiţi. 
Şi dacă este greu să le scoţi de acolo, nu este din cauza puterii 
care se află în ele, ci din pricina mărăcinilor, a spinilor şi a beznei 
desişurilor cu care sînt înconjurate. Căci, deoarece neadevărul nu 
este acceptat de mintea omului, nu mai rămîne absurdităţii altă 
apărare decît obscuritatea. 

§ 10. Insă distruge instrumentele cunoaşterii şi comunicării. Ast¬ 
fel, ignoranţa savantă şi acest meşteşug de a împiedica chiar pe 
oamenii cercetători să ajungă la cunoaştere, au fost propagate în 
lume şi au încurcat mult intelectul, pretinzînd că-1 informează. Căci 
noi vedem că alţi oameni bine intenţionaţi şi înţelepţi a căror edu- 

caţie şi însuşiri nu dobîndiseră acea agerime, puteau să comunice 
unii cu alţii în mod inteligibil şi să tragă foloase de pe urma limba¬ 
jului folosit în mod simplu şi clar. însă deşi oamenii inculţi înţele¬ 
geau destul de bine cuvintele „alb“ şi „negru" etc. şi aveau noţiuni 
constante despre ideile semnificate de către acele cuvinte, totuşi 
s-au găsit filozofi care posedau destulă învăţătură şi subtilitate ca 
să dovedească faptul că zăpada e neagră, adică să dovedească 
faptul că albul e negru. Prin aceasta, ei au avut avantajul să 
distrugă instrumentele şi mijloacele argumentării, convorbirii, in¬ 
strucţiei şi legăturilor sociale. în timp ce cu mare artă şi subtilitate 
nu au făcut mai mult decît să încurce şi să confunde semnificaţia 
cuvintelor şi, prin aceasta, să facă limbajul mai puţin folositor 
decît îl făcuseră defectele lui reale ; un dar pe care inculţii nu 
I-au avut. 

§ 11. Tot atît de folositor ar fi să confundăm sunetul literelor. 
Tot atît de mult au instruit aceşti oameni învăţaţi intelectul seme¬ 
nilor lor şi le-au adus folos în viaţă, ca acela care ar schimba 
semnificaţia literelor cunoscute şi, printr-o invenţie savantă, între- 
cînd cu mult capacităţile omului incult, prost şi vulgar, ar arăta 
în scrierile lui că ar putea să pună A în loc de B şi D în loc de 
E etc., spre marele folos şi admiraţia cititorului său. Deoarece 
este tot atît de lipsit de sens să pui „negru" care este un cuvînt 
acceptat ca semnificînd o idee sensibilă, să-l pui, zic, în locul unei 
alte idei sau a ideii contrare, de pildă, să numeşti zăpada „nea¬ 
gră", pe cît este de lipsit de sens să pui semnul A care este o 
literă cunoscută că reprezintă o anumită calitate de sunet făcută 
de o anumită mişcare a organelor vorbirii, în locul lui B, care 
este cunoscut că reprezintă o altă calitate de sunet făcută de 
către o altă mişcare a organelor vorbirii. 

§ 12. Acest meşteşug a încurcat religia şi justiţia. Nici nu s-a 
oprit răul acesta la subtilităţile logicii sau la speculaţii bizare şi 
lipsite de conţinut, ci a invadat cele mai mari interese ale vieţii 
omeneşti şi ale societăţii, a întunecat şi încurcat adevărurile impor¬ 
tante ale legii şi divinităţii, a adus confuzie, dezordine şi nesigu¬ 
ranţă în treburile omeneşti şi, dacă nu le-a distrus, totuşi în mare 
măsură a făcut inutile acele două mari autorităţi: religia şi justi¬ 
ţia. La ce au servit cea mai mare parte a comentariilor şi discu¬ 
ţiilor despre legile lui Dumnezeu şi ale oamenilor, decît să le 
facă înţelesul mai îndoielnic şi sensul mai încurcat ? Care a fost 

efectul acelor multiple distincţii bizare şi subtilităţi pătrunzătoare, 
dacă nu obscuritatea şi nesiguranţa, lăsînd cuvintele mai de neîn¬ 
ţeles şi pe cititor mai rătăcit ? Altfel cum s-ar explica faptul că 
suveranii cînd vorbesc sau scriu servitorilor lor poruncile obişnuite 
sînt uşor înţeleşi, iar cînd prin legi vorbesc poporului lor sînt 
plini de taine ? Şi după cum am observat mai înainte, nu se 
întîmplă deseori ca un om cu capacităţi obişnuite să înţeleagă 
foarte bine un text sau o lege pe care o citeşte, pînă cînd nu 
consultă pe un comentator sau se duce la avocat : acesta pînă 
să termine cu explicarea, face ca cuvintele să nu mai semnifice 
absolut nimic, sau să semnifice ceea ce îi place lui. 

§ 13. Şi nu ar tiţebui să treacă drept învăţătură. Nu voi examina 
aci dacă interese lăturalnice ale acestor profesiuni au ocazionat 
aceasta n6 . Las însă să se cerceteze dacă nu ar fi bine pentru 
omenire, al cărei interes este să cunoască lucrurile aşa cum sînt 
şi să facă ceea ce ar trebui şi să nu-şi piardă vremea vorbind 
despre ele sau să jongleze cu cuvintele, dacă nu ar fi mai bine, 
spun, ca întrebuinţarea cuvintelor să fie făcută clară şi directă, 
astfel ca limbajul, care ne-a fost dat pentru sporirea cunoaşterii 
şi legăturilor sociale, să nu fie folosit la întunecarea adevărului 
şi la tulburarea drepturilor oamenilor, să nu împrăştie ceaţă şi 
să nu facă de neînţeles morala şi religia, sau, dacă aceasta se 
va întîmplă, cel puţin să nu fie pus în sarcina învăţăturii sau 
cunoaşterii adevărate. 

§ 14. Al patrulea. A lua cuvintele drept lucruri. Un alt mare 
abuz de cuvinte este să le luăm drept lucruri. Cu toate' că aceasta 
priveşte în oarecare măsură toate denumirile în genere, totuşi 
afectează în mod deosebit denumirile substanţelor. Sînt în cea mai 
mare măsură expuşi acestui abuz acei oameni care limitează gîn- 
durile lor la vreun sistem şi i se predau cu totul, în credinţa fermă 
într-o perfecţie a unei oarecare ipoteze acceptate, prin care ei 
ajung să fie convinşi că termenii acelei secte sînt atît de potriviţi 
cu natura lucrurilor încît corespund întocmai cu existenţa lor 
reală. Cine este acela crescut în filozofia peripatetică, .care nu 
crede că cele zece denumiri sub care sînt rînduite cele zece cate¬ 
gorii 117 sînt exact conforme cu natura lucrurilor ? Cine, din acea 
şcoală nu este convins că „formele substanţiale", „sufletele vege¬ 
tative", „oroarea de vid" 118 , „speciile intenţionale" 119 etc. sînt 
ceva real ? Oamenii au învăţat aceste cuvinte de cînd au început 

să le cunoască şi au aflat că sistemele şi profesorii lor le dau mare 
importanţă şi, prin urmare, ei nu se pot rupe de convingerea că 
aceste cuvinte sînt conforme cu natura şi că sînt reprezentările 
a ceva care există în chip real. Platonicienii au „sufletul lumii“ 
şi epicurienii au „efortul către mişcare" în „atomi cînd sînt în 
repaus". In filozofie rar veţi găsi vreo sectă care să nu aibă o 
colecţie distinctă de termeni pe care celelalte secte nu o înţeleg. 
Şi totuşi această vorbire de neînţeles care, în slăbiciunea intelec¬ 
tului uman, serveşte atît de bine să atenueze ignoranţa oamenilor 
şi să acopere erorile lor, ajunge, prin întrebuinţare curentă 
printre cei din aceeaşi tagmă, să pară partea cea mai importantă 
a limbajului şi termenii cei mai semnificativi dintre toţi ceilalţi. 
Şi dacă prin ascendentul acestei doctrine existenţa vehiculelor 
aeriene şi eterice s-ar întîmpla să fie crezută undeva în mod gene¬ 
ral, fără îndoială că acei termeni s-ar întipări în mintea oamenilor 
astfel îneît să-i convingă de realitatea unor asemenea obiecte, după 
cum s-a întîmplat pînă acum cu formele peripatetice 120 şi cu spe¬ 
ciile intenţionale, 

§ 15. Exemplul materiei. Cît de mult sînt capabile denumirile 
luate drept lucruri să inducă în eroare intelectul, ne-ar arăta din 
belşug citirea atentă a scriitorilor filozofi ; şi poate aceasta cu 
privire la cuvinte puţin bănuite de un asemenea abuz. Voi exem¬ 
plifica cu o singură denumire şi aceasta foarte familiară. Cîte 
discuţii încurcate nu au fost asupra materiei ca şi cum ar exista 
în natură în chip real vreun asemenea lucru deosebit de corp, 
căci este evident că cuvîntul „materie" reprezintă o idee deose¬ 
bită de ideea de corp ! m . Căci dacă ideea reprezentată de către 
aceşti doi termeni ar fi exact aceeaşi idee, ar putea să fie peste 
tot puşi indiferent unul în locul celuilalt. însă vedem că deşi este 
corect să spunem : „există o singură materie pentru toate corpu¬ 
rile", nu se poate spune : „există un singur corp pentru toate 
materiile". Noi spunem în chip familiar : „un corp este mai mare 
ca altul", sună însă curios să spui : „o materie este mai mare 
decît alta" (şi cred că nu se întrebuinţează niciodată). De unde 
vine aceasta, deci ? De acolo că deşi materie şi corp nu sînt 
într-adevăr distincte, ci oriunde se află unul se află şi celălalt, 
totuşi „materie" şi „corp" reprezintă două concepţii deosebite, 
dintre care una este necompletă şi formează numai parte din cea¬ 
laltă. Căci „corp" reprezintă o substanţă figurată solidă şi întinsă, 
din care „materia" nu este decît o concepţie parţială şi mai con- 

fuză, mi se pare că se foloseşte în locul substanţei şi solidităţii 
corpului, fără a lua în seamă întinderea şi forma sa, şi de aceea 
se face că, vorbind despre materie, vorbim totdeauna despre ea 
ca despre una singură, fiindcă în realitate ea nu conţine în mod 
expres nimic altceva decît ideea unei substanţe solide care este 
pretutindeni aceeaşi, pretutindeni uniformă. Aceasta fiind ideea 
noastră despre materie, noi nu concepem şi nu vorbim despre 
materii diferite mai mult decît despre solidităţi diferite, deşi noi 
concepem şi vorbim despre diferite corpuri din cauză că întinderea 
şi forma lor sînt susceptibile de variaţie. Cum însă soliditatea nu 
poate exista fără întindere şi formă, faptul de a lua „materia" 
drept denumirea unui lucru care există în mod real cu acea pre¬ 
cizie I22 , a dat naştere ifără îndoială la acele argumentări obscure 
şi de neînţeles şi la discuţii care au umplut capetele şi cărţile 
filozofilor cu privire la materia prima 123 . Las să se cerceteze cît 
de mult pot fi influenţaţi foarte mulţi alţi termeni generali de 
către imperfecţia sau abuzul acelei denumiri. Cred că cel puţin 
pot spune că am avea cu mult mai puţine discuţii pe lume dacă 
cuvintele ar fi luate drept ceea ce sînt, numai semne ale ideilor 
noastre şi nu ale lucrurilor înseşi. Căci atunci cînd noi argumen¬ 
tăm asupra „materiei" sau oricărui termen asemănător, argumentăm 
într-adevăr numai asupra ideii pe care o exprimăm prin acel sunet, 
fie că acea idee precisă se acordă sau nu cu vreun lucru care 
există în natură în chip real. Şi dacă oamenii ar spune ce idei 
fac ei să fie reprezentate de către cuvintele lor, nu ar putea să 
existe nici jumătate din acea obscuritate şi luptă care există în 
căutarea sau sprijinirea adevărului. 

§ 16. Aceasta face ca erorile să fie durabile. Dar orice neajuns 
urmează din această greşeală a cuvintelor; sînt sigur că prin 
folosirea lor neîntreruptă şi familiară, ele farmecă pe oameni, 
făcîndu-i să primească noţiuni foarte îndepărtate de adevărul lucru¬ 
rilor. Ar fi greu să convingi pe cineva că cuvintele folosite de 
către tatăl sau dascălul său, de către preotul parohiei sau de către 
un doctor respectat nu semnifică nimic care să existe în natură 
în chip real. Poate că aceasta nu este cea mai neînsemnată cauză 
pentru care oamenii sînt aşa de greu de convins să-şi părăsească 
greşelile chiar faţă de opinii pur filozofice şi unde ei nu au nici 
un alt interes în afară de adevăr. Căci cuvintele cu care ei s-au 

obişnuit de multă vreme, rămîriînd ferm în mintea lor, nu este 
de mirare că noţiunile greşite alipite lor să nu poată fi înlăturate. 

§ 17. Al cincilea. Punînd cuvintele in locul lucrurilor pe care 
ele nu le pot semnifica. Un alt abuz de cuvinte este să le pui în 
locul lucrurilor pe care ele nu le semnifică sau nu pot să le 
semnifice în nici un chip. Putem observa privitor la denumirile 
generale ale substanţelor, a căror esenţă nominală ne este cunoscută 
numai cînd le aşezăm în propoziţii şi cînd afirmăm sau negăm 
ceva despre ele, că în cele mai multe cazuri presupunem tacit 
sau intenţionat că ele reprezintă esenţa reală a unui anumit fel 
de substanţe. Căci atunci cînd un om spune : „Aurul este malea¬ 
bil", el înţelege şi ar vrea să insinueze ceva mai mult decît 
aceasta : că ceea ce numesc eu „aur“ este maleabil (deşi, în 
adevăr, nu se reduce la mai mult), însă ar vrea să se înţeleagă 
aceasta, anume că aurul, adică ceea ce are esenţa reală a aurului 
este maleabil, ceea ce revine la atît: maleabilitatea depinde şi 
este inseparabilă de esenţa reală a aurului. însă pentru un om 
care nu ştie din ce este alcătuită acea esenţă reală, legătura 
maleabilităţii din mintea sa nu se face de fapt cu o esenţă pe 
care nu o cunoaşte, ci numai cu sunetul „aur" pe care îl pune în 
locul ei; astfel, cînd noi spunem că animal raţionale este şi ani¬ 
mal implume, bipes, laiis unguibus 124 nu este o definiţie bună 
a omului. Este clar că presupunem că în acest caz denumirea „om" 
reprezentînd esenţa reală a unei specii şi semnificînd „un animal 
raţional" descrie mai bine acea esenţă reală decît „un animal cu 
două picioare, cu unghii late şi fără pene". Căci altfel de ce nu 
ar putea Platon să facă în chip tot atît de legitim ca cuvîntul 
ăv0pW7ios sau „om" 125 să reprezinte ideea lui complexă formată 
din ideale despre un corp deosebit de celelalte printr-o anumită 
formă şi alte aspecte exterioare, după cum Aristotel formează 
ideea complexă căreia îi dă denumirea tot de av0pco7roc; sau „om", 
din corp şi facultatea de a raţiona întrunite laolaltă ? Afară 
numai dacă se presupune că denumirea âv0pco7rog sau „om" 
reprezintă ceva diferit de ceea ce semnifică şi pusă în locul unui 
alt lucru decît ideea pe care un om afirmă că ar fi vrut s-o 
exprime prin denumire. 

§ 18. Adică să fie puse în locul esenţei reale a substanţelor. 
Este adevărat că denumirile substanţelor ar fi cu mult mai folo¬ 
sitoare şi propoziţiile constituite cu ele mult mai certe, dacă 

esenţele reale ale substanţelor ar fi ideile din mintea noastră pe 
care acele cuvinte le semnifică. Şi din pricina lipsei acelor esenţe 
reale cuvintele ne procură atît de puţină cunoaştere sau certitudine 
în argumentările noastre despre ele. Şi de aceea mintea, ca să 
înlăture imperfecţia pe cît îi stă în putinţă, le face printr-o pre¬ 
supunere tainică să reprezinte un lucru care are acea esenţă 
reală, ca şi cînd prin aceasta s-ar apropia mai mult de ea. Căci 
deşi cuvîntul „om“ sau „aur“ nu semnifică într-adevăr decît o 
idee complexă de proprietăţi întrunite într-un anumit fel de sub¬ 
stanţă, totuşi cu greu se va găsi cineva care, atunci cînd folo¬ 
seşte aceste cuvinte, să nu creadă că fiecare dintre aceste denu¬ 
miri reprezintă un lucru care posedă esenţa reală dc care depind 
acele proprietăţi. Ceea ce este atît de departe de a micşora imper¬ 
fecţia cuvintelor noastre, încît printr-un adevărat abuz, adaugă 
la ea cînd vom face să reprezinte ceva care, neaflîndu-se în ideea 
noastră complexă, în nici un chip nu poate fi semnificat de către 
denumirea de care ne folosim. 

§ 19. De aci credinţa noastră că fiecare schimbare în ideea 
noastră despre o substanţă nu-i schimbă specia. Aceasta ne arată 
motivul pentru care în modurile mixte, cînd vreo idee care intră 
în compunerea ideii complexe este înlăturată sau schimbată, se 
recunoaşte că ideea complexă s-a transformat într-un lucru diferit, 
adică de o altă specie, aşa cum se vede în cazuri ca : crimă 
din imprudenţă, măcel, omor, paricid etc. 12G . Motivul este că 
ideea complexă semnificată de către acea denumire este esenţa 
reală cît şi esenţa nominală a ideii complexe şi nu există nici 
un raport ascuns între acea denumire şi vreo altă esenţă în afară 
de aceea. Privitor la substanţe nu este aşa. Căci, deşi în sub¬ 
stanţa denumită „aur“ unul introduce în ideea sa complexă ceea 
ce altul omite, şi viceversa, totuşi, de obicei, oamenii nu cred 
că prin aceasta specia se schimbă, fiindcă în mintea lor ei rapor¬ 
tează în chip tainic acea denumire şi o presupun alipită la o 
esenţă reală neschimbătoare a unui lucru care există şi de care 
depind acele proprietăţi. Acela care adaugă la ideea sa complexă 
despre aur ideea de stabilitate sau de solubilitate în aqua regia, 
care mai înainte nu erau în ideea sa complexă, nu crede că prin 
aceasta a schimbat specia, dar numai că are o idee mai perfectă 
adăugind o altă idee simplă, care de fapt este totdeauna întrunită 
cu celelalte idei din care era alcătuită prima sa idee complexă, 
însă această raportare a denumirii la un lucru de cave nu avem 

idee este atît de departe de a ne ajuta încît nu serveşte decît să 
ne încurce mai mult în dificultăţi. Căci prin această raportare 
tacită la esenţa reală a acelei specii de corpuri, cuvîntul „aur“ 
(care, reprezentînd o colecţie mai mult sau mai puţin perfectă 
de idei simple, serveşte să desemneze destul de bine, în convor¬ 
birile obişnuite, acel fel de corp) ajunge să nu mai aibă nici o 
semnificaţie, deoarece este pus pentru ceva despre care noi nu 
avem nici un fel de idee şi astfel nu poate să semnifice absolut 
nimic atunci cînd însuşi obiectul este absent. Căci oricît se poate 
crede că este totuna, dacă cercetăm bine se va găsi totuşi că este 
un lucru cu totul diferit să argumentezi asupra denumirii „aur“ 
sau asupra unei bucăţi din însuşi corpul „aur“, de pildă, asupra 
unei foiţe de aur aşezată în faţa noastră, deşi în discuţii sîntem 
siliţi să substituim denumirea obiectului. 

§ 20. Cauza acestui abuz este presupunerea că natura lucrează 
totdeauna in mod regulat. Eu cred că ceea ce predispune foarte 
mult pe oameni să substituie denumirile lor esenţiale reale ale 
speciilor este presupunerea mai sus amintită 127 , că natura lucrează 
în chip regulat cînd creează lucrurile şi stabileşte limitele fiecăreia 
din acele specii, dînd exact aceeaşi alcătuire reală lăuntrică tuturor 
indivizilor pe care noi îi rînduim sub o singură denumire 
generală. Oricine observă calităţile lor diferite cu greu se poate 
îndoi că multe dintre obiectele individuale numite cu aceeaşi 
denumire sînt în alcătuirea lor lăuntrică tot atît de deosebite unele 
de altele pe cît sînt unele obiecte rînduite sub denumiri specifice 
diferite. Cu toate acestea, presupunerea că aceeaşi alcătuire lăun¬ 
trică precisă 128 se potriveşte totdeauna cu aceeaşi denumire spe¬ 
cifică face pe oameni doritori să ia acele denumiri ca reprezentante 
ale acelor esenţe reale, cu toate că, de fapt, ele nu semnifică 
nimic altceva decît ideile complexe pe care le au în mintea lor 
atunci cînd le folosesc. Astfel că, dacă pot spune aşa, denumirile 
semnificînd un lucru sînt presupuse că înseamnă alt lucru sau 
sînt puse în locul lui şi într-o astfel de întrebuinţare ele nu pot 
decît să pricinuiască o mare nesiguranţă în argumentările oame¬ 
nilor ; mai cu seamă la oamenii care s-au adăpat din plin la 
doctrina formelor substanţiale 12 °, prin care ei îşi închipuie temeinic 
că diversele specii de lucruri sînt determinate şi deosebite. 

§ 21. Acest abuz cuprinde două presupuneri false. însă oricît 
de nelalocul său şi de absurd este să facem ca denumirile noastre 

Sa reprezinte idei pe care nu le avem sau (ceea ce este acelaşi 
lucru) esenţe pe care nu le cunoaştem, ceea ce de fapt înseamnă 
să facem din cuvintele noastre semnele nimicului, totuşi este evi¬ 
dent pentru orioine examinează cît de puţin felul în care oamenii 
se folosesc de cuvintele lor, că nimic nu este mai obişnuit. Cînd 
cineva întreabă dacă un lucru sau altul pe care-1 vede este sau 
nu un om, fie că acel lucru este o maimuţă sau un foetus mon¬ 
struos, este evident că el nu întreabă dacă acel obiect particular 
se acordă cu ideea sa complexă exprimată de către denumirea 
„om“, ci dacă acel obiect are în el essnţa reală a unei specii de 
lucruri despre care el presupune că este reprezentată de către 
denumirea sa „om“. Felul acesta de a folosi denumirile substan¬ 
ţelor cuprinde în el următoarele presupuneri false : 

întji. Că există anumite esenţe precise, potrivit cărora natura 
creează toate obiectele particulare şi prin care ele sînt deosebite 
în specii. Fără îndoială că fiecare lucru are o alcătuire reală prin 
care el este ceea ce este şi de care depind calităţile sale sen¬ 
sibile 130 ; cred însă că am dovedit 131 că aceasta nu face distin¬ 
gerea dintre specii astfel cum le rînduim noi, nici limitele denu¬ 
mirilor lor. 

Al doilea. Această folosire a cuvintelor mai insinuează în chip 
tacit că noi avem idee despre aceste esenţe. Căci în care alt scop 
se întreabă dacă un lucru sau altul posedă esenţa reală a speciei 
„om“, dacă nu presupunem că o asemenea esenţă specifică ar fi 
cunoscută ? Ceea ce este totuşi cu desăvîrşire fals şi, prin urmare, 
o asemenea folosire a cuvintelor care le face să reprezinte idei 
pe care nu le avem trebuie să cauzeze mare dezordine în argu¬ 
mentările şi raţionamentele asupra lor şi să constituie un mare 
neajuns în comunicările noastre făcute prin cuvinte. 

§ 22. Al şaselea. Presupunerea că cuvintele au o semnificaţie 
certă şi evidentă. Mai rămîne să vorbim despre încă un abuz de 
cuvinte mai general, deşi poate mai puţin observat, şi aceasta 
constă în faptul că, deoarece oamenii printr-o lungă şi 
familiară întrebuinţare a cuvintelor le-au asociat anumite 
idei, ei 'sînt capabili să închipuie o legătură atît de 
strînsă şi necesară între denumiri şi semnificaţia cu care ei le 
folosesc, încît se grăbesc să presupună că cineva nu poate decît 
să priceapă înţelesul lor şi, prin urmare, ar trebui să accepte 
cuvintele pronunţate, ca şi cînd ar fi neîndoios că în folosirea 
acestor sunete primite în mod obişnuit, vorbitorul şi ascultătorul 
ar avea în chip necesar exact aceleaşi idei. De unde presupunînd 

că atunci cînd într-o argumentare s-au servit de vreun termen, 
prin aceasta au pus, ca să spun aşa, în faţa altora însuşi obiectul 
de care vorbesc, şi luînd în acelaşi fel cuvintele altora ca repre- 
zentînd în chip natural întocmai lucrurile la care ei erau obişnuiţi 
să le aplice, nu-şi dau niciodată osteneala să explice ceea ce 
înţeleg ei înşişi sau să priceapă dar înţelesul altora. De unde se 
iscă, de obicei, zgomot şi ceartă fără progres sau fără învăţătură ; 
în timp ce oamenii iau cuvintele ca fiind semne constante şi 
regulate ale noţiunilor acceptate, ele într-adevăr nu sînt mai 
mult decît semnele voluntare şi nesigure .ale propriilor lor idei. 
Şi totuşi oamenii socotesc straniu dacă în argumentări sau dis¬ 
cuţii (unde .adesea este absolut necesar) cineva îi întreabă de 
înţelesul termenilor lor, deşi argumentările pe care le poate observa 
cineva zilnic în convorbiri arată în chip evident că există foarte 
puţine denumiri de idei complexe de care doi oameni să se folo¬ 
sească pentru, exact aceeaşi înmănunchiere de idei. Este greu să 
numeşti un cuvînt care să nu fie un exemplu limpede despre 
aceasta. „Viaţa“ este un termen cum nu se poate mai familiar. 
Aproape oricine ar lua drept un afront să fie întrebat ce înţelege 
prin el. Şi totuşi dacă vine în discuţie întrebarea dacă o plantă 
gata formată în sămînţă are sau nu viaţă ; dacă embrionul într-un 
ou înainte de incubaţie sau un om leşinat fără simţuri sau mişcare 
sînt vii sau nu, este uşor să percepem că nu totdeauna o idee 
stabilită, distinctă şi clară însoţeşte folosirea unui cuvînt atît de 
cunoscut cum este „viaţă“. Intr-adevăr, oamenii au de obicei unele 
concepţii grosolane şi confuze la care ei aplică cuvintele comune 
din limbajul lor şi o asemenea folosire deslînată a cuvintelor se 
potriveşte destul de bine cu treburile şi discuţiile lor obişnuite. 
Aceasta însă nu este suficient pentru cercetări filozofice. Cunoaş¬ 
terea şi raţionamentul pretind idei precise şi determinate. Şi deşi 
oamenii nu vor să fie atît de supărător de proşti îneît să nu înţe¬ 
leagă ce spun alţii fără să ceară o explicaţie a termenilor, nici 
aşa de plicticos de dificili îneît să corijeze pe alţii cu privire 
la întrebuinţarea cuvintelor pe care le primesc de la ei, totuşi 
acolo unde adevărul şi cunoaşterea sînt interesate în dezbateri, 
eu socot că greşim atunci cînd nu pretindem explicarea cuvintelor 
al căror sens pare îndoielnic ; sau de ce unui om i-ar fi ruşine 
să recunoască faptul că nu ştie în ce sens foloseşte un alt om 
cuvintele sale, deoarece el nu are altă posibilitate să afle decît 
dacă i se spune. Acest abuz de a lua cuvintele pe încredere, nu 
s-a răspîndit nicăieri atît de mult, nici nu a dat rezultate atît de 

rele ca printre oamenii învăţaţi. înmulţirea şi încăpăţînarea cu 
care s-au purtat discuţiile care au devastat lumea intelectuală se 
datoresc numai acestei greşite întrebuinţări a cuvintelor. Căci deşi 
se crede în mod general că există o mare diversitate de opinii 
în volumul şi varietatea controverselor care zăpăcesc lumea, totuşi 
ce am găsit că fac mai mult învăţaţii din diferite secte angajaţi 
în dispute, în argumentările lor, este că ei vorbesc limbi diferite. 
Căci sînt înclinat să cred că atunci cînd unii din ei părăsind 
termenii, se gîndesc la lucruri şi ştiu ce gîndesc, se dovedeşte că 
ei gîndesc toţi la fel, deşi poate ar dori să fie altfel. 

§ 23. Scopurile limbajului sint: Îniîi: să comunice ideile noas¬ 
tre. Pentru a conchide această examinare a imperfeeţiilor şi abu¬ 
zurilor limbajului, vom spune că scopurile limbajului în discuţiile 
noastre cu alţii sînt în principal următoarele trei : Întîi, să facă 
cunoscute gîndurile sau ideile unui om altuia ; al doilea, să facă 
aceasta cu cit mai multă uşurinţă şi iuţeală posibile ; şi al treilea 
să transmită cunoaşterea despre lucruri. Dacă nu îndeplineşte vre¬ 
unul din aceste trei scopuri, limbajul este ori denaturat, ori defi¬ 
cient. 

Întîi. Cuvintele nu realizează primul din aceste scopuri atunci 
cînd nu expun ideile unui om privirii altui om. Întîi. Atunci cînd 
oamenii au în gură denumiri fără să aibă vreo idee determinată 
în minte al cărei semn să fie denumirea. Al doilea. Cînd ei aplică 
denumirile comune şi acceptate ale unui limbaj la idei pe care 
în mod obişnuit acel limbaj nu le foloseşte. Sau, al treilea. Cînd 
le aplică în chip foarte nestatornic, făcîndu-le să reprezinte cînd 
o idee, cînd alta. 

§ 24. Al doilea. Să le comunice repede. Oamenii nu reuşesc 
să transmită gîndurile lor cu toată graba şi uşurinţa cu care ar 
putea-o face atunci cînd au idei complexe fără să aibă pentru 
ele denumiri distincte. Cîteodată aceasta este vina limbajului 
însuşi, care nu posedă încă în el un sunet aplicat unei asemenea 
semnificări; şi cîteodată este vina omului care nu a învăţat încă 
denumirea pentru acea idee pe care ar vrea s-o înfăţişeze altui om. 

§ 25. Al treilea. Să comunice cunoaşterea lucrurilor. Nu există 
cunoaştere a lucrurilor transmisă prin cuvintele oamenilor atunci 
cînd ideile lor nu concordă cu realitatea lucrurilor. Deşi este un 
neajuns care îşi are originea în ideile noastre, care nu sînt atît 

de conforme cu natura lucrurilor pe cît ar putea să le facă aten¬ 
ţia, studiul şi aplicaţia, totuşi acest cusur se întinde şi la cuvintele 
noastre atunci cînd le folosim drept semne ale unor lucruri reale, 
deşi aceste lucruri nu au avut niciodată realitate sau existenţă. 

§ 26. In ce fel dau greş cuvintele în toate acestea. Întîi. Acel 
care posedă cuvinte din vreo limbă fără să aibă în minte idei 
distincte cărora să le aplice, nu produce, în măsura în care le 
foloseşte în discuţii, decît un zgomot fără nici un sens sau semni¬ 
ficaţie şi oricît de savant ar putea să pară întrebuinţînd cuvinte 
pompoase sau termeni savanţi, el nu este mult mai înaintat în 
cunoaştere prin aceasta decît ar fi în învăţătură acela care nu 
ar avea în biblioteca sa decît numai titlurile cărţilor fără să posede 
şi cuprinsul lor. Căci toate cuvintele de acest fel, oricît de bine 
ar fi ele aşezate în vorbire potrivit eu corecta construcţie indicată 
de regulile gramaticale sau cu armonia perioadelor frumos aduse 
din condei totuşi nu s-ar reduce la altceva decît la simple sunete 
şi la nimic mai mult. 

§ 27. Al doilea. Acela care posedă idei complexe fără denumiri 
particulare pentru ele, nu ar fi într-o situaţie mai bună decît un 
librar care are în depozit volume ce zac acolo nelegate şi fără titluri 
şi pe care, în consecinţă, nu le-ar putea face cunoscute altora 
decît arătînd filele volante şi înmînîndu-le una cîte una. Acest 
om este împiedicat în argumentarea sa de lipsa de cuvinte pentru 
a comunica ideile sale complexe, pe care, din această cauză, este 
silit să le facă cunoscute printr-o enumerare a ideilor simple care 
le compun ; astfel el este adesea silit să folosească douăzeci de 
cuvinte pentru a exprima ceea ce un altul semnifică printr-un sin¬ 
gur cuvînt. 

§ 28. Al treilea. Acefa care nu pune în mod constant acelaşi 
semn în locul aceleiaşi idei, ci foloseşte aceleaşi cuvinte cîteodată 
cu o semnificaţie şi cîteodată cu alta, ar trebui să treacă în şcoli 
şi în convorbire drept un om tot atît de cinstit ca acela care 
vinde în piaţă şi la bursă diverse obiecte sub aceeaşi denumire. 

§ 29. Al patrulea. Acela care aplică cuvintele unei limbi la idei 
deosebite de acelea la care le aplică uzul comun al acelei ţări, 
aricit poate fi intelectul lui plin de adevăr şi lumină, nu va fi în 
stare ca, prin asemenea cuvinte, să comunice altora mult din ce 

ştie, fără să-şi definească termenii. Căci deşi sunetele sînt astfel 
cum sînt ele cunoscute de obicei şi uşor de prins de către urechea 
celor care sînt familiarizaţi cu ele, totuşi, reprezentînd alte idei 
decît acelea la care sînt alipite de obicei şi pe care sînt obişnuite 
să le trezească în mintea ascultătorului, sunetele nu pot să facă 
cunoscute gîndurile aceluia care le foloseşte în acest chip. 

§ 30. Al cincilea. Acela care îşi închipuie astfel de substanţe 
cum nu au mai existat niciodată şi îşi umple capul cu idei care 
nu au nici un raport cu natura reală a lucrurilor, cărora el le dă 
totuşi denumiri stabile şi definite, poate să-şi hrănească argumen¬ 
tarea şi să împuie capul unui alt om cu închipuirile fantastice 
ale propriului său creier ; va fi însă foarte departe de a înainta 
prin aceasta măcar cu o iotă către cunoaşterea reală şi adevărată. 

§ 31. Acela care posedă denumiri fără idei, acestea sînt lipsite 
de înţeles şi el articulează numai sunete goale. Acel care are idei 
complexe fără denumiri pentru ele, este lipsit de libertate şi prom¬ 
ptitudine în expresii şi este nevoit să folosească perifraze. Acela 
care se foloseşte de cuvintele sale în chip neglijent şi nesigur, ori 
nu va fi luat în seamă, ori nu va fi înţeles. Acela care aplică 
denumirile sale unor idei deosebite de uzul comun, nu dovedeşte 
că posedă simţul proprietăţii cuvintelor în limbajul său şi folo¬ 
seşte un limbaj de neînţeles. In fine, acel care are idee despre 
substanţe care sînt în dezacord cu existenţa reală a lucrurilor, 
duce aşa de mare lipsă în intelect de materialele cunoaşterii ade¬ 
vărate încît în locul lor are himere. 

§ 32. în ce fel dau greş privitor la substanţe. In noţiunile noas¬ 
tre cu privire la substanţe sîntem expuşi la toate neajunsurile 
precedente, de pildă : I) Acela care se foloseşte de cuvîntul „taran¬ 
tula" 132 fără să aibă nici o închipuire sau idee despre ceea ce 
reprezintă, pronunţă un cuvînt frumos, dar deocamdată nu înţelege 
absolut nimic prin el ; 2) Acela care într-o ţară nou descoperită 
ar vedea diverse specii de animale şi vegetale necunoscute lui mai 
înainte, poate să aibă despre ele idei tot atît de adevărate ca 
şi despre un cal sau un cerb, dar nu poate vorbi despre ele decît 
numai printr-o descriere, pînă ce, fie că va adopta denumirile 
prin care le numesc autohtonii, fie că le va denumi el însuşi; 

3) Acela care foloseşte cuvîntul „corp" uneori numai pentru întin¬ 
dere şi alteori pentru întindere şi soliditate, va vorbi în chip 
înşelător ; 4) Acela care atribuie denumirea „cal" acelei idei pe 
care uzul comun o numeşte „catîr", vorbeşte impropriu şi nu va 
fi înţeles ; 5) Acela care crede că denumirea „centaur" reprezintă 
vreo fiinţă reală se înşală singur şi confundă cuvintele cu lucrurile. 

§ 33. In ce fel dau greş privitor la moduri şi relaţii. Cu privire 
la moduri şi relaţii în genere, sîntem expuşi numai la primele 
patru din aceste neajunsuri, şi anume: 1) Eu pot să am în 

memorie denumiri de moduri, oa, de pildă, „recunoştinţă" sau 
„milă" şi totuşi să nu am nici o idee precisă asociată în gîndirea 
mea cu acele denumiri ; 2) Pot să am idee şi să nu cunosc denu¬ 
mirile care le aparţin, de pildă : pot să am ideea despre un 
om care bea pînă cînd i se schimbă culoarea şi firea, pînă cînd 
i se poticneşte limba, ochii săi arată roşii şi nu se mai poate ţine 
pe picioare şi, totuşi, să nu ştiu că aceasta se numeşte „beţie" ; 
3) Pot să am idee şi denumiri pentru virtute şi vicii, însă să le 
aplic greşit, de pildă: cînd aplic denumirea de „cumpătare" 
acelei idei pe care alţii o numesc şi o semnifică prin sunetul 
„lăcomie" ; 4) Pot să folosesc vreuna din aceste denumiri în chip 
nestatornic; 5) Insă privitor la moduri şi relaţii nu pot să am idee 
în dezacord cu existenţa lucrurilor, căci modurile fiind idei com¬ 
plexe create de către minte după bunul ei plac, iar relaţiile nefiind 
decît felul în care cercetez sau compar eu două lucruri şi deci tot 
o idee făcută de mine, rareori se poate găsi că aceste idei sînt 
în dezacord cu vreun lucru care există, deoarece ele nu sînt în 
minte ca nişte copii ale unor lucruri create periodic de natură, 
nici ca proprietăţi decurgînd inseparabil din alcătuirea lăuntrică 
sau esenţa vreunei substanţe ; deoarece, ca să spun aşa, ele sînt 
modele aşezate în memoria mea cu denumiri asociate lor cu care 
să denumesc acţiuni şi relaţii pe măsură ce se nasc. Greşeala însă 
este, de obicei, că eu dau o denumire greşită concepţiilor mele, 
şi astfel, folosind cuvinte într-un sens diferit de cel dat de ceilalţi 
oameni, eu nu sînt înţeles, ci se crede despre mine că am idei 
greşite despre concepţiile mele atunci cînd le dau denumiri gre¬ 
şite. Numai că dacă pun în ideile mele despre moduri mixte sau 
relaţii idei incompatibile unele cu altele, îmi umplu şi capul cu 
himere, deoarece asemenea idei dacă sînt bine examinate, nici 

nu pot măcar să existe în minte şi încă mai puţin ar putea vreun 
lucru real să fie vreodată denumit după ele. 

§ 34. Al şaptelea. Şi vorbirea figurativă constituie un abuz de 
limbaj. Deoarece calitatea de a fi spiritual şi fantezia sînt mai 
uşor primite pe lume decît adevărul arid şi cunoaşterea adevă¬ 
rată, cu greu se va admite că vorbirea figurativă şi aluzia sînt 
o imperfecţie sau un abuz de limbaj. Mărturisesc că în convor¬ 
birile în care căutăm mai degrabă plăcere şi desfătare decît învă¬ 
ţătură şi perfecţionare, asemenea podoabe împrumutate de la ele 
cu greu pot să treacă drept greşeli. Şi totuşi, dacă am vrea să 
vorbim despre lucruri aşa cum sînt ele, trebuie să recunoaştem că 
toată arta retoricii, pe lîngă ordine şi limpezime, toată aplicarea 
artificială şi figurativă a cuvintelor inventate de către elocvenţă, 
nu fac altceva decît să insinueze idei greşite, să trezească pati¬ 
mile şi prin aceasta să înşele judecata ; şi astfel, retorica şi eloc¬ 
venţa sînt cu adevărat curate panglicării. Prin urmare, oricît de 
lăudabile .şi de permise le poate face arta oratorică în discursuri 
şi cuvîntări populare, cu siguranţă că trebuie în întregime evitate 
în toate acele cuvîntări care au pretenţia să informeze sau să 
instruiască. Şi acolo unde adevărul şi cunoaşterea sînt interesate, 
trebuie să fie socotite drept erori fie ale limbajului, fie ale persoa¬ 
nei care se foloseşte de ele. Care sînt ele şi cît de felurite sînt, 
este de prisos să cercetăm aci, cărţile de retorică ce se găsesc 
din belşug vor instrui pe acei care doresc să fie informaţi. Numai 
că trebuie să observ cît de puţin interes şi grijă îşi dau oamenii 
să păstreze şi să îmbogăţească adevărul şi cunoaşterea, deoarece 
meşteşugurile înşelăciunii sînt preferate şi înfrumuseţate. Se vede 
cît de mult ţin oamenii să înşele şi să fie înşelaţi, dacă ne gîndim 
că retorica, acel instrument puternic al erorii şi înşelăciunii, îşi 
are stabiliţi propriii săi profesori, este predată în mod public şi 
s-a bucurat totdeauna de foarte bună reputaţie. Şi nu mă îndoiesc 
că va fi socotită o mare îndrăzneală din partea mea, dacă nu 
chiar brutalitate, că am spus ce am spus împotriva ei. Elocvenţa, 
ca şi sexul frumos, are în ea frumuseţi prea izbitoare ca să poată 
suferi să se vorbească vreodată împotriva ei. Şi este zadarnic să 
protestăm împotriva acelor meşteşuguri ale înşelăciunii prin care 
oamenii găsesc plăcere să fie înşelaţi. 

CAPITOLUL XI 

DESPRE REMEDIILE IMPERFECŢIILOR 
ŞI ABUZURILOR PRECEDENTE 


§ 1. Ele sînt vrednice să fie căutate. Am văzut mai sus pe larg, 
imperfecţiile naturale, sporite de oameni, ale limbajului 133 . Limba¬ 
jul fiind marea legătură care ţine unită societatea şi calea 
obişnuită pe care sînt transmise de la om la om şi din generaţie în 
generaţie progresele cunoaşterii, ar merita pe drept cel mai serios 
efort de gîndire din partea noastră pentru a examina ce remedii 
sînt de găsit la neajunsurile mai sus-amintite. 

§ 2. Ele nu sînt uşor de găsit. Nu sînt atît de deşert încît să 
cred că oricine poate pretinde, fără să se facă de rîs, să ajungă 
la reformarea perfectă a limbajelor din lume ; nu, nici măcar a 
acelora din propria lui ţară. A pretinde că oamenii ar trebui să se 
folosească statornic de cuvintele lor în acelaşi sens şi numai pentru 
ideile determinate şi uniforme, ar însemna să crezi că toţi oamenii 
ar trebui să aibă aceleaşi noţiuni şi că ar trebui să vorbească numai 
despre ceea ce au idei clare şi distincte. La aceasta nu se poate 
aştepta nimeni, dacă nu este destul de vanitos ca să-şi închipuie că 
are puterea să facă pe oameni sau foarte învăţaţi, sau foarte tăcuţi. 
Şi trebuie să fie foarte puţin priceput în cele lumeşti acela care 
crede că numai o limbă slobodă ar însoţi un intelect bun sau că 
vorbăria oamenilor, multă sau puţină, ar fi proporţională numai 
cu cunoştinţele lor. 

§ 3. Totuşi ele sînt necesare în filozofie. însă, cu toate că tîrgul 
şi bursa trebuie lăsate să vorbească şi să clevetească în felul lor 
propriu şi să nu fie deposedate de vechiul lor privilegiu, cu toate 
că şcolile şi filozofii ar lua poate în nume de rău dacă s-ar ivi ceva 
care să micşoreze lungimea şi numărul discuţiilor lor, totuşi eu cred 
că acei care pretind în mod serios că au în grijă să caute şi să apere 
adevărul, ar trebui să se socotească ei înşişi obligaţi să studieze 
cum ar putea să se exprime fără obscuritatea, îndoiala sau echi¬ 
vocul Ia care sînt expuse în chip natural cuvintele, dacă oamenii 
nu sînt cu băgare de seamă. 


§ 4. Greşita întrebuinţare a cuvintelor este cauza unor mari 
erori. Căci acela care va examina bine erorile şi obscuritatea, gre- 

şelile şi încurcăturile care sînt presărate pe lume de către o greşită 
folosire a cuvintelor, va găsi unele motive să se îndoiască dacă 
limbajul, aşa cum a fost folosit, a contribuit mai mult la progresul 
sau la împiedicarea cunoaşterii printre oameni. Cîţi sînt aceia care 
vrînd să se gîndească la lucruri îşi aţintesc gîndirea numai asupra 
cuvintelor, mai cu seamă atunci cînd vor să-şi aplece mintea la 
chestiuni de morală ? Şi atunci cine se poate mira dacă rezultatul 
unor asemenea contemplări şi raţionamente despre ceva prea puţin 
deosebit de sunet — pe cînd ideile alipite acelui lucru sînt foarte 
confuze, foarte labile, sau poate lipsesc cu totul — cine se poate 
mira, spun, că asemenea gînduri şi raţionamente nu duc la nimic 
decît la obscuritate şi greşeală, fără nici o înţelegere sau cunoaştere 
clară ? 

§ 5. Incăpăţînarea. Oamenii suferă de acest neajuns al greşitei 
folosiri a cuvintelor în propriile lor meditări, dar mult mai vădite 
sînt neregulile care decurg din el în convorbiri, discuţii şi argu¬ 
mentări cu alţii. Căci limbajul fiind marea conductă prin care 
oamenii îşi transmit descoperirile, raţionamentele şi cunoştinţele 
lor de la unul la altul, acela care îl foloseşte greşit, deşi nu corupe 
izvoarele cunoaşterii care se află în lucrurile înseşi, totuşi în măsura 
în care depinde de el, sparge sau înfundă conductele prin care 
ele sînt distribuite în vederea folosirii comune şi pentru avantajul 
oamenilor. Acela care foloseşte cuvinte lipsite de un înţeles clar 
şi statornic, ce face oare decît să se îndrumeze pe el şi pe alţii 
către erori ? Şi acela care o face intenţionat ar trebui să fie privit 
ca un duşman al adevărului şi cunoaşterii. Şi totuşi cine se poate 
mira că toate ştiinţele şi părţile cunoaşterii au fost atît de supra¬ 
încărcate cu termeni obscuri şi echivoci şi cu expresii atît de ne¬ 
semnificative şi îndoielnice, încît să facă pe cel mai atent şi mai 
clarvăzător să înveţe foarte puţin sau de loc, deoarece subtilitatea la 
cei care-şi fac o profesiune din a învăţa pe alţii şi să apere adevă¬ 
rul, a trecut aşa de mult drept o virtute ? Virtute într-adevăr care 
în cea mai mare parte constă numai din folosirea înşelătoare şi ilu¬ 
zorie de termeni obscuri şi falşi şi este susceptibilă numai să facă 
pe oameni mai vanitoşi în ignoranţa lor şi mai încăpăţînaţi în 
erorile lor. 

§ 6. Şi cearta. Să privim în orice fel de carte de controverse şi 
vom vedea acolo că rezultatul termenilor obscuri, nesiguri sau echi¬ 
voci nu este altceva decît zgomot şi ceartă în jurul sunetelor, fără 

să convingă sau să îmbunătăţească intelectul unui om. Căci dacă 
vorbitorul şi ascultătorul nu se pun de acord între ei asupra ideii 
reprezentate de către cuvinte, argumentarea nu se face în legătură 
cu obiectele, ci cu denumirile. De cîte ori este folosit un asemenea 
cuvînt a cărui semnificaţie nu este recunoscută de către ei, inte¬ 
lectul lor nu are alt obiect asupra căruia să se pună de acord în 
afară de simplul sunet ; lucrurile la care ei se gîndesc în acel timp, 
aşa cum sînt ele exprimate de către acel cuvînt, sînt cu totul 
diferite. 

§ 7. Exemplul liliacului şi al păsării. Cînd se întreabă dacă un 
liliac este o pasăre, întrebarea nu este dacă liliacul este un alt lucru 
decît este într-adevăr sau dacă are alte calităţi decît acelea pe care 
le are într-adevăr, căci ar fi peste măsură de absurd să te în¬ 
doieşti despre aceasta. întrebarea însă este : 1) Fie că între acei ce 
recunosc că nu au decît idei imperfecte asupra uneia dintre aceste 
specii de lucruri sau asupra ambelor, pe care se presupune că le 
reprezintă aceste denumiri. Şi atunci este vorba de o cercetare 
efectivă cu privire la natura unei păsări sau unui liliac — în 
scopul de a face mai complete ideile despre ele, idei care sînt 
încă imperfecte — examinînd dacă toate ideile simple cărora, com¬ 
binate, ei le dau împreună denumirea de „pasăre", este tot ce se 
poate găsi la un liliac I34 . Aceasta însă este o întrebare numai pen¬ 
tru cercetători (nu pentru cei care discută), care nici nu afirmă, 
nici nu neagă, ci examinează. Sau 2) este o întrebare între cei 
care discută, dintre care unul afirmă şi celălalt neagă că un liliac 
este o pasăre. Şi atunci întrebarea se referă numai la semnificaţia 
unui cuvînt sau a ambelor acestor cuvinte. Deoarece cu privire la 
aceasta ei nu au amîndoi aceleaşi idei complexe cărora le dau 
aceste două denumiri. Unul susţine şi celălalt neagă că aceste 
două denumiri pot fi afirmate una de către cealaltă. Dacă ei ar 
fi de acord asupra semnificaţiei acestor două denumiri, ar fi im 
posibil ca ei să discute asupra lor. Căci ar vedea de îndată şi clăi 
(dacă aceasta ar fi aranjat între ei) dacă toate ideile simple ale 
denumirii mai generale „pasăre" se găsesc sau nu în ideea com¬ 
plexă a unui liliac şi astfel nu ar putea exista nici o îndoială dacă 
un liliac este sau nu o pasăre. Şi aci doresc să poată fi cercetat 
şi examinat cu grijă dacă cele mai multe discuţii din lume nu sînt 
mai degrabă verbale şi privitoare la semnificaţia cuvintelor şi 
dacă acele discuţii nu s-ar sfîrşi de la sine şi nu ar pieri imediat 
dacă termenii din care sînt făcute ar fi definiţi şi semnificaţia lor 

redusă (aşa cum trebuie să fie acolo unde ei semnifică vreun lucru) 
la înmănunchieri determinate de idei simple pe care le reprezintă 
sau ar trebui să le reprezinte. Las deci să se examineze ce este 
ştiinţa de a discuta şi cît de bine sînt folosite ideile în propriul lor 
interes sau spre folosul altora a căror treabă este numai zadarnica 
paradă a sunetelor, vreau să spun acei care îşi cheltuiesc viaţa în 
discuţii şi controverse. Cînd voi vedea pe vreunul dintre aceşti 
luptători că îşi dezbracă de nesiguranţă şi obscuritate toţi termenii 
săi (ceea ce poate să facă oricine cu cuvintele de care se serveşte 
el însuşi), îl voi socoti un campion al cunoaşterii, adevărului şi 
păcii şi nu sclavul vanităţii, ambiţiei sau sclavul unui partid. 

§ 8. Pentru a remedia într-o c~recare măsură defectele limba¬ 
jului mai sus arătate şi a preîntîmpina neajunsurile care de;curg 
din ele, cred că respectarea următoarelor reguli poate fi de folos, 
pînă cînd cineva mai capabil va judeca faptul că merită să se 
gîndească mai matur la această chestiune şi să îndatoreze lumea 
cu gîndurile sale. 

Primul remediu. Să nu foloseşti nici un cuvînt fără o idee. Omul 
ar trebui să ia seama să nu folosească nici un cuvînt lipsit de sem¬ 
nificaţie, nici o denumire fără o idee pe care să o reprezinte. 
Această regulă nu va părea cu totul inutilă oricui îşi va da oste¬ 
neala să-şi reamintească faptul cît de des s-a întîlnit cu asemenea 
cuvinte oa „instinct", „simpatie" şi „antipatie" eitc. în cuvântările 
altora, astfel folosite îneît a putut să conchidă uşor că acei care 
se foloseau de ele nu aveau nici o idee în mintea lor la care să 
le aplice, ci le pronunţau numai ca sunete, sunete care servesc de 
obicei în locul motivelor în ocazii asemănătoare. Nu fiindcă aceste 
cuvinte sau altele asemănătoare nu ar avea propriile lor semnifi¬ 
caţii în care pot fi folosite. Neexistînd însă nici o legătură natu¬ 
rală între vreun cuvînt şi vreo idee, aceste cuvinte sau oricare 
altele pot fi învăţate pe dinafară, pronunţate sau scrise de către 
oamenii care nu au nici o idee în mintea lor la care să le fi anexat 
şi pe care le-au făcut să le reprezinte. Ar fi necesar ca oamenii 
să facă aceasta dacă ar vrea să vorbească în mod inteligibil fie 
chiar numai cu ei înşişi. 

§ 9. Al doilea. în moduri să avem idei distincte asociate cuvin¬ 
telor. Nu este destul ca cineva să-şi folosească cuvintele drept 
semne ale unor idei. Dacă ideile la care a anexat cuvintele sînt 
idei simple, trebuie să fie clare şi distincte ; dacă sînt complexe. 

trebuie să fie determinate, adică trebuie să apară oa înmă- 
nunchierea exactă de idei simple aşezată în minte împreună 
cu sunetul alipit ei ca semn al acelei înmănunchieri precise 
şi determinate, şi nimic altceva. Aceasta este foarte necesar 
în denumirile modurilor şi, în special, în cuvintele care nu 
corespund unor obiecte stabile în natură, de la care să se poată 
lua ideile despre ele ca de la originalul lor; de aceea sînt suscep¬ 
tibile să fie foarte confuze. „Justiţie" este un cuvînt care se află 
în gura fiecărui om, însă de obicei cu o semnificaţie foarte nede¬ 
terminată şi deslînată. Aceasta va fi mereu aşa, afară numai dacă 
cineva are în mintea sa o înţelegere desluşită a părţilor care com¬ 
pun alcătuirea acelei idei complexe. Şi dacă el descompune ideea 
complexă, trebuie să fie în stare să continue descompunerea pînă 
cînd la sfîrşit va ajunge la ideile simple care o alcătuiesc 13S . Dacă 
nu face aşa, înseamnă că se foloseşte în chip greşit de cuvînt, fie 
acesta „justiţie" sau oricare altul. Eu nu spun că un om trebuie 
să stea săişi reamintească şi să facă pe larg această analiză de 
cîte ori întîlneşte cuvîntul „justiţie". Cred însă că este cel puţin 
necesar ca el să fi examinat astfel semnificaţia acelei denumiri şi 
să fi aşezat în minte ideea tuturor părţilor sale încît să şi-o poată 
reaminti cînd doreşte. Dacă cineva înţelege prin ideea de justiţie 
purtarea ce trebuie să avem faţă de persoana şi bunurile altuia, 
potrivit cu legea, dar nu are o idee clară şi distinctă în ce constă 
legea, care face parte din ideea sa complexă despre justiţie, este 
vădit că însăşi ideea de justiţie va fi confuză şi nedesăvîrşită. 
Poate ca această exactitate să fie considerată drept foarte supără¬ 
toare, şi de aceea cei mai mulţi oameni cred că pot fi iertaţi că 
nu stabilesc atît de precis în mintea lor ideile complexe ale modu¬ 
rilor mixte. Totuşi, trebuie să spun că atît timp cît nu se va proceda 
astfel nu trebuie să ne mire că oamenii sînt atît de stăpîniţi de 
obscuritate şi confuzie în propria lor minte şi provoacă atît de 
multă ceartă în discuţiile lor cu alţii. 

§ 10. Şi conforme cu denumirile substanţelor. Pentru a ne folosi 
în mod just de denumirile substanţelor se cere ceva mai mult 
decît numai idei determinate. Privitor la substanţe, denumirile lor 
trebuie să fie de asemenea conforme cu lucrurile astfel cum există 
ele. Voi avea însă în curînd prilejul să vorbesc mai pe larg despre 
ele. Această exactitate este absolut necesară în căutarea cunoaşterii 
filozofice şi în controversele asupra adevărului. Şi deşi ar fi iarăşi 
nimerit ca ea să se întindă de la sine la convorbirile obişnuite şi 

la treburile comune ale vieţii, totuşi cred că este greu să ne aştep¬ 
tăm la aceasta. Noţiunile vulgare se potrivesc cu discuţiile vulgare. 
Şi cu toate că ambele sînt destul de confuze, totuşi servesc foarte 
bine la tîrg şi la sărbători. Negustorii şi îndrăgostiţii, bucătarii şi 
croitorii au cuvinte cu care să rezolve afacerile lor obişnuite. Şi 
astfel cred că ar putea face şi filozofii şi cercetătorii, dacă ar avea 
intenţia să înţeleagă şi să fie înţeleşi în mod clar. 

5 11. Al treilea. Să ne servim de termeni potriviţi. Nu este sufi¬ 
cient ca oamenii să aibă idei, idei determinate reprezentate de 
către aceste semne, ei ei trebuie de asemenea să bage de seamă să 
aplice cuvintele lor cît mai aproape posibil la ideile pe care uzul 
comun le-a alipit la acele cuvinte. Căci cuvintele, mai cu seamă 
acelea care aparţin unei limbi deja formate, nefiind posesiunea 
privată a nici unui om, ci măsura comună a comerţului şi comu¬ 
nicărilor dintre oameni, nu ţine de cineva nici să schimbe de plă¬ 
cere eticheta sub care au curs, nici să modifice ideile la care sînt 
alipite, sau cel puţin să fie obligat să anunţe atunci cînd schimbarea 
este necesară. Intenţia oamenilor cînd vorbesc este (sau ar trebui 
să fie) să se facă înţeleşi; ceea ce nu se poate înfăptui fără nume¬ 
roase explicaţii, întrebări şi alte asemenea întreruperi supărătoare, 
acolo unde oamenii nu se ţin de uzul comun. Un limbaj potrivit 
introduce gîndurile noastre în mintea altor oameni cu cea mai 
mare uşurinţă şi cel mai mare folos şi, prin urmare, merită o parte 
din grija şi studiul nostru, mai cu seamă privitor la denumirile 
cuvintelor cu înţeles moral create lăuntric. Cel mai bine se învaţă 
semnificaţia potrivită şi folosirea termenilor de la acei care în 
scrierile şi argumentările lor se vădesc că au avut cele mai clare 
noţiuni şi le-au aplicat termenii cu cea mai precisă alegere şi po¬ 
trivire. Acest chip de a folosi cuvintele, potrivit cu însuşirile lim¬ 
bajului, deşi nu a avut totdeauna norocul să fie înţeles, totuşi de 
cele mai multe ori lasă să cadă vina asupra aceluia care este atît 
de nepriceput în limba pe care o vorbeşte, încît nu o înţelege nici 
cînd este folosită aşa cum ar trebui. 

§ 12. Al patrulea. Să se facă cunoscut înţelesul cuvintelor. Se 
observă însă că uzul comun nu a alipit atît de vizibil vreo semni¬ 
ficaţie cuvintelor aşa ca să facă pe oameni să ştie totdeauna cu 
certitudine ceea ce reprezintă ele. Şi din cauză că oamenii, pe 
calea progresului cunoaşterii lor ajung să aibă idei deosebite de 
cele vulgare şi obişnuite, ei trebuie fie să creeze cuvinte noi (ceea 



122 


CARTEA III 


ce rar se încumetă oamenii să facă, de frică să nu fie socotiţi vino¬ 
vaţi de afectaţie sau noutate), sau atunci trebuie să se folosească 
de cuvintele vechi cu o semnificaţie nouă. Prin urmare, după ob¬ 
servarea regulilor precedente este cîteodată necesar, pentru verifi¬ 
carea semnificaţiei cuvintelor, să arătăm înţelesul lor acolo unde 
fie că uzul comun l-a lăsat nesigur şi deslînat (cum se întîmplâ cu 
cea mai mare parte a denumirilor ideilor foarte complexe), fie acolo 
unde tei-menul fiind foarte important în argumentare şi în jurul 
căruia se învîrteşte argumentarea, este expus îndoielii sau greşelii. 

§ 13. Ceea ce se poate face pe trei căi. Cum ideile reprezentate 
de către cuvinte sînt de specii diferite, tot astfel căile pe care 
aducem la cunoştinţă, cînd se iveşte ocazia, ideile pe care le repre¬ 
zintă, sînt de asemenea diferite. Căci deşi se crede că definirea 
este calea potrivită pentru a face cunoscută semnificaţia proprie 
cuvintelor, totuşi există unele cuvinte care nu se lasă definite, după 
cum sînt altele al căror înţeles exact nu poate fi adus la cunoştinţă 
decît prin definiţie ; şi poate un al treilea fel care ţine într-o oare¬ 
care măsură de celelalte două, cum vom vedea la denumirile idei¬ 
lor, modurilor şi substanţelor simple. 

§ 14. Intîi. La ideile simple, prin termeni sinonimi sau arătînd 
obiectul. Cînd cineva se foloseşte de denumirea vreunei idei simple 
despre care îşi dă seama că nu este înţeleasă sau este în pericol 
să fie greşit înţeleasă, atunci el este obligat de legile cinstei şi de 
ţelurile limbajului să anunţe înţelesul ei şi să aducă la cunoştinţă 
ce idee face el să fie reprezentată de către acea denumire. Aceast.a, 
după cum s-a arătat 130 , nu se poate face prin definiţie şi, prin 
urmare, cînd un cuvînt sinonim nu reuşeşte să facă aceasta, nu 
mai rămîne decît o singură cale. (Intîi.) Uneori, faptul de a denumi 
subiectul în care se află ideea simplă va face ca denumirea lui 
să fie înţeleasă de acei care cunosc subiectul sub acea denumire. 
Astfel, ca să faci pe un ţăran să înţeleagă ce înseamnă culoarea' 
„feuille morte “ 137 , este poate destul să-i spui că este culoarea frun¬ 
zelor veştede care cad toamna. (Al doilea.) însă singura cale ca să 
faci pe cineva să înţeleagă semnificaţia denumirii unei idei simple 
este să înfăţişezi simţurilor sale obiectul care poate să producă acea' 
idee în mintea lui şi să aibă în mod efectiv ideea reprezentată prin 
cuvînt. 

§ 15. Al doilea. în modurile mixte, prin definiţie. Semnificaţiile 
denumirilor modurilor mixte, mai cu seamă a celor care ţin de 

domeniul moralei — fiindcă cea mai mare parte din ele sînt com¬ 
binaţii de idei aşa cum le împreunează mintea după propria ei 
alegere şi nu există totdeauna modele durabile — nu pot fi aduse 
la cunoştinţă ca acelea ale ideilor simple prin înfăţişarea obiectu¬ 
lui ; în schimb, ele pot fi definite în mod exact şi perfect. Căci ele 
fiind combinaţii de mai multe idei pe care mintea omului le-a îm¬ 
preunat în chip arbitrar fără să le raporteze la vreun arhetip, oame¬ 
nii pot, dacă le place, să cunoască exact ideile care intră în fiecare 
combinaţie şi astfel să folosească aceste cuvinte ca semnificaţie 
certă şi neîndoielnică şi, cînd au prilejul, să arate ce reprezintă ele. 
Dacă aceasta s-ar examina bine, s-ar aduce mare blam celor care 
nu fae ca argumentele lor în chestiuni de morală să fie clare şi 
distincte. Căci deoarece se poate cunoaşte semnificaţia precisă 
a denumirilor modurilor mixte, sau, ceea ce este totuna, esenţa 
reală a fiecărei specii, deoarece ele nu sînt create de către natură, 
ci de către om, este mare neglijenţă şi ticăloşie să vorbeşti des¬ 
pre chestiuni de morală cu nesiguranţă şi obscuritate. Aceasta 
este mai de iertat cînd se tratează despre substanţele naturale, 
unde termenii îndoielnici sînt greu de evitat din motive cu totul 
contrare, după cum vom vedea în curînd. 

§ 16. Morala poate fi demonstrată. Acesta este terenul pe care 
mă încumet să cred că morala poate fi demonstrată la fel ca mate- 
maticile, deoarece pot fi perfect cunoscute esenţele reale ale lucru¬ 
rilor reprezentate de către cuvintele folosite în domeniul moralei ; 
şi astfel poate fi descoperită cu certitudine potrivirea sau nepotri¬ 
virea lucrurilor înseşi, ceea ce înseamnă cunoaştere perfectă 13S . Să 
nu obiecteze nimeni că denumirile substanţelor trebuie des folosite 
în morală ca şi acele ale modurilor şi că din ele se va naşte obscu¬ 
ritate. Căci atunci cînd substanţele intră în argumentările privitoare 
la morală, naturile lor deosebite sînt mai mult presupuse decît 
cercetate. De pildă : cînd spunem că „omul este supus legilor", nu 
înţelegem prin „om“ decît o creatură corporală înzestrată cu ra¬ 
ţiune. Care sînt în acest caz esenţa reală şi celelalte calităţi ale 
acelei creaturi nu se cercetează în nici un chip. Şi, prin urmare, 
dacă un copil sau un imbecil sînt oameni în sensul fizic al cuvîn- 
tului, poate să fie oricît de discutabil lucrul acesta printre natura- 
lişti, aceasta nu priveşte de loc pe omul moral, cum pot să-l nu¬ 
mesc, şi care este acea idee nemişcătoare şi neschimbătoare : 
anume, o creatură corporală înzestrată cu raţiune. Căci dacă s-ar 
putea găsi o maimuţă sau oricare altă creatură care să se poată 

folosi de raţiune în aşa măsură încît să fie în stare să înţeleagă 
semnele generale şi să deducă consecinţe cu privire la idei gene¬ 
rale, fără îndoială că o atare fiinţă ar fi supusă legii şi în acest 
sens ar fi un om, oricît s-ar deosebi prin formă de alţii cu aceeaşi 
denumire. Dacă denumirile substanţelor ar fi folosite aşa cum tre¬ 
buie, ele nu ar tulbura mai mult argumentările morale decît 
cele matematice. Acolo unde matematicianul vorbeşte despre un 
cub sau un glob de aur sau despre oricare alt corp, el are ideea 
sa clar stabilită ; ideea care nu variază de loc, deşi se poate ca 
din greşeală să fie aplicată unui corp particular căruia nu-i aparţine. 

§ 17. Definiţiile pot face ca argumentările asupra moralei să fie 
■ clare. Am menţionat aceasta în treacăt aci ca să arăt ce important. 
este pentru om ca în denumirile lui despre modurile mixte şi, 
prin urmare, în toate argumentările despre morală, să definească 
cuvintele lui cînd are prilejul, fiindcă prin aceasta cunoaşterea 
privitoare la morală poate fi adusă la un mare grad de claritate 
şi de certitudine. Şi trebuie să fie mare lipsă de spirit inventiv (ca 
să nu spun mai rău) să refuzi s-o faci, deoarece definiţia este sin¬ 
gura cale pe care se poate cunoaşte înţelesul precis al cuvintelor 
folosite în domeniul moralei; o cale pe care înţelesul lor poate 
fi cunoscut cu certitudine şi 'fără a lăsa nici un loc pentru vreo 
dezbatexe asupra lor. Şi de aceea neglijenţa sau ticăloşia oame¬ 
nilor nu pot fi iertate, în cazul în care discuţiile lor asupra mo¬ 
ralei nu sânt mult mai clare decît acelea din fizică ; deoarece ideile 
asupra cărora se argumentează se află în minte şi nici una din 
ele nu este falsă sau disproporţionată, ele neavînd nici un obiect 
exterior drept arhetip la care să se refere şi căruia trebuie să-i co¬ 
respundă. Este mult mai uşor pentru oameni să-şi formeze în minte 
o idee care să fie standardul căruia îi vor da denumirea de ,,justi¬ 
ţie", şi după modelul astfel făcut, toate acţiunile care se acordă cu 
el vor trece sub această denumire ; şi este mai greu, văzîndu-1 pe 
Aristide, să-ţi formezi o idee care să fie în totul exact la fel cu 
el 139 . Aristide este ce este indiferent de ideea pe care oamenii 
şi-ar forma-o despre el. Pentru cea dintîi, ei nu au nevoie decît 
să cunoască combinaţiile ideilor care sînt împreunate în propria 
lor minte ; pentru a doua, ei trebuie să cerceteze în întregime 
natura şi alcătuirea obscură şi ascunsă şi diferitele calităţi ale unui 
lucru care există în afara lor. 

§ 18. Şi este singura cale. Un alt motiv care face atît de nece¬ 
sară definirea modurilor mixte, în special a cuvintelor din domeniul 

moralei, este acela pe care l-am amintit puţin mai înainte, anume, 
că este singura cale prin care se poate cunoaşte cu certitudine 
semnificaţia celor mai multe dintre modurile mixte. Căci ideile 
pe care le reprezintă fiind în cea mai mare parte dintre acelea 
ale căror părţi nu există nicăieri împreună, ci sînt risipite şi ames¬ 
tecate cu altele, mintea singură le culege şi le dă unitatea unei 
singure idei. Şi numai prin cuvintele care enumeră diversele idei 
simple pe care mintea le-a întrunit, putem noi să facem cunoscut 
altora ce reprezintă denumirile lor. fn acest caz, sprijinul simţu¬ 
rilor nu ne ajută prin înfăţişarea de obiecte sensibile care să arate 
ideile pe care le reprezintă denumirile noastre de acest fel, aşa 
cum face adesea cu denumirile ideilor simple şi sensibile şi, în 
anumită măsură, cu acelea ale substanţelor. 

§ 19. Al treilea. Privitor la substanţe, prin arătarea obiectului 
şi definirea denumirii. Pentru explicarea semnificaţiei denumirilor 
substanţelor, astfel cum reprezintă ele ideile ce avem despre spe¬ 
ciile lor distincte, >în multe cazuri sîntem nevoiţi să ne folosim de 
ambele căi mai sus arătate, anume : să arătăm obiectul şi să-l 
definim. Deoarece în fiecare specie se află în mod obişnuit unele 
calităţi îndrumătoare, la care noi presupunem că sînt anexate cele¬ 
lalte idei care formează ideea noastră complexă despre acea specie, 
noi ne grăbim să dăm denumirea specifică acelui lucru în care 
se găseşte acel semn caracteristic pe care noi îl credem că este 
ideea cea mai deosebită a acelei specii. Aceste idei îndrumătoare 
sau caracteristice (dacă pot să le denumesc astfel) la speciile de 
animale şi vegetale, sînt mai cu seamă forma şi la lucrurile neîn¬ 
sufleţite, culoarea şi la unele amîndouă împreună (după cum s-a 
remarcat la Cap. VI, § 29 şi la Cap. IX, § 15). 

§ 20. Ideile despre calităţile îndrumătoare se pot cel mai bine 
căpăta prin arătarea obiectului. Aceste calităţi sensibile îndrumă¬ 
toare sînt acelea care formează principalele elemente ale ideilor 
noastre specifice şi, în consecinţă, părţile cele mai invariabile şi 
uşor de observat în definiţiile denumirilor specifice aşa cum sînt 
atribuite speciilor de substanţe ajunse la cunoştinţa noastră. Căci 
cu toate că sunetul ,,om“ este prin natura lui tot atît de potrivit să 
semnifice o idee complexă formată din animalitate şi raţionalitate 
întrunite în acelaşi subiect, sau să semnifice orice altă combinaţie, 
totuşi folosit ca semn, ca să reprezinte o specie de creaturi pe care 
le socotim de acelaşi fel cu noi, poate că este tot atît de necesar 

să introducem forma exterioară în ideea noastră complexă semni¬ 
ficată de către cuvînlul „om", ca pe oricare alta pe care o găsim 
în ea. Şi, prin urmare, nu va fi uşor de explicat de ce animalul 
lui Platon 14 °, animal implume, bipes, latis unguibus nu ar fi o 
definiţie tot atît de bună a denumirii „om“, reprezentînd această 
specie de creaturi, căci forma, în rolul de calitate îndrumătoare, 
este aceea ce pare că determină mai mult specia, decît facultatea 
raţiunii care nu apare de la început şi în unele cazuri nu apare 
niciodată. Şi dacă nu s-ar recunoaşte că este aşa, nu ştiu cum ar 
putea fi apăraţi de învinuirea de crimă acei care omoară pe 
monştrii nou-născuţi (cum îi numim noi), din cauza unei forme 
neobişnuite, fără să ştie dacă au sau nu un suflet raţional; fapt 
care nu poate fi cunoscut mai bine la un copil bine conformat 
decît la unul rău conformat de îndată ce sînt născuţi. Şi cine ne-a 
învăţat că un suflet raţional nu poate locui în nici o întrupare, 
dacă aceasta nu are întocmai acea etichetă şi că nu se poate lega 
şi umple nici un fel de timp în afară de acela care posedă întocmai 
o asemenea alcătuire exterioară ? 

§ 21. Aceste calităţi îndrumătoare sînt cel mai bine aduse la 
cunoştinţă prin arătarea obiectului, şi cu greu pot fi comunicate 
în alt fel. Căci prin cuvinte forma unui cal sau a unui cassiowary 141 
vor fi întipărite în minte în chip grosolan şi imperfect. Văzînd ani¬ 
malele, aceasta sc face de o mie de ori mai bine. Şi ideea despre 
culoarea particulară a aurului nu poate fi dobîndită prin nici o 
descriere, ci numai prin exerciţiul neîntrerupt al ochilor. Cum este 
evident la cei care sînt obişnuiţi cu acest metal şi care vor deosebi 
deseori din ochi aurul adevărat de imitaţie, aurul curat de cel 
amestecat, acolo unde alţii (care au ochi tot atît de buni, însă nu 
au dobîndit ideea exactă a acelui galben special) nu vor percepe 
nici o deosebire. Acelaşi lucru se poate spune şi despre celelalte 
idei simple, proprii în felul lor oricărei substanţe, pentru care idei 
precise nu există nici o denumire specială. Sunetul special care 
există la aur, deosebit de sunetul altor corpuri, nu are nici o denu¬ 
mire specială, nu mai mult decît culoarea acelui galben special 
care aparţine numitului metal. 

§ 22. Ideile despre puterile lor se pot dobîndi cel mai bine prin 
definiţie. Insă, deoarece multe dintre ideile simple care formează 
ideile noastre specifice despre substanţe sînt puteri care nu sînt 
evidente pentru simţurile noastre în lucruri, puteri în lucruri, aşa 

cum apar acestea în mod obişnuit, de aceea, în semnificaţiile de¬ 
numirilor noastre sau în substanţe, unele părţi ale semnificaţiei vor 
fi mai bine aduse la cunoştinţă prin enumerarea ideilor simple decît 
prin arătarea substanţei însăşi. Căci acela care pe lingă culoarea 
galbenă strălucitoare căpătată prin vedere va mai dobîndi prin 
enumerarea mea ideile de ductilitate, fuzibilitate, stabilitate şi so- 
lubilitate în aqua regia, va avea despre aur o idee mai exaotă decît 
aceea pe care ar putea s-o aibă văzînd o ibucată de aur, şi prin 
urmare, întipărindu-şi în minte numai calităţile lui imediat vizibile. 
Dar dacă alcătuirea formală a acestui corp strălucitor, greu, mlă¬ 
dios (din care decurg toate aceste proprietăţi) este la dispoziţia 
simţurilor noastre, ca şi alcătuirea formală sau esenţa unui triunghi, 
atunci semnificaţia cuvîntului „aur“ ar putea fi tot atît de uşor 
constatată ca şi aceea de „triunghi". 

§ 23. O reflecţie asupra facultăţii de cunoaştere a spiritelor. De 
aci putem să vedem cit de mult se află în simţurile noastre funda¬ 
mentul întregii noastre cunoaşteri despre obiectele materiale. Căci 
nu avem nici o noţiune, nici o idee despre felul în care spiritele 
separate de corpuri 142 cunosc obiectele materiale (cu siguranţă 
că spiritele au o cunoaştere şi idei despre aceste lucruri cu mult 
mai desăvîrşite decît ale noastre). întreaga întindere a cunoaşterii 
şi închipuirii noastre nu trece dincolo de propriile noastre idei 
limitate de către căile noastre de percepere. Deşi nu se poate pune 
la îndoială că spiritele de un rang mai înalt decît cele alcătuite 
din carne pot să aibă idei tot atît de clare despre alcătuirea ultimă 
a substanţelor, ca şi cele ce avem despre un triunghi, şi astfel să 
percepem în ce chip decurg de acolo toate proprietăţile şi acţiunile 
lor. Insă modul în care spiritele ajung la acea cunoaştere depăşeşte 
posibilităţile noastre de înţelegere. 

§ 24. Şi ideile despre substanţe trebuie să fie conforme lucru¬ 
rilor. Căci, deşi definiţiile vor servi să explice denumirile substan¬ 
ţelor în măsura în care ele reprezintă ideile noastre, totuşi defi¬ 
niţiile lasă denumirile cu totul imperfecte în măsura în care acestea 
reprezintă lucruri. Căci denumirile despre substanţe nefiind puse 
numai în locul ideilor, ci fiind folosite pînă la urmă pentru a re¬ 
prezenta obiecte, şi astfe' fiind puse în locul lor, semnificaţia lor 
trebuie să se acorde cu adevărul lucrurilor tot aşa de bine ca şi 
cu ideile oamenilor. Şi, prin urmare, privitor la substanţe nu ne 
oprim totdeauna la ideea complexă obişnuită şi îndeobşte accep- 

tată drept semnificaţia acelui cuvînt, ci sîntem nevoiţi să mergem 
puţin mai departe şi să cercetăm natura şi proprietăţile lucrurilor 
înseşi şi, prin aceasta, să desăvîrşim cît putem de mult ideile 
noastre despre speciile lor distincte, sau dacă nu, să le învăţăm 
de la cele care sînt folosite în legătură cu acea specie de lucruri 
şi sînt experimentate acolo. Deoarece denumirile lor sînt destinate 
să reprezinte acele înmănunchieri de idei simple care există în 
chip efectiv în lucruri înseşi precum şi ideea complexă din mintea 
altor oameni, pe care denumirile o reprezintă în înţelesul lor 
curent, de aici rezultă că pentru a defini corect denumirile sub¬ 
stanţelor trebuie să cunoaştem istoria naturală şi să aflăm proprie¬ 
tăţile lor cu grijă şi prin examinare. Căci nu este destul, pentru 
a evita neajunsurile în discuţiile şi argumentările asupra corpurilor 
naturale şi a lucrurilor substanţiale, să fi învăţat din însuşirile lim¬ 
bajului ideea comună dar confuză sau cu totul imperfectă căreia 
îi este aplicat fiecare cuvînt. Şi cînd ne folosim de cuvinte să le 
raportăm totdeauna la acea idee. însă, noi trebuie, obişnuindu-ne 
cu evoluţia acelei specii de lucruri, să rectificăm şi să stabilim ideea 
noastră complexă care aparţine fiecărei denumiri specifice. Iar în 
convorbirile cu alţii (dacă vedem că nu ne înţeleg) ar trebui să 
spunem care este ideea complexă pe care o facem să fie repre¬ 
zentată de către o anumită denumire. Este cu atît mai necesar să 
facă aceasta toţi acei care caută cunoaşterea şi adevărul filozofic. 
Pe copii îi învăţăm cuvinte în timp ce ei nu au decît noţiuni im¬ 
perfecte despre lucruri. Copiii folosesc cuvintele lor la întîmplare 
şi fără multă gîndire şi rareori formează idei determinate care să 
fie semnificate de cuvinte. Ei se complac să continue acest obicei 
(fiind uşor şi servind destul de bine în treburile şi convorbirile 
obişnuite) chiar atunci cînd ajung la maturitate. Şi astfel ei încep 
pe dos, învăţînd perfect mai întîi cuvinte, iar mai tîrziu formează 
în chip rudimentar noţiunile, la care aplică cuvintele. Cu aseme¬ 
nea mijloace se întîmplă că oameni, care vorbesc limba proprie 
ţării lor, adică potrivit cu regulile gramaticale ale acelei limbi să 
vorbească totuşi foarte nepotrivit despre lucruri înseşi. Şi, prin 
argumentările lor unul faţă de altul nu fac decît puţin progres în 
descoperirea adevărurilor folositoare şi în cunoaşterea lucrurilor 
aşa cum se găsesc în ele înseşi şi nu în închipuirile noastre. Dar, 
pentru progresul cunoaşterii, nu are mare importanţă cum sînt 
numite. 

§ 25. Nu este uşor să facem ca ideile să fie conforme cu lucru¬ 
rile. Ar fi prin urmare de dorit ca oamenii versaţi în cercetările 
fizicii şi obişnuiţi cu diversele specii de lucruri naturale, să stabi¬ 
lească acele idei simple în care ei observă că obiectele individuale 
ale fiecărei specii se acordă în mod constant. Aceasta ar remedia 
o mare parte din confuzia care provine din faptul că unele per¬ 
soane aplică aceeaşi denumire unei înmănunchieri formate dintr-un 
număr mai mare sau mai mic de calităţi sensibile, în măsura în 
care ei au cunoscut mai mult sau mai puţin sau au examinat cu 
mai multă sau mai puţină atenţie calităţile oricărui fel de lucruri 
care sînt cuprinse în aceeaşi denumire. Un dicţionar însă de acest 
fel conţinînd, ca să spun aşa, o istorie naturală, pretinde prea 
multe capete ca şi prea mult timp, preţ, osteneli şi pricepere ca 
să mai avem speranţe la aceasta 143 . Şi pînă cînd se va face aceasta 
trebuie să ne mulţumim cu acele definiţii ale denumirilor de sub¬ 
stanţe particulare care explică sensul în care le folosesc oamenii. 
Şi ar fi bine dacă acolo unde se prezintă ocazia, ne-ar da cel puţin 
atît. Totuşi, de obicei, nici aceasta nu se face. Oamenii vorbesc 
unul cu altul şi discută cu cuvinte asupra cărora ei nu s-au pus de 
acord din cauza unei greşeli, anume credinţa că semnificaţiile 
cuvintelor obişnuite sînt cu certitudine stabilite şi că ne sînt per¬ 
fect cunoscute ideile precise pe care le reprezintă ; şi că e£te o 
ruşine să nu le cunoşti. Ambele aceste presupuneri sînt false : nici 
o denumire de idei 'complexe nu are semnificaţii aşa de stabile, 
ca să fie folosite în mod obişnuit în locul aceleiaşi idei precise. 
Nici nu este o ruşine pentru un om să nu dobîndească o anumită 
cunoaştere decît pe căile necesare pentru a ajunge la ea. Astfel 
că nu este o dezonoare să nu ştiu care idee precisă este reprezen¬ 
tată de către vreun sunet în mintea altui om, fără să mi-o aducă 
la cunoştinţă pe o altă cale decît numai folosindu-se de acel sunet, 
deoarece nu există altă cale în afară de această înştiinţare pentru 
a cunoaşte cu certitudine ideea. Intr-adevăr, nevoia oamenilor de 
a comunica prin limbaj i-a dus la un acord cu privire la cuvintele 
comune înăuntrul unor limite permise, care să poată servi la con¬ 
vorbirile obişnuite. Astfel că nu se poate presupune că un om 
ignoră cu totul ideile care sînt alipite cuvintelor de către uzul 
comun, într-o limbă ce îi este familiară. Insă uzul comun nefiind 
decît o regulă foarte nesigură, care, pînă la urmă, se reduce sin¬ 
gură la ideile uniri anumit om, se constată adesea că este un stan¬ 
dard foarte variabil. Insă deşi un asemenea dicţionar, cum am 
arătat mai sus, pretinde prea mult timp, cheltuială şi osteneală ca 

să putem spera că-1 vom avea în zilele noastre, eu totuşi cred că 
nu este nerezonabil să propun ca vorbele ce reprezintă lucruri cu¬ 
noscute şi deosebite prin formele lor exterioare ar trebui să fie 
arătate prin mici desene şi tipărituri făcute după obiecte. Poate 
că un astfel de vocabular ne-ar învăţa mai uşor şi mai iute adevă¬ 
rata semnificaţie a multor termeni, mai cu seamă în limbile ţărilor 
foarte vechi sau foarte îndepărtate şi ar aşeza în mintea oameni¬ 
lor idei mai adevărate despre unele lucruri ale căror denumiri le 
întîlnim la autorii antichităţii, decît comentariile mari şi laborioase 
ale criticilor savanţi. Naturaliştii care tratează despre plante şi 
animale au găsit avantaje’e acestui procedeu. Şi cine are ocazia 
să-i consulte poate mărturisi pe drept; că are o idee mai clară des¬ 
pre apium sau ibex, dobîndită de la o mică gravură a acelei ierbi 
sau a acelui animal, decît ar fi putut avea de la o definiţie lungă 
a denumirilor oricăreia din ele. Şi fără îndoială că ar fi la fel cu 
strigil şi sistrum, dacă, în, loc de „ţesa'ă" şi „ţimbal“ care sînt de¬ 
numirile noastre prin care le redau dicţionarele, ar putea să vadă 
tipărite pe margini mici ilustraţii ale acestor instrumente, aşa cum 
erau folosite de către cei vechi. Toga, tunica, pallium sînt cuvinte 
uşor traduse prin „rochie", haină" şi „manta". Prin aceasta însă 
nu căpătăm o idee mai adevărată despre moda acestor veşminte la 
romani, decît despre înfăţişarea croitorilor care le-au făcut 144 . 
Asemenea lucruri ca acestea, pe care ochiul le deosebeşte mai 
bine după formă, ar fi cel mai uşor introduse în minte prin desene 
făcute după ele şi ar determina mai bine semnificaţia acelor cu¬ 
vinte decît oricare alte cuvinte puse în locul lor sau folosite ca să 
le definească. Aceasta în treacăt fie zis. 

§ 26. Al cincilea. Prin statornicia semnificaţiilor lor. Dacă oame¬ 
nii nu vor să explice înţelesul cuvintelor lor şi nici să definească 
termenii, totuşi li se poate cel puţin cere ca în toate discuţiile 
în care cineva pretinde că vrea să instruiască sau să convingă pe 
altul, să folosească totdeauna acelaşi cuvînt în ace;laşi sens. Dacă 
se face aceasta (ceea ce nimeni nu poate să refuze fără să dea 
dovadă de rea-credinţă), de multe cărţi ne-am putea lipsi din cele 
care există ; multe dispute s-ar termina ; unele din acele volume 
mari, umflate, cu cuvinte îndoielnice, folosite cînd într-un sens, 
cînd în altul, s-ar reduce la dimensiuni foarte mici; şi operele 
poeţilor şi filozofilor (ca să nu mai numesc pe alţii) ar putea încă¬ 
pea într-o coajă de nucă. 

§ 27. Cînd trebuie explicată modificarea sensului unui termen. 
Dar la urma urmei numărul de cuvinte este atît de redus în raport 
cu felurimea nesfîrşită a gîndurilor, încît oamenii, lipsindu-le ter¬ 
meni potriviţi ou noţiunea lor exactă, vor fi adesea nevoiţi, cu 
toată prudenţa lor extremă, să folosească acelaşi cuvînt în sensuri 
oarecum diferite. Deşi în cursul unei discuţii sau în dezvoltarea 
unui argument nu prea este loc pentru digresiuni privitoare la 
definiţii particulare, de cîte ori cineva modifică semnificaţia vreunui 
termen, totuşi, de cele mai multe ori, dacă nu este vorba de o 
înşelăciune intenţionată, sensul argumentaţiei însăşi îndrumă sufi¬ 
cient pe cititorii inteligenţi şi de bună-credinţă către adevăratul 
înţeles. Dar acolo unde aceasta nu ajunge să îndrume pe cititor, 
autorul are interes să explice înţelesul său şi să arate în ce sens 
se foloseşte el de acel termen. 



CARTEA IV 1 



CAP[ŢOLUL I 


DESPRE CUNOAŞTERE ÎN GENERAL 


§ 1. Cunoaştere nu putem avea decît despre ideile noastre. 
Deoarece mintea în toate gîndurile şi raţionamentele sale nu are 
alt obiect nemijlocit în afară de propriile sale idei, pe care ea sin¬ 
gură trebuie şi poate să le contemple, este evident că nu putem 
cunoaşte decît ideile noastre 2 . 

§ 2. Cunoaşterea este perceperea acordului sau dezacordului 
dintre două idei. Cunoaşterea îmi pare deci că nu este altceva 
decît perceperea conexiunii şi acordului, sau dezacordului şi in¬ 
compatibilităţii oricărora dintre ideile noastre. Numai în aceasta 
constă ea 3 . Unde această percepere există, acolo există şi cunoaş¬ 
tere ; şi unde nu există, acolo, orice am născoci, ghici sau crede, 
sîntem totuşi totdeauna departe de cunoaştere. Căci cînd ştim că 
albul nu este negru, ce facem altceva decît percepem că aceste 
două idei nu se acordă ? Cînd ne încredinţăm cu supremă certitu¬ 
dine de demonstraţia că cele trei unghiuri ale unui triunghi sînt 
egale cu două unghiuri drepte, ce facem mai mult decît să per¬ 
cepem că egalitatea cu două unghiuri drepte trebuie în mod nece¬ 
sar să se acorde şi să fie inseparabilă de cele trei 'unghiuri ale 
unui triunghi ? 

§ 3. Acest acord este de patru feluri. Pentru a înţelege însă 
ceva mai clar în ce constă acest acord sau 'dezacord, cred că am 
putea să-l reducem la următoarele patru feluri : 

I) Identitate sau diversitate. 

II) Relaţie. 

III) Coexistenţă sau conexiune necesară. 

IV) Existenţă reală. 

§ 4. Întîi. Despre identitate sau diversitate. Cu privire la primul 
fel de acord sau dezacord, adică identitate sau diversitate, primul 
act al minţii este să perceapă propriile sale idei, atunci cînd are 
vreo idee sau simţămînt, şi, în măsura în care le percepe, să ştie 

ce este fiecare şi prin aceasta să perceapă deopotrivă şi diferenţa- 
dintre ele şi că una nu este cealaltă. Acest lucru este atît de ab¬ 
solut necesar încît fără el nu ar putea exista nici o cunoaştere, nici 
un raţionament, nici o imaginaţie, nici o gîndire limpede. Prin 
aceasta mintea percepe clar şi fără greş că fiecare idee este de 
ac'ord cu ea însăşi şi că este ceea ce este, şi că toate ideile distincte 
sînt în dezacord, şi anume că una nu este cealaltă ; şi mintea face 
aceasta de la prima vedere prin puterea sa naturală de percepere 
şi distingere fără suferinţă, muncă sau deducţie. Şi cu toate că 
oamenii de specialitate au redus aceasta la acele reguli generale 
că „ceea ce este, este“ şi „este imposibil pentru acelaşi lucru să 
fie şi totodată să riu fie“ 4 , pentru ca să fie aplicate de-a gata în 
toate cazurile unde ar fi prilej de gîndire, este totuşi sigur că 
prima exercitare a acestei facultăţi se face asupra ideilor particu¬ 
lare. Oricine ştie negreşit că ideile pe care le numeşte „alb“ şi 
„rotund", de îndată ce le are în minte, sînt într-adevăr ideile care 
sînt şi că nu sînt alte idei pe care el le numeşte „roşu" sau „pă¬ 
trat". Nici o maximă sau propoziţie din lume nu-1 poate face să 
înţeleagă aceasta mai clar sau mai sigur decît ştia el dinainte, fără 
ajutorul vreunei asemenea reguli generale. Acesta este deci primul 
acord sau dezacord pe care mintea îl percepe între ideile sale, şi 
îl percepe totdeauna de la prima vedere. Şi dacă se iveşte cumva 
vreo îndoială asupra lui,- aceasta va fi totdeauna cu privire la 
denumiri şi nu cu privire la ideile înseşi, ia căror identitate şi diver¬ 
sitate va fi totdeauna percepută la fel de repede şi de clar pe 
cît sînt de clare ideile înseşi. Şi nici nu poate fi altfel. 

§ 5. Al doilea. Acord sau dezacord relativ. în al doilea rînd, 
următorul fel de acord sau dezacord pe care mintea îl percepe 
în oricare din ideile sale, poate fi numit, cred, „relativ" şi nu este 
altceva decît perceperea relaţiei dintre două idei oarecare, fie 
substanţe, moduri sau oricare altele. Căci, de vreme ce toate ideile 
distincte trebuie considerate de-a pururi ca nefiind identice şi că 
sînt ca atare contrazise una de către alta în mod constant şi uni¬ 
versal, atunci nu ar fi loc pentru nici o cunoaştere pozitivă dacă 
noi nu am putea percepe vreo relaţie între ideile noastre şi nu 
am putea să găsim acordul sau dezacordul uneia faţă de cealaltă, 
în diversele căi pe care le urmează mintea în compararea lor. 

§ 6. Al treilea. De coexistentă. Al treilea fel de acord sau dez¬ 
acord care se poate găsi în ideile noastre asupra cărora se exercită 

facultatea de percepere a minţii, este coexistenţa sau noncoexis- 
lenţa ideilor în acelaşi subiect şi aceasta se referă mai cu seamă 
la substanţe. Astfel, cînd susţinem privitor la „aur“ că este stabil, 
cunoaşterea de către noi a acestui adevăr nu înseamnă mai mult 
decît că stabilitatea sau o putere de a rămîne în foc neconsumat 
este o idee care însoţeşte totdeauna şi este legată în acest fel 
particular de galben, de greutate, de fuzibilitate, de maleabilitate 
şi solubilitate în aqua regia, care formează ideea noastră complexă 
semnificată de cuvîntul „aur“. 

§ 7. Al patrulea. De existenţă reală. Al patrulea şi ultim fel de 
acord sau dezacord este existenţa efectivă şi reală în acord cu vreo 
idee. înăuntrul acestor patru feluri de acord sau dezacord se află, 
presupun, conţinută toată cunoaşterea ce posedăm sau de care 
sîntem capabili. Căci toate cercetările ce putem să facem cu pri¬ 
vire la oricare din ideile noastre, tot ceea ce ştim sau putem afirma 
privitor la oricare din ele, este că o idee este sau nu este identică 
cu vreo alta ; că ea coexistă totdeauna sau nu 5 cu vreo altă idee 
în acelaşi subiect ; că ea are această relaţie sau alta cu vreo altă 
idee sau că ea are o existenţă reală în afara minţii. Astfel, „albastru 
nu este galben" este dezacord de identitate * ; „două triunghiuri 
cu bazele ega'e între două paralele sînt egale" este de relaţie ; 
„fierul este susceptibil de atracţie magnetică" este acord de coexis¬ 
tenţă ; „Dumnezeu este" — este de existenţă reală. Cu toate că 
identitatea şi coexistenţa nu sînt de fapt decît relaţii, totuşi ele 
sînt moduri atît de speciale de acord sau dezacord ale ideilor 
noastre, încît merită, pe bună dreptate, să fie socotite capete de¬ 
osebite şi nu făcînd parte din relaţia în general, deoarece ele sînt 
lomeiuri foarte diferite de afirmare şi negare, astfel cum va vedea 
lesne oricine va reflecta asupra celor ce se spun în mai multe 
locuri din acest Eseu. Acum voi începe să examinez diferitele 
trepte ale cunoaşterii noastre. Pentru aceasta este însă necesar să 
cercetăm care sînt accepţiile' diferite ale cuvîntul ui „cunoaştere". 

§ 8. Cunoaşterea poate fi actuală sau habituală. Există mai multe 
căi pe care mintea intră în posesia adevărului; fiecare din ele este 
numită „cunoaştere". 

Întîi. Există „cunoaştere actuală", care este perceperea actuală 
de către minlte a acordului sau dezacordului a oricăror din ideile 
sale sau a relaţiei dintre ele. 

Al doilea. Se zice despre un om că cunoaşte o propoziţie oare¬ 
care atunci cînd aceasta fiind pusă în faţa minţii sale, el a per* 
ceput în chip evident acordul sau dezacordul ideilor din care este 
alcătuită. Şi astfel el o aşază în memoria sa şi oricînd propoziţia îi 
va reveni în cuget, el, fără dubiu sau şovăială, va îmbrăţişa opinia 
justă, va încuviinţa şi va fi sigur de adevărul ei. Aceasta, cred, se 
poate numi „cunoaştere habituală“, şi astfel se poate spune despre 
un om că cunoaşte toate adevărurile înmagazinate în memoria sa, 
printr-o percepere anterioară, şi clară şi deplină, lucru despre care 
mintea este încredinţată în afară de orice dubiu ori de cîte ori 
are prilejul să reflecteze asupra lor. Deoarece intelectul nostru măr¬ 
ginit nu este în stare să cugete în mod clar şi distinct decît la un 
singur lucru deodată, dacă oamenii nu ar cunoaşte decît lucrurile 
la care se gîndesc în mod actual, ei ar fi cu toţii foarte ignoranţi 
şi cel care ar şti cel mai mult, nu ar putea şti decît un singur ade¬ 
văr, acela fiind unicul asupra căruia era în stare să cugete la un 
moment dat. 

§ 9. Cunoaşterea obişnuită este de două feluri. Folosind limbajul 
curent, există de asemenea două trepte de cunoaştere obişnuită. 

Intîi. Sînt acele adevăruri păstrate în memorie care atunci cînd 
apar în minte, aceasta percepe în mod pozitiv relaţia ce există între 
acele idei. Şi aceasta se petrece cu toate acele adevăruri despre 
care noi avem o cunoaştere intuitivă 7 , în care înseşi ideile, printr-o 
privire instantanee, descoperă acordul sau dezacordul lor una cu 
alta. 

Al doilea. Celălalt fel de cunoaştere obişnuită este cunoaşterea 
acelor adevăruri despre care mintea fiind convinsă, reţine în me¬ 
morie convingerea fără a reţine şi temeiurile. Astfel, cineva care 
îşi aminteşte cu certitudine că a perceput o dată demonstraţia 8 că 
cele trei unghiuri ale unui triunghi sînt egale cu două unghiuri 
drepte este sigur că o cunoaşte pentru că nu se poate îndoi de 
adevărul ei. Atunci cînd demonstraţia prin care un adevăr a fost 
mai întîi cunoscut a fost uitată, dacă un om acceptă un asemenea 
adevăr, se poate susţine că el mai degrabă se încrede în memoria 
sa decît ştie cu adevărat. Şi felul acesta de a primi un adevăr mi 
se părea înainte că este ceva între opinie şi cunoaştere, un soi de 
siguranţă care depăşeşte simpla credinţă, căci credinţa se sprijină 
pe mărturia altuia. Totuşi, acum, după examinarea cuvenită, constat 
că asemenea cunoaştere ajunge la certitudinea deplină, şi este, de 
fapt, cunoaştere adevărată. Ceea ce poate să ne inducă în eroare 

la început este că în acest caz acordul sau dezacordul ideilor nu 
este perceput printr-o privire actuală asupra tuturor ideilor inter¬ 
mediare prin care a fost perceput la început acordul sau dezacordul 
ideilor din propoziţie, oi este perceput prin alte idei intermediare 
care arată acordul sau dezacordul ideilor cuprinse în propoziţia de a 
cărei certitudine ne reamintim. De exemplu, în propoziţia că „cele 
(rei unghiuri ale unui triunghi sînt egale cu două unghiuri drepte", 
cineva care a văzut şi a perceput clar demonstraţia acestui adevăr 
ştie că este adevărat cînd demonstraţia a dispărut din mintea sa, 
astfel că în prezent nu o mai are în vedere şi poate că nici nu 
poate să şi-o reamintească, însă o ştie într-un mod diferit faţă de 
cum o ştia înainte. Acordul celor două idei înmănuncheate în acea 
propoziţie este perceput, însă cu ajutorul altor idei decît acelea 
care au realizat la început perceperea. El îşi reaminteşte, adică ştie 
(căci amintirea nu este decît reînvierea unei cunoaşteri trecute) că 
a fost odată sigur de adevărul acestei propoziţii, că „ce'e trei un¬ 
ghiuri ale unui triunghi sînt egale cu două unghiuri drepte". Ne- 
schimbarea aceloraşi relaţii între aceleaşi lucruri neschimbate este 
ideea care-i arată lui acum că dacă cele trei unghiuri ale unui 
triunghi au fost odată egale cu două unghiuri drepte, ele vor fi 
totdeauna egale cu două unghiuri drepte. Şi de aci îşi trage el 
siguranţa că ceea ce a fost odată adevărat în acel caz, va fi ade¬ 
vărat totdeauna ; că ideile care au fost odată în concordanţă vor fi 
totdeauna în concordanţă şi, în consecinţă, ceea ce a ştiut el odată 
că este adevărat va fi totdeauna adevărat atîta vreme cît îşi va 
putea reaminti că odată a ştiut aceasta. Pe acest temei demonstra¬ 
ţiile particulare în matematici ne prilejuiesc cunoaşterea de ordin 
general. Dacă deci perceperea că aceleaşi idei vor avea veşnic ace¬ 
leaşi calităţi şi relaţii nu ar fi iun temei suficient de cunoaştere, 
atunci nu ar putea exista în matematici cunoaştere despre propozi¬ 
ţiile generale, căci orice demonstraţie matematică nu poate fi decît 
particulară, astfel că dacă un om a demonstrat vreo propoziţie cu 
privire la un triunghi sau la un cerc, cunoaşterea lui nu ar depăşi 
acea diagramă particulară. Dacă el ar vrea să-şi extindă cunoaşte- 
i ca, ar trebui să reînnoiască demonstraţia în altă împrejurare înainte 
do a putea fi sigur de acel adevăr cu privire la alt triunghi şi aşa 
mai departe. Cu asemenea mijloace nimeni nu poate să ajungă 
vreodată la cunoaşterea unei propoziţii de ordin general.. Cred că 
nimeni nu poate nega că d. Newton ştie cu certitudine că orice 
propoziţie din cartea sa pe care o citeşte acum este oricînd adevă¬ 
rată, deşi nu are prezent în minte în mod efectiv lanţul admirabil 

al ideilor intermediare prin care el a descoperit la început adevărul’ 
lor. O memorie capabilă să reţină un asemenea şir de detalii poate 
fi socotită că întrece puterile facultăţilor omeneşti, deoarece des¬ 
coperirea, perceperea şi compararea acelei minunate serii de idei 
depăşesc puterea de înţelegere a celor mai mulţi cititori. Şi totuşi 
este evident : autorul ştie că propoziţia este adevărată deoarece el 
a văzut odată legătura dintre acele idei cu aceeaşi siguranţă cu 
care ştie că un anumit om a rănit pe altul fiindcă îşi aduce aminte 
că l-a văzut, străpungîndu-1. Deoarece memoria însă nu este tot¬ 
deauna atît de clară ca perceperea efectivă şi decade în fiecare 
om mai mult sau mai puţin, cu timpul această diferenţă, printre 
altele, arată că cunoaşterea demonstrativă este cu mult mai im-, 
perfectă decît cea intuitivă, după cum vom vedea în capitolul 
următor. 


CAPITOLUL II 

DESPRE TREPTELE CUNOAŞTERII NOASTRE 


§ 1. Intuitivă. După cum am spus, întreaga noastră cunoaştere 
fiind alcătuită din examinarea de către minte a propriilor sale idei, 
ceea ce este suprema lumină şi cea mai mare certitudine de care 
sîntem capabili cu facultăţile noastre şi în felul nostru de a cu¬ 
noaşte, poate nu este nepotrivit să cercetăm puţin gradul său de 
evidenţă. Mie îmi pare că deosebirea' de claritate a cunoaşterii 
noastre stă în faptul că mintea se serveşte de căi diferite pentru 
a percepe acordul sau dezacordul dintre ideile sale. Căci dacă vom 
reflecta asupra propriilor noastre moduri de a gîndi, vom vedea că 
uneori mintea percepe imediat acordul sau dezacordul a două idei 
prin ele înseşi, fără intervenţia a nimic altceva şi cred că putem 
numi aceasta „cunoaştere intuitivă". Căci prin aceasta mintea nu-şi 
dă nici o osteneală să dovedească sau să examineze, ci percepe 
adevărul precum percepe ochiul lumina numai îndreptîndu-1 că¬ 
tre ea. Astfel, mintea percepe că alb nu este negru, că un cerc 
nu este un triunghi, că trei este mai mult decît doi şi egal cu 
unu plus doi. Mintea percepe asemenea feluri de adevăruri la 
prima vedere a ideilor împreună, prin simplă intuiţie, fără inter¬ 
venţia nici unei alte idei, şi acest fel de cunoaştere este cel mai 
clar şi mai sigur de care este capabil omul în nedesăvîrşirea lui. 

Această parte a cunoaşterii are un caracter irezistibil şi la fel 
ca lumina soarelui ea însăşi ne sileşte să o percepem imediat ce 
mintea îşi îndreapfă privirea în acea parte şi nu lasă loc pentru 
ezitare, îndoială sau examinare ; mintea este îndată cuprinsă de 
lumina ei limpede. De această intuiţie depinde toată certitudinea 
şi evidenţa întregii noastre cunoaşteri, certitudine pe care toată 
lumea o găseşte atît de mare încît nu poate să imagineze şi deci să 
pretindă una mai mare, căci un om nu se poate concepe pe el 
însuşi capabil de o certitudine mai mare decît să cunoască faptul 
că orice idee din mintea sa este astfel cum o percepe el că este şi 
că două idei între care percepe o deosebire sînt deosebite şi nu 
exact aceleaşi. Cel care cere o certitudine mai mare decît aceasta 
nu ştie ce cere şi arată numai că posedă o minte de sceptic, fără 
ca el să fie în stare de a fi sceptic. Certitudinea depinde atît de 
complet de intuiţie, încît pe următoarea treaptă a cunoaşterii, pe 
care o numesc „demonstrativă", intuiţia este necesară în toate 
conexiunile ideilor intermediare şi fără ea nu puterii ajunge la 
cunoaştere şi certitudine. 

§ 2. Demonstrativă. A doua treaptă a cunoaşterii este aceea în 
care mintea percepe acordul sau dezacordul unor idei, însă nu 
nemijlocit 10 . Deşi acolo unde mintea percepe acordul sau dezacor¬ 
dul dintre unele idei ale sale există cunoaştere certă, totuşi nu se 
îutîmplă totdeauna ca mintea să perceapă acordul sau dezacordul 
care există între ele, chiar atunci cînd poate fi descoperit şi, în 
acest caz, mintea rămîne în ignoranţă, sau cel mult nu trece de 
o presupunere probabilă. Motivul pentru care mintea nu poate 
totdeauna să perceapă de îndată acordul sau dezacordul a două 
idei, este că ideile al căror acord sau dezacord se cercetează nu 
pot fi alăturate de către minte în aşa fel încît ele să poată arăta 
aceasta. în acest caz deci, în care mintea nu poate să îmbine 
Ideile sale în aşa fel încît prin compararea lor nemijlocită şi, ca să 
spun aşa, prin juxtapunerea lor sau prin aplicarea lor una asupra ! 
alteia, să perceapă acordul sau dezacordul lor, mintea este silită 
s:l descopere' acordul sau dezacordul ce caută prin intervenţia 
altor idei (una sau mai multe, după cum se întîmplă), şi aceasta 
este ceea ce noi numim „raţionament". Astfel, mintea vroind să 
ni le acordul sau dezacordul cu privire la mărime dintre cele trei 
unghiuri ale unui triunghi şi două unghiuri drepte, nu poate să 
Iacă aceasta de la prima vedere prin comparare, deoarece cele 
trei unghiuri ale unui triunghi nu pot fi raportate deodată şi corn- 

parate cu unul sau două unghiuri şi astfel mintea nu are despre 
aceasta o cunoaştere nemijlocită, intuitivă. In acest caz mintea 
este nevoită să descopere alte unghiuri cu care' cele trei unghiuri 
ale unui triunghi să fie egale, şi apoi găsind că acelea sînt egale 
cu două unghiuri drepte mintea ajunge să cunoască faptul că 
cele trei unghiuri ale unui triunghi sînt egale cu două unghiuri 
drepte 11 . 

§ 3. Depinde de probe. Acele idei intermediare care servesc să 
arate acordul sau dezacordul altor idei sînt numite „probe" şi 
atunci cînd acordul sau dezacordul este perceput pe deplin şi clar 
prin aceste mijloace, se numeşte „demonstraţie", şi fiind înfăţişat 
intelectului, mintea-i silită să vadă că este aşa. O agerime a minţii 
pentru aflarea acestor idei intermediare (care vor descoperi acordul 
sau dezacordul dintre alte idei) şi justa lor folosire este ceea ce 
cred că se numeşte „sagacitate". 

§ 4. Dar nu atît de uşor. Deşi cunoaşterea realizată prin inter¬ 
venţia probelor este certă, totuşi evidenţa sa nu este tot atît de 
clară şi luminoasă, nici asentimentul atît de rapid ca în cunoaş¬ 
terea intuitivă. Căci deşi în demonstraţie mintea percepe pînă 
la urmă acordul sau dezacordul ideilor pe care le examinează, 
totuşi aceasta nu se face fără osteneli şi atenţie ; pentru a găsi , 
demonstraţia, avem nevoie de mai mult decît de o privire fugară, 
în acest scop se cere aplicaţie temeinică şi perseverentă şi trebuie 
să păşim treptat ca mintea să poată ajunge pe această cale la 
certitudine şi să poată percepe acordul sau incompatibilitatea 
dintre două idei atunci cînd avem nevoie de probe şi de folosirea 
raţiunii pentru ca să arătăm aceasta. 

§ 5. Nu fără îndoială premergătoare. O altă diferenţă între cu¬ 
noaşterea intuitivă şi cea demonstrativă este că în cea din urmă, 
cu toate că orice dubiu este înlăturat atunci cînd, prin intervenţia 
ideilor intermediare, acordul sau dezacordul este perceput, totuşi 
înaintea demonstraţiei exista un dubiu 12 . In cunoaşterea intuitivă 
acest dubiu nu se poate naşte într-o minte care posedă facultatea 
de percepere într-un grad capabil de idei distincte, după cum nu 
poate fi dubiu pentru ochi (care poate vedea distinct albul şi. 
negrul), că această cerneală şi această hîrtie sînt sau nu de aceeaşi 
culoare. Dacă ochii pot să vadă, atunci de la cea dintîi privire ei 
vor percepe fără ezitare că cuvintele tipărite pe această hîrtie sînt 

diferite de culoarea hîrtiei. Şi astfel dacă mintea are facultatea 
să perceapă în mod distinct, ea va percepe acordul sau dezacordul 
acelor idei care dau naştere cunoaşterii intuitive. Dacă ochii au 
pierdut simţul vederii sau dacă mintea a pierdut facultatea de a 
percepe, atunci în zadar vom căuta noi agerime de vedere la unii 
sau claritate de percepere la cealaltă. 

§ 6. Nu atît de clar. Este adevărat că p'erceperea ce rezultă 
din demonstraţie este şi ea foarte clară, totuşi adesea ea suferă 
o mare scădere a acelei străluciri evidente şi certitudini depline 
care însoţesc totdeauna ceea ce eu numesc „intuitiv". Astfel, 
chipul unui om reflectat de mai multe oglinzi din una într-alta 13 , 
atîta vreme cît îşi păstrează asemănarea şi acordul cu obiectul, dă 
naştere unei cunoaşteri. Dar la fiecare reflecţie succesivă chipul 
apare cu o micşorare a acelei clarităţi şi limpezimi desăvîrşite care 
se găseau în prima imagine, pînă cînd, în cele din urmă, după 
multe pierderi, el prezintă un mare amestec de întunecime şi nu 
poate să fie recunoscut la prima vedere, mai cu seamă de către 
ochii slăbiţi. Tot astfel se întîmplă cu cunoaşterea explicată prin- 
tr-un lung şir de probe. 

§ 7. La fiecare pas trebuie să avem evidenţă intuitivă 14 . La 
fiecare pas pe care-1 face raţiunea în cunoaşterea demonstrativă 
există o cunoaştere intuitivă a acordului sau dezacordului pe 
care-1 caută în legătură cu următoarea idee intermediară, idee pe 
care o foloseşte drept probă, căci dacă nu ar fi astfel, ar fi totuşi 
nevoie de o probă, deoarece fără perceperea unui asemenea acord 
sau dezacord nu este posibilă nici o cunoaştere. Dacă acordul sau 
dezacordul este perceput de la sine, avem de-a face cu cunoaşterea 
intuitivă. Dacă nu poate să fie perceput de la sine, atunci avem 
nevoie de unele idei intermediare ca de o măsură comună pentru 
a arăta acordul sau dezacordul lor. De unde rezultă clar că există 
certitudinea intuitivă la fiecare pas făcut de raţiune care produce 
cunoaşterea. Cînd mintea percepe această certitudine intuitivă, nu 
mai este nevoie decît să ne-o reamintim pentru ca să vădim cu 
certitudine acordul sau dezacordul ideilor pe care noi le cercetăm. 
Astfel că pentru a face din ceva o demonstraţie, este necesar să 
percepem acordul nemijlocit între ideile intermediare cu ajutorul 
cărora este descoperit acordul sau dezacordul ideilor ce examinăm 
(dintre care una este totdeauna prima luată în seamă, iar cea¬ 
laltă ultima). Această percepere intuitivă a acordului sau dezacor- 

dului ideilor intermediare Ia fiecare pas şi progres al demonstra¬ 
ţiei trebuie şi ea ţinută minte în mod exact şi trebuie să fim siguri 
că nimic nu a fost lăsat în afară. Căci în deducţiile lungi şi atunci 
cînd folosim multe probe, memoria nu reţine totdeauna aşa de uşor 
şi de exact şi de aceea se întîmplă că această cunoaştere este mai 
imperfectă decît cunoaşterea intuitivă şi că oamenii deseori îmbră¬ 
ţişează neadevărul drept demonstraţii. 

§ 8. De aci vine greşeala „ex praecognitis et praeconcessis". Eu 
cred că necesitatea acestei cunoaşteri intuitive la fiecare pas al ra¬ 
ţionamentului ştiinţific sau demonstrativ prilejuieşte acea axiomă 
greşită, că orice raţionament este „ex praecognitis et praeconces- 
sis“ 13 ; cît este de greşită aceasta voi avea ocazia să arăt mai pe 
larg cînd voi examina propoziţiile şi mai cu seamă acele propoziţii 
numite „maxime" 18 şi să arăt că este o greşeală să credem că ele 
sînt baza întregii noastre cunoaşteri şi a tuturor raţionamentelor. 

§ 9. Demonstraţia nu se mărgineşte la cantitate. S-a admis în 
genere că numai matematicile sînt susceptibile de certitudine 
rezultată din demonstraţie. însă a găsi un acord sau dezacord care 
să poată fi perceput în mod intuitiv nu este, cred eu, privilegiul 
numai al ideilor de număr, întindere şi formă ; şi dacă nu reuşim, 
cauza poate să fie lipsa unei metode potrivite şi lipsa de aplicare 
la noi, iar nu lipsa de evidenţă suficientă în lucruri, încît s-a 
crezut că demonstraţia are un rol foarte mic în alte domenii ale 
cunoaşterii şi de aceea a fost abordată prea puţin de alţii cu ex¬ 
cepţia matematicienilor. Căci acolo unde mintea poate să perceapă 
acordul sau dezacordul nemijlocit între orice fel de idei, acolo min¬ 
tea este capabilă de cunoaştere intuitivă, iar acolo unde mintea 
poate să perceapă acordul sau dezacordul dintre două idei printr-o 
percepere intuitivă a acordului sau dezacordului dintre aceste idei 
şi oricare idee intermediară, acolo mintea este capabilă de de¬ 
monstraţie care nu se mărgineşte la ideile de întindere, formă, 
număr şi modurile lor. 

§ 10. De ce s-a crezut aceasta. Eu socot că nu numai utilita¬ 
tea generală a ştiinţelor matematice a fost' singurul motiv pentru 
care s-a căutat în genere şi s-a presupus că numai lor li s-ar aplica 
demonstraţia, dar şi faptul că comparînd egalitatea sau inegali¬ 
tatea numerelor, felul lor de a fi pune în evidenţă clar şi percep¬ 
tibil chiar cele mai mici diferenţe. Şi cu ţoate că privitor la întin- 

dere cele mai mici inegalităţi nu sînt atît de perceptibile, totuşi 
mintea a găsit căi prin care să examineze şi să descopere în mod 
demonstrativ egalitatea precisă a două unghiuri, întinderi sau forme. 
Iar atît numerele cît şi formele pot fi notate prin semne vizibile şi 
durabile, prin care sînt perfect determinate ideile în curs de exa¬ 
minare, ceea ce nu se întîmplă în cele mai multe cazuri cînd ideile 
sînt notate numai prin denumiri şi cuvinte. 

§ 11. Faţă însă de alte idei simple al căror fel de a fi şi dife¬ 
renţe sînt făcute şi socotite calitativ, nu cantitativ, noi nu putem 
să distingem atît de bine şi exact diferenţele lor încît să percepem 
sau să găsim mijloace pentru a măsura egalitatea lor exactă ori cele 
mai mici diferenţe ale lor. Căci acele alte idei simple fiind apa¬ 
renţe sau senzaţii produse în noi de către mărimea, forma, numărul 
şi mişcarea corpusculelor minuscule, individual imperceptibile, 
diversele lor calităţi depind şi ele de variaţia unora sau tuturor 
acelor cauze ; şi de vreme ce noi nu putem observa acele cauze 
în particulele de materie, căci fiecare este prea fină pentru a fi per¬ 
cepută, ne este imposibil să obţinem măsuri exacte ale calităţilor 
diverse ale acestor idei simple 11 . Căci, presupunînd că senzaţia sau 
ideea pe care noi o numim „alb“ ar fi produsă în noi de un anumit 
număr de globule care, avînd în centrul lor o putere de rotaţie, 
izbesc retina ochiului 16 cu o anumită intensitate de rotaţie şi cu 
viteză crescîndă, din aceasta va decurge : cu cît părţile superficiale 
ale unui corp sînt în aşa fel orînduite încît să reflecte un număr 
mai mare de globule de lumină şi să le dea rotaţia potrivită ca să 
producă în noi tocmai senzaţia de alb, cu atît va apărea acel corp 
mai alb, cu cît va trimite dintr-un spaţiu egal către retină un număr 
mai mare de acele corpuscule cu acel fel special de mişcare 19 . Eu 
nu spun că natura luminii constă în mici globule rotunde, nici că 
albul are o asemenea structură a particulelor sale încît să dea o 
anumită rotaţie acelor globule atunci cînd le reflectă, căci acum eu 
nu vorbesc de lumină sau de culori din punct de vedere al fizicii, 
dar cred că pot spune că eu nu izbutesc să concep (şi aş fi mul¬ 
ţumit dacă cineva ar spune că a izbutit) cum corpurile dinafara 
noastră pot afecta într-un fel simţurile noastre decît prin contactul 
nemijlocit cu înseşi corpurile sensibile, cum se întîmplă cu gustul 
sau cu pipăitul, sau prin imboldul unor particule imperceptibile 
venite dinafară, cum se întîmplă cu văzul, auzul şi mirosul. Varie¬ 
tatea senzaţiilor este produsă în noi de diversele imbolduri ale aceş- 

tor particule, imbolduri determinate de mărimea, forma şi mişcarea 
particulelor. 

§ 12. Fie deci că particulele sînt globule sau nu, sau fie că ele 
au în centrul lor o putere de rotaţie care produce în noi ideea 
de „alb“, este sigur că cu cit mai multe particule de lumină sînt 
, reflectate de către un corp capabil să le dea acea mişcare specială 
care produce în noi senzaţia de „alb“ şi poate că cu cît această 
mişcare specială este mai rapidă, cu atît mai alb ne apare corpul 
ce reflectă un număr mai mare, după cum se vede în mod evident 
dacă punem aceeaşi bucată de hîrtie la lumina soarelui, la umbră 
sau într-o gaură întunecoasă ; în fiecare din aceste locuri ea va 
produce în noi ideea de „alb“ cu intensităţi foarte diferite. 

§ 13. Prin urmare, deoarece nu cunoaştem ce număr de parti¬ 
cule, nici ce anume mişcare a lor ar putea produce o anumită inten¬ 
sitate de alb, noi nu putem să demonstrăm egalitatea precisă a 
două calităţi de alb, fiindcă nu avem un standard sigur cu care 
să le măsurăm, nici mijloace prin care să distingem cea mai mică 
diferenţă reală ; singurul ajutor ce primim vine de la simţurile 
noastre care ne induc în eroare asupra acestui punct. Acolo însă 
unde diferenţa este destul de mare ca să producă în minte în 
mod clar idei distincte ale căror diferenţe pot să fie bine reţinute, 
acolo aceste idei despre culori sînt tot atît de susceptibile de a fi 
demonstrate ca şi ideile de număr şi întindere, după cum vedem 
adesea, de pildă cu roşu şi albastru. Ceea ce am spus aci despre 
alb şi despre culori cred că rămîne adevărat despre toate calită¬ 
ţile secundare 20 şi modurile lor. 

§ 14. Cunoaşterea senzorială despre existenţa particulară a lu¬ 
crurilor. Intuiţia şi demonstraţia sînt treptele cunoaşterii noastre. 
Cu oricîtă încredere am îmbrăţişa ceva care nu ajunge pînă la 
una din ele, este doar credinţă sau opinie 21 , nu însă cunoaştere, 
cel puţin cu privire la adevărurile de ordin general. Există într-a- 
devăr o altă facultate de percepere a minţii folosită în legătură 
cu existenţa lucrurilor dinafara noastră, care trece dincolo de simpla 
probabilitate dar nu ajunge cu totul la nici una din precedentele 
trepte ale certitudinii, facultate care şi ea este cunoscută sub nu¬ 
mele de „cunoaştere". ,Nimic nu poate fi mai sigur decît că ideea 
pe care o primim de la un obiect exterior este în mintea noastră ; 
aceasta este cunoaştere intuitivă. Dar dacă există vreun lucru în 

afară de simpla idee din mintea noastră, dacă de aci putem să 
deducem cu certitudine existenţa vreunui lucru dinafara noastră 
care să corespundă cu acea idee, sînt întrebări despre care unii 
oameni cred că pot să fie puse în discuţie, deoarece oamenii pot să 
aibă asemenea idei în minte atunci cînd nici un asemenea lucru nu 
există, cînd nici un asemenea obiect nu afectează simţurile lor. Eu 
cred totuşi că aci ni se oferă o evidenţă care ne aşază dincolo 
de dubiu, căci întreb pe oricine, dacă nu este ferm conştient în 
sinea sa că se află în faţa unei perceperi diferite atunci cînd pri¬ 
veşte la soare în timpul zilei, sau cînd se gîndeşte la el în timpul 
nopţii, cînd gustă efectiv absint, sau miroase un trandafir, sau 
numai se gîndeşte la acel gust sau acel miros ? In mod tot atît 
de simplu găsim noi diferenţa ce există între o idee reînviată în 
mintea noastră de către propria noastră memorie şi aceea venită 
efectiv în mintea noastră prin simţuri, după cum găsim diferenţa 
dintre două idei distincte 22 . Dacă cineva spune : „un vis poate 
să facă acelaşi lucru şi toate acele idei pot să fie produse în noi 
fără vreun obiect exterior", el poate să viseze că eu îi răspund 
următoarele : (1) Că nu are mare importanţă dacă eu reuşesc sau 
nu să înlătur această obiecţie ; acolo unde nu există decît vis, raţio¬ 
namentul şi argumentele nu sînt de nici un folos, adevărul şi cu¬ 
noaşterea nu înseamnă nimic ; (2) Eu cred că el va recunoaşte că 
este o diferenţă foarte vădită între a visa că eşti în foc şi să fii 
efectiv în foc. Totuşi dacă el este hotărît să pară atît de sceptic 
încît să susţină că ceea ce eu numesc „să fii efectiv în foc“ nu 
este altceva decît un vis şi, prin urmare, noi nu putem şti cu certi¬ 
tudine dacă vreun lucru ca focul există în afara noastră, eu îi 
răspund : noi aflăm cu certitudine că plăcerea sau durerea urmează 
acţiunii unor anumite obiecte asupra noastră, obiecte a căror exis¬ 
tenţă o percepem prin simţurile noastre sau visăm că o percepem, 
şi această certitudine este tot atît de mare ca şi fericirea sau ne¬ 
norocirea noastră, dincolo de care nu avem nici un interes să cu¬ 
noaştem sau să existăm. Astfel, eu cred că putem să adăugăm 
şi pe aceasta la precedentele două feluri de cunoaştere, anume, 
cunoaşterea existenţei obiectelor particulare exterioare prin acea 
percepere şi conştiinţa ce avem că primim în mod efectiv idei 
de la acele obiecte şi astfel să admitem aceste trei trepte ale 
cunoaşterii, adică, intuitivă, demonstrativă şi senzorială. In fie¬ 
care din ele există diferite trepte şi căi pentru evidenţă şi certi¬ 
tudine. 

§ 15. Cunoaşterea nu este totdeauna clară, chiar cînd ideile 
sînt clare. Deoarece însă cunoaşterea noastră se întemeiază numai 
pe ideile noastre şi este folosită numai în legătură cu ele, nu va 
urma de aci că cunoaşterea este conformă cu ideile noastre şi că 
acolo unde ideile noastre sînt clare şi distincte sau obscure şi con¬ 
fuze, cunoaşterea noastră va fi tot astfel ? La aceasta eu răspund : 
nu. Căci cunoaşterea noastră fiind perceperea acordului sau dez¬ 
acordului între două idei oarecare, claritatea sau obscuritatea ei 
stă în claritatea sau obscuritatea perceperii şi nu în claritatea sau 
obscuritatea ideilor înseşi. De pildă, un om care are despre un¬ 
ghiurile unui triunghi şi despre egalitatea lor cu două unghiuri 
drepte idei tot atît de clare ca ale oricărui matematician din lume, 
poate să aibă totuşi o percepere foarte obscură despre acordul lor 
şi astfel să nu posede decît o cunoaştere foarte obscură a acestui 
acord. Insă ideile care din pricina obscurităţii lor sau din alte 
cauze sînt confuze, nu pot da naştere nici unei cunoaşteri clare 
sau distincte, deoarece, în măsura în care ideile sînt confuze, în 
aceeaşi măsură mintea nu poate să perceapă clar dacă ele sînt în 
acord sau dezacord. Sau ca să exprim acelaşi lucru într-un fel 
mai puţin expus unei înţelegeri greşite : acela care nu a precizat 
şi adaptat ideile la cuvintele pe care le foloseşte nu poate să facă 
cu ele propoziţii de-al căror adevăr să poată fi sigur. 


CAPITOLUL III 

DESPRE ÎNTINDEREA CUNOAŞTERII OMENEŞTI 


§ 1. După cum am spus, cunoaşterea constînd în perceperea 
acordului sau dezacordului a oricăror dintre ideile noastre, ur¬ 
mează de aci că, 

' Intîi. Cunoaşterea nu se poate întinde dincolo de ideile ce 
avem. 

Nu putem să avem cunoaştere acolo unde nu avem idei. 

§ 2. Al doilea. Nu putem dohîndi cunoaşterea decît în măsura 
în care putem să percepem acordul sau dezacordul dintre idei. 

Noi nu putem să avem nici o cunoaştere dacă nu percepem acel 
acord sau dezacord. Această percepere se realizează : (1) fie prin 
intuiţie, adică prin compararea nemijlocită a două idei ; (2) fie prin 

raţiune, examinînd acordul sau dezacordul a două idei prin inter¬ 
venţia altor idei ; (3) fie prin senzaţie, atunci cînd percepem exis¬ 
tenţa lucrurilor particulare. De aci mai urmează : 

§ 3. Al treilea. Cunoaşterea intuitivă nu se întinde la toate rela¬ 
ţiile dintre toate ideile noastre. Noi nu putem avea o cunoaştere 
intuitivă care să se întindă la toate ideile noastre şi la tot ceea 
ce am vrea să ştim despre ele, deoarece prin juxtapunere sau prin- 
tr-o comparare nemijlocită a lor, noi nu putem să examinăm şi să 
percepem toate relaţiile pe care le au unele cu altele. Astfel, dacă 
am ideea unui triunghi obtuz şi a unui triunghi ascuţit, ambele 
desenate pe baze egale şi între paralele, eu pot prin cunoaştere 
intuitivă să percep că unul nu este celălalt, nu pot însă să ştiu pe 
această cale dacă ele sînt sau nu egale, deoarece acordul sau dez¬ 
acordul cu privire la egalitate nu poate fi niciodată perceput prin- 
tr-o comparare nemijlocită a lor. Deosebirea de formă face ca părţile 
lor să nu fie potrivite pentru o cercetare exactă şi nemijlocită şi de 
aceea este nevoie de unele calităţi intermediare ca să le măsurăm. 
Aceasta înseamnă demonstraţie sau cunoaştere raţională. 

§ 4. Al patrulea. Nici cunoaşterea demonstrativă. Mai urmează 
din cele arătate mai sus că cunoaşterea noastră raţională nu poate 
să cuprindă totalitatea ideilor noastre, deoarece noi nu putem tot¬ 
deauna să găsim între două idei pe care le examinăm o idee inter¬ 
mediară cu ajutorul căreia să le putem lega una de alta printr-o 
cunoaştere intuitivă în tot cursul deducţiei ; şi oriunde lipseşte 
aceasta noi nu putem să ajungem la demonstraţie şi la cunoaştere. 

§ 5. Al cincilea. Cunoaşterea senzitivă este mai îngustă decît 
celelalte două. Cunoaşterea senzitivă este şi mai îngustă decît fie¬ 
care din cele două precedente, deoarece ea nu ajunge dincolo de 
existenţa lucrurilor prezente în mod efectiv simţurilor noastre. 

§ 6. Prin urmare întreaga noastră cunoaştere este mai îngustă 
decît ideile noastre. Al şaselea. Din toate acestea rezultă evident 
nu numai că cunoaşterea noastră nu ajunge pînă la realitatea lu¬ 
crurilor, dar nici măcar nu îmbrăţişează întreg cuprinsul ideilor 
noastre. Cu toate că cunoaşterea noastră este limitată la ideile 
noastre şi nu le poate depăşi nici în cuprins, nici în desăvîrşire, 
şi cu toate că acestea sînt limite foarte strimte faţă de tot ce 
există şi înseamnă mult mai puţin decît ceea ce am presupune 

pe drept că s-ar afla în anume intelecte chiar şi create, dar ne¬ 
supuse perceperii întunecate şi strimte ce poate fi dobîndită prin 
cîteva nu prea subtile căi de percepere cum sînt simţurile noastre. 
Totuşi ar fi bine pentru noi dacă cunoaşterea noastră ar fi doar tot 
atît de întinsă ca ideile noastre şi dacă nu ar exista atîtea îndoieli 
şi întrebări cu privire la ideile ce posedăm, neajunsuri de care cred 
că nu ne putem şi nu ne vom putea dezbăra pe lumea aceasta. Eu 
însă nu pun la îndoială că, în starea actuală a fiinţei şi alcătuirii 
noastre, cunoaşterea omenească poate fi dusă mult mai departe 
decît a fost pînă acum, dacă oamenii ar înţelege, sincer şi cu inde¬ 
pendenţă de spirit, să folosească — în scopul de a îmbunătăţi mij¬ 
loacele pentru găsirea adevărului — toată priceperea şi munca in¬ 
telectuală cheltuite, sprijinind şi colorînd neadevărul, susţinînd un 
sistem, un interes sau un partid de care s-au legat. Acestea zise, 
eu totuşi cred că pot, fără a jigni desăvîrşirea umană, să fiu încre¬ 
dinţat că cunoaşterea noastră nu va cuprinde niciodată tot ce am 
dori să ştim despre ideile noastre, nici nu va fi în stare să învingă 
toate greutăţile şi să lămurească toate întrebările ce se pot ivi cu 
privire la oricare dintre aceste idei. Noi avem ideea pătratului, a 
cercului şi a egalităţii, şi totuşi nu vom fi poate niciodată în stare 
să găsim un cerc egal cu un pătrat şi să ştim cu certitudine că aşa 
este. Noi cunoaştem ideile de materie şi de gîndire ; se poate să nu 
fim niciodată în măsură să ştim dacă vreo fiinţă pur materială gîn- 
deşte sau nu', fiindu-ne imposibil ca, prin contemplarea propriilor 
noastre idei, şi fără revelaţie, să aflăm • dacă atotputernicul nu a 
dat vreunei acumulări de materie, potrivit alcătuită, puterea de a 
percepe şi gîndi, sau dacă materiei, astfel alcătuite, nu i-a împreunat 
şi alipit vreo substanţă imaterială care să poată gîndi. Căci, în ra¬ 
port cu acţiunile noastre nu este mult mai departe de înţelegerea 
noastră să concepem că Dumnezeu poate, dacă îi place, să adauge 
materiei facultatea de a gîndi, decît să concepem că el ar adăuga 
materiei altă substanţă cu facultatea de a gîndi 2 3 ; deoarece noi nu 
ştim din ce anume este alcătuită gîndirea, nici căror feluri de sub¬ 
stanţe a găsit nimerit atotputernicul să dea această putere ce nu 
poate exista în nici o creatură decît numai prin bunul plac şi dăr¬ 
nicia creatorului. Căci nu văd contrazicere în aceea ca prima fiinţă 
gînditoare şi eternă să dea, dacă vrea, un anumit grad de simţire, 
percepere şi gîndire, unor anumite sisteme de materie create, lip¬ 
site de simţuri şi orînduite cum gîndeşte el că ar fi potrivit; cu 
toate că după cum cred a fi dovedit (Cartea a IV-a, cap. X) că 
este sigur o contrazicere a presupune că materia, care este, prin 

natura ei, evident lipsită de simţire şi gîndire, ar putea fi acea 
primă fiinţă gînditoare şi eternă. Ce anume certitudine ar putea 
dobîndi cineva că unele perceperi ca, de exemplu, durerea şi plă¬ 
cerea, nu s-ar afla în unele corpuri modificate şi mişcate intr-un 
anumit fel, tot atît ca şi într-o substanţă imaterială ca o consecinţă 
a mişcării corpului ? Pe cit putem concepe, un corp nu poate decît 
să lovească şi să afecteze un alt corp, iar mişcarea nu poate produce 
decît mişcare, chiar dacă, în acest scop, am recurge la cele mai 
înalte posibilităţi ale ideilor noastre ; astfel că, atunci cînd atri¬ 
buim corpului facultatea de a produce plăcere sau durere, sau 
ideea unei culori sau zgomot, sîntem siliţi să părăsim raţiunea, 
să trecem dincolo de ideile noastre şi să atribuim acestea cu totul 
bunului plac al creatorului nostru. Or, deoarece sîntem siliţi să 
recunoaştem că el a înzestrat mişcarea cu efecte pe care noi nu 
putem concepe să le poată produce mişcarea, ce motiv avem să 
concludem că el nu ar putea porunci ca aceste efecte să se nască 
într-un subiect pe care noi nu-1 credem în stare să le producă, 
sau într-un subiect asupra căruia noi nu putem concepe că miş¬ 
carea materiei ar putea opera în vreun fel ? Eu spun acestea în 
dorinţa de a micşora prin ceva credinţa în imaterialitatea sufletului. 
Eu nu vorbesc aici de probabilităţi, ci de cunoaştere 24 , şi cred, nu 
numai că se potriveşte cu modestia filozofului să nu se pronunţe 
categoric acolo unde lipseşte acea evidenţă din care poate naşte 
cunoaşterea, dar mai cred că este util pentru noi să putem pătrunde 
pînă unde se poate întinde cunoaşterea noastră. Căci noi nefiind în 
stare de viziune 25 , trebuie să ne mulţumim cu credinţa şi probabili¬ 
tatea cu privire la multe lucruri. Dacă în această problemă a ima¬ 
terialităţii sufletului, facultăţile noastre nu pot ajunge la o certitu¬ 
dine demonstrativă, aceasta nu trebuie să ne pară straniu. Toate 
ţelurile mari ale moralei şi religiei sînt suficient asigurate şi fără 
dovada filozofică a imaterialităţii sufletului ; deoarece este evident 
că acela care la început ne-a făcut să trăim aci ca fiinţe sensibile 
şi inteligente şi timp de cîţiva ani ne-a păstrat în această stare, 
poate şi vrea să ne readucă într-o stare asemănătoare de sensibili¬ 
tate în lumea cealaltă şi acolo să ne facă să putem primi răsplata 
hotărîtă de el pentru oameni, potrivit cu faptele lor din această 
viaţă. De aceea nu e atît de necesar să alegem o cale sau cealaltă, 
astfel cum s-au grăbit să ne facă să credem unii partizani sau 
adversari prea zeloşi ai ideii imaterialităţii sufletului ; fie, pe de o 
parte, cei care, plăcîndu-le prea mult gîndurile lor afundate cu 
totul în materie, nu pot recunoaşte nici o existenţă în afară de 

materie, fie, pe de altă parte, acei care, negăsind cugetare în for¬ 
ţele naturale ale materiei, examinate fără încetare cu cea mai mare 
încordare a minţii, sînt încredinţaţi că pot conclude că însăşi atot¬ 
puternicia nu poate da percepere şi gînd unei substanţe solide. 
Acela care se gîndeşte cît de puţin să împace în gîndurile sale 
senzaţia cu materia întinsă, sau existenţa cu un lucru lipsit cu totul 
de întindere, va mărturisi că este foarte departe de a şti cu certi¬ 
tudine ce e sufletul său. Mie îmi pare că această constatare depă¬ 
şeşte cunoaşterea noastră. Şi acela care îşi va da osteneala să cer¬ 
ceteze, cu cugetul liber, fiecare din aceste încurcate şi întunecate 
ipoteze, cu greu va putea găsi temeiuri spre a se hotărî statornic 
pentru sau contra imaterialităţii sufletului; căci, din orice parte ar 
privi problema, fie că sufletul ar fi o substanţă fără întindere, fie 
că el ar fi o materie întinsă şi înzestrată cu cuget, atîta vreme cît 
va avea în minte una din ipoteze, va fi tîrît către cealaltă, de unde 
rezultă greutatea de a concepe pe oricare din ele. Unii şi-au însuşit 
acest fel nechibzuit de a proceda şi găsind lucruri de neconceput 
într-una din ipoteze, se avîntă cu violenţă către ipoteza contrară 26 , 
cu toate că şi aceasta este la fel de neînţeleasă pentru un intelect 
imparţial. Aceasta dovedeşte nu numai slăbiciunea şi micimea cu¬ 
noaşterii noastre, dar şi neînsemnătatea triumfului acestui fel de 
argumente trase din propriile noastre păreri şi care, într-adevăr, ne 
pot convinge că nu putem găsi certitudine în nici o opinie; dar, 
prin aceasta, nu ne pot ajuta să găsim adevărul fugind către opinia 
contrară, împotmolită şi ea în aceleaşi dificultăţi. Căci ce siguranţă 
şi ce folos poate obţine cineva care, evitînd absurdităţile aparente 
şi greutăţile de neînvins pentru el, întîlnite într-una din opinii, 
se refugiază apoi în opinia contrară, clădită şi ea pe ceva tot atît 
de inexplicabil şi de îndepărtat de înţelegerea sa ? Este în afară 
de dubiu că avem în noi ceva care gîndeşte ; chiar îndoielile noas¬ 
tre asupra naturii acestui lucru confirmă certitudinea existenţei 
sale 27 , cu toate că noi trebuie să fim mulţumiţi cu atît, ignorînd 
ce fel de lucru este. De altfel este tot atît de zadarnic să fim 
sceptici cu privire la aceasta, cît este de neraţional, în majorita¬ 
tea cazurilor, să negăm existenţa unui lucru din cauză că nu 
înţelegem natura sa. Căci aş fi bucuros să ştiu ce anume substanţă 
există fără să aibă în ea ceva care să surprindă vădit intelectul 
nostru. Cît de mult trebuie să ne întreacă pe noi cu privire la cu¬ 
noaştere, alte spirite care văd şi cunosc natura şi alcătuirea lăuntrică 
a lucrurilor ?! Şi dacă la aceasta adăugăm o mai largă înţelegere 
care să le dea posibilitatea ca dintr-o privire să vadă legătura şi 

acordul a foarte multor idei şi să le procure repede probe interme¬ 
diare, lucruri pe care noi, numai cu paşi înceţi şi după lungă cău¬ 
tare în întuneric de-abia le găsim la urmă şi adeseori sîntem gata 
să uităm pe una pînă găsim alta, atunci am putea ghici o parte 
din fericirea spiritelor de ordin superior care văd mai iute şi mai 
pătrunzător şi posedă un cîmp mai vast de cunoaştere. Dar pentru 
a reveni 28 la discuţia care ne preocupă, eu spun că cunoaşterea 
noastră nu e numai mărginită de puţinătatea şi imperfecţiunea idei¬ 
lor noastre cu privire la care o folosim, dar ea nici nu ajunge măcar 
să cuprindă aceste idei. Să cercetăm acum cît de departe se întinde 
cunoaşterea. 

§ 7. CU de departe ajunge cunoaşterea noastră. Afirmaţiile sau 
negaţiile ce facem cu privire la ideile noastre pot fi reduse, după 
cum am dat a înţelege în mod general, la următoarele patru mo¬ 
duri : identitate, coexistenţă, relaţie şi existenţă reală 2B . Voi exa¬ 
mina cît de departe ajunge cunoaşterea noastră în fiecare din ele. 

§ 8. Intîi. Cunoaşterea identităţii şi diversităţii merge tot atit de 
departe ca ideile noastre. Privitor la identitate şi diversitate 30 , con¬ 
siderate ca izvor al acordului sau dezacordului ideilor, cunoaşterea 
noastră intuitivă este tot atît de întinsă ca şi ideile noastre ; şi nu 
poate exista vreo idee în minte care, printr-o cunoaştere intuitivă, 
să nu fie de îndată percepută a fi ceea ce este şi de a fi diferită de 
oricare alta. 

§ 9. în al doilea rînd. Cunoaşterea in cazul coexistenţei este 
foarte puţin întinsă. Cu privire la al doilea mod, care este acordul 
sau dezacordul ideilor noastre în stare de coexistenţă, cunoaşterea 
noastră este foarte limitată, cu toate că în aceasta se află cea mai 
mare şi mai esenţială parte a cunoaşterii ce avem cu privire la 
substanţe. Aceasta pentru că ideile noastre despre speoiile substan¬ 
ţelor nu sînt, după cum am arătat, altceva decît anumite înmă- 
nunchieri de idei simple unite într-un singur subiect şi astfel 
coexistînd împreună. De pildă, ideea noastră despre „flacără" 
este a unui corp fierbinte, luminos şi mişeîndu-se în sus ; despre 
„aur", a unui corp greu pînă la un anumit punct, galben, ma¬ 
leabil şi fuzibil. Cele două nume ale acestor substanţe diferite, 
„flacără" şi „aur", semnifică aceste idei complexe sau alte ase¬ 
menea idei aflătoare în mintea oamenilor. 

Cînd vrem să aflăm ceva mai mult cu privire la aceste sub¬ 
stanţe sau cu privire la oricare alt fel de substanţe* noi nu fa¬ 
cem decît să cercetăm ce calităţi sau puteri posedă sau nu posedă 
aceste substanţe ; ceea ce nu este atceva decît a şti ce anume 
idei simple coexistă sau nu cu acelea care alcătuiesc ideea noastră 
complexă. 

§ 10. Pentru că conexiunea dintre cele mai multe idei simple 
nu ne este cunoscută. Cu toate că cunoaşterea acestei conexiuni 
formează o parte atît de mare şi de importantă a ştiinţei ome¬ 
neşti, totuşi ea este foarte strimtă şi se reduce la mai nimic. 
Motivul este că cele mai multe dintre ideile simple din care sînt 
alcătuite ideile noastre complexe despre substanţe, nu poartă cu 
ele prin însăşi natura lor nici o conexiune vizibilă şi necesară sau 
o incompatibilitate cu vreo altă idee simplă, iar noi tocmai despre 
aceaştă coexistenţă cu ideea complexă am vrea să fim informaţi. 

§ 11. în special calităţile secundare. Ideile simple din care sînt 
alcătuite ideile noastre complexe despre substanţe şi de care se 
serveşte cu predilecţie cunoaşterea noastră în raport cu substanţele, 
sînt idei privitoare la calităţile lor secundare M . Toate aceste 
calităţi secundare provin (după cum am arătat) de la calităţile 
primare ale particulelor minuscule şi imperceptibile din care sînt 
alcătuite substanţele, sau dacă nu de acolo, de la ceva şi mai în¬ 
depărtat de înţelegerea noastră. In ambele cazuri ne este imposibil 
să ştim care din aceste calităţi secundare au între ele raporturi 
necesare de concordanţă sau de incompatibilitate. Căci noi, necu- 
noscînd mărimea, forma şi contextura părţilor din care se compun, 
de care depind şi din care rezultă acele calităţi din care se for¬ 
mează ideea noastră complexă despre aur, nu avem nici o posibi¬ 
litate să ştim ce anume alte calităţi decurg dintr-o alcătuire iden¬ 
tică a particulelor imperceptibile de aur (sau sînt compatibile cu 
ele) şi, în consecinţă, sînt silite să coexiste totdeauna cu ideea 
complexă ce avem despre aur, sau altfel să fie incompatibile cu 
această idee. 

§ 12. Căci orice conexiune între vreo calitate primară şi una 
secundară este de nedescoperit. Pe lîngă această ignorare a cali¬ 
tăţilor primare ale particulelor imperceptibile din corpuri, de care 
depind toate calităţile lor secundare, mai există o altfel de igno¬ 
rare, mai incurabilă, care ne pune într-o imposibilitate şi mai mare 

de a cunoaşte cert coexistenţa sau necoexistenţa (dacă pot spune 
astfel) a diferitelor idei din acelaşi subiect, şi anume fiindcă nu 
se poate găsi vreo conexiune între oricare calitate secundară şi 
acele calităţi primare de care ea depinde. 

§ 13. Noi înţelegem că mărimea, forma şi mişcarea unui corp 
pot cauza schimbări în mărimea, forma şi mişcarea altui corp. 
Despărţirea părţilor unui corp prin pătrunderea altui corp, schim¬ 
barea stării de repaus în mişcare datorită unui impuls şi alte ase¬ 
menea idei, ne par că au oarecare conexiune una cu alta. Şi dacă 
cunoaştem aceste calităţi primare ale corpurilor, am avea dreptate 
să sperăm că am putea fi în stare să cunoaştem mult mai multe 
despre aceste acţiuni ale lor, una asupra celeilalte. Insă mintea 
noastră nefiind capabilă să descopere nici o conexiune între cali¬ 
tăţile primare ale corpurilor şi senzaţiile produse în noi de către 
ele, nu sîntem niciodată în stare să stabilim reguli certe şi ne¬ 
îndoielnice despre consecinţa sau coexistenţa oricăror calităţi se¬ 
cundare, chiar dacă am putea descoperi mărimea, forma sau miş¬ 
carea acelor particule invizibile care le produc fără mijlocire. Sîn¬ 
tem atît de departe de a şti ce anume formă, mărime sau mişcare 
de particule produce o culoare galbenă, un gust dulce sau un 
sunet înalt, îneît nu putem să concepem pe nici o oale în ce fel 
o mărime, o formă sau o mişcare are posibilitatea de a produce în 
noi ideea de culoare, gust sau sunet. Nu putem concepe nici o 
conexiune între aceste două lucruri. 

§ 14. De aceea, în zadar ne vom strădui să descoperim cu aju¬ 
torul ideilor noastre (singura cale spre cunoaşterea certă şi uni¬ 
versală) ce alte idei se pot găsi permanent legate de acelea cu¬ 
prinse în ideea noastră complexă despre oricare substanţă. De 
aceea noi nu cunoaştem nici alcătuirea reală a particulelor 
minuscule de care depind calităţile lor şi nici, chiar dacă am 
cunoaşte-o, nu am putea descoperi vreo conexiune necesară între 
ele şi oricare din calităţile lor secundare, lucru ce se cere făcut 
înainte, pentru a fi în măsură să cunoaştem cu certitudine coe¬ 
xistenţa lor necesară. Căci, oricare ar fi ideea noastră complexă 
despre oricare specie de substanţă, noi, din ideile simple cuprinse 
în ea, de-abia putem determina coexistenţa lor necesară cu altă 
calitate, oricare ar fi ea. In toate aceste cercetări, cunoaşterea 
noastră depăşeşte foarte puţin experienţa ce putem avea. Intr-a¬ 
devăr, cîteva dintre calităţile primare au o necesară dependenţă şi 

o conexiune vizibilă una faţă de alta. Astfel, forma presupune 
întindere ; primirea şi transmiterea mişcării prin impuls presupun 
soliditate. Cu toate că aceste idei şi poate alte cîteva, dar foarte 
puţine, au o vizibilă conexiune una cu alta, noi prin intuiţie sau 
demonstraţie nu putem descoperi coexistenţa decît a foarte puţine 
calităţi ce se pot găsi în substanţe, şi pentru a afla ce calităţi 
conţin acestea, sîntem reduşi numai la ajutorul dat de simţurile 
noastre. Căci despre toate calităţile care coexistă în orice subiect, 
fără această dependenţă şi conexiune evidentă a ideilor lor una 
cu alta, nu putem şti cu certitudine dacă două din ele coexistă 
mai sigur decît ne poate învăţa experienţa noastră prin mijlocirea 
simţurilor. Astfel, cu toate că vedem culoarea galbenă, iar după 
cercetări aflăm greutatea, maleabilitatea, fuzibilitatea şi stabilita¬ 
tea întrunite într-o bucată de aur, totuşi, deoarece nici una din 
aceste idei nu are vreo dependenţă sau conexiune necesară cu vreuna 
din celelalte, noi nu putem şti cu certitudine că acolo unde sînt 
întrunite patru din ele, se află şi a cincea, oricît de probabil ar 
fi aceasta 32 , deoarece cea mai mare probabilitate nu e egală 
cu certitudinea fără de care nu poate fi cunoaştere adevărată.’ 
Căci această coexistenţă nu poate fi cunoscută mai mult decît este 
percepută ; şi nu poate fi percepută decît fie cu ajutorul simţuţ 1 
rilor noastre, în subiectele particulare, fie, în general, prin cone¬ 
xiunea necesară a ideilor însele. 

§ 15. Despre împotrivirea ideilor la coexistenţă. Aceasta estţ 
mai puternică decît tendinţa de a coexista. Privitor la incompati-, 
bilitatea sau rezistenţa faţă de coexistenţă, noi putem afirma că 
orice subiect nu poate avea, în acelaşi timp, decît numai un anu¬ 
mit fel din fiecare categorie de calităţi primare. De pildă, o anu-i 
mită întindere, mişcare sau formă, un anumit număr de părţi,' 
exclud fiecare orice altă întindere, mişcare, formă sau număr do 
părţi. Acelaşi lucru este cert despre toate ideile sensibile proprii 
fiecărui simţ, căci oricare, de orice fel, ar fi prezentă în orice subiect,^ 
exclude pe oricare alta de aceeaşi natură. De pildă, nici un subiect' 
nu poate avea două mirosuri sau două culori în acelaşi timp. Poate la' 
aceasta se va răspunde : ,,nu are opalul sau infuzia de lignum, 
nephriticum două culori în acelaşi timp ?“ La care răspund că acestOj 
corpuri pot îmbrăca în acelaşi timp două culori diferite faţă de i 
ochi diferit aşezaţi. Insă îndrăznesc să spun că pentru ochi diferiţi 
aşezaţi, particulele de lumină sînt reflectate de diferite părţi aloi 
obiectului şi de aceea nu aceeaşi parte a obiectului şi deci nu chiar] 

acelaşi subiect apare în acelaşi timp galben şi azuriu împreună. 
Căci este tot atît de imposibil pentru exact aceeaşi particulă a 
oricărui corp să modifice sau să reflecte diferit razele luminii, cît 
este de imposibil pentru o particulă să aibă în acelaşi timp diferite 
forme şi structuri. 

§ 16. Cunoaşterea coexistenţei .puterilor nu are o sferă prea 
largă. Privitor Ia puterea substanţelor do a schimba calităţile sen¬ 
sibile ale altor corpuri-(ceea ce formează o mare parte a cercetă¬ 
rilor noastre asupra substanţelor şi nu este de loc o ramură neîn¬ 
semnată a cunoaşterii noastre), eu mă îndoiesc dacă cunoaşterea 
noastră ajunge mult mai departe decît experienţa noastră, sau dacă 
putem ajunge să descoperim cele mai multe din aceste puteri şi 
să fim siguri că ele. se găsesc în orice subiect în virtutea conexiunii 
cu oricare din acele idei care pentru noi înseamnă esenţa subiec¬ 
tului. Fiindcă puterile active şi pasive 33 ale corpurilor şi modurile 
lor de a opera constau într-o structură şi mişcare de particule pe care 
noi nu le putem cunoaşte pe nici o cale, numai în foarte puţine 
cazuri sîntem în măsură să percepem dependenţa sau repulsia lor 
faţă de oricare din acele idei care formează ideea noastră complexă 
despre acea specie de lucruri. Am folosit drept exemplu ipoteza 
corpusculară care este socotită că înaintează cel mai mult pe calea 
unei explicări inteligibile a calităţilor corpurilor 34 şi mi-e teamă că 
cu greu slăbiciunea intelectului omenesc îi va putea substitui o 
alta care să ne procure o dezvăluire mai deplină şi mai clară a 
conexiunii şi coexistenţei necesare a puterilor ce se pot observa 
întrunite în mai multe specii de corpuri. Cel puţin este cert că 
oricare din ipoteze ar fi cea mai clară şi mai adevărată, — (căci 
nu este treaba mea să hotărăsc aceasta) —, cunoaşterea noastră 
privitoare la substanţele corporale va progresa foarte puţin de 
pc urma oricăreia dintre ele pînă cînd ni se va arăta care anume 
calităţi şi puteri ale corpurilor au o conexiune sau repulsie ne¬ 
cesară ; ceea ce, în actuala stare a filozofiei, eu cred că ştim într-o 
măsură foarte mică şi mă îndoiesc că, cu facultăţile ce avem, vom 
fi vreodată în stare să ducem mult mai departe, în acest domeniu, 
cunoaşterea generală (nu experienţa particulară) 35 . în acest do¬ 
meniu trebuie să depindem de experienţă. Şi ar fi fost de dorit ca 
ca să fi fost perfecţionată. Noi vedem progresul realizat în cunoaş¬ 
terea naturii de efortul generos al cîtorva oameni. Şi dacă alţii şi 
în special alchimiştii, ar fi fost tot atît de precauţi în observaţiile 
lor şi de sinceri în relatările lor cum ar fi trebuit să fie acei ce-şi 

dau singuri numele de filozofi ai naturii, astăzi am fi mult mai bine 
informaţi asupra corpurilor ce ne înconjură şi am poseda o pătrun¬ 
dere mult mai adîncă în puterile şi acţiunile lor. 

§ 17. Cunoaşterea noastră despre spirit este şi mai îngustă. Dacă 
noi bîjbîim cu privire la puterile şi acţiunile corpurilor, cred că ne 
este uşor să concludem că sîntem şi mai mult în întuneric cînd ne 
referim la spirite, despre care nu avem, natural, nici o idee în afară 
de ceea ce extragem din propriul nostru intelect, reflectînd asupra 
activităţilor şi operaţiilor propriilor noastre suflete în noi înşine, 
în măsura în care aceste activităţi şi operaţii cad sub observaţia 
noastră. în alt loc, printr-o fugitivă aluzie, am oferit cititorului să 
examineze ce rang neînsemnat ocupă intelectul ce sălăşluieşte în 
trupurile noastre, printre acele variate şi poate nenumărate feluri 
de fiinţe mai nobile, şi cît este de depatte intelectul nostru de a 
poseda înzestrările şi desăvîrşirile heruvimilor şi serafimilor şi ale 
altor nesfîrşite feluri de spirite ce se află deasupra noastră. 

§ 18. Al treilea. Este greu să spunem pînă unde ajunge cunoaşte - 
rea celorlalte relaţii. Cu privire la al treilea fel de cunoaştere, adică 
cunoaşterea acordului sau dezacordului oricăror idei în orice fel de 
relaţii; acesta fiind cîmpul cel mai larg al cunoaşterii noastre, este 
greu să determinăm cît de departe se poate întinde el, deoarece, 
progresele ce sînt făcute în această parte a cunoaşterii depinzînd de 
sagacitatea noastră în a găsi idei intermediare care să poată arata 
relaţiile şi modul obişnuit de a fi al ideilor, a căror coexistenţă nu 
este luată în cercetare, este lucru greu de spus cînd sîntem noi la 
sfîrşitu! acestui fel de descoperiri şi cînd raţiunea are tot sprijinul 
de care se poate folosi pentru găsirea de probe sau examinarea acor¬ 
dului sau dezacordului dintre idei îndepărtate. Acei ce sînt neştiutori 
ai algebrei nu-şi pot imagina ce minuni se pot face cu ajutorul ei în 
acest domeniu şi nu ne e uşor să determinăm ce noi resurse şi per¬ 
fecţionări, folositoare în alte domenii ale cunoaşterii, poate descoperi 
mintea pătrunzătoare a omului. Aceasta cel puţin cred eu, că 
ideile de cantitate nu sînt singurele susceptibile a fi demonstrate 
şi cunoscute ; şi că alte domenii ale contemplării noastre, poate 
mai utile, ne-ar procura certitudinea dacă viciile, pasiunile şi inte¬ 
resul dominant nu s-ar opune şi nu ar ameninţa asemenea eforturi. 

Morala este susceptibilă de a fi demonstrată 30 . -Ideea unei fiinţe 
supreme dotată cu nemărginită putere, bunătate şi inteligenţă, 
care ne-a creat şi de care depindem şi ideea despre noi înşine ca 

fiind fiinţe inteligente şi raţionale, aceste idei clar înţelese de 
mintea noastră, examinate pas cu pas, cum se cuvine, cred că 
ne-ar putea procura fundamentele îndatoririlor noastre şi reguli de 
conduită, care ar putea aşeza morala printre ştiinţele susceptibile 
de a fi demonstrate. Nu mă îndoiesc că din premise evidente prin 
ele însele am putea afla adevărata natură a binelui şi a răului prin 
deducţii necesare, deducţii tot atît de incontestabile ca şi cele ma¬ 
tematice, dacă ne-am dedica studiului moralei cu aceeaşi nepărti- 
nire şi atenţie cum facem şi cu celelalte ştiinţe. Este sigur că se 
pot percepe relaţii şi între alte moduri tot atît de bine ca şi cu 
privire la număr şi întindere ; şi nu văd de ce nu ar fi şi ele sus¬ 
ceptibile de demonstraţie dacă li s-ar aplica metode potrivite pen¬ 
tru a examina sau urmări acordul sau dezacordul lor. „Unde nu 
există proprietate, nu există nedreptate" este o propoziţie tot atît 
de certă ca oricare demonstraţie din Euclid ; căci ideea de pro¬ 
prietate fiind un drept la ceva 37 , iar ideea numită „nedreptate" 
însemnînd cotropirea şi violarea acestui drept, este evident că 
aceste idei fiind astfel stabilite şi numite, eu pot cunoaşte tot atît 
de cert că această propoziţie este adevărată, după cum cunosc că 
un triunghi are cele trei unghiuri egale cu două unghiuri drepte. 
Şi încă : „nici un guvern nu îngăduie libertate absolută". Ideea 
de guvernămînt însemnînd aşezarea societăţii pe anumite reguli 
şi legi care cer supunere, iar ideea de libertate absolută însemnînd 
că oricine poate face ce vrea, eu pot fi tot atît de sigur de adevărul 
acestei propoziţii pe cît sînt de sigur de oricare adevăr matematic. 

§ 19. Două lucruri au făcut să se creadă că ideile morale nu 
sint susceptibile de demonstraţie : complexitatea lor şi imposibi¬ 
litatea de a fi reprezentate sensibil. In această privinţă, iată ce a 
dus la superioritatea ideilor de cantitate şi a făcut să se creadă 
că ele sînt mai susceptibile de demonstraţie şi certitudine : 

Intîi. Aceste idei pot fi determinate şi reprezentate prin semne 
sensibile care au o mai mare şi mai strânsă corespondenţă cu ele 
deoît oricare cuvînt sau sunet 38 Diagramele desenate pe hîrtie 
sînt copiile ideilor din minte şi nu sînt expuse incertitudinii pe 
care o poartă cuvintele în semnificaţia lor. Un unghi, un cerc 
sau un pătrat, desenate cu linii, rămîne expus vederii şi nu poate 
fi rău înţeles ; el rămîne neschimbat şi poate fi apreciat şi exa¬ 
minat în voie; demonstraţia poate fi revăzută şi părţile sale 
cercetate de mai multe ori, fără pericol de a se produce nici 
cea mai mică schimbare în idei. Nu putem face acelaşi lucru 



160 


CARTEA IV 


cu ideile morale ; nu avem semne sensibile care să semene cu 
ele şi prin care să le aştemem pe hîrtie ; nu avem deoît cuvinte 
pentru a le exprima ; cu toate că aceste cuvinte o dată scrise 
rămîn neschimbate, totuşi ideile pe care le semnifică se pot 
schimba» la acelaşi om şi e foarte rar să nu fie diferite la persoane 
diferite. 

In al doilea rînd. Un alt lucru care creează o mai mare difi¬ 
cultate în etică, e că ideile morale sînt în general mai complexe 
decît ideile figurilor examinate de obicei în matematici. De unde 
urmează aceste două neajunsuri : întîi, denumirile lor au o sem¬ 
nificaţie mai incertă, deoarece nu se poate uşor cădea de acord 
asupra repertoriului precis al ideilor simple în locul cărora sînt 
folosite aceste denumiri; şi de aceea semnul folosit totdeauna 
în raporturile curente şi adesea în judecăţi nu poartă în el în 
mod constant aceeaşi idee. Rezultă, prin urmare, aceeaşi dezor¬ 
dine, confuzie şi eroare că atunci cînd cineva, vrînd să demon¬ 
streze ceva despre un heptagon, ar omite un unghi în desenul ce 
întocmeşte, sau, din nebăgare de seamă, ar face desenul cu un 
unghi mai mult decît semnifică numele în mod curent, sau decît 
intenţiona să-l facă atunci cînd a pornit la demonstraţie. Aceasta 
se întîmplă foarte des şi este greu de evitat faţă de ideile morale 
foarte complexe, unde denumirea o dată reţinută, se adaugă sau 
se omite, într-un moment mai mult decît în altul, un unghi, adică 
o idee simplă din ideea complexă (denumită mereu cu acelaşi 
nume). In al doilea rînd 39 . Din complexitatea acestor idei morale 
urmează un alt neajuns, anume că mintea nu poate reţine uşor 
acele combinaţii precise atât de exa'ct şi de perfect pe cît e nece¬ 
sar pentru cercetarea modurilor obişnuite de a fi şi coresponden¬ 
ţelor, a acordurilor sau dezacordurilor mai multor asemenea idei, 
una faţă de alta ; în special acolo unde pentru a arăta acordul 
sau dezacordul a două idei îndepărtate, urmează să raţionăm prin 
deducţii lungi cu intervenţia altor cîtorva idei complexe. 

împotriva acestui neajuns, este foarte vădit marele ajutor ce 
găsesc matematicienii în desene şi figuri ce rămîn neschimbate în 
trăsăturile lor, căci altminteri memoria ar avea deseori mari difi¬ 
cultăţi să reţină exact acele idei în timp ce mintea le examinează 
parte cu parte şi pas cu pas pentru a descoperi diversele lor 
corespondenţe. Şi fiind în situaţia de a opera cu multe numere, 
prin adunare, înmulţire sau împărţire, cu toate că fiecare operaţie 
parţială nu e decît o progresie a minţii care ia în considerare 
propriile sale idei apreciind acordul sau dezacordul dintre ele, şi 

cu toate că rezolvarea problemei nu este altceva decît rezultatul 
întregului proces realizat din acele detalii despre care mintea are 
o percepere clară, totuşi, fără a desemna diversele părţi prin semne 
a căror semnificaţie să fie cunoscută şi prin semne durabile ce 
rămîn vizibile atunci cînd memoria le lasă să scape, ar fi aproape 
imposibil să purtăm în minte atît de multe idei diferite fără a 
confunda sau a lăsa să ne scape unele părţi ale calculului şi, prin 
aceasta, să facem inutile toate raţionamentele noastre asupra lui. 
în acest caz, cifrele nu ajută de fel mintea să perceapă acordul 
a două sau mai multe numere, egalitatea lor sau proporţia dintre 
ele : aceasta o poate face mintea numai prin intuirea propriilor 
sale idei despre numere înseşi. Cifrele sînt însă ajutoare pentru 
memorie în scopul de a-şi aminti şi reţine diferitele idei .în legă¬ 
tură cu care a fost făcută demonstraţia şi prin aceasta oricine 
poate şti cît de departe a înaintat cunoaşterea sa intuitivă prin 
cercetarea cîtorva din detalii şi astfel va fi în stare, fără greş, să 
înainteze către ceea ce este încă necunoscut şi pînă la urmă să 
aibă în faţa lui, dintr-o privire, rezultatul tuturor perceperilor şi 
raţionamentelor sale. 

§ 20. Remedii ale acestor dificultăţi. O parte din aceste impe¬ 
dimente, care au făcut să se creadă că ideile morale nu sînt 
susceptibile de a fi demonstrate, pot fi în bună parte îndreptate 
prin definiţii, stabilind mănunchiul de idei simple pe care fiecare 
termen să-l reprezinte şi apoi folosind perseverent şi constant 
termenii pentru desemnarea acelui mănunchi. Şi nu este uşor 
de prevăzut ce anume metode poate sugera în viitor algebra 40 
sau ceva asemănător cu ea, pentru a înlătura şi celelalte dificul¬ 
tăţi. Sînt încredinţat că, dacă ar cerceta adevărurile moralei cu 
aceeaşi metodă şi indiferenţă cu care caută adevărurile matema¬ 
tice, oamenii ar descoperi că ele au conexiuni mai puternice, unele 
cu altele şi că decurg mai necesar din ideile noastre clare şi 
distincte şi se apropie mai mult de demonstraţia perfectă decît se 
crede îndeobşte. Dar nu putem aştepta mult de la acest procedeu, 
în timp ce dorinţa de stimă, de bogăţii sau de putere îi face pe 
oameni să îmbrăţişeze opiniile la modă şi apoi să caute argumente 
fie pentru a susţine frumuseţea lor, fie pentru a colora şi acoperi 
diformitatea lor ; nimic nu e atît de frumos pentru ochi 
ca adevărul pentru minte, nimic atît de deformat şi de neîm¬ 
păcat pentru intelect ca minciuna. Căci, cu toate că mulţi oameni 
pot, cu destulă satisfacţie, să-şi lege viaţa de o femeie nu prea fru¬ 
moasă, totuşi cine este destul de îndrăzneţ să mărturisească des- 

chis că el a îmbrăţişat un neadevăr şi că a primit la sînul său 
un lucru atît de urît ca minciuna ? în timp ce partidele baeă 
dogmele lor pe gîtul tuturor oamenilor pe care pot pune mîna, 
fără să le îngăduie să cerceteze adevărul sau neadevărul lor, şi 
nu vor să lase adevărul nestingherit pe lume, nici pe oameni liberi 
de a-1 căuta, ce progrese putem aştepta, ce lumină mai mare 
putem spera pentru ştiinţele morale ? De aceea, partea robită 
a umanităţii, în cele mai multe locuri nu ar putea să aştepte decît 
bezna egipteană şi sclavia egipteană 41 , dacă lumina Domnului 
nu ar fi sădită de el însuşi în minţile oamenilor şi cu neputinţă 
de stins cu totul de suflarea sau puterea omului. 

§ 21. Al patrulea. Despre existenţa reală. Avem o cunoaştere 
INTUITIVĂ a propriei noastre existenţe ; o cunoaştere DEMON¬ 
STRATIVĂ a existenţei lui Dumnezeu; o cunoaştere SENZITIVĂ 
a existenţei altor cîtorva lucruri 42 . Privitor la al patrulea fel de 
cunoaştere, adică despre existenţa reală a lucrurilor, nod avem o 
cunoaştere intuitivă a propriei noastre existenţe, o cunoaştere 
demonstrativă a existenţei lui Dumnezeu; iar despre existenţa 
oricărui alt lucru nu avem decît cunoaşterea senzitivă, care nu 
se întinde dincolo de obiecte prezente simţurilor noastre. 

§ 22. Ignoranţa noastră este mare. După cum am arătat, cunoaş¬ 
terea noastră fiind atît de îngustă, vom primi poate puţină lumină 
în starea actuală a minţii noastre, dacă privim puţin partea întu¬ 
necată şi luăm cunoştinţă de ignoranţa noastră ; ignoranţă oare, 
fiind infinit mai mare decît cunoaşterea noastră, ar putea servi 
mult la potolirea discuţiilor şi la propăşirea cunoaşterii utile, dacă 
noi, descoperind în ce măsură avem ided clare şi distincte, ne-am 
mărgini gîndurile la cercetarea acelor lucruri care sînt la înde- 
mîna intelectului nostru şi nu ne-am arunca în vreo prăpastie de 
beznă (unde nu avem ochi să vedem şi nici facultăţi să percepem 
ceva) din prezumţia că nimic nu este dincolo de înţelegerea 
noastră. Nu trebuie să mergem departe pentru a ne convinge de 
nebunia unei astfel de concepţii. Acela care ştie ceva, ştie în 
primul rînd că nu trebuie să caute multă vreme pentru a găsi 
exemple despre ignoranţa sa. Cele mai mărunte şi mai evidente 
lucruri ce ne vin în faţă, au laturile lor obscure pe care nici cea 
mai ascuţită privire nu le poate pătrunde. Cel mai clar şi mai 
dezvoltat intelect al gînditorilor rămîne perplex şi pierdut în faţa 
oricărei particule de materie. Cu atît mai puţin trebuie să ne 
mirăm dacă lucrurile stau tot astfel atunci cînd considerăm cauzele 

ignoranţei noastre. Din cele susţinute eu presupun că principalele 
cauze sînt următoarele trei : 

Întîi. Lipsă de idei. 

Al doilea. Neputinţa de a descoperi conexiunea între ideile 
ce avem. 

Al treilea. Neputinţa de a urmări şi examina ideile noastre. 

§ 23. Întîi. Una din cauze este: fie că sîntem lipsiţi de idei, 
fie că cele ce avem întrec puterea noastră de înţelegere. Sînt unele 
lucruri şi nu puţine pe care le ignorăm din lipsă de idei. 

După cum am arătat, toate ideile noastre simple sînt limitate 
la oele ce primim prin senzaţie de la obiectele materiale şi la 
cele rezultate din operaţiile minţii noastre, ca obiecte ale reflec¬ 
ţiei 4S . Cei care nu sînt atît de nesăbuiţi încât să creadă că pot 
măsura totul cu palma lor, se vor convinge uşor cît sînt de dis¬ 
proporţionate aceste căi, puţine şi înguste, faţă de întreg cuprinsul 
firii. Nu ne aparţine să stabilim ce anume idei simple pot avea 
creaturile din altă parte a universului cu ajutorul unor simţuri şi 
facultăţi mai numeroase sau mai desăvârşite ca ale noastre, sau 
diferite de ale noastre ; • dar să spunem sau să gîndim că ase¬ 
menea facultăţi nu există pentru că noi nu ştim nimic despre ele, 
nu este un argument mai bun decît al orbului care ar afirma că 
vederea şi culorile nu există pentru că el nu are nici un fel de 
idee despre un asemenea lucru şi nici nu şi-ar putea forma vreo 
noţiune despre vedere. Ignoranţa şi întunericul ce se află în noi 
nu pot nici împiedica, nici limita cunoaşterea ce se află la alţii, 
după cum orbirea unei oîrtiţe nu este un argument în contra 
vederii străpungătoare a unui vultur. Cel ce se va gîndi la nemăr¬ 
ginita putere, înţelepciune şi bunătate a creatorului tuturor lucru¬ 
rilor, va vedea că nu toate au fost sorocite unei creaturi atît 
de neînsemnate, meschine şi neputincioase ca omul, care, după 
toate probabilităţile, este una din cele mai umile dintre fiinţele 
înzestrate cu intedect 44 . De aceea noi nu ştim ce facultăţi posedă 
alte specii de creaturi pentru a pătrunde în natura şi alcătuirea 
intimă a lucrurilor şi ce anume idei, mult diferite de ale noastre, 
pot ele percepe despre aceste lucruri. Pentru a concepe mai bine 
aceste lucruri, noi ştim şi vedem că ne lipsesc unele aspecte ale 
lor, pe lîngă cele ce cunoaştem. Atîta vreme cît ne rămîne 
ascunsă ideea pozitivă, clară şi distinctă a substanţei însăşi — 
fundamentul tuturor lucrurilor — putem' fi încredinţaţi că ideile 
la care putem ajunge prin facultăţile noastre sînt în mare dispro- 

porţie faţă de lucrurile însele. Lipsa ideilor de acest fel nu poate 
fi însă descrisă, fiind totodată, şi o parte, şi o cauză a ignoranţei 
noastre. Singurul lucru pe care îl pot spune cu convingere este 
numai că lumea intelectuală şi lumea sensibilă sînt, în această 
privinţă, perfect asemănătoare şi că, privind onioare porţiune din 
ele, le aflăm în afară de proporţie cu ceea ce nu vedem şi orice 
putem cuprinde din aceste două lumi, fie cu ochii, fie cu gândul, 
nu este decît un punct, aproape nimic în comparaţie ou restul. 

§ 24. Fie lipsa acelor idei pe care nu le avem mai ales din 
cauza depărtării lor. In al doilea rînd. O altă cauză mare a igno¬ 
ranţei noastre este faptul că sîntem lipsiţi de ideile pe care le-am 
putea avea. După cum lipsa ideilor pe care facultăţile noastre 
nu ni le pot da ne împiedică cu totul să vedem lucrurile astfel 
cum putem presupune că le văd alte fiinţe superioare nouă şi 
despre care nu ştim nimic, tot astfel lipsa ideilor de care vorbesc 
acum ne sileşte să ignorăm lucruri pe care le putem cunoaşte noi 
înşine. Avem idee de volum, formă şi mişcare. însă, cu toate că 
nu sîntem lipsiţi de idei despre aceste calităţi primare ale corpu¬ 
rilor în general, totuşi, necunoscînd care sînt volumul, forma şi 
mişcarea proprii majorităţii corpurilor universului, noi ignorăm 
diversele puteri, însuşiri şi moduri de acţiune prin care sînt pro¬ 
duse efectele văzute de noi în fiecare zi. Aceste calităţi ne sînt 
ascunse în unele lucruri din cauza depărtării acestora, în altele 
din cauză că lucrurile sînt prea minuscule. Cînd medităm la dis¬ 
tanţele enorme din părţile vizibile şi cunoscute ale lumii şi la 
motivele ce avem să credem că ceea oe este la îndemîna cunoaş¬ 
terii noastre este numai o mică parte a imensului univers, desco¬ 
perim un imens abis de ignoranţă. Care anume e alcătuirea exactă 
a maselor mari de materie ce formează întreaga structură uimi¬ 
toare a fiinţelor corporale, pînă unde ajunge, care este mişcarea 
lor, cum este întreţinută şi comunicată această mişcare, ce legă¬ 
turi au între ele şi ce influenţe au unele asupra celorlalte, sînt 
contemplări în care gîndurile noastre se pierd de la prima vedere. 
Dacă îngustăm contemplarea noastră şi mărginim gîndurile noastre 
la acest mic domeniu, adică la sistemul nostru solar şi la masele 
mai grosolane de materie care se mişcă vizibil prin el, cîte feluri 
diferite de vegetale, animale şi fiinţe corporale inteligente, infinit 
diferite de cele aflătoare pe micul n'ostru grăunte de pămînt, pot 
exista probabil pe celelalte planete pe care nu le cunoaştem nici 
măcar în părţile şi formele lor exterioare şi nu le vom putea cu- 

noaşte cît timp vom fi limitaţi la acest pămînt, neexistînd nici un 
mijloc natural, fie prin senzaţie, fie prin reflecţie, care să comu¬ 
nice minţii noastre idei certe despre ele ! Ele sînt în afara posi¬ 
bilităţilor noastre de cunoaştere. Noi nici nu putem măcar ghici 
ce fel de mobilă şi ce locatari conţin acele lăcaşuri şi mai puţin 
să avem idei clare şi distincte despre ele. 

§ 25. Fie din cauză că obiectele sînt prea mici. Dacă o mare 
parte, sau mai degrabă cea mai mare parte din diferitele specii 
de corpuri ce se află în univers scapă cunoaşterii noastre din 
cauza depărtării lor, sînt altele care ne sînt tot atît de ascunse 
din cauza micimii lor. Deoarece nu avem idei precise şi distincte 
despre calităţile primare ale corpusculelor imperceptibile care sînt 
părţile active ale materiei şi marile instrumente ale naturii, de 
care depind nu numai toate calităţile lor secundare, dar şi cea 
mai mare parte a acţiunilor lor naturale, ne găsim într-o ignoranţă 
incurabilă ou privire la ceea ce dorim să ştim despre ele. Nu mă 
îndoiesc că dacă am putea descoperi forma, mărimea, structura 
şi mişcarea particulelor minuscule din care se compun două 
corpuri, am cunoaşte, fără ajutorul experienţei 45 , mai multe din 
acţiunile acestor corpuri unul asupra celuilalt, după cum cunoaş¬ 
tem azi proprietăţile unui pătrat sau ale unui triunghi. Dacă am 
cunoaşte acţiunile mecanice ale particulelor ce alcătuiesc reventul ' G , 
mătrăguna, opiul şi omul, după cum ceasornicarul le cunoaşte pe 
acele ale unui ceasornic şi mulţumită cărora ceasornicul merge, şi 
am cunoaşte acelaşi lucru despre o pilă care frecînd rotiţe va altera 
forma uneia din ele, am fi în stare să spunem dinainte că reventul 
va fi purgativ, că mătrăguna va omorî, iar opiul va adormi pe om, 
tot atît de bine după cum ceasornicarul poate spune dinainte că 
o mică bucată de hîrtie pusă pe balansier va împiedica ceasor¬ 
nicul să meargă pînă va fi înlăturată, sau că, o mică parte din 
maşinărie fiind pilită, maşinăria şi-ar pierde cu totul mişcarea şi 
ceasornicul nu ar mai merge. Atunci ne-ar fi poate mai greu de 
cunoscut de ce argintul se dizolvă în aqua fortis 47 , iar aurul în 
aqua regia şi nu viceversa, pe cît înţelege de uşor lăcătuşul de 
ce întorcînd o anumită cheie şi nu alta, lacătul se deschide 4B . 
Deoarece însă sîntem lipsiţi de simţuri destul de pătrunzătoare 
pentru a descoperi particulele minuscule ale corpurilor şi astfel 
să căpătăm idea despre reacţiile lor mecanice, trebuie să ne 
resemnăm a ignora proprietăţile şi modurile lor de acţiune ; nici 
nu putem şti cert despre ele mai mult deoît ne învaţă cîteva expe- 

rienţe, puţine la număr. Dar nu putem fi siguri că aceste expe¬ 
rienţe vor reuşi din nou altă dată 49 . Aceasta ne împiedică să 
cunoaştem cert adevărurile universale privitoare la corpurile natu¬ 
rale, iar raţiunea noastră, în acest loc, nu ne poartă decât foarte 
puţin dincolo de faptele particulare. 

§ 26. De unde urmează că nu avem nici o cunoaştere ştiin¬ 
ţifică despre corpuri. Şi de aceea sînt înclinat să mă îndoiesc că, 
oricât de mult ar face priceperea omenească să progreseze ştiinţa 
experimentală a lucrurilor fizice, am putea ajunge la cunoaşterea 
ştiinţifică, deoarece ne lipsesc ideile perfecte şi adecvate despre 
chiar acele corpuri care sînt mai aproape de noi şi mai mult la 
dispoziţia noastră. Noi avem idei cu totul imperfecte şi necomplete 
despre chiar corpurile pe care le-am rînduit în clase sub diverse 
denumiri şi pe care credem că le cunoaştem cel mai bine. Sîntem 
poate în stare să avem idei distincte despre mai multe feluri de 
corpuri ce cad sub cercetarea simţurilor noastre ; bănuiesc însă 
că nu avem idei adecvate despre nici unul din ele. Şi cu toate că 
ideile distincte ne vor servi pentru uzul comun, precum şi în 
convorbire, totuşi, în timp ce ne lipsesc ideile adecvate, noi nu 
sîntem capabili de cunoaştere ştiinţifică, nici nu vom fi în stare 
să descoperim adevăruri generale instructive de necontestat în 
legătură cu corpurile. 

In această materie, certitudinea şi demonstraţia nu sînt lucruri 
la care putem aspua. Prin culoare, formă, gust şi miros şi cele¬ 
lalte calităţi senzoriale, dobîndim idei tot atât de clare şi distincte 
despre salvie şi cucută, ca şi acelea ce avem despre un cerc sau 
triunghi. Insă, neavînd nici o idee despre calităţile primare proprii 
particulelor din care sînt formate fiecare din aceste plante, şi nici 
despre alte corpuri cărora am vrea să le aplicăm, noi nu putem 
spune ce efecte vor produce, iar cînd vedem acele efecte nu 
putem nici măcar ghici şi mai puţin şti modul în care se produc 
ele. Deci, neavînd nici o idee despre influenţele mecanice ale 
particulelor din oorpurile pe care le putem vedea şi la care putem 
ajunge, noi ignorăm alcătuirile, puterile şi acţiunile lor. Iar corpu¬ 
rile mai depărtate le ignorăm şi mai mult, necunoscând nici măcar 
forma lor exterioară sau părţile sensibile şi mai grosolane ale 
alcătuirii lor. 

§ 27. Şi mai puţin despre spirite. Aceasta ne va arăta de la prima 
vedere cît de disproporţionată este cunoaşterea noastră faţă de 

întreaga întindere chiar numai a lucrurilor materiale. La care 
dacă adăugăm gîndul la acel nesfîrşit număr de spirite care pot 
exista, şi probabil că există, care sînt şi mai depărtate de cunoaş¬ 
terea noastră, despre care nu avem nici o cunoştinţă, despre a 
căror specii şi ierarhie nu ne putem forma nici o idee distinctă, 
vom găsi că acest motiv de ignoranţă ne ascunde într-o întunecime 
de nepătruns aproape întreaga lume intelectuală, o lume cu 
siguranţă mai măreaţă şi mai frumoasă decît lumea materială. 
Căci noi avem foarte puţine idei despre spirit şi acelea, dacă pot 
să le numesc astfel, „superficiale", pe care le dobîndim prin re¬ 
flecţie de la propriul nostru spirit, de unde culegem ceea ce ştim 
mai bine despre tatăl tuturor spiritelor, eternul lor creator inde¬ 
pendent, al nostru şi al tuturor lucrurilor; dar încolo nu avem 
cunoştinţă certă nici măcar despre existenţa altor spirite decît nu¬ 
mai prin revelaţie. îngeri de toate felurile se află, în chip firesc, 
dincolo de puterile noastre de cercetare ; şi toate acele inteligenţe 
din care este probabil că există mai multe feluri decît de sub¬ 
stanţe corporale, sînt lucruri despre care facultăţile noastre natu¬ 
rale nu ne dau nici o informaţie sigură. Fiecare om are motive 
să se convingă după vorbele şi acţiunile lor, că în ceilalţi oameni 
există minte şi cugetare ; iar cunoaşterea propriului său spirit nu 
îngăduie unui om ce reflectează să ignoreze că există un Dum¬ 
nezeu. însă, cine poate ajunge să ştie prin propria sa cercetare 
şi îndemînare că între noi şi Dumnezeu cel mare există categorii 
de fiinţe spirituale ? Şi mult mai puţin avem noi idei distincte 
despre diversele lor naturi, condiţii, stări, puteri şi felurite alcă¬ 
tuiri prin care ele se acordă între ele sau se deosebesc unele de 
altele şi de noi. Şi de aceea, cu privire la diversele lor specii şi 
proprietăţi, sîntem într-o absolută ignoranţă. 

§ 28. In al doilea rind. Nu putem descoperi conexiunea între 
ideile ce avem. Am văzut ce mică parte din fiinţele substanţiale 
aflătoare în univers sînt accesibile cunoaşterii noastre din cauza 
lipsei de idei. în al doilea rînd, o altă cauză tot atît de importantă 
este neputinţa noastră de a descoperi conexiunea între două idei 
ce avem. Căci oriunde ne lipseşte această conexiune sîntem cu 
desăvîrşire incapabili să dobîndim o cunoaştere universală şi certă, 
şi depindem, ca în cazul precedent, numai de observaţie şi ex¬ 
perienţă, despre care nu este nevoie să spunem cît e de îngustă 
şi limitată, cît e departe de cunoaşterea generală. Voi da cîteva 
exemple despre această cauză a ignoranţei noastre şi apoi voi trece 

mai departe. Este evident că volumul, forma şi mişcarea diverselor 
corpuri dimprejurul nostru produc în noi diverse senzaţii, ca : 
culoare, sunet, gust, miros, plăcere şi durere etc. Aceste acţiuni 
mecanice ale corpurilor, neavînd nici o afinitate cu ideile ce produc 
în noi (nefiind de conceput nici o conexiune între orice impuls al 
oricărui fel de corp şi vreo percepere de culoare sau miros află¬ 
toare în mintea noastră), nu putem avea nici o cunoaştere distinctă 
a acestui fel de operaţii în afara experienţei noastre ; şi nu putem 
raţiona altfel asupra lor decît considerîndu-le ca efecte produse 
prin decretul unui agent infinit de înţelept şi care depăşeşte cu 
totul puterea noastră de înţelegere. Dar precum ideile despre cali¬ 
tăţile sensibile secundare ce avem în mintea noastră nu pot fi pe 
nici o cale deduse de noi din cauze corporale, nici găsită vreo 
corespondenţă sau conexiune între ele şi acele calităţi primare care 
le produc în noi, aşa cum ne arată experienţa, tot astfel, pe de 
altă parte, acţiunea minţii asupra trupurilor noastre este de necon¬ 
ceput. In ce fel un gînd ar produce o mişcare în corp, sau în ce 
fel un corp ar produce vreun gînd în minte sînt lucruri tot atît de 
străine naturii ideilor noastre. Dacă experienţa nu ne-a convins că 
este aşa, examinarea lucrurilor înseşi nu ar putea niciodată cîtuşi 
de puţin să ne-o dezvăluie. Cu toate că aceste lucruri şi altele 
asemenea au o conexiune regulată şi constantă în desfăşurarea obiş¬ 
nuită a lor, totuşi acea conexiune neputînd fi descoperită în 
înseşi ideile noastre, care par că nu au nici o dependenţă una 
faţă de alta, nu putem atribui conexiunea lor decît hotărîrii arbi¬ 
trare a acelui atotînţelept agent care le-a făcut să fie şi să ac¬ 
ţioneze astfel, pe căi cu totul de neînţeles pentru slabul nostru 
intelect 50 . 

§ 29. Exemple. în unele din ideile noastre se află anumite 
relaţii, moduri obişnuite de a fi şi conexiuni atît de vizibil cuprinse 
în natura însăşi a ideilor încît nu concepem că o putere, ori¬ 
care ar fi ea, ar putea să le separe de ele. Şi numai în raport cu 
aceste idei smtem în stare să avem o cunoaştere certă şi univer¬ 
sală. Astfel, ideea despre un triunghi dreptunghi poartă în sine 
ideea de egalitate a unghiurilor triunghiului cu două unghiuri 
drepte. Nici nu putem concepe că această relaţie, această conexiune 
a celor două idei, ar putea fi schimbată sau că ar depinde de vreo 
putere arbitrară, care, după placul său, a făcut-o astfel, sau ar 
fi putut să o facă altfel. însă coerenţa şi continuitatea particu¬ 
lelor materiei, producerea în noi prin impuls şi mişcare, a senza- 

{iilor de culori şi sunete etc., chiar legile originare şi propagarea 
mişcării fiind lucruri în care nu putem descoperi nici o conexiune 
naturală cu vreuna din ideile ce avem, nu putem să le atribuim 
decît voinţei arbitrare şi bunului plac ale înţeleptului ziditor. 
Cred că nu e nevoie să menţionez aci învierea morţilor, starea 
viitoare a acestui glob pămîntesc şi alte asemenea lucruri despre 
care toată lumea admite că depind în întregime de hotărîrea unui 
agent liber. Despre lucrurile care, potrivit puterii noastre de ob¬ 
servaţie, le găsim că purced regulat, putem conclude că se conduc 
după o lege fixată lor ; totuşi, după o lege pe care nu o cunoaştem ; 
de aci urmează că, deşi cauzele lucrează în mod regulat şi efectele 
decurg constant din ele, totuşi, conexiunile şi dependenţele lor 
neputînd fi găsite în ideile noastre, nu putem avea despre ele 
decît o cunoaştere experimentală. Din toate acestea este uşor să 
înţelegem în ce întunecime ne găsim învăluiţi şi ce puţin sîntem 
în măsură să ştim despre existenţă şi despre lucrurile ce există. 
Şi de aceea noi nu umilim cunoaşterea noastră cînd în noi înşine 
ne gîndim cu modestie cît de departe sîntem de a putea înţelege 
întreaga natură a universului şi toate lucrurile cuprinse în el ; că 
noi nu sîntem capabili de o cunoaştere filozofică a corpurilor din 
jurul nostru şi nici a acelora care fac parte din noi, căci privitor 
la calităţile lor secundare, la puterile şi acţiunile lor, nu putem 
avea nici o certitudine universală. în fiecare zi diverse efecte vin 
la cunoştinţa simţurilor noastre ; în această măsură avem o cu¬ 
noaştere senzitivă despre ele, însă privitor la cauzele, modul şi 
certitudinea producerii lor, trebuie să ne resemnăm a le ignora 
pentru cele două motive de mai înainte. în acest domeniu nu 
putem merge mai departe decît ne informează experienţa parti¬ 
culară despre starea de fapt şi să ghicim prin analogie ce efecte 
vor produce probabil asemenea corpuri în alte experienţe. Eu cred 
că sîntem atît de departe de a putea poseda o ştiinţă perfectă a 
corpurilor naturale (fără a mai pomeni de fiinţele spirituale), încît 
conchid că a căuta o atare ştiinţă este muncă zadarnică. 

§ 30. In al treilea rind. Nu urmărim ideile noastre. Acolo unde 
avem idei adevărate şi unde există între acestea o conexiune certă 
pe care am putea-o descoperi, rămînem totuşi adesea ignoranţi 
fiindcă nu urmărim acele idei ce avem sau am putea avea şi fiindcă 
nu aflăm acele idei intermediare care ar putea să ne arate ce mo¬ 
duri obişnuite de a fi de acord sau dezacord au ele una cu alta. 
Şi astfel mulţi ignoră adevărurile matematice, nu din cauza imper- 

fecţiei facultăţilor lor sau a incertitudinii obiectelor înseşi, ci din 
lipsă de aplicaţie în dobîndirea, examinarea şi compararea pe căi 
potrivite a acelor idei. Eu presupun că greşita întrebuinţare a cu¬ 
vintelor a contribuit cel mai mult să ne împiedice să urmărim 
ideile noastre, să descoperim relaţiile dintre ele, precum şi acor¬ 
durile sau dezacordurile lor. Este imposibil ca oamenii să poată 
vreodată căuta cu adevărat şi descoperi cu certitudine acordurile 
sau dezacordurile ideilor înseşi, în timp ce gîndurile lor se agită 
ici şi colo şi se fixează numai asupra sunetelor unor semnificaţii 
îndoielnice şi incerte. Matematicienii, despărţind gîndurile lor de 
numiri şi obişnuindu-se să aşeze în faţa minţii lor ideile înseşi pe 
care le vor cerceta şi nu sunete în locul lor, au evitat prin aceasta 
o mare parte a nedumeririi, discuţiei şi confuziei care au împie¬ 
dicat atît de mult progresul oamenilor în alte domenii ale cunoaş¬ 
terii. Căci, în timp ce oamenii îşi însuşesc cuvinte cu semnificaţii 
nedeterminate şi incerte, ei nu pot să distingă în propriile lor 
opinii adevărul de neadevăr, certul de probabil, statornicul de 
nestatornic. Aceasta fiind soarta sau nefericirea unui număr mare 
de cărturari, sporul fondului de cunoştinţe reale a fost foarte mic 
în raport cu numărul şcolilor, cu discuţiile şi scrierile cu care 
lumea a fost săturată, în timp ce oamenii învăţaţi, fiind rătăciţi în 
pădurea mare a cuvintelor, nu au ştiut unde se mai găsesc, cît 
de mult înaintaseră descoperirile lor, sau ce lipsea fondului lor sau 
fondului general de cunoştinţe. Dacă oamenii ar fi procedat la 
descoperirea lumii materiale, cum au procedat faţă de domeniul 
intelectual, în întregime învăluit în întunecimea unor moduri de 
a vorbi incerte şi dubioase, volumele scrise despre navigaţii şi 
călătorii, teoriile şi povestirile despre regiuni şi curenţi, discutate 
şi multiplicate, chiar navele construite şi flotele lansate nu ne-ar 
fi învăţat niciodată drumul dincolo de ecuator, iar antipozii ar 
fi încă tot atît de necunoscuţi ca atunci cînd se declara că este 
o erezie a susţine că ar exista 51 . Am vorbit însă suficient despre 
cuvinte şi despre greşita şi neglijenta folosire a lor în mod obiş¬ 
nuit ; despre aceasta nu am să spun nimic mai mult aci. 

§ 31. întinderea cunoaşterii în raport cu universalitatea. Pînâ 
aci am cercetat întinderea cunoaşterii noastre în raport cu diver¬ 
sele specii de fiinţe existente. Mai există un alt cuprins al cu¬ 
noaşterii în raport cu universalitatea care va merita de asemenea 
să fie cercetat; în această privinţă cunoaşterea noastră urmează 
natura ideilor noastre. Dacă ideile al căror acord sau dezacord îl 

percepem sînt abstracte, cunoaşterea noastră e universală. Căci 
ceea ce este cunoscut despre asemenea idei generale va fi adevărat 
despre fiecare lucru particular 52 în care se poate găsi acea esenţă, 
adică acea idee abstractă ; şi- ceea ce este o dată ştiut despre ase¬ 
menea idee va fi continuu şi pentru totdeauna adevărat. Astfel că, 
cu privire la întreaga cunoaştere cu caracter general, noi trebuie 
să o căutăm şi să o găsim numai în propria noastră minte şi nu¬ 
mai cercetarea propriilor noastre idei ne-o poate procura. Adevă¬ 
rurile ţinînd de esenţa 'lucrurilor (adică de idei abstracte) sînt 
eterne şi pot fi aflate numai prin contemplarea acelor esenţe, 
deoarece existenţa lucrurilor nu se poate cunoaşte decît din ex¬ 
perienţă. Avînd însă mai multe de spus despre aceasta în capi¬ 
tolele în care voi vorbi despre cunoaşterea generală şi reală, ceea 
ce am spus aici cu privire la universalitatea cunoaşterii noastre în 
general poate să ajungă. 


CAPITOLUL iv 

DESPRE REALITATEA CUNOAŞTERII OMENEŞTI 53 


§ 1. Obiecţie. Cunoaşterea întemeiată pe idei poate fi în între¬ 
gime viziune goală. Nu mă îndoiesc că pînă acum cititorul meu 
a fost înclinat să creadă că nu am făcut altceva toată vremea 
decît să clădesc un castel în aer, şi că este gata să-mi spună : 
„în ce scop toate acestea, domnule ? D-ta spui că «cunoaşterea 
este numai perceperea acordului sau dezacordului propriilor noastre 
idei» ; dar cine ştie ce pot fi acele idei ? Este vreun lucru atît 
de extravagant ca imaginaţia creierului omenesc ? Unde este capul 
care nu are himere în el ? Sau dacă ar exista un om cu bun 
simţ şi înţelept, ce deosebire ar fi, după regulile d-tale, între cu¬ 
noaşterea lui şi aceea a celui mai extravagant vizionar din lume ? 
Ambii au ideile lor şi percep acordul şi dezacordul lor, a unei idei 
cu alta. Dacă ar fi vreo diferenţă între ei, avantajul ar fi de 
partea omului cu capul înfierbîntat, ca avînd mai multe idei şi 
mai vii. Şi astfel, după regulile d-tale, acesta ar cunoaşte mai 
mult. Dacă ar fi adevărat că întreaga cunoaştere stă în perceperea 
acordului şi dezacordului propriilor noastre idei, viziunile unui 
entuziast şi raţionamentele unui om cu bun simţ ar fi deopotrivă 
de certe. Nu are importanţă cum sînt lucrurile înseşi; din mo- 



172 


CARTEA IV 


ment ce un om observă, acordul propriilor sale închipuiri şi vor¬ 
beşte potrivit cu ele, totul este adevăr şi certitudine. Asemenea 
castele în aer vor fi fortăreţe ale adevărului la fel ca şi demonstra¬ 
ţiile ilui Euelid. După această metodă, afirmaţia că o harpie nu 
este un centaur conţine tot atîta cunoaştere certă şi tot atît adevăr 
ca afirmaţia că un pătrat nu este un cerc. 

„Dar întrucît îi este folositoare toată această subtilă cunoaş¬ 
tere a plăsmuirilor oamenilor, aceluia care cercetează realitatea 
lucrurilor ? Nu are importanţă ce sînt închipuirile oamenilor, tre¬ 
buie preţuită numai cunoaşterea lucrurilor, căci numai aceasta 
dă valoare raţionamentelor noastre şi întîietate cunoştinţelor unui 
om asupra cunoştinţelor altuia, adică acelora care se referă la 
lucruri cum sînt în realitate, iar nu în visuri şi închipuiri“. 

§ 2. Răspuns. Cunoaşterea nu este o viziune acolo unde ideile 
se acordă cu lucrurile. La care răspund : dacă cunoaşterea ce 
avem despre ideile noastre se opreşte la aceste idei şi nu trece 
mai departe cînd noi ne propunem ceva mai mult, atunci cele 
mai serioase gînduri ale noastre nu ar fi de mai mult folos decît 
visările unui creier zdruncinat, iar adevărurile clădite pe o ase¬ 
menea cunoaştere nu ar atîrna mai greu decît povestirile unui om 
care, văzînd limpede anumite lucruri în vis, le debitează apoi cu 
mare convingere. Dar eu sper că înainte de a termina, să pot 
arăta evident că această cale spre certitudine prin cunoaşterea 
propriilor noastre ideii întrece simpla imaginaţie şi cred că se va 
dovedi că toată certitudinea ce are un om despre 'adevărurile 
generale stă numai în această cunoaştere. 

§ 3. Este evident că mintea nu cunoaşte lucrurile nemijlocit, 
ci numai prin mijlocirea ideilor ce are despre lucruri. De aceea 
cunoaşterea noastră este reală numai în măsura în care există 
conformitate între ideile noastre şi realitatea lucrurilor. Dar care 
va fi aici criteriul ? Cînd mintea noastră nu percepe nimic alt¬ 
ceva decît propriile sale idei, cum va şti ea că aceste idei se 
acordă cu lucrurile înseşi ? Cu toate că acest fapt nu pare 
lipsit de dificultăţi, totuşi eu cred că există două specii de idei 
despre care putem fi încredinţaţi că se acordă cu lucrurile. 

§ 4. Mai întM, toate ideile simple se numără printre ele. Intîi. 
Mai înainte de toate sînt ideile simple, căoi, deoarece mintea nu 
poate prin nici un mijloc să şi le formeze singură, după cum 

am arătat, ele trebuie în mod necesar să fie produse de lucruri 
care acţionează în chip natural asupra minţii, şi fac să se nască 
în ea perceperile cărora ele le sînt adaptate şi ordonate de în¬ 
ţelepciunea şi voinţa creatorului nostru M . De unde urmează că 
ideile simple nu sînt ficţiuni ale fanteziei noastre, ci produsele 
naturale şi regulate ale unor lucruri în afară de noi şi care acţio¬ 
nează realmente asupra noastră; şi astfel poartă în ele toată 
conformitatea voită şi cerută de starea noastră ; căci ele reprezintă 
lucrurile sub acele aspecte pe care acele lucruri sînt proprii să 
le producă în noi şi 'prin care sîntem în măsură să distingem 
speciile substanţelor particulare, să discernem starea în care sînt 
şi astfel să le folosim pentru nevoile noastre şi să le folosim pentru 
scopurile noastre. Astfel, ideea de alb sau amar, — aşa cum se află 
în minte, corespunzînd exact cu puterea de a o produce acolo, ce 
se află într-un anume corp, — are toată conformitatea reală ce 
poate sau ar trebui să aibă cu obiectele dinafară noastră. Şi această 
conformitate dintre ideile noastre simple şi existenţa lucrurilor 
este suficientă pentru ca să dobîndim cunoaşterea reală. 

§ 5. In al doilea tind. Toate ideile complexe, cu excepţia sub¬ 
stanţelor. în al doilea rînd, toate ideile noastre complexe, cu ex¬ 
cepţia celor privitoare la substanţe, fiind arhetipuri create de în¬ 
săşi mintea noastră, nu au fost destinate să fie copiile vreunui 
lucru, nici raportate la existenţa vreunui lucru, ca la originalul 
lor şi astfel nu le poate lipsi conformitatea necesară cunoaşterii 
reale 55 . Căci ceea ce este destinat să nu reprezinte decît pe sine 
însuşi, nu poate niciodată fi supus unei greşite reprezentări, nici 
nu ne poate induce în eroare cu privire la adevărata înţelegere 
a vreunui lucru prin nepotrivire cu el şi, exceptînd pe cele privi¬ 
toare la substanţe, aşa se arată toate ideile noastre complexe. 
Am arătat în altă parte că ele sînt combinaţii de idei pe care 
mintea le juxtapune la libera sa alegere fără a lua în seamă nici 
o conexiune ce au în natură. De aci reiese că toate ideile de 
acest fel sînt considerate arhetipuri, iar lucrurilor nu li se acordă 
atenţie decît în măsura în care sînt conforme cu aceste idei. 
Astfel, nu putem fi decît cu totul siguri că întreaga cunoaştere 
ce dobîndim cu privire la aceste idei este reală şi ajunge pînă la 
lucrurile înseşi; fiindcă în toate gîndurile noastre, în raţionamente 
şi argumentări de acest fel nu intenţionăm să luăm în conside¬ 
raţie lucrurile decît în măsura în care ele sînt conforme cu ideile 

noastre. Astfel că nu putem să nu ajungem la o realitate certă şi 
neîndoielnică. 

§ 6. De aici rezultă realitatea cunoaşterii matematice. Nu mă 
îndoiesc că se va conveni uşor că cunoaşterea ce o avem despre 
adevărurile matematice nu este numai sigură, ci este cunoaşterea 
adevărată şi nu simpla viziune deşartă a zadarnicelor, neînsemnate¬ 
lor himere ale creierului ; şi totuşi, dacă privim cu luare aminte, 
vedem că această cunoaştere provine numai din ideile noastre. 
Matematicianul examinează adevărul şi proprietăţile aparţinînd 
unui dreptunghi sau cerc numai astfel cum sînt ele ca idee în 
propria sa minte. Căci este posibil ca în întreaga sa viaţă el să 
nu fi găsit pe nici unul din ele avînd existenţă matematică 56 , 
adică pe nici unul care să prezinte adevărul strict. Şi totuşi cu¬ 
noaşterea ce are el despre oricare adevăruri sau proprietăţi apar¬ 
ţinînd unui cerc, sau oricărei alte figuri matematice, nu e mai 
puţin adevărată 57 şi certă chiar cu privire la lucrurile reale care 
există ; pentru că lucrurile reale nu sînt luate în seamă şi nici 
destinate să intre în asemenea proporţii decît în măsura în care 
ele se acordă în chip real cu acele arhetipuri din mintea sa. Este 
adevărat despre ideea unui triunghi că cele trei unghiuri ale sale 
sînt egale .cu două unghiuri drepte ? Aceasta este de asemenea 
adevărat despre un triunghi oriunde ar exista el în chip real. Ori¬ 
care altă figură existentă care nu răspunde exact la ideea unui 
triunghi, ce se află în mintea sa, nu are nimic de-a face cu 
această propoziţie. Şi de aceea el este sigur că toată cunoaşterea 
sa referitoare la asemenea idee este cunoaşterea reală, deoarece 
neluînd în considerare lucrurile decît în măsura în care ele se 
acordă .cu acele idei ale sale, el este sigur că ceea ce ştie cu 
privire la acele figuri cînd ele de-abia au o existenţă ideală în 
mintea sa, va rămîne adevărat cu privire la ele şi atunci cînd 
ele vor poseda o reală existenţă materială, atenţia lui îndreptîndu-se 
numai asupra acelor figuri, ce rămîn aceleaşi oriunde sau oricum 
există ele. 

§ 1. Şi realitatea cunoştinţelor morale 58 . Şi de aci urmează că 
cunoaşterea morală este tot atît de susceptibilă de certitudine 
reală ca şi cea matematică. Căci certitudinea nefiind decît perce¬ 
perea acordului sau dezacordului ideilor noastre şi demonstraţia 
nefiind altceva decît perceperea unui asemenea acord prin inter¬ 
venţia altor idei intermediare, ideile noastre morale ca şi cele ma- 

tematice fiind ele înseşi arhetipuri şi deci idei complete şi adec¬ 
vate, orice acord sau dezacord vom găsi între ele va da naştere 
unei cunoaşteri adevărate, ca şi în figurile matematice. 

§ 8. Existenţa nu este necesară pentru a face reală această 
cunoaştere. Pentru a ajunge la cunoaştere şi certitudine, se cere 
să avem idei determinate ; şi pentru a face ca cunoaşterea noas¬ 
tră să fie reală, se cere ca ideile să corespundă arhetipurilor 
lor. Să nu fie de mirare că eu aşez certitudinea cunoaşterii 
noastre, în funcţie de ideile noastre, cu atît de puţină grijă şi 
respect (după cum pare) faţă de existenţa reală a lucrurilor ; de¬ 
oarece cele mai multe din acele argumentări care ocupă gîndurile 
şi leagă discuţiile între acei ce pretind că-şi fac o profesiune 
din căutarea adevărului şi a certitudinii, se vor dovedi, după 
examinare, a fi, presupun eu, propoziţii generale şi noţiuni în 
care existenţa nu este de fel cuprinsă. Toate raţionamentele ma¬ 
tematicienilor asupra cvadraturii cercului 59 , a secţiunilor conice 
sau oricare altă parte a matematicilor, nu privesc existenţa nici 
uneia din acele figuri, ci demonstraţiile lor, care depind de ideile 
lor, sînt identice, fie că există sau nu pe lume vreun pătrat sau 
oerc 80 . In acelaşi mod, adevărul şi certitudinea argumentelor mo¬ 
rale fac abstracţie de viaţa oamenilor şi de existenţa pe lume a 
acelor virtuţi despre care vorbesc ; nici De Oficiis a lui Cicero 91 
nu sînt mai puţin adevărate pentru că nu e nimeni pe lume 
care să practice întocmai regulile lui şi să trăiască potrivit mode¬ 
lului de om virtuos ce ne-a lăsat şi care, atunci cînd scria, nu 
exista nicăieri în afară de mintea sa. Dacă este adevărat în spe¬ 
culaţie, adică în idee, că crima merită pedeapsa cu moarte, apoi 
acest lucru va fi de asemenea adevărat în realitate, despre orice 
acţiune care există conform cu acea idee de crimă 82 . Cît despre 
alte acţiuni, adevărul acestei propoziţii nu le priveşte. Şi astfel 
se întîmplă cu toate celelalte specii de lucruri care nu au altă 
esenţă în afara ideilor ce se află în mintea oamenilor. 

§ 9. Cunoaşterea noastră nu va fi mai puţin adevărată sau 
certă din cauză că ideile morale sînt create şi denumite de noi. 
Aci însă se va spune că „dacă cunoaşterea morală izvorăşte din 
contemplarea propriilor noastre idei morale şi acestea, ca şi alte 
moduri, sînt create de noi, ce stranii noţiuni vor exista despre 
justiţie şi temperanţă ! Ce confuzie de virtuţi şi vicii dacă fie¬ 
care îşi poate face despre ele ideile care-i plac !“ Nici confuzie, 

nici dezordine în lucrurile înseşi, nici în raţionamentele asupra lor ; 
după cum nici în matematici nu ar fi vreo tulburare în demonstra¬ 
ţie sau vreo schimbare în proprietăţile figurilor şi ale relaţiilor lor 
una cu alta, dacă cineva ar desena un triunghi cu patru colţuri, 
sau un trapez cu patru unghiuri drepte ; ceea ce se cheamă pe 
englezeşte a schimba numirile figurilor, să numeşti pe una din ele 
cu o numire cu care matematicienii numesc de obicei pe alta. Căci 
dacă cineva îşi formează ideea despre o figură cu trei unghiuri din 
care unul este drept şi o numeşte, dacă-i place, dreptunghi sau 
trapez sau oricum altfel, proprietăţile acelei idei şi demonstraţiile 
în jurul ei vor fi aceleaşi ca şi cînd ar fi numit-o „triunghi drept¬ 
unghi". Mărturisesc că schimbarea numelui din oauza nepotrivirii 
limbajului va tulbura la început pe acel care nu ştie ce idee re¬ 
prezintă cuvîntul; însă de îndată ce figura este desenată, conse¬ 
cinţele şi demonstraţia devin simple şi clare. Tocmai acelaşi lucru 
se petrece şi în cunoaşterea morală ; cineva poate să aibă ideea 
să ia de la alţii, fără consiimţămîntul lor, ceea ce le-ă adus munca 
lor cinstită, şi să numească aceasta „dreptate", dacă-i place. Cel ce 
ia aici denumirea fără ideea cuprinsă în ea se va înşela, căci va 
adăuga la acea denumire altă idee a sa proprie. Dezbrăcaţi însă 
ideea de acea denumire, sau luaţi ideea aşa cum se află în mintea 
vorbitorului şi aceleaşi lucruri se vor acorda cu ca ca şi cînd aţi de¬ 
numi-o „nedreptate". Intr-adevăr, denumirile greşite produc de obi¬ 
cei mai multă dezordine în argumentările morale, deoarece ele nu 
pot fi atît de uşor rectificate ca în matematici, unde figura, o dată 
desenată şi văzută, face denumirea inutilă şi fără nici o putere. 
Căci ce nevoie mai avem de un semn cînd lucrul semnificat estfe 
prezent şi la vedere ? In denumirile morale însă treaba aceasta nu 
poate fi făcută atît de uşor şi de repede din oauza multor analize 
necesitate de elaborarea ideilor complexe despre acele moduri. Cu 
toate acestea a denumi greşit oricare din aceste idei, contrar sem¬ 
nificaţiei uzuale a cuvintelor din limbă, nu ne împiedică să do- 
bîndim o cunoaştere certă şi demonstrativă a diverselor lor acorduri 
şi dezacorduri, dacă noi vom păstra cu grijă, ca şi în matematici, 
aceleaşi idei şi le vom urmări în diversele lor relaţii unele cu altele, 
fără să ne lăsăm antrenaţi de denumirile lor. Dacă noi separăm 
doar ideea în cercetare de semnul ce o reprezintă, cunoaşterea 
noastră înaintează către descoperirea adevărului real şi a certitu¬ 
dinii, oricare ar fi sunetele de care ne servim. 

§ 10. Denumirea greşită nu tulbură certitudinea cunoaşterii. Tre¬ 
buie să mai luăm încă aminte, că acolo unde Dumnezeu sau ori¬ 
care alt legislator au definit unele denumiri morale, ei au stabilit 
prin aceasta esenţa acelor specii de care aparţine acea denumire 
şi e periculos să le aplicăm sau să le folosim în alt fel; în alte 
cazuri însă, este o simplă nepotrivire de limbaj de a întrebuinţa 
aceşti termeni de morală contrar obiceiului pămîntului. Dar nici 
chiar aceasta nu tulbură certitudinea cunoaşterii, care poate fi 
totuşi dobîndită prin potrivită cercetare şi comparare a acelor idei, 
chiar dacă sînt greşit denumite. 

§ 11. Ideile de substariţă au arhetipurile lor în afara noastră* 3 . 
în al treilea rînd. Există altfel de idei complexe care, referindu-se 
la arhetipuri dinafara noastră, pot să difere de acele arhetipuri şi 
astfel cunoaşterea acelor idei nu ajunge să fie reală. în acest fel 
sînt ideile noastre despre substanţe, care fiind alcătuite dintr-o 
înmănunchiere de idei simple presupus luate din fenomenele 
naturii, pot totuşi să se deosebească de aceste arhetipuri avînd 
întrunite în ele mai multe idei sau idei diferite faţă de ideile în¬ 
trunite în lucrurile înseşi; de unde urmează că ele deseori nu sînt 
conforme cu lucrurile înseşi. 

§ 12. Cunoaşterea noastră este reală în măsura în care ideile 
noastre se acordă cu arhetipurile. Eu susţin deci că pentru a 
dobîndi idei despre substanţe care, fiind conforme cu lucrurile, ne 
pot procura cunoaşterea reală, nu este destul ca în moduri să îm¬ 
preunăm acele idei care nu sînt incompatibile, cu toate că mai 
înainte nu au existat niciodată sub această formă ; de exemplu : 
ideile de sacrilegiu şi sperjur etc., erau idei tot atît de reale şi 
adevărate înainte ca şi după existenţa unor asemenea fapte. însă 
ideile noastre despre substanţe fiind presupuse că sînt copii şi 
reprezintă arhetipuri dinafara noastră, trebuie totuşi luate din ceva 
care există sau a existat; ele nu trebuie să fie formate din idei 
împreunate după placul gîndurilor noastre, fără să fi fost luate 
după un model real, cu toate că nu vedem nici o incompatibilitate 
într-o asemenea combinaţie. Motivul este că noi nu cunoaştem 
alcătuirea reală a substanţelor de care depind ideile noastre simple 
şi care realmente constituie cauza strînsei lor împreunări una cu 
alta şi de ce altele sînt excluse. Sînt foarte puţine din aceste idei 
de care putem fi siguri că sînt sau nu sînt incompatibile în natură, 
în afară de ceea ce ne învaţă experienţa şi observaţia simţurilor. 



178 


CARTEA IV 


Pe aceasta se întemeiază realitatea cunoaşterii noastre cu privire 
la substanţe, anume că toate ideile noastre complexe despre sub¬ 
stanţe trebuie să fie alcătuite din acele idei simple, şi numai din 
acelea despre care se ştie că coexistă în natură. Şi ideile noastre 
fiind, în acest mod, adevărate, deşi, poate nu copii foarte exacte 
ale substanţelor, sînt totuşi subiecte de cunoaştere reală despre 
substanţe (în măsura în care avem o asemenea cunoaştere). Această 
cunoaştere, după cum s-a arătat deja, se va dovedi că nu merge 
prea departe-; însă atît de departe cit merge, ea va fi totuşi 
cunoaştere reală. Acordul ce găsim între oricare din ideile noastre 
şi alte idei va fi totdeauna obiect de cunoaştere. Dacă aceste idei 
sînt abstracte, cunoaşterea va fi de ordin general. Insă, pentru a 
face ca cunoaşterea să fie reală cu privire la substanţe, ideile tre¬ 
buie luate din existenţa reală a lucrurilor. Orice idei simple au 
fost găsite coexistînd în vreo substanţă, pot fi împreunate din nou, 
cu încredere, formînd astfel idei abstracte despre substanţe. Căci 
orice a fost odată împreunat în natură, poate fi din nou îm¬ 
preunat e4 . 


§ 13. In cercetările noastre asupra substanţelor trebuie să ţinem 
seama de idei fi să nu limităm gîndurile noastre la denumiri, sau 
la speciile ce presupunem că sînt definite de acele denumiri. Dacă 
privim aceasta corect şi cu luare aminte şi nu limităm gîndurile 
şi ideile noastre abstracte la denumiri, ca şi cînd nu ar fi şi nici nu 
ar putea fi nici un alt fel de lucruri decît cele deja determinate de 
către denumirile cunoscute şi, cum am zice, produse de ele, ne-am 
putea gîndi cu mai multă libertate şi mai puţină confuzie la lucruri 
decît o facem poate în prezent. S-ar putea crede că formulez un 
paradox îndrăzneţ, dacă nu un neadevăr foarte periculos, dacă aş 
spune că unii imbecili care au trăit patruzeci de ani împliniţi fără 
să dea vreun semn de raţiune sînt ceva între om şi animal. Această 
prejudecată nu se întemeiază pe nimic altceva decît pe falsa pre¬ 
supunere că aceste două denumiri, „om“ şi „animal" reprezintă 
specii distincte, astfel determinate de esenţe reale, incit între ele 
alte specii nu-şi găsesc loc; pe cînd, dacă noi am face abstracţie de 
acele denumiri şi de presupunere că ar exista asemenea esenţe spe¬ 
cifice create de natură, din care să facă parte în mod exact şi egal 
toate lucrurile cu aceleaşi denumiri, dacă am vrea să nu ne închi¬ 
puim că ar exista un anumit număr de aceste esenţe în care toate 
lucrurile ar fi zvîrlite şi turnate ca intr-un tipar, noi am afla că 
ideea formei, mişcării şi vieţii unui om lipsit de raţiune este o idee 

tot atît de distinctă şi formează o specie de lucruri tot atît de 
distinctă de om şi de animal, pe cit ideea formei unui măgar dotat 
cu raţiune ar fi de diferită fie de aceea a omului, fie de aceea a 
animalului şi ar forma o specie de animal intermediară sau distinctă 
de ambele. 

§ 14. Răspuns la obiecţia în contra afirmaţiei că un imbecil este 
ceva intermediar între om şi animal. Aci toată lumea va fi gata să 
întrebe : „Dacă se presupune că imbecilii sînt ceva intermediar 
între om şi animal, mă rog, ce sînt ei ?“ La care răspund : „imbe¬ 
cil este un cuvînt tot atît de potrivit pentru a semnifica vreun lucru 
diferit de semnificaţia «om» sau «animal», pe cît denumirile 
«om» şi «animal» sînt destinate să aibă semnificaţii diferite una de 
alta“. Acest lucru privit cu atenţie ar rezolva problema arătînd 
ce înţeleg eu, fără mai multă osteneală. Nu sînt însă atît de străin 
de zelul unor oameni, care-i face să tragă consecinţe şi să vadă 
religia ameninţată de cîte ori îndrăzneşte cineva să părăsească for¬ 
mele lor de limbaj, fără să mai prevăd cu ce insulte va fi pro¬ 
babil întîmpinată o asemenea propunere. Este neîndoios că se va 
întreba : „dacă imbecilii sînt ceva intermediar între om şi animal, 
ce se va întîmpla cu ei pe lumea cealaltă ?“ 65 La care răspund : 
întîi, nu-mi aparţine să ştiu, sau să cercetez. De cad sau de rămîn 
în picioare, aceasta priveşte pe stăpînul lor 60 . Situaţia lor nu va 
deveni nici mai bună, nici mai rea, dacă noi hotărîm sau nu ceva 
despre ea. Ei sînt în mîinile unui creator sincer şi a unui tată gene¬ 
ros, care nu dispune de creaturile sale potrivit opiniilor şi gîn- 
durilor noastre înguste şi nici nu le distruge potrivit cu denumirile 
şi speciile născocite de noi. Iar noi care ştim atît de puţin despre 
lumea prezentă în care trăim, nu vom fi, cred eu, atît de prezum- 
ţioşi decît să căutăm să definim diferitele stări în care vor ajunge 
creaturile cînd vor ieşi de pe scena vieţii. Poate să ne ajungă că el 
a învăţat pe toţi cei capabili de învăţătură, de cuvînt şi de raţiona¬ 
ment că se vor înfăţişa la o judecată şi vor primi fiecare potrivit 
cu ceea ce ^iu făcut în viaţă 87 . 

§ 15. Dar răspund în al doilea rînd: importanţa întrebării 
acestor oameni (adică : vreţi să-i lipsiţi pe imbecili de o viaţă 
viitoare ?“) se întemeiază pe una din următoarele două presu¬ 
puneri, ambele false. Prima este că toate lucrurile care au forma 
exterioară şi aparenţa unui om trebuie să fie destinate unei viitoare 
existenţe nemuritoare, după această viaţă. Sau, în al doilea rînd, 

că orice naşte din om trebuie să fie astfel. înlăturaţi aceste închi¬ 
puiri şi asemenea chestiuni vor deveni neîntemeiate şi ridicole. 
Poftesc deci pe cei ce gîndesc că între ei şi imbecili nu este nimic 
mai mult decît o diferenţă accidentală (esenţa amîndurora fiind 
exact aceeaşi), să aprecieze dacă-şi pot închipui nemurirea legată 
de vreo formă exterioară a corpului. Presupun că numai a le pro¬ 
pune acest lucru este destul ca ei să-l respingă. Nimeni încă din 
cei despre care am auzit, oricît de mult ar fi ei cufundaţi în mate¬ 
rialitate, nu a atribuit această excelentă calitate vreunei forme a 
grosolanelor părţi sensibile exterioare, ca să afirme că viaţa eternă 
este datorată acelei forme sau este o consecinţă necesaTă a ei, sau 
că, în altă viaţă, orice masă de materie, după descompunerea ei 
aci, ar fi din nou readusă într-o stare eternă, înzestrată cu sensi¬ 
bilitate, percepere şi cunoaştere numai pentru că a fost turnată 
într-o formă sau alta şi a posedat o asemenea înfăţişare a părţilor 
sale vizibile. O astfel de opinie, care leagă nemurirea de o anume 
formă superficială, exclude orice consideraţie privitoare la suflet şi 
spirit, singurele lucruri pe al căror temei au fost, pînă acum, soco¬ 
tite unele fiinţe corporale nemuritoare şi altele nu. Aceasta în¬ 
seamnă să atribuim mai mult exteriorului decît interiorului lucru¬ 
rilor. A aşeza calitatea cea mai înaltă a unui om mai mult în forma 
exterioară a corpului său decît în desăvîrşirile lăuntrice ale sufle¬ 
tului său, nu înseamnă mai puţin decît să legi marele şi nepreţuitul 
avantaj al nemuririi şi al vieţii veşnice, avantaj ce omul posedă spre 
deosebire de celelalte fiinţe materiale, să legi acest avantaj, zic, 
de tăietura bărbiei sau de croiala hainei. Căci aceasta sau altă 
formă exterioară a corpului nostru nu poartă în sine speranţe de 
durată eternă, după cum croiala costumului unui om nu-i poate da 
temeiuri raţionale de a imagina că costumul nu se va uza niciodată 
sau că-1 va face pe el nemuritor. Se va spune poate că nimeni nu 
crede că forma face vreun lucru nemuritor, însă forma este semnul 
unui suflet raţional lăuntric, care este nemuritor. Mă întreb cine a 
făcut-o să fie semnul unui asemenea lucru, căci numai ^ afirma nu 
este suficient. Se cer cîteva probe pentru a convinge pe cineva despre 
aceasta. Nici o formă ce cunosc nu vorbeşte vreun astfel de limbaj. 
Căci se poate conchide tot atît de raţional că corpul mort al unui 
om, în care nu se poate găsi mai multă aparenţă sau acţiune a 
vieţii decît se află într-o statuie, posedă în el un suflet viu, din 
cauza formei sale, şi că într-un imbecil se află un suflet raţional 
deoarece el are exteriorul unei creaturi raţionale, cu toate că 

acţiunile sale în tot cursul vieţii poartă în ele ceea ce se poate 
găsi la multe animale. 

§ 16. Monştrii 6S . „Dar imbecilul este ieşit din părinţi raţionali 
şi de aceea trebuie să conchidem că posedă un suflet raţional". Nu 
ştiu după oare logică trebuie să conchideţi astfel. Sînt sigur că 
aceasta este o concluzie pe care oamenii nu o recunosc nicicînd. 
Căci dacă ar recunoaşte aceasta, nu s-ar mîndri, aşa cum o fac 
peste tot, că ei disting produsele rău conformate şi diforme. „Da, 
dar aceştia sînt monştrii". Fie şi aşa ; dar ce se va întîmpla atunci 
cu bîlbîitul, cu neinteligentul, cu neinfluenţabilul d-tră imbecil ? 
Un defect al corpului face din el un monstru, iar un defect al 
minţii, nu ? {Ea, care este partea cea mai nobilă şi mai 
esenţială, cum se spune îndeobşte.) Va face lipsa unui nas sau a 
unei cefe, un monstru, şi un asemenea produs va fi scos din rîndui 
oamenilor; iar lipsa de raţiune şi intelect, nu ? Aceasta înseamnă 
să ne reîntoarcem la ceea ce a fost criticat chiar acum; să 
dăm consideraţie formei şi să apreciem un om numai după exte¬ 
riorul său. Pentru a arăta că, potrivit felului de a raţiona în această 
materie, oamenii într-adevăr pun tot accentul pe formă şi reduc 
întreaga esenţă a speciilor umane la forma exterioară, oricît de ira¬ 
ţională ar fi această procedare şi oricît ar nega-o ei, trebuie numai 
să urmărim ideile şi practica lor puţin mai departe şi atunci lucrul 
va apărea cu evidenţă. Imbecilul bine conformat este un om, are 
un suflet raţional, cu toate că nu pare să fie aşa. „Aceasta este în 
afară de orice îndoială !“, spui d-ta. Fă-i însă urechile puţin mai 
lungi şi mai ascuţite şi nasul puţin mai turtit de cum trebuie şi 
atunci începi să şovăi ; fă-i faţa şi mai îngustă, mai turtită şi mai 
lungă, atunci vei fi în îndoială ; adaugă-i mereu din caracterele 
unei brute şi capul să fie complet ca al altui animal, atund el îndată 
devine monstru ; şi după demonstraţia d-tale, el nu are suflet 
raţional şi trebuie să fie nimicit. Acum vă întreb, unde vom afla 
măsura justă a ultimelor limite a acelei forme care poartă cu sine 
un suflet raţional ? Căci, au fost născute foetusuri umane, jumă¬ 
tate om şi jumătate animal, iar altele avînd trei părţi din om şi o 
parte din animal şi astfel este posibil ca ele să se apropie în toate 
chipurile de una sau alta dintre forme, iar în ele se pot găsi ase¬ 
mănări cu omul sau cu animalul, amestecate în diverse proporţii. 
In această situaţie aş fi bucuros să ştiu care sînt acele trăsături 
precise care, potrivit unei astfel de ipoteze, sînt sau nu sînt capa¬ 
bile să caracterizeze un suflet raţional ? Care este semnul exterior 

şi sigur că înăuntru se află sau nu un astfel de suflet ? Căci, pînă 
vom afla aceasta, noi vorbim despre om la întîmplare ; şi mi-e 
teamă că vom face la fel mereu, pînă cînd vom părăsi anumite 
sunete şi închipuirile despre existenţa în natură a unor specii sta¬ 
bilite şi fixe, despre care nu ştim ce sint. Căci, în definitiv, eu 
doresc să se ţină seamă că acei care cred că au răspuns la dificul¬ 
tate că un foetus diform este un monstru, cad în aceeaşi greşeală 
împotriva căreia ei argumentează, deoarece creează o specie inter¬ 
mediară între om şi animal. Căci ce este, mă rog, monstrul lor în 
cazul de faţă (dacă cuvîntul „monstru" are vreun înţeles) decît 
ceva nici om, nici animal, dar care are ceva de la fiecare ? Şi toc¬ 
mai astfel este imbecilul mai sus-menţionat. Atît este de necesar 
să părăsim noţiunea comună despre specii şi esenţe, dacă vrem 
să privim cu adevărat în natura lucrurilor şi să le cercetăm, prin 
ceea ce facultăţile noastre pot descoperi în ele, astfel cum ele 
există iar nu prin închipuirile lipsite de temei care au fost adoptate 
cu privire la ele. 

§ 17. Cuvinte şi specii. Am menţionat acestea aci, deoarece eu 
cred că trebuie să fim foarte prudenţi faţă de cuvinte şi specii, în 
înţelesul lor comun cu care noi am fost obişnuiţi, pentru a nu ne 
lăsa înşelaţi de ele. Pentru că eu sînt înclinat a crede că aci găsim 
un mare obstacol în calea cunoaşterii distincte, în special referitor 
la substanţe ; şi de acolo s-au iscat o mare parte din dificultăţile 
cu privire la adevăr şi certitudine. Dacă noi ne am obişnui să sepa¬ 
răm de cuvinte gîndurile şi raţionamentele noastre, am putea într-o 
mare măsură să înlăturăm în parte acest neajuns din sînul gîndu- 
rilor noastre ; dar totuşi ne-ar tulbura în discuţiile noastre cu alţii 
atîta vreme cît păstrăm opinia că speciile şi esenţele lor ar fi ceva 
deosebit de ideile noastre abstracte (astfel cum sînt ele) 89 cu 
denumiri ataşate lor pentru a le servi de semne. 

§ 18. Recapitulare. Oriunde percepem acordul sau dezacordul 
oricăror din ideile noastre, acolo se află cunoaştere certă ; şi ori¬ 
unde noi sîntem siguri că acele idei se acordă cu realitatea lucru¬ 
rilor, acolo se află cunoaştere certă, reală. Am indicat aici semnele 
distinctive ale acordului ideilor noastre cu realitatea lucrurilor şi 
prin aceasta cred că am arătat în ce constă certitudinea, adevărata 
certitudine. Orice ar fi pentru alţii, pentru mine, mărturisesc că, 
pînă acum, certitudinea a fost unul din acele desiderata de care 
găsesc că am mare nevoie. 

§ 1. Ce este adevărul. „Ce este adevărul ?“ este o întrebare 
veche de multe secole. Deoarece toată omenirea caută, sau pre¬ 
tinde să caute, răspunsul la această întrebare, merită să examinăm 
cu grijă în ce constă el şi astfel să ne informăm asupra naturii sale 
şi prin aceasta să observăm în ce fel mintea deosebeşte adevărul de 
neadevăr. 

§ 2. O justă împreunare şi despărţire a semnelor, adică a ideilor 
şi cuvintelor. Mie îmi pare că adevărul, în strictul înţeles al cuvîn- 
tului, nu înseamnă altceva decît împreunarea sau despărţirea sem¬ 
nelor, după cum lucrurile semnificate de ele se acordă sau nu se 
acordă unul cu altul. împreunarea şi despărţirea semnelor la care 
mă gîndesc aci se numeşte cu altă vorbă „propoziţie" 71 . Astfel 
că adevărul aparţine în mod propriu numai propoziţiilor, care sînt 
de două feluri, şi anume mintale şi verbale ; după cum sînt două 
feluri de semne de care se face uz în mod obişnuit, şi anume 
ideile şi cuvintele. 

§ 3. Care formează propoziţiile mintale sau verbale. Pentru a 
ne forma o noţiune clară despre adevăr, este foarte necesar să con¬ 
siderăm adevărul gîndirii şi adevărul cuvintelor, separat unul de 
altul 72 . Este însă totuşi foarte dificil să tratăm despre ele aparte, 
din cauză că este inevitabil să facem uz de cuvinte cînd tratăm 
despre propoziţii mintale ; şi atunci exemplele date despre propo¬ 
ziţiile mintale încetează imediat de a fi numai mintale şi devin 
verbale. Căci, o propoziţie mintală nefiind altceva decît un simplu 
examen al ideilor dezbrăcate de denumiri, astfel cum se află ele 
în mintea noastră, ideile pierd natura lor de propoziţii pur mintale 
de îndată ce sînt turnate în cuvinte. 

§ 4. Este foarte greu să tratăm despre propoziţii 'mintale. Şi ceea 
ce face şi mai greu să tratăm, în mod separat, despre propoziţiile 
mintale şi verbale, este că majoritatea oamenilor, dacă nu toţi, în 
cugetările şi raţionamentele interioare, folosesc cuvinte în loc de 
idei, cel puţin atunci cînd subiectul meditărilor lor conţine în el 
idei complexe. Aceasta este o mare dovadă a imperfecţiei şi incerti¬ 
tudinii ideilor noastre de acest fel şi poate, dacă este folosită cu 



184 


CARTEA IV 


atenţie, să ne servească drept semn pentru a ne arăta oare sînt 
acele lucruri despre care avem idei clare şi bine stabilite şi care 
nu. Uâci dacă vrem să observăm cu interes calea pe care o ia min¬ 
tea noastră cînd gîndeşte şi raţionează, vom găsi, bănuiesc, că 
atunci cînd formăm vreo propoziţie înăuntrul propriilor noastre 
gînduri despre alb şi negru, dulce sau amar, despre un triunghi 
sau cerc, mai putem forma în mintea noastră (şi deseori o facem) 
însăşi ideea, fără a reflecta asupra denumirilor. Cînd vrem însă să 
considerăm sau să facem propoziţii cu privire la ideile mai com¬ 
plexe, cum de pildă despre om, vitriol, curaj, glorie, noi punem de 
obicei denumirea în locul ideii ; pentru că ideile reprezentate de 
aceste denumiri fiind în cea mai mare parte imperfecte, confuze 
şi nedeterminate, noi reflectăm asupra înseşi denumirilor lor, pen¬ 
tru că ele sînt mai clare, certe şi distincte şi se prezintă mai repede 
gîndirii noastre decît ideile pure ; şi astfel noi folosim aceste cu¬ 
vinte în locul ideilor înseşi, chiar cînd am vrea să medităm şi să 
raţionăm în noi înşine şi să facem tacit propoziţii mintale. După 
cum a fost deja notat, în substanţe lucrul este cauzat de imper- 
fecţia ideilor noastre, deoarece noi punem denumirea în locul esen¬ 
ţei reale, despre care nu avem nici o idee. In moduri el este cauzat 
de marele număr de idei simple ce sînt necesare pentru a realiza 
modurile. Căci multe din, ele fiind compuse, denumirea apare mult 
mai uşor decît ideea însăşi, care cere timp şi atenţie pentru a fi 
reamintită şi înfăţişată minţii în mod exact; aceasta chiar la acei 
oameni care şi-au dat şi mai înainte osteneala să o facă ; şi este cu 
totul imposibil de realizat pentru acei oare, cu toate că au gata 
pregătite în memorie cea mai mare parte a cuvintelor comune din 
limba lor, totuşi nu s-au ostenit poate în toată viaţa lor să exami¬ 
neze care idei precise sînt semnificate de cea mai mare parte din 
cuvinte. Cîteva noţiuni confuze sau obscure au servit ţelurile lor. 
Şi mulţi care vorbesc mult despre religie şi conştiinţă, despre 
biserică şi credinţă, despre putere şi justiţie, despre piedici, obsta¬ 
cole şi caractere, melancolie şi mînie, ar găsi mare sărăcie în gîn- 
durile şi meditaţiile lor, dacă ar fi poftiţi să gîndească numai asu¬ 
pra lucrurilor înseşi şi să lase deoparte acele cuvinte cu care 
încurcă pe alţii şi deseori se încurcă pe ei înşişi. 

§ 5. Ele nefiind altceva decît împreunarea sau despărţirea 
ideilor fără ajutorul cuvintelor. Să revenim însă la cercetarea ade¬ 
vărului. Noi trebuie să remarcăm, am zis, două feluri de propoziţii 
de care sîntem capabili. Pe de o parte, avem propoziţii mintale in 

care ideile din intelectul nostru sînt, fără a întrebuinţa cuvinte, 
împreunate sau despărţite de minte care percepe sau apreciază 
acordul sau dezacordul lor. 

în al doilea rînd, avem propoziţii verbale, care sînt cuvinte, 
semnele ideilor noastre, împreunate sau despărţite în propoziţii 
afirmative sau negative. Prin acest mod de a afirma sau a nega, 
aceste cuvinte, făcute de sunete, sînt, ca să spunem aşa, împreunate 
sau despărţite unul de altul. Astfel, propoziţia verbală constă în 
împreunarea sau despărţirea acestor semne, după cum lucrurile ce 
le semnifică sînt în acord sau dezacord. 

§ 6. Cînd conţin propoziţiile mintale sau verbale un adevăr 
real ? Oricine se poate convinge prin propria sa experienţă 
că mintea, fie percepînd, fie presupunînd acordul sau dezacordul 
dintre ideile sale, le organizează tacit, în sine, într-un fel de pro¬ 
poziţie afirmativă sau negativă, ceea ce am încercat să exprim 
prin termenii „a împreuna" şi „a despărţi". însă această acţiune a 
minţii, atît de familiară oricărui om dotat cu gîndire şi raţiune, 
este mai uşor de conceput dacă reflectăm la ceea ce se petrece în 
noi cînd afirmăm sau negăm, decît dacă o explicăm prin cuvinte. 
Cînd un om are în mintea sa ideea a două linii, să spunem latura 
şi diagonala unui pătrat, şi constată că diagonala este lungă de un 
inch, el poate avea şi ideea diviziunii acestei linii într-un anumit 
număr de părţi egale, de exemplu în cinci părţi, zece, o sută, o 
mie sau oricare alt număr şi poate avea ideea că această linie de 
un inch poate fi divizibilă sau nedivizibilă 73 în atîtea părţi egale 
încît un anumit număr din acele părţi să fie egal cu latura. De 
cîte ori el percepe, crede sau presupune că un asemenea fel de 
diviziune se acordă cu ideea sa despre acea linie, el leagă sau 
desparte, ca să spun aşa, acele două idei, adică ideea despre linie 
şi ideea despre acel fel de diviziune, şi astfel formează o propoziţie 
mintală care este adevărată sau falsă, după cum un asemenea fel 
de diviziune — în părţi alicote — se acordă sau nu în realitate 
cu acea linie. Cînd ideile sînt astfel împreunate sau despărţite în 
minte, după cum ele sau lucrurile pe care le semnifică se acordă 
sau nu, avem, ceea ce se poate numi, un „adevăr mintal". însă 
adevărul cuvintelor înseamnă ceva mai mult şi aceasta este afirma¬ 
rea sau negarea cuvintelor unele prin altele, după cum ideile pe care 
le semnifică se acordă sau nu se acordă ; şi acest adevăr este de 
două feluri : fie pur verbal şi neînsemnat — despre care voi vorbi 

(Cap. X) —, fie real şi instructiv şi formează obiectul acelei 
cunoaşteri reale de care am vorbit deja 74 . 

§ 7. Obiecţie în privinţa adevărului verbal; astfel definit el 
poate fi în întregime himeric. Din nou va fi aci motiv să apară 
aceeaşi îndoială cu privire la adevăr, după cum s-a întîmplat cu 
privire la cunoaştere, şi se va obiecta că : „dacă adevărul nu este 
altceva decît unirea sau despărţirea cuvintelor, după cum ideile ce 
le semnifică se acordă sau nu se acordă în mintea oamenilor, cunoaş¬ 
terea adevărului nu este un lucru atît de preţios pe cit se crede, şi 
nici nu merită ostenelile şi timpul cheltuit de oameni în căutarea 
lui, deoarece, după această socoteală, el nu duce la mai mult decît 
la conformitatea cuvintelor cu himerele creierului uman. Cine nu 
ştie cu ce ciudate noţiuni sînt pline capetele multor oameni şi de 
ce idei stranii este capabil creierul tuturor oamenilor ? Dar dacă 
rămînem aci, nu cunoaştem adevărul nici unui lucru de pe urma 
acestei reguli, afară de lumea iluzorie din propria noastră imagi¬ 
naţie ; nici nu posedăm alt adevăr decît acela care priveşte hime¬ 
rele şi centaurii tot atît de mult ca pe oameni şi cai. Căci aceste 
lucruri şi altele asemănătoare pot fi idei în capul nostru şi să-şi 
afle acolo acordul şi dezacordul lor, tot atît de bine ca şi ideile 
despre fiinţe reale şi astfel să se facă despre ele propoziţii tot 
atît de adevărate 75 . Şi va fi o propoziţie tot atît de adevărată în în¬ 
tregime : „toţi centaurii sînt animale* 1 , ca şi : „toţi oamenii sînt 
animale" ; şi certitudinea uneia va fi tot atît de mare ca aceea a 
celeilalte. Căci în ambele propoziţii cuvintele sînt împreunate 
potrivit cu acordul ideilor în mintea noastră ; şi acordul ideii de 
„animal" cu aceea de „centaur" este tot atît de clar şi vizibil pen¬ 
tru minte, ca şi acordul ideii de „animal" cu aceea de „om" ; şi 
astfel aceste două propoziţii sînt deopotrivă de adevărate, deopo¬ 
trivă de certe. Dar de ce folos ne sînt nouă toate adevărurile de 
felul acesta ? 

§ 8. Răspuns. Adevărul real priveşte ideile conforme cu lucru¬ 
rile. Cu toate că poate fi suficient ceea ce a fost spus în capitolul 
precedent pentru a distinge cunoaşterea reală de cea imaginară ca 
răspuns la această îndoială şi pentru a distinge adevărul real de 
cel himeric sau (dacă preferaţi) pur nominal, ambele adevăruri 
sprijinindu-se pe acelaşi temei, totuşi poate nu e nepotrivit să exa¬ 
minăm din nou aici că, deşi cuvintele noastre nu înseamnă altceva 
decît ideile noastre, totuşi fiind destinate de ele să semnifice 

lucruri, adevărul conţinut în cuvinte, atunci cînd sînt introduse în 
propoziţii, va fi numai verbal cînd cuvintele semnifică idei 
din minte care nu sînt conforme cu realitatea lucrurilor. De aceea 
adevărul ca şi cunoaşterea pot foarte bine fi deosebite prin terme¬ 
nii „verbal" şi „real". Fiind numit verbal numai acel adevăr în 
care termenii sînt uniţi potrivit cu acordul sau dezacordul ideilor 
pe care le semnifică, fără a considera dacă ideile noastre sînt astfel 
încît să aibă în realitate o existenţă în natură sau să poată 
avea. Numai atunci propoziţiile conţin un adevăr real cînd 
aceste semne sînt împreunate, după cum ideile noastre se acordă, 
şi cînd ştim că ideile noastre sînt astfel încît pot avea o existenţă 
în natură ; ceea ce despre substanţe nu putem şti decît cunoscînd 
că asemenea substanţe au existat. 

§ 9. Neadevărul înseamnă a împreuna denumirile în alt fel decît 
se acordă ideile lor. Adevărul constă în desemnarea prin cuvinte a 
acordului sau dezacordului ideilor aşa cum este realmente. Neade¬ 
vărul constă în desemnarea prin cuvinte a acordului sau dez¬ 
acordului ideilor, altfel decît este. In măsura în care aceste idei, 
astfel desemnate prin sunete, se acordă cu arhetipurile lor şi numai 
in această măsură, adevărul este real. Cunoaşterea acestui adevăr 
constă în a şti ce idei sînt semnificate de cuvinte şi în a percepe 
acordul sau dezacordul acelor idei, astfel cum este consemnat de 
acele cuvinte. 

§ 10. Despre propoziţiile generale trebuie să vorbim mai pe 
larg 76 . Deoarece, însă, cuvintele sînt privite ca fiind marile căi de 
acces către adevăr şi cunoaştere şi fiind stabilit că noi, în dobîn- 
direa şi comunicarea adevărului şi în mod obişnuit cînd raţionăm 
asupra lui, ne servim de cuvinte şi propoziţii, voi cerceta mai pe 
larg în ce constă certitudinea adevărului real cuprins în propoziţii 
şi unde se poate găsi; şi mă voi sili să arăt despre care fel de pro¬ 
poziţii universale sîntem în măsură să fim siguri de adevărul lor 
real sau de neadevărul lor. 

Voi începe cu propoziţiile generale ca fiind acelea care folosesc 
cel mai mult gîndurilor noastre şi dau de lucru speculaţiilor 
noastre. Adevărurile generale sînt cele mai căutate de minte, ca 
fiind cele care măresc cel mai mult cunoaşterea noastră, iar prin 
caracterul lor expresiv, lămurindu-ne imediat asupra multor detalii, 
ele măresc perspectiva noastră şi ne scurtează drumul către 
cunoaştere. 

§ 11. Adevăr moral şi adevăr metafizic 77 . Pe lingă adevărul 
luat în sensul strict, menţionat mai sus, mai există şi alte feluri de 
adevăr, de pildă : 1) Adevărul moral, care înseamnă a vorbi despre 
lucruri potrivit cu convingerile din propria noastră minte, cu toate 
că propoziţia ce pronunţăm nu este de acord cu realitatea lucru¬ 
rilor. 2) Adevărul metafizic care nu este altceva decît existenţa 
reală a lucrurilor conforme cu ideile de care noi am legat denu¬ 
mirile lor. Cu toate că aceasta pare să constea chiar în existenţa 
lucrurilor, totuşi, atunci cînd vom privi mai îndeaproape, se va vădi 
că cuprinde o propoziţie subînţeleasă, prin care mintea leagă acel 
lucru particular de ideea ce şi-o stabilise dinainte, denumind-o. 
Insă, aceste consideraţii despre adevăr, fie că au fost luate în 
seamă mai sus, fie că nu corespund mult cu intenţiile noastre 
actuale, poate fi suficient că noi numai le-am menţionat aci. 


CAPITOLUL VI 

DESPRE PROPOZIŢIILE UNIVERSALE, ADEVĂRUL 
ŞI CERTITUDINEA LOR 


§ I. E necesar pentru cunoaştere să vorbim despre cuvinte. Cu 
toate că examinarea şi aprecierea ideilor prin ele înseşi, care lasă 
cu totul deoparte denumirile lor, este calea cea mai bună şi sigură 
către cunoaşterea clară şi distinctă, totuşi eu cred că este foarte 
rar practicată din cauza obiceiului ce s-a înrădăcinat de ia folosi su¬ 
nete pentru idei. Oricine poate observa cit de obişnuit se folosesc 
cuvintele în locul ideilor înseşi, chiar cînd oamenii gîndesc şi 
raţionează în sinea lor; în special dacă ideile sînt foarte complexe 
şi formate dintr-un număr mare de idei simple. Aceasta face ca 
atît cercetarea cuvintelor cit şi a propoziţiilor să fie o parte atît 
de necesară din studiul cunoaşterii, incit este foarte greu să vor¬ 
beşti inteligibil de una, fără să explici pe cealaltă. 

§ 2. Adevărurile generale sînt greu de înţeles dacă nu sînt 
exprimate prin propoziţii verbale. Toată cunoaşterea ce posedăm 
fiind numai aceea a unor adevăruri particulare sau generale, este 
evident că orice am putea face cu privire la adevărurile particulare 
pentru a le înţelege, adevărurile generale, pe drept cele mai cău¬ 
tate, nu le putem face binecunoscute, iar dacă nu sînt concepute 

şi exprimate în cuvinte, ele sînt foarte rar înţelese. De aceea, exa- 
minînd cunoaşterea noastră, nu este în afara drumului nostru să 
cercetăm adevărul şi certitudinea propoziţiilor universale. 

§ 3. Certitudinea este dublă 7e , despre adevăr şi despre cu¬ 
noaştere. în acest caz, pentru a nu fi induşi în eroare de ceea ce 
constituie peste tot un pericol, adică de nesiguranţa termenilor, 
este potrivit să observăm că certitudinea este dublă : certitudine 
despre adevăr şi certitudine despre cunoaştere. Există certitudine 
despre adevăr atunci cînd cuvintele sînt astfel împreunate în pro¬ 
poziţii, incit să exprime exact acordul sau dezacordul ideilor pe 
care le semnifică, aşa cum este el realmente. Certitudine despre 
cunoaştere înseamnă să percepem acordul sau dezacordul ideilor 
aşa cum este exprimat în vreo propoziţie. Aceasta numim noi de 
obicei „a cunoaşte" sau ,,a fi sigur de adevărul vreunei propoziţii". 

§ 4. Nu putem şti despre nici o propoziţie că este adevărată, 
dacă nu ne este cunoscută esenţa fiecărei specii menţionate în ea. 
Fiindcă nu putem fi siguri de adevărul nici unei propoziţii gene¬ 
rale decît dacă cunoaştem limitele exacte şi întinderea speciilor 
semnificate de termenii lor, este necesar să cunoaştem esenţa 
fiecărei specii, căci esenţa este aceea care alcătuieşte şi limitează 
specia 79 . Aceasta nu este greu de făcut cu privire la toate ideile 
şi modurile simple. Deoarece, în acestea, esenţa reală şi cea nomi¬ 
nală 80 fiind aceeaşi, sau, ceea ce este totuna, ideea abstractă, sem¬ 
nificată de termenul general, fiind singura esenţă şi limită care 
există sau poate fi presupusă în specii, nu poate fi nici o îndoială 
cit de departe se extind speciile, sau ce lucruri se înţeleg prin fie¬ 
care termen ; aceşti termeni este evident, sînt toţi acei care au o 
conformitate exactă cu ideea pe care o semnifică şi nu cu alta. în 
substanţele însă în care o esenţă reală distinctă de cea nominală 
este presupusă că constituie, determină şi limitează speciile, 
extensiunea sferei cuvîntului general este foarte incertă, de¬ 
oarece, necunoscînd această esenţă reală, noi nu putem şti 
ce se întîmplă sau nu se întîmplă cu acea specie şi, în 
consecinţă, ce se poate afirma sau nu cu certitudine despre ea. 
Astfel, cînd vorbim despre un om, sau despre aur, sau despre ori¬ 
care altă specie de substanţe naturale, ca fiind presupusă alcătuită 
dintr-o esenţă precisă şi reală pe care natura o acordă regulat 
fiecărui individ de acel fel şi care îl face să aparţină acelei specii, 
noi nu putem fi siguri de adevărul nici unei afirmaţii sau negaţii 

cu privire la substanţe. Căci omul sau aurul, luaţi în acest sens 
drept specii de lucruri alcătuite din esenţe reale, diferite de ideea 
complexă din mintea vorbitorului, înseamnă un nu ştiu ce; şi 
întinderea acestor specii în asemenea limite este atît de necu¬ 
noscută şi nedeterminată încît este imposibil să afirmăm, cu cît de 
mică certitudine, că toţi oamenii sînt raţionali, sau că tot aurul este 
galben. Acolo unde esenţa nominală este menţinută drept limită a 
fiecărei specii şi unde oamenii nu extind aplicaţia vreunui termen 
general mai departe de lucrurile particulare în care se poate găsi 
ideea complexă semnificată de termen, acolo ei nu sînt în pericol 
de a se înşela asupra limitelor fiecărei specii, nici nu pot fi în 
dubiu, pentru acest motiv, dacă vreo propoziţie este adevărată sau 
nu. Am preferat să explic această incertitudine a propoziţiilor, în 
acest chip scolastic şi am folosit intenţionat termenii de „esenţe" 
şi „specii", pentru a arăta absurditatea şi neajunsul de a ne gîndi 
la propoziţii ca la vreun alt fel de realităţi, care ar fi alt¬ 
ceva decît simple idei abstracte înzestrate cu denumiri. A 
presupune că speciile lucrurilor sînt altceva decît rînduirea 
lor sub denumiri generale, după cum ele se acordă cu unele 
idei abstracte, înseamnă a confunda adevărul şi a introduce incer¬ 
titudinea în toate propoziţiile generale care se pot forma despre 
specii. De aceea, cu toate că faţă de oamenii lipsiţi de cultură sco¬ 
lastică se poate vorbi despre aceste lucruri mai bine şi mai clar, 
totuşi, deoarece acele noţiuni greşite despre esenţe sau specii au 
prins rădăcini în mintea celor mai mulţi oameni care au primit 
oarecare cunoştinţe superficiale de la acea cultură care a prevalat 
în această parte a lumii, este bine ca ele să fie descoperite şi înlă¬ 
turate pentru a' face loc acelui mod de a folosi cuvintele care 
aduce cu sine certitudinea. 

§ 5. Aceasta priveşte mai cu seamă substanţele. Deci, de cîte 
ori denumirile substanţelor sînt menite să specifice substanţele 
care sînt presupuse a fi alcătuite din esenţe reale pe care nu le 
cunoaştem, denumirile nu pot să aducă certitudine intelectului; iar 
despre adevărul propoziţiilor generale formate din asemenea ter¬ 
meni, noi nu putem fi siguri. Motivul este simplu. Căci, cum 
putem noi fi siguri că această calitate sau alta se află în aur, cînd 
noi nu ştim ce este sau nu este aurul ? Deoarece, în continuarea 
acestui fel de a vorbi, nimic nu este aur afară de ceea ce participă 
la o esenţă, pe care -noi, necunoscînd-o, nu putem şti unde este şi 
unde nu, şi astfel nu putem fi siguri că vreo particulă de materie 

pe lume este sau nu este, în acest sens, aur, fiind incurabil igno¬ 
ranţi dacă ea posedă sau nu ceea ce face ca un lucru să fie numit 
„aur“, adică acea esenţă reală a aurului despre care noi nu avem 
nici o idee. Tot aşa îi este imposibil unui orb să spună la ce floare 
se poate găsi sau nu culoarea unei pansele, în timp ce el nu are 
nici un fel de idee despre culoarea unei pansele. Sau, dacă noi am 
putea (ceea ce este imposibil) să ştim cu certitudine unde se află 
o esenţă reală pe care noi nu o cunoaştem, adică în care parte de 
materie se află esenţa reală a aurului, totuşi nu am putea fi siguri 
că această calitate sau alta ar putea fi cu adevărat afirmată despre 
aur ; deoarece ne este imposibil să ştim dacă această calitate sau 
idee, ori alta, are o conexiune necesară cu o esenţă reală, despre 
care nu avem nici o idee, oricare ar fi speciile despre care ne 
putem imagina că au fost create de această presupusă esenţă 
reală 81 . 

§ 6. Se poate cunoaşte adevărul cîtorva propoziţii universale cu 
privire la substanţe. Pe de altă parte, cînd denumirile substanţelor 
sînt folosite aşa cum ar trebui pentru ideile ce oamenii au în minte, 
cu toate că aceste denumiri poartă în ele semnificaţii clare şi deter¬ 
minate, totuşi ele nu ne vor putea servi pentru a forma multe pro¬ 
poziţii universale de-al căror adevăr să putem fi siguri. Nu pentru 
că în această întrebuinţare a lor noi sîntem nehotărîţi cu privire 
la lucrurile ce sînt semnificate de ele, ci pentru că ideile com¬ 
plexe semnificate de denumiri sînt combinaţii de idei simple din 
acelea care nu poartă cu ele vreo conexiune sau repulsie decît 
faţă de foarte puţine alte idei. 

§ 7. Deoarece coexistenţa ideilor poate fi cunoscută în foarte 
puţine cazuri. Ideile complexe potrivit semnificate de denumirile 
speciilor de substanţe, sînt înmănunchieri de acel fel de calităţi care 
au fost observate că există într-un substrat necunoscut pe care îl 
numim „substanţă". Dar, ce alte calităţi coexistă necesar cu astfel 
de combinaţii nu putem şti cu exactitate, afară numai dacă vom 
putea descoperi dependenţa lor naturală ; ceea ce putem face în 
foarte mică măsură privitor la calităţile lor primare, iar în toate 
calităţile lor secundare nu putem descoperi nici o conexiune, pen¬ 
tru motivele menţionate (cap. III) : 1) deoarece noi nu cunoaştem 
alcătuirea reală a substanţelor, de care depinde în mod special 
fiecare calitate secundară ; 2) dacă am şti' aceasta, nu ne-ar servi 
decît pentru cunoaşterea experimentală (nu universală) şi nu ar 

depăşi cu certitudine acest simplu caz, fiindcă intelectul nostru 
nu poate descoperi nici o conexiune de cunoscut între vreo calitate 
secundară şi vreo modificare, oricare ar fi ea, a vreunei calităţi 
primare. Şi de aceea se pot alcătui numai foarte puţine propoziţii 
generale privitor la substanţe, care să poarte în ele certitudine ne¬ 
îndoielnică. 

§ 8. Exemplul aurului. „Tot ce e aur este inalterabil" e o pro¬ 
poziţie de-al cărei adevăr nu putem fi siguri, oricît de universal 
este crezut aceasta. Căci dacă cineva presupune, potrivit cu în¬ 
chipuirile deşarte ale dascălilor, că termenul „aur" reprezintă o 
specie de lucruri pusă de natură într-o esenţă reală ce-i aparţine, 
este evident că acela nu ştie ce substanţe particulare există din 
acea specie şi astfel nu poate afirma cu certitudine ceva universal 
despre aur. Dar dacă el face ca aurul să reprezinte o specie de¬ 
terminată prin esenţa sa nominală, fie această esenţă nominală, de 
pildă, ideea complexă a unui corp maleabil, mai greu fuzibil decît 
oricare alt corp cunoscut şi de o anumită culoare galbenă, faţă cu 
această întrebuinţare potrivită a cuvîntului ,,aur“, nu este de loc 
greu să se ştie ce este sau ce nu este aurul. Totuşi nici o altă 
calitate nu poate fi afirmată sau negată în mod cert şi universal 
despre aur decît numai aceea care posedă o conexiune sau o in¬ 
compatibilitate cu acea esenţă nominală. De pildă, inalterabilitatea 
neavînd nici o conexiune necesară, pe care s-o putem descoperi, 
cu culoarea, greutatea sau oricare altă idee simplă exprimată în 
ideea noastră complexă, nici cu întreaga combinaţie, este imposibil 
ca noi să putem cunoaşte cu certitudine adevărul acestei propo¬ 
ziţii, anume că „tot aurul este inalterabil". 

§ 9, Şi cum nu se poate descoperi nici o conexiune între înalte- 
rabilitate şi culoare, greutate şi alte idei simple cuprinse în acea. 
esenţă nominală a aurului dacă noi ne reprezentăm ideea complexă 
despre aur ca fiind „un corp galben, care se topeşte, ductil, greu 
şi inalterabil", vom rămîne în aceeaşi incertitudine cu privire la 
solubilitatea sa în aqua regia, şi pentru acelaşi motiv, deoarece noi, 
din cercetarea ideilor înseşi, nu putem niciodată afirma sau nega 
cu certitudine despre un corp, a cărui idee complexă este formată 
din galben, foarte greu, ductil, fuzibil şi inalterabil, că el mai 
este şi solubil în aqua regia ; şi aşa mai departe cu privire la 
restul calităţilor sale. Aş vrea bucuros să găsesc o afirmaţie gene¬ 
rală cu privire la vreo calitate a aurului de care cineva să ştie 

cu certitudine că este adevărată. Fără îndoială ni se va obiecta 
îndată : „Tot aurul este maleabil! Nu este aceasta o propoziţie 
universală certă ?“ La care răspund : este o propoziţie foarte 
certă, dacă maleabilitatea face parte din ideea complexă repre¬ 
zentată de cuvîntul „aur“. însă aci nu se afirmă despre aur decît 
că acel sunet reprezintă o idee în care este cuprinsă maleabilitatea, 
şi acest fel de adevăr şi certitudine e ca şi cînd am spune : „Un 
centaur are patru picioare". Dacă însă maleabilitatea nu face parte 
din esenţa specifică pe care o reprezintă denumirea ,,aur“, este 
vădit că : „Tot aurul este maleabil" nu este o propoziţie certă. 
Deoarece, presupunînd ideea complexă de aur formată din oricare 
vă plac din celelalte calităţi ale sale, nu se va vădi că maleabili¬ 
tatea depinde de aceeaşi idee complexă, nici că decurge din vreo 
idee simplă conţinută în ea ; conexiunea pe care o are maleabili¬ 
tatea (dacă are vreuna) cu celelalte calităţi există numai prin inter¬ 
venţia alcătuirii reale a particulelor imperceptibile de aur pe care, 
fiindcă nu o cunoaştem, ne-ar fi imposibil să o percepem în 
conexiune, afară numai dacă am putea să descoperim ce anume 
leagă împreună maleabilitatea de celelalte calităţi. 

§ 10. în măsura în care poate fi cunoscută o asemenea coexis¬ 
tenţă, în aceeaşi măsură pot fi certe propoziţiile universale. Dar 
toate acestea nu ne duc prea departe. Intr-adevăr, cu cît reunim 
sub o singură denumire mai multe din aceste calităţi care coexistă 
într-o singură idee complexă, cu atît facem mai determinată şi 
precisă semnificaţia acelui cuvînt. Totuşi, prin aceasta nu facem 
niciodată semnificaţia mai susceptibilă de certitudine universală în 
raport cu alte calităţi care nu sînt conţinute în ideea noastră com¬ 
plexă, deoarece nu percepem conexiunea sau dependenţa lor una 
faţă de alta, noi ignorînd atît alcătuirea reală pe care se întemeiază 
toate calităţile, cît şi în ce mod decurg ele din acea alcătuire. Căci 
cea mai mare parte a cunoaşterii noastre cu privire la substanţe 
nu este, ca în alte lucruri, în legătură numai cu relaţia între două 
idei care pot exista separat, ci despre conexiunea necesară şi 
coexistenţa mai multor idei distincte în acelaşi subiect, sau despre 
repulsia lor de a coexista astfel. Dacă am putea să începem la 
celălalt capăt şi să descoperim în ce constă acea culoare; ce 
anume făcea un corp mai uşor sau mai greu ; ce structură a par¬ 
ticulelor îl făcea maleabil, fuzibil, inalterabil şi susceptibil a fi 
dizolvat în acel fel de lichid şi nu în altul ; dacă, prin urmare, 
am avea o asemenea idee despre corpuri şi am putea percepe în 

ce constă, la origine, toate calităţile sensibile şi cum sînt ele 
produse, noi ne-am putea forma despre ele acele idei generale 
care ne-ar procura material pentru o cunoaştere mai generală şi 
ne-ar da putinţa să facem propoziţii universale care ar purta în 
ele adevărul general şi certitudinea. Dar, în timp ce ideile noastre 
complexe despre felurile substanţelor sînt atît de străine de acea 
alcătuire intimă şi reală de care depind calităţile lor perceptibile, 
şi ideile complexe sînt formate numai dintr-un mănunchi nedesă- 
vîrşit al acelor calităţi aparente care pot fi descoperite de simţurile 
noastre, nu pot exista decît foarte puţine propoziţii generale cu 
privire la substanţe, de-al căror adevăr real noi să putem fi încre¬ 
dinţaţi cu certitudine, deoarece există numai puţine idei simple 
de-a căror conexiune şi coexistenţă necesară noi putem avea o 
cunoaştere certă şi neîndoielnică 82 . Eu îmi închipui că printre 
toate calităţile secundare ale substanţelor şi ale puterilor referi¬ 
toare la ele, nu pot fi numite două a căror coexistenţă necesară 
sau repulsie de a coexista să poată fi cunoscute cu certitudine, 
în afară de cele cu acelaşi înţeles, care se exclud una pe alta 
în mod necesar, după cum am arătat în altă parte. Eu cred că 
nimeni nu poate şti în mod cert, după culoarea vreunui corp, ce 
miros, gust, sunet sau calităţi pipăibile are el, nici ce modificări 
este capabil să producă în alte corpuri, sau să primească din partea 
lor. Acelaşi lucru poate fi spus despre sunet sau gust etc. Numirile 
specifice ce dăm substanţelor, reprezentînd orice întrunire de astfel 
de idei, nu este de mirare că noi nu putem alcătui decît foarte 
puţine propoziţii generale de o certitudine reală şi neîndoielnică B3 . 
Totuşi, în măsura în care vreo idee complexă a vreunui fel 
de substanţă conţine în ea vreo idee simplă a cărei coexistenţă 
necesară cu vreo altă idee simplă poate fi descoperită, în aceeaşi 
măsură pot fi constituite cu certitudine propoziţii generale refe¬ 
ritor la ideea complexă. De exemplu, dacă cineva ar putea descoperi 
o conexiune necesară între maleabilitatea şi culoarea sau greutatea 
aurului, sau vreo altă parte a ideii complexe, semnificată de acea 
denumire, el ar putea face o propoziţie universală certă, cu privire 
la aur sub acest raport ; şi adevărul real al propoziţiei: „Tot 
aurul este maleabil" ar fi tot atît de cert ca şi al acesteia : „Cele 
trei unghiuri ale tuturor triunghiurilor dreptunghice sînt egale 
cu două unghiuri drepte". 

§ 11. Calităţile care formează ideile noastre complexe despre 
substanţe depind mai cu seamă de cauze externe, depărtate ţi 

nepercepute. Dacă noi am avea asemenea idei despre substanţe 
încît să ştim ce alcătuiri reale produc acele calităţi sensibile pe 
care le găsim în ele şi cum decurg de acolo acele calităţi, noi am 
putea, prin ideile specifice ale esenţelor lor reale aflate în mintea 
noastră, să aflăm cu mai multă certitudine proprietăţile substan¬ 
ţelor şi să descoperim ce calităţi au, sau nu au, mai curînd decît 
putem s-o facem acum prin simţurile noastre ; şi pentru a cunoaşte 
proprietăţile aurului, nu ar fi necesar ca aurul să existe, nici ca 
noi să facem experienţe asupra lui, precum nu este necesar, pentru 
a cunoaşte proprietăţile unui triunghi, ca să existe un triunghi 
material : ideea din mintea noastră ar servi tot atît de bine pentru 
unul ca şi pentru celălalt. Sîntem departe de a fi introduşi în 
tainele naturii ; sîntem de-abia în pragul acelui sanctuar. Căci 
sîntem obişnuiţi să privim substanţele ce întîLnim ca entităţi avînd 
în ele toate calităţile lor şi independente de alte lucruri, trecînd 
cu vederea, în majoritatea cazurilor, acţiunile acelor fluide invi¬ 
zibile de care sînt înconjurate substanţele, şi de-a căror mişcare 
şi acţiuni depind majoritatea acelor calităţi remarcate în substanţe 
şi pe care le facem semne distinctive inerente cu ajutorul cărora 
noi cunoaştem şi denumim substanţele. Puneţi oriunde o bucată 
de aur departe de atingerea şi influenţa vreunui alt corp, ea îşi 
va pierde imediat toată culoarea şi greutatea şi poate şi maleabili- 
tatea; care, după cîte ştiu, s-ar putea schimba într-o perfectă 
friabilitate 84 . Apa, care, după noi, are fluiditatea drept calitate 
esenţială, pusă la o parte va înceta de a fi fluidă. Dar dacă cor¬ 
purile neînsufleţite datoresc atît de mult din starea lor prezentă 
altor corpuri dinafara lor, încît ele nu ar fi ceea ce ne apar nouă 
dacă ar fi îndepărtate acele corpuri care le înconjură, aceasta este 
şi mai adevărat despre vegetale, care sînt hrănite, cresc şi produc 
frunze, flori şi seminţe, într-o succesiune neîntreruptă. Şi dacă 
privim mai de aproape starea animalelor, vom găsi că dependenţa 
lor faţă de viaţă, de mişcare şi de cele mai însemnate calităţi 
ce sînt observate la ele, atîrnă atît de total de cauze exterioare 
şi de calităţile altor corpuri care nu fac parte din ele, încît ani¬ 
malele nu pot subsista o clipă fără ele, cu toate că acele corpuri 
de care depind ele sînt puţin remarcate şi nu fac parte din ideile 
complexe pe care ni le formăm despre acele animale. Lipsiţi de 
aer numai un minut majoritatea creaturilor vii şi ele vor pierde 
îndată simţirea, viaţa şi mişcarea, Despre aceasta ne sileşte să 
luăm cunoştinţă necesitatea de a respira. Dar de cîte multe alte 
corpuri exterioare şi poate foarte depărtate depind resorturile acelor 

admirabile maşini, care nu sînt observate în mod obişnuit sau nici 
măcar luate în seamă ; şi cîte există, pe care cea mai strictă cer¬ 
cetare nu le poate descoperi niciodată ! Cu toate că acest punct 
din univers 85 este depărtat de soare cu atît de multe milioane de 
mile, totuşi locuitorii săi depind atît de mult de mişcarea potrivit 
proporţionată a particulelor venind de la soare, sau agitate de el, 
încît, dacă acest pămînt ar fi mutat numai cu o mică parte din 
acea distanţă, scos din poziţia lui actuală şi plasat puţin mai 
departe, sau puţin mai aproape de acel izvor de căldură, este 
mai mult ca probabil că cea mai mare parte a animalelor de pe 
el ar pieri imediat ; deoarece le găsim atît de des distruse de un 
exces sau o lipsă de căldură a soarelui, la care le expune o poziţie 
accidentală în unele părţi ale acestui mic glob al nostru. Proprie¬ 
tăţile observate într-un magnet trebuie să-şi aibă izvorul mult 
dincolo de limitele acelui corp ; şi distragerile suferite deseori de 
unele specii de animale şi datorate unor cauze invizibile, moartea 
unora din ele (după cum ni se spune) care se iveşte numai trecând 
ecuatorul, sau, cum este sigur pentru altele, fiindcă au fost mutate 
într-o ţară vecină, arată evident că concursul şi acţiunea unor cor¬ 
puri cu care, după cum se crede, animalele au rareori de-a face, 
este absolut necesară pentru a le face să fie astfel cum ne apar 
nouă, şi pentru a fi conservate acele calităţi prin care noi le 
cunoaştem şi le distingem. Sîntem deci cu totul alături de chestiune 
atunci cînd credem că lucrurile conţin în ele înseşi calităţile care 
ne apar nouă în ele, şi zadarnic căutăm noi în corpul unei muşte 
sau al unui elefant, acea alcătuire de care depind acele calităţi 
şi puteri ce le observăm la ele 80 . Poate că din această cauză, 
pentru a le înţelege corect, noi ar trebui să privim nu numai 
dincolo de pămîntul nostru şi de atmosferă, ci chiar dincolo de 
soare sau de cea mai depărtată stea pe care ochii noştri au des¬ 
coperit-o pînă acum. Căci ne este imposibil să determinăm în 
ce măsură existenţa şi acţiunile substanţelor particulare, de pe 
acest glob al nostru, depind de cauze cu totul în afara privirilor 
noastre. Noi vedem şi percepem cîteva din mişcările şi acţiunile 
mai grosolane ale lucrurilor de aci, din jurul nostru; dar de 
unde vin torentele care ţin aceste minunate maşini în mişcare 
şi în bună stare, cum sînt ele conduse şi modificate, este peste 
puterea noastră de observaţie şi înţelegere. Marile organe şi roţile, 
dacă pot spune astfel, ale acestei măreţe structuri a universului, 
ar putea avea, pe cît ştim, o asemenea conexiune şi dependenţă 
una faţă de alta în influenţele şi acţiunile lor, încît lucrurile pe 

acest domeniu pămîntean al nostru să îmbrace, poate, un aspect 
cu totul diferit ; ele ar înceta să mai fie ceea ce sînt, dacă vreuna 
din stele sau din corpurile mari, de neînţeles fiind atît de departe 
de noi, ar înceta de a mai fi sau nu şi-ar păstra aceeaşi mişcare. 
Oricît de absolute şi întregi par lucrurile în ele însele, este sigur 
că ele nu sînt decît tributarele altor părţi ale naturii cu privire 
la aceea ce remarcăm noi mai mult la ele. Calităţile ce se pot 
observa, acţiunile şi forţele lor sînt datorate unui lucru dinafara 
lor; şi noi nu cunoaştem nici o parte a naturii, cît de completă 
şi de perfectă ar fi, care să nu datoreze existenţa şi perfecţiunea 
sa altor existenţe din jurul ei. Noi nu trebuie deci să ne limităm 
gîndurile la suprafaţa unui lucru, ci să privim cu mult mai departe 
pentru a înţelege perfect calităţile ce se află în el. 

§ 12. Dacă este aşa, nu este de mirare că noi avem idei foarte 
imperfecte despre substanţe, şi că ne sînt necunoscute esenţele 
reale de care depind proprietăţile şi acţiunile lor. Noi nu putem 
descoperi nici măcar mărimea, forma şi structura particulelor lor 
minuscule şi active ; mult mai puţin putem descoperi diferitele 
mişcări şi impulsuri făcute în ele şi asupra lor de către corpuri 
dinafară, de care depind şi din care sînt formate cea mai mare 
şi însemnată parte a acelor calităţi pe care le observăm la ele, 
şi din care ne formăm ideile noastre complexe despre substanţe. 
Această constatare este suficientă pentru a pune capăt tuturor 
speranţelor noastre de a putea avea vreodată idee despre esen¬ 
ţele reale ale substanţelor ; acestea lipsindu-ne, esenţele nominale 
de care ne folosim în locul lor nu ne vor putea procura decît cu 
multă zgîrcenie cunoştinţe generale sau propoziţii universale înzes¬ 
trate cu reală certitudine. 

§ 13. Judecata poate ajunge mai departe, dar aceasta nu înseamnă 
cunoaştere. Prin urmare nu trebuie să ne mirăm că certitudinea 
se poate găsi numai în foarte puţine propoziţii generale formu¬ 
late cu privire la substanţe ; cunoaşterea noastră despre calităţile 
şi proprietăţile acestora întrece foarte rar ceea ce simţurile noastre 
ajung să ne aducă la cunoştinţă. Poate că oameni curioşi şi cerce¬ 
tători să pătrundă mai departe prin puterea judecăţii, şi, din 
probabilităţi culese din observaţii prudente şi din aspecte bine 
asociate, să ghicească adesea în mod exact ceea ce experienţa 
nu le-a dezvăluit încă. Dar aceasta nu e totuşi decît ghicire; 
valorează numai ca opinie şi nu posedă acea certitudine care 

este cerută cunoaşterii. Căci toată cunoaşterea generală se află 
numai în propriile noastre gînduri şi constă numai în contempla¬ 
rea propriilor noastre idei abstracte. Oriunde percepem vreun 
acord sau dezacord între ele, acolo posedăm cunoaştere adevă¬ 
rată ; şi împreunînd în chip potrivit denumirile acelor idei în 
propoziţii, noi putem afirma cu certitudine adevăruri generale. 
Deoarece în ideile abstracte despre substanţe, aşa cum sînt repre¬ 
zentate de către denumirile lor, de cîte ori aceste denumiri ati 
o semnificaţie distinctă şi determinată, nu se poate descoperi vreo 
conexiune sau nepotrivire, decît cu foarte puţine alte idei. Certi¬ 
tudinea propoziţiilor universale privitoare la substanţe este foarte 
îngustă şi puţină în acest domeniu, cel mai însemnat, al cerce¬ 
tărilor noastre cu privire la propoziţiile universale ; şi cu greu 
găsim vreo denumire de substanţă, indiferent de ideea la care 
este aplicată, despre care să putem spune cu certitudine şi în 
mod general că posedă sau nu o anumită calitate ce să coexiste 
sau să fie incompatibilă cu acea idee acolo unde ea se găseşte. 

§ 14. Ce este necesar pentru ca noi să putem cunoaşte sub¬ 
stanţele. înainte ca noi să putem avea o cunoaştere cît de cît 
valabilă despre substanţe, trebuie întîi: să ştim ce modificări 
produc în mod regulat calităţile primare ale unui corp în cali¬ 
tăţile primare ale unui alt corp şi, al doilea : trebuie să ştim 
care anume calităţi primare ale vreunui corp produc în noi anu¬ 
mite senzaţii sau idei. De fapt aceasta nu înseamnă mai puţin 
decît ca să cunoaştem toate efectele materiei sub diversele sale 
modificări de volum, formă, coeziune a particulelor, mişcare şi 
repaus, şi cred că toată lumea va fi de acord că toate acestea 
nu le putem cunoaşte fără ajutorul revelaţiei 87 . Nici dacă ni s-ar 
revela ce fel de formă, volum şi mişcare corpusculară ar produce 
în noi senzaţia unei culori galbene, şi ce fel de formă, volum şi 
structură a părţilor din suprafaţa unui corp ar fi potrivite să 
dea corpusculelor mişcarea necesară pentru a produce acea culoare, 
aceasta nu ar fi suficient ca să formăm cu certitudine propoziţii 
universale cu privire la diverse feluri de substanţe, fără să avem 
facultăţi destul de ascuţite pentru a percepe volumul, forma, struc¬ 
tura şi mişcarea exactă a corpurilor, în acele particule minuscule 
prin care ele acţionează asupra simţurilor noastre, ca astfel noi, 
prin acele facultăţi să ne putem forma idei abstracte despre 
substanţe. Am menţionat aci numai substanţele corporale, ale 
căror acţiuni par a fi mai la nivelul intelectului nostru, căci 

privitor la acţiunile spiritului, alît facultatea de a gîndi, cit şi 
aceea de a mişca corpurile, noi ne găsim în încurcătură de Ia 
prima vedere ; cu toate că dacă îndrumăm poate mai de aproape 
gîndurile noastre către cercetarea corpurilor şi acţiunilor lor şi 
examinăm pînă unde ajung noţiunile noastre dincolo de starea 
de fapt sensibilă, păstrînd o cît de mică claritate, vom mărturisi 
că, chiar şi în acest domeniu, descoperirile noastre se reduc la 
foarte puţin peste ignoranţa perfectă şi incapacitate. 

§ 15. Deoarece ideile noastre despre substanţe nu cuprind alcă¬ 
tuirea lor reală, noi putem forma numai puţine propoziţii generale 
certe cu privire la substanţe. Este evident că ideile abstracte com¬ 
plexe despre substanţe, reprezentate de către denumirile lor gene¬ 
rale, necuprinzînd alcătuirile reale ale substanţelor, ne pot procura 
numai foarte puţină certitudine universală. într-adevăr, ideile 
noastre despre substanţe nu sînt formate din acele lucruri de 
care depind calităţile ce le observăm la ele şi care ne informează 
asupra lor sau cu care substanţele au vreo conexiune necesară. 
De pildă : să zicem că ideea căreia îi dăm denumirea „om“, este 
ca .de obicei „un corp cu forma obişnuită, cu simţuri, mişcări 
voluntare şi raţiune întrunite în el“. Aceasta fiind ideea abstractă 
şi, prin urmare, esenţa speciei om, noi putem forma numai foarte 
puţine propoziţii generale certe cu privire la ,,om“ şi semnificînd 
această idee abstractă. Deoarece necunoscînd alcătuirea reală de 
care depind senzaţia, puterea de locomoţie şi de gîndire din acea 
formă particulară şi prin care sînt împreunate în acelaşi subiect, 
există foarte puţine alte calităţi cu care putem percepe că ele 
au o conexiune necesară ; şi de aceea nu putem afirma cu certi¬ 
tudine că toţi oamenii dorm la intervale de timp ; că nici un 
om nu se poate hrăni cu lemn sau pietre ; că toţi oamenii vor 
fi otrăviţi de mătrăgună ; deoarece aceste idei nu prezintă vreo 
conexiune sau repulsie faţă de esenţa noastră nominală despre 
om, adică faţă de această idee abstractă semnificată de denu¬ 
mirea „om“ 8a . în asemenea cazuri trebuie să facem apel la expe¬ 
rienţa asupra subiectelor particulare, experienţă care nu ne poate 
duce departe. Pentru rest, trebuie să ne mulţumim cu probabili¬ 
tatea ; dar nu putem avea nici o certitudine generală atîta timp 
cît ideea noastră specifică despre om nu cuprinde acea alcătuire 
reală care este rădăcina în Care sînt reunite toate calităţile inse¬ 
parabile ale omului şi de unde ele decurg. în timp ce ideea 
noastră despre semnificaţia cuvîntului ,,om“ este numai o colecţie 

imperfectă de cîteva calităţi perceptibile şi puteri din el, nu există 
nici o conexiune sau incompatibilitate care ar putea fi descoperită 
■între ideea noastră specifică şi acţiunea asupra constituţiei omului, 
fie a particulelor de mătrăgună, fie a pietrelor. Există animale care 
mănîncă fără primejdie mătrăgună şi altele care se hrănesc cu lemn 
şi pietre ; atîta vreme, însă, cit ne lipsesc idei despre acele alcătuiri 
reale .ale diferitelor specii de animale de oare depind asemenea 
calităţi şi poteri, nu trebuie să sperăm că vom ajunge la certitudine 
în propoziţiile universale privitoare la ele. Numai acele puţine idei 
care au o conexiune vizibilă cu esenţa noastră nominală sau cu 
vreo parte a ei, ne pot procura asemenea propoziţii. Dar acestea 
sînt atît de puţine şi au atît de mică importanţă, încît putem 
privi cunoaşterea noastră generală certă despre substanţe ca fiind 
aproape inexistentă. 

§ 16. In ce rezidă certitudinea generală a propoziţiilor. Pentru 
a conclude : propoziţiile generale, de orice fel, sînt susceptibile 
de certitudine numai atunci cînd termenii folosiţi în ele semnifică 
idei al căror acord sau dezacord, aşa cum este exprimat acolo, 
este susceptibil să fie descoperit de noi. Şi atunci sîntem siguri 
de adevărul sau neadevărul lor, cînd percepem că ideile semni¬ 
ficate de termeni se acordă sau nu se acordă, după cum ele sînt 
afirmate sau negate una de alta. De unde putem lua notă că nu 
se poate găsi niciodată certitudine generală decît în ideile noastre. 
De cîte ori o căutăm în altă parte, în experienţă sau observaţii 
dinafara noastră, cunoaşterea noastră nu depăşeşte cazurile parti¬ 
culare. Singură contemplarea propriilor noastre idei abstracte este 
în măsură să ne procure cunoaşterea generală. 


CAPITOLUL VII 

DESPRE MAXIME 89 


§ 1. Maximele sînt de la sine evidente. Există un fel de pro¬ 
poziţii care, sub numele de „maxime şi axiome", au trecut drept 
principii ştiinţifice ; şi fiindcă sînt de la sine evidente, au fost 
presupuse înnăscute, cu toate că nimeni din cei ţie care îi cunosc 
nu a încercat vreodată să arate motivul şi temeiul clarităţii şi 
puterii lor de convingere. Poate că merită, cu toate acestea, să 

cercetăm motivul pentru care sînt evidente, şi să vedem dacă 
acest motiv este propriu numai lor, şi să mai examinăm în ce 
măsură ele influenţează şi conduc restul cunoaşterii noastre. 

§ 2. în ce constă această evidenţă de la sine. Cunoaşterea 
constă, după cum s-a arătat, în perceperea acordului sau dezacordu¬ 
lui ideilor. Acum, acolo unde acel acord sau dezacord este perceput 
nemijlocit prin el însuşi, fără intervenţia sau ajutorul unei alte 
idei, acolo cunoaşterea noastră este evidentă de la sine. Aceasta 
va apare că este aşa oricui va cerceta vreuna din acele propoziţii 
la care el consimte de la prima vedere, fără nici o probă ; căci 
în toate el va găsi că motivul consimţămîntului său vine do la 
acordul sau dezacordul pe care mintea îl găseşte între idei, com- 
parîndu-le nemijlocit, potrivit cu afirmaţia sau negaţia din pro¬ 
poziţie. 

§ 3. Evidenţa de la sine nu este proprie axiomelor acceptate. 
Astfel fiind, să cercetăm acum dacă această evidenţă de la sine 
este proprie numai acelor propoziţii care în mod obişnuit sînt 
trecute sub denumirea de „maxime“ şi li se acordă demnitatea 
de axiome. Şi aci este clar că mai multe alte adevăruri, cărora 
nu li s-a îngăduit să fie axiome, participă în aceeaşi măsură la 
această evidenţă de la sine. Vom vedea aceasta dacă parcurgem 
acele cîteva feluri de acorduri sau dezacorduri ale ideilor pe care 
le-am menţionat mai sus, adică : identitate) relaţie, coexistenţă 
şi existenţă reală, care ne vor dezvălui că nu numai acele cîteva 
propoziţii care au avut onoarea să devină maxime sînt evidente 
de la sine, ci că tot astfel sînt foarte multe, ba chiar un număr 
aproape nesfîrşit de alte propoziţii. 

§ 4. întii. Toate propoziţiile referitoare la identitate şi la diver¬ 
sitate sînt evidente de la sine. Căci, mai întîi, perceperea nemij¬ 
locită a acordului sau dezacordului de identitate fiind întemeiată 
pe împrejurarea că mintea are idei distincte, aceasta ne procură 
tot atîtea propoziţii evidente de la sine, cîte idei distincte avem. 
Pentru oricine posedă o cît de mică cunoaştere şi o întemeiază 
pe diverse idei distincte, primul act al minţii este să cunoască 
fiecare din ideile sale prin ca însăşi şi să o distingă de celelalte 
(fără de care act nu ar fi niciodată în măsură să cunoască). Oricine 
găseşte în sine însuşi că-şi cunoaşte ideile ce posedă ; şi de ase¬ 
menea ştie cînd vreuna din ele se află în intelectul său şi ce 
anume este ea ; şi cînd acolo se află mai multe idei, el le cunoaşte 

în mod distinct şi fără să confunde una cu alta. Aceasta fiind 
totdeauna aşa (fiindu-i imposibil decît să perceapă ceea ce per¬ 
cepe), cînd o idee se află în mintea sa el nu poate fi niciodată 
în dubiu că ea se află acolo şi că este ideea care este. Şi atunci 
cînd două idei distincte se află în mintea sa, el ştie că sînt acolo 
şi că nu sînt una şi aceeaşi idee. Astfel că toate afirmaţiile şi 
negaţiile de acest fel sînt făcute fără nici o posibilitate de dubiu, 
incertitudine sau ezitare şi trebuie în mod necesar să fie acceptate 
de îndată ce sînt înţelese ; adică de îndată ce avem în mintea 
noastră idei determinate care sînt semnificate de termenii din 
propoziţii. Şi de aceea oriunde mintea cercetează cu atenţie vreo 
propoziţie ca să perceapă dacă cele două idei semnificate de 
termeni, afirmate sau negate una de alta, sînt identice sau diferite, 
mintea este îndată şi negreşit sigură de adevărul unei astfel de 
propoziţii: şi aceasta deopotrivă în propoziţiile în care termenii 
semnifică idei mai generale, cît şi în cele cuprinzînd idei mai 
puţin generale. De pildă : fie că ideea generală a existenţei este 
afirmată de ea însăşi, ca în această propoziţie, „orice este alb, 
este alb", sau fie că ideea existenţei în general este negată de 
către nonexistenţă, care este singura idee diferită de existenţă (dacă 
pot spune astfel), ca în propoziţia : „este imposibil pentru ace¬ 
laşi lucru să fie şi totodată să nu fie", sau oricare idee despre 
oricare existenţă particulară care ar fi negată de altă idee dife¬ 
rită de ea, ca „un om nu este un cal ; roşu nu este albastru". 
De îndată ce termenii sînt înţeleşi, deosebirea dintre idei face 
să apară imediat adevărul propoziţiei, şi aceasta cu o egală certi¬ 
tudine atît în propoziţiile mai generale, cît şi în cele mai puţin 
generale ; şi totul pentru acelaşi motiv : pentru că mintea percepe 
faţă de orice idee, că aceeaşi idee este identică cu ea însăşi şi 
că două idei diferite sînt diferite şi nu identice. Şi aceasta este 

la fel de sigur, fie că ideile sînt mai mult sau mai puţin generale, 

abstracte sau cuprinzătoare. De aceea această evidenţă prin sine 
nu aparţine printr-un drept special numai acestor două propoziţii 
generale : „orice este, este" şi „este imposibil pentru acelaşi lucru 
să fie şi totodată să nu fie". Perceperea existenţei sau nonexistenţei 
nu aparţine mai mult acestor idei vagi semnificate prin termenii 
„orice" şi „lucru", decît aparţine oricăror altor idei. Pe scurt, 
aceste două maxime nu se reduc la mai mult decît la aceea că 

„acelaşi este acelaşi" şi „acelaşi nu este diferit", care sînt ade¬ 

văruri cunoscute în cazuri mai particulare, tot atît de bine ca 
şi în maximele generale 90 şi încă cunoscute în cazuri particulare 

înainte de a ne gîndi la aceste maxime generale ; şi îşi trag toată 
forţa din discemămîntul minţii folosit asupra ideilor particulare. 
Nimic nu este mai vizibil decît aceea că mintea, fără ajutorul 
nici unei probe sau reflecţii asupra oricăreia din aceste propoziţii 
generale, percepe aşa de clar şi cunoaşte atît de sigur că ideea 
de „alb“ este ideea de „alb“ şi nu ideea de „albastru", şi că 
atunci cînd ideea de „alb" este în minte, este acolo şi nu este 
absentă, încît cercetarea acestor axiome nu poate adăuga nimic 
evidenţei sau certitudinii cunoaşterii. Exact la fel se întîmplă 
cu toate ideile pe care omul le are în minte (cum poate fiecare 
să experimenteze în sine) ; el cunoaşte cu o certitudine ce nu 
poate fi mai mare că fiecare idee este ea însăşi şi nu alta şi 
că se află în mintea sa şi nu în afară, oînd este acolo şi de aceea 
adevărul nici unei propoziţii generale nu poate fi cunoscut cu o 
certitudine mai mare şi nici nu poate adăuga ceva la acesta. 
Astfel că, cu privire la identitate, cunoaşterea noastră intuitivă 
ajunge tot atît de departe ca ideile noastre. Şi sîntem în măsură 
să facem tot atîtea propoziţii evidente prin sine cîte denumiri avem 
pentru ideile distincte. Şi fac apel la mintea oricui, dacă această 
propoziţie : „un cerc este un cerc", nu este o propoziţie tot atît 
de evidentă ca şi aceea constînd din termeni mai generali : „ceea 
ce este, este" ; şi iarăşi, dacă această propoziţie : „albastru nu 
este roşu", nu este o propoziţie de care mintea nu se poate îndoi 
mai mult, îndată ce a înţeles cuvintele, decît se îndoieşte de această 
axiomă : „este imposibil pentru acelaşi lucru să fie şi totodată 
să nu fie". Şi tot astfel cu toate propoziţiile asemănătoare 81 . 

§ 5. în al doilea rînd. în coexistenţă găsim puţine propoziţii 
evidente de la sine. Cu privire la coexistenţă sau la o astfel de 
conexiune între două idei, încît în subiectul unde una din ele 
este presupusă, aco'o trebuie în mod necesar să se afle şi cealaltă, 
mintea are o percepere nemijlocită numai de foarte puţine ase¬ 
menea acorduri sau dezacorduri; şi de aceea asupra acestui punct 
avem o cunoaştere intuitivă foarte mică. Nici nu sînt de găsit 
acolo foarte multe propoziţii evidente de la sine, cu toate că 
există unele ; de pildă : ideea de a umple un spaţiu în proporţia 
suprafeţei sale fiind alipită de ideea noastră de corp, eu cred că 
propoziţia : „două corpuri nu pot fi în acelaşi loc", este o pro¬ 
poziţie evidentă de la sine. 


§ 6. In al treilea rînd. în alte relaţii putem avea propoziţii evi¬ 

dente de la sine. Cu privire 'a relaţiile modurilor, matematicienii 

au formulat unele axiome privind acea relaţie de egalitate : „can¬ 
tităţi egale, luate din cantităţi egale, rămîn cantităţi egale între 
ele“ ; aceasta împreună cu celelalte de acelaşi fel, cu toate că 
sînt primite drept maxime de către matematicieni şi sînt ade¬ 
văruri incontestabile, totuşi eu cred că, oricine le va cerceta, nu 
va găsi că ele posedă o evidenţă de la sine mai clară decît 
acestea : că „unu şi cu unu fac doi“ ; că „dacă luăm din cele 
cinci degete ale unei mîini două şi din cele cinci degete ale celei¬ 
lalte mîini două, numerele degetelor rămase vor fi egale". Astfel 
de propoziţii şi o mie altele pot fi găsite la numere, care de la 
prima vedere forţează obţinerea asentimentului şi poartă în ele 
o claritate egală, dacă nu mai mare decît acele axiome mate¬ 
matice 92 . 

§ 7. Al patrulea. Cu privire la existenţa reală nu avem nici o 
propoziţie ele la sine evidentă. Cu privire la existenţa reală, deoa¬ 
rece ea nu are nici o conexiune cu vreo altă idee a noastră, în 
afară de noi înşine şi de o primă fiinţă, noi, în ceea ce priveşte 
existenţa reală a tuturor celorlalte fiinţe, nu avem nici măcar o 
cunoaştere demonstrativă, cu atît mai puţin una de lâ sine evi¬ 
dentă ; şi de aceea despre ele nu există nici o maximă 93 . 

§ 8. Aceste axiome nu influenţează mult celelalte domenii ale 
cunoaşterii noastre. După aceasta, să cercetăm ce influenţă au 
aceste axiome acceptate asupra celorlalte părţi ale cunoaşterii 
noastre. Regulile stabilite de Şcoli că toate raţionamentele sînt 
ex proecognitis et proeconcessis 94 , par a întemeia orice altă cunoaş¬ 
tere pe aceste maxime presupuse a fi proecognita, prin care, cred 
eu, se înţeleg aceste două lucruri : întîi, că axiomele sînt acele 
adevăruri care sînt mai întîi cunoscute de minte ; al doilea, că 
celelalte părţi ale cunoaşterii noastre depind de ele 9S . 

§ 9. Pentru că axiomele nu sînt adevărurile pe care le-am cunos¬ 
cut mai întîi. Întîi. Că ele nu sînt adevărurile cunoscute mai întîi 
de minte, este evident prin experienţă, după cum am arătat în 
altă parte (Cartea I, cap. II). Cine nu percepe că un copil ştie 
în mod cert că un străin nu este mama lui, că biberonul său nu 
este băţul, cu mult înainte de a şti că este imposibil pentru acelaşi 
lucru să fie şi totodată să nu fie ? Şi cîte adevăruri există despre 
numere de care este clar de observat că mintea este perfect 
familiarizată şi pe deplin convinsă, înainte ca să se fi gîndit 

vreodată la acele maxime generale la care se referă cîteodată mate¬ 
maticienii în argumentările lor ! Motivul este simplu, căci, ceea 
ce face ca mintea să consimtă la asemenea propoziţii nefiind alt¬ 
ceva decît perceperea de către ea a acordului sau dezacordului 
ideilor sale, după cum le găseşte afirmate sau negate una de 
către cealaltă în cuvintele pe care le înţelege, şi fiecare idee fiind 
cunoscută drept ceea ce este şi fiecare două idei fiind cunoscute 
că nu sînt la fel, va trebui să decurgă în mod necesar că trebuie 
să fie mai întîi cunoscute acele adevăruri de la sine evidente 
care sînt compuse din ideile aflate primele în minte; şi este 
evident că primele idei în minte sînt acelea despre lucruri parti¬ 
culare, de unde intelectul, cu paşi rari, înaintează spre eîteva 
idei generale ; idei care sînt luate dintre obiectele obişnuite şi 
familiare simţurilor şi aşezate în minte cu denumiri generale apli¬ 
cate lor. Astfel, ideile particulare sînt primele primite şi diferen¬ 
ţiate şi astfel se capătă cunoştinţe despre ele ; după aceasta vin 
ideile mai puţin generale, adică ideile specifice care urmează 
celor particulare, căci pentru copii sau pentru o minte încă neexer¬ 
sată ideile abstracte nu sînt atît de evidente şi uşoare cum sînt 
cele particulare. Ele par oamenilor maturi evidente şi uşoare numai 
pentru că au devenit astfel prin folosirea lor constantă şi fami¬ 
liară ; căci, dacă reflectăm minuţios asupra lor, vom afla că ideile 
generale sînt ficţiuni şi invenţii ale minţii care cuprind dificultăţi 
şi nu se oferă singure atît de uşor pe cît sîntem dispuşi să ne 
închipuim. Spre exemplu : nu necesită oarecare trudă şi pricepere 
să formăm ideea generală a unui triunghi (care nu este din cele 
mai abstracte, cuprinzătoare şi dificile) ? ; că triunghiul nu tre¬ 
buie să fie nici oblic 9fi , nici dreptunghi, nici echilateral, nici 
isoscel, nici scalen, ci trebuie să fie toate acestea şi nici una în 
acelaşi timp. De fapt este ceva imperfect care nu poate exista, 
o idee în care sînt împreunate unele părţi ale mai multor idei 
diferite şi incompatibile. Este adevărat că mintea, în această stare 
imperfectă, are nevoie de asemenea idei şi se grăbeşte atît cît 
poate să le realizeze, pentru înlesnirea dezvoltării şi împrăştierii 
cunoaşterii, mintea fiind în mod natural foarte mult. înclinată către 
ambele aceste ţeluri. Totuşi putem avea motiv să bănuim că 
asemenea idei sînt cel puţin semne ale imperfecţiei noastre. Aceasta 
este suficient pentru a arăta că ideile cele mai abstracte şi mai 
generale nu sînt acelea cu care mintea este de la început cel 
mai uşor familiarizată, nici cele asimilate de cea mai timpurie 
cunoaştere. 

§ 10. Pentru că celelalte părţi ale cunoaşterii noastre ?iu depind 
de axiome. Din cele ce s-au spus urmează limpede că acele lău¬ 
date maxime nu sînt principiile şi bazele întregii noastre cunoaş¬ 
teri. Căci, dacă există foarte multe alte adevăruri care posedă tot 
atîta evidenţă de la sine ca şi maximele, şi foarte multe adevăruri 
pe care le cunoaştem înaintea lor, este imposibil ca ele să fie 
principiile din care noi deducem toate celelalte adevăruri. Este 
oare imposibil de ştiut că unu şi cu doi fac trei, altfel decît 
printr-o asemenea axiomă, ca : „întregul este egal cu toate 
părţile sale luate împreună" 97 . Mulţi oameni ştiu că unu şi cu 
doi fac trei, fără să fi auzii sau să se fi gîndit la vreo 

axiomă prin care se poate dovedi aceasta ; şi o ştiu tot atît de 
sigur, pe cît vreun alt om ştie că „întregul este egal cu totalitatea 
părţilor sale", sau oricare altă maximă. Şi toate acestea, din acelaşi 
motiv al evidenţei de la sine, calitatea acelor idei fiind tot atît 
de vizibilă şi sigură, cu sau fără ajutorul acelei axiome sau a 
unei alteia, nefiind nevoie de nici o probă pentru a percepe că 
unu şi cu doi fac trei. Nici nu ştiu ei mai bine şi mai 

sigur decît ştiau înainte că unu şi cu doi fac trei, după 

ce au aflat că întregul este egal cu totalitatea părţilor sale. Căci, 

dacă este ceva ciudat în acele idei, apoi întregul şi părţile sînt 
mai obscure sau cel puţin mai greu de fixat în minte decît ideile 
lui unu, doi şi trei. Şi, într-adevăr, cred că pot întreba pe aceşti 
oameni care pretind că în afară de principiile generale înseşi, 
toată cunoaşterea depinde de principii generale înnăscute şi evi¬ 
dente de la sine. „Ce principiu este necesar pentru a dovedi că 
unu şi cu unu fac doi, că doi şi cu doi fac patru, că de trei ori 
doi fac şase" ? Aceste propoziţii fiind cunoscute fără nici o probă, 
fac într-adevăr dovada, fie că întreaga cunoaştere nu depinde de 
anumite proecognita sau maxime generale, numite „principii", fie 
că aceste propoziţii sînt principii şi dacă acestea urmează să fie 
considerate principii, atunci o mare parte a numeraţiei va fi soco¬ 
tită la fel. La care, dacă adăugăm toate propoziţiile evidente de 
la sine ce pot fi formulate despre toate ideile noastre distincte, 
principiile pe care oamenii ajung să le cunoască la vîrste diferite 
vor fi în număr aproape nesfîrşit, sau cel puţin nenumărate ; şi 
toată viaţa nu vor ajunge niciodată să cunoască foarte multe din 
aceste principii înnăscute 88 . Dar fie că aceste principii se înfă¬ 
ţişează minţii mai devreme sau mai tîrziu, ceea ce este adevărat 
este că toate sînt cunoscute prin evidenţa lor originară, sînt cu 
totul independente, nu pot primi unele de la altele nici lumină, 

nici probe, mult mai puţin cele mai particulare de la cele mai 
generale, sau cele mai simple de la cele mai compuse ; cele mai 
simple şi mai puţin abstracte fiind cele mai familiare, mai uşor 
şi mai devreme înţelese. Insă oricare ar fi ideile cele mai clare, 
evidenţa şi certitudinea propoziţiilor de acest fel stă în faptul că 
oricine vede că aceeaşi idee este aceeaşi idee şi percepe fără 
greş că două idei diferite sînt diferite. Căci, atunci cînd cineva 
are în intelectul său ideile lui unu şi doi, ideea de galben şi ideea 
de albastru, nu poate decît să ştie în mod cert că ideea lui unu 
este ideea lui unu şi nu ideea lui doi, şi că ideea de galben este 
ideea de galben şi nu ideea de albastru. Căci nimeni nu poate 
confunda în mintea sa ideile distincte ce posedă ; aceasta ar 
însemna că ideile sînt confuze şi distincte 09 în acelaşi timp, ceea 
ce este o contradicţie, şi a nu avea nici o idee distinctă înseamnă 
a fi lipsit de uzul facultăţilor mintale şi a nu avea nici un fel 
de cunoaştere. Şi de aceea, oricînd o idee este afirmată de ea 
însăşi, sau oricînd două idei cu totul distincte sînt negate una de 
alta, mintea nu poate decît să primească o asemenea propoziţie 
ca fiind negreşit adevărată, de îndată ce mintea înţelege termenii 
din care este formată propoziţia, şi aceasta fără ezitare sau nevoie 
de probe şi fără a se referi la acele propoziţii compuse din ter¬ 
meni mai generali şi numite „maxime". 

§ 11. La ce servesc aceste maxime generale. Ce vom spune 
deci ? Sînt aceste maxime generale fără nici un folos ? In nici 
un caz ; cu toate că folosul lor poate să nu fie cel care se pre¬ 
supune de obicei. Deoarece, însă, dacă ne-am îndoi cîtuşi de puţin 
de ceea ce unii oameni au atribuit acestor maxime, aceasta ar 
putea da naştere la proteste, ca fiind o răsturnare a fundamentelor 
tuturor ştiinţelor, iată de ce poate că merită să cercetăm aceste 
maxime în raport cu alte părţi ale cunoaşterii noastre şi să exa¬ 
minăm mai amănunţit în ce scop sînt ele folositoare sau nu. 

1) Din ceea ce s-a spus deja este evident că maximele nu sînt 
de nici un folos pentru a dovedi sau confirma propoziţiile evi¬ 
dente de la sine, cînd acestea sînt mai puţin generale 10 °. 

2) Este tot atît de clar că maximele nu sînt şi nu au constituit 
baza pe care a fost clădită vreo ştiinţă. Ştiu că există multă vor¬ 
bărie, răspîndită de scolastici, despre ştiinţe şi maximele pe care 
au fost clădite ele ; a fost însă nenorocul meu să nu mă întîlnesc 
niciodată cu vreo astfel de ştiinţă ; mai puţin cu vreuna clădită 
pe aceste două maxime, „ceea ce este, este", şi „este imposibil 

pentru acelaşi lucru să fie şi totodată să nu fie“. Şi aş fi bucuros 
să mi se arate unde se poate găsi vreo astfel de ştiinţă înălţată 
pe aceste maxime generale, sau pe oricare altele ; şi aş fi înda¬ 
torat oricui mi-ar pune în faţă cadrul şi sistemul vreunei ştiinţe 
astfel clădite pe aceste maxime, sau pe oricare altele asemănă¬ 
toare, despre care să nu se poată arăta că ea se menţine tot atît 
de trainic fără a le ţine de loc în seamă. întreb dacă în studiul 
divinităţii şi în chestiunile teologice, aceste maxime generale nu 
au aceeaşi întrebuinţare pe care o au în celelalte ştiinţe 101 . Ele 
servesc aci tot pentru a face să tacă pe certăreţi şi a pune capăt 
disputelor. Eu cred însă, că nimeni nu va spune din această cauză 
că religia creştină este clădită pe aceste maxime sau că cunoaşte¬ 
rea ce avem despre ea este dedusă din aceste principii. De la 
revelaţie am primit-o şi fără revelaţie aceste maxime nu ar fi 
putut niciodată să ne îndrumeze către ea. Cînd găsim o idee 
prin mijlocirea căreia descoperim conexiunea altor două idei, aceasta 
este o revelaţie de la Dumnezeu trimeasă nouă prin vocea raţiunii. 
Căci atunci noi ajungem să cunoaştem un adevăr pe care nu-1 
cunoşteam înainte. Cînd Dumnezeu ne face cunoscut vreun ade¬ 
văr, pentru noi aceasta este o revelaţie prin vocea spiritului său, 
şi progresăm în cunoaştere. în nici una din aceste împrejurări 
nu primim lumina sau cunoaşterea de la maxime. însă, într-una 
din ele cunoaşterea ne vine de la lucrurile înseşi şi vedem ade¬ 
vărul din ele prin perceperea acordului sau dezacordului lor ; în 
cealaltă, Dumnezeu însuşi ne dă cunoaşterea în mod nemijlocit şi 
vedem adevărul celor ce ne spune în infailibilitatea lui întru adevăr. 

3) Maximele generale nu sînt de folos şi nu ajută pe oameni 
să progreseze în ştiinţe, nici să facă noi descoperiri de adevăruri 
încă necunoscute. Dl. Newton în cartea sa, care niciodată nu va 
fi destul de admirată 102 , a demonstrat mai multe propoziţii ce 
sînt tot atîtea adevăruri noi mai înainte necunoscute pe lume şi 
care au făcut să progreseze cunoaşterea matematicilor. însă, la 
descoperirea acestor adevăruri, el nu a fost ajutat de maximele 
generale : „ceea ce este, este" sau „întregul este mai mare decît 
partea". Nu acestea au fost îndreptarele care l-au condus la des¬ 
coperirea adevărului şi certitudinii acelor propoziţii. Nici nu a 
cunoscut, cu ajutorul lor, acele demonstraţii, ci a găsit idei inter¬ 
mediare care să arate acordul sau dezacordul ideilor astfel cum 
sînt ele exprimate în propoziţiile pe care el le-a demonstrat. Iată 
marele efort şi perfecţionarea intelectului uman în lărgirea cunoaş¬ 
terii şi în progresul ştiinţelor. în acestea intelectul este destul de 

departe de a primi vreun ajutor prin contemplarea acestor lăudate 
maxime sau a altora asemănătoare. Dacă acei care au această 
tradiţională admiraţie pentru aceste propoziţii, incit ei cred că nu 
ao poate lace nici un pas în cunoaştere fără sprijinul unei axiome, 
nici o piatră aşezată la clădirea ştiinţelor fără o maximă generală, 
dacă acei oameni ar distinge între metoda de a dobîndi cunoaşte¬ 
rea şi modul de a o împărtăşi şi altora, între metoda prin care se 

clădeşte oricare ştiinţă şi metoda prin care ea e predată altora 

în măsura în care a progresat, ei ar vedea că acele maxime gene¬ 
rale nu au constituit bazele pe care au clădit primii descoperitori 
admirabilele lor edificii şi nici cheile ce au descuiat şi deschis 
acele taine ale cunoaşterii. Mai tîrziu, cînd au fost ridicate şcoli 
şi cînd ştiinţele au avut profesorii lor pentru a preda ceea ce 
alţii descoperiseră, profesorii s-au folosit deseori de maxime, adică 
au stabilit anumite propoziţii care erau evidente de la sine, sau 
care urmau să fie primite drept adevărate. Aceste propoziţii fiind 
bine fixate în mintea ciracilor lor drept adevăruri incontestabile, 
profesorii se foloseau de ele la ocazie pentru a convinge pe ciraci 
de adevăruri în cazuri particulare, care nu erau tot atît de fami¬ 
liare miliţii lor ca acele axiome generale care le fuseseră mai 

dinainte introduse şi fixate cu grijă în minte. Cu toate că aceste 
cazuri particulare, cercetate cu atenţie, nu sînt de loc pentru inte¬ 
lect mai puţin evidente prin ele înseşi decît maximele generale 
invocate pentru a le confirma. In aceste cazuri particulare a găsit 
adevărul primul descoperitor 103 , fără ajutorul maximelor generale ; 
şi tot aşa poate face oricine le cercetează cu atenţie. 

Pentru a ajunge deci la folosirea maximelor, trebuie avut în 
vedere : 

1) După cum s-a observat, ele sînt de folos în metodele obiş¬ 
nuite dc predare a ştiinţelor, pînă acolo unde acestea au progre¬ 
sat ; însă pentru a face ca ştiinţele să progreseze mai departe, 
maximele sînt de puţin folos sau de nici unul. 

2) Ele sînt de folos în dispute pentru a reduce la tăcere pe cer¬ 
tăreţii încăpăţînaţi şi pentru a aduce la o concluzie dezbaterile. 
Cer permisiunea să cercetez dacă, în acest scop, nevoia de maxime 
nu s-a introdus în felul următor ; Şcolile făcînd din dezbatere 
piatra de încercare a capacităţii oamenilor şi criteriul cunoaşterii, 
atribuiau victoria aceluia care nu da înapoi ; şi acela care avea 
ultimul cuvînt era socotit că a cîştigat cel puţin disputa, dacă nu 
cauza. însă de pe urma acestor mijloace era probabil să nu se 
ajungă la o decizie între combatanţi abili, deoarece unuia nu-i 

lipsea niciodată un medius terminus prin care să dovedească orice 
propoziţie. Iar celălalt putea, în mod tot atît de constant, să 
nege, cu sau fără distincţie, majora sau minora 104 . Pentru a evita, 
pe cît era posibil, degenerarea disputelor într-un lanţ nesfîrşit de 
silogisme, au fost introduse în Şcoli anumite propoziţii generale, 
majoritatea lor fiind într-adevăr evidente de la sine. Aceste 
propoziţii fiind astfel încît oamenii le recunoşteau şi erau de acord 
cu ele, au fost privite drept măsuri comune ale adevărului şi ser¬ 
veau în locul principiilor (acolo unde adversarii nu stabiliseră între 
ei alte principii) ; dincolo de ele nu se putea trece şi de la ele nu 
putea da înapoi nici una din părţi. Şi astfel aceste maxime, căpă- 
tînd denumirea de „principii", dincolo de care, în dispute, oa¬ 
menii nu se puteau retrage, au fost luate din greşeală drept ori¬ 
ginalele şi izvoarele de unde a început întreaga cunoaştere, şi 
drept bazele pe care au fost clădite ştiinţele ; deoarece cînd, în 
dispute, adversarii ajungeau la vreun asemenea principiu, se opreau 
acolo şi nu mergeau mai departe — chestiunea era hotărîtă. Dar 
cît de mult este aceasta o greşeală, a fost deja arătat. 

Această metodă a Şcolilor, despre care s-a crezut că este izvorul 
cunoaşterii, a introdus, după cum bănuiesc, aceeaşi folosire a 
maximelor într-o mare parte a conversaţiei dinafara Şcolilor, pentru 
a închide gura cicălitorilor, cu care oricine are dreptate să nu mai 
discute, atunci cînd ei neagă acele principii generale evidente de 
la sine, primite de toţi oamenii cu judecată care s-au gîndit o dată 
la ele. Dar încă o dată, ele servesc aci numai pentru a pune capăt 
certurilor. De fapt cînd maximele sînt înfăţişate în asemenea ca¬ 
zuri, ele nu ne învaţă nimic ; noi am aflat deja adevărul cu aju¬ 
torul ideilor intermediare folosite în dezbatere şi a căror cone¬ 
xiune poate fi văzută fără ajutorul acelor maxime ; şi astfel adevărul 
este cunoscut înainte ca maxima să fi fost creată şi argumentul 
împins pînă la un prim principiu. înainte de a ajunge aci, oamenii 
ar lepăda un argument vicios, dacă în disputele lor şi-ar propune 
să găsească şi să îmbrăţişeze adevărul, şi nu să lupte pentru vic¬ 
torie. Şi astfel maximele au folosul lor pentru a pune o stavilă 
ticăloşiei oamenilor, a căror sinceritate ar fi trebuit să-i facă să 
cedeze mai devreme. însă, metoda Şcolilor permiţînd oamenilor să 
se opună şi încurajîndu-i să reziste adevărurilor evidente pînă cînd 
sînt bătuţi, adică, pînă cînd sînt siliţi fie să se contrazică pe ei 
înşişi, fie să conteste vreun principiu întemeiat, nu este de mirare 
că, în conversaţiile particulare, ei nu se ruşinează de ceea ce în 
Şcoli este socotit o virtute şi o glorie, adică să menţină cu încă- 

păţînare pînă la ultima extremitate, chiar după condamnare, acea 
latură a chestiunii pe care au ales-o, fie ea adevărată sau falsă. 
O ciudată cale pentru a ajunge la adevăr şi cunoaştere. Şi acea 
parte din omenire pe care o socotesc raţională, necoruptă de 
educaţie, cu greu ar putea crede că o asemenea metodă ar ajunge 
vreodată să fie admisă printre iubitorii de adevăr şi printre cei 
ce studiază religia sau natura, ori introdusă în seminariile celor ce 
sînt meniţi să răspîndească adevărurile religiei sau filozofiei prin¬ 
tre ignoranţi şi necredincioşi. Nu voi cerceta acum în ce măsură 
este probabil că o asemenea învăţătură să abată mintea tinerilor 
de la căutarea sinceră şi de la dragostea de adevăr, ba chiar să-i 
facă să se îndoiască dacă există un asemenea lucru, sau cel puţin 
dacă merită să-i rămînă credincioşi. Eu cred că în afară de acele 
locuri unde filozofia peripatetică a fost introdusă în Şcoli 105 , unde 
a durat multe secole fără a învăţa lumea alt lucru decît arta de 
a se certa, nicăieri maximele nu au fost socotite drept bazele pe 
care au fost clădite ştiinţele, nici drept marile ajutoare pentru 
progresul cunoaşterii. 

Cum am spus, aceste maxime sînt de mare folos în dispute, 
pentru a închide gura certăreţilor, dar nu de mult folos în des¬ 
coperirea adevărurilor necunoscute, sau în sprijinirea ' minţii în 
căutarea mai departe a cunoaşterii. Căci, cine a început vreodată 
să construiască cunoaşterea sa pe aceste propoziţii generale: 
„ceea ce este, este", sau „este imposibil pentru acelaşi lucru să 
fie şi totodată să nu fie", şi din oricare din ele, ca dintr-un prin¬ 
cipiu ştiinţific, să deducă un sistem de cunoaştere folositoare ? 
Opiniile greşite implicînd adesea contradicţii, una din aceste ma¬ 
xime poate foarte bine servi drept piatră de încercare pentru a 
arăta încotro duc ele. Totuşi, oricît de potrivite ar fi maximele 
pentru a arăta absurditatea sau greşeala judecăţii sau opiniei 
cuiva, ele sînt de foarte mic folos pentru luminarea intelectului 
şi vom afla că mintea nu primeşte mult ajutor de la ele în pro¬ 
gresul său pe calea cunoaşterii; cunoaştere care nu ar fi nici mai 
mică, nici mai puţin sigură prin faptul că nu ne-am fi gîndit 
niciodată la acele două propoziţii generale. Este adevărat, după 
cum am spus, că maximele servesc cîteodată în argumentare pen¬ 
tru a opri gura unui certăreţ, arătîndu-i absurditatea celor spuse 
de el şi expunîndu-1 la ruşinea de a contrazice ceea ce toată lumea 
ştie, ceea ce el însuşi trebuie să admită că este adevărat. Dar 
una este să arăţi unui om că este în eroare, şi alta să-l pui în 
posesia adevărului. Şi aş fi mulţumit să ştiu ce adevăruri sînt în 

stare să ne înveţe aceste două propoziţii prin influenţa lor ; şi ce 
adevăruri pot să ne facă să cunoaştem, pe care nu le cunoaştem 
înainte sau pe care nu le-am putea cunoaşte fără ele. Oricît de 
bine le-am cerceta, vom constata că aceste propoziţii sînt referi¬ 
toare numai la afirmări identice ; şi dacă au influenţă, aceasta nu 
poate fi decît asupra acelor afirmate. Fiecare propoziţie particulară 
referitoare la identitate sau diversitate, dacă e cercetată cu atenţie, 
este tot atît de clară şi cunoscută cu certitudine în ea însăşi, pe 
cît sînt oricare din propoziţiile generale ; numai că cele generale, 
servind în toate cazurile, se stăruie mai mult asupra lor şi de 
aceea sînt mai întipărite- în minte. Cu privire la alte maxime mai 
puţin generale, multe din ele nu sînt mai mult decît simple pro¬ 
poziţii verbale şi nu ne învaţă nimic altceva decît raportul şi va¬ 
loarea denumirilor una faţă de alta. Să reluăm propoziţia : „întregul 
este egal cu totalitatea părţilor sale“. Vă rog să-mi spuneţi ce 
adevăr real ne învaţă aceasta ? Ce conţine această maximă mai 
mult decît indică prin ea însăşi semnificaţia cuvîntului totum, sau 
„întregul" ? Şi acela care ştie că cuvîntul „întregul" semnifică 
ceea ce este compus din toate părţile sale, nu este departe să în¬ 
ţeleagă că întregul este egal cu totalitatea părţilor sale. Şi pe 
acelaşi temei, eu cred că această propoziţie „un deal este mai înalt 
decît o vale" şi multe altele asemănătoare, pot de asemenea 
să treacă drept axiome. Totuşi, profesorii de matematici au dreptate 
să aşeze la începutul sistemelor lor asemenea axiome, cînd predau 
ceea ce ştiu şi îi iniţiază pe alţii în această ştiinţă ; pentru ca 
elevii lor să-şi obişnuiască perfect mintea de la început cu aceste 
propoziţii formate din astfel de termeni generali, să se obişnuiască 
să facă asemenea reflecţii şi să păstreze aceste propoziţii mai 
generale ca reguli stabilite şi ca dictoni, gata să fie aplicate în 
toate cazurile particulare. Nu că aceste propoziţii generale, cînlă- 
rite în mod imparţial, sînt mai clare şi mai evidente decît cazurile 
particulare pe care ele sînt puse să le confirme ; dar, fiind mai 
familiare minţii, simplul fapt de a le numi este suficient pentru 
a satisface intelectul. Aceasta însă, zic, vine mai mult din felul 
în care le folosim noi şi din statornicirea lor în mintea noastră, 
deoarece ne gîndim deseori la ele, decît din evidenţa deosebită 
ce se află în lucruri. înainte însă ca obiceiul să stabilească în 
mintea noastră reguli de gîndire şi raţionare, îmi închipui că nu 
este la fel şi că un copil căruia i s-a luat o parte din mărul său, 
o ştie mai bine în acest caz particular, decît prin această propo- 

ziţie generală : „întregul este egal eu totalitatea părţilor sale" ; şi 
dacă una din propoziţii are nevoie să-i fie confirmată de cealaltă, 
apoi propoziţia generală are mai multă nevoie de cea particulară 
pentru a fi introdusă în mintea sa, decît are nevoie particulara 
de generală. Căci cunoaşterea noastră începe cu propoziţii parti¬ 
culare şi se întinde treptat către cele generale ; cu toate că mai 
tîrziu, mintea ia tocmai drumul contrar, ea îşi rezumă cunoaşterea 
în propoziţii cît mai generale, îşi familiarizează gîndurile cu ele 
şi se obişnuieşte să recurgă la acestea ca la un etalon de măsură 
al adevărului şi neadevărului. Din cauză că folosim în mod obişnuit 
propoziţiile generale drept norme pentru a aprecia adevărul altor 
propoziţii, am ajuns să credem că propoziţiile mai particulare îşi 
trag adevărul şi evidenţa din conformitatea lor cu cele mai gene¬ 
rale, care sînt atît de des folosite în discursuri şi argumentări şi 
sînt în mod constant admise. Şi cred că acesta este motivul pen¬ 
tru care, printre atîtea propoziţii de la sine evidente, numai cele 
mai generale au primit titlul de „maxime". 

§ 12. Dacă nu băgăm de seamă cum întrebuinţăm cuvintele, 
maximele pot proba contradicţii. Cu privire la aceste maxime gene¬ 
rale, este nimerit poate să mai observăm un lucru, anume că ele 
sînt atît de departe de a face să progreseze şi de a întări mintea noas¬ 
tră în cunoaştere adevărată, îneît dacă noţiunile noastre sînt greşite, 
vagi sau variabile şi dacă renunţăm la gîndurile noastre în folosul 
sunetelor cuvintelor, în loc să le fixăm asupra ideilor stabile şi 
determinate despre lucruri, eu spun că aceste maxime generale 
vor servi să ne facă să stăruim în erori ; şi în acest fel cel mai 
obişnuit în care se folosesc cuvintele, maximele vor servi pentru 
a proba contradicţii. De exemplu : acela care, împreună cu Des 
Cartes 1U6 , îşi va forma în minte o idee despre ceea ce el numeşte 
„corp" ca nefiind altceva decît întindere, va putea uşor demonstra 
prin maxima „ceea ce este, este" că vidul nu există, că nu există 
adică nici un spaţiu vid de corpuri. Căci, ideea căreia el 
îi aplică denumirea de „corp" fiind simpla întindere, cunoaşterea 
sa, că spaţiu fără corp nu poate fi, este perfectă, de vreme ce el 
cunoaşte clar şi distinct propria sa idee despre întindere şi ştie 
că ea este ceea ce este şi nu altă idee, cu toate că este numită 
în trei feluri : „întindere, corp, spaţiu". Aceste trei cuvinte 
semnificînd una şi aceeaşi idee, fără îndoială că pot fi afirmate 
unul de către celălalt cu aceeaşi evidenţă si certitudine după cum 
se poate afirma fiecare pe sine. Şi este sigur că deoarece eu le 

întrebuinţez pe toate pentru a semnifica una şi aceeaşi idee, afir¬ 
maţia „spaţiul este corp“ este tot atît de adevărată şi identică, 
pe cit este de adevărată şi identică afirmaţia „corpul este corp", 
atît ca semnificaţie, cît şi ca sunet. 

§ 13. Exemplul vidului. Dar dacă va veni un alt om şi îşi va 
face despre acest lucru o altă idee, diferită de a lui Des Cartes, 
pe care totuşi o numeşte, împreună cu Des Cartes, cu aceeaşi 
denumire de „corp" şi face ca ideea sa, pe care o exprimă prin 
cuvîntul „corp", să însemne un lucru care are totodată întindere 
şi soliditate, el va putea demonstra tot atît de uşor că poate exista 
un vid sau spaţiu care să nu conţină corpuri, după cum Des Cartes 
a demonstrat contrariul. Deoarece ideea căreia îi dă Des Cartes 
denumirea de „spaţiu" fiind numai simpla idee de întindere şi 
ideea căreia îi dă el denumirea de „corp" fiind ideea complexă 
de întindere şi de rezistenţă sau soliditate, împreunate în acelaşi 
subiect, aceste două idei nu sînt exact una şi aceeaşi idee, ci în 
intelect ele sînt tot atît de distincte ca şi ideile de unu şi doi, 
alb şi negru, sau ca şi corporeitatea şi umanitatea, dacă pot folosi 
asemenea termeni barbari 107 . In consecinţă, afirmarea ideii de 
„spaţiu" în mintea noastră sau prin cuvîntul care o semnifică, nu 
este identică cu afirmarea ideii de „corp", ci, din contra, ele 
sînt negarea uneia de către cealaltă. Propoziţia „întinderea sau 
spaţiul nu sînt corpuri" este tot atît de adevărată şi evident certă 
ca oricare propoziţie formată pe temeiul maximei : „este imposibil 
ca acelaşi lucru să fie şi totodată să nu fie". 

§14. Maximele nu probează existenţa lucrurilor din afara noastră. 
Cu toate că (după cum vedeţi) ambele propoziţii : „poate să existe 
un vid" şi „nu poate să existe un vid", pot fi în mod egal de¬ 
monstrate de aceste două principii certe : „ceea ce este, este" şi 
„acelaşi lucru nu poate să fie şi totodată să nu fie", totuşi nici 
Vinul din aceste principii nu ne vor dovedi dacă există vreun 
'corp sau ce anume corpuri există ; pentru aceasta ne rămîn nu- 
şnai simţurile, ele ne vor învăţa după puterea lor. Acele principii 
universale şi evidente de la sine nefiind decît cunoaşterea dis¬ 
tinctă, constantă şi clară ce avem despre propriile noastre idei mai 
generale şi mai cuprinzătoare, nu ne pot încredinţa despre 
nimic din ceea ce se petrece în afara minţii. Certitudinea acelor 
principii se întemeiază numai pe cunoaşterea ce avem despre fie- 
pare idee prin ea însăşi şi prin deosebirea ei de alte Idei, Cu 

privire la aceasta nu ne putem înşela atîta vreme cît ideile sînt 
în mintea noastră ; cu toate că ne putem înşela şi deseori ne în¬ 
şelăm cînd reţinem denumirile fără să reţinem ideile, sau atunci 
cînd folosim denumirile în mod confuz cînd pentru o idee, cînd 
pentru alta. în aceste cazuri, puterea axiomelor ajungînd numai 
pînă la sunetul şi nu pînă la semnificaţia cuvîntului, axiomele 
servesc numai să ine inducă în confuzie, greşeală şi eroare. Am 
făcut această observaţie pentru a» arăta că aceste maxime, oricît 
de lăudate ar fi ca paznice ale adevărului, nu-i vor feri de eroare 
atunci cînd ei folosesc în mod neglijent şi vag cuvintele. în tot 
ce am spus sau am sugerat aci cu privire la puţinul folos adus 
de maxime la sporirea cunoaşterii, sau la întrebuinţarea lor peri¬ 
culoasă atunci cînd ideile sînt nedeterminate, am fost destul de 
departe de a intenţiona sau de a spune că ele ar trebui lăsate 
deoparte, fapt de care unii au fost prea înclinaţi să mă acuze 108 . 
Afirm că ele sînt adevăruri, adevăruri evidente de la sine, şi de 
aceea nu pot fi lăsate deoparte. Oricît de departe s-ar întinde 
influenţa lor, în zadar ne-aim sili să o restrîngem şi nu eu voi 
întreprinde aceasta. Dar fără nici o ofensă pentru adevăr sau 
cunoaştere, pot să am motive să cred că folosul lor nu este cores¬ 
punzător accentului deosebit care pare să se pună asupra lor şi 
pot preveni pe oameni să nu le întrebuinţeze greşit, pentru a nu 
se face singuri să stăruiască în erorile lor. 

§ 15. Aplicarea maximelor la ideile complexe este periculoasă. 
Dar, oricare ar fi întrebuinţarea lor în propoziţiile verbale, faţă 
de cunoaşterea întemeiată pe experienţă, maximele nu ne pot 
dezvălui sau dovedi o cunoaştere cîtuşi de puţin întinsă despre 
natura substanţelor, astfel cum sînt găsite şi cum există ele în 
afara noastră. Şi cu toate că consecinţele acestor două propoziţii, 
numite „principii", sînt foarte clare şi întrebuinţarea lor nu este 
periculoasă sau vătămătoare pentru dovedirea lucrurilor care sînt 
clare prin ele însele şi în care nu se simte nici o nevoie de aceste 
maxime pentru a face dovada, oi care sînt destul de clare de la 
sine fără ajutorul acestora, adică în cazurile în care ideile noastre 
sînt determinate şi cunoscute prin denumirile care le desemnează ; 
totuşi cînd aceste principii, adică : „ceea ce este, este" şi „este 
imposibil pentru acelaşi lucru să fie şi totodată să nu fie", sînt 
întrebuinţate la dovedirea propoziţiilor în care se află cuvinte 
semnificînd idei complexe, de pildă : „om, cal, aur, virtute", acolo 
ele sînt infinit de periculoase şi fac de obicei pe oameni să pri- 

mească şi să reţină neadevărul drept adevăr manifest şi incerti¬ 
tudinea drept demonstraţie, de unde urmează eroarea, încăpăţî- 
narea şi toate relele ce le poate aduce o judecată greşită. Motivul 
nu este că aceste principii sînt mai puţin adevărate sau au mai 
puţină putere în dovedirea propoziţiilor formate din termeni sem¬ 
nificând idei complexe, decît acele unde propoziţiile se referă la 
idei simple ; ci pentru că oamenii în genere se înşală crezînd că, 
acolo unde sînt păstraţi aceiaşi termeni, propoziţiile se referă la 
aceleaşi lucruri, cu toate că în realitate ideile pe care le semnifică 
sînt diferite. Astfel, aceste maxime sînt folosite pentru a sprijini 
acele propoziţii care prin sunet şi aparenţă sînt contradictorii ; lucru 
ce se vede limpede din demonstraţiile asupra vidului, mai sus¬ 
menţionate. în timp ce oamenii iau cuvintele drept lucruri, cum 
fac de obicei, aceste maxime pot servi şi servesc în mod curent 
să dovedească propoziţii contradictorii ; cum va deveni evident 
mai departe. 

§ 16. Exemplul omului. De exemplu, fie omul acel subiect 
despre care am demonstrat ceva cu ajutorul acestor prime prin¬ 
cipii şi vom vedea că demonstraţia este numai verbală, în măsura 
în care este făcută prin aceste principii, şi nu ne aduce nici o 
propoziţie adevărată, certă şi universală, sau cunoaşterea unui lucru 
existînd în afara noastră. 

Intii. Un copil formîndu-şi ideea despre un om, probabil că 
ideea sa este exact la fel cu tabloul pe care pictorul îl face îm- 
binînd aparenţele pe care el le vede; şi o asemenea compli¬ 
caţie de idei împreunate 109 în intelectul copilului compune 
ideea particulară complexă pe care el o numeşte „oin“ ; de unde 
urmează că albul şi culoarea pielii fiind în Anglia acelaşi lucru, 
copilul poate să vă demonstreze că un negru nu este un om, 
deoarece culoarea albă a fost una din ideile simple care intră 
constant în ideea complexă pe care el o numeşte „om“ ; şi, prin 
urmare, el poate să demonstreze prin principiul : „este imposibil 
pentru acelaşi lucru să fie şi totodată să nu fie“, că „un negru 
nu este un om“ ; temeiul certitudinii sale nu este acea propoziţie 
universală de care poate nu a auzit şi la care poate că nu s-a 
gîndit niciodată, ci perceperea clară şi distinctă pe care o are 
despre propriile'sale idei simple de alb şi negru, pe care el nu le 
va confunda, nici nu le va lua una drept cealaltă, fie că cunoaşte 
sau nu acea maximă. Şi acestui copil sau oricui are o asemenea 
idee pe care o numeşte „om“, nu-i veţi putea demonstra niciodată 

că omul are un suflet, deoarece ideea sa despre om nu cuprinde 
în ea o asemenea noţiune sau idee ; şi, prin urmare, pentru el 
principiul : „ceea ce este, este" nu dovedeşte acest fapt. Aceasta 
depinde de cercetări şi observaţii din care el urmează să-şi for¬ 
meze ideea complexă de „om“. 

§ 17. în al doilea rînd. Un altul care a mers mai departe cînd 
şi-a adunat materialul şi a format ideea pe care o numeşte „om“ 
şi adaugă la forma exterioară rîsul şi limbajul raţional, poate să 
demonstreze că copiii mici şi imbecilii nu sînt oameni, cu ajutorul 
maximei : „este imposibil pentru acelaşi lucru să fie şi totodată 
să nu fie". Şi am vorbit cu oameni plini de judecată care au 
negat în med efectiv că aceia ar fi oameni. 

§ 18. în al treilea rînd. Poate că un altul îşi alcătuieşte ideea 
complexă pe care o numeşte „om" numai din ideile despre corp 
în general şi din facultăţile vorbirii şi raţiunii, şi lasă în întregime 
deoparte fonna. Acest om este în măsură să demonstreze că un 
om poate să nu aibă mîini, însă e posibil să fie patruped (qua- 
drupes), aceste noţiuni nefiind cuprinse în ideea sa de om. Şi 
deci în oricare corp sau formă s-ar găsi întrunite limbajul şi jude¬ 
cata, acesta ar fi un om, fiindcă cel care afirmă aceasta, avînd 
o cunoaştere clară despre o astfel de idee complexă, este sigur 
că „ceea ce este, este". 

§ 19. Aceste maxime se folosesc puţin ca probe, acolo unde 
posedăm idei clare şi distincte. Astfel că, privind lucrurile drept, 
eu cred că putem spune că acolo unde ideile noastre sînt deter¬ 
minate în mintea noastră şi unde sub acele determinări fixe le-am 
aplicat denumiri cunoscute şi constante, este puţină sau de loc 
nevoie de aceste maxime pentru a proba acordul sau dezacordul 
vreunora dintre idei. Acela care nu poate discerne adevărul şi 
neadevărul propoziţiilor de acest fel fără ajutorul acestor maxime 
şi al altora asemănătoare, nu va fi ajutat de către aceste maxime 
ca să reuşească, deoarece nu se poate presupune că el cunoaşte 
fără probe adevărul acestor maxime dacă el nu poate cunoaşte 
fără probe adevărul altor propoziţii care sînt tot atît de evidente 
de la sine ca şi aceste maxime. Din această cauză cunoaşterea 
intuitivă în nici o parte a ei, nici nu cere, nici nu admite vreo 
probă no . Acela care presupune contrariul înlătură baza întregii 
cunoaşteri şi certitudini; şi acela care are nevoie de vreo probă 

pentru a fi sigur şi a-şi da asentimentul la această propoziţie : 
„doi este egal cu doi“, va avea de asemenea nevoie de o probă 
pentru a admite că „ceea ce este, este" ; şi tot aşa acela care are 
nevoie de o probă pentru a se convinge că doi nu sînt trei, că 
alb nu este negru, că un triunghi nu este un cerc etc., sau că 
oricare alte două idei distincte şi determinate nu sînt una şi aceeaşi 
idee, va avea de asemenea nevoie de o demonstraţie pentru a se 
convinge că „este imposibil pentru acelaşi lucru să fie şi totodată 
să nu fie". 

§ 20. întrebuinţarea maximelor este periculoasă acolo unde ideile 
noastre sînt confuze. Şi după după aceste maxime sînt puţin folo¬ 
sitoare acolo unde noi avem idei determinate, tot astfel, cum am 
arătat, este periculos să le folosim acolo unde ideile noastre nu 
sînt determinate şi acolo unde noi folosim cuvinte care nu sînt 
aplicate la idei determinate, ci au o semnificaţie vagă şi schimbă¬ 
toare, semnificînd uneori o idee, alteori, alta ; de unde urmează 
greşeala şi eroarea, care sînt confirmate şi întărite de aceste maxime 
(aduse drept probe pentru a întări propoziţii în care termenii 
semnifică idei nedeterminate). 


CAPITOLUL vin 

DESPRE PROPOZIŢIILE NEINSTRUCTIVE 111 

§ 1. Unele propoziţii nu aduc nici un spor cunoaşterii noastre. 
Las să se aprecieze dacă maximele, despre care am tratat în 
capitolul precedent, sînt atît de folositoare cunoaşterii reale, pe 
cît se presupune în mod general. Socot că se poate afirma cu 
încredere că există propoziţii universale care, cu toate că sînt în 
mod sigur adevărate, totuşi ele nu adaugă nici o lumină intelec¬ 
tului nostru, nu aduc nici un spor cunoaşterii noastre. Astfel 
sînt : 

§ 2. Intîi. Propoziţiile identice. în primul rînd, toate propozi¬ 
ţiile pur identice. De la prima vedere, acestea apar în mod 
evident că nu conţin nici o învăţătură în ele. Căci atunci oînd 
afirmăm acelaşi termen despre el însuşi, fie că el este pur verbal, 
fie că el conţine vreo idee clară şi reală, nouă nu ne arată nimic 
mai mult decît ceea ce trebuia să ştim cu certitudine dinainte m . 

fie că o asemenea propoziţie este alcătuită de noi, fie că ea ne-a 
fost propusă. Intr-adevăr, cea mai generală maximă : „ceea ce este, 
este“, poate servi cîteodată să arate cuiva absurditatea de care 
se face vinovat atunci cînd, prin circumlocuţie sau termeni echi¬ 
voci, el vrea, în cazuri speciale, să nege acelaşi lucru despre 
lucrul însuşi ; căci nimeni nu ar sfida pe faţă bunul simţ, afirmînd 
cu cuvinte clare, contradicţii vizibile; sau dacă o face, i se 
va ierta oricui să întrerupă orice convorbire cu el. De bună 
seamă pot spune că nici această maximă recunoscută, nici altă 
propoziţie identică, nu ne învaţă nimic ; şi, deşi în acest fel de 
propoziţii, pentru a le confirma, se poate întrebuinţa şi se între¬ 
buinţează deseori această mare şi magnifică maximă M ®, lăudată 
ca fiind baza demonstraţiei, totuşi tot ceea ce ea dovedeşte nu 
se ridică la mai mult decît atît, că acelaşi cuvînt poate fi afirmat 
despre el însuşi cu multă certitudine, fără nici o îndoială despre 
adevărul unei asemenea propoziţii şi, daţi-mi voie să adaug, fără 
nici o adevărată cunoaştere. 

§ 3. Căci în felul acesta, o persoană foarte ignorantă, care poate 
face numai o propoziţie şi care ştie ce înţelege atunci cînd spune 
„Da“ sau „Nu“, va alcătui un milion de propoziţii de al căror 
adevăr ea poate fi cu totul sigură şi care, totuşi, prin aceasta, să 
nu ştie nici un lucru din lume. De pildă : „ceea ce este un suflet, 
este un suflet”', sau „un suflet este un suflet”, „un spirit este un 
spirit", „un fetiş este un fetiş", etc., sînt toate echivalente cu 
propoziţia : „ceea ce este, este". De pildă : „ceea ce are existenţă, 
are existenţă", sau „cine are un suflet, are un suflet". Ce înseamnă 
aceasta mai mult decît că ne jucăm cu cuvintele ? Aceasta ne 
aminteşte de maimuţa care-şi schimba stridia dintr-o mînă în alta 
şi care dacă ar putea vorbi, fără îndoială că ar spune : „stridia 
din mîna dreaptă este subiectul şi stridia din mîna stingă este 
predicatul", şi astfel ar putea forma despre stridie o propoziţie 
evidentă de la sine, de pildă : „stridia este stridie". Şi cu toate 
acestea nu ar fi nici cu o iotă mai luminată sau mai învăţată. 
Felul acesta de a mînui lucrurile are de unde să satisfacă'dintr-o 
dată foamea maimuţei şi intelectul unui om, unul progresînd în 
învăţătură cît celălalt în volum ,14 . 

Ştiu că există unii oameni care arată multă solicitudine propo¬ 
ziţiilor identice pentru că ele sînt evidente de la sine şi ei cred 
că fac un mare serviciu filozofiei lăudîndu-le, ca şi cînd în ele ar 
fj cuprinsă toată cunoaşterea şi intelectul ar fi îndrumat către ade- 



220 


CARTEA IV 


văr numai de ele. Recunosc cu toată lumea că toate aceste pro¬ 
poziţii sînt adevărate şi evidente de la sine. Recunosc mai departe 
că baza întregii noastre cunoaşteri stă în facultatea ce avem de a 
percepe că aceeaşi idee este aceeaşi idee şi să o distingem de 
cele care sînt diferite, după cum am arătat în capitolul precedent. 
Dar nu văd cum însuşirile acestor propoziţii pot apăra de în¬ 
vinuirea de neseriozitate procedeul prin care se folosesc propo¬ 
ziţiile identice la perfecţionarea cunoaşterii. Să repete cineva cît 
de des îi place că „voinţa este voinţă", sau să-i dea importanţa 
ce-o crede potrivită pentru lărgirea cunoaşterii noastre, de ce folos 
este această propoziţie şi un număr nesfîrşit de altele asemănă¬ 
toare ? Să facă un om cît de multe asemenea propoziţii pe cît îi 
îngăduie belşugul de cuvinte ce posedă, ca „legea este lege şi 
obligaţia este obligaţie", „dreptatea este dreptate şi nedreptatea 
este nedreptate". îl vor ajuta oare acestea sau altele asemănătoare 
să capete vreo cunoştinţă despre etică ? Sau îl vor învăţa pe el 
sau pe alţii să cunoască moralitatea ? Acei care nu ştiu şi poate 
nu vor şti vreodată ce este drept şi ce este nedrept şi nici nu 
cunosc măsura acestor noţiuni, pot face cu aceeaşi convingere 
tot felul de asemenea propoziţii şi să fie cu totul convinşi de 
adevărul lor, pe cît este cel mai bun cunoscător al moralei. Dar 
ce progres aduc asemenea propoziţii, cunoaşterii oricărui lucru 
necesar sau util conduitei lor ? 

Ar fi socotit că glumeşte acela caTe, pentru luminarea intelec¬ 
tului, s-ar ocupa cu propoziţii identice şi ar insista asupra unor 
maxime ca acestea : „substanţa este substanţă şi corpul este corp", 
„un vid este un vid şi un vîrtej este un vîrtej", „un centaur 
este un centaur şi o himeră este o himeră" etc. Căci acestea şi 
toate cele asemănătoare sînt egal de adevărate, egal de certe şi 
egal de evidente de la sine. Totuşi ele nu pot fi socotite decît 
nimicuri atunci cînd sînt folosite drept principii de învăţămînt 
şi li se atribuie importanţă drept ajutoare ale cunoaşterii, deoarece 
ele nu ne învaţă nimic? mai mult decît ştie fără să i se spună 
oricine este capabil să vorbească, anume că acelaşi termen este 
acelaşi termen şi că aceeaşi idee este aceeaşi idee. Şi acesta este 
motivul pentru care am crezut de la început şi încă mai cred că 
este neserios să propunem şi să întipărim în minte asemenea pro¬ 
poziţii în scopul de a da intelectului o nouă lumină sau un nou 
acces la cunoaşterea lucrurilor. învăţătura stă în ceva foarte 
diferit. Şi acela care ar vrea să-şi îmbogăţească mintea sa sau a 
altuia, cu adevăruri pe care nu le cunoaşte încă, trebuie să gă- 

sească idei intermediare ; apoi să le aşeze într-o asemenea ordine 
una lingă alta incit intelectul să poată vedea acordul sau deza¬ 
cordul ideilor în cauză. Propoziţiile ce realizează aceasta sînt 
instructive, dar sînt foarte diferite de acelea care afirmă acelaşi 
termen despre el însuşi, căci acestea nu sînt un mijloc prin care 
să putem înainta, noi sau alţii, spre vreun fel de cunoaştere. 
Aceasta nu ajută mai mult decît ar ajuta pe oricine învaţă să ci¬ 
tească, dacă i s-ar întipări în minte propoziţii ca : „un A este un 
A şi un B este un B‘ : , pe care oricine le poate cunoaşte tot atît 
de bine ca oricare profesor, şi totuşi să nu poată citi un singur 
cuvînt toată viaţa lui. Nici nu l-ar face asemenea propoziţii iden¬ 
tice să înainteze măcar cu o iotă în meşteşugul cititului, oricum 
le-ar folosi el. 

Dacă acei care mă mustră că le numesc „propoziţii neinstrue- 
tive“, ar fi citit cel puţin şi şi-ar fi dat osteneala să înţeleagă 
ceea ce am scris mai sus în limbă foarte clară, nu ar fi putut 
decît să vadă că prin „propoziţii identice", eu înţeleg numai pe 
acelea în care acelaşi termen, care semnifică aceeaşi idee, este 
afirmat de el însuşi ; ceea ce eu socotesc că este adevărata sem¬ 
nificaţie a expresiei „propoziţii identice" şi cu privire la toate 
acestea eu cred că pot să continui a spune fără teamă că a le 
înfăţişa drept instructive înseamnă a ne juca cu nimicuri. Căci 

nimeni care posedă uzul raţiunii nu le poate trece cu vederea, 

acolo unde este necesar ca ele să fie luate în seamă ; şi nici nu 
se îndoieşte de adevărul lor atunci cînd le ia în seamă. 

Dar dacă unii vor să mînuiască aşa-zise propoziţii „identice" 
în care acelaşi termen nu este afirmat de către el însuşi, alţii 
trebuie să judece dacă acei oameni folosesc un limbaj mai pro¬ 
priu decît al meu ,13 . Este sigur că tot ceea ce spun ei despre 
propoziţiile care nu sînt identice în înţelesul meu, nu mă pri¬ 
veşte nici pe mine, nici ceea ce am spus eu. Tot ceea ce am 

spus se referă la propoziţiile în care acelaşi termen este afirmat 
de către el însuşi. Şi aş fi bucuros să văd un exemplu în care 
s-ar putea întrebuinţa o asemenea propoziţie spre folosul şi 
progresul cunoaşterii cuiva. Exemplele de alte feluri de propozi¬ 
ţii, orice întrebuinţare li s-ar da, nu mă privesc ca nefiind din 
acelea pe care eu le numesc „identice". 

§ 4. In al doilea rînd. Cînd dintr-o idee complexă, o parte 
este afirmată drept întreg. Un alt fel de propoziţii neinstructive 
este acela în care o parte din ideea complexă este afirmată despre 



222 


CARTEA IV 


denumirea întregului, adică atunci cînd afirmăm o parte din de¬ 
finiţie despre cuvîntul definit 116 . Astfel sînt toate propoziţiile 
în care genus este afirmat de species, sau în care termenii gene¬ 
rali sînt afirmaţi de către termenii mai puţin generali. Căci ce 
noutate, ce cunoaştere aduce cu sine propoziţia : „plumbul este 
un metal", unui om care cunoaşte ideea complexă semnificată de 
denumirea „plumb" ? Toate ideile simple care alcătuiesc ideea com¬ 
plexă semnificată de către termenul „metal", nu sînt altceva decît 
ceea ce el dinainte înţelegea şi semnifica prin termenul „plumb", 
într-adevăr, unui om care cunoaşte semnificaţia cuvîntului „me¬ 
tal" şi nu o cunoaşte pe aceea a cuvîntului „plumb", este mai 
uşor să-i explici semnificaţia cuvîntului „plumb", spunîndu-i : 
„este un metal", care deodată exprimă cîteva din ideile sale 
simple, decît să i le enumeri una oîte una, spunîndu-i : „este un 
corp foarte greu, care se topeşte şi este maleabil". 

§5 .Ca atunci cînd o parte a definiţiei este afirmată despre 
termenul definit. Tot atît de neserios este să afirmi vreo altă 
parte a definiţiei despre termenul definit 117 ; sau să afirmi vre¬ 
una din ideile simple dintr-o idee complexă, despre denumirea 
întregii idei complexe, ca : „tot aurul se topeşte". Căci însuşirea 
de a se topi fiind una din ideile simple care intră în alcătuirea 
ideii complexe semnificate de sunetul „aur", ce poate însemna 
decît că te joci cu sunetele, cînd afirmi aceasta despre denumirea 
„aur", care este cuprinsă în semnificaţia consacrată ? S-ar socoti 
aproape ridicol să afirmi în mod grav, ca un adevăr important, 
că „aurul este galben" ; şi nu văd că ar fi cu o iotă mai esenţial 
să spui: „el se topeşte", doar dacă această însuşire este omisă 
din ideea complexă al cărei semn în vorbirea curentă este sune¬ 
tul „aur". Ce învăţătură dai unui om spunîndu-i ceea ce i s-a 
spus deja, sau ceea ce se crede că el ştia dinainte ? Căci, se pre¬ 
supune că eu cunosc semnificaţia cuvîntului de care se serveşte 
altcineva faţă de mine, şi, dacă n-o cunosc, el trebuie să mi-o 
spună. Şi dacă ştiu că denumirea „aur" semnifică această idee 
complexă a unui corp galben, greu, fuzibil, maleabil, nu voi 
învăţa prea mult dacă mai tîrziu am să pun în mod solemn de¬ 
numirea într-o propoziţie şi am să spun cu gravitate : „tot aurul 
se topeşte". Asemenea propoziţii pot servi numai să arate reaua- 
credinţă a cuiva, reamintindu-i cîteodată definiţia propriilor lui 
termeni, definiţie pe care el vrea s-o evite. Aceste propoziţii, 

orieît ar fi de certe, nu aduc nici o cunoaştere în afară de sem¬ 
nificaţia cuvintelor. 

§ 6. Exemplul omului şi calului de paradă. „Orice om este un 
animal sau un corp viu“ este o propoziţie cît se poate de certă, 
dar nu ne duce la cunoaşterea lucrurilor mai mult decît a spune : 
„un cal de paradă este un cal buestraş sau un animal buestraş 
care nechează“ ; ambele privesc numai semnificaţia cuvintelor 
şi nu mă fac să aflu decît că corp, simţuri şi mişcare, sau facul¬ 
tatea de a simţi şi de a se mişca, sînt trei din acele idei pe care 
le înţeleg şi le semnific prin cuvîntul „om“, şi acolo unde nu se 
pot afla împreună, denumirea „om“ nu aparţine acelui lucru. 
Şi tot astfel despre cal : corp, simţuri şi un anumit fel de a 
merge, cu un anumit fel de strigăt, sînt cîteva din acele idei pe 
care le înţeleg şi le semnific prin denumirea „cal de paradă" ; 
şi cînd nu se pot afla împreună, denumirea „cal de paradă" nu 
aparţine acelui lucru. Lucrurile se petrec exact la fel şi cu ace¬ 
laşi scop atunci cînd se afirmă despre termenul „om“ vreun ter¬ 
men semnificînd una sau mai multe din ideile simple care, toate 
împreună, alcătuiesc acea idee complexă care este numită „om“. 
De pildă : presupuneţi că un roman ar fi semnificat prin cuvîntul 
homo şi ar fi întrunit în acelaşi subiect toate aceste idei distincte 
despre corporeitas, sensibilitas, potentia se movendi, rationalitas, 
risibilitas ,- acel roman ar fi putut, fără îndoială, să afirme în 
mod universal şi cu mare certitudine, despre cuvîntul homo, una, 
mai multe sau toate aceste idei; dar prin aceasta el nu ar fi 
spus mai mult decît că, în ţara sa, cuvîntul homo cuprinde în 
semnificaţia sa toate aceste idei. Tot astfel cum un cavaler din 
cărţi, care prin expresia „cal de paradă" a semnificat aceste 
idei : „corp cu o anumită formă, de culoare albă, cu patru pi¬ 
cioare, cu simţuri, mişcare, umblînd în buestru, nechezînd şi 
obişnuit să poarte o femeie pe spatele său", ar fi putut cu ace¬ 
eaşi certitudine să afirme în mod universal vreuna sau pe toate 
aceste idei despre expresia „cal de paradă" ; dar prin aceasta 
nu ne-ar fi învăţat, în limbajul său de roman, nimic mai mult 
decît că expresia „cal de paradă" ţine locul tuturor acestor idei, 
şi nu trebuie aplicată unui lucru din care lipseşte vreuna din 
ele. Acela însă care îmi va spune că „orice lucru în care se găsesc 
întrunite simţurile, mişcarea, judecata şi rîsul, este un lucru care 
are în chip real o noţiune despre Dumnezeu", sau că „ar fi 
cufundat în somn de către opiu" fac într-adevăr propoziţii instruc- 

tive ; deoarece nici „a avea noţiune despre Dumnezeu", nici ,.a 
fi cufundat în somn de către opiu", nu sînt cuprinse în ideea 
semnificată de cuvîntul „om", asemenea propoziţii ne învaţă 
ceva mai mult decît numai ceea ce semnifică cuvîntul „om" ; şi 
de aceea cunoaşterea cuprinsă într-o asemenea propoziţie este 
mai mult decît verbală. 

§ 7. Căci aceasta nu ne învaţă mai mult decît semnificaţia 
cuvintelor. Se presupune că cineva, înainte de a formula vreo 
propoziţie, înţelege termenii de care se foloseşte în ea ; în caz 
contrar, el vorbeşte ca un papagal, emiţînd numai un zgomot 
prin imitaţie şi formînd anumite sunete pe care le-a învăţat de 
la alţii, nu însă ca o fiinţă cu judecată, care foloseşte termenii 
ca semne ale ideilor pe care le are în minte. Se presupune că şi 
ascultătorul înţelege termenii în felul în care îi foloseşte vorbi¬ 
torul, căci altfel acesta ar vorbi o limbă neînţeleasă şi ar face un 
zgomot neinteligibil. Şi, în consecinţă, se joacă cu cuvintele acela 
care face o asemenea propoziţie care, o dată formată, conţine 
numai unul din termenii pe care un om îi ştie şi care era pre¬ 
supus că-i ştie mai dinainte. De pildă : „un triunghi are trei 
laturi", sau „şofranul este galben". Aceasta este tolerabil numai 
atunci oînd un om explică termenii de care se serveşte altui om 
care nu-1 înţelege sau se presupune că nu-1 înţelege ; şi atunci 
îl învaţă numai semnificaţia acelui cuvînt şi întrebuinţarea acelui 
semn. 

§ 8. Nu însă adevărată cunoaştere. Noi putem deci cunoaşte 
cu perfectă certitudine adevărul a două feluri de propoziţii; 
întîi al acelor propoziţii neserioase care cuprind în ele o certitu¬ 
dine ; dar este numai o certitudine verbală şi nu instructivă. Şi 
în al doilea rînd cunoaştem adevărul şi putem fi siguri de pro¬ 
poziţiile în care se afirmă ceva despre altă propoziţie, ceva care 
nu este cuprins în prima propoziţie ; ca de pildă ; „unghiul extern 
al tuturor triunghiurilor este mai mare decît fiecare din unghiurile 
interne opuse". Această relaţie a unghiului extern al tuturor tri¬ 
unghiurilor cu fiecare din unghiurile interne opuse, nefăcînd parte 
din ideea complexă semnificată de denumirea „triunghi", este un 
adevăr real şi aduce cu sine adevărata cunoaştere instructivă. 

§ 9. Propoziţiile generale cu privire la substanţe sînt deseori 
neinstructive. Deoarece noi nu avem decît puţine cunoştinţe, sau 
nici una, cu privire la combinaţiile ideilor simple care există 

împreună în substanţe, şi aceasta numai prin mijlocirea simţu¬ 
rilor noastre, nu putem să facem în legătură cu ele nici o pro¬ 
poziţie universală certă, mai mult decît cele la care ne conduc 
esenţele noastre nominale ; şi cum aoeste esenţe nominale cuprind 
numai foarte puţine adevăruri, şi acestea fără importanţă în ra¬ 
port cu esenţele care depind de alcătuirea lor reală, propoziţiile 
generale despre substanţe, dacă sînt certe, în cea mai mare 
parte sînt neinstructive ; şi dacă sînt instructive, sînt incerte şi de 
aşa fel, înoît nu putem să avem nici o cunoştinţă despre ade¬ 
vărul lor real, oricît ar fi ajutată judecata noastră de observaţia 
constantă şi de către analogie ca să-l ghicească. De aci provine 
Oâ putem întîlni adesea propoziţii foarte clare şi concrete, care 
totuşi se reduc la nimic, deoarece este limpede că denumirile 
fiinţelor substanţiale, ca şi ale celorlalte, în măsura în care au 
semnificaţii relative ce li se aplică, pot fi cu mult adevăr aso¬ 
ciate în mod negativ sau afirmativ, în propoziţii în chipul în 
care definiţiile lor relative le fac susceptibile de a fi asociate. 
Iar propoziţii alcătuite din asemenea termeni pot fi deduse cu 
aceeaşi claritate una din alta, ca acelea care cuprind cele mai 
reale adevăruri; şi toate acestea fără să avem nici o cunoştinţă 
despre natura sau realitatea lucrurilor care se află în afara noas¬ 
tră. Prin această metodă cineva poate face prin cuvinte demon¬ 
straţii şi propoziţii neîndoielnice, şi totuşi prin aceasta să nu 
înainteze nici cu o iotă în cunoaşterea realităţii lucrurilor. De 
exemplu, acel care a învăţat următoarele cuvinte cu înţelesurile 
lor obişnuite, care li s-au atribuit fiecăruia printr-un acord gene¬ 
ral, adică : „substanţă, om, animal, formă, suflet vegetativ, sen¬ 
zitiv, raţional", poate forma mai multe propoziţii neîndoielnice 
despre, suflet, fără să ştie de loc ce este în adevăr sufletul; şi 
oricine poate găsi un număr nesfîrşit de propoziţii de acest fel, 
judecăţi şi concluzii, în cărţi de metafizică, de teologie scolastică 
şi de un anumit fel de fizică, şi după toate acestea să ştie tot 
atît de puţin despre Dumnezeu, spirite sau corpuri, pe cît ştia 
înainte de a începe. 

§ 10. Şi de ce. Acela care este liber să definească, adică să 
determine semnificaţia denumirilor sale despre substanţe (ceea ce 
de fapt face cu siguranţă oricine doreşte ca denumirile să semnifice 
ideile sale), şi care determină semnificaţiile lor la întîmplare, 
luîndu-le din închipuirile sale, sau ale altui om, şi nu din exa¬ 
minarea sau cercetarea naturii lucrurilor înseşi, acela poate, cu 

puţină osteneală, să demonstreze aceste semnificaţii una faţă de 
alta, potrivit cu acele cîteva raporturi şi relaţii reciproce pe 
care le-a atribuit uneia faţă de cealaltă. în acest caz, fie că lu¬ 
crurile se acordă, fie că ele nu se acordă cu propria lor natură, 
el nu trebuie să ţină seama decît de propriile sale noţiuni şi de 
denumirile pe care le-a acordat acestora. însă prin acest mijloc 
el nu-şi măreşte mai mult cunoaşterea decît îşi măreşte averea 
acela care, luînd un sac cu fise, numeşte pe una dintr-un anu¬ 
mit loc „o livră" ; pe o alta din alt loc „un şiling" ; şi pe o a 
treia din alt loc „un penny", şi procedînd astfel, fără îndoială că 
el poate să calculeze exact şi să adune o sumă mare, după locul 
unde sînt plasate fisele sale, care pot să reprezinte mai mult sau 
mai puţin, după cum îi place lui, fără ca prin aceasta să fie cu 
o iotă mai bogat şi fără să ştie măcar cît este o livră, un şiling 
sau un penny. El ştie numai că una din fise se cuprinde în alta 
de douăzeci de ori şi conţine pe alta de douăsprezece ori; ceea 
ce un om poate face şi cu semnificaţiile cuvintelor, făcîndu-le mai 
mult sau mai puţin cuprinzătoare, unele în raport cu altele. 

§ 11. în al treilea rind. A folosi cuvintele în sensuri diferite 
înseamnă a ne juca cu ele. Cu privire la cele mai multe cuvinte 
folosite în discuţii, mai cu seamă în discuţiile cu argumente şi 
controverse, ne mai plîngem de cel mai rău fel de a ne juca cu 
cuvintele şi care ne îndepărtează şi mai mult de certitudinea 
cunoaşterii pe care noi speram să o atingem prin cuvinte, sau 
să o găsim în ele. Anume că cei mai mulţi scriitori sînt atît de 
departe de a ne învăţa natura şi cunoaşterea lucrurilor, încît se 
folosesc de cuvintele lor în mod vag şi incert. Ei nu folosesc 
cuvintele în mod constant şi stăruitor, cu aceeaşi semnificaţie şi 
astfel ei nu pot face deducţii simple şi clare din cuvinte, unul 
dintr-altul, ca astfel limbajul lor să fie coerent şi clar (oricît de 
puţin instructiv ar fi) ; ceea ce nu ar fi greu de făcut, dacă ei 
nu ar găsi nimerit să-şi ascundă ignoranţa sau încăpăţînarea în 
dosul obscurităţii şi confuziei termenilor lor, la care, poate, con¬ 
tribuie mult, la unii oameni, neatenţia şi reaua-deprindere, 

§ 12. Semnele după care pot fi recunoscute propoziţiile verbale. 
în concluzie : Propoziţiile pur verbale pot fi recunoscute după 
următoarele semne : 

întîi. Afirmaţia în abstract. Întîi. Toate propoziţiile în care doi 
termeni abstracţi sînt afirmaţi unul de către celălalt se referă 
numai la semnificaţia sunetelor. Căci, deoarece nici o idee ab- 

stractă nu poate fi Ia fel cu nici o alta, decât cu ea însăşi, cînd 
determinarea sa abstractă este afirmată de către oricare alt ter¬ 
men, nu poate însemna decît că ar putea sau ar trebui să fie 
numită cu acea denumire ori că aceste două denumiri semnifică 
aceeaşi idee. Astfel, dacă cineva ar spune că „zgârcenia este 
sobrietate", că „recunoştinţa este dreptate", că această acţiune 
sau alta este sau nu este cumpătare, oricît de plauzibile pot pă¬ 
rea, la prima vedere, asemenea propoziţii, totuşi cînd le privim 
mai de aproape şi examinăm cu atenţie ceea ce conţin, vom 
găsi că totul se reduce numai la semnificaţia acelor termeni. 

§ 13. In al doilea rînd. O parte din definiţie afirmată despre 
unul din termeni. Toate propoziţiile în care o parte din ideea 
oomplexă semnificată de către un termen este afirmată despre 
acel termen, sînt numai verbale ; de exemplu, a spune că „aurul 
este un metal" sau că este „greu". Şi astfel sînt simple propoziţii 
verbale toate propoziţiile în care cuvinte mai cuprinzătoare nu¬ 
mite genera sînt afirmate despre cuvinte subordonate, sau mai 
puţin cuprinzătoare, numite species sau indivizi. Dacă examinăm 
prin aceste două reguli propoziţiile care alcătuiesc discuţiile cu 
care ne întîlnim de obicei, vom găsi poate că o parte mai marc 
din aceste propoziţii, decît se bănuieşte de obicei, se referă nu¬ 
mai la semnificaţia cuvintelor şi nu conţin în ele altceva decît 
uzul şi aplicarea acestor semne. 

Cred că pot să stabilesc drept o regulă fără greş, că oriunde 
ideea distinctă semnificată de vreun cuvânt nu este cunoscută şi 
examinată, şi ceva care nu este conţinut în idee nu este afirmat 
sau negat despre ea, acolo gîndurile noastre sînt legate numai de 
sunete şi nu sînt în stare să ajungă la nici un adevăr real sau 
neadevăr 118 . Poate dacă acestea ar fi bine luate în seamă, ne-ar 
cruţa de foarte multă pierdere de timp şi discuţie inutilă şi ar 
scurta foarte mult ostenelile şi rătăcirile noastre în căutarea cu¬ 
noaşterii reale şi adevărate. 


CAPITOLUL IX 

DESPRE CUNOAŞTEREA EXISTENŢEI 116 

§ 1. Propoziţiile generale şi certe nu se referă la existenţă. Pînă 
aci noi am examinat numai esenţa lucrurilor, care fiind formată 
numai din idei abstracte, este prin aceasta separată în mintea 
noastră de existenţa particulară şi nu ne dă nici o cunoaştere des- 

pre existenţa reală (în abstract, operaţia specifică minţii este de a 
cerceta o idee numai în raport cu existenţa acestei idei în intelect, 
în afară de orice altă existenţă). Aci putem remarca, în treacăt, 
că propoziţiile generale de-al căror adevăr sau neadevăr putem 
avea o cunoştinţă sigură, nu se referă la existenţă ; şi mai departe, 
că toate afirmaţiile sau negaţiile particulare care nu ar fi certe 
dacă ar fi generale, sînt referitoare numai la existenţă ; ele afirmă 
numai împreunarea sau despărţirea accidentală a ideilor în lucru¬ 
rile care există 12 °, idei care în natura lor abstractă nu ştim dacă 
au atracţii sau repulsii necesare. 

§ 2. O triplă cunoaştere a existenţei. Dar să lăsăm natura pro¬ 
poziţiilor şi diferitele feluri de afirmaţii, pe care le vom examina 
mai pe larg în alt loc şi să continuăm să cercetăm cunoaşterea 
noastră despre existenţa lucrurilor şi în ce fel ajungem la ea. Deci, 
eu spun că noi cunoaştem propria noastră existenţă prin intuiţie ; 
existenţa lui Dumnezeu prin demonstraţie ; şi existenţa celorlalte 
lucruri prin senzaţie. 

§ 3. Cunoaşterea propriei noastre, existenţe esle intuitioă. Cit 
despre propria noastră existenţă, noi o percepem aşa de simplu şi 
de sigur, încît ea nici nu mai are nevoie de probe, nici nu este 
susceptibilă să fie demonstrată. Căci nimic nu poate fi mai evident 
pentru noi decît propria noastră existenţă. Eu gîndesc, judec, simt 
plăcere şi durere ; poate vreuna din acestea să fie mai evidentă 
pentru mine, decît propria mea existenţă ? Dacă mă îndoiesc de 
toate celelalte lucruri, chiar această îndoială mă face să percep 
propria mea existenţă şi nu-mi va permite să mă îndoiesc dc ea 121 . 
Căci dacă ştiu că simt durere, este evident că am o percepere a 
propriei mele existenţe tot atît de sigur ca perceperea existenţei 
durerii însăşi pe care o simt ; or dacă ştiu că mă îndoiesc, am o 
percepere tot atît de sigură despre existenţa lucrului care se în¬ 
doieşte, pe cît am despre existenţa gîndului pe care îl numesc 
„îndoială". Experienţa deci ne convinge că avem o cunoaştere 
intuitivă despre propria noastră existenţă şi o percepere internă 
infailibilă că noi sîntem. In fiecare act de senzaţie, judecată sau 
gîndire noi sîntem conştienţi faţă de noi înşine de propria noastră 
fiinţă ; şi ajungem, în această materie, la cel mai înalt grad de 
certitudine. 

§ 1. Sîntern în măsură să ştim cu certitudine că există un Dum¬ 
nezeu. Cu toate că Dumnezeu nu ne-a dat idei înnăscute despre 
el, cu toate că nu a întipărit în mintea noastră caractere originale 
în care să putem citi existenţa sa, totuşi, dîndu-ne acele facultăţi 
cu care mintea noastră este înzestrată, nu s-a lăsat pe sine fără 
mărturie, deoarece avem simţuri, percepere şi judecată şi nu ne 
poate lipsi o dovadă limpede despre el, atîta timp cît reflectăm 
asupra noastră. Nici nu ne putem plînge, pe nedrept de ignoranţa 
noastră asupra acestui punct important, deoarece el ne-a dotat 
atît de abundent cu mijloace pentru a-1 afla şi a-1 cunoaşte în 
măsura necesară scopului existenţei noastre şi spre marele folos 
al fericirii noastre. Dar, cu toate că acesta este adevărul cel mai 
evident pe care-1 descoperă raţiunea şi cu toate că evidenţa sa 
este egală (dacă nu mă înşel) cu certitudinea matematică, totuşi el 
cere gîndire şi atenţie, şi mintea trebuie să supună la o deducţie în 
regulă acest adevăr dintr-o parte a cunoaşterii noastre intuitive, 
sau altfel vom fi tot atît de nehotărîţi şi ignoranţi privitor la acest 
adevăr, după cum sîntern cu privire la alte propoziţii care în ele 
înseşi pot fi clar demonstrate. De aceea, pentru a arăta că sîntern 
capabili să cunoaştem, adică să fim siguri că există uil Dumnezeu, 
nu trebuie să ne depărtăm de noi înşine, nici de acea cunoaştere 
neîndoielnică ce avem despre propria noastră existenţă. 

§ 2. Omul ştie că el însuşi există. Eu cred că este în afară de 
dubiu că omul are o percepere clară despre propria sa fiinţă ; el 
ştie în mod sigur că există şi este ceva. Nu vorbesc cu acela care 
se poate îndoi dacă el este ceva sau nu ; după cum nu aş argu¬ 
menta cu nimicul pur şi nu aş încerca să conving neantul că ar fi 
ceva. Dacă cineva pretinde că este atît de sceptic încît să nege 
propria lui existenţă (căci a se îndoi realmente de ea este vădit 
imposibil), lăsaţi-1, din partea mea, să se bucure de scumpa lui 
fericire de a nu fi nimic, pînă cînd foamea sau altă suferinţă îl 
vor convinge de contrariu. Deci, socot că pot să iau aceasta drept 
un adevăr, de care oricine este încredinţat prin cunoaşterea lui 
certă peste orice posibilitate de îndoială, anume că el este ceva 
ce există în chip real. 

§ 3. El ştie de asemenea că nimicul nu poate produce o fiinţă 
şi prin urmare există ceva etern. Omul mai ştie printr-o certitudine 
intuitivă că nimicul gol nu poate produce nici o fiinţă reală, după 
cum nu poate fi egal cu două unghiuri drepte. Dacă un om nu ştie 
că neantul sau absenţa oricărei existenţe nu poate fi egal cu două 
unghiuri drepte, atunci este imposibil ca el să cunoască vreo 
demonstraţie din Euclid. Prin urmare, dacă noi ştim că există o 
fiinţă reală şi că neantul nu poate produce nici o fiinţă reală, este 
demonstrat cu evidenţă că ceva a existat de o veşnicie, deoarece 
ceea ce nu a fost de o veşnicie a avut un început, şi ceea ce a 
avut un început trebuie să fie produs de altceva. 

§4 .Că acea fiinţă eternă trebuie să fie atotputernică. Apoi, 
este evident că ceea ce şi-a primit existenţa şi începutul de la altul, 
trebuie să fi primit tot ceea ce se afla în fiinţa sa şi îi aparţine tot 
de la altul. Toate puterile ce le are trebuie să fie datorite aceluiaşi 
izvor şi primite de acolo. Deci acest izvor etern al întregii existenţe 
trebuie să fie şi izvorul şi principiul întregii puteri, şi astfel această 
fiinţă eternă trebuie să fie şi atotputernică. 

§ 5. Şi atotştiutoare. Repet : un om găseşte în sine percepere 
şi cunoaştere. Am făcut deci un pas înainte şi acum sîntem siguri 
nu numai că există o fiinţă, dar că există pe lume o fiinţă inteli¬ 
gentă şi înzestrată cu cunoaştere. A fost o vreme deci cînd nu 
exista nici o fiinţă inteligentă şi cînd cunoaşterea începea să fie, 
sau dacă nu, a existat din veci o fiinţă inteligentă. Dacă se spune : 
„a fost o vreme cînd nici o fiinţă nu avea nici o cunoaştere, cînd 
acea fiinţă eternă era lipsită de orice intelect", răspund : atunci 
ar fi fost imposibil să fi existat vreodată vreo cunoaştere ; fiind 
tot atît de imposibil ca lucruri în întregime lipsite de cunoaştere 
şi acţionînd orbeşte şi fără nici o percepere să producă o fiinţă 
inteligentă, pe cît este de imposibil ca un triunghi să-şi alcătuiască 
trei unghiuri mai mari decît două unghiuri drepte. Căci este tot 
atît de contrar ideii de materie insensibilă că ea ar putea să-şi 
adauge simţuri, percepere şi cunoaştere, pe cît este de contrar 
ideii unui triunghi că acesta ar putea să-şi facă unghiuri mai mari 
decît două unghiuri drepte. 

§ 6. Şi în consecinţă însuşi Dumnezeu. Astfel, din examinarea 
noastră proprie şi din ceea ce găsim negreşit în propria noastră 
alcătuire, judecata noastră ne conduce la cunoaşterea acestui ade¬ 
văr evident şi sigur că există o fiinţă otemă, atotputernică şi atot- 

ştiutoare, pe care este indiferent dacă unii vor sau nu să o nu¬ 
mească „Dumnezeu". Lucrul este evident ; şi din această idee, 
examinată cum se cuvine, vor fi deduse uşor celelalte atribute pe 
care ar trebui să le dăm acestei fiinţe eteme. Dacă, cu toate acestea, 
cineva ar fi atît de nesimţit şi semeţ incit să presupună că omul, 
singura fiinţă inteligentă şi înţeleaptă, ar fi totuşi produsul numai 
al ignoranţei şi întîmplării, şi că tot restul universului ar funcţiona 
numai prin acel hazard, îi voi pune sub ochi, pentru a o examina 
în linişte, acea dogmă, foarte judicioasă şi emfatică, a lui Cicero 
(Cartea II, De leg.) : „Ce poate fi mai prosteşte semeţ şi mai lipsit 
de bun simţ la un om, decît să creadă că el are o minte şi un inte¬ 
lect în el, însă că afară de el, în tot universul, nu se mai află o 
asemenea fiinţă ? Sau că acele lucruri pe care cel mai mare efort 
al raţiunii sale de-abia îl ajută să le înţeleagă ar putea fi puse în 
mişcare fără nici o raţiune ?“ Quid est enim verius quam neminem 
esse oportere tam stulte arogantem, ut in se mentem et rationem 
putet inesse, in coelo mundoque non putet ? Aut ea quos vix summa 
ingenii ratione comprehendat, nulla ratione moveri putet ? 123 . 

Din cele ce s-au spus, este clar pentru mine că avem o cunoaş¬ 
tere mai certă despre existenţa unui Dumnezeu decît despre orice 
lucru pe care simţurile noastre nu ni l-au dezvăluit nemijlocit. 
Cred că pot spune că noi ştim mai sigur că există un Dumnezeu 
decît ştim că în afara noastră mai există vreun lucru. Cînd spun 
„noi ştim", înţeleg că se află la îndemîna noastră o atare cunoaş¬ 
tere, pe care nu o putem trece cu vederea dacă folosim mintea 
noastră în acest scop, aşa cum facem în cîteva alte cercetări. 

§ 7. Ideea noastră despre o fiinţă desăvîrşită nu este singura 
dovadă despre existenţa unui Dumnezeu. Nu voi examina aci în 
ce măsură ideea unei fiinţe desăvîrşite, formată în mintea unui 
om, dovedeşte sau nu existenţa unui Dumnezeu. Căci, potrivit 
diferitelor temperamente ale oamenilor şi felului în care folosesc 
ideile lor pentru confirmarea aceluiaşi adevăr, unele argumente 
conving pe unii oameni, altele pe alţi oameni. Totuşi, pot spune 
că este un procedeu greşit de a stabili un atare adevăr şi de a 
reduce la tăcere pe ateişti, să sprijinim numai pe acea bază întreaga 
tărie a unui punct atît de important, şi să luăm adevărul ce se află 
în mintea unor oameni care au idee despre Dumnezeu drept sin¬ 
gura dovadă a unei divinităţi (căci este evident că unii oameni 
nu au nici o idee despre Dumnezeu, alţii stau şi mai rău, iar cei 
mai mulţi au idei cu totul diferite asupra acestei chestiuni) ; şi 

de prea marele drag al acestei invenţii să înlăturăm, sau cel puţin 
să încercăm să anulăm orice alte argumente şi să ne interzicem a 
da ascultare, ca fiind slabe şi iluzorii, acelor dovezi pe care le 
oferă gîndurilor noastre, în mod atît de clar şi irezistibil, propria 
noastră existenţă şi părţile perceptibile ale universului. Socot im¬ 
posibil ca un om cuminte să respingă aceste dovezi. Deoarece eu 
cred că nu se poate rosti nicăieri un adevăr mai clar şi mai sigur 
decît acesta : „clarităţile invizibile ale lui Dumnezeu sînt clar 
văzute de la creaţia lumii, fiind înţelese de către fiinţele create, 
chiar şi puterea eternă şi dumnezeirea lui“. Deşi, cum am arătat, 
propria noastră fiinţă ne procură o dovadă evidentă şi incontesta¬ 
bilă despre existenţa unei divinităţi, şi cred că nimeni (care o va 
lua în seamă cu tot atîta atenţie ca pe oricare altă demonstraţie 
din multe alte domenii) nu poate evita forţa ei probantă, totuşi, 
deoarece acesta este un adevăr atît de fundamental şi de impor¬ 
tant încît de el depind toată religia şi morala adevărată, nu mă 
îndoiesc că cititorul mă va ierta dacă reiau unele părţi ale acestui 
argument, dîndu-le o mai mare dezvoltare. 

§ 8. Ceva există de totdeauna. Nu este adevăr mai evident decît 
acela că ceva trebuie să existe de totdeauna. Nu am auzit încă 
niciodată pe cineva să fie atît de lipsit de judecată încit să pre¬ 
supună o contradicţie atît de evidentă, anume că a fost o vreme 
în care nu a existat absolut nimic. Cea mai mare din toate absur¬ 
dităţile este să-ţi închipui că numai nimicul, negaţia şi absenţa ori¬ 
cărei existenţe, ar fi putut produce vreodată o existenţă reală. 

Este deci inevitabil ca toate creaturile înzestrate cu raţiune să 
concludă că ceva a existat de totdeauna. Să vedem acum ce fel de 
lucru poate fi acela. 

$ 9. Există două feluri de existenţe : cugetătoare .>i ne cugetă¬ 
toare. Sînt pe lume numai două feluri de existenţe pe care 
omul le cunoaşte sau le concepe : 

Intîi, existenţe pur materiale, fără simţuri, percepere sau jude¬ 
cată, cum sînt firele căzute din barba noastră şi rozăturile de 
unghii. 

în al doilea rînd, fiinţe înzestrate cu simţuri, gîndire şi perce¬ 
pere, astfel cum sîntem noi înşine. 

în cele ce urmează, vom numi, dacă vreţi, aceste două feluri de 
existenţe „fiinţe cugetătoare şi lucruri necugetătoare", denumiri 
care sînt poate mai potrivite scopului nostru actual, decît denu¬ 
mirile „material şi imaterial". 

§ 10. Un lucru necugetător nu poate produce o fiinţă cugetă¬ 
toare 124 . Dacă deci trebuie să existe ceva etern, să vedem ce fel 
de fiinţă trebuie să fie aceasta. Şi este evident pentru raţiune că 
trebuie în mod necesar să fie o fiinţă cugetătoare. Căci ne este tot 
atît de imposibil să concepem că materia necugetătoare singură ar 
putea produce vreodată o fiinţă inteligentă, care gîndeşte, pe cît 
ne este de imposibil să concepem că nimicul, prin el însuşi, ar 
putea produce materia. Să presupunem că vreo particulă de mate¬ 
rie, mare sail mică, ar fi eternă ; vom afla că această particulă, 
prin ea însăşi, nu este în stare să producă nimic. De exemplu, să 
presupunem că materia din care este făcută prima piatră pe care 
o întîlnim este eternă, strîns unită şi cu toate părţile sale în repaus 
deplin, unele faţă de altele ; dacă nu ar exista altă fiinţă pe lume, 
nu ar trebui oare ca acea piatră să rămînă veşnic aşa, fără mişcare 
şi moartă ? Este oare posibil să concepem că acea piatră, care nu 
este decît materie, să poată să-şi adauge mişcarea, sau să producă 
vreun lucru ? Materia deci nu poate, prin propriile sale puteri, să 
producă în ea însăşi nici măcar mişcarea. Mişcarea pe care o are 
trebuie de asemenea să existe din totdeauna sau să fie produsă 
şi adăugată materiei de către o altă fiinţă mai puternică decît ma¬ 
teria ; materia, după cum este evident, nu are puterea de a pro¬ 
duce din sine mişcarea. Dar să presupunem că şi mişcarea este 
eternă ; totuşi orice modificări de formă şi volum ar putea produce 
materia, materia necugetătoare împreună cu mişcarea, ele nu vor 
putea niciodată produce gîndirea. Va fi mereu peste puterile mate¬ 
riei şi mişcării să producă cunoaşterea, cum a fost peste puterile 
nimicului şi neantului să producă materia. Şi fac apel la părerea 
oricui, să spună dacă nu poate el să conceapă tot a,tît de uşor că 
materia ar fi produsă de nimic, pe cît poate să conceapă că gîn¬ 
direa ar fi produsă numai de materie, dacă mai înainte nu exista 
gîndirea sau o fiinţă inteligentă. Divizaţi materia în particule cît 
de minuscule vreţi (ceea ce sîntem dispuşi să credem că este un 
mod de a spiritualiza materia sau a face din ea un lucru dotat cu 
gîndire), variaţi forma şi mişcarea ei cît de mult vă place ; faceţi 
un cub, un glob, un con, o prismă, un cilindru etc., al căror dia¬ 
metru să fie a 1 000 000 parte a unui gry *, aceste particule nu vor 

* Un gry este a zecea parte dintr-o linie ; o linie, a zecea parte dintr-un 
inch, un inch a zecea parte dintr-un picior, un picior o treime de pendulum, 
ai cărui diadromi, la latitudinea de 45° sînt fiecare egali cu o secundă de timp 
sau a şaizecea parte dintr-un minut. înadins ne-am folosit aci de aceste măsuri 
şi diviziunile lor, într-un sistem zecimal cu denumiri date lor, deoarece cred că 
ar fi în folosul general ca aceasta să fie măsura comună în republica literelor ,î5 . 

acţiona altfel asupra altor corpuri de volum proporţional decît 
particulele cu un diametru de un inch sau de un picior ; şi puteţi 
să speraţi să produceţi sensibilitate, gîndire şi cunoaştere dacă pu¬ 
neţi împreună particule mari de materie într-o anumită formă şi 
mişcare, cu tot atîta raţiune ca atunci cînd acele particule ar fi 
cele mai minuscule posibile. Ele rezistă, se izbesc şi se împing una 
pe alta întocmai cum fac particulele mari, şi aceasta este tot ceea 
ce pot face. Astfel că, dacă presupunem că la început a fost nimic 
sau că este etern, materia nu poate niciodată să înceapă să existe ; 
dacă vom presupune acelaşi lucru despre materia goală, lipsită de 
mişcare, mişcarea eternă nu poate niciodată să înceapă a fi ; dacă 
presupunem că întîi au fost sau sînt eterne numai materia şi miş¬ 
carea, atunci gîndirea nu poate niciodată să înceapă a fi. Căci este 
imposibil să concepem că materia, cu sau fără mişcare, a putut de 
la origine să aibă de la sine simţuri, percepere şi cunoaştere, de 
unde ar urma deci în chip evident că simţurile, perceperea şi cu¬ 
noaşterea sînt însuşiri veşnic inseparabile de materie şi de fiecare 
particulă a ei. Fără să mai adaug că concepţia noastră generală 
sau specifică despre materie ne face să vorbim de ea ca despre un 
singur lucru, cu toate că, în realitate, materia nu este un lucru 
individual şi nici nu există un asemenea lucru sau un singur corp, 
de care noi să avem cunoştinţă, sau să-l putem concepe. Şi de 
aceea, dacă materia ar fi fost prima existenţă cugetătoare şi eternă, 
nu ar fi fost numai o fiinţă cugetătoare, eternă şi nemărginită, ci 
un număr nesfîrşit de fiinţe cugetătoare, finite şi eterne, indepen¬ 
dente una de alta, cu forţe limitate şi gîndiri distincte, şi care nu 
ar fi putut niciodată să producă acea ordine, armonie şi frumuseţe, 
ce se găsesc în natură. De aceea, deci, oricare ar fi ea, prima fiinţă 
trebuie să fie în mod necesar cugetătoare ; şi ceea ce a existat 
înainte de orice lucru, trebuie, în mod necesar, să cuprindă în el 
toate desăvîrşirile care au putut să existe ulterior ; nici nu poate 
vreodată acell lucru să dea altui lucru calităţi pe care nu le 
posedă, fie în mod real în sine însuşi, fie chiar numai într-o măsură 
mai mare ; urmează în mod necesar că prima fiinţă eternă nu poate 
să fie materia. 

§ 11. Prin urmare există o înţelepciune eternă. Dacă este 
deci evident că ceva trebuie în mod necesar să fi existat de tot¬ 
deauna, este de asemenea evident că acel ceva trebuie, în mod 
necesar, să fi fost o fiinţă cugetătoare, căci este tot atît de impo¬ 
sibil ca materia necugetătoare să fi produs o fiinţă cugetătoare, 

pe cît este de imposibil ca nimicul sau negaţia oricărei existenţe 
să producă o existenţă pozitivă, sau materia. 

§ 12. Cu toate că descoperirea existenţei necesare a unei minţi 
eterne este suficientă ca să ne conducă la cunoaşterea lui Dum¬ 
nezeu, deoarece urmează de aci că toate celelalte fiinţe inteligente 
care au un început trebuie să depindă de el şi nu au alte posibi¬ 
lităţi de cunoaştere sau altă putere decît cea dată de el; şi deci 
dacă le-a făcut pe acestea, el a făcut şi părţile mai puţin impor¬ 
tante ale universului, adică toate existenţele neînsufleţite, prin 
care se vor vădi atotştiinţa, puterea şi înţelepciunea sa; totuşi 
pentru a lămuri ceva mai mult această dovadă, vrem să vedem ce 
îndoieli se pot ridica împotriva ei. 

§ 13. Fie matetidă sau nu. Poate se va spune : este clar, pe cît 
se poate demonstra, că trebuie să existe o fiinţă eternă şi că acea 
fiinţă trebuie de asemenea să fie înzestrată cu cunoaştere, însă că 
de aci nu urmează că acea fiinţă nu poate fi şi materială. Fie şi 
aşa; totuşi, şi de aci rezultă că există un Dumnezeu. Căci dacă 
există o fiinţă etemă, atotştiutoare, atotputernică, este sigur că există 
un Dumnezeu, fie că ni-1 închipuim ca un lucru material sau nu. 
Cred însă că în aceasta stă pericolul şi şubrezenia, căci, neaflîn- 
du-se nici o cale pe care s-ar putea evita demonstraţia că există o 
fiinţă etemă şi capabilă de cunoaştere, devotaţii materiei ar fi mul¬ 
ţumiţi dacă s-ar recunoaşte că această fiinţă capabilă de cunoaştere 
este materială, şi atunci, înlăturînd din mintea lor sau din vorbire 
argumentele prin care s-a demonstrat în mod necesar că există o 
fiinţă capabilă de cunoaştere şi etemă, ei ar susţine că totul este 
materie şi astfel ar nega existenţa unui Dumnezeu, adică a unei 
fiinţe cugetătoare eterne, fără să vadă de loc că prin aceasta ei 
distrug propria lor ipoteză. Căci, dacă în opinia lor, poate exista 
materie etemă fără o fiinţă eternă cugetătoare, totuşi ei separă 
în mod vădit materia de gîndire şi presupun că între ele nu există 
nici o legătură necesară şi astfel dovedesc necesitatea unui spirit 
etern, dar nu a materiei eterne ; căci s-a dovedit deja că este inevi¬ 
tabil să admitem o fiinţă cugetătoare eternă. Acum, dacă gîndirea 
şi materia pot fi separate, existenţa eternă a materiei nu va de¬ 
curge din existenţa etemă a unei fiinţe cugetătoare, şi materia- 
liştii presupun aceasta fără rost. 

§ 14. Nematerială. Intîi. Pentru că toate particulele ele materie 
nu pot fi cugetătoare. Dar să vedem aci cum se pot convinge ma- 

terialiştii, pe ei sau pe alţii, că această fiinţă cugetătoare şi eternă 
este materială. 

Intîi. Aş vrea să-i întreb dacă îşi închipuie că materia, adică 
fiecare particulă a materiei, gîndeşte ? Cred că aceasta le va fi 
greu să spună, deoarece atunci ar exista tot atîtea fiinţe cugetă¬ 
toare şi eterne, cîte particule de materie sînt şi deci un număr 
nesfîrşit de dumnezei. Şi dacă totuşi ei nu vor recunoaşte materia 
aşa cum este ca materie, adică în aşa fel ca fiecare particulă de 
materie să fie cugetătoare după cum are întindere, ei vor avea o 
sarcină tot aşa de grea să explice propriei lor raţiuni cum de o 
fiinţă cugetătoare poate ieşi din particule necugetătoare, cum ar 
avea să explice în ce fel un lucru care are întindere poate să 
rezulte din particule lipsite de întindere, dacă pot să spun astfel. 

§ 15. în al doilea rînd. O singură particulă de materie nu poate 
fi cugetătoare. întreb mai departe dacă toată materia nu gîndeşte, 
se află cel puţin un singur atom care să gîndească ? Aceasta dă 
loc la tot atîtea absurdităţi, căci atunci acest atom de materie tre¬ 
buie sau să fie singur etern, sau să nu fie singur etern. Dacă acesta 
singur este etern, atunci numai el a creat tot restul materiei prin 
gîndirea sa puternică sau voinţa sa. De unde rezultă că materia a 
fost creată de o gîndire puternică, ceea ce materialiştii resping, 
deoarece dacă ei presupun că un singur atom a produs tot restul 
materiei, ei nu pot să-i atribuie această preeminenţă deeît pe teme¬ 
iul inteligenţei sale, singura diferenţă presupusă. Dacă ei recunosc 
că aceasta s-a făcut pe alte căi care depăşesc înţelegerea noastră, 
totuşi trebuie să fi fost făcut tot prin creaţia şi deci aceşti oameni 
sînt nevoiţi să renunţe la marea lor maximă : Ex nihilo nil fit 126 . 
Dacă se spune că „tot restul materiei este tot atît de etern ca şi 
acel atom inteligent", aceasta nu este atît de absurd, cu toate că 
înseamnă a vorbi după bunul plac ; căci să presupui că toată 
materia este eternă şi totuşi să spui că o mică particulă întrece 
nemăsurat tot restul în cunoaştere şi putere, înseamnă să formu¬ 
lezi o ipoteză fără nici cea mai mică aparenţă de motivare. Fiecare 
particulă de materie, în calitatea ei de materie, este susceptibilă 
să primească aceleaşi forme şi mişcări ca oricare altă particulă ; 
şi desfid pe oricine că ar mai putea adăuga, cu gîndul, altceva ori¬ 
căreia din ele. 

§ 16. în al treilea rind. Un sistem alcătuit din materie necuge¬ 
tătoare nu poate fi cugetător. Dacă deci nici un atom particular 

nu poate singur sa fie această fiinţă inteligentă şi eternă, şi nici 
materia ca materie, adică fiecare particulă de materie nu poate 
să fie această fiinţă, rămîne numai că ea este un anumit sistem de 
materie potrivit întocmit care este acea fiinţă cugetătoare şi eternă. 
Eu îmi închipui că aceasta este noţiunea pe care oamenii care ar 
vrea ca Dumnezeu să fie o fiinţă materială, sînt mai dispuşi să o 
aibă despre Dumnezeu, aşa cum le este atît de repede sugerat 
de concepţia obişnuită pe care o au în ce-i priveşte pe ei înşişi şi 
pe ceilalţi oameni despre care cred că sînt fiinţe materiale gîndi- 
toare. însă această închipuire, cu toate că este mai naturală decît 
cealaltă, nu este totuşi mai puţin absurdă, căci, să presupui că 
fiinţa inteligentă eternă nu este nimic altceva decît o potrivire de 
particule materiale, din care fiecare este necugetătoare, înseamnă 
să atribui toată înţelepciunea şi cunoaşterea acelei fiinţe eterne nu¬ 
mai juxtapunerii de particule, şi nimic nu poate fi mai absurd ca 
aceasta. Căci particulelor de materie lipsite de inteligenţă, cu toate 
că sînt împreunate, nu li se poate prin aceasta adăuga decît o 
nouă relaţie de poziţie, şi ar fi imposibil ca această modificare 
să le dea gîndire şi cunoaştere. 

§ 17. Fie că el este în mişcare, sau în repaus. Mai mult ; sau 
toate părţile acestui sistem material sînt în repaus, sau părţile au 
o mişcare în care constă inteligenţa sa. Dacă sînt absolut în re¬ 
paus, el nu este decît o bucată de materie, şi astfel nu poate avea 
nici o influenţă asupra nici unui atom. Dacă inteligenţa acestui 
sistem depinde de mişcarea părţilor sale, atunci toate gîndurile ce 
va manifesta trebuie să fie inevitabil accidentale şi mărginite, de¬ 
oarece toate particulele care, prin mişcare, dau naştere gîndirii, 
fiind fiecare în sine lipsite de orice gîndire, nu pst dirija propriile 
lor mişcări şi mai puţin pot ele să fie dirijate de gîndirea întregu¬ 
lui, deoarece acea gîndire nu este cauza mişcării (căci atunci ar 
trebui să fie anterioară mişcării şi deci în afara ei), ci consecinţa 
ei; de unde urmează că nu vor exista nici libertatea, nici puterea, 
nici alegerea şi nici vreo gîndire sau acţiune reglementată de ra¬ 
ţiune şi înţelepciune. Astfel că o asemenea fiinţă inteligentă nu va 
fi nici mai bună, nici mai înţeleaptă decît simpla materie oarbă, 
deoarece, să reduci totul la mişcările accidentale şi neîndrumate 
ale materiei oarbe este acelaşi lucru cu a le reduce la gîndirea care 
depinde de mişcările neîndrumate ale materiei oarbe ; fără să men¬ 
ţionez îngustimea unei asemenea gîndiri şi cunoaşteri care trebuie 
să depindă de mişcarea unor astfel de particule. Dar nu este nevoie 



238 


CARTEA IV 


să mai enumerăm şi alte absurdităţi şi imposibilităţi ale acestei 
ipoteze (de care ea este plină), pe lingă cele ce am enumerat mai 
sus ; deoarece, fie acest sistem o parte sau toată materia univer¬ 
sului, este imposibil ca oricare din particule să-şi cunoască propria 
sa mişcare sau mişcarea oricărei alte particule sau ca întregul să 
cunoască mişcarea fiecărei particule, ca astfel să-şi poată conduce 
propria sa gîndire sau mişcare, şi măcar să aibă un gînd izvorît 
dintr-o asemenea mişcare. 

§ 18. Materia şi o minte eternă nu pot fi amîndouă coeterne. 
Alţii ar vrea ca materia să fie eternă, cu toate că admit o fiinţă 
imaterială, eternă şi cugetătoare. Deşi această teză nu exclude exis¬ 
tenţa unui Dumnezeu, s-o cercetăm totuşi puţin, deoarece ea neagă 
prima parte importantă a operei sale, anume creaţia. Trebuie să 
admiteţi că materia este eternă. De ce ? Pentru că nu puteţi con¬ 
cepe cum poate fi făcută din nimic. De ce voi înşivă nu vă credeţi 
de asemenea eterni ? Veţi răspunde poate că fiindcă acum vreo 
douăzeci sau patruzeci de ani aţi început să existaţi. Dar dacă te 
întreb ce este acel „voi“ care a început să existe atunci, cu greu 
îmi vei putea răspunde. Materia din care eşti făcut nu a început să 
existe atunci, căci dacă ar fi aşa, nu mai este eternă. Atunci ea a 
început să fie îmbinată în aşa chip şi structură, încît să realizeze 
corpul dumitale. Totuşi acea structură de particule nu eşti dum¬ 
neata, ea nu realizează acel lucru înzestrat cu inteligenţă care eşti 
dumneata (căci acum am de-a face cu unul care admite o fiinţă 
inteligentă, eternă şi imaterială, însă ar vrea ca şi materia să fie 
eternă). Prin urmare cînd a început să existe acel lucru dotat cu 
inteligenţă ? Dacă niciodată nu a început să existe, atunci de o 
veşnicie este un obiect inteligent ; nu am nevoie să combat această 
absurditate pînă cînd nu voi întîlni pe unul atît de lipsit de înţe¬ 
legere încît s-o merite. Prin urmare dacă poţi admite că un lucru 
înzestrat cu inteligenţă poate fi făcut din nimic (după cum trebuie 
să fie făcute toate lucrurile care nu sînt eterne), de ce nu poţi 
de asemenea să admiţi că este posibil pentru o fiinţă materială 
să fie făcută din nimic de către o putere egală ? Pentru că ai în 
vedere numai o experienţă, nu şi pe cealaltă, cu toate că, dacă 
cercetăm bine, vom afla că creaţia unui spirit nu cere mai puţină 
putere decît creaţia materiei. Ba poate, dacă am vrea să ne eman¬ 
cipăm de noţiunile obişnuite şi să ne înălţăm gîndurile pînă acolo 
unde pot ajunge, către o examinare mai de aproape a lucrurilor, 
am putea fi capabili să ţintim la o concepţie, fie ea numai apa- 

rentă şi nedesluşită, despre felul în care a putut fi făcută materia 
la început şi a purces să existe prin puterea acelei prime fiinţe 
eterne. A da însă început şi fiinţă unui spirit ar fi socotit că este 
o acţiune şi mai de neînţeles a puterii omnipotente. Dar poate 
aceasta ne-ar îndepărta prea mult de noţiunile pe care este clădită 
azi filozofia în lume şi nu ne-ar fi iertat să ne 'abatem atît de mult 
de la acele noţiuni sau să cercetăm pînă unde ne îngăduie însăşi 
gramatica să mergem, dacă opinia comună se opune la aceasta ; 
mai cu seamă în această ţară unde doctrinele admise servesc destul 
de bine scopul nostru actual şi lasă în afară de orice îndoială că, 
o dată admisă creaţia sau începutul oricărei substanţe din nimic, 
creaţia tuturor celorlalte substanţe, în afară de creator însuşi, poate 
fi presupusă cu aceeaşi uşurinţă. 

§ 19. Dar veţi spune : nu este imposibil de admis că se poate 
face ceva din nimic, numai fiindcă noi nu putem de loc să con¬ 
cepem aceasta ? Răspund, NU ! 1. Pentru că nu este rezonabil 
să negi puterea unei fiinţe infinite pentru că noi nu putem înţelege 
acţiunile sale. Pe acest temei noi nu negăm alte efecte, deoarece 
nu cunoaştem modul în care sînt produse. Noi nu putem concepe 
cum un corp poate fi mişcat prin altceva, decît prin impulsia altui 
corp ; şi totuşi aceasta nu este un motiv suficient să ne facă să 
negăm că lucrul ar fi posibil, contrar propriei noastre experienţe 
constante în legătură cu toate mişcările noastre voluntare care 
sînt produse în noi numai prin acţiunea liberă sau gîndul minţii 
noastre. Ele nu sînt şi nu pot fi efectele produse de impulsia sau 
determinarea mişcării materiei oarbe asupra corpurilor noastre, sau 
în interiorul lor, căci atunci nu ar fi în puterea noastră sau la 
alegerea noastră să modificăm acele impulsii sau determinări. De 
exemplu ; mina mea dreaptă scrie, în timp ce mîna mea stîngă este 
nemişcată. Ce cauzează repausul într-una şi mişcarea în cealaltă ? 
Nimic decît voinţa mea, un gînd al minţii mele ; dacă gîndul meu 
se schimbă, mîna mea dreaptă se odihneşte, iar mîna mea stîngă 
se mişcă. Acesta este un fapt pozitiv pe care nu-1 putem nega. 
Explicaţi acest fapt şi faceţi-1 inteligibil şi atunci, următorul pas 
va fi să înţelegem creaţia ; căci a da un nou impuls mişcării spiri¬ 
telor animale ‘- 7 (de care unii se servesc pentru a explica mişcarea 
voluntară) nu lămureşte nici cu o iotă dificultatea ; a modifica în 
acest caz impulsul mişcării, nu este nici mai uşor, nici mai puţin 
decît a produce mişcarea însăşi, deoarece noul impuls dat spiri¬ 
telor animale trebuie să fie dat sau nemijlocit prin gîndire, sau 

prin alt corp pus de gîndire în calea spiritelor animale şi care 
înainte nu era în calea lor, şi astfel trebuie să-şi datoreze mişcarea 
gîndirii. Fiecare din aceste posibilităţi lasă mişcarea voluntară tot 
atît de neînţeleasă cum era înainte. Pe de altă parte este o supra¬ 
evaluare a noastră înşine să reducem totul la capacităţile noastre 
înguste şi să concludem că lucrurile nu se pot face, atunci cînd nu 
înţelegem cum pot fi făcute. Cînd mărginim ceea ce poate face 
Dumnezeu la ceea ce putem concepe noi, înseamnă că facem 
puterea noastră de înţelegere nemărginită sau pe Dumnezeu măr¬ 
ginit. Dacă nu înţelegi acţiunile propriei tale minţi mărginite, acel 
lucru care gîndeşte în sinea la, nu judeca straniu că tu nu poţi 
înţelege acţiunile acelei minţi nemărginite şi veşnice care a făcut 
şi guvernează toate lucrurile şi pe care nu o poate cuprinde cerul 
cerurilor 12S . 


CAPITOLUL XI 

CUNOAŞTEREA NOASTRĂ DESPRE EXISTENŢA 
ALTOR LUCRURI 

§ 1. Se poate obţine numai prin senzaţie. Luăm cunoştinţă de 
propria noastră existenţă prin intuiţie, iar raţiunea noastră ne 
face limpede cunoscută existenţa unui Dumnezeu, după cum s-a 
arătat. Nu putem lua cunoştinţă de existenţa oricărui alt lucru, 
decît prin senzaţie ; deoarece nu există nici o conexiune necesară 
despre existenţa reală cu nici o idee din memoria unui om, şi nici 
nu există vreo conexiune între altă existenţă şi existenţa unui anu¬ 
mit om, afară de existenţa lui Dumnezeu. In această situaţie, 
nimeni nu poate cunoaşte existenţa oricărei alte fiinţe, decît atunci 
cînd acea fiinţă acţionează real asupra lui şi astfel se face percepută 
de el. Căci, dacă avem în mintea noastră ideea unui lucru nu dove¬ 
deşte existenţa acelui lucru, iar portretul unui om nu atestă existenţa 
sa pe lume după cum nici apariţiile din vis nu fac ca o povestire 
să fie adevărată 129 . 

§ 2. Exemplu : albul acestei hîrtii. De aceea primirea efectivă 
a ideilor dinafară ne înştiinţează de existenţa altor lucruri şi ne 
face să cunoaştem că ceva există în acel moment în afara noastră 
şi constituie cauza ideii din noi, chiar dacă noi nici nu cunoaştem, 

nici nu cercetăm în ce mod se face aceasta. Faptul că nu cunoaştem 
modul în care se formează ideile nu scade certitudinea simţurilor 
noastre şi a ideilor ce primim prin ele. De pildă : în timp ce scriu 
acestea, hîrtia afectează ochii mei şi am în minte ideea pe care 
o numesc „alb“, indiferent de obiectul care o produce. Prin 
aceasta eu cunosc că această calitate sau accident (anume că 
apariţia ei în faţa ochilor îmi cauzează totdeauna aceeaşi idee) 
există în adevăr şi are o existenţă în afara mea. Cea mai mare 
certitudine despre aceasta şi la care pot ajunge facultăţile mele, 
este mărturia ochilor mei, care sînt singurii judecători drepţi ai 
acestui lucru. Am motive atît de puternice să mă sprijin pe măr¬ 
turia lor, încît nu mai pot să mă îndoiesc că în timp ce scriu 
acestea, eu văd alb, nu negru şi că există ceva cu adevărat care 
cauzează acea senzaţie în mine, ca atunci cînd scriu sau mişc 
mina. Aceasta este cea mai mare certitudine de care este capabilă 
natura umană cu privire la existenţa oricărui lucru afară de certi¬ 
tudinea existenţei omului însuşi şi a lui Dumnezeu. 

§ 3. Cu toate că aceasta nu este tot atît de sigur ca demonstraţia, 
'totuşi poate fi numită „cunoaştere" şi probează existenţa lucrurilor 
dinafara noastră. Vestea ce ne vine prin simţurile noastre despre 
existenţa lucrurilor dinafara noastră, cu toate că nu este în între¬ 
gime tot atît de sigură ca cunoaşterea intuitivă sau ca deducţiile 
raţiunii noastre cu. privire la ideile abstracte şi clare ale minţii, 
este totuşi o încredinţare care merită numele de cunoaştere. Dacă 
ne convingem că facultăţile noastre funcţionează şi ne informează 
exact cu privire la existenţa acelor lucruri care le afectează, aceasta 
nu poate trece drept o credinţă rău întemeiată, căci eu cred că 
nimeni nu poate să fie în chip serios atît de sceptic încît să fie 
nesigur de existenţa lucrurilor pe care le vede şi le simte. Cel puţin 
acel care se poate îndoi atît de mult (oricare ar fi gîndurile sale 
proprii) nu va avea niciodată vreo controversă cu mine, deoarece 
el nu poate să fie niciodată sigur că eu spun ceva contrar opiniei 
sale. In ceea ce mă priveşte, eu cred că Dumnezeu mi-a dat des¬ 
tulă încredinţare despre existenţa lucrurilor dinafara mea, deoarece 
eu, folosindu-le în mod felurit, pot produce în mine însumi atît 
plăcerea cît şi durerea, ceea ce are o mare însemnătate în starea 
mea prezentă 130 . Este cert că încrederea ce avem în faptul că 
facultăţile noastre nu ne înşală asupra acestui punct este cea mai 
mare siguranţă ce putem să avem cu privire la existenţa obiecte¬ 
lor materiale. Căci nu putem face nimic fără ajutorul facultăţilor 

noastre, nici nu putem să vorbim de cunoaştere decît cu ajutorul 
acelor facultăţi care sînt adaptate să ne facă să înţelegem chiar 
ceea ce este cunoaşterea. Dar pe lîngă certitudinea ce ne-o dau 
înseşi simţurile noastre că ele nu se înşală cu privire la informa¬ 
ţiile ce ne dau despre existenţa lucrurilor din afara noastră, atunci 
cînd ele sînt afectate de acele lucruri, noi sîntem şi mai mult în¬ 
tăriţi în această asigurare de către alte motive care concură la 
aceasta. 

§ 4. Întîi. Deoarece noi nu putem să avem cunoştinţă de exis¬ 
tenţa lucrurilor dinafara noastră decit pe calea simţurilor. Este 
clar că acele perceperi sînt produse în noi de către cauze exte¬ 
rioare care afectează simţurile noastre, deoarece în mintea celor 
cărora le lipsesc organele vreunui simţ, nu se poate niciodată pro¬ 
duce ideea care aparţine acelui simţ. Aceasta este prea evident 
pentru a putea fi pus la îndoială şi de aceea noi nu putem fi decît 
încredinţaţi că perceperile ne vin prin organele acelui simţ şi pe 
nici o altă cale. Este clar că organele înseşi nu le produc, căci 
atunci ochii unui om în întuneric ar produce culori şi nasul său 
ar simţi iama miros de trandafir ; noi vedem însă că nimeni nu 
cunoaşte gustul ananasului pînă cînd nu se duce în Indii să guste 
acest fruct care se găseşte acolo 131 . 

§ 5. In al doilea rînd. Pentru că două idei, din care una venită 
de la o senzaţie efectivă şi alta venită din memorie sînt perceperi 
foarte distincte. Cîteodată constat că nu pot evita ca în mintea 
mea să se producă asemenea idei I32 . Este adevărat că atunci cînd 
ferestrele şi ochii mei sînt închişi, eu pot să rechem în minte, 
după plac, ideile de lumină sau de soare, care au fost aşezate în 
memoria mea de către senzaţii mai vechi şi mai pot după voie să 
las deoparte aceste idei şi să-mi reprezint pe acea a mirosului de 
trandafir, sau gustului de zahăr. Dacă însă, la amiază, îmi îndrept 
ochii spre soare, nu pot să evit ideile pe care lumina sau soarele 
le produc atunci în mine. Astfel că există o diferenţă vădită între 
ideile care mi se impun prin ele înseşi şi pe care nu pot evita să 
le am şi ideile păstrate în memoria mea (asupra acestora, dacă 
s-ar afla numai acolo 133 , aş avea mereu putere, după voie, să mă 
folosesc de ele, sau să le las deoparte). Şi de aceea trebuie să 
existe în mod necesar o cauză externă şi o acţiune viguroasă a 
unor obiecte dinafara mea care produc acele idei în mintea mea 
şi la a căror influenţă nu mă pot opune, fie că vreau sau nu. In 

afară de aceasta nu este nimeni care să nu perceapă în el însuşi 
diferenţa ce există între a se gîndi la soare potrivit cu ideea ce 
are în memorie despre soare şi a privi efectiv la soare. Aceste două 
perceperi sînt atît de distincte, încît puţine din ideile noastre sînt 
mai distincte una de alta ; şi, prin urmare, el are cunoaştere certă 
că ambele nu sînt amintiri sau acţiuni ale minţii sale şi închipuiri 
aflătoare numai în el, ci că vederea efectivă 134 are o cauză din¬ 
afară. 

§ 6. In al treilea rină. Plăcerea şi durerea care însoţesc senzaţia 
efectivă nu mai însoţesc reîntoarcerea acelor idei atunci cînd lip¬ 
sesc obiectele exterioare. Adăugaţi la aceasta că multe din acele 
idei sînt produse în noi cu suferinţă, idei pe care mai tîrziu ni le 
reamintim fără nici o neplăcere. Astfel, suferinţa provocată de căl¬ 
dură sau de frig nu ne aduce nici o tulburare atunci cînd este 
reînviată în mintea noastră; suferinţă care a fost foarte neplăcută 
atunci cînd am simţit-o şi este din nou astfel cînd o repetăm efec¬ 
tiv. Această durere este provocată în corpul nostru atunci cînd 
obiectul exterior influenţează asupra corpului. Şi noi ne reamintim 
chinul foamei, al setei sau durerea de cap, fără nici un fel de 
suferinţă. Acestea ar trebui sau să nu ne tulbure de loc, sau să 
ne tulbure în mod constant de cîte ori ne gîndim la ele, dacă nu 
ar exista nimic mai mult decît idei plutind în mintea noastră 
şi aparenţe care ocupă închipuirea noastră, fără existenţa reală 
a lucrurilor care ne afectează dinafară. Acelaşi lucru se poate spune 
despre plăcerea ce însoţeşte unele senzaţii efective; şi cu toate că 
demonstraţiile matematice nu depind de simţuri, totuşi cercetarea 
lor cu ajutorul desenelor dă mare crezare mărturiei ochilor noştri 
şi pare să le dea o certitudine care se apropie de aceea a demonstra¬ 
ţiei însăşi. Căci ar fi foarte straniu ca un om să admită drept 
adevăr incontestabil că două unghiuri ale unei figuri, pe care el 
le măsoară cu ajutorul liniilor şi unghiurilor unui desen, sînt unul 
mai mare decît celălalt, şi totuşi să se îndoiască de existenţa acelor 
linii şi unghiuri de care s-a folosit privindu-le ca să facă măsură¬ 
toarea. 

§ 7. In al patrulea rînd. Simţurile noastre se sprijină unele pe 
altele cînd dovedesc existenţa lucrurilor dinafară. In multe cazuri 
simţurile noastre poartă mărturie unele pentru altele cu privire la 
adevărul informaţiilor ce dau în legătură cu existenţa lucrurilor 
sensibile dinafara noastră. Acela care vede un foc şi se îndoieşte 

dacă nu este altceva decît simplă închipuire, poate să-l şi simtă 
şi să se convingă băgînd mîna în el. Cu siguranţă că mîna sa nu 
ar suferi o durere atît de atroce din partea unei simple idei sau 
fantome, afară numai dacă şi durerea este o închipuire ; iar, după 
ce arsura este vindecată, omul nu mai poate readuce în minte 
durerea prin evocarea ideii de arsură. 

Astfel, cînd scriu acestea, eu văd că pot să schimb înfăţişarea 
hîrtiei, şi desenînd literele, pot să spun dinainte ce idee nouă va 
expune hîrtia chiar în momentul următor, numai tîrînd pana pe 
ea. Literele însă nu vor apare (orice mi-aş închipui eu) dacă mîna 
mea va sta nemişcată, sau, cu toate că mişc pana, dacă ochii mei 
vor rămîne închişi ; şi nici nu pot, după ce literele sînt făcute pe 
hîrtie, să aleg, ci trebuie să le văd aşa cum sînt, adică să am idee 
despre acele litere pe care le-am scris. De unde rezultă vădit că 
ele nu sînt numai distracţia şi jocul propriei mele imaginaţii, deoa¬ 
rece constat că literele care au fost scrise după placul propriilor 
mele gînduri nu ascultă de imaginaţie ; nici nu ar înceta să existe 
cînd mi-ar place mie, ci ar continua să-mi afecteze simţurile în 
mod constant şi regulat, potrivit cu formele ce le-am dat. Dacă la 
aceasta voi adăuga că vederea literelor va face pe un alt om să 
emită acele sunete pe care eu mai dinainte am făcut să le semni¬ 
fice literele, vor rămîne puţine motive de îndoială că acele cuvinte 
ce am scris există cu adevărat în afara mea, deoarece ele produc 
o lungă serie de sunete regulate care impresionează urechea mea 
şi care nu ar putea fi rezultatul imaginaţiei mele şi nici memoria 
mea nu le-ar putea reţine în acea ordine. 

§ 8. Această certitudine este atît de mare pe cit o cere starea 
noastră. După toate acestea, dacă totuşi cineva va fi atît de scep¬ 
tic încît să se îndoiască de simţurile sale şi să afirme că tot ce 
vedem şi auzim, simţim şi gustăm, gîndim şi facem în tot timpul 
existenţei noastre nu este decît continuarea şi aparenţa înşelătoare 
a unui vis lung în care nu se află nici o realitate şi, în consecinţă, 
va pune la îndoială existenţa tuturor lucrurilor sau cunoaşterea 
ce avem despre fiecare lucru, trebuie să-l poftesc să ţină seama 
că dacă totul este un vis, el nu face decît să viseze atunci cînd pune 
întrebarea şi astfel nu are mare importanţă dacă un om în stare 
de veghe i-ar răspunde. Dar, dacă-i place, el poate visa că eu îi 
dau acest răspuns : că certitudinea despre lucrurile care există in 
rerum natura 135 , atunci cînd avem mărturia simţurilor noastre, nu 
este numai atît de mare pe cît ne îngăduie structura noastră, ci 

este pe măsura necesităţilor condiţiei noastre. Căci facultăţile 
noastre nu sînt adaptate la întreaga întindere a existenţei, nici în 
scopul unei cunoaşteri cuprinzătoare şi clare a lucrurilor, lipsite 
de orice dubiu sau şovăire ; facultăţile noastre, care se află în 
noi, sînt destinate conservării noastre, sînt adaptate nevoilor vieţii 
şi servesc destul de bine scopurilor noastre dacă ne dau informaţii 
sigure despre acele lucruri care ne sînt folositoare sau nefolosi¬ 
toare. Căci acel care vede o luminare arzînd şi care a încercat 
forţa flăcării sale băgînd degetul în ea, se va îndoi foarte puţin că 
ceea ce îi face rău şi îi provoacă mare durere nu ar fi ceva care 
există în afara lui. Aceasta constituie o suficientă încredinţare, 
deoarece nici un om nu cere o certitudine mai mare prin care 
să-şi conducă acţiunile, decît ceea ce este tot atît de cert ca 
acţiunile înseşi. Şi dacă visătorului nostru îi place să încerce în- 
trucît căldura arzătoare a unui cuptor de sticlărie este numai o 
închipuire rătăcită în fantezia unui om care moţăie şi pune mîna 
în cuptor, el va fi poate trezit la o certitudine mai mare decît ar 
fi putut dori şi va vedea că este ceva mai mult decît simplă ima¬ 
ginaţie. De unde reiese că această evidenţă este atît de mare pe 
cît putem s-o dorim, fiind tot atît de certă pentru noi ca şi plă¬ 
cerea sau durerea noastră, adică fericirea sau nefericirea noastră, 
dincolo de care nu avem nici un interes în raport cu cunoaşterea 
sau cu existenţa noastră. O astfel de încredinţare despre existenţa 
lucrurilor dinafara noastră este suficientă pentru a ne îndruma să 
obţinem binele şi să evităm răul cauzat de ele ; şi de aceea avem 
mare interes să le cunoaştem. 

§ 9. Dar nu depăşeşte senzaţiile efective. în fine, cînd simţurile 
noastre aduc efectiv în intelectul nostru vreo idee, trebuie să fim 
convinşi că în acel moment ceva există în mod real în afara 
noastră, care afectează simţurile noastre şi, prin simţuri, aduce 
la cunoştinţa facultăţii noastre de a înţelege, existenţa sa şi pro¬ 
duce efectiv ideea pe care noi o percepem. Şi nu putem să avem 
atît de puţină încredere în mărturia lor încît să ne îndoim că 
ideile simple pe care simţurile noastre ni le-au arătat că sînt 
reunite nu ar exista în realitate împreună. Dar această cu¬ 
noaştere ajunge numai piuă la mărturia actuală a simţurilor 
noastre, folosită cu privire la obiectele particulare care ne afec¬ 
tează în acel moment simţurile şi nu mai departe. Căci dacă cu 
un minut în urmă am văzut existînd laolaltă acea împreunare de 
idei simple pe care sîntem obişnuiţi s-o numim ,,om“, şi acum 

sînt singur, nu pot să fiu sigur că acelaşi om mai există şi acum, 
deoarece nu există nici o legătură necesară între existenţa lui de 
acum un minut şi existenţa lui de acum. De cînd simţurile mele 
mi-au făcut dovada existenţei sale, el a putut să înceteze de a 
mai fi într-o mie de feluri. Şi dacă nu pot fi sigur că ultimul 
om pe oare l-am văzut azi este încă în fiinţă, cu atît mai puţin 
pot fi sigur că există acela care a fost mai multă vreme îndepărtat 
de simţurile mele şi pe care nu l-am văzut de ieri, sau de anul 
trecut; şi mult mai puţin pot să fiu sigur de existenţa oamenilor 
pe care nu i-am văzut niciodată. Şi de aceea, cu toate că este 
foarte probabil că există în prezent milioane de oameni, totuşi 
în timp ce sînt singur şi scriu aceste rînduri, nu am despre aceasta 
acea certitudine pe care o numim în mod strict „cunoaştere", cu 
toate că probabilitatea acelor existenţe mă pune în afară de dubiu 
şi ar fi rezonabil pentru mine să fac diverse lucruri, întemeiat pe 
credinţa că acum există oameni pe lume (oameni pe care îi cunosc 
şi cu care am de-a face); aceasta însă este numai probabilitate, 
nu cunoaştere 136 . 

§ 10. Este o nebunie să aşteptăm o demonstraţie despre fiecare 
lucru. De unde putem observa ce lucru ridicol şi zadarnic este 
pentru un om cu o cunoaştere strimtă, căruia i s-a dat raţiune ca 
să aprecieze diversele evidenţe şi probabilităţi ale lucrurilor şi să 
se conducă potrivit lor ; ce zadarnic, zic, este pentru un om să 
aştepte demonstraţie şi certitudine de Ia lucruri care nu sînt capa¬ 
bile de ele şi să refuze să creadă propoziţii foarte raţionale şi să 
procedeze contrar unor adevăruri simple şi clare, pentru motivul 
că ele nu pot să fie demonstrate atît de evident încît să învingă 
şi cele mai mici pretenţii (nu îndrăznesc a spune motive) de în¬ 
doială. Acela care, în treburile obişnuite ale vieţii, nu ar admite 
altceva deoît demonstraţia directă şi clară, nu ar fi sigur decît de 
un lucru pe 'lumea asta, anume că va pieri repede. El nu ar avea 
motiv să Tişte să consume nici alimentele şi nici băuturile sănă¬ 
toase, şi aş fi prea înoîntat să ştiu ce ar putea face el numai pe 
temeiuri care nu dau loc la nici o îndoială, la nici o obiecţie. 

§ 11. Existenţa trecută este cunoscută prin memorie. După cum 
atunci cînd simţurile noastre sînt folosite cu privire la vreun 
obiect, noi ştim că acel obiect există, tot astfel noi putem fi în¬ 
credinţaţi de memoria noastră că mai înainte au existat lucruri 
care afectau simţurile .noastre. Şi astfel averţi cunoştinţă de exis- 

tenţa trecută a mai multor lucruri cu referire la care memoria 
reţine mereu idei, deoarece simţurile noastre ne-au informat asupra 
lor ; şi despre aceasta sîntem în afară de orice dubiu atîta vrem? 
cit avem memorie bună. Dar mioi această cunoaştere nu întrece 
ceea ce simţurile noastre ne-au garantat mai înainte. Astfel, dacă 
văd nişte apă în acest moment, este un adevăr incontestabil pentru 
mine că apa există, şi dacă îmi reamintesc că am văzut nişte apă 
ieri, aceasta va fi de-a pururi adevărat şi, atîta vreme oît memoria 
mea va reţine această idee, ea va fi o propoziţie indubitabilă 
pentru mine, că apa a existat la 10 iulie 1688, după cum va fi 
tot atît de adevărat că un anumit număr de culori foarte frumoase 
au existat şi pe care le-am văzut într -0 picătură din acea apă. Dar 
acum că sînt departe atît de apă, cit şi de picăturile colorate, 
nu-mi este mai cunoscut cu certitudine că apa există decît pică¬ 
turile şi culorile din ele, deoarece nu este mai necesar ca apa să 
existe azi pentru că a existat ieri decît ca picăturile şi culorile să 
existe azi pentru că au existat ieri, cu toate că aceasta este infinit 
mai probabil, deoarece s-a observat că apa continuă să existe multă 
vreme, pe cînd picăturile şi culorile de pe ele dispar repede. 

§ 12. Existenţa spiritelor nu poate fi cunoscută. Am arătat deja 
ce idei avem despre spirite şi cum am ajuns la ele 137 . DaT cu toate 
că avem acele idei în mintea noastră şi ştim că le avem acolo, a 
avea idee despre spirite nu ne face să ştim că asemenea lucruri 
există în afara noastră, sau că există alte fiinţe spirituale în afară 
de Dumnezeu. Revelaţia şi alte cauze ne dau temeiuri să credem 
cu tărie că există asemenea creaturi, deoarece însă simţurile noas¬ 
tre nu sînt în stare să le descopere, ne lipsesc mijloacele ca să 
cunoaştem existenţele lor particulare. Căci tot atît putem şti că 
există în mod real spirite finite prin ideea ce avem în minte despre 
ele, pe oît putem şti, din ideile ce are fiecare despre zîne şi 
centauri, că există în mod real lucruri corespunzătoare acelor ide;. 

Şi, prin urmare, cu privire la existenţa spiritelor finite şi .altor 
cîtorva lucruri, trebuie să ne mulţumim cu evidenţa credinţei 13B , 
însă propoziţiile certe şi universale cu privire la această materie sînt 
peste puterile noastre. Căci oricît ar fi de adevărat, de pildă, că 
toate spiritele capabile de cunoaştere create vreodată de Dumnezeu 
există, totuşi aceasta nu poate niciodată să facă parte din cunoaş¬ 
terea noastră certă 139 . Putem să acceptăm asemenea propoziţii ca 
fiind foarte probabile, mi-e teamă însă că în starea aceasta ele nu 
sînt susceptibile de cunoaştere. Nu trebuie să punem pe alţii să 

demonstreze, nici noi să căutăm certitudinea universală în toate 
aceste materii în care nu sîntem în măsură să avem altă cunoaştere 
decît aceea ce ne procură simţurile noastre despre un individ 140 
sau altul. 

§ 13. Se pot cunoaşte propoziţii particulare privitoare la existenţă. 
De unde se vede că există două feluri de propoziţii. (1) Există un 
fel de propoziţii cu privire la existenţa oricărui lucru care cores¬ 
punde cu o asemenea idee, ca atunci cînd, avînd în mintea mea 
ideea unui elefant, unui fenix, a mişcării sau a unui înger, prima 
întrebare ce se pune în mod natural este dacă un asemenea lucru 
există undeva. Şi aceasta este numai cunoaşterea de indivizi 141 . 
Nici o existenţă a nici unui lucru dinafara noastră, cu excepţia lui 
Dumnezeu, nu poate fi cunoscută în mod cert mai mult decît ne 
informează simţurile noastre. (2) Există un alt fel de propoziţii în 
care se exprimă acordul sau dezacordul ideilor noastre abstracte 
şi dependenţa lor una de alta. Asemenea propoziţii pot fi univer¬ 
sale şi certe. Astfel, dacă am ideea despre Dumnezeu şi despre 
mine însumi, despre teamă şi despre supunere, trebuie să fiu sigur 
că urmează să mă tem şi să mă supun lui Dumnezeu; şi această 
propoziţie va fi certă cu privire la om în general, dacă mi-am 
format o idee abstractă despre o asemenea specie din care eu fac 
parte ca subiect particular. Totuşi, oricît de certă ar fi această 
propoziţie, că oamenii trebuie să se teamă şi să se supună lui 
Dumnezeu, nu-mi dovedeşte existenţa oamenilor pe lume, însă va 
fi adevărată despre toate creaturile de acest fel, oricînd ar exista 
ele 142 . Certitudinea acestui fel de propoziţii generale depinde de 
acordul sau dezacordul ce se poate afla între acele idei abstracte. 

§ 14. Şi propoziţiile generale privitoare la ideile abstracte. In 
primul caz, cunoaşterea noastră este consecinţa faptului că există 
lucruri care produc idei în mintea noastră prin mijlocirea simţuri¬ 
lor ; în al doilea caz, cunoaşterea este consecinţa ideilor (oricare 
ar fi ele) care sînt în mintea noastră şi produc propriile lor pro¬ 
poziţii generale şi certe. Multe din acestea sînt numite aeternue 
veritates 143 şi, într-adevăr, toate sînt astfel, nu pentru că toate 
sau unele din ele sînt înscrise în mintea tuturor oamenilor, sau 
pentru că unele din ele ar fi fost propoziţii în mintea cuiva înainte 
ca el, căpătînd idei abstracte, să le fi împreunat sau despărţit 
prin afirmare sau negare. Dar oriunde putem presupune că există 
o creatură cum este omul, înzestrată cu asemenea calităţi şi, prin 
aceasta, dotată cu asemenea idee cum avem noi, trebuie să con- 

eludam că el are nevoie, cînd îşi foloseşte gîndirea la examinarea 
ideilor sale, să cunoască adevărul anumitor propoziţii care vor 
răsări din acordul sau dezacordul pe care-1 va percepe între 
propriile sale idei. în consecinţă, asemenea propoziţii nu sînt 
numite „adevăruri eteme“ pentru că sînt propoziţii eterne efec¬ 
tiv formate şi anterioare intelectului care le formează în orice 
vreme, nici pentru că sînt gravate în minte după un model al lor, 
care exista mai dinainte şi se află undeva în afara minţii, ci pentru 
că, fiind o dată formate cu privire la idei abstracte astfel ca să 
fie adevărate, ele vor fi totdeauna efectiv adevărate oricînd se 
poate presupune că sînt formate din nou, în orice vreme trecută 
sau viitoare, de către o minte care posedă acele idei. Căci propo¬ 
ziţiile privitoare la vreo idee abstractă care sînt o dată adevărate, 
trebuie să fie în mod necesar adevăruri eterne, deoarece denumi¬ 
rile sînt presupuse că semnifică totdeauna aceeaşi idee, iar ace¬ 
leaşi idei au aceleaşi raporturi neschimbate una faţă de alta. 


CAPITOLUL XII 

DU SPRE SPORIREA CUNOAŞTERII NOASTRE 


§ 1. Cunoaşterea nu vine de la maxime ui . Deoarece opinia în¬ 
deobşte primită printre savanţi că maximele ar fi baza întregii 
cunoaşteri şi că ştiinţele ar fi clădite fiecare pe anumite proecog- 
nita 145 , de unde intelectul ar urma să-şi ia zborul şi prin care ar 
putea să se îndrumeze singur în cercetarea materiilor aparţinînd 
acelei ştiinţe, de aceea drumul bătut de Şcoli 140 a fost să stabi¬ 
lească la început una sau mai multe propoziţii generale drept te¬ 
melii pe care să se înalţe cunoaşterea ce urmează să fie dobîndită 
despre acel subiect. Aceste doctrine aşezate drept baze ale oricărei 
ştiinţe au fost numite „principii", ca începuturi de la care trebuie 
să pornim şi dincolo de care să nu cercetăm în investigaţiile noas¬ 
tre, aşa cum am observat deja 147 . 

§ 2. Ce a dat naştere acestei opinii. Un lucru care probabil a 
putut să dea naştere acestui fel de a proceda cu privire la alte 
ştiinţe, a fost, bănuiesc eu, marele succes ce se pare că l-a obţinut 
în matematici, unde s-a observat că putem atinge o mare certitu- 

dine de cunoaştere şi aceste ştiinţe au fost numite cu precădere 
[i.a&'rj!j.axa şi 148 , „a învăţa" sau „lucruri învăţate", 

perfect învăţate şi, dintre toate celelalte ştiinţe, au fost socotite 
că posedă cea mai mare certitudine, claritate şi evidenţă. 

§ 3. Cunoaşterea vine din compararea ideilor clare şi distincte. 
Dar oricine ar cerceta, ar afla (cred eu) că marele progres şi 
certitudinea cunoaşterii reale la care au ajuns oamenii în aceste 
ştiinţe nu au fost datorate influenţei acestor principii, nici deduse 
din vreun folos deosebit, pe care l-au avut de pe urma a două 
sau trei maxime generale stabilite la început, ci de pe urma ideilor 
clare, distincte şi complete cu privire la care a fost folosită gîndirea, 
şi din relaţiile de egalitate şi inegalitate atît de clare între unele 
idei îneît oamenii au căpătat o cunoaştere intuitivă, şi prin aceasta, 
un mijloc să descopere aceste relaţii chiar şi între alte idei, şi 
aceasta fără ajutorul acelor maxime. Căci, întreb, nu este oare 
posibil oa un tînăr să ştie ică întregul său corp este mai mare 
decât degetul său cel mic altfel decît în virtutea acelei maxime 
că „întregul este mai mare ca partea" şi nu va fi el oare încre¬ 
dinţat de aceasta pîeă oînd nu va fi învăţat maxima ? Sau, nu 
poate să ştie o fată de la ţară, dacă a primit un şiling 149 de la 
cineva care îi datorează trei şilingi şi a mai primit tot un şiling 
de la altcineva care-i datorează tot trei, că restul ce i se dato¬ 
rează de către fiecare este de doi şilingi ? Nu poate ea să ştie 
aceasta fără să meargă să caute certitudinea în maxima că „dacă 
luăm cantităţi egale din cantităţi egale, rămîn cantităţi egale", o 
maximă pe care probabil nu a auzit-o niciodată şi la care nu s-a 
gîndit ? Poftesc pe oricine să cerceteze, după ceea ce s-a spus în 
altă parte 15 °, ce este mai întîi cunoscut de cea mai multă lume — 
exemplul particular sau regula generală ; şi care din ele dă naştere 
şi viaţă celeilalte. Aceste reguli generale derivă numai din com¬ 
pararea celor mai generale şi mai abstracte idei ale noastre : ele 
sînt produsul minţii noastre şi sînt întocmite şi denumite pentru a 
uşura promptitudinea raţionamentelor şi a desemna prin termeni 
cuprinzători şi reguli scurte variatele şi multiplele observaţii ale 
minţii. Cunoaşterea însă a început în minte şi a fost întemeiată 
pe cazuri particulare, cu toate că mai tîrziu poate aceasta nu a 
fost luat în seamă ; fiind firesc pentru minte (tot în scopul de a-şi 
lărgi cunoaşterea) să păstreze cu cea mai mare atenţie aceste 
noţiuni generale şi să le folosească chibzuit pentru a descărca 
memoria de povara supărătoare a cazurilor particulare. Căci rog să 

se examineze întrucît un copil sau oricine poate să fie mai sigur 
că corpul său, cu degetul mic cu tot, este mai mare decît degetul 
său mic singur, după ce aţi dat corpului său denumirea de „întreg", 
iar degetului său mic aceea de „parte" ? Sau ce cunoaştere cu 
privire la corpul său îi pot da aceşti termeni corelaţi, pe care nu 
ar fi putut s-o aibă fără ele ? Nu ar fi putut el să ştie că corpul 
său este mai mare deoît degetul său mic, dacă limbajul său ar fi 
fost atît de defectuos încît să nu cuprindă totuşi asemenea ter¬ 
meni corelaţi ca „întregul" şi „partea" ? întreb mai departe : 
după ce a cunoscut acele denumiri, cum este el mai sigur că corpul 
său este întregul şi că degetul său mic este partea decît era 
sau ar fi putut fi sigur că corpul său este mai mare decît degetul 
său mic, înainte de a învăţa acei termeni ? Oricine poate să se 
îndoiască sau să nege cu aceeaşi îndreptăţire că degetul său mic 
este o parte a corpului său. Şi acela care se poate îndoi că e 
mai mic, cu siguranţă că se va îndoi că este o parte. Astfel că 
maxima „întregul este mai mare ca partea" nu se poate folosi 
vreodată pentru a dovedi că degetul este mai mic decît corpul, 
decît atunci cînd este inutil s-o aducem în discuţie pentru a con¬ 
vinge pe cineva de un adevăr pe care deja îl cunoştea. Căci 
acela care nu ştie cu certitudine că orice particulă de materie 
unită cu altă particulă de materie formează un tot mai mare decît 
fiecare din particule, nu va fi niciodată în stare s-o ştie cu ajutorul 
acestor doi termeni corelaţi, „întregul" şi „partea", chiar de-aţi 
constitui cu ele orice maximă aţi vrea. 

§ 4. Este periculos să clădim pe principii nesigure. Dar fie în 
matematici cum o ! fi. Dacă este mai clar să spun că luînd un inch 
dintr-o linie neagră de doi inch şi un inch dintr-o linie roşie de 
doi inch, părţile rămase din cele două linii vor fi egale, sau dacă 
este mai clar să spun că, dacă luăm părţi egale din egali, cei 
rămaşi vor fi egali, eu zic că las să hotărască oricine care din 
aceste două este cea mai clară şi prima cunoscută, deoarece 
aceasta nu este important în cazul de faţă. Ceea ce am de făcut 
aci este să cercetez dacă cea mai potrivită cale către cunoaştere 
este să începem cu maxime generale şi să clădim asupra lor şi 
dacă totuşi este o cale sănătoasă să luăm principiile puse de vreo 
altă ştiinţă drept adevăruri indubitabile şi astfel să le primim fără 
examinare şi să le acceptăm fără să tolerăm vreo îndoială asupra 
lor, pentru motivul că matematicienii au fost destul de norocoşi 
sau de sinceri ca să folosească numai maxime evidente de la sine 

şi incontestabile. Dacă este aşa, atunci nu ştiu ce nu ar putea trece 
drept adevăr în etică, şi ce nu ar putea fi introdus şi dovedit în 
filozofia naturală. 

Să luăm drept cert şi indubitabil principiul unora din filozofi, 
că „totul este materie şi că nimic altceva nu există" şi ne va fi 
uşor să vedem din scrierile unora care l-au reînviat din nou în 
zilele noastre, la ce consecinţe ne-ar duce. Să creadă cineva că 
Dumnezeu este lumea (ca Polemon 151 ), sau că el este eterul sau 
soarele (ca stoicii), sau că aerul este Dumnezeu (ca Anaximene 152 ), 
şi ce mai teologie, religie şi cult ar trebui să avem 1 Nimic nu 
poate fi aşa de periculos ca principiile admise fără a fi puse la 
îndoială sau examinate, mai cu seamă dacă sînt din acelea ce 
privesc morala, care influenţează viaţa oamenilor şi dau o ten¬ 
dinţă tuturor acţiunilor lor 1 Cine nu ar putea să se aştepte pe 
drept la o astfel de viaţă din cele spuse de Aristip 15S , care a pus 
fericirea în plăcerea trupească sau Antistene 134 , oare a făcut din 
virtute cauza fericirii ? Şi acela care, împreună cu Platon, va pune 
fericirea eternă în cunoaşterea lui Dumnezeu, va avea gîndurile 
sale înălţate către alte contemplări decît acela care nu priveşte 
dincolo de această bucată de pămînt şi de lucrurile pieritoare ce 
putem poseda pe ea. Acela care, împreună cu Arhelau 155 , va 
stabili drept principiu că „just şi injust, cinstit şi necinstit" sînt 
lucruri definite numai de legi şi nu de natură, va avea alte norme 
de măsură a ceea ce e moral şi a ceea ce e depravat decît acei ce 
recunosc că avem obligaţii anterioare tuturor constituţiilor ome¬ 
neşti. 

§ 5. Acesta nu este un drum sigur către adevăr. Deci, dacă cele 
ce trec drept principii nu sînt certe (şi trebuie să avem un mijloc 
ca s-o ştim pentru a le putea distinge pe cele sigure de cele care 
sînt îndoielnice), ele ne apar astfel din cauza asentimentului nos¬ 
tru orb şi sîntem expuşi să fim înşelaţi de ele şi în loc ca princi¬ 
piile să ne îndrume către adevăr, noi vom fi întăriţi în greşeală 
şi eroare. 

§ 6. Adevărul se află însă comparînd idei clare şi complete 
desemnate prin denumiri constante. însă, deoarece cunoaşterea 
despre certitudinea principiilor, ca şi despre toate celelalte ade¬ 
văruri depinde numai de perceperea ce avem despre acordul sau 
dezacordul ideilor noastre, mijlocul prin care putem să sporim 
cunoaşterea noastră nu este, sînt sigur, să primim principii şi să 

le înghiţim orbeşte şi ou o încredere absolută, ci este, cred eu, 
să dobîndim şi să fixăm în mintea noastră idei clare, distincte şi 
complete, în măsura în care se pot dobîndi şi să le aplicăm de¬ 
numiri potrivite şi constante. Şi poate că astfel, fără nici un olt 
principiu, ci numai cercetînd acele idei şi, prin compararea lor 
una cu alta, găsind acordul sau dezacordul lor şi diversele lor 
relaţii şi obişnuite moduri de a fi, vom căpăta o cunoaştere mai 
adevărată şi mai clară prin îndreptarul acestei singure reguli decît 
să adunăm principii şi astfel să punem mintea noastră la dispo¬ 
ziţia altora. 

§ 7. Metoda adevărată pentru a face să progreseze cunoaşterea 
este să examinăm ideile noastre abstracte. Prin urmare, dacă vrem 
să procedăm după cum ne povăţuieşte raţiunea, noi trebuie să 
adaptăm metodele noastre de cercetare naturii ideilor ce exami¬ 
năm şi adevărului pe care-1 căutăm. Adevărurile generale şi certe 
sînt întemeiate numai pe înlănţuirea şi relaţiile ideilor abstracte. 
O întrebuinţare metodică şi pătrunzătoare a gîndirii noastre pen¬ 
tru a descoperi aceste relaţii, este singurul mijloc ce avem pentru 
a afla tot ceea ce putem pune cu certitudine şi adevăr în propo¬ 
ziţiile generale, cu privire la acele relaţii. Pe ce trepte urmează 
să înaintăm în această cercetare se învaţă în şcolile matemati¬ 
cienilor 15<i , care din începuturi foarte simple şi uşoare înaintează 
eu paşi liniştiţi şi printr-un neîntrerupt lanţ de raţionamente către 
descoperirea şi demonstrarea unor adevăruri care, la prima vedere, 
par că sînt dincolo de puterile omeneşti. Ceea ce a făcut pe mate¬ 
maticieni să ajungă atît de departe şi să realizeze astfel de desco¬ 
periri minunate şi neaşteptate, este arta de a găsi probe şi metodele 
admirabile ce au inventat pentru a distinge şi a aşeza în ordine 
acele idei intermediare care arată prin demonstraţie egalitatea sau 
neegalitatea cantităţilor ce nu pot ii supuse la o comparaţie ime¬ 
diată. Eu însă nu vreau să mă pronunţ asupra faptului dacă în 
viitor se va putea descoperi ceva asemănător cu această metodă 
pentru a cerceta alte idei decît acele despre mărimi. Ceea ce cred 
că pot spune este că, dacă s-ar urmări, în felul obişnuit de mate¬ 
maticieni, alte idei, care sînt esenţa atît reală eît şi nominală a 
speciilor lor, ele ar duce gîndirea noastră mai departe şi cu mai 
mare evidenţă şi claritate decît, poate, putem noi să ne închipuim. 

§ 8. Procedînd astfel şi etica ar putea fi făcută mai clară. 
Aceasta mi-a dat îndrăzneala să propun acea ipoteză sugerată de 

mine în Cap. III, § 18, anume că etica este susceptibilă de a ti 
demonstrată tot atît de bine ca matematicile. Căci ideile de care 
se ocupă etica fiind toate esenţe reale şi, îmi închipui, de aşa 
natură înoît să aibă între ele o conexiune şi un acord ce se pot 
descoperi, în măsura în care putem afla obişnuitele moduri de a 
fi şi relaţiile lor, în aceeaşi măsură vom poseda adevăruri generale, 
certe şi reale ; şi nu mă îndoiesc că, dacă i s-ar aplica o metodă 
justă, o mare parte a eticii ar putea fi înţeleasă cu o claritate care 
nu ar putea lăsa unui om cu judecată nici un motiv mai muLt să 
se îndoiască de ea, pe cît ar avea să se îndoiască de adevărul 
propoziţiilor matematice care i-au fost demonstrate. 

§ 9. Cunoaşterea corpurilor însă urmează să fie sporită numai 
prin experienţă. In căutarea cunoaşterii substanţelor, lipsa noastră 
de idei potrivite cu un asemenea procedeu ne obligă să adoptăm 
o metodă cu totul diferită. Aci nu înaintăm ca în alte părţi (unde 
ideile noastre abstracte sînt tot atît de reale ca şi esenţele nomi¬ 
nale) privind cu atenţie ideile noastre şi examinînd relaţiile şi cores¬ 
pondenţele lor ; aceasta ne ajută foarte puţin, după cum am stabilit 
pe larg în altă parte 157 . De unde rezultă evident, cred, că substan¬ 
ţele ne procură material pentru foarte puţină cunoaştere generală ; 
şi simpla contemplare a ideilor lor abstracte nu ne va duce de loc 
departe pe calea cercetării adevărului şi a certitudinii. Ce trebuia 
deci să facem pentru a spori cunoaşterea noastră despre corpurile 
substanţiale ? Aci urmează să luăm un drum cu totul contrar, lipsa 
ideilor despre substanţele reale ale corpurilor ne trimite de la 
propria noastră gîndire către lucrurile înseşi, aşa cum există ele. 
Aci experienţa trebuie să mă înveţe ceea ce raţiunea nu poate face 
şi numai încercînd singur voi putea să cunosc cu certitudine ce 
anume calităţi coexistă cu acelea ale ideii mele complexe, de pildă, 
dacă corpul galben, greu, fuzibil, pe care îl numesc ,,aur“ este şi 
maleabil, sau nu ; ceea ce experienţa (orice ar dovedi ea despre corpul 
particular pe care-1 examinez) nu mă asigură că se întîmplă cu 
vreun alt oorp sau eu toate corpurile care sînt galbene, grele şi 
fuzibile ; nu sînt sigur decît de corpul asupra căruia am experi¬ 
mentat. Deoarece maleabilitatea nu este o anumită consecinţă izvo- 
rîtă din ideea mea complexă, necesitatea sau incompatibilitatea 
maleabilităţii nu are nici o legătură vizibilă cu acea combinaţie de 
culoare, greutate şi topire din orice coip. Ceea ce am spus aci 
despre esenţa nominală a aurului, care presupunem că este formată 
dintr-un corp de o anumită culoare, greutate şi fuzibilitate, rămîne 

adevărat dacă-i adăugăm şi maleabilitatea, stabilitatea şi solubili- 
tatea în aqua regia. Raţionamentele noastre izvorîte din aceste idei 
ne vor servi foarte puţin pe calea descoperirii certe a celorlalte 
proprietăţi din acele mase de materie în care acestea pot fi găsite. 
Deoarece celelalte proprietăţi ale acestor corpuri nu depind de cele 
de mai sus, ci de acea esenţă reală şi necunoscută de care depind 
şi aceste proprietăţi, noi nu putem prin ele să descoperim restul; 
nu putem merge mai departe decît ne poartă ideile simple despre 
esenţa noastră nominală şi foarte puţin dincolo de aceste idei ; şi 
astfel ele ne procură cu multă zgîrcenie vreun adevăr cert, uni¬ 
versal şi folositor. Căci dacă am găsit prin experienţă că această 
bucată de materie este maleabilă (precum şi toate celelalte de 
aceeaşi culoare, greutate şi fuzibile, pe care le-am experimentat vre¬ 
odată), aceasta acum poate că face de asemenea parte din ideea 
mea complexă, parte din esenţa mea nominală a aurului, din care, 
cu toate că eu fac ca ideea mea complexă căreia îi aplic denumirea 
de ,,aur“ să fie formată din mai multe idei simple decît înainte, 
totuşi, deoarece ea nu conţine esenţa reală a vreunei specii de 
corpuri, ea nu mă ajută în mod cert să cunosc (zic să cunosc, 
poate ar trebui să zic să presupun) celelalte proprietăţi ale acelui 
corp decît în măsura în care au o conexiune vizibilă cu o parte 
sau cu toate ideile simple care formează esenţa mea nominală. De 
exemplu : pe temeiul acestei idei complexe eu nu pot fi sigur că 
aurul este stabil sau nu, deoarece, ca şi mai înainte, nu există nici 
o conexiune necesară sau incompatibilitate ce s-air putea descoperi 
între ideea complexă a unui corp galben, greu, fuzibil, şi ideea de 
stabilitate, în aşa fel încît eu să pot şti în mod cert că în orice 
corp s-ar găsi aceste calităţi, acolo s-ar găsi şi stabilitatea. Aci 
pentru siguranţă trebuie din nou să recurg la experienţă şi pînă 
unde ajunge ea pot să am o cunoaştere certă, dar nu mai departe. 

§ 10. Aceasta poate să ne aducă avantaje, dar nu cunoaştere. 
Eu nu neg că un om obişnuit cu experimente regulate şi judicioase 
va fi în stare să vadă mai departe în natura corpurilor şi să ghi¬ 
cească mai exact proprietăţile lor încă necunoscute decît unul 
oare este străin de ele, -dar, cum am spus, aceasta este nu¬ 
mai apreciere şi opinie, nu cunoaştere şi certitudine. Acest mod 
de a dobîndi şi spori cunoaşterea noastră despre substanţe, numai 
prin experienţă şi istorie, fiind tot la ce poate ajunge slăbiciunea 
facultăţilor noastre în starea de mediocritate în care ne găsim pe 
această lume, mă face să bănuiesc că fizica nu este susceptibilă 

să devină o ştiinţă. Eu îmi închipui că nu putem ajunge decît la 
foarte puţină cunoaştere generală cu privire la speciile de corpuri 
şi la diversele lor proprietăţi. Noi putem avea experimente şi ob¬ 
servaţii istorice din care putem trage avantaje sau bunăstare şi 
sănătate şi, prin aceasta, să ne mărim numărul nostru de avantaje 
în viaţă ; îmi este teamă însă că dincolo de acestea nu ajung 
talentele noastre şi bănuiesc că nici facultăţile noastre nu pot să 
înainteze 158 . 

§ 11. Sintem capabili să dobindim cunoaşterea etică şi să rea¬ 
lizăm progrese materiale. De aci rezultă în mod evident că, deoa¬ 
rece facultăţile noastre nu sînt potrivite să pătrundă în sistemul 
etern al universului şi în esenţele reale ale corpurilor, cu toate 
că ele ne descoperă în mod limpede existenţa unui Dumnezeu 
şi cunoaşterea de sine, ceea ce este suficient pentru a ne conduce 
la o aflare deplină şi clară a datoriei şi interesului nostru, se 
cade ca atare, ca creaturi raţionale să folosim facultăţile ce po¬ 
sedăm la ceea ce sînt ele mai adaptate şi să urmăm indicaţiile 
naturii, acolo unde ea pare că nc arată drumul. Căci este ra¬ 
ţional să concludem că ocupaţia noastră specială constă în aceste 
cercetări şi în acea cunoaştere care este cea mai bine adaptată 
capacităţilor noastre naturale şi poartă în ea cel mai mare 
interes al nostru, acel privitor la starea în care vom fi în eterni¬ 
tate. De aici cred că pot conclude că etica este ştiinţa şi ocu¬ 
paţia proprie omenirii în general (care este în acelaşi timp interesată 
şi adaptată la descoperirea acelui summum bonum 159 al ei), după 
cum diverse meşteşuguri privitoare la diverse părţi ale naturii 
sînt zestrea şi talentul propriu al unor oameni, pentru folosul 
obişnuit al vieţii şi propriul lor mijloc de existenţă în această 
lume. întregul mare continent al Americii este un exemplu con¬ 
vingător ce mare importanţă poate avea pentru viaţa oamenilor 
descoperirea unui corp natural şi a proprietăţilor lui. Ignoranta 
oamenilor de acolo şi lipsa celor mai multe din lucrurile folosi¬ 
toare vieţii, într-o ţară care abundă în tot felul de belşuguri na¬ 
turale, pot fi atribuite, cred eu, faptului că oamenii nu au ştiut 
ce se poate găsi într-o piatră foarte obişnuită şi foarte puţin pre¬ 
ţuită, vreau să spun, în minereul de fier. Şi orice am crede noi 
despre mijloacele şi progresele noastre în această parte a lumn, 
unde cunoaşterea şi belşugul par că rivalizează unul cu altul, 
totuşi, pentru oricine ar chibzui serios, cred că-i va părea ne¬ 
îndoielnic că, dacă s-ar pierde pentru noi meşteşugul de a ne 

folosi de fier, în cîteva generaţii noi am fi inevitabil reduşi la 
lipsurile şi ignoranţa vechilor americani sălbatici, ale căror daruri 
şi predispoziţii naturale nu sînt cu nimic mai prejos decît a celor 
mai înfloritoare şi civilizate naţiuni. Astfel că acela care a făcut 
cunoscută întrebuinţarea acestui mineral nepreţuit pe vremuri, 
poate fi numit cu adevărat „părintele meşteşugurilor şi autorul 
belşugului" ieo . 


§ 12. Insă trebuie să ne ferim de ipoteze şi de principii greşite. 
De aceea nu aş vrea să se creadă despre mine că dispreţuiesc 
sau că nu aş povăţui studiul naturii. Recunosc imediat că cer¬ 
cetarea operelor naturii ne dă prilejul să admirăm, să respectăm 
şi să glorificăm pe autorul lor, şi dacă sînt dirijate în mod just, 
ele ar putea fi de mai mare folos omenirii decît exemplarele 
aşezăminte de caritate care au fost ridicate cu atîta cheltuială de 
întemeietorii de spitale şi ospicii. Acel care a inventat întîi tiparul, 
acel care a descoperit întrebuinţarea busolei sau acel care a răs- 
pîndit în public proprietăţile şi modul de întrebuinţare potrivit 
al substanţei kin-kina 101 , a făcut mai mult pentru răspîndirea 
cunoaşterii, a procurat mai multe şi mai mari înlesniri folositoare 
şi a salvat pe mai mulţi de la moarte decît acei care au zidit 
colegii, manufacturi 162 şi spitale. Tot ce aş vrea să spun este 
că nu ar trebui să credem atît de repede că posedăm cunoaşterea 
sau că o putem dobîndi de unde ea nu se poate dobîndi, sau pe 
căi pe care nu putem ajunge la ea ; că noi nu ar trebui să luăm 
sisteme îndoielnice drept ştiinţe perfecte, nici noţiuni de neîn¬ 
ţeles drept demonstraţii ştiinţifice. în cunoaşterea despre corpuri 
trebuie să ne mulţumim să culegem ce putem din experimente 
particulare, deoarece nu putem dintr-o descoperire a esenţelor 
lor reale să îmbrăţişăm dintr-o dată sisteme întregi şi să cuprindem 
într-o grămadă natura şi proprietăţile unor specii în ansamblu. 
Acolo unde cercetarea noastră priveşte coexistenţa sau incompa¬ 
tibilitatea de a coexista, pe care nu le putem descoperi prin exami¬ 
narea ideilor noastre, acolo experienţa, observaţia şi istoria natu¬ 
rală 163 trebuie să ne dea încetul cu încetul o privire înăuntrul sub¬ 
stanţelor corporale eu ajutorul simţurilor noastre. Trebuie să dobîn- 
dim cunoaşterea despre corpuri prin simţurile noastre folosite cu 
irudenţă pentru a lua cunoştinţă de calităţile şi acţiunile lor unele 
asupra altora, şi cred că numai de la revelaţie -trebuie să aştep¬ 
tăm ceea ce sperăm să aflăm despre spiritele izolate 164 de pe 
lumea aceasta. Acel care va examina cît de puţin au promovat 

adevărata cunoaştere principiile nesigure şi ipotezele stabilite după 
bunul plac, sau în oe slabă măsură au ajutat ele să satisfacă 
cercetările oamenilor cu judecată în vederea progresului real, şi 
cît de puţin, din cauză că s-a pornit greşit, a înaintat în timp 
de atîtea veacuri progresul oamenilor către cunoaşterea fizicii, acela 
va avea motive să mulţumească celor care în ultima vreme au luat 
un alt drum care nu mai este calea uşoară spre ignoranţa eru¬ 
dită, ci o cale mai sigura către cunoaşterea folositoare. 

§ 13. Adevărata întrebuinţare a ipotezelor. Nu că nu ne luăm 
voia ca să explicăm vreun fenomen al naturii, să ne folosim de 
vreo ipoteză probabilă, oricare ar fi ea. Ipotezele, dacă sînt bine 
întocmite, sînt cel puţin de mare ajutor memoriei, şi deseori ne 
îndrumează către noi descoperiri. Eu vreau să spun însă că 
noi nu ar trebui să acceptăm pe nici una prea grabnic (ceea ce 
mintea este prea înclinată să facă, deoarece ea ar vrea să' pă¬ 
trundă totdeauna în cauzele lucrurilor şi să aibă principii pe care 
să se sprijine), pînă cînd nu am examinat foarte bine cazurile 
particulare şi nu am făcut mai multe experimente cu acel lucru 
pe care am vrea să-l explicăm prin ipoteza noastră şi să vedem 
dacă ea se va acorda cu toate experimentele ; să ne încredinţăm 
că principiile noastre nu vor îmbrăţişa toate cazurile şi nu sînt 
tot atît de incompatibile cu unele fenomene ale naturii, pe cît 
par să se potrivească cu altele, şi să le explice ; şi cel puţin să- 
luăm seama să nu ne înşele denumirea de „principii", nici să 
nu ne impună să primim drept adevăr indubitabil ceea ce în mod 
real este, în cel mai bun caz, o presupunere foarte dubioasă, ast¬ 
fel cum sînt cele mai multe dintre ipotezele din fizică (eram 
gata să spun toate). 

§ 14. Mijloacele de a mări cunoaşterea noastră constă în a 
avea idei clare şi distincte cu denumiri fixe şi în 'a găsi acele 
idei care ne arată acordul sau dezacordul lor. însă, fie că 
fizica este susceptibilă de certitudine sau nu, căile pe care pu¬ 
tem să mărim cunoaşterea noastră în măsura în care sîntem capa¬ 
bili, par să fie pe scurt următoarele două : 

Întîi. Prima este să obţinem şi să fixăm în mintea noastră idei 
determinate despre acele lucruri pentru care avem denumiri ge¬ 
nerale sau specifice ; sau cel puţin idei despre acele lucruri pe 
care am vrea să le cercetăm, asupra cărora am vrea să raţionăm 
şi cu care am vrea să ne îmbogăţim cunoaşterea. Şi dacă sînt 

idei specifice despre substanţe, noi ar trebui de asemenea să ne 
silim să le facem oît putem mai complete ; prin aceasta eu înţeleg 
că noi ar trebui să împreunăm atîtea idei simple din cele ce am 
observat că coexistă în mod constant, cîte sînt necesare pentru a 
determina perfect specia ; şi fiecare din aceste idei simple, care 
sînt ingredientele 165 ideilor complexe, ar trebui să fie clare şi 
distincte în mintea noastră, deoarece este evident că cunoaşterea 
noastră nu ne poate depăşi ideile, noi nu ne putem aştepta să 
avem o cunoaştere clară, certă şi perfectă în măsura în care ideile 
sînt imperfecte, confuze sau obscure. 

în al doilea rînd. Cealaltă cale este meşteşugul de a descoperi 
acele idei intermediare care ne pot arăta acordul sau dezacordul 
altor idei care nu pot fi comparate nemijlocit. 

§ 15. Matematicile sînt un exemplu despre aceasta. Cercetarea 
cunoaşterii matematice ne va arăta cu uşurinţă că aceste două 
procedee constituie metoda justă (nu aceea prin care ne sprijinim 
pe maxime şi tragem concluzii din vreo propoziţie generală) pen¬ 
tru a perfecţiona cunoaşterea noastră cu privire la ideile despre 
alte moduri decît cele de cantitate 16c . Mai întîi, în matematici vom 
afla că acel care nu are o idee perfectă şi clară despre acele 
unghiuri sau figuri despre care doreşte să ştie ceva, este prin 
aceasta cu desăvîrşire incapabil de vreo cunoaştere cu privire la 
ele. Presupuneţi dar pe cineva care nu are o idee perfectă şi 
exactă despre un unghi drept, un triunghi scalen sau un trapez 
şi nimic nu este mai cert decît că el în- zadar va căuta vreo 
demonstraţie asupra lor. Este evident că nu influenţa acelor ma- 
jdme care sînt luate drept principii în matematici d-a îndrumat 
pe maeştrii acelei ştiinţe spre descoperirile minunate pe care le-au 
făcut. Dacă un om cu bun simţ cunoaşte cum nu se poate mai 
bine toate maximele folosite de obicei în matematici şi dacă cer¬ 
cetează cît îi place întinderea şi consecinţele lor, eu presupun 
că cu ajutorul lor de-abia va cunoaşte vreodată că într-un triunghi 
dreptunghi, pătratul ipotenuzei este egal cu suma pătratelor cate¬ 
telor. Cunoaşterea că „întregul este egal cu toate părţile sale“ şi 
„dacă scoatem cantităţi egale din cantităţi egale, cantităţile ră¬ 
mase vor fi egale" etc., nu l-a ajutat, presupun, la această de¬ 
monstraţie, şi cred că cineva poate să privească mult şi bine la 
aceste axiome, fără să vadă vreodată o iotă mai mult din adevă¬ 
rurile matematice. Acestea au fost descoperite de gîndire folosită 
în alt fel ; mintea a avut în faţă alte ţeluri, alte vederi foarte 

diferite de acele maxime, cînd pentru prima dată a luat cunoş¬ 
tinţă de un asemenea fel de adevăruri matematice, pe care nu se 
satură să le admire oameni destul de familiarizaţi cu acele axiome 
admise, dar care nu cunosc metoda celor care pentru prima oară 
au făcut aceste demonstraţii. Şi cine ştie ce metode vor fi in¬ 
ventate în viitor pentru a mări cunoaşterea noastră în alte do¬ 
menii ale ştiinţei, metode corespunzătoare cu algebra în mate¬ 
matici care găseşte aşa de uşor idei despre cantităţi prin care 
măsoară alte cantităţi, a căror egalitate sau proporţie nu am ajunge 
altfel să le ştim decît foarte greu sau poate niciodată ? 


CAPITOLUL XIII 

CÎTEVA ALTE CONSIDERAŢII CU PRIVIRE 
LA CUNOAŞTEREA NOASTRĂ 


§ 1. Cunoaşterea noastră este în parte necesară, în parte volun¬ 
tară. Ca şi în alte lucruri, aşa şi în acesta, cunoaşterea noastră are 
o mare asemănare cu vederea noastră, ea nu este nici cu totul 
necesară, nici cu totul voluntară. Dacă cunoaşterea noastră ar fi 
în întregime necesară, atunci nu numai că cunoaşterea tuturor 
oamenilor ar fi identică, dar fiecare om ar cunoaşte tot ce se poate 
cunoaşte 167 ; şi dacă ar fi numai voluntară, unii oameni care o 
consideră şi o preţuiesc atît de puţin, ar avea foarte puţină cu¬ 
noaştere sau de loc 168 . Oamenii care au simţuri nu pot să aleagă, 
trebuie să primească de la ele unele idei, şi dacă au memorie sînt 
siliţi să reţină unele din ele, şi dacă au vreo facultate de apre¬ 
ciere, trebuie să perceapă acordul sau dezacordul unora dintre idei, 
una cu alta. Acela care are ochi şi îi deschide în plină zi trebuie 
să vadă unele obiecte şi să perceapă o diferenţă între ele. Dar 
cu toate că un om cu ochii deschişi la lumină trebuie să vadă, 
totuşi el poate să aleagă, întorcîndu-şi privirea către anumite 
obiecte ; s-ar putea să aibă la îndemînă o carte conţinînd ilustraţii 
şi texte în măsură să-l distreze şi să-l instruiască, pe care el totuşi 
niciodată să nu aibă voinţa să o deschidă, pe care niciodată să 
nu se ostenească să o frunzărească măcar. 

§ 2. F-olosirea cunoaşterii este voluntară, noi însă cunoaştem 
lucrurile cum sînt ele, nu cum ne plac nouă. Mai este un lucru 

în puterea omului, anume că, deşi îşi îndreaptă cîteodată ochii 
spre un obiect, el poate totuşi să aleagă dacă îl va examina cu 
curiozitate şi dacă se va sili să observe în mod exact cu o atenţie 
intensă tot ce este vizibil în el. Totuşi, ceea ce vede nu poate 
să vadă altfel de cum vede. Nu depinde de voinţa sa să vadă 
o culoare neagră care să pară galbenă ; nici nu poate să se con¬ 
vingă că ceea ce pe el iîl opăreşte efectiv, este apă rece. Pămîn- 
tul nu-i va apare zugrăvit eu flori, nici cîmpiile acoperite cu ver¬ 
deaţă, de cîte ori va avea el poftă ; în timpul unei ierni friguroase, 
dacă se uită afară, nu se poate împiedica să vadă că strada este 
albă şi ou brumă. Tocmai aşa se întîmplă cu intelectul nostru. 
In cunoaşterea noastră, nu sânt voluntare deoît întrebuinţarea sau 
înlăturarea unora din facultăţile noastre de la un fel sau altul de 
obiecte şi o examinare a lor mai mult sau mai puţin exactă ; însă 
facultăţile o dată întrebuinţate, voinţa noastră nu are nici o pu¬ 
tere să determine cunoaşterea minţii într-un fel sau altul; lucrul 
este realizat numai de obiecte, în măsura în care ele sînt des¬ 
coperite în mod clar ; şi de aceea, în măsura în care simţurile sînt 
familiarizate cu obiectele dinafară, mintea este silită să primească 
acele idei înfăţişate de simţuri şi să fie informată despre existenţa 
lucrurilor dinafară. Şi în măsura în care gîndirea omenească este 
familiarizată cu propriile sale idei determinate, oamenii trebuie 
să vadă într-o oarecare măsură acordul sau dezacordul ce se poate 
afla între unele din ele. Într-atîta, aceasta este cunoaştere ; şi 
dacă ei au denumiri pentru acele idei pe care le-au examinat astfel, 
ei trebuie să fie siguri de adevărul acelor propoziţii care ex,primă 
acordul sau dezacordul pe care ei îl percep între idei, şi să fie 
indubitabil oonvinşi de acele adevăruri. Căci ceea ce un om vede, 
trebuie să vadă, şi ceea ce percepe, trebuie să ştie că percepe. 

§ 3. Exemplul numerelor. Astfel cine are idee de numere şi 
şi-a dat osteneala să compare pe unu plus doi plus trei ou şase, 
nu poate delibera şi trebuie să ştie că suma celor trei dintîi este 
egală cu cea din urmă. Cine are ideea unui triunghi şi găseşte mij¬ 
locul să-i măsoare unghiurile şi mărimile lor, este sigur că cele 
trei unghiuri sînt egale cu două unghiuri drepţe ; şi tot atît de 
puţin se poate îndoi de aceasta, pe cît se îndoieşte de adevărul 
că „este imposibil pentru acelaşi lucru să fie şi totodată să nu fie“. 

Exemplul religiei naturale 

De asemenea, acela care are idee de o fiinţă capabilă de cunoaş¬ 
tere însă plăpîndă şi slabă, creată şi dependentă de o altă fiinţă care 

este eternă, atotputernică, desăvîrşit de înţeleaptă şi bună, va şti tot 
atît de sigur că omul trebuie să cinstească divinitatea, să se teamă 
şi să asculte de Dumnezeu, pe cit ştie de sigur că soarele stră¬ 
luceşte atunci cînd îl vede. Căci dacă nu ar avea în minte decît 
ideea acestor două fiinţe şi şi-ar îndrepta gîndirea spre ele şi le-ar 
examina, el va afla tot atât de sigur că fiinţa inferioară, limitată 
şi dependentă este obligată să asculte de fiinţa supremă şi ne¬ 
mărginită, pe cît este sigur să afle că trei cu patru şi cu şapte fac 
mai puţin decît cincisprezece, dacă vrea să examineze şi să cal¬ 
culeze acele numere. Nici nu poate fi mai sigur într-o dimineaţă 
limpede că soarele a răsărit, dacă îşi va deschide numai ochii şi-i 
va îndrepta spre soare. Deoarece însă aceste adevăruri nu sînt 
niciodată aşa de clare, niciodată aşa de sigure, cine nu-şi va da 
niciodată osteneala să folosească facultăţile sale cum trebuie pentru 
a se informa, poate să ignoreze toate aceste adevăruri sau pe oricare 
dintre ele. 


CAPITOLUL XIV 

DESPRE JUDECATĂ 


§ 1. Cunoaşterea noastră fiind mărginită avem nevoie de altceva. 
Facultăţile intelectuale au fost date omului nu numai pentru spe¬ 
culaţie 169 , dar şi pentru îndrumarea sa în viaţă, astfel că omul ar 
fi în mare nedumerire dacă nu ar avea la îndemână pentru a-1 
îndruma decît lucrurile ce se întemeiază pe certitudinea cunoaşterii 
adevărate. Deoarece acest fel de cunoaştere este foarte strimt şi 
sărac, cum am văzut, el ar fi deseori cu totul în întuneric şi ar fi 
cu totul oprit în cele mai multe acţiuni din viaţa sa dacă nu ar 
avea nimic care să-l îndrumeze în lipsa cunoaşterii certe şi clare. 
Acela care nu va mînca pînă cînd nu i se demonstrează că aceasta 
îl va hrăni, aoela care nu se va mişca pînă cînd nu ştie negreşit 
că afacerea după care umblă va reuşi, nu va avea nimic mai bun 
de făout decît să stea nemişcat şi să piară. 

§ 2. Cum trebuie să ne folosim de această stare de cunoaştere 
imperfectă. In consecinţă, după cum Dumnezeu a aşezat unele 
lucruri la lumina zilei, după cum ne-a dat o cunoaştere certă cu 
toate că limitată relativ la puţine lucruri, probabil drept o mostră 170 

de ceea ce sînt capabile creaturile intelectuale, şi pentru a stîrni 
în noi o dorinţă şi o silinţă către o stare mai bună, tot astfel 
el ne-a dat cu privire la majoritatea intereselor noastre, numai 
crepusculul probabilităţii 171 (dacă pot spune astfel), potrivită, 
presupun, stării de mediocritate şi noviciat în care i-a plăcut să 
ne aşeze aci. în această stare, pentru a înfrîna încrederea noastră 
prea mare şi prezumţia noastră, noi am putea prin experienţa de 
toate zilele să ne dăm seama de miopia noastră şi să vedem că 
sîntem supuşi erorii 172 . Pentru noi, înţelesul celor spuse mai sus 
poate fi un îndemn constant să ne cheltuim zilele acestui pele¬ 
rinaj 173 al nostru cu muncă şi grijă în căutarea acelui drum care 
ar putea să ne ducă la o stare de perfecţie mai mare şi să-l ur¬ 
măm. Este raţional să credem, chiar dacă în acest caz revelaţia 
amuţeşte, că, după cum oamenii folosesc facultăţile primite de la 
Dumnezeu, ei vor primi în consecinţă răsplata lor la sfîrşitul zilei 
cînd soarele va apune şi noaptea va pune capăt trudei lor. 

§ 3. Judecata înlocuieşte lipsa cunoaşterii. Judecata este facul¬ 
tatea pe care Dumnezeu a dat-o omului pentru a înlocui lipsa de 
cunoaştere clară şi certă în cazurile unde aceasta nu se poate 
obţine. Prin judecată, mintea vede dacă ideile sale sînt în acord 
sau dezacord, sau, ceea ce este acelaşi lucru, dacă orice propo¬ 
ziţie este adevărată sau falsă, fără să perceapă o evidenţă demon¬ 
strativă în probe. Cîteodată mintea foloseşte judecata din necesi¬ 
tate, acolo unde nu se pot obţine dovezi demonstrative şi cu¬ 
noaştere certă ; şi, cîteodată, din lene, nepricepere sau grabă, o 
foloseşte acolo unde se pot totuşi obţine probe demonstrative şi 
certe. Deseori oamenii nu se opresc să examineze cu prudenţă 
acordul saiu dezacordul a două idei, pe care sînt doritori sau in¬ 
teresaţi să-l cunoască ; însă, fie că sînt incapabili de atenţia cerută 
de un lung şir de gradaţii, fie că sînt nerăbdători de a ajunge 
la sfîrşit, ei aruncă asupra probelor o privire neatentă sau le ne¬ 
glijează cu totul. Şi astfel fără să descopere demonstraţia, ei decid 
la întîmplare despre acordul sau dezacordul a două idei printr-o 
privire asupra lor aşa cum se văd ele de la distanţă, şi hotărăsc 
întfnun sens sau altul după cum li se pare lor mai probabil în 
urma unei cercetări superficiale. Această facultate a minţii cînd 
este nemijlocit exercitată asupra lucrurilor, se numeşte „jude¬ 
cată" 174 ; cînd este exercitată asupra adevărurilor exprimate prin 
cuvinte, este numită obişnuit „asentiment" sau „disentiment" 175 . 
Aceasta fiind calea cea mai obişnuită prin care mintea are prilejul 

să folosească această facultate, voi trata despre ea folosind aceşti 
termeni ca fiind cei mai puţin supuşi la echivoc în limba noastră. 

§ 4. A judeca înseamnă să presupunem că lucrurile sînt într-un 
anumit fel, fără să percepem aceasta. Astfel, mintea posedă două 
facultăţi cu privire la adevăr şi neadevăr. 

Iutii. Cunoaşterea, prin care mintea percepe în mod cert şi este 
indubitabil convinsă de acordul sau dezacordul oricăror idei. 

In al doilea rînd. Judecata, care înseamnă a întruni ideile la 
un loc sau a le despărţi în minte una de alta atunci cînd acordul 
sau dezacordul lor sigur nu este perceput, însă presupus a fi aşa, 
ceea ce înseamnă, după cum indică cuvîntul, a lua un lucru ca 
fiind aşa, înainte ca aceasta să apară în mod cert. Şi dacă jude¬ 
cata uneşte sau desparte ideile după cum sînt lucrurile în realitate, 
atunci ea este judecată dreaptă. 


capitolul xv 

DESPRE PROBABILITATE ” 6 


§ 1. Probabilitatea este aparenţa acordului pe baza unor probe 
nesigure. Dacă demonstraţia este expunerea acordului sau deza¬ 
cordului a două idei prin intervenţia uneia sau mai multor probe 
care au o conexiune vizibilă, constantă şi neschimbătoare una cu 
alta, apoi probabilitatea nu este decît aparenţa unui asemenea 
acord sau dezacord prin intervenţia probelor a căror conexiune 
nu este constantă şi neschimbătoare, sau cel puţin nu percepem 
că este aşa ; în cele mai multe cazuri însă este sau pare că este 
aişa şi aceasta este suficient pentru ca mintea să fie indusă în 
eroare şi să judece că propoziţia este adevărată sau falsă, în loc 
să judece invers. De exemplu : în demonstraţia sa, un om percepe 
conexiunea certă şi neschimbătoare ce există între cele trei un¬ 
ghiuri ale unui triunghi şi acele idei intermediare de care se folo¬ 
seşte pentru a demonstra că cele trei unghiuri sînt egale cu două 
unghiuri drepte ; şi astfel printr-o cunoaştere intuitivă a acordului 
şi dezacordului ideilor, la fiecare pas al demonstraţiei, întreaga 
serie de idei este continuată neîntrerupt cu o evidenţă care 
arată acordul sau dezacordul cu privire la egalitatea celor trei 
unghiuri cu două unghiuri drepte, şi astfel el are o cunoaştere 

certă că aşa este. Un alt om însă care nu şi-a dat niciodată oste¬ 
neala să examineze demonstraţia, îi dă orezare dacă aude pe 
un matematician, adică im om de încredere, că afirmă că „cele 
trei unghiuri ale unui triunghi sînt egale cu două unghiuri drepte" ; 
vreau să spun că ia aceasta drept adevăr. In acest caz baza con¬ 
vingerii sale este probabilitatea că lucrurile stau aşa, deoarece 
dovezile sînt din acelea care poartă în ele adevărul. Căci omul pe 
cuvîntul căruia el a acceptat acel adevăr nu are obiceiul să afirme 
nimic contrar celor ce cunoaşte, nici alături de ele, mai cu seamă 
în chestiuni de acest fel. Astfel că ceea ce îl face pe el să ia de 
bună propoziţia că „cele trei unghiuri ale unui triunghi sînt egale 
cu două unghiuri drepte", ceea ce-1 face să creadă că acesie idei 
se împacă una cu alta, fără să ştie dacă este adevărat, este faptul 
că interlocutorul spune de obicei adevărul în alte cazuri sau se 
presupune că spune adevărul în cazul de faţă. 

§ 2. Probabilitatea ţine locul lipsei de cunoaştere. După cum 
s-a arătat, cunoaşterea este foarte îngustă şi noi nu sîntem destul 
de norocoşi să găsim adevărul cert în toate lucrurile pe care avem 
ocazia să le examinăm ; de aceea cele mai multe din propoziţiile 
asupra cărora noi gîndim, raţionăm, argumentăm, ba chiar potrivit 
cărora acţionăm, sînt de aşa fel înoît nu putem dobîndi despre 
adevărul lor o cunoaştere indubitabilă. Totuşi, unele din ele trec 
atît de aproape de certitudine încît nu ne îndoim de loc de ele, 
ci le acceptăm tot atît de ferim şi acţionăm potrivit cu acea accep¬ 
tare tot atît de hotărît ca şi cînd ar fi demonstrate fără greş şi 
ounoaşterea noastră despre ele ar fi certă şi desăvîrşită. Dar aces¬ 
tea sînt trepte care încep din imediata vecinătate a certitudinii 
şi demonstraţiei şi ajung jos de tot pînă la neprobabilitate şi 
deosebire, chiar pînă la hotarul imposibilităţii. De asemenea există 
trepte ale asentimentului, de la convingere şi încredere, pînă jos 
de tot la presupunere, dubiu şi neîncredere. Deoarece am găsit, 
după cum cred, limitele cunoaşterii şi certitudinii umane, voi 
examina mai jos diversele trepte şi temeiuri ale probabilităţii, 
asentimentului şi credinţei. 

§ 3. Probabilitatea ne face să presupunem că lucrurile sînt ade¬ 
vărate înainte de a şti că ele sînt astfel. Probabilitatea este posi¬ 
bilitatea ca un lucru să fie adevărat. Chiar sensul cuvîntului de¬ 
semnează o propoziţie faţă de care ar exista argumente sau probe 

care ne-ar putea face s-o luăm drept adevărată. Primirea de către 
minte a acestui fel de propoziţii se numeşte „credinţă", „asenti¬ 
ment" sau „opinie", ceea ce înseamnă să admitem sau să primim 
orice propoziţie drept adevărată, pe temeiul unor argumente sau 
probe găsite pentru a ne convinge s-o primim drept adevărată, 
fără să ştim sigur că ea este astfel. Diferenţa între probabilitate 
şi certitudine, între credinţă şi cunoaştere este că în toate dome¬ 
niile cunoaşterii există intuiţie ; fiecare idee nemijlocită, fiecare 
pas îşi are conexiunea sa certă şi vizibilă ; în raport cu credinţa 
nu este aşa. Ceea ce mă face să cred este ceva extern faţă de 
lucrul în care cred, ceva ce nu este legat în mod evident de 
amîndouă capetele ideilor în examinare şi care nu arată vădit 
acordul sau dezacordul ideilor. 

§ 4. Temeiurile probabilităţii sînt două : conformitatea cu pro¬ 
pria noastră experienţă, sau mărturia experienţei altora. Deci pro¬ 
babilitatea serveşte să suplinească lipsa noastră de cunoaştere şi 
să ne îndrumeze acolo unde cunoaşterea ne lipseşte. Ea este fa¬ 
miliarizată cu propoziţiile despre care noi nu avem nici o certi¬ 
tudine, ci numai unele motive ca să le primim drept adevărate. 
Temeiurile probabilităţii sînt următoarele două : 

întîi. Conformitatea oricărui lucru cu ceea ce cunoaştem, ob¬ 
servăm sau experimentăm. 

în 'al doilea rînd. Mărturia altora, care ne garantează prin atenţia 
şi experienţa lor. Cu privire la mărturia altora urmează să exa¬ 
minăm : (1) Numărul. (2) Integritatea. (3) Dibăcia martorilor. 
(4) Intenţia autorului cînd este vorba de o mărturie luată dintr-o 
carte citată. (5) Acordul dintre părţile relaţiei şi circumstanţele 
sale. (6) Mărturiile contrare. 

§ 5. In această materie toate acordurile pro şi contra ar trebui 
examinate înainte de a ajunge la o judecată. Deoarece probabili¬ 
tatea e lipsită de acea evidenţă intuitivă care convinge fără greş 
intelectul şi procură cunoaştere certă, mintea, dacă ar proceda în 
mod raţional, ar trebui să examineze toate temeiurile probabilităţii 
şi să vadă în ce măsură sînt pentru sau contra unei propoziţii, 
înainte de a accepta sau a respinge acea propoziţie, şi, după o 
cuvenită cumpănire a tuturor motivelor, să o primească sau să 
o înlăture cu o convingere mai mult sau' mai puţin fermă, în 
proporţie cu preponderenţa motivelor mai puternice de probabili- 

tate, într-un sens sau în celălalt. De exemplu : dacă văd eu însumi 
un om mergînd pe gheaţă, aceasta este mai mult deoît proba¬ 
bilitate, este cunoaştere. Dar dacă un alt om îmi spune că a 
văzut în Anglia pe cineva care în toiul unei ierni grele mergea 
pe apa îngheţată de ger, aceasta are o asemănare aşa de mare cu 
ceea ce observăm de obicei că se întîmplă, încît sînt dispus, prin 
natura lucrului însuşi, să-mi dau asentimentul, afară numai dacă 
o bănuială vădită nu însoţeşte povestirea acestui fapt pozitiv. 
Dar dacă acelaşi lucru ar fi povestit cuiva născut între tropice 
şi care înainte nu a văzut, nici nu a auzit de asemenea lucru, 
atunci întreaga probabilitate se sprijină pe mărturie, şi cu cît 
povestitorii sînt mai numeroşi şi mai demni de crezare şi nu au 
interes să vorbească împotriva adevărului, cu atît faptul material 
va găsi mai multă sau mai puţină crezare, cu toate că un om 
care a făcut totdeauna o experienţă cu totul contrară şi nu a auzit 
niciodată de aşa ceva, cu greu va da crezare chiar celui mai ne¬ 
prihănit martor. Aşa s-a întîmplat ambasadorului Olandei care, 
vorbind cu regele Siamului despre particularităţile Olandei, de 
care regele era foarte curios, i-a spus printre altele că „apa în 
ţara sa se întăreşte atît de mult pe vreme friguroasă, încît oamenii 
umblă pe ea şi ea ar ţine şi un elefant". La aceasta regele a 
răspuns : „pînă acum am crezut lucrurile stranii pe care mi le-ai 
povestit fiindcă te consideram ca un om sobru şi cinstit, dar acum 
sînt sigur că minţi". 

§ 6. Acordurile pot fi foarte variate. De aceste cauze depinde 
probabilitatea oricărei propoziţii. Astfel, o propoziţie este în sine 
mai mult sau mai puţin probabilă după cum este de conformă cu 
cunoaşterea noastră, după certitudinea observaţiilor, după frecvenţa 
şi constanţa experienţelor, după cum numărul şi credibilitatea 
mărturiilor se acordă mai mult sau mai puţin cu ea. Mărturisesc 
că mai există o altă cauză care, deşi nu este în sine un adevărat 
temei al probabilităţii, este totuşi deseori folosită ca atare, de care 
oamenii fac în mod obişnuit să atîrne asentimentul lor şi în care 
se încred mai mult ca în orice — acest temei este opinia altora, 
cu toate că nimic nu poate fi mai periculos decît să te sprijini pe 
ea şi nimic nu este mai probabil decît că te va înşela, deoarece 
există mult mai mult neadevăr şi eroare printre oameni, decît 
adevăr si cunoaştere. Şi dacă opiniile şi convingerile altor oameni 
pe care îi cunoaştem şi de care gîndim numai bine, ar constitui 
temei pentru asentimentul nostru, atunci oamenii au dreptate aă 

fie păgîni în Japonia, mahomedani în v Turcia, papişti în Spania, 
protestanţi în Anglia şi luterani în Suedia m . Dar despre acest 
greşit temei al asentimentului nostru voi -avea prilejul să vorbesc 
mai pe larg în altă parte. 


CAPITOLUL XVI 

DESPRE TREPTELE ASENTIMENTULUI 


§ 1. Asentimentul nostru ar trebui să fie determinat de temeiurile 
probabilităţii. Temeiurile probabilităţii pe care le-am stabilit în 
capitolul precedent, după cum sînt bazele pe care este clădit 
asentimentul nostru, sînt şi măsura după care diversele trepte ale 
asentimentului trebuie, sau ar trebui, să fie determinate. Numai 
să luăm aminte că orice temeiuri de probabilitate ar exista, ele 
totuşi nu acţionează mai mult asupra minţii, care caută adevărul 
şi se sileşte să judece drept, ca atunci cînd apar în prima jude¬ 
cată sau cercetare făcută de minte. Mărturisesc că, în opiniile 
ce au oamenii şi de care sînt puternic legaţi, asentimentul nu 
vine totdeauna din examinarea efectivă a motivelor care i-au convins 
mai întîi, deoarece este aproape imposibil sau foarte greu, ca în 
cele mai multe cazuri, chiar cei care au foarte bună memorie, să 
reţină toate probele care i-au făcut să se hotărască într-un anumit 
fel după o examinare justă. Este suficient ca ei să fi examinat 
o dată chestiunea cît mai minuţios posibil, cu grijă şi bună-cre- 
dinţă, şi să fi căutat ca din toate detaliile imaginabile- să scoată 
mai multă lumină şi eu cea mai mare dibăcie să fi stabilit rezul¬ 
tatul pe baza tuturor dovezilor; şi astfel aflînd o dată în ce parte 
le pare că se .află probabilitatea după o căutare cît mai deplină şi 
exactă, ei aşază concluzia în memorie drept un adevăr descoperit 
de ei; şi în viitor ei rămîn satisfăcuţi cu mărturia memoriei lor 
că, în conformitate cu probele pe care le au la îndemînă o dată, 
aceasta este părerea care merită gradul de asentiment îngăduit de 
probe. 

§ 2. Aceste probe nu pot rămîne totdeauna efectiv in minte şi 
deci trebuie să ne mulţumim cu amintirea că am perceput o dată 
temeiul unui asentiment de acest grad. Aceasta este tot ce pot face 
cei mai mulţi pentru a proporţiona părerile şi judecăţile lor, afară 
pumai dacă cineva le-ar cere sau să reţină în memorie în mod 



CAPITOLUL XVI (5 3) 


269 


distinct toate probele privitoare la orice adevăr probabil, şi 
aceasta în aceeaşi ordine şi prin aceeaşi corectă deducţie a conse¬ 
cinţelor în care ei le-au aşezat sau le-au văzut la început; ceea ce 
cîteodată este destul ca să umple un volum cu privire la o singură 
chestiune. Sau trebuie să se ceară unui om ca, pentru oricare părere 
ce îmbrăţişează, să examineze probele în fiecare zi. Ambele aceste 
lucruri sînt imposibile. In consecinţă, este inevitabil ca în acest 
caz să ne sprijinim pe memorie şi oamenii trebuie să fie convinşi 
de unele păreri ale căror dovezi nu le au efectiv în gîndire şi pe 
care poate că nu şi le pot aminti efectiv. Altfel cei mai mulţi ar 
trebui să fie sau foarte sceptici, sau să-şi schimbe părerea la 
fiecare pas şi să se supună oricui a studiat chestiunea de curînd 
şi le prezintă argumente ; argumente la care nu ar putea răspunde 
pe moment din lipsă de memorie. 

§ 3. Din aceasta rezultă o consecinţă primejdioasă, dacă judecata 
iniţială nu a fost bine făcută. Trebuie să mărturisesc că atîmarea 
oamenilor de judecăţile lor din trecut şi adeziunea lor fermă la 
concluziile trase mai de mult sînt adeseori cauza unei mari încă- 
păţînări în eroare şi greşeală. Greşeala nu este că ei se sprijină pe 
memoria lor referitor la ceea ce înainte au judecat bine, ci fiindcă 
au judecat înainte de a examina bine. Nu putem noi găsi mulţi 
oameni (ca să nu spun cei mai mulţi) care cred că au alcătuit 
judecăţi drepte despre diverse lucruri numai pentru motivul că 
niciodată nu au gîndit altfel ? care-şi închipuiesc că au judecat 
drept numai pentru că niciodată nu şi-au cercetat, niciodată nu 
şi-au examinat propriile lor opinii ? Ceea ce într-adevăr înseamnă 
că ei ar fi judecat drept, numai fiindcă nu au judecat de loc. 
Şi totuşi, dintre toţi oamenii, vedem că aceştia îşi păstrează opi¬ 
niile cu cea mai mare dîrzenie ; cei mai feroci şi fermi pe principii 
şd dogme sînt aoei care le-au examinat cel mai puţin. Cu privire 
la ce ştim o dată, sîntem siguri că este aşa şi putem fi încredin¬ 
ţaţi că nu există probe ascunse şi nedescoperite care pot să ne 
răstoarne cunoaşterea sau s-o pună la îndoială. Insă, în materie 
de probabilităţi, nu putem fi siguri în toate cazurile că avem în 
faţa noastră toate particularităţile privitoare la chestiune şi că 
nici o evidenţă nu este lăsată în urmă care să fi rămas neobser¬ 
vată, şi care ar putea zvîrli probabilitatea de cealaltă parte şi ar 
cîntări mai greu decît tot ceea ce ar părea în prezent că este mai 
important pentru noi. Există cineva care să aibă răgazul, răbdarea 
şi rşijloacele să adune toate probele cu privire la opiniile sale în 

aşa fel încît să poată conclude în mod sigur că el posedă un 
aspect complet al lor şi că nu-i mai ră-mîne nimic de aflat ? Şi 
totuşi sîntem siliţi să ne hotărîm intr-un sens sau în altul. îndru¬ 
marea vieţii noastre şi administrarea intereselor noastre impor¬ 
tante nu rabdă întîrziere, fiindcă, în cele mai multe cazuri, ele 
depind de decizia judecăţii noastre asupra unor puncte despre care 
noi nu putem avea o cunoaştere certă şi demonstrativă, şi sîntem 
nevoiţi să ne hotărîm într-un fel sau altul 178 . 

§4 .In raporturile dintre oameni trebuie să folosim asentimentul 
cu mutuală solicitudine şi toleranţă. De aci urmează că cei mai 
mulţi oameni, dacă nu toţi, nu pot evita să aibă mai multe opinii 
fără a avea şi probe certe şi neîndoielnice că sînt adevărate ; şi 
prea mult sînt învinuiţi de ignoranţă, uşurinţă sau nebunie oamenii 
care părăsesc şi renunţă în prezent la fostele lor principii şi dogme 
pe temeiul unui argument la care nu pot răspunde imediat pentru 
a dovedi insuficienţa sa. Socot că ar sta bine tuturor oamenilor să 
trăiască în pace şi să practice unii faţă de alţii obişnuitele în¬ 
datoriri umane şi prietenia, eu toată diversitate-a opiniilor, deoarece 
nu ne putem aştepta în chip raţional ca un om să părăsească cu 
supunere şi fără întîrziere propriile sale opinii şi să le îmbrăţişeze 
pe ale noastre, cu o resemnare oarbă faţă de o autoritate pe care 
intelectul oamenilor nu o acceptă. Căci intelectul nu poate avea 
altă călăuză deoît raţiunea, oricît de des ar putea greşi ea, şi nici 
nu se poate supune orbeşte voinţei şi poruncilor -altuia. Dacă acela 
pe care l-ai aduce la convingerile tale ar fi un om care examinează 
înainte de a-şi da asentimentul, trebuie să-i dai voie să revadă 
totul -pe îndelete şi, reamintindu-şi ceea ce a uitat, să exa¬ 
mineze detaliile pentru a vedea de care parte se află superioritatea ; 
şi -dacă găseşte că argumentele nu sînt destul de puternice, să 
reia toată osteneala de la început. Aceasta nu este decît ceea ce 
facem adesea noi înşine, şi am lua în nume de rău dacă alţii ne-ar 
spune ce anume puncte trebuie să cercetăm. Şi dacă face parte 
dintre acei care primesc opiniile pe cuvînt, cum ne putem în¬ 
chipui că el ar renunţa la acele principii şi dogme pe care timpul 
şi obişnuinţa le-au fixat astfel în mintea sa încît le crede evidente 
de la sine şi incontestabil certe, sau pe care el le ia drept im¬ 
presii primite de la însuşi Dumnezeu, sau de la oameni trimişi de 
Dumnezeu ? Cum ne putem noi aştepta, zic, că opinii astfel 
stabilite ar putea fi părăsite pentru argumentele şi autoritatea unui 
străin sau a unui adversar ? Mai cu seamă cînd există bănuială 

de interes sau de intenţie, aşa cum se întîmplă de cîte ori oamenii 
se cred nedreptăţiţi. Noi am face bine să deplângem ignoranţa 
noastră mutuală şi să ne silim s-o înlăturăm pe toate căile cin¬ 
stite şi cuviincioase ce aflăm pentru luminarea minţii noastre şi 
să nu ne purtăm rău cu alţii, ca şi cum ar fi oameni încăpăţînaţi 
şi perverşi pentru că nu vor să părăsească propriile lor opinii şi 
să le primească pe ale noastre, sau cel puţin opiniile pe care noi 
am vrea să-i silim să le primească, deoarece este mai mult ca pro¬ 
babil că nici noi nu sîntem mai puţin încăpăţînaţi atunci cînd e 
vorba să îmbrăţişăm opiniile altora. Căci unde este omul care 
posedă proba incontestabilă despre adevărul a tot ce susţine sau 
despre neadevărul a tot ce respinge, sau care să poată spune că 
a examinat pînă la fund toate opiniile sale proprii sau ale altor 
oameni ? Necesitatea de a crede fără să cunoaştem, ba adesea să 
credem pe temeiuri foarte slabe, în această stare trecătoare a 
acţiunilor noastre şi orbirea în care ne aflăm, ar trebui să ne facă 
mai atenţi şi mai zeloşi să ne informăm pe noi înşine decît să 
constrîngem ipe alţii. Cel puţin acei eaire nu au examinat pînă la 
fund toate principiile lor trebuie să mărturisească faptul că nu 
sînt apţi să-i înveţe pe alţii şi că sînt neraţionali atunci cînd impun 
credinţei altor oameni ceea ce ei înşişi nu au cercetat şi nici nu au 
cîntărit plecînd de la argumentele unei probabilităţi în virtutea 
căreia ar primi sau ar respinge acel lucru. Acei care au examinat 
sincer şi cinstit şi prin aceasta au trecut de dubiu în ceea ce pri¬ 
veşte toate învăţăturile lor, şi care se conduc după aceste învă¬ 
ţături, ar avea o pretenţie mai justificată să ceară altora să-i ur¬ 
meze ; dar numărul acestora este aşa de mic şi ei au aşa de puţine 
motive să fie categorici în opiniile lor incit de la ei nu ne putem 
aştepta la nimic jignitor şi poruncitor ; şi există motive să cre¬ 
dem că, dacă oamenii ar fi ei înşişi mai instruiţi, ar abuza mai 
puţin de alţii. 

§ 5. Probabilitatea priveşte fie faptul pozitiv, fie speculaţia. Să 
ne întoarcem însă la temeiurile asentimentului şi la diversele sale 
trepte. Trebuie să notăm că propoziţiile pe care le acceptăm din 
îndemnul probabilităţii sînt de două feluri: fie privitoare la o 
existenţă particulară, sau, după cum se spune de obicei, privitoare 
la „faptul pozitiv", care o dată ajuns sub observaţie poate fi 
dovedit prin mărturia omului, fie privitoare la lucruri care nu se 
pot dovedi printr-o asemenea mărturie, deoarece sînt dincolo de 
posibilităţile simţurilor noastre. 

§ 6. Experienţa tuturor oamenilor întrunită cu a noastră dă 
naştere la o siguranţă care se apropie de cunoaştere. Cu privire 
la primul caz, adică la faptul pozitiv particular 179 : 

Intîi. Cînd vreun lucru particular, conform cu observaţiile ne¬ 
întrerupte făcute de noi şi de alţii în cazuri similare, ne vine ade¬ 
verit de mărturiile reunite ale tuturor celor care l-au menţionat, 
noi îl primim tot aşa de uşor şi clădim pe temeiul lui ca şi când 
ar exista cunoaştere certă ; şi raţionăm şi acţionăm asupra lui cu 
tot atît de puţină îndoială ca şi cînd am avea de-a face ou o 
demonstraţie perfectă. Astfel, dacă toţi englezii care au ocazia să 
afirme că „în iama trecută în Anglia a fost ger“, sau că „în timpul 
verii acolo au fost văzute rîndunele", cred că un om poate să fie 
aproape tot atît de sigur de acestea, pe cît este sigur că „şapte 
cu patru fac unsprezece". Prin urmare, primul şi cel mai înalt grad 
de probabilitate se realizează atunci cînd acordul general al tuturor 
oamenilor de toate vîrstele se întruneşte, în cazuri similare, în 
măsura în care se poate şti, cu experienţa neîntreruptă şi tot¬ 
deauna fără greş, a unui om, pentru a garanta adevărul unui fapt 
pozitiv adeverit de martori cinstiţi. Astfel sînt caracterele şi pro¬ 
prietăţile stabile ale corpurilor şi procesul normal al cauzelor şi 
efectelor în cursul obişnuit al naturii. Aceasta numim noi „un 
argument tras din însăşi natura lucrurilor", căci ceea ce observaţia 
neîntreruptă a noastră şi a altora a găsit totdeauna că este făcut 
în acelaşi mod, ne duce pe drept la concluzia că este efectul unor 
cauze constante şi regulate, cu toate că nu ajung pînă la cunoaş¬ 
terea noastră. Astfel că : „focul încălzeşte pe om, face plumbul 
lichid şi schimbă culoarea şi substanţa lemnului sau a cărbunelui 
de lemn" ; că : „fierul se scufundă în apă şi pluteşte pe argintul 
viu" şi alte propoziţii asemănătoare despre fapte particulare, 
atunci cînd sînt conforme cu experienţa noastră neîntreruptă de 
cîte ori avem de-a face cu aceste fapte şi de care se spune, în 
general, că sînt lucruri despre care s-a constatat că.sînt astfel şi, 
în oonsecinţă, nu sînt nici măcar contrazise de cineva, noi sîntem 
siguri că orice asemenea afirmaţie s-a făcut sau se va face este 
adevărată. Aceste probabilităţi se nasc aşa de aproape de certi¬ 
tudine încît ele îndrumează gîndirea noastră şi influenţează ac¬ 
ţiunile noastre tot atît de mult ca şi cea mai evidentă demonstra¬ 
ţie ; şi în ceea ce ne priveşte, noi facem foarte puţină diferenţă 
între ele şi cunoaşterea certă. Credinţa noastră astfel întemeiată 
se înalţă pînă la convingere. 

§7 .în cele mai multe- cazuri mărturia incontestabilă şi expe¬ 
rienţa produc încredere. în al doilea rînd. Următorul grad de pro¬ 
babilitate este atunci cind eu găsesc că un lucru este aşa, prin 
propria mea experienţă şi cu acordul tuturor celor care au po¬ 
menit de el, şi cazul său particular este atestat de mulţi martori 
neîndoielnici. De pildă : dacă istoria afirmă despre oamenii din 
toate timpurile că ei preferă interesul lor personal interesului public 
şi dacă propria mea experienţă confirmă aceasta în măsura în care 
pot să cercetez şi dacă toţi istoricii care au scris despre Tiberiu 
spun că Tiberiu a făcut aşa, aceasta este cu totul probabil. Şi în 
acest caz asentimentul nostru are o bază suficientă pentru a se 
înălţa singur la un grad pe care-1 putem numi „încredere' 1 . 

§ 8. Dacă natura lucrului este indiferentă , o mărturie cinstită 
produce de asemenea convingere fermă. Noi nu putem evita să dăm 
asentimentul nostru lucrurilor care se întîmplă în mod indiferent, 
atunci cînd vreun fapt pozitiv este atestat de mărturiile reunite 
ale unor martori nesuspectaţi. De pildă, că „o pasăre ar zbura 
încoace sau încolo" ; că „ar fi trăsnită mina stingă sau dreaptă a 
unui om“ etc. Astfel, dacă se spune că „în Italia se află un oraş 
numit Roma, că acum vreo 1 700 ani a trăit acolo un om numit 
Iuliu Cezar ; că el a fost un general şi că a cîştigat o bătălie în 
contra altui general numit Pompei", cu toate că în natura lucru¬ 
rilor nu se află nimic nici pentru, nici contra acestor afirmaţii, 
totuşi ele fiind povestite de istorici cu renume şi nefiind contra¬ 
zise de nici un scriitor, nimeni nu se poate împiedica de a da 
crezare şi nu se poate îndoi de ele mai mult decît se îndoieşte 
de existenţa şi acţiunile propriilor sale cunoştinţe şi la care este 
el însuşi martor. 

§ 9. Dacă experienţa şi mărturiile se contrazic, gradul de pro¬ 
babilitate variază la infinit. Pînă aci lucrul a mers destul de uşor. 
Probabilitatea pe asemenea baze poartă în ea aşa de multă evi¬ 
denţă, încît determină judecata şi ne lasă tot atîta libertate să 
credem sau să nu credem pe cîtă libertate ne lasă demonstraţia 
să cunoaştem sau să nu cunoaştem. Greu este atunci cînd măr¬ 
turiile contrazic experienţa comună şi cînd relatările istoriei şi ale 
martorilor contrazic cursul obişnuit al naturii sau se contrazic unele 
pe altele. Atunci se cere hărnicie, atenţie şi exactitate pentru a 
forma o judecată dreaptă şi a stabili un raport între asentiment 
şi evidenţa şi probabilitatea faptului, care sînt amîndouă va- 

riabile 18n . Acestea sînt mai mari sau mai mici, după cum sînt spri¬ 
jinite sau contrazise de cele două baze ale credibilităţii, adică de 
observaţia obişnuită în cazuri similare şi de mărturiile amănunţite 
în acest caz special. Acestea sînt supuse unei aşa de mari diversităţi 
de observaţii contradictorii, de împrejurări, de relatări, de diferite 
calificări, de temperamente, intenţii, omisiuni etc., din partea 
povestitorului, încît este imposibil să reducem la reguli precise 
măsura în care oamenii îşi dau asentimentul. Numai un lucru se 
poate spune în mod general, anume că argumentele şi probele 
pro şi contra, potrivit examinate şi fiecare circumstanţă particulară 
bine cîntărită, vor părea oricui cu privire la întregul fapt că înclină 
mai mult sau mai puţin spre una din părţi. Şi astfel oamenii sînt 
în măsură să-şi formeze în minte diferite concepţii pe care le 
numim : „credinţă, presupunere, ghicire, dubiu, nehotărîre, neîn¬ 
credere, îndoială" etc. 1B1 . 

§ 10 Cu cît mărturiile transmise prin tradiţie sînt mai vechi , cu 
atît dovedesc mai puţin. Aceasta priveşte chestiunile în care se 
foloseşte mărturia. In legătură cu aceasta cred că este potrivit să 
luăm cunoştinţă de o regulă prevăzută în legislaţia Angliei, anume 
că : „deşi copia legalizată după un registru este o probă valabilă, 
totuşi copia unei copii, chiar dacă este legalizată şi atestată de 
martori serioşi, nu poate face dovadă în justiţie". Această măsură 
este privită ca judicioasă în mod atît de general şi se potriveşte 
cu înţelepciunea şi prudenţa de care trebuie să ne folosim atunci 
cînd căutăm adevăruri materiale, încît nu am auzit încă pe nimeni 
s-o critice. Dacă această normă este aplicabilă hotărîrilor despre 
ceea ce este drept sau ceea ce este nedrept, ea poartă în sine 
acest adevăr, anume că „orice mărturie, cu cît este mai departe 
de adevărul originar, cu atît are mai puţină forţă probantă". Ceea 
ce numesc eu „adevărul originar" este fiinţa şi existenţa lucrului 
însuşi. Este o probă valabilă dacă un om de încredere garantează 
acest adevăr; dar dacă un altul tot atît de vrednic de crezare, 
mărturiseşte ce a aflat din mărturia primului, avem o probă mai 
slabă ; şi un al treilea care afirmă ceva din ce a auzit de la al 
doilea, este un martor încă şi mai puţin important. Astfel, cu pri-, 
vire la adevărurile transmise prin tradiţie orală, fiecare pas înapoi 
slăbeşte forţa probei şi prin cît mai multe mîini a trecut tradiţia, 
cu atît mai mult scade forţa şi evidenţa sa. Am crezut necesar să 
se ia notă despre aceasta, deoarece am văzut că unii oameni pro¬ 
cedează de obicei tocmai pe dos şi socotesc că opiniile îmbătrînind, 

cîştigă puteri; şi ceea ce acum o mie de ani nu ar fi părut de loc 
probabil unui om cu judecată, contemporan cu primul martor, este 
acum înfăţişat ca fiind sigur peste orice îndoială, numai pentru 
că mai mulţi oameni de la primul martor încoace au spus acelaşi 
lucru unii după alţii. Pe acest temei propoziţiile evident false, 
sau destul de îndoielnice la început, ajung printr-o regulă inver¬ 
sată a probabilităţii să treacă drept adevăruri autentice ; şi pro¬ 
poziţiile care nu au găsit sau nu au meritat decît puţină crezare 
în gura celor care le-au afirmat întîi, se crede că au devenit ve¬ 
nerabile din cauza vîrstei, astfel că ne sînt propuse drept adevăruri 
de netăgăduit. 

§ 11. Totuşi istoria este de mare utilitate. Nu aş vrea să se 
creadă că micşorez aici prestigiul şi utilitatea istoriei; în multe 
cazuri ea este singura lumină ce avem, şi de la ea primim cu 
evidenţă convingătoare mare parte din adevărurile folositoare pe 
care le posedăm. Cred că nimic nu este mai preţios decît rela¬ 
tările despre antichitate ; aş dori să avem mai multe din ele şi 
mai nefalsificate. Dar adevărul însuşi mă sileşte să spun că nici 
o probabilitate nu se poate înălţa peste adevărul originar. Ceea 
ce.se sprijină numai pe unica mărturie a . unui singur martor tre¬ 
buie să rămînă sau să cadă prin acea mărturie, fie ea bună, rea 
sau indiferentă, şi cu toate că este citată de sute de alţi oameni, 
unii după alţii, ea prin aceasta este atît de departe să primească 
vreo putere mai mare, încît din contră devine mai slabă. Patima, 
interesul, neatenţia, greşita interpretare şi o mie de alte diverse 
motive (imposibil de a fi descoperite), sau mintea capricioasă a 
oamenilor care este influenţată de ele, pot face pe un' om să citeze 
greşit cuvintele sau înţelesul cuvintelor unui alt om. Acela care 
a examinat cîtuşi de puţin citatele scriitorilor nu se poate îndoi 
de cît de puţină crezare merită ele atunci cînd lipsesc originalele, 
şi, în consecinţă, ne putem şi mai puţin sprijini pe citate de c ! - 
tate. Este sigur că faptul ce altă dată s-a afirmat pe temeiuri, 
şubrede, nu poate niciodată să devină mai valabil în viitor, pentru 
că a fost adesea repetat. Ci cu cît este mai departe de original, 
cu atît are mai puţină valoare, şi totdeauna are mai puţină forţă 
în gura sau în scrisul celui care s-a servit de el în urmă, decît în 
scrisul sau în gura celui de la care l-a primit. 

§ 12. Analogia este marea regulă a probabilităţii în lucrurile pe 
care simţurile nu le pot descoperi. Probabilităţile pe care le-am 

menţionat pînă acum sînt din acelea referitoare la faptul pozitiv 
şi lucrurile susceptibile de observaţie şi mărturie. Rămîne celălalt 
fel de probabilităţi faţă de care oamenii întreţin opinii însoţite de 
mai mult sau mai puţin asentiment, cu toate că lucrurile sînt din 
acelea pînă la care simţurile noastre nu ajung şi deci nu pot face 
obiectul unei mărturii. Astfel sînt: (1) Existenţa, natura şi acţiunile 
fiinţelor imateriale finite, dinafara noastră, ca de pildă spiri¬ 
tele, îngerii, diavolii etc., sau existenţa entităţilor materiale de care 
simţurile noastre nu pot să ia cunoştinţă, fie din cauza propriei lor 
micimi, fie din cauza prea marii depărtări de noi. Cum ar fi, 
•de pildă, să ştim dacă există plante, animale şi locuitori înzestraţi 
cu inteligenţă pe planete sau pe alte locuri în vastul univers. 
(2) Probabilităţile cu privire la modul în care acţionează lucrurile 
create de natură, în care noi vedem efecte sensibile, dar fără să 
le cunoaştem cauzele şi fără să percepem modul şi căile pe care 
au fost produse. Noi vedem că animalele sînt zămislite, sînt hră¬ 
nite şi se mişcă ; că magnetul atrage fierul; că porţiunile unei 
luminări se topesc succesiv, se transformă în flacără şi ne dau 
atît lumină cît şi căldură. Noi vedem şi cunoaştem aceste efecte 
şi altele asemănătoare, dar cauzele care acţionează şi modul în 
Qare sînt produse nu putem decît să le ghicim şi să le presupunem 
cu probabilitate. Căci aceste lucruri şi altele la fel, care nu ajung 
să fie cercetate de simţurile noastre, nu pot fi examinate de ele 
şi nici nu sînt confirmate de cineva, şi de aceea ele ne pot apare 
mai mult sau mai puţin probabile numai în măsura în care se 
acordă cu adevărurile stabilite în mintea noastră şi în măsura 
în care sînt în raport cu alte părţi ale cunoaşterii şi observaţiei 
noastre. în aceste chestiuni, analogia 182 este singurul nostru ajutor 
şi numai din ea scoatem temeiurile probabilităţii. Astfel, dacă 
observăm, că simpla frecare violentă a două corpuri unul de altul, 
produce căldură şi foarte adesea chiar foc, avem motive să credem 
că ceea ce numim „căldură" şi „foc" este alcătuit dintr-o agitaţie 
violentă a particulelor minuscule ale materiei arzînde. Dacă ob¬ 
servăm în acelaşi fel că diferitele refracţii ale corpurilor transpa¬ 
rente produc în ochii noştri apariţiile diferite a mai multor culori, 
şi dacă mai observăm că rînduirea şi aşezarea particulelor super¬ 
ficiale ale unor corpuri, ca mătasea care face ape, catifeaua etc., 
fac acelaşi lucru, noi credem că este probabil că culoarea şi luciul 
corpurilor nu este în ele altceva decît aranjamentul diferit şi re¬ 
fracţia particulelor lor minuscule şi imperceptibile. Astfel, deoarece 
aflăm în toate domeniile creaţiei care ajung să fie cercetate de 

om că există o conexiune treptată a unuia cu celălalt, fără vreun 
gol mare sau vizibil între ele în toată această mare varietate de 
lucruri pe care o vedem pe lume, lucruri atît de strîns înlănţuite 
împreună încît nu este uşor să descoperim legăturile dintre diver¬ 
sele şiruri de existenţe, noi avem motive să fim încredinţaţi că 
lucrurile se înalţă pe treptele perfecţiunii cu astfel de paşi liniştiţi. 
Este greu de spus unde încep sensibilitatea şi raţiunea şi unde se 
sfîrşesc insensibilitatea şi neraţionalul. Şi cine are vederea destul 
de bună ca să poată arăta exact care este ultima specie a fiinţelor 
vii şi prima specie a lucrurilor neînsufleţite 183 ? Lucrurile, în 
măsura în care le putem observa, se micşorează şi se măresc după 
cum arată cantitatea la un con regulat unde, cu toate că există 
diferenţe vădite între mărimile diametrelor care sînt depărtate 
unul de altul, totuşi diferenţa dintre cel de sus şi cel de jos 
de-abia se poate observa atunci cînd ele se ating 184 . Diferenţa între 
unii oameni şi unele animale este peste măsură de mare. Dacă 
însă vom compara intelectul şi capacitatea unor oameni cu acelea 
ale unor animale, vom găsi o aşa de mică deosebire încît va fi 
greu de spus că cele care aparţin omului sînt fie mai clare, fie 
mai mari. Deoarece observăm, zic, scoborîri atît de treptate şi 
liniştite în acele domenii ale creaţiei care sînt inferioare omului, 
se poate ca regula analogiei să facă probabil ca tot aşa să se în- 
tîmple şi cu lucrurile superioare nouă şi în afara observaţiei noas¬ 
tre, şi că există mai multe ranguri de fiinţe inteligente ce ne întrec 
în multe feluri de desăvârşiri şi care se înalţă spre nemărginita 
perfecţie a creatorului cu paşi liniştiţi şi prin mici deosebiri, fiecare 
din ele fiind la o mică depărtare de acea care-i urmează. Acest 
fel de probabilitate care este cea mai bună îndrumare a expe¬ 
rimentelor judicioase şi serveşte la clădirea ipotezelor, îşi are şi ea 
folosul şi influenţa sa. Un raţionament prudent scos din analogie 
adesea ne duce la descoperirea adevărului şi a unor realizări folo¬ 
sitoare care altfel ar fi zăcut ascunse. 

§ 13. Există un caz în care experienţa contrară nu scade forţa 
mărturiei. Cu toate că experienţa comună şi cursul obişnuit al 
lucrurilor au în mod justificat o puternică influenţă asupra minţii 
oamenilor, atunci cînd ei sînt îndemnaţi să creadă un .lucru şi 
urmează să se hotărască, totuşi există un caz în care ciudăţenia 
unui fapt nu scade încrederea oamenilor în mărturia cinstită de¬ 
spre el. Căci, atunci cînd asemenea evenimente supranaturale sînt 
potrivite cu scopurile la care ţinteşte acel ce are puterea să 

schimbe cursul naturii, atunci şi în asemenea împrejurări, cu cît 
evenimentele vor depăşi mai mult observaţia obişnuită sau vor fi 
contrare ei, cu atît mai mult vor putea face să apară credinţa. 
Acesta este cazul special al minunilor care, dacă sînt bine adeve¬ 
rite, nu numai că găsesc crezare ele înseşi,, dar o mai împrumută 
şi altor adevăruri care au nevoie de o asemenea confirmare. 

§ 14. Simpla mărturie a revelaţiei este cea mai înaltă certitudine. 
Pe lîngă cele ce am spus pînă aci, mai există un fel de propo¬ 
ziţii care provoacă cel mai desăvîrşit consimţămînt al nostru numai 
pe simplă mărturie, fie că lucrul înfăţişat se acordă sau nu cu 
experienţa comună şi cu cursul obişnuit al lucrurilor. Motivul este 
că mărturia este a lui Dumnezeu însuşi, care nu poate înşela şi 
nu poate fi înşelat. Această mărturie poartă cu sine certitudine 
fără îndoială, evidenţă fără excepţie. Ea este numită printr-o de¬ 
numire specială „revelaţie" şi asentimentul nostru, „credinţă" ; 
credinţă care, la fel ca şi cunoaşterea însăşi, convinge mintea 
noastră şi exclude cu desăvîrşire orice nehotărîre, căci dacă ne 
putem îndoi de adevărul unei revelaţii venite de la Dumnezeu, 
putem tot aşa de bine să ne îndoim de propria noastră existenţă. 
Astfel că credinţa este un principiu stabilit şi sigur de asentiment 
şi convingere şi care nu lasă nici un loc pentru îndoială sau ne¬ 
hotărîre. Numai că noi trebuie să fim siguri că este o revelaţie 
.divină şi că o înţelegem just, căci altfel dacă credem în ceea ce 
nu este revelaţie divină, ne expunem la toată nebunia entuzias¬ 
mului şi la toate erorile principiilor greşite 185 . Şi, prin urmare, 
în aceste cazuri asentimentul nostru nu poate fi în mod raţional 
mai mare decît evidenţa că este vorba de o revelaţie şi că acesta 
este înţelesul cuvintelor prin care ea este exprimată. Dacă evi¬ 
denţa că este vorba de o revelaţie sau că acesta este adevăratul 
ei sens, se sprijină numai pe probe probabile, asentimentul nostru 
nu poate fi mai mult decît încrederea sau neîncrederea care vor 
izvorî din probabilitatea vizibilă a probelor, după cum această 
probabilitate este mai mare sau mai mică. Dar despre credinţă şi 
prioritatea ce ar trebui să aibă asupra altor argumente de convin¬ 
gere, voi vorbi mai mult acolo unde voi trata despre ea astfel 
cum este aşezată de obicei în opoziţie cu raţiunea ; cu toate că 
intr-adevăr ea nu este altceva decît asentimentul fundat pe cea 
mai înaltă raţiune, 

§ 1. Diversele semnificaţii ale cuvîntului „raţiune". Cuvîntul 
„raţiune" are în limba engleză 187 diverse semnificaţii. Uneori este 
luat în sensul de principiu adevărat şi clar ; uneori drept deducţie 
clară şi imparţială trasă din acele principii şi uneori drept cauză şi 
în special drept cauza finală. Eu însă îl voi examina aci într-o sem¬ 
nificaţie diferită de toate acestea, anume că cuvîntul „ raţiune" 
reprezintă o [facultate a omului, acea facultate prin care se presu- 
pune.că. omul _s® deose beşte de an imale, şi prin care este evi dent că’ 

le î ntrece mult lf "J/ 

§ 2. In ce constă raţionamentul. Dacă cunoaşterea generală, după 
cum s-a arătat, constă într-o percepere a acordului şi dezacordului 
propriilor noastre idei şi dacă cunoaşterea tuturor lucrurilor dinafara 
noastră se poate dobîndi numai prin simţurile noastre (face excepţie 
numai cunoaşterea unui Dumnezeu, a cărui existenţă poate fi cunos¬ 
cută şi demonstrată de fiecare om pentru sine şi dedusă din propria 
lui existenţă), ce loc mai rămîne pentru exercitarea unei alte facul¬ 
tăţi în afară de simţurile exterioare şi perceperea interioară ? Ce 
nevoie avem de raţiune ? Foarte mare nevoie, atît pentru lărgirea 
cunoaşterii noastre, cît şi pentru îndrumarea asentimentului nostru, 
deoarece ea are de-a face atît cu cunoaşterea cît şi cu opinia, şi 
este necesară şi utilă tuturor celorlalte facultăţi intelectuale ale 
noastre ; şi conţine într-adevăr două din ele, anume sagacitatea şi 
facultatea de a infera 189 , adică a deduce şi trage concluzii 19 °. Cu 
ajutorul celei dintîi, raţiunea descoperă ideile intermediare, iar prin 
a doua orînduieşte aceste idei astfel ca să descopere ce conexiuni 
există între toate verigile lanţului cu ajutorul căruia extremităţile 
sînt ţinute împreună, şi prin aceasta să scoată la lumină adevărul 
căutat. Aceasta numim „a infera" sau a trage concluzii, şi nu constă 
în altceva decît în perceperea conexiunii ce există între idei la fie¬ 
care pas al deducţiei, cu ajutorul cărora mintea ajunge să vadă, fie 
acordul sau dezacordul cert a două idei ca în demonstraţiile prin 
care ea ajunge la cunoaştere, fie conexiunea lor probabilă şi în acest 
caz mintea îşi dă sau îşi refuză asentimentul, cum se întîmplă în 
cazul opiniei. Simţurile şi intuiţia nu ne duc departe. Cea mai mare 
parte a cunoaşterii noastre depinde de deducţii şi de ideile interme¬ 
diare. Iar în acele cazuri în care sîntem siliţi să substituim asenti- 

mentul cunoaşterii şi să luăm drept adevărate propoziţii de care nu 
ştim că sînt astfel, avem nevoie să găsim, să examinăm şi să com¬ 
parăm temeiurile probabilităţii lor. In ambele aceste cazuri faculta¬ 
tea care găseşte mijloacele şi le aplică în mod just pentru a descoperi 
certitudinea în primul caz şi probabilitatea în cel de-al doilea, o 
numim „raţiune“ m . Căci după cum raţiunea percepe conexiunea 
necesară şi neîndoielnică a tuturor ideilor sau probelor una cu alta 
la fiecare pas al unei demonstraţii care duce la cunoaştere, în acelaşi 
mod raţiunea percepe conexiunea probabilă între toate ideile sau 
probele, unele faţă de altele, la fiecare pas al unei argumentări 
căreia raţiunea va crede că i se cuvine asentimentul nostru. Aceasta 
este treapta cea mai joasă a ceea ce se poate pe drept numi 
.„raţiune". Căci acolo unde mintea nu percepe această conexiune 
probabilă, acolo unde nu discerne dacă există sau nu asemenea 
conexiune, acolo opiniile oamenilor nu sînt produsul judecăţii sau 
consecinţa raţiunii 192 , ci efectele norocului şi hazardului unei minţi 
plutind la întîmplare, fără alegere şi fără direcţie. 

§ 3. Cele patru părţi ale sale. Astfel că noi putem pe drept să 
examinăm aceste patru trepte : prima şi cea mai înaltă este desco¬ 
perirea şi găsirea probelor ; a doua, aranjarea lor regulată şi meto¬ 
dică şi aşezarea lor într-o ordine clară şi potrivită, pentru ca să 
facem să se perceapă uşor şi simplu conexiunea şi forţa lor ; a treia 
este perceperea conexiunii lor ; şi a patra, întocmirea unei con¬ 
cluzii juste 193 . Aceste diverse trepte pot fi observate în orice de¬ 
monstraţie matematică ; deoarece una este să percepi conexiunea 
fiecărei părţi pe măsură ce demonstraţia este făcută de altcineva, 
şi alta să percepi dependenţa concluziei de toate părţile demonstra¬ 
ţiei, al treilea lucru să expui tu însuţi o demonstraţie în mod net 
şi olar. Dar mai este ceva diferit de toate acestea: anume, să fi 
găsit cel dintîi acele idei intermediare sau probe prin care este 
făcută demonstraţia. 

§ 4. Silogismul nu este cel mai bun instrument al raţiunii 194 . 
Mai este un lucru pe care aş dori să-l examinez în legătură cu 
raţiunea, dacă silogismul, astfel cum se crede în genere, este instru¬ 
mentul potrivit raţiunii şi cel mai folositor mod de a întrebuinţa 
această facultate. Motivele pentru carp mă îndoiesc sînt: 

Întîi. Pentru că silogismul serveşte raţiunea noastră numai în 
una din părţile sale amintite mai sus. Şi anume, arată conexiunea 
dintre probe în fiecare caz şi nimic mai mult. Prin aceasta însă 

el nu este de mare folos, deoarece mintea poate şi fără el să per¬ 
ceapă tot atît de uşor o asemenea conexiune acolo unde ea există, 
ba poate chiar mai uşor. 

Dacă observăm acţiunile minţii noastre, vom afla că raţionăm 
mai bine şi mai clar cînd examinăm numai conexiunea dintre probe, 
fără să ne supunem gîndirea la vreo regulă a silogismului 195 . Şi 
de aceea noi băgăm de seamă că există mulţi oameni care raţio¬ 
nează în mod extrem de clar şi de just şi care totuşi nu ştiu cum 
să facă un silogism. Acela care se va informa despre multe părţi 
ale Asiei şi Americii, va afla că oamenii raţionează acolo poate 
tot atît de pătrunzător ca şi noi, şi că totuşi acei oameni nu au 
auzit niciodată de silogism, nici nu pot să îmbrace vreun argument 
în acele forme ; şi cu greu pot să cred că cineva face vreodată 
silogisme atunci cînd raţionează în sinea lui. Intr-adevăr, silogismul 
se foloseşte la ocazie pentru a descoperi o înşelăciune ascunsă într-o 
figură înflorită retoric sau înfăşurată cu îndemînare într-o formă 
atrăgătoare ; el dezbracă o absurditate din învelişul de spirit şi 
stil elegant şi o arată în goliciunea ei diformă. Dar slăbiciunea sau 
înşelăciunea unei asemenea argumentări superficiale nu se arată, 
prin forma artificială ce i se dă, decît acelora care au studiat 
serios modurile şi figurile 196 şi au examinat astfel numeroasele căi 
pe care pot fi împreunate trei propoziţii cu scopul de a se afla care 
din ele conclude cu siguranţă just şi care nu, şi pe ce temeiuri 
se întîmplă aceasta. Există oameni care au examinat destul silo¬ 
gismul ca să poată vedea motivul pentru care, în trei propoziţii 
aşezate împreună într-o anumită formă, concluzia va fi cu sigu¬ 
ranţă justă, şi că aşezate în altă formă, concluzia nu va fi cu certi¬ 
tudine justă ; eu admit că aceşti oameni sînt siguri de concluzia 
scoasă din premisele modurilor şi figurilor admise. Insă acei care 
nu au cercetat îndeaproape acele forme, nu sînt siguri, în virtu¬ 
tea silogismului, că concluzia urmează în mod cert din premise ; 
ei iau aceasta drept adevăr ca urmare a încrederii implicite în 
dascălii lor şi din credinţa în acele forme de argumentare. Dar 
aceasta totuşi nu înseamnă decît a crede, nu a fi sigur. Atunci, 
dacă printre toţi oamenii, acei care pot face silogisme sînt extrem 
de puţini în comparaţie cu cei care nu pot, şi dacă, din puţinii 
care au învăţat logica, există un foarte mic număr care fac mai 
mult decît să creadă că silogismele în modurile şi formele admise 
conclud just, fără să ştie cu certitudine că este astfel, iar dacă 
silogismele trebuie considerate drept singurul instrument potrivit 
raţiunii, atunci va urma că înainte de Aristotel nu a existat nici un 

om care să fi ştiut sau să fi putut şti ceva cu ajutorul raţiunii şi 
că de la invenţia silogismelor nu există nici un om din zec6 mii 
care să fi făcut aceasta. 

Dumnezeu însă nu a fost atît de zgîrcit cu oamenii ca să-i facă 
creaturi cu două picioare şi să lase pe Aristotel să-i facă oameni 
cu raţiune. Adică pe acei puţini dintre ei pe care a putut să-i 
înveţe să examineze bazele silogismelor pentru a vedea că, din 
şaizeci de moduri în care trei propoziţii pot fi aşezate împreună, 
nu există decît aproximativ patrusprezece despre care cineva poate 
să fie sigur că concluzia este justă 19,7 şi să fie sigur pe ce temei se 
face că în acele puţine moduri concluzia este sigură şi în celelalte 
nu. Dumnezeu a fost mai darnic faţă de omenire ; el i-a dat o 
minte care poate raţiona fără să înveţe formele silogismului. Nu 
de la acele reguli învaţă intelectul să raţioneze ; el are o facultate 
înnăscută de a percepe legătura sau lipsa de legătură între ideile 
sale şi poate să le rînduiască just, fără asemenea repetiţii încurcate. 
Nu spun aceasta pentru a-1 scădea într-un fel pe Aristotel pe care-1 
privesc ca pe unul din cei mai mari oameni ai antichităţii, ale cărui 
vederi largi, ascuţime şi pătrundere de minte şi putere de jude¬ 
cată au fost egalate de puţini oameni ; şi care, prin chiar născo¬ 
cirea formelor de argumentare în care se poate arăta că concluzia 
este bine dedusă, a servit mult împotriva acelora care nu se ruşi¬ 
nau să nege orice. Şi recunosc fără înconjur că toate raţionamen¬ 
tele corecte pot fi subordonate formelor silogismului. Totuşi, cred 
că pot să susţin cu dreptate, fără nici o scădere a consideraţiei 
pentru el, că silogismele nu sînt nici singurele, nici cele mai bune 
căi ale raţionamentului, pentru a îndruma către adevăr pe acei 
care sînt doritori să-l găsească şi mai doresc să folosească atît cît 
pot mai bine raţiunea lor pentru a dobîndi cunoaşterea. Este lim¬ 
pede că Aristotel însuşi nu a găsit că unele forme sînt concludente 
şi altele nu, prin ele înseşi, ci prin procedeul propriu cunoaşterii, 
adică prin acordul vizibil al ideilor. Spuneţi unei doamne de la 
ţară 198 că vîntul bate de la sud-vest şi că timpul este acoperit şi 
a ploaie, şi ea va înţelege uşor că nu este sănătos pentru ea să iasă 
din casă îmbrăcată subţire pe aşa o zi, după febră. Ea vede clar 
conexiunea probabilă a acestor fapte, adică vînt de la sud-vest şi 
nori, ploaie, umezeală, pericol de răceală, întoarcerea bolii şi peri¬ 
col de moarte, fără a le lega împreună în cătuşele incomode ale 
mai multor silogisme care îngreuiază şi împiedică mintea, ce 
purcede de la un lucru la altul mai iute şi mai clar fără ele, iar 
probabilitatea pe care o percepe astfel în lucrurile în stare 

născîndă, ar fi cu totul pierdută dacă argumentarea ar fi aranjată 
în chip savant şi expusă în moduri şi figuri. Căci foarte adesea 
aceasta încurcă conexiunea ideilor ; şi cred că oricine va vedea că 
în demonstraţiile matematice cunoaşterea apare cel mai repede şi 
mai clar fără ajutorul silogismelor. 

Deducţia este privită drept marele act al facultăţii raţionale ; 
şi aşa este cînd deducţia este bine scoasă. Mintea însă, fie că este 
foarte doritoare să-şi lărgească cunoaşterea, fie că este foarte 
dispusă să favorizeze sentimentele de care s-a pătruns o dată, este 
mult înclinată să facă deducţii şi de aceea adesea se grăbeşte prea 
mult înainte de a fi perceput conexiunea dintre ideile care trebuie 
să menţină extremele împreună. 

A deduce nu înseamnă altceva decît ca, în temeiul unei pro¬ 
poziţii stabilite ca fiind adevărată, să scoatem o altă propoziţie tot 
atît de adevărată, adică să vedem sau să presupunem o asemenea 
conexiune între cele două idei ale propoziţiei deduse 199 . De exem¬ 
plu, să presupunem că propoziţia stabilită este : „oamenii vor fi 
pedepsiţi pe lumea cealaltă", şi de aci să deducem această propo¬ 
ziţie diferită : „deci, oamenii pot să hotărască ei înşişi". Acum 
întrebarea este să ştim dacă mintea a făcut just această deducţie 
sau nu. Dacă a făcut-o cu ajutorul ideilor intermediare găsite şi 
ţinînd seama de conexiunea lor aşezată în ordine potrivită, mintea 
a procedat în mod raţional şi a făcut o deducţie justă. Dacă nu 
procedează astfel, mintea nu realizează o deducţie durabilă sau 
o deducţie a raţiunii juste, aşa că va arăta numai dorinţa ca deduc¬ 
ţia să fie astfel sau va manifesta dorinţa ca deducţia să treacă 
drept valabilă. însă în nici unul din aceste cazuri, nu silogismul 
este acela care a descoperit acele idei, sau care a arătat conexiunea 
dintre ele, căci noi trebuie să le descoperim pe amîndouă şi să per¬ 
cepem peste tot conexiunea, înainte de a le putea folosi în mod 
raţional în scopul de a forma un silogism ; afară numai dacă s-ar 
putea afirma că orice idee poate să intre intr-un silogism, fără să 
ţinem seamă ce fel de conexiune are ea cu celelalte două idei 
al căror acord urmează să fie arătat de prima idee, şi dacă s-ar mai 
afirma că orice idee ar putea fi luată la întîmplare drept medius 
terminus 200 pentru a dovedi orice concluzie. Dar nimeni nu va 
spune aceasta, deoarece prin însuşirile acordului ce percepem între 
ideea intermediară şi ideile extreme, noi facem ca extremele să se 
acorde şi, în consecinţă, fiecare idee intermediară trebuie să fie 
astfel incit să aibă, în tot lungul lanţului,, o conexiune vizibilă cu 
ideile între care este aşezată, căci altfel concluzia nu poate fi trasă 

sau dedusă cu ajutorul ei. Căci oriunde o verigă a lanţului se 
desface şi nu mai are legătură, acolo toată forţa sa este pierdută şi 
el nu mai are nici o putere să mai deducă ceva, In exemplul 
pomenit mai sus, cine ne arată forţa deducţiei, şi în consecinţă, 
raţiunea ei, dacă nu acea privire asupra conexiunii dintre 
toate ideile intermediare care duc la concluzia sau propoziţia 
dedusă ? De pildă : „oamenii vor fi pedepsiţi ; Dumnezeu care 
pedepseşte ; pedeapsă dreaptă ; pedepsiţii sînt vinovaţi; ar fi putut 
să procedeze altfel; libertate ; liber-arbitru prin acest lanţ de idei 
vizibil înlănţuite împreună la rînd, vreau să spun că fiecare idee 
intermediară se acordă de fiecare parte cu cele două idei între care 
ea este nemijlocit aşezată ; prin acest lanţ, zic, ideile despre oameni 
şi liber-arbitru apar că sînt în relaţie ; anume că această propo¬ 
ziţie „oamenii se pot hotărî ei înşişi", este trasă sau dedusă din 
următoarea: „ei vor fi pedepsiţi pe lumea cealaltă". Deoarece 
mintea vede legătura ce există între ideea pedepsirii oamenilor pe 
lumea cealaltă şi ideea despre Dumnezeu pedepsindu-i; între 
ideea despre Dumnezeu pedepsind şi dreptatea pedepsei; între 
dreptatea pedepsei şi vina oamenilor ; între vina oamenilor şi posi¬ 
bilitatea de a proceda altfel; între posibilitatea de a proceda altfel 
şi libertate, şi între libertate şi liberul-arbitru, mintea vede legă¬ 
tura între oameni şi liberul-arbitru. 

Acum vă întreb dacă legătura dintre extreme nu se vede mai 
clar în această întocmire simplă şi naturală decît în repetările 
încurcate şi amestecul confuz a cinci sau şase silogisme 201 ? Sînt 
nevoit să-mi cer iertare pentru expresia „amestec confuz" pînă 
cînd cineva va rîndui aceste idei în tot atîtea silogisme şi atunci 
va spune că ele sînt mai puţin confuze, iar legătura lor mai vizibilă 
dacă sînt transpuse şi repetate, şi că au mai multă expansiune în 
aceste forme artificiale decît în ordinea scurtă, simplă şi naturală 
în care sînt aşezate aci, aşa cum poate s-o vadă oricine; ordine în 
care trebuie aşezate propoziţiile înainte de a putea fi introduse 
într-un şir de silogisme. Căci ordinea naturală a ideilor în legătură 
trebuie să arate ordinea silogismelor, şi oricine trebuie să vadă 
legătura fiecărei idei intermediare cu ideile pe care le leagă înainte 
de a putea să le folosească în mod raţional într-un silogism. Şi 
cînd toate acele silogisme vor fi formate, nici cei care sînt logi¬ 
cieni, nici cei care nu sînt, nu vor putea vedea forţa argumentării, 
adică nu vor putea vedea nici cu o iotă mai bine legătura dintre 
extreme. Căci acei care nu sînt de specialitate nu cunosc adevă¬ 
ratele forme ale silogismului, pici raţiunea lor de a fi, şi astfel ei 

nu pot să ştie dacă silogismele sînt sau nu făcute în moduri şi 
forme juste şi concludente, şi astfel ei nu sînt de loc ajutaţi de for¬ 
mele în care sînt turnate silogismele ; de altfel din cauza acestor 
forme, ordinea naturală în care mintea ar ptitea judeca legătura 
ideilor este tulburată şi astfel face deducţia mult mai nesigura 
decît în lipsa formelor. în ceea ce-i priveşte pe logicieni, ei sau 
văd înainte ea şi după formarea silogismului legătura dintre fie¬ 
care idee şi ideile între care stă ea (lucrul de care depinde forţa 
deducţiei), sau nu văd de loc legătura. Căci silogismul nici nu 
arată, nici nu întăreşte legătura a două idei împreunate ; prin 
conexiunea văzută între idei, el arată numai ce conexiune au extre¬ 
mele între ele. Dar nici un silogism nu arată şi nu poate arăta ce 
legătură are ideea intermediară cu fiecare din extremele silo¬ 
gismului. Mintea poate percepe aceasta şi o percepe între ideile 
juxtapuse, numai cu propria ei privire, căreia nu-i dă nici un ajutor 
sau lumină forma silogistică în care se întîmplă să fie aşezate 
ideile. Această formă arată numai că dacă ideea intermediară se 
acordă în ambele părţi cu ideile la care este nemijlocit alipită, atunci 
aceste idei mai depărtate, denumite „extreme", se acordă între ele 
cu certitudine. în consecinţă, legătura nemijlocită a fiecărei idei cu 
ideile de care este alipită în ambele părţi, şi de care depinde forţa 
raţionamentului, este lot atît de bine cunoscută înainte ca şi după 
silogism, căci altfel acela care face silogismul nu ar putea s-o vadă 
de loc. După cum s-a atras deja atenţia, acest liicru este văzut 
numai de ochiul sau de facultatea de percepere a minţii care pri¬ 
veşte ideile aşezate împreună în juxtapunere. Mintea observă de 
asemenea două idei de cîte ori ele sînt aşezate împreună în vreo 
propoziţie, fie că propoziţia este aşezată sau nu într-un silogism în 
locul majorei sau minorei. 

„Atunci la ce servesc silogismele ?“ Răspund. Principala lor în¬ 
trebuinţare se face în Şcoli 202 , unde se îngăduie fără ruşine oame¬ 
nilor să nege acordul ideilor care în mod vădit ss acordă ; iar în 
afara Şcolilor silogismele sînt folosite faţă de cei care au învăţat 
acolo să nege fără ruşine legătura ideilor care este vizibilă chiar 
pentru ei. Un căutător dibaci al adevărului însă, care nu are altă 
ţintă decît să-l găsească, nu are nevoie de nici o asemenea formă 
pentru a forţa deducţia.. Adevărul şi raţiunea sa apar mai bine 
dacă rînduieşte ideile într-o ordine simplă şi clară. De aici vine că 
oamenii în propriile lor cercetări despre adevăr nu se folosesc 
niciodată de silogisme pentru a se convinge pe ei înşişi (sau cînd 
învaţă pe alţii care sînt doritori să înveţe), deoarece, înainte de a 

putea introduce ideile într-un silogism, ei trebuie să vadă legătura 
ce există între ideea intermediară şi celelalte două idei între care 
este aşezată şi destinată să arate acordul lor ; şi cînd văd aceasta, 
ei văd dacă deducţia este bună sau nu, şi astfel silogismul vine 
prea tîrziu ca să hotărască aceasta. Căci, uzînd de exemplul prece¬ 
dent, întreb dacă mintea, cînd examinează ideea de justiţie aşe¬ 
zată ca idee intermediară între pedepsirea oamenilor şi vina pedep¬ 
siţilor (şi cîtă vreme o cercetează, mintea nu poate să se folosească 
de ea drept medius terminus), nu vede tot atît de simplu forţa şi 
tăria deducţiei, ca atunci cînd este aranjată în formă de silogism ? 
Să arătăm aceasta cu un exemplu simplu şi uşor : fie animal ideea 
intermediară de care se serveşte mintea ca să demonstreze legătura 
dintre om şi viu ; întreb dacă mintea nu vede mai repede şi mai 
clar acea legătură atunci cînd ideea intennediară este la mijloc în 
poziţia ei simplă şi firească, astfel : 

Homo — Animal — Vivens 
■ decît în această formă încurcată : 

Animal — Vivens — Homo — Animal ? 

care este poziţia în care sînt aşezate aceste idei într-un silogism 
pentru a arăta conexiunea dintre homo şi vivens şi prin inter¬ 
mediul ideii animal. 

Intr-adevăr, chiar iubitorii de adevăr cred că silogismul trebuie 
folosit în mod necesar pentru a le arăta lor neadevărurile care sînt 
ascunse în argumentările înflorite, spirituale sau încurcate. Aceasta 
însă va apare că este o greşeală dacă luăm aminte că motivul pen¬ 
tru care oamenii sînt cîteodată impresionaţi de asemenea argumen¬ 
tări superficiale, denumite „argumentări retorice", este că fantezia 
lor este izbită de unele reprezentări metaforice vioaie şi astfel ei 
sau neglijează să observe sau nu pot percepe uşor care sînt ideile 
adevărate de care depinde deducţia. Acum, dacă vrem să arătăm 
acestor oameni slăbiciunea unei asemenea argumentări, este destul 
s-o dezbrăcăm de ideile inutile ce sînt amestecate şi confundate 
cu ideile de care depinde deducţia şi care par să arate o legătură 
acolo unde nu există nici una, sau cel puţin că ele ne împiedică 
să descoperim această lipsă. Şi dacă, după aceea, aşezăm în ordi¬ 
nea lor potrivită ideile simple de care depinde forţa argumentării, 
în această poziţie, mintea, privindu-le, vede ce legături au între 
ele şi astfel este în măsură să judece concluzia fără să aibă nici o 
nevoie de vreun silogism. 

Recunosc că termenii „mod“ şi „figură" sînt de obicei folosiţi în 
asemenea cazuri, ca şi cum aflarea incoerenţei acestor argumentări 
neglijente s-ar datora în întregime formei silogistice. Aşa am cre¬ 
zut şi eu mai înainte, pînă cînd, după o examinare mai severă, am 
găsit că dacă aşezării ideile intermediare simple în ordinea potri¬ 
vită lor, incoerenţa argumentării apare mai bine decît în silogism ; 
nu numai fiindcă supune examinării imediate a minţii fiecare 
verigă a lanţului aşezată la locul ei şi prin aceasta se observă mai 
bine fiecare legătură a lor, dar şi pentru că silogismul arată 
incoerenţa numai acelora care înţeleg perfect „modul" şi „figura", 
precum şi motivul pentru care au fost stabilite aceste forme (şi nu 
sînt unul într-o mie 203 ). De unde rezultă că o aşezare potrivită şi 
ordonată a ideilor din care este făcută deducţia permite oricui să 
vadă lipsa de legătură în argumentarea şi absurditatea deducţiei, 
fie că el este sau nu logician, numai să înţeleagă termenii şi să aibă 
facultatea de a percepe acordul sau dezacordul ideilor de acest 
fel (fără de care, cu sau fără silogism, el nu poate să perceapă tăria 
sau slăbiciunea, coerenţa sau incoerenţa argumentării). 

Astfel am cunoscut un om nepriceput în silogisme care, de la 
prima vedere a perceput slăbiciunea şi neconcludenţa unei argu¬ 
mentări lungi, artificiale şi plauzibile, care înşelase pe alţii mai 
pricepuţi în silogisme ; şi cred că sînt prea puţini dintre cititorii 
mei care nu cunosc asemenea oameni. Şi, într-adevăr, dacă nu ar 
fi aşa, dezbaterile celor mai multe consilii ale suveranilor şi lucră¬ 
rile adunărilor ar fi în pericol să fie prost conduse, deoarece oame¬ 
nii pe care se bizuie ele şi care au de obicei mare influenţă în 
sînul lor nu au totdeauna norocul să facă parte dintre acei ce 
cunosc perfect formele silogismului sau sînt experţi în moduri şi 
figuri. Şi dacă silogismul ar fi singura cale sau cel puţin cea mai 
scurtă cale pe care să descoperim neadevărurile din argumentările 
artificiale, eu nu cred că toată omenirea, — chiar suveranii în 
afacerile care privesc coroana şi demnităţile lor, sînt atît de îndră¬ 
gostiţi de neadevăr şi de greşeală incit — să fi neglijat peste tot să 
aducă silogismul în dezbaterile importante, sau să fi crezut că ar 
fi ridicol dacă l-ar prezenta cel puţin în afacerile importante. Probă 
evidentă pentru mine că oamenii cu bun simţ şi pătrunzători, 
care nu lenevesc discutînd după placul lor, ci au trebuit să lucreze 
potrivit cu rezultatul deliberărilor lor şi au trebuit adesea să plă¬ 
tească greşelile cu capul sau cu averea lor, aceşti oameni au găsit 
că formele scolastice erau de puţin folos pentru a descoperi ade¬ 
vărul sau neadevărul,' în timp ce şi unul şi celălalt pot fi arătate, 

şi mai bine arătate, acelora care nu ar refuza să vadă ceea ce le-a 
fost arătat în mod vizibil fără acele forme. 

în al doilea rînd 204 . Un alt motiv care mă face să mă îndoiesc că 
silogismul ar fi pentru raţiune singurul instrument potrivit ca să 
descopere adevărul, este că, de orice folos se pretinde că ar fi 
modul şi figura pentru a dezvălui neadevărul (ceea ce am examinat 
mai sus), acele forme scolastice nu sînt mai puţin expuse neade¬ 
vărului decît căile mai simple de argumentare. Şi pentru aceasta 
fac apel la observaţia obişnuită care totdeauna a găsit că aceste 
metode artificiale de raţionament sînt mai potrivite să prindă min¬ 
tea şi s-o încurce decît să instruiască şi să informeze intelectul. 
Aceasta este cauza pentru care oamenii, chiar cînd sînt înşelaţi şi 
reduşi la tăcere în felul acesta scolastic, sînt rareori convinşi (sau 
nu sînt niciodată) şi aduşi de partea învingătorilor. Ei recunosc 
poate că adversarul lor este un orator mai dibaci, însă cu toate 
acestea rămîn convinşi că adevărul este de partea lor, şi pleacă, 
aşa bătuţi cum sînt, cu aceeaşi opinie ţu care au venit. Lucrurile 
s-ar petrece altfel dacă acest mod de argumentare ar aduce lumină 
şi convingere şi i-ar face pe oameni să vadă unde se află adevărul. 
De aceea silogismul a fost socotit mai potrivit pentru a ajunge la 
victorie în discuţii, decît pentru a descoperi şi confirma adevărul 
în cercetările cinstite. Şi dacă este sigur că neadevărul poate să fie 
ascuns în silogisme (şi aceasta nu se poate nega), atunci trebuie să 
existe altceva, nu silogisme, care să-l descopere. 

Am făcut experienţa că atunci cînd eu nu recunosc folosul pe 
care unii oameni au fost obişnuiţi să-l atribuie unui lucru, ei strigă 
în gura mare că eu vreau să las acel lucru cu totul deoparte. Pen¬ 
tru a preîntîmpina însă asemenea învinuiri nedrepte şi lipsite de 
temei, eu le spun că nu sînt de părere să înlăturăm nici un ajutor 
dat intelectului pentru dobîndirea cunoaşterii. Şi dacă oameni pri¬ 
cepuţi în silogisme şi obişnuiţi cu ele găsesc că sînt de ajutor 
raţiunii pentru descoperirea adevărului, eu cred că ei ar trebui să 
le folosească. Tot ceea ce pretind este că ei n-ar trebui să atribuie 
acelor forme mai mult decît li se cuvine, şi să creadă' că oamenii 
nu se folosesc de loc, sau nu se folosesc din plin de raţiune în lipsa 
acelor forme. Unii ochi au nevoie de ochelari pentru a vedea lucru¬ 
rile clar şi distinct, dar cei care îi folosesc nu trebuie să spună, 
pentru acest motiv, că nimeni nu poate să vadă bine fără ei. Despre 
cei care vor spune aceasta se va crede că favorizează puţin cam 
mult un meşteşug (de care poate depind) atunci cînd înjosesc şi 
discreditează natura. Raţiunea, prin propria ei pătrundere, cînd este 

puternică şi bine exersată, vede mai repede şi mai clar fără silo¬ 
gisme. Dacă întrebuinţarea acelor ochelari i-a întunecat atît de mult 
vederea încît ea nu mai poate vedea fără ei consecvenţa sau incon¬ 
secvenţa în argumentare, nu mă consider fără judecată dacă sînt 
împotriva folosirii lor. Fiecare ştie ce se potriveşte mai bine vederii 
sale ; dar să nu tragă de aci concluzia că zac în întuneric toţi acei 
care nu folosesc acelaşi ajutor de care are el nevoie. 

•§ 5. Silogismul ajută puţin în demonstraţie şi mai puţin în pro¬ 
babilitate 2ur ‘. Dar oricum ar fi cu privire la cunoaştere, cred că pot 
spune că în probabilitate silogismul este de mult mai mic folos, sau 
că nu este de nici un folos. Deoarece acolo asentimentul urmează 
să fie determinat de superioritatea unora din probe după o cuve¬ 
nită cîntărire a tuturor probelor împreună cu toate împrejurările, 
de ambele părţi, nimic nu este mai nepotrivit să ajute mintea ca 
silogismul. Silogismul pleacă cu o pretinsă probabilitate sau cu un 
argument topic 206 şi continuă astfel pînă cînd mintea nu mai vede 
de loc obiectul ce este examinat şi este aţintită asupra unei difi¬ 
cultăţi îndepărtate şi este poate ţinută acolo foarte încurcată, şi 
ca să spunem aşa, încătuşată în lanţul silogismelor fără să i se dea 
libertatea şi încă mai puţin să i se procure ajutorul necesar pentru 
ca ea să poată arăta de care parte se afla cea mai mare probabili¬ 
tate, după ce totul a fost examinat. 

§ 6. El nu serveşte la lărgirea cunoaşterii noastre, ci o hăr- 
ţuieşte. Dar să admitem că silogismul ne ajută (cum se poate 
spune) să arătăm oamenilor erorile şi greşelile lor (şi totuşi aş fi 
bucuros să văd omul care a fost silit sa-şi părăsească opinia de pe 
urma unui silogism), totuşi el dă greş faţă de raţiune tocmai în 
acel domeniu în care raţiunea, chiar dacă nu ajunge la cea mai 
înaltă perfecţie, are totuşi cea mai grea sarcină ; domeniu în care 
noi avem cea mai mare nevoie de ajutorul ei, vreau să vorbesc de 
găsirea probelor şi de a face noi descoperiri. Regulile silogismului 
nu procură minţii acele idei intermediare care pot arăta legătura 
dintre ideile îndepărtate. Acest mod 'de a raţiona nu descoperă 
nici o probă nouă', el este însă meşteşugul de a conduce şi rîndui 
pe cele vechi şi cunoscute deja de noi 207 . A patruzecişişaptea pro¬ 
poziţie din prima carte a lui Euclid este foarte adevărată, însă 
cred că descoperirea ei nu se datoreşte nici unei reguli de logică 
comună. Un om mai întîi ştie şi apoi este în măsură să probeze 
prin silogism, astfel că silogismul vine după cunoaştere şi omul nu 

are nici o nevoie de el, sau foarte puţină. Insă volumul cunoaşterii 
noastre este mărit iar meşteşugurile şi ştiinţele folositoare sînt 
făcute să progreseze, în primul rînd prin găsirea acelor idei care 
arată legătura dintre ideile îndepărtate. In cazul cel mai bun, 
silogismul este numai meşteşugul de a scoate în evidenţă puţina 
cunoaştere ce posedăm, fără să-i adauge ceva şi dacă cineva şi-ar 
folosi toată raţiunea în acest mod, ar face la fel ca acela care a 
scos puţin fier din măruntaiele pămîntului, a făcut din cl numai 
săbii şi le-a dat servitorilor săi să se lupte şi să se izbească cu ele 
unul pe altul. Dacă regele Spaniei ar fi folosit astfel braţele 
poporului său şi fierul său din Spania, ar fi scos la lumină numai 
puţine din comorile care zac ascunse de atîta vreme în mărun¬ 
taiele întunecoase ale Americii. Şi sînt dispus să cred că acela 
care ar folosi toată forţa raţiunii sale numai mînuind silogismele, 
ar descoperi foarte puţine din mulţimea de cunoştinţe care zac 
încă tăinuite în ascunzişurile secrete ale naturii ; şi sînt dispus să 
cred că este mai probabil ca raţiunea înnăscută a ţăranului să 
deschidă un drum către ele (cum a făcut şi pînă acum) şi să 
mărească fondul cunoştinţelor umane decît ar face orice procedeu 
scolastic prin regulile stricte ale modurilor şi figurilor. 


§ 7. Ar trebui să căutăm alt sprijin. Cu toate acestea, nu mă 
îndoiesc că se pot găsi mijloace pentru a ajuta raţiunea noastră în 
acest domeniu atît de important. Mă încurajează să spun acestea 
înţeleptul Hooker, care în Eccl. Pol., lib. I, sec. 6 208 vorbeşte ast¬ 
fel : „Dacă am putea să adăugăm meşteşugul raţionamentului şi 
cultura, care sînt adevărate ajutoare (trebuie să mărturisesc sincer 
că nu sînt nici bine cunoscute, nici luate în seamă de obicei, în 
vremea*'noastră, care poartă numele de epocă cultă), atunci între 
oamenii astfel educaţi în raport cu maturitatea judecăţii şi oamenii 
de azi, ar fi aproape aceeaşi deosebire ca între oamenii de azi şi 
imbecilii". 

Eu nu pretind să fi descoperit sau găsit aci vreunul din acele 
adevărate ajutoare ale raţiunii de care vorbeşte acest mare om cu 
gîndire adîncă ; însă este clar că silogismul şi logica astăzi în uz 
şi care erau bine cunoscute şi pe vremea lui, nu pot fi acele aju¬ 
toare la care se gîndeşte el. Pentru mine este destul dacă printr-o 
argumentare poate puţin alături de drum (dar pentru mine, sigur 
nouă şi neîmprumutată) am dat prilej altora să umble după noi 
descoperiri şi să caute în propria lor gîndire acele adevărate aju- 

toare ale raţiunii care cu greu vor fi găsite, mi-e teamă de acei 
care se mărginesc la regulile şi poruncile altora. Căci cărările 
bătute îndrumă acest fel de vite (cum îi numeşte un autor roman 209 
înzestrat cu spirit de observaţie) a căror gîndire ajunge numai 
pînă la imitaţie, non quo eundum est, sed quo itur 210 . Dar îndrăz¬ 
nesc să spun că epoca noastră' este dotată cu cîţiva oameni înzes¬ 
traţi cu o asemenea putere de judecată şi cu o înţelegere atît de 
larga încît dacă ei şi-ar folosi gîndirea pentru a lămuri acest 
subiect, ar putea deschide drumuri noi şi nedescoperite către pro¬ 
gresul cunoaşterii. 

§ 8. Noi raţionăm asupra cazurilor particulare. Avînd aci pri¬ 
lejul să vorbesc despre silogism în genere şi despre folosirea lui 
în raţionament şi în progresul cunoaşterii noastre, este potrivit ca, 
înainte de a părăsi acest subiect, să iau notă de o greşeală vădită 
în regulile silogismului, anume că : „nici un raţionament întemeiat 
pe silogism nu poate să fie just şi concludent dacă nu are cel puţin 
o propoziţie generală în el“ ca şi cum noi nu am putea să raţio¬ 
năm şi să cunoaştem cazurile particulare 211 , deşi în realitate, dacă 
examinăm just faptul, vedtem că obiectul imediat al întregii noastre 
raţiuni şi cunoaşteri este numai cazul particular. Toţi oamenii folo¬ 
sesc în cunoaştere şi raţionament numai ideile ce se află în mintea 
lor şi fiecare din aceste idei sînt adevărate existenţe particulare.; 
iar cunoaşterea noastră şi raţionamentul despre alte lucruri există 
în măsura în care corespund cu acele idei particulare. Astfel că 
perceperea acordului sau dezacordului dintre ideile noastre parti¬ 
culare este întreaga şi suprema noastră cunoaştere. Universalitatea 
este numai accidentală pentru cunoaştere şi constă numai în aceea 
că ideile particulare la care se aplică sînt astfel încît le corespund 
mai multe lucruri particulare, pe care ele le reprezintă. însă per¬ 
ceperea acordului sau dezacordului a două idei, şi prin urmare 
cunoaşterea noastră, este tot atît de clară şi certă, fie că una, 
ambele sau nici una din acele idei reprezintă sau nu mai multe 
lucruri reale. Cer voie să mai arăt un lucru despre silogism înainte 
de a-1 părăsi, iată : nu poate cineva să aibă un motiv îndreptăţit 
să întrebe dacă forma pe care o are silogismul acum este aceea 
pe care ar trebui s-o aibă în mod raţional ? Deoarece medius ter¬ 
minus are drept scop să lege extremele prin intervenţia sa, adică 
slujeşte de idee intermediară, pentru a arăta acordul sau deza¬ 
cordul celor două idei în cercetare, nu ar fi mai naturală poziţia 
lui medius terminus şi nu ar arăta el mai bine şi mai clar acordul 



2D2 


CARTEA IV 


sau dezacordul extremelor, dacă el ar fi aşezat la mijloc între ele ? 
Ceea ce ar fi uşor de făcut dacă transpunem propoziţiile şi facem 
ca medius terminus să fie predicatul primei propoziţii şi subiectul 
celei de-a doua. Astfel : 

Omnis homo est animal, 

Omne animal est vivens, 

Ergo omnis homo est vivens. 

Omne corpus est extensum et solidum, 

Nullum extensum et solidum est pura extensio, 
Ergo corpus non est pura extensio . 2,2 

Nu am nevoie să supăr pe cititor cu exemple de silogisme ale căror 
concluzii sînt particulare. Acelaşi motiv este valabil pentru .aceeaşi 
formă în acestea ca şi în silogismele cu concluzie generală. 

§ 9. Deşi raţiunea pătrunde în adîncurile mării şi pămîntului, 
deşi ne înalţă gîndirea pînă la stele şi ne îndrumă prin spaţiile 
vaste şi prin încăperile largi ale acestui puternic edificiu pe care îl 
numim univers, totuşi ea nu înţelege nici pe departe natura adevă¬ 
rată, măcar a existenţelor corporale şi sînt multe împrejurări cînd 
nu ne putem bucura de ea. De pildă : 

Intîi. Sîntem lipsiţi de raţiune din cauza lipsei de idei. 

Sîntem cu dtesăvîrşire lipsiţi de raţiune atunci cînd ne lipsesc 
ideile. Ea nu se întinde şi nu se poate întinde mai departe decît 
ideile noastre. Şi de aceea, dacă nu avem nici o idee, raţionamen¬ 
tul nostru se opreşte, sîntem la capătul socotelilor; şi dacă 
raţionăm vreodată cu cuvinte care nu semnifică vreo idee, înseamnă 
că raţionăm numai asupra acelor sunete şi nimic altceva. 

§ 10. In al doilea rind. Din cauza ideilor imperfecte 1 şi obscure. 
Adesea raţiunea noastră este surprinsă şi încurcată din cauza 
obscurităţii, confuziei sau imperfecţiei ideilor folosite de ea, şi 
atunci sîntem încurcaţi în dificultăţi şi contradicţii. Astfel, fiindcă 
nu avem o idee perfectă despre cele mai mici dimensiuni ale 
materiei, nici despre infinit, sîntem nedumeriţi cu privire la divi- 
zibilitatea materiei; însă fiindcă avem idei clare, perfecte şi 
distincte despre numere, raţiunea nu întîlneşte nici una din acele 
greutăţi de nedescurcat cu privire la numere, nici nu se găseşte 
amestecată în vreo contradicţie cu privire la ele. Astfel, fiindcă noi 
nu avem decît idei imperfecte despre operaţiile minţii noastre şi 

despre începuturile mişcării sau ale gîndirii, despre felul în care 
mintea produce în noi pe fiecare din els, şi avem idei şi mai imper¬ 
fecte despre acţiunile lui Dumnezeu, de aceea cădem în dificultăţi 
mari cu privire la agenţii creaţi liberi 213 , din care raţiunea nu se 
poate descurca uşor. 

§ 11. In al treilea rină. Din cauza lipsei ideilor intermediare. 
Adesea raţiunea noastră stă la îndoială din cauză că ea nu percepe 
acele idei care servesc să arate acordul sau dezacordul cert sau 
probabil al altor două idei ; şi cu privire la aceasta facultăţile unor 
oameni întrec mult pe ale altora. Pînă cînd a fost descoperită alge¬ 
bra, acest mare instrument şi exemplu al sagacităţii omeneşti, 
oamenii priveau cu mirare la unele demonstraţii ale vechilor mate¬ 
maticieni şi de-abia se puteau împiedica să creadă că descoperirea 
unora din acele probe nu ar fi ceva supraomenesc 214 . 

§ 12. In al patrulea rînd. Din cauza principiilor greşite. Dacă 
mintea lucrează asupra unor principii false este deseori încurcată 
în absurdităţi şi dificultăţi, băgată la strîmtori şi în contradicţii 
fără să ştie cum să se libereze, şi în acest caz este zadarnic să 
cerem ajutorul raţiunii ; doar numai dacă'-l cerem ca să descope¬ 
rim neadevărul şi să respingem influenţa acelor principii greşite. 
Aşa de puţin poate raţiunea să lămurească dificultăţile în care 
este adus un om care clădeşte pe temelii false, incit, dacă perse¬ 
verează ajunge şi mai zăpăcit şi intră mai adine în încurcături. 

§ 13. In al cincilea rînd. Din cauza termenilor îndoielnici. După 
cum idteile obscure şi imperfecte încurcă raţiunea noastră, tot astfel, 
şi pe acelaşi temei, cuvintele îndoielnice şi semnele nesigure în 
argumentări şi discuţii zăpăcesc adesea raţiunea oamenilor şi îi fac 
să nu mai ştie ce spun atunci cînd nu iau seama la ele cu pru¬ 
denţă. Dar aceste două din urmă cauze sînt din vina noastră, nu 
din vina raţiunii. Cu toate acestea consecinţele lor sînt evidente, 
iar încurcăturile sau erorile cu care umplu mintea oamenilor se 
pot observa peste tot. 

§ 14. Cel mai înalt grad al cunoaşterii este intuiţia, fără raţio¬ 
nament 215 . Unele din ideile ce se află în minte sînt de aşa natură 
îneît pot fi, prin ele înseşi, imediat comparate una cu alta, şi despre 
acestea mintea poate să perceapă că sînt în acord sau dezacord 
tot atît de clar cum percepe că acele idei sînt ale sale. Astfel, 

mintea percepe tot atît de clar că un arc de cerc este mai mic 
decît cercul întreg, pe cit de clar percepe ideea de cerc. Şi în con¬ 
secinţă, după cum am spus, aceasta este ceea ce eu numesc 
„cunoaştere intuitivă", cunoaştere certă în afara oricărui dubiu şi 
nu necesită nici o demonstraţie; şi nici nu poate să aibă vreuna, 
deoarece ea este cea mai mare din toate certitudinile omeneşti. în 
aceasta stă evidenţa tuturor acelor maxime de care nu se îndbieşte 
nimeni; dar fiecine nu numai că admite, cum se spune, dar chiar 
ştie că sînt adevărate de îndată ce sînt înfăţişate intelectului. Pen¬ 
tru a descoperi aceste adevăruri şi a ne da asentimentul, nu avem 
nici o nevoie de facultatea discursivă sau de raţionament; noi 
luăm cunoştinţă de ele printr-o evidenţă de un grad superior. Şi 
dacă-mi este îngăduit să vorbesc despre lucruri necunoscute, sînt 
dispus să cred că o asemenea cunoaştere intuitivă şi evidentă au 
astăzi îngerii şi o vor avea spiritele oamenilor drepţi deveniţi per¬ 
fecţi într-o viaţă 1 viitoare ; ea priveşte mii de lucruri după care noi 
dibuim acum în întuneric, fie că ele scapă cu totul înţelegerii 
noastre, fie că raţiunea noastră mioapă a dobîndit numai o slabă 
licărire de la ele. 

§ 15. Următorul grad al cunoaşterii este demonstraţia pe calea 
raţionamentului. Dar cu toate că avem, pe ici, pe colo, cîte puţin 
din această lumină clară, cîteva scîntei de cunoaştere luminoasă, 
totuşi cea mai mare parte a ideilor noastre sînt astfel făcute încît 
•noi nu putem să vedem acordul sau dezacordul lor printr-o com¬ 
parare nemijlocită. Şi referitor la toate aceste idei noi avem nevoie 
de raţionament şi pentru descoperirile noastre noi trebuie să ne 
folosim de argumentare şi deducţie. Sînt două feluri de asemenea 
idei, pe care acum îmi iau voia să le expun aci din nou. 

Întîi. Idei al căror acord sau dezacord nu-1 putem descoperi 
punîndu-le una lîngă alta, dar totuşi ele pot fi examinate prin inter¬ 
venţia altor idlei care pot fi comparate cu ele. în acest caz, dacă 
acordul sau dezacordul ideii intermediare cu acelea pe care vrem 
să le comparăm este clar perceput, am obţinut demonstraţia din 
care naşte cunoaşterea. Cu toate că această cunoaştere este certă, 
totuşi ea nu este atît de uşoară, nici cu totul atît de clară ca cu¬ 
noaşterea intuitivă, deoarece în aceasta nu există decît doar o 
singură intuiţie şi deci în ea nu este loc pentru nici cea mai mică 
greşeală sau îndoială, adevărul fiind văzut la perfecţie dintr-o 
dată. Este adievărat că şi în demonstraţie există intuiţie, dar nu 
chiar dintr-o dată, deoarece trebuie să ne reamintim intuiţia acor- 

dului ideii medii sau intermediare cu ideea cu care am comparat-o 
înainte şi apoi s-o comparăm cu cealaltă idee; şi acolo unde 
există multe idei . intermediare, pericolul de greşeală este şi el mai 
mare. Căci fiecare acord sau dezacord al ideilor trebuie observat 
şi văzut la fiecare pas al întregului şir, şi reţinut în memorie exact 
aşa cum este, iar mintea trebuie să fie sigură că nimic nu a fost 
omis sau trecut cu vederea din ceea ce este necesar pentru a con¬ 
strui demonstraţia. Aceasta face ca unele demonstraţii să fie lungi 
şi încurcate, astfel că pentru oamenii cu mijloace intelectuale re¬ 
duse, ele sînt greu de perceput în mod clar şi ei ţin greu minte 
atîtea detalii bine ordonate. Şi chiar acei care sînt în măsură să 
stăpînească asemenea speculaţii complicate sînt cîteodată siliţi să 
revină din nou asupra lor şi au nevoie de mai multe revizuiri 
înainte ca ei să poată ajunge la certitudine. Totuşi, cînd mintea 
reţine clar intuiţia ce a avut despre acordul unei idei cu alta idee, 
şi aceasta cu o a treia, şi aceasta cu o a patra etc., atunci acordul 
. primei idei cu a patra este o demonstraţie şi dă naştere la cunoaş¬ 
tere certă, care poate fi numită „cunoaştere raţională", după 
cum cealaltă este „intuitivă". 

§ 16. Pentru a suplini aceste lipsuri ale raţiunii, noi nu avem 
decît judecata întemeiată pe raţionamente probabile. In al doilea 
rînd. Există alte idei al căror acord sau dezacord nu poate fi 
apreciat altfel decît prin intervenţia altor idei care nu sînt într-un 
acord cert cu ideile extreme, ci într-un acord obişnuit sau probabil. 
Acestor idei li se aplică în mod potrivit judecata, care este recu¬ 
noaşterea de către minte că unele idei se află în acord dacă le 
comparăm cu idei intermediare probabile. Cu toate că acestea 
nu ating niciodată cunoaşterea, şi nici măcar gradul cel mai de 
jos al cunoaşterii, cîteodată totuşi ideile intermediare leagă aşa 
de strîns împreună ideile extreme iar probabilitatea este atît de 
clară şi de puternică încît asentimentul îi urmează, după cum 
cunoaşterea urmează demonstraţiei. Marele merit şi folos al ju¬ 
decăţii este să observe just şi să facă o apreciere adevărată a 
forţei şi greutăţii fiecărei probabilităţi, şi apoi, după ce le-a cîn- 
tărit bine pe toate, să aleagă probabilitatea care atîrnă mai greu. 

§ 17. Intuiţie, judecată, demonstraţie. Cunoaşterea intuitivă este 
perceperea acordului sau dezacordului cert a două idei comparate 
nemijlocit împreună. 

Cunoaşterea raţională este perceperea acordului sau dezacordu¬ 
lui cert între două idei prin intervenţia uneia sau mai multor altor 
idei. 

A judeca înseamnă să credem sau să presupunem că două idei 
sînt în acord sau dezacord prin intervenţia uneia sau mai multor 
idei al căror acord sau dezacord cert cu primele idei noi nu-1 per¬ 
cepem, dar am observat că el este frecvent şi obişnuit. 

§ 18. Consecinţele cuvintelor şi consecinţele ideilor. Cu toate că 
deducţia unei propoziţii din alta, adică scoaterea unor concluzii, 
în vorbe, constituie o mare parte a operaţiilor raţiunii şi cu care 
aceasta e de obicei ocupată, totuşi principalul iact al raţionamen¬ 
tului este să găsească acordul sau dezacordul a două idei una cu 
alta prin intervenţia unei a treia, astfel cum găseşte un om, cu 
ajutorul unui iard 2I6 , că două case au aceeaşi lungime, case care 
nu ar putea fi aduse una lîngă alta pentru a măsura egalitatea lun¬ 
gimii lor prin juxtapunere. Cuvintele au consecinţele lor în cali¬ 
tate de semne ale ideilor de acest fel şi lucrurile se acordă sau 
nu după cum sînt ele în mod real; noi însă observăm numai cu 
ajutorul ideilor noastre. 

§ 19. Patru feluri de argumente 217 . înainte de a părăsi acest 
subiect, merită poate să reflectăm puţin asupra celor patru feluri 
de argumente pe care oamenii le folosesc de obicei în raţiona¬ 
mentele lor cu alţii pentru a-i convinge să-şi dea asentimentul, 
sau cel puţin să-i sperie şi să reducă la tăcere opunerea lor. 

Primul. Ad verecundiam. 

Folosim primul argument cînd cităm opiniile oamenilor ale căror 
facultăţi intelectuale, cultură, distincţie, putere sau alte cauze i-au 
făcut să-şi cîştige un nume şi să-şi stabilească cu oarecare auto¬ 
ritate reputaţia în ochii oamenilor. Cînd oamenii deţin vreun fel 
de demnitate, a pune la îndoială autoritatea lor sau a nu te supune 
ei, este socotit ca o lipsă de modestie. Cînd cineva nu se supune 
rapid susţinerilor scriitorilor recunoscuţi, pe care alţii le primesc 
de obicei cu respect şi supunere, săvîrşeşte un act expus cenzurii 
ca purtînd în el prea multă trufie ; şi se socoteşte drept obrăz¬ 
nicie din partea cuiva ca el să-şi formeze o opinie şi să-i rărnînă 
credincios împotriva curentului obişnuit din vechime, sau s-o 
pună în cumpănă cu opinia vreunui doctor savant sau scriitor cu 
reputaţie. Acela care îşi sprijină convingerile pe asemenea opinii 
autorizate, crede că prin aceasta ar trebui să cîştige cauza şi 

este gata să acuze de „neruşinare" pe oricine i s-ar opune. Aceasta 
cred eu că se poate numi argumentum ad verecundiam. 

§ 20. Al doilea. Ad ignorantiam. O altă cale de care oamenii 
se folosesc de obicei ca să mine pe alţii şi să-i facă să-şi supună 
judecata şi să primească opinia lor, este să ceară adversarului sau 
să admită ceea ce se propune drept probă, sau să prezinte el 
o probă mai bună. Aceasta numesc eu argumentum ad ignorantiam. 

§ 21. Al treilea. Ad hominem. O a treia cale este să încolţeşti 
un om cu consecinţele trase din propriile lui principii sau măr¬ 
turisiri. Acest argument este deja cunoscut sub numele de argu¬ 
mentum ad hominem. 

§ 22. Al patrulea. Ad judicium. Al patrulea fel de argument 
este să folosim probele trase dintr-unele izvoare ale cunoaşterii 
sau probabilităţii. Pe acesta îl numesc argumentum ad judicium. 
Din toate patru, singur acesta aduce cu el învăţătură adevărată 
şi ne apropie de cunoaştere. Fiindcă (1) nu afirmă că opinia unui 
alt om este dreaptă pentru că eu nu vreau să-l contrazic din 
respect sau din oricare alt motiv afară de convingere. (2) Nu 
probează că un alt om este pe drumul adevărat, nici că eu ar 
trebui să iau acelaşi drum pentru că nu cunosc unul mai bun. 
(3) Nici nu urmează că un alt om este pe drumul cel bun pentru 
că mi-a dovedit că eu sînt pe cel greşit. Eu sînt poate modest 
şi de aceea nu mă opun convingerilor unui altuia ; pot să fiu 
ignorant şi să nu pot găsi un argument mai bun ; pot fi în 

eroare, şi un alt om să mi-o arate. Acestea pot să mă predispună 

să primesc adevărul, dar nu mă pot ajuta să-l găsesc ; adevărul 

trebuie să rezulte din probe şi argumente şi să răsară din natura 

lucrurilor înseşi, şi nu din timiditatea, ignoranţa sau eroarea mea. 

§ 23. Ce înseamnă : deasupra raţiunii, contrar raţiunii şi de 
acord cu raţiunea 2la . Din cele ce am spus despre raţiune, noi 
putem ghici ceva din deosebirea lucrurilor în lucruri conforme 
cu raţiunea, lucruri deasupra raţiunii şi lucruri contrare raţiunii. 
(1) „De acord cu raţiunea" sînt acele propoziţii al căror adevăr 
îl descoperim cînd examinăm şi urmărim ideile primite de la 
simţuri sau de la meditări şi găsim prin deducţie că aceste idei 
sînt adevărate sau probabile. (2) „Deasupra raţiunii" sînt acele 
idei al căror adevăr sau probabilitate nu le putem deduce prin 

raţiune din acele principii. (3) „Contrare raţiunii” sînt acele pro¬ 
poziţii incompatibile şi de neîmpăcat cu ideile noastre clare şi' 
distincte. Astfel, existenţa unui singur Dumnezeu este de acord cu 
raţiunea ; existenţa a mai mult decît un Dumnezeu este contrară 
raţiunii; învierea morţilor este deasupra raţiunii. După cum „de¬ 
asupra raţiunii” este ceva ce poate fi luat în dublu sens, adică, 
fie că înseamnă deasupra probabilităţii, fie deasupra certitudinii, 
tot în acest sens larg cred că este luat cîteodată şi „contrar 
raţiunii”. 

§ 24. Raţiunea şi credinţa nu sînt două lucruri opuse. Există 
o altă întrebuinţare a cuvîntului „raţiune” prin care el este opus 
credinţei. Cu toate că aceasta este în sine un fel foarte nepotrivit 
de a vorbi, totuşi ar fi o nebunie să ne opunem lui sau să căutăm 
a-1 îndrepta. Numai că eu socotesc că nu e rău să luăm notă 
că deşi noi opunem credinţa raţiunii, credinţa nu este altceva 
decît asentimentul ferm al minţii ; şi dacă controlăm acest asen¬ 
timent, aşa cum este datoria noastră, nu-1 putem acorda vreunui 
lucru decît pe bună dreptate şi astfel el nu poate fi contrar raţiunii. 
Acela care crede fără să aibă vreun motiv să creadă, poate că 
este îndrăgostit de propriile sale închipuiri, dar prin aceasta el 
nu caută nici adevărul aşa cum ar trebui, nici nu dă ascultarea 
cuvenită creatorului său, care a voit ca el să folosească facultăţile 
de discernămînt pe care i le-a dat pentru a-1 păzi de greşeală 
şi eroare. Acela care nu purcede astfel din toate puterile sale, 
nu este pe calea dreaptă decît mulţumită norocului, cu toate că 
găseşte cîteodată adevărul şi nu ştiu dacă norocul accidentului 
scuză neregularitatea procedeului. Cei puţin este sigur că el tre¬ 
buie să fie răspunzător de orice greşeală în care cade. Pe cîtă 
vreme acela care foloseşte inteligenţa şi facultăţile date de Dum¬ 
nezeu şi caută sincer să descopere adevărul cu aceste ajutoare 
şi facultăţi, poate să aibă această satisfacţie făcîndu-şi datoria ca 
o creatură raţională, căci, chiar dacă nu găseşte adevărul, el nu 
va fi lipsit de răsplată. Căci acela îşi foloseşte bine asentimentul 
şi-l dă atunci cînd trebuie, care crede sau nu crede decît ceea 
ce-1 povăţuieşte raţiunea în orice împrejurare sau cu privire la 
orice lucru. Acela care procedează altfel îşi înfrînge propria lui 
inteligenţă şi se foloseşte greşit de facultăţile ce i-au fost date 
numai în scopul ca el să caute şi să urmeze cea mai mare evidenţă 
şi probabilitate. Cum însă raţiunea şi credinţa sînt opuse de unii 
oameni, le vom examina în capitolul următor. 

§ 1. Este necesar să cunoaştem limitele lor. S-a arătat mai sus 219 
că : (1) Sîntem ignoranţi în mod necesar şi sîntem lipsiţi de orice 
fel de cunoaştere atunci cînd ne lipsesc ideile. (2) Sîntem igno¬ 
ranţi şi lipsiţi de cunoaştere raţională atunci cînd sîntem lipsiţi 
de probe. (3) Ne lipseşte cunoaşterea generală şi certitudinea în 
măsura în care ne lipsesc ideile specifice determinate şi clare. 
(4) Ne lipseşte probabilitatea cu care îndrumăm asentimentul nos¬ 
tru în chestiunile în care nu avem nici cunoaştere proprie, nici 
mărturia altora pe care să ne sprijinim raţiunea. 

Din aceste premise cred că putem să stabilim dimensiunile şi 
limitele între credinţă şi raţiune ; lipsa lor a fost poate cauza 
dacă nu a unor mari dezordini pe lume, dar cel puţin a unor 
mari discuţii şi poate a unor mari greşeli; căci pînă cînd nu se 
va hotărî cît de mult trebuie să fim conduşi de raţiune şi cît de 
mult de credinţă, în zadar vom discuta şi ne vom sili să ne con¬ 
vingem unii pe alţii în materie religioasă. 

§2 .Ce sînt credinţa şi raţiunea în măsura în care sînt distincte 
una de alta 22 °. Eu văd că toate sectele folosesc cu plăcere raţiu¬ 
nea atîta vreme cît le ajută şi cînd raţiunea le lipseşte, protestează 
că „e un articol de credinţă şi deasupra raţiunii". Şi eu nu văd 
cum pot ei argumenta faţă de cineva, sau cum pot convinge un 
adversar care se serveşte de aceeaşi apărare, fără să fixeze limite 
stricte între credinţă şi raţiune, ceea ce ar trebui să fie primul 
punct stabilit în toate chestiunile în care este amestecată credinţa. 

în această privinţă raţiunea, ca distinctă de credinţă, cred că 
este descoperirea certitudinii sau probabilităţii acelor propoziţii 
sau adevăruri la care mintea ajunge pe calea deducţiei din ideile 
pe care le-a dobîndit prin folosirea facultăţilor sale naturale, adică 
prin senzaţie sau reflecţie. 

Pe de altă parte, credinţa este asentimentul la orice propoziţie 
care nu se întemeiază pe deducţiile raţiunii, ci pe prestigiul celui 
care afirmă că ea vine de la Dumnezeu printr-un mijloc special 
de comunicare. Acest mod de a dezvălui oamenilor adevărul îl 
numim „revelaţie". 

§ 3. Nici o idee nouă şi simplă nu poate să fie comunicată 
minţii de către revelaţia tradiţională 221 . Spun mai întîi că nici 
un om inspirat de Dumnezeu nu poate prin nici o revelaţie să 
comunice altora vreo idee nouă şi simplă pe care ei să n-o fi 
avut dinainte prin senzaţie sau reflecţie. Căci orice impresii ar 
avea el de la acţiunea nemijlocită a lui Dumnezeu, această reve¬ 
laţie, dacă este formată din idei noi şi simple, nu poate fi transmisă 
altora prin cuvinte sau prin oricare alte semne deoarece cuvintele 
prin acţiunea lor nemijlocită asupra noastră nu produc alte idei 
în afară de ideile despre sunetele lor fireşti ; şi numai prin obiş¬ 
nuinţa de a le folosi drept semne, trezesc ele şi reînvie în mintea 
noastră idei latente, dar numai acele idei care se aflau mai dinainte 
în minte. Căci cuvintele, văzute sau auzite, reamintesc gîndirii 
noastre numai acele idei care pentru noi erau în mod obişnuit 
semnificate de acele cuvinte ; ele însă nu pot să introducă în 
minte nici o idee simplă cu totul nouă şi necunoscută mai înainte. 
Acelaşi lucru este adevărat despre toate celelalte semne care nu 
pot să desemneze pentru noi lucruri de care niciodată mai înainte 
nu am avut vreo idee. 

Astfel că orice fel de lucruri au putut fi arătate sfîntului Paul 
cînd a fost răpit în al treilea cer, orice fel de idei noi a primit 
acolo mintea lui, singura descriere ce poate face altora este că 
acolo sînt lucruTi pe care „ochii nu le-au văzut, nici urechile 
nu le-au auzit şi care niciodată nu au intrat în inima oamenilor". 
Şi dacă presupunem că Dumnezeu ar dezvălui în mod supranatural 
unui om o specie de creaturi care locuiesc, de pildă, pe Jupiter 
sau Saturn şi care să aibă şase simţuri (căci nimeni nu poate 
să nege că acolo ar putea să existe asemenea fiinţe) şi să întipă¬ 
rească în mintea acelui om ideile transmise fiinţelor din Jupiter 
sau Saturn de-al şaselea simţ al lor, acel om nu ar putea prin 
cuvinte să producă în mintea altor oameni acele idei întipărite 
de acel al şaselea simţ, după cum nici unul dintre noi nu am 
putea transmite prin sunetul cuvintelor ideea unei culori unui 
om care are patru simţuri perfecte, dar căruia îi lipseşte al cincilea, 
vederea. Prin urinare, trebuie să primim numai de la raţiune ideile 
noastre simple care sînt baza şi singurul material din care sînt 
făcute toate noţiunile şi cunoştinţele noastre ; vreau să spun, să 
le luăm din facultăţile noastre naturale, căci pe nici o cale nu 
putem primi o idee simplă de la revelaţia transmisă. Zic „reve¬ 
laţia tradiţională" spre deosebire de revelaţia originară. Printr-una 

înţeleg prima impresie făcută do Dumnezeu însuşi şi căreia noi 
nu putem să-i hotărîm nici o margine ; prin cealaltă înţeleg acele 
impresii transmise altora prin cuvinte şi pe căile obişnuite prin 
care ne comunicăm concepţiile unul altuia. 

§ 4. Revelaţia tradiţională poate să ne înveţe propoziţii care pot 
fi cunoscute şi prin raţiune, dar nu cu aceeaşi certitudine cum 
face raţiunea. în al doilea rînd, spun că aceleaşi adevăruri care 
sînt descoperite de noi cu ajutorul raţiunii şi ideilor pe care le 
putem avea în mod natural, pot fi descoperite şi prin revelaţie 
şi transmise mai departe. Astfel, Dumnezeu ar putea prin reve¬ 
laţie să descopere adevărul oricărei propoziţii din Euclid, tot aşa 
de bine după cum fac oamenii înşişi această descoperire prin 
folosirea naturală a facultăţilor lor. în toate aceste lucruri nu este 
decît puţină nevoie de revelaţie sau de folosirea ei, deoarece 
Dumnezeu ne-a dat mijloace naturale mai sigure ca să ajungem 
la cunoaşterea lor. Căci adevărurile de orice fel pe care le-am 
descoperit în mod clar cu ajutorul cunoaşterii şi examinării pro¬ 
priilor noastre idei, vor fi totdeauna mai certe pentru noi decît 
acelea oare ne sînt comunicate prin revelaţie tradiţională, deoa¬ 
rece cunoştinţa ce avem că această revelaţie a purces de la Dum¬ 
nezeu nu poate să fie niciodată atît de sigură pe cît este cunoaşte¬ 
rea ce dobîndim cu ajutorul perceperii clare a acordului sau dez¬ 
acordului propriilor noastre idei. De pildă, dacă acum cîteva 
secole ar fi fost revelat că suma unghiurilor unui triunghi este 
egală cu două unghiuri drepte, aş putea să-mi dau asentimentul 
la adevărul acestei propoziţii pe garanţia că tradiţia a fost reve¬ 
lată ; aceasta însă nu va ajunge niciodată să fie tot atît de certă 
ca şi cunoaşterea rezultată din măsurarea şi compararea propriilor 
mele idei despre două unghiuri drepte şi despre cele trei unghiuri 
ale unui triunghi. Aceasta este adevărat în faptele pozitive ce pot 
fi cunoscute prin simţurile noastre. De pildă, povestea potopului 
ne este transmisă prin scrieri care îşi au originea în revelaţie ; 
şi totuşi cred că nimeni nu va spune că el are o cunoaştere tot 
atît de clară şi certă despre potop cum a avut Noe care l-a văzut 
sau cum ar fi avut el dacă ar fi fost atunci în viaţă şi l-ar fi 
văzut. Căci el nu are o certitudine mai mare decît certitudinea 
simţurilor sale că aceasta este scris în cartea care se presupune 
că a fost scrisă de Moise care era inspirat ; însă el nu este tot 
atît de sigur că Moise a scris acea carte ca atunci cînd l-ar fi 

văzut pe Moise scriind-o. Astfel, certitudinea sa că este o reve¬ 
laţie este şi mai mică decît certitudinea simţurilor sale. 

§ 5. Revelaţia nu poate fi admisă împotriva evidenţei clare a 
raţiunii 222 . Deci în propoziţiile a căror certitudine este clădită pe 
perceperea clară a acordului sau dezacordului ideilor noastre la 
care am ajuns fie prin intuiţie directă, ca în propoziţiile evidente 
de la sine, fie prin deducţiile evidente ale raţiunii în demonstraţii, 
nu avem nevoie de ajutorul revelaţiei ca fiind necesară pentru 
ca noi să ne dăm asentimentul nostru acelor propoziţii şi să 
le introducem în minte, deoarece căile fireşti ale cunoaşterii pot 
să le aşeze acolo, sau chiar le-au aşezat deja. Aceasta este cea 
mai mare certitudine ce putem să avem despre orice lucru, afară 
de revelaţia făcută de Dumnezeu direct nouă ; şi aci certitudinea 
noastră nu poate să fie mai mare decît cunoaşterea noastră că 
aceasta este o revelaţie de la Dumnezeu. Eu cred totuşi că, sub 
acest aspect, nimic nu poate să clatine sau să răstoarne cunoaşterea 
clară sau să convingă în mod raţional pe un om să ia drept 
adevăr un lucru care este în directă contrazicere cu evidenţa clară 
a propriului său intelect ; deoarece nici o evidenţă a facultăţilor 
noastre, prin care primim asemenea revelaţii, nu poate să întreacă 
certitudinea cunoaşterii noastre intuitive, chiar dacă o egalează. 
De aceea noi nu putem să primim niciodată drept adevăr ceva 
care să fie direct contrar cu cunoaşterea noastră clară şi distinctă. 
De pildă, ideile că un anumit obiect nu poate fi în acelaşi timp 
decît în acelaşi loc sînt de acord în mod atît de clar şi mintea 
percepe atît de evident acordul lor, încît noi niciodată nu ne vom 
putea da asentimentul unei propoziţii care afirmă că acelaşi corp 
în acelaşi timp poate fi în locuri diferite, oricît s-ar invoca auto¬ 
ritatea revelaţiei divine. Deoarece : întîi, că nu ne înşelăm atri- 
buind-o lui Dumnezeu ; al doilea, că noi- înţelegem just şi nimic 
nu poate fi atît de sigur ca evidenţa .propriei noastre cunoaşteri 
intuitive, prin care noi vedem că un acelaşi corp nu poate fi în 
acelaşi timp în două locuri diferite. Şi, în consecinţă, nici o pro¬ 
poziţie nu poate fi primită drept revelaţie divină şi nu poate 
obţine asentimentul cuvenit unei revelaţii, dacă ea este contra¬ 
dictorie cu cunoaşterea noastră intuitivă, clară ; căci aceasta ar 
însemna să răsturnăm principiile şi bazele întregii cunoaşteri, evi¬ 
denţei şi asentimentului, oricare ar fi ele. Şi pe lume nu ar mai 
rămîne nici o diferenţă între adevăr şi neadevăr, nici o măsură 
a ce este de crezut sau de necrezut, dacă propoziţii îndoielnice 

vor trece înaintea celor evidente de la sine şi dacă ceea ce noi 
ştim cu certitudine va ceda locul la ceea ce noi ştim poate greşit. 
Prin urmare, în zadar vom înfăţişa drept articole de credinţă 223 
propoziţiile contrare perceperii clare a acordului sau dezacordului 
oricărora din ideile noastre. Sub orice titlu s-ar înfăţişa, ele nu 
pot să influenţeze asentimentul nostru, căci credinţa nu ne poate 
niciodată convinge de un lucru care contrazice cunoaşterea noas¬ 
tră, deoarece, cu toate că credinţa se întemeiază pe mărturia 
lui Dumnezeu (care nu poate să mintă) atunci cînd ne revelează 
vreo propoziţie, totuşi noi nu putem să fim siguri că ea este 
intr-adevăr o revelaţie divină superioară propriei noastre cunoaş¬ 
teri. Deoarece toată tăria certitudinii depinde de cunoştinţa noas¬ 
tră că a fost revelată de către Dumnezeu, ceea ce, în cazul de 
faţă unde propoziţia presupusă revelată contrazice cunoaşterea sau 
raţiunea noastră, propoziţia va fi totdeauna supusă unei obiecţii, 
anume că noi nu putem să concepem că ceea ce ne vine de la 
Dumnezeu, darnicul creator al fiinţei noastre, şi este primit drept 
adevărat, trebuie să răstoarne toate principiile şi bazele cunoaşterii 
pe care el ne-a dat-o, să facă inutile toate facultăţile noastre, 
să distrugă în întregime intelectul nostru, cea mai bună parte a 
realizării sale şi să pună pe om într-o situaţie în care va avea 
mai puţină lumină, mai puţină îndrumare decît animalul pieritor. 
Căci dacă mintea omului nu poate să dobîndească o evidenţă mai 
clară că un lucru e de revelaţie divină decît ceea ce poate obţine 
de la principiile propriei sale raţiuni, şi aceasta poate fi chiar mai 
puţin clar, mintea nu va avea niciodată motiv să pună în locul 
evidenţei clare a raţiunii sale, o propoziţie a cărei revelaţie nu 
posedă o evidenţă mai mare decît au acele principii. 

§ 6. Mai puţin revelaţia tradiţională. Aşadar, omul se poate folosi 
de raţiune şi ar trebui să asculte de ea chiar cînd este vorba de 
o revelaţie directă şi originară ce se presupune că i-a fost făcută 
lui însuşi. Dar pentru toţi cei care nu pretind la revelaţie directă, 
ci li se cere să asculte şi să primească adevărurile revelate altora 
care le-au fost comunicate mai departe lor prin transmitere în 
scris sau prin viu grai, pentru aceştia raţiunea are mult mai mult 
de făcut şi ea singură ne poate determina să le primim. Fiindcă 
obiectul credinţei este numai revelaţie divină şi nimic altceva 
(luînd acest cuvînt în sensul obişnuit de „credinţă divină"), cre¬ 
dinţa are de-a face numai cu propoziţiile pe care le presupunem 
că sînt revelate pe cale divină. Astfel că eu nu văd cum acei 

care fac numai clin revelaţie; singurul obiect al credinţei, pot spune 
că este o chestiune de credinţă şi nu de raţiune să crezi că cutare 
sau cutare propoziţie ce se găseşte în cutare sau cutare carte este 
de inspiraţie divină ; afară numai dacă ar fi revelat că acea pro¬ 
poziţie sau toate propoziţiile din cartea aceea, ar fi fost comu¬ 
nicate din inspiraţie divină. Fără o asemenea revelaţie, a crede 
sau a nu crede că acea .propoziţie sau carte sînt din poruncă divină 
nu poate fi niciodată subiect de credinţă, ci obiect al raţiunii, 
şi un astfel de obiect îneît eu trebuie să-i dau asentimentul meu 
numai datorită raţiunii de care m-am servit, şi care nu-mi va cere, 
nici nu-mi va îngădui să cred ceea ce este contrar ei însăşi, deoa¬ 
rece este imposibil pentru raţiune să ne facă să ne dăm asenti¬ 
mentul unui lucru care îi apare ei ca nefiind raţional. Prin urmare, 
în toate lucrurile despre care avem o evidenţă clară primită de 
la ideile noastre şi de la acele principii ale cunoaşterii pe care 
le-am amintit mai sus, raţiunea este judecătorul potrivit. Şi cu 
toate că revelaţia poate să confirme hotărîrile raţiunii dacă este 
de acord cu ea, totuşi nu poate în asemenea cazuri să anuleze 
poruncile raţiunii. Şi nici noi nu putem fi siliţi acolo unde avem 
judecata clară şi evidentă dată de raţiune, să o părăsim în favoa¬ 
rea opiniei contrare sub pretextul că aceasta este o chestiune 
de credinţă. De altfel, credinţa nu are nici o autoritate asupra 
hotărîrilor clare şi simple ale raţiunii 2 ' 24 . 

§ 7. Lucruri care sînt deasupra raţiunii. In al treilea rînd. Deoa¬ 
rece însă există multe lucruri despre care avem noţiuni cu totul 
imperfecte, sau nici una şi alte lucruri de a căror existenţă trecută, 
prezentă sau viitoare nu putem să avem nici o cunoştinţă prin 
folosirea firească a facultăţilor noastre, aceste lucruri fiind peste 
puterea de descoperire a facultăţilor noastre naturale şi dincolo de 
raţiune, ele formează adevăratele articole de credinţă, atunci cînd 
sînt revelate. De pildă, că o parte din îngeri s-au răsculat împo¬ 
triva lui Dumnezeu şi, prin aceasta, au pierdut prima lor stare 
fericită ; că morţii se vor scula şi vor trăi din nou şi altele ca 
acestea, deoarece sînt peste puterile de cercetare ale raţiunii, sînt 
simple articole de credinţă cu care raţiunea nu are în mod direct 
nimic de-a face. 


§ 8. Lucrurile care nu sînt contrare raţiunii sînt obiect de 
credinţă dacă sînt revelate. însă deoarece Dumnezeu, cînd ne-a 
dat lumina raţiunii, nu şi-a legat prin aceasta mîinile ca să nu 

ne mali poată da, cînd va crede de cuviinţă, lumina revelaţiei 
asupra acelor lucruri despre care facultăţile noastre naturale pot 
să ne dea o determinare probabilă, revelaţia, acolo unde i-a plăcut 
lui Dumnezeu să o dăruiască, trebuie să biruie presupunerile pro¬ 
babile ale raţiunii. Deoarece mintea nu este sigură decît de ade¬ 
vărul celor ce cunoaşte în mod evident, ea cedează chiar numai 
probabilităţii aparente şi este silită să-şi dea asentimentul unei 
mărturii ce crede că vine de la unul care nu se poate înşela şi 
care nu vrea să înşele. Totuşi raţiunii îi revine să judece dacă 

acel adevăr este o revelaţie şi să explice semnificaţia cuvintelor 

cuprinse în ea. Intr-adevăr, dacă se va crede că este revelaţie 
vreun lucru ce contrazice principiile clare ale raţiunii şi cunoaş¬ 
terea evidentă pe care o are mintea despre propriile sale idei 
clare şi distincte, atunci trebuie să ascultăm de hotărîrile raţiunii 
ce judecă aci în domeniul său propriu ; deoarece despre o pro¬ 
poziţie ce contrazice principiile clare şi evidenţa propriei sale 
cunoaşteri, nimeni nu poate fi tot atît de sigur că ea a fost 
revelată pe cale divină sau că înţelege just cuvintele cu care a 

fost enunţată, pe cît poate fi de sigur că contrariul este adevărat; 

şi astfel oricine este obligat să cerceteze şi să judece acea pro¬ 
poziţie ea pe un lucru ce ţine de raţiune, nu s-o înghită fără 
examinare ca pe un articol de credinţă. 

§ 9. Cu privire la lucrurile despre care raţiunea nu poate să 
judece, sau judecă numai în mod probabil, ar trebui să ascultăm 
de revelaţie. Intîi. Atunci cînd mintea prin facultăţile sale natu¬ 
rale nu poate să judece adevărul unei propoziţii revelate, oricare 
ar fi ea, avem de-a face eu un lucru ce ţine de credinţă şi care 
se află deasupra raţiunii. în al doilea rînd. Toate propoziţiile pe 
care mintea, prin facultăţile sale naturale, ajunge să le determine 
şi să le judece cu ajutorul ideilor dobîndite în mod natural, sînt 
lucruri care ţin de raţiune. Cu această diferenţă totuşi că unele 
propoziţii despre care mintea are numai o evidenţă îndoielnică, 
fiind astfel convinsă de adevărul lor numai pe temeiuri proba¬ 
bile, care admit totuşi posibilitatea ca, contrariul să fie adevărat 
fără să violenteze evidenţa certă a propriei sale cunoaşteri şi fără 
să răstoarne principiile oricărei raţiuni. Cu privire la asemenea 
propoziţii probabile o revelaţie evidentă ar trebui să hotărască 
asentimentul nostru chiar împotriva probabilităţii. Căci acolo unde 
principiile raţiunii nu au evidenţiat dacă o propoziţie este ade¬ 
vărată în mod cert sau falsă, aceasta poate fi hotărît printr-o 

revelaţie clară, ca şi cum revelaţia ar fi un alt principiu de adevăr 
şi un alt temei al asentimentului. Şi astfel poate exista un lucru 
ce ţine de credinţă şi să fie deasupra raţiunii, deoarece raţiunea 
în acest caz particular, neputînd să ajungă decît pînă la proba¬ 
bilitate, credinţa dă hotărîrea la care nu poate să ajungă raţiu¬ 
nea, iar revelaţia arată în ce parte se află adevărul. 

§ 10. în chestiunile în care raţiunea poate să ne procure o 
cunoaştere certă, trebuie să ascultăm de învăţăturile raţiunii. Pînă 
aci se întinde domeniul credinţei şi aceasta fără nici o violenţă 
sau piedică pentru raţiune care nu este jignită sau tulburată, 
ci ajutată şi perfecţionată prin noi descoperiri de adevăruri care 
vin din izvorul etern al întregii cunoaşteri. Orice a revelat Dum¬ 
nezeu este cu certitudine adevărat şi nu putem avea nici o îndoială 
despre aceasta. Iată obiectul propriu al credinţei. Insă raţiunea 
trebuie să judece dacă este vorba de o revelaţie sau nu ; raţiunea 
care nu îngăduie niciodată ca mintea să înlăture o evidenţă mai 
mare şi să îmbrăţişeze ceea ce este mai evident şi nici nu-i îngăduie 
să primească probabilitatea în locul cunoaşterii şi certitudinii. In 
cuvintele în care o revelaţie ne este transmisă şi în sensul în care 
noi o înţelegem, nu poate fi nici o evidenţă atît de clară şi certă 
ca evidenţa principiilor raţiunii, ca să ne poată arăta că o revelaţie 
transmisă este de origine divină. Şi, prin urmare, nimic din ce 
este incompatibil cu preceptele clare şi evidente de la sine ale 
raţiunii nu are dreptul să fie prezentat sau primit drept un lucru 
ce ţine de credinţă şi în care raţiunea nu are rost. Orice ar fi 
ea, revelaţia divină trebuie să domine toate opiniile, prejudecă¬ 
ţile şi interesele noastre şi are dreptul să fie primită cu un deplin 
asentiment. O asemenea subordonare a raţiunii faţă de credinţă 
nu înlătură limitele cunoaşterii, nu clatină bazele raţiunii, ci ne 
lasă să folosim facultăţile noastre în scopul pentru care ne-au 
fost date. 

§ 11. Dacă nu sînt aşezate hotare între credinţă şi raţiune, nu 
ne putem împotrivi în religie nici unui fanatism sau extravaganţe. 
Dacă domeniile respective ale credinţei şi raţiunii nu sînt îngră¬ 
dite şi păstrate distincte unul de altul, atunci în materie religioasă 
nu va mai fi nici un loc pentru raţiune şi acele ciudate opinii 
şi ceremonii care pot fi văzute la diferitele religii din lume nu 
vor merita dezaprobarea noastră. Eu cred că putem atribui în 
largă măsură acestei glorificări a credinţei în opoziţie cu raţiunea. 

acele absurdităţi care umplu aproape toate religiile ce stăpînesc 
pe oameni şi-i dezbină. Deoarece oamenii au fost de părere că 
nu trebuie să consulte raţiunea în chestiunile religioase oricît ar 
apărea ele de contrare bunului simţ şi chiar principiilor întregii 
lor cunoaşteri, ei au dat drumul închipuirii lor şi superstiţiei fireşti 
care i-a dus, în materie religioasă, la păreri aşa de stranii şi la 
deprinderi atît de extravagante, încît un om cu bun simţ rămîne 
uimit de nebuniile lor şi-i vede atît de departe de Dumnezeul 
mare şi înţelept încît nu se poate stăpîni să nu-i socotească ridi¬ 
coli şi jignitori pentru un om cumpătat şi bun. Astfel că, de fapt, 
religia care ar trebui cel mai mult să ne deosebească de animale 
şi ar fi trebuit să ne ridice în mod cu totul special deasupra bru¬ 
telor, noi fiind creaturi raţionale, este tocmai ea aceea în care 
oamenii se dovedesc mai neraţionali şi mai nesimţitori ca animalele 
înseşi. Credo quia impossibile est, „cred fiindcă este imposibil" 
poate să treacă în mintea unui om bun drept o trăsătură de pie¬ 
tate, dar dacă oamenii şi-ar alege opiniile sau religia după această 
regulă, s-ar dovedi că ea este foarte greşită. 


CAPITOLUL XIX 

DESPRE ENTUZIASM 225 


§ 1. Dragostea de adevăr este necesară. Acela care s-ar apuca 
în mod serios să caute adevărul ar trebui mai întîi să-şi pregă¬ 
tească mintea în a-1 iubi. Căci cel care nu iubeşte adevărul nu-şi 
va da multă osteneală să-l găsească, nici nu va fi prea mîhnit 
cînd nu-1 găseşte. Nu există nimeni printre învăţaţi, care să nu 
se considere iubitor al adevărului, şi nu există nici o creatură 
raţională care să nu ia în nume de rău în cazul în care ar fi 
socotită altminteri. Şi cu toate acestea se poate spune pe drept 
că sînt foarte puţini iubitori de adevăr de dragul adevărului, 
chiar printre cei care vor să se convingă pe ei înşişi că sînt astfel. 
Cum poate şti un om că este în mod serios iubitor al adevărului, 
iată un subiect ce merită să fie cercetat. Eu cred că despre 
aceasta există un semn care nu dă greş ; iubitor de adevăr este 
cel ce nu admite vreo propoziţie cu mai multă încredere decît 
permit dovezile pe care ea este clădită. Oricine trece dincolo de 
această măsură a asentimentului, este clar că nu dobîndeşte ade- 

vărul din iubirea pentru el, nu iubeşte adevărul de dragul ade¬ 
vărului, ci pentru scopuri lăturalnice. Deoarece evidenţa că o pro¬ 
poziţie este adevărată (cu excepţia celor care sînt evidente în 
ele însele) stă numai în probele pe care cineva le are în ce o 
priveşte ; în măsura în care îi acordă asentimentul său peste 
gradul acelei evidenţe, este clar că tot acel prisos de încredere 
se datorează altei stări afective şi nu iubirii de adevăr. Fiindcă 
ar fi tot atît de imposibil ca iubirea de adevăr să ducă asenti¬ 
mentul meu dincolo de evidenţa ce am că propoziţia este adevă¬ 
rată, ca şi cînd iubirea de adevăr m-ar face să-mi dau asentimentul 
unei propoziţii de dragul acelei evidenţe a ei, evidenţă pe care 
propoziţia nu o are. De fapt, aceasta înseamnă să iubeşti ceva ca 
pe un adevăr, deşi este posibil sau probabil ca acel lucru să nu 
fie adevărat. Despre orice adevăr care nu pune stăpînire pe mintea 
noastră prin claritatea de neînvins a evidenţei de la sine sau 
prin forţa demonstraţiei, argumentele- care ne cîştigă asentimentul 
sînt garanţiile şi măsura probabilităţii sale faţă de noi şi putem 
să-l primim în intelectul nostru astfel cum ni-1 înfăţişează argu¬ 
mentele ; dar să nu-1 luăm drept altceva. Orice încredere sau 
autoritate acordăm noi unei propoziţii peste ceea ce primeşte ea 
de la principiile şi probele pe care se sprijină, se datoreşte pre¬ 
ferinţelor noastre şi, în această măsură, este o abatere de la iubirea 
de adevăr. Iar acel adevăr care nu poate să primească nici o 
evidenţă de la sentimentele şi interesele noastre, ar trebui să nu 
primească de la ele nici măcar o aparenţă 226 . 

§ 2. De unde vine îndrăzneala noastră de a porunci altora. 
Faptul de a ne asuma autoritatea să poruncim altora, şi îndrăz¬ 
neala de a le impune opiniile noastre, merge mînă în mînă tot¬ 
deauna cu această pornire şi corupţie a judecăţii noastre. Cum 
poate fi oare altfel decît că cel care este gata să abuzeze de 
convingerile altora, a abuzat mai întîi de ale sale ? Cine poate 
să se aştepte în mod rezonabil la argumente şi convingere în 
relaţiile cu alţii, de la acela al cărui intelect nu este obişnuit cu 
ele cînd are de-a face cu el însuşi ? Acela care îşi violentează 
propriile lui facultăţi, îşi tiranizează mintea şi uzurpă o prero¬ 
gativă care aparţine numai adevărului, adică pretinde asentimentul 
numai prin propria lui autoritate, anume în măsura evidenţei ce 
poartă în el. 

§ 3. Forţa entuziasmului. Cu această ocazie îmi voi lua liber¬ 
tatea să cercetez un al treilea temei al asentimentului care, faţă 
de unii oameni, are aceeaşi autoritate şi pe care ei se sprijină cu 
tot atîta încredere ca pe credinţă sau raţiune : vreau să spun 
entuziasmul. Acesta lăsînd raţiunea deoparte, ar vrea să înte¬ 
meieze revelaţia fără ea. De fapt, prin aceasta entuziasmul înlă¬ 
tură atît raţiunea cît şi revelaţia, pune în locul lor închipuirile 
neîntemeiate ale creierului unui om şi pretinde că sînt o bază 
atît pentru opinie cît şi pentru comportament. 

§ 4. Raţiune şi revelaţie. Raţiunea este revelaţia naturală prin 
care tatăl etern al luminii şi izvorul oricărei cunoaşteri comunică 
oamenilor acea parte de adevăr pe care a lăsat-o la îndemîna 
facultăţilor naturale ale acestuia. Revelaţia este raţiunea naturală 
îmbogăţită printr-o nouă serie de descoperiri comunicate de Dum¬ 
nezeu în mod nemijlocit, iar raţiunea atestă adevărul lor prin 
mărturia şi probele ce aduce că ele vin de la Dumnezeu. Astfel 
că acela care înlătură raţiunea şi face loc revelaţiei stinge lumina 
ambelor 227 şi ar face ceva foarte asemănător dacă ar convinge 
pe un om să-şi scoată ochii ca să vadă mai bine printr-un telescop 
lumina îndepărtată a unei stele invizibile. 

§ 5. Originea entuziasmului. Deoarece revelaţia nemijlocită este 
o cale mult mai uşoară pentru oameni ca să-şi stabilească opiniile 
şi să-şi îndrume purtarea decît munca plicticoasă şi nu totdeauna 
cu folos a raţionamentului strict, nu este de mirare că unii din 
ei au fost foarte dispuşi să pretindă că primesc revelaţii şi să se 
convingă pe ei înşişi că se găsesc sub îndrumarea specială a cerului 
în acţiunile şi opiniile lor, mai cu seamă în acelea dintre ele despre 
care nu pot să dea socoteală prin metodele obişnuite ale cunoaşterii 
şi prin principiile raţiunii. De aci se vede că în toate timpurile 
oamenii în care melancolia s-a unit cu cucernicia sau al căror 
amor propriu i-a făcut să creadă că ei sînt în relaţii mai familiare 
cu Dumnezeu şi că el le arată o mai mare bunăvoinţă decît celor¬ 
lalţi oameni, s-au flatat adesea pe ei înşişi cu convingerea că 
sînt în raporturi nemijlocite cu divinitatea şi că primesc deseori 
comunicări din partea spiritului divin. Mărturisesc că nu se poate 
nega că Dumnezeu poate să lumineze intelectul printr-o rază 
trimeasă nemijlocit din izvorul luminii. Ei cred că Dumnezeu a 
făgăduit să facă astfel, şi atunci cine are mai mult drept să se 
aştepte la aşa ceva decît propriul său popor, ales de el şi care 
atîmă de el ? 228 

§ 6. Entuziasmul. Mintea acestor oameni fiind astfel pregătită, 
orice opinie neîntemeiată care pune puternic stăpînire pe ima¬ 
ginaţia lor, este privită ca o iluminare trimisă de spiritul lui 
Dumnezeu din izvor divin. Şi cînd simt în ei un îndemn puternic 
să facă cine ştie ce acţiune ciudată, ei trag concluzia că acel 
impuls este o chemare sau o îndrumare venită din cer şi că tre¬ 
buie să i se supună, că este vorba de o însărcinare venită de sus 
şi că ei nu pot să greşească dacă o îndeplinesc. 

§ 7. Aceasta înţeleg eu în mod exact prin entuziasm. Cu toate 
că entuziasmul nu se întemeiază nici pe raţiune, nici pe revelaţia 
divină, ci apare din vanitatea unui creier încins sau îngîmfat, 
totuşi, acolo unde pune el piciorul, influenţează mai puternic con¬ 
vingerile şi acţiunile oamenilor decît pot face raţiunea sau reve¬ 
laţia, luate împreună sau separat. Oamenii sînt de cele mai multe 
ori gata să asculte de îndemnurile ce primesc de la ei înşişi şi 
este sigur că omul acţionează mai vîrtos cînd este în totul purtat 
de o emoţie naturală. Căci o plăsmuire puternică, ca şi un principiu 
nou, învinge lesne totul cînd a depăşit bunul simţ şi s-a liberat de 
orice constrîngere a raţiunii şi de orice control al criticii şi este 
ridicată la înălţimea unei porunci divine cu ajutorul temperamen¬ 
tului şi înclinaţiilor noastre. 

§ 8. Entuziasmul este luat greşit drept vedete şi simţire. Cu 
toate că opiniile ciudate şi acţiunile extravagante în care entuzias¬ 
mul i-a împins pe oameni ar fi fost destul ca să-i prevină în contra 
acestui principiu greşit aşa de susceptibil de a le da o proastă 
îndrumare atît în credinţa cît şi în purtarea lor, totuşi dragostea 
de ceva extraordinar, plăcerea şi mîndria de a fi inspirat şi de 
a fi mai presus de căile naturale şi obişnuite ale cunoaşterii, 
măgulesc atît de mult lenea, ignoranţa şi vanitatea multor oameni 
încît ar fi greu să-i abaţi de acolo o dată ce au intrat pe calea 
revelaţiei nemijlocite, a iluminării fără cercetare şi a certitudinii 
fără probe şi fără examinare. Raţiunea nu mai are nici o înrîurire 
asupra lor, ei sînt mai presus de ea, ei văd lumina care pătrunde 
în intelectul lor şi nu se pot înşela 229 . Acolo ea este limpede şi 
vizibilă ca lumina soarelui strălucitor ; ea însăşi se arată şi nu 
are nevoie de altă probă în afară de propria ei evidenţă. Aceşti 
oameni simt mîna lui Dumnezeu asupra lor şi îndemnurile spi¬ 
ritului şi nu se pot înşela despre ceea ce simt. Astfel trăiesc ei 
şi sînt siguri că raţiunea nu are nimic de-a face cu ceea ce văd 

şi simt ei în sinea lor ; despre ceea ce au ei o experienţă sen¬ 
sibilă nu încape dubiu şi nu necesită probe. Nu ar fi ridicol cel 
care ar cere să i se dovedească faptul că lumina străluceşte şi 
că el o vede ? Aceasta este dovada ei şi alta nu poate fi. Cînd 
spiritul aduce lumină în mintea noastră, el risipeşte întunericul. 
Noi vedem acea lumină după cum vedem lumina soarelui la 
amiază, şi nu avem nevoie de amurgul raţiunii ca să ne-o arate. 
Această lumină din cer este puternică, clară şi pură, ea poartă 
în sine propria ei demonstraţie şi putem într-un mod tot atît de 
raţional să cerem unui licurici să ne ajute să descoperim soarele, 
pe cît este de raţional să examinăm raza cerească cu luminarea 
noastră care pîlpîie — raţiunea. 

§ 9. Acesta este felul de a gîndi al acestor oameni ; ei sînt 
siguri, pentru că sînt siguri şi convingerile lor sînt juste numai 
pentru că sînt puternic întipărite în ei. Căci atunci cînd ceea ce 
spun ei este dezbrăcat de metafora vederii şi simţirii, nu mai 
rămîne nimic. Şi totuşi atît de mult îi înşală aceste surîsuri, încît 
Ie servesc lor înşişi drept certitudine, iar faţă de alţii drept 
demonstraţie. 

§ 10. Cum poate fi descoperit entuziasmul. Dar să examinăm 
puţin mai serios această lumină lăuntrică şi acest simţămînt pe 
care ei clădesc atît de mult. Aceşti oameni au, spun ei, o lumină 
clară, şi văd ; au un simţ treazţ şi simt; ei sînt siguri că acesteă 
nu li se pot tăgădui. Căci cînd un om spune că vede sau simte, 
nimeni nu poate tăgădui că este adevărat. Dar acum să întreb 
şi eu : este această vedere perceperea adevărului propoziţiei sau 
a faptului că este o revelaţie de la Dumnezeu ? Acest simţ este 
el perceperea unei predispoziţii sau a unui capriciu de a face 
ceva, sau este perceperea spiritului lui Dumnezeu care provoacă 
acea predispoziţie ? Acestea sînt două perceperi foarte diferite 
şi trebuie desluşite cu grijă dacă nu vrem să ne înşelăm singuri.' 
Eu pot să percep adevărul unei propoziţii şi totuşi să nu percep 
că ea este o revelaţie nemijlocită de la Dumnezeu. Eu pot să 
percep adevărul unei propoziţii din Euclid, fără ca ea să fie o 
revelaţie sau fără ca eu să percep că ea este o revelaţie. Ba chiar, 
eu pot să percep că nu am ajuns la această cunoaştere pe căi 
fireşti şi astfel pot să conclud că propoziţia este revelată, fără 
să percep că este o revelaţie de la Dumnezeu ; deoarece pot exista 
spirite care, fără să aibă împuternicire divină, ar fi în stare să 

trezească în mine acele idei şi să le aşeze într-o astfel de ordine 
în mintea mea încît eu să pot percepe legătura dintre ele. Astfel, 
cunoaşterea unei propoziţii care nu ştiu cum mi-a venit în minte 
nu este o percepere că ea vine de la Dumnezeu, şi cu atît mai 
puţin este o convingere puternică a faptului că propoziţia este 
adevărată, fie că vine de la Dumnezeu, sau cel puţin că este ade¬ 
vărată. Cu toate că aceasta se numeşte „lumină" şi „vedere", eu 
cred că este cel mult „credinţă" şi „convingere" 230 , şi despre 
propoziţia luată drept revelaţie ei nu ştiu că este adevărată, ci 
o iau drept adevărată. Căci atunci cînd se ştie despre o propoziţie 
că este adevărată, nu mai este nevoie de revelaţie ; şi este greu 
de conceput cum poate fi pentru cineva revelaţie un lucru pe 
care-1 cunoştea dinainte. Prin urmare, dacă este vorba de o pro¬ 
poziţie de care ei sînt convinşi dar nu ştiu că este adevărată, 
aceasta. înseamnă a crede, nu a vedea, oricum ar numi-o ei. Căci 
acestea sînt două căi cu totul distincte prin care adevărul ajunge 
în minte, astfel că una nu este cealaltă. Ştiu că ceea ce văd este 
astfel prin evidenţa lucrului însuşi ; ştiu că ceea ce cred este 
astfel din mărturia altuia ; trebuie să ştiu însă că această măr¬ 
turie a fost dată, căci altfel ce temei am să cred ? Eu trebuie să 
văd că Dumnezeu mi-a revelat aceasta, sau altfel nu văd nimic. 
Aci deci se iveşte întrebarea : cum ştiu eu că Dumnezeu este acela 
care mi-a trimis revelaţia ? Cum ştiu eu că impresiile primite de 
mintea mea sînt făcute de sfîntul duh şi, prin urmare, că eu tre¬ 
buie să mă supun lor ? Dacă nu ştiu aceasta, convingerea mea 
este neîntemeiată, oricît de mare ar fi ea, iar lumina de care pre¬ 
tind că mă bucur nu este decît entuziasm. Căci, fie că propoziţia 
presupus revelată este în sine adevărată în mod evident, sau vădit 
probabilă, sau incertă potrivit căilor fireşti ale cunoaşterii, pro¬ 
poziţia care trebuie să fie bine întemeiată şi arătată ca fiind ade¬ 
vărată este aceea că Dumnezeu este cel ce a revelat-o şi că ceea 
ce eu iau drept revelaţie este cu certitudine pus în mintea mea 
de către el şi că nu este o aluzie picurată acolo de către un alt 
spirit, sau ceva născut din propria mea fantezie 231 . Căci, dacă 
nu mă înşel, aceşti oameni primesc propoziţia drept adevărată 
fiindcă presupun că ea este revelată de Dumnezeu. Nu este deci 
important pentru ei să cerceteze pe ce temeiuri presupun ei că 
este o revelaţie de la Dumnezeu ? Căci altfel încrederea lor este 
simplă prezumţie şi lumina de care ei sînt aşa de orbiţi nu este 
decît un ignis fatuus 232 care-i mînă mereu împrejur în acest cerc. 

Este o revelaţie pentru că aşa cred ei cu fermitate, şi ei o cred 
pentru că este o revelaţie. 

§ 11. Entuziasmul nu ne dă evidenţa că propoziţia vine de la 
Dumnezeu. Tot ce este revelaţie divină are nevoie numai de proba 
că este o inspiraţie de la Dumnezeu, deoarece el nu poate să 
înşele 233 , nici să fie înşelat. Dar cum se va şti că o propoziţie 
din mintea noastră este un adevăr inspirat de Dumnezeu, un ade¬ 
văr care ne este revelat de el, pe care ni-1 afirmă şi, prin urmare, 
noi trebuie să-l credem ? Aci entuziasmului îi lipseşte evidenţa 
pe care pretinde că o are. Căci oamenii stăpîniţi astfel de entu¬ 
ziasm se laudă că ei posedă o lumină care le iluminează mintea 
şi îi face să cunoască un adevăr sau altul. Dar dacă ei ştiu ce 
este adevărat, o ştiu prin însăşi evidenţa adevărului, sau prin 
probe raţionale care-1 dovedesc. Dacăş pe oricare din aceste căi, 
ei văd şi cunosc ce este adevărat, în zadar mai presupun ei că 
este vorba de o revelaţie. Căci ei află ce este adevărat pe aceleaşi 
căi pe care oricare alt om poate să afle aceasta în mod natural, 
fără ajutorul revelaţiei. De vreme ce tot aşa se întîmplă cu toate 
adevărurile de orice fel care îi luminează pe oamenii lipsiţi de 
inspiraţie, aşa intră ele în mintea lor şi sînt statornicite acolo. 
Dacă ei susţin că ştiu că ceva este adevărat pentru că este o 
revelaţie de la Dumnezeu, motivul este bun. Dar atunci se va 
pune întrebarea cum ştiu ei că este vorba de o revelaţie de la 
Dumnezeu ? Ei răspund : prin lumina pe care o aduce cu sine 
şi care străluceşte luminos în mintea lor. Atunci însă eu îi rog 
stăruitor să examineze dacă aceasta înseamnă ceva mai mult decît 
ce s-a arătat mai înainte, şi anume că este o revelaţie pentru că 
ei cred cu tărie că aceasta este adevărat. Căci toată lumina despre 
care ei vorbesc nu este decît o convingere a minţii lor — de altfel 
neîntemeiată — că este vorba de o revelaţie. Căci ei trebuie să 
recunoască faptul că nu au nici o probă întemeiată: dacă ar 
avea probe, atunci adevărul nu ar mai fi primit drept o revelaţie, 
ci pe temeiurile obişnuite pe care sînt primite celelalte adevăruri ; 
şi dacă ei cred în acel adevăr pentru că este o revelaţie şi dacă 
nu au alt motiv ca să fie considerată drept o revelaţie decît că 
ei sînt pe deplin convinşi fără nici un alt motiv, atunci ei cred 
că este o revelaţie pentru că ei cred cu tărie că este o revelaţie, 
ceea ce este un temei foarte nesigur pe care să purcedem cu pri¬ 
vire la principiile, sau la acţiunile noastre. Şi ce drum mai scurt 
există care să ne ducă Ia cele mai extravagante erori şi insuccese 



314 


CARTEA IV 


decît să facem din fantezie singura şi suprema noastră călăuză 
şi să credem că orice propoziţie este adevărată, orice acţiune dreaptă, 
numai pentru că noi credem că este aşa ? Tăria convingerilor 
noastre nu este de loc o dovadă de justeţea lor; lucrurile strîmbe 
pot să fie tot atît de rigide şi inflexibile ca şi cele drepte, iar oa¬ 
menii pot să fie tot atît de siguri şi de categorici cu privire la 
eroare cît şi la adevăr. Căci altfel cum de s-ar găsi acei fanatici’ 
dificili în tagme diferite şi opuse ? Căci, dacă lumina pe care 
fiecare din noi crede că o are în minte — şi care în cazul de faţă 
nu este decît tăria convingerii fiecăruia — ar fi o evidenţă că vine 
de la Dumnezeu, atunci opiniile contrare ar putea avea acelaşi 
drept să fie inspiraţii, şi Dumnezeu nu ar fii numai părintele lumi¬ 
nii, ci părintele unor lumini opuse şi contradictorii care călăuzesc 
oamenii pe drumuri opuse, şi propoziţiile contradictorii ar fi ade¬ 
văruri divine dacă o putere de convingere neîntemeiată ar fi o 
evidenţă că orice propoziţie este o revelaţie divină. 

§ 12. Tăria convingerii nu este de loc o probă că vreo propoziţie 
vine de Ia Dumnezeu. Nici nu poate să fie altfel din moment ce 
se face din tăria convingerii cauza credinţei şi din încrederea că 
avem dreptate, un argument în favoarea adevărului. însuşi sft. 
Paul credea că face bine şi că răspunde unei chemări cînd îi 
persecuta pe creştini, despre care credea cu convingere că nu au 
dreptate 234 ; şi totuşi el se înşela, nu creştinii. Oamenii buni sînt 
totuşi oameni supuşi greşelii şi sînt cîteodată angajaţi cu ardoare în 
erori pe care ei le iau drept adevăruri divine, strălucind în mintea 
lor cu cea mai limpede lumină. 

§ 13. Ce înseamnă lumină în minte. Lumina, adevărata lumină 
în minte este sau poate fi numai evidenţa adevărului unei pro¬ 
poziţii, şi dacă nu este o propoziţie evidentă de la sine, atunci 
toată lumina ce are sau poate avea, vine de la claritatea şi vali¬ 
ditatea acelor probe pe temeiul cărora este primită. A vorbi despre 
orice altă lumină din intelect înseamnă a ne băga singuri în 
beznă, sau a ne da în puterea suveranului întunericului, şi cu 
voia noastră, a ne preda amăgirii, a crede o minciună. Căci întreb, 
dacă tăria convingerii ar fi lumina care trebuie să ne călăuzească, 
cum va deosebi cineva înşelăciunile Satanei de îndemnurile sfîn- 
tului duh ? El 235 se poate transforma singur într-un înger de 
lumină. Şi acei care sînt îndrumaţi de acest spiriduş sînt pe deplin 
mulţumiţi de lumină, adică sînt puternic convinşi că ei sînt lumi- 

naţi de către spiritul lui Dumnezeu, ei îl acceptă şi se bucură 
de el, sînt influenţaţi de el şi nimeni nu e mai sigur ca ei că 
au dreptate (dacă propria lor credinţă poate fi judecător). 

§ 14. Raţiunea trebuie să judece dacă revelaţia vine de la Dum¬ 
nezeu. Prin urmare, acela care nu se dedă la extravaganţele 
amăgirii şi ale erorii, trebuie să aducă în faţa judecăţii această 
călăuză. Dumnezeu cînd face pe profet, nu distruge pe om, el 
lasă toate facultăţile omului în starea lor firească pentru ca să-i 
îngăduie să judece îndemnurile sale, fie că ele ar fi de origine 
divină, fie că nu ar fi. Cînd umple mintea cu lumină supra¬ 
naturală, el nu stinge pe cea naturală. Dacă el ar vrea să ne dăm 
asentimentul adevărului unei propoziţii, atunci el ori scoate la 
lumină acel adevăr prin metodele obişnuite ale raţiunii naturale, 
ori vedem că ne face cunoscut un adevăr căruia el vrea ca noi 
să-i dăm asentimentul nostru din porunca sa şi ne convinge că 
acel adevăr vine de la el prin semne asupra cărora mintea nu se 
poate înşela. Raţiunea trebuie să fie ultimul nostru judecător şi 
îndrumător în orice lucru. Nu vreau să spun că noi trebuie să 
consultăm raţiunea şi să examinăm dacă o propoziţie revelată de 
Dumnezeu poate fi demonstrată prin principiile naturale, şi dacă 
aceasta nu se poate, noi s-o înlăturăm. Noi însă trebuie să con¬ 
sultăm raţiunea şi cu ajutorul ei să examinăm dacă avem de-a 
face cu o revelaţie de la Dumnezeu sau nu. Şi dacă raţiunea 
găseşte că este o revelaţie de la Dumnezeu, ea o proclamă ca 
pe oricare alt adevăr şi o face una cu preceptele sale. Orice plăs¬ 
muire care încălzeşte în întregime fantezia noastră ar trebui să 
treacă drept un îndemn, dacă nu ar exista altceva decît tăria 
convingerilor noastre prin care să judecăm convingerile noastre. 
Dacă raţiunea nu ar fi obligată să examineze adevărul lor prin 
ceva dinafara convingerilor înseşi, atunci inspiraţiile şi iluziile 2S0 , 
adevărul şi neadevărul ar avea aceeaşi greutate şi nu ar fi posibil 
să le deosebim. 

§ 15. Credinţa nu este o dovadă că revelaţia există. Dacă această 
lumină lăuntrică sau orice propoziţie denumită astfel şi pe care o 
credem inspirată, este conformă cu principiile raţiunii sau cu 
cuvîntul lui Dumnezeu, ea este revelaţie dovedită, iar raţiunea 
o justifică şi noi putem s-o primim cu încredere drept adevărată 
şi să ne lăsăm îndrumaţi de ea în credinţa şi acţiunile noastre. 
Dacă ea însă nu primeşte nici mărturie, nici evidenţă de la nici 

unul din aceste principii, noi nu putem s-o luăm drept revelaţie 
şi nici măcar să credem că este adevărată pînă nu avem un alt 
semn, în afară de credinţa noastră că este o revelaţie. Astfel, 
vedem că oamenii sfinţi din vechime care primeau revelaţii de la 
Dumnezeu, pe lingă acea lumină interioară din mintea lor, mai 
aveau ceva ca să le adeverească faptul că revelaţia era de Ia Dum¬ 
nezeu. Nu erau lăsaţi numai cu convingerea că convingerile 237 
lor vin de la Dumnezeu, ci aveau semne exterioare care le arătau 
cine este autorul acelor revelaţii. Şi cînd urma ca ei să convingă 
pe alţii, li se da o putere pentru a justifica adevărul însărcinării 
lor cereşti, şi semne vizibile prin care să sprijine autoritatea divină 
a misiunii lor. Moise a văzut că tufişul arde fără să se mistuie 
şi a auzit o voce venind de acolo. Aceasta era ceva deosebit de 
îndemnul aflat în mintea lui, de a se duce la faraon spre a încerca 
să-i scoată pe fraţii lui din Egipt. Şi totuşi el a socotit că aceasta 
nu este o împuternicire suficientă ca să-şi îndeplinească misiunea, 
pînă cînd Dumnezeu, prin altă minune, sehimbîndu-i nuiaua în 
şarpe, l-a încredinţat că are puterea să adeverească misiunea sa, 
repetînd aceeaşi minune în faţa celor către care era trimis. Gedeon 
a fost trimis de un înger să elibereze pe izraeliţi din, jugul media- 
niţilor; şi totuşi el a cerut un semn care să-l încredinţeze că 
însărcinarea venea de la Dumnezeu. Aceste exemple şi altele ase¬ 
mănătoare ce pot fi găsite cu privire la profeţii de demult, ajung 
ca să arate că ei nu socoteau că o privire lăuntrică sau o convin¬ 
gere a minţii lor, fără nici o altă probă, ar fi o evidenţă suficientă 
că însărcinarea vine de la Dumnezeu, cu toate că scripturile nu 
amintesc peste tot că ei au cerut sau au dobîndit asemenea dovezi. 

§ 16. In cele ce am spus, sînt departe de a nega că Dumnezeu 
poate să lumineze mintea oamenilor cu privire la înţelegerea unor 
adevăruri, sau să-i îndemne la fapte bune prin înrîurirea şi cu 
ajutorul nemijlocit al duhului sfînt, fără să le adauge vreun semn 
extraordinar care să le însoţească. Dumnezeu cîteodată face aceasta. 
Dar şi în asemenea cazuri avem raţiunea şi scriptura, reguli fără 
greş, care ne arată dacă revelaţia vine de la Dumnezeu sau nu. 
Cînd adevărul îmbrăţişat este conform cu revelaţia cuprinsă în 
cuvîntul scris al lui Dumnezeu 238 , sau cînd acţiunea se potriveşte 
cu poruncile raţiunii drepte sau ale scripturii, noi putem fi încre¬ 
dinţaţi că nu riscăm nimic dacă o primim ca atare. Cu toate că ea 
nu este poate o revelaţie nemijlocită a lui Dumnezeu care să acţio¬ 
neze asupra minţii noastre în mod extraordinar, totuşi noi sîntem si- 

guri că ea este garantată de revelaţia pe care el ne-a dat-o despre 
adevăr. Insă tăria convingerii noastre lăuntrice nu ne poate garanta 
că este o lumină sau un îndemn venit din cer ; nimic nu poate 
face acest lucru decît, în afara noastră, cuvîntul scris al lui Dum¬ 
nezeu, iar în noi acea măsură de raţiune, comună tuturor oamenilor. 
Acolo unde raţiunea sau scriptura vorbesc lămurit despre vreo 
opinie sau acţiune, noi putem să le primim ca fiind din poruncă 
divină, însă tăria propriilor noastre convingeri nu poate prin ea 
însăşi să le dea acea calitate. Tendinţa minţii noastre poate să le 
favorizeze cît i-o place, ea poate să arate că convingerea este 
copilaşul nostru drag, dar în nici un caz nu va putea dovedi că 
ea este descendenta cerului şi de origine divină. 


CAPITOLUL xx 

DESPRE ASENTIMENTUL GREŞIT SAU EROARE 


§ 1. Cauzele erorii. Deoarece putem dobîndi cunoaşterea numai 
prin adevăruri vădite şi certe, eroarea nu este o vină a cunoaşterii, 
ci o greşeală a judecăţii fiindcă îşi dă asentimentul la ceva care 
nu este adevărat 23 °. 

Dar dacă asentimentul este întemeiat pe ceea ce pare adevărat, 
dacă obiectul şi motivul asentimentului nostru este probabilitatea 
şi dacă probabilitatea constă în ceea ce am stabilit în capitolele 
precedente, se va întreba cum de ajung oamenii să-şi dea asen¬ 
timentul împotriva probabilităţii ? 240 Căci nu există nimic mai 
obişnuit decît contrarietatea opiniilor ; nimic mai evident decît ca 
un om să nu creadă de loc un lucru de care alt om numai se 
îndoieşte şi pe care un al treilea om îl crede cu tărie şi se ţine 
de el cu hotărîre. Cu toate că motivele acestor opinii diferite 
pot fi numeroase şi variate, totuşi eu presupun că ele pot fi 
reduse la aceste patru : (1) Lipsa de probe. (2) Incapacitatea de 
a face uz de ele. (3) Lipsa de voinţă de a le folosi. (4) Greşita 
apreciere a probabilităţii. 

§ 2. Întîi. Lipsa de probe. Prin „lipsă de probe" nu înţeleg numai 
lipsa probelor ce nu există nicăieri şi astfel tiu pot fi nicăieri 
găsite, ci înţeleg lipsa chiar a probelor care există sau care ar 
putea fi găsite 241 . Şi de aceea fiind lipsiţi de probe oamenii 

nu au ocazia sau nu au înlesnirile necesare ca să facă ei înşişi 
experimente şi observaţii în scopul de a dovedi vreo propoziţie, 
şi nici nu au posibilitatea să caute şi să adune mărturiile altora. 
Aceasta este starea în care se găseşte cea mai mare parte a ome¬ 
nirii dedată muncii şi robită nevoilor unei situaţii mizere, şi care 
îşi sleieşte viaţa numai pentru a dobîndi cele necesare traiului. 
Ocaziile acestor oameni de a învăţa şi a cerceta sînt tot atît de 
reduse ca şi avutul lor, şi intelectul lor este puţin educat, căci 
tot timpul lor şi toată munca lor sînt cheltuite pentru a potoli 
ghiorăitul măruntaielor lor sau ţipetele copiilor lor. Nu ne putem 
aştepta de la un om care se speteşte toată viaţa la munci grele 
să cunoască mai bine lucrurile făcute pe lume, decît ar cunoaşte 
geografia ţării un cal de povară care este mereu mînat la tîrg 
dus şi întors, pe drumuri strimte şi gloduroase. Acela care nu 
are timp liber, nici cărţi, care nu cunoaşte limbi străine şi nu are 
ocazia să vorbească cu oameni de tot felul, acela nu este în măsură 
să adune mărturiile şi observaţiile care există şi sînt necesare 
pentru a demonstra cea mai mare parte din propoziţiile pe care 
societăţile omeneşti le consideră ca fiind de cea mai mare impor¬ 
tanţă. De asemenea el nu poate să-şi găsească temeiuri destul 
de puternice pe cit trebuie ca să-şi formeze convingerea asupra 
punctelor pe care vrea să-şi clădească credinţa. Astfel că prin 
starea naturală şi de neschimbat a lucrurilor pe lume şi prin alcă¬ 
tuirea treburilor omeneşti, o mare parte a umanităţii este con¬ 
damnată în mod inevitabil la ignoranţă de neînvins asupra pro¬ 
belor pe care clădesc ceilalţi şi care sînt necesare pentru a înte¬ 
meia acele opinii. Cea mai mare parte a oamenilor trebuie să 
muncească mult pentru a-şi agonisi mijloacele de trai, aşa că ei nu 
pot să facă cercetări savante şi laborioase. 

§ 3. Răspuns la obiecţia : „ce vor deveni acei cărora le lipsesc 
probele ?“ Deci ce vom spune ? Este cea mai mare parte a seme¬ 
nilor, din cauza necesităţii impuse de situaţia sa expusă unei igno- 
ranţe de neînlăturat cu privire la acele lucruri care sînt de cea 
mai mare importanţă pentru ea ? (căci este evident că în legă¬ 
tură cu aceste lucruri trebuie să punem întrebarea). Nu are masa 
oamenilor altă călăuză ca s-o conducă spre fericire sau nefericire 
decît întîmplarea şi norocul orb ? Au opiniile obişnuite şi con¬ 
ducătorii recunoscuţi dintr-o ţară destulă evidenţă şi siguranţă 
pentru ca un om să-şi rişte pentru ele cele mai mari interese ale 
sale, ba chiar şi fericirea sau nefericirea sa veşnică? Sau pot 

să fie luaţi drept oracole şi modele certe şi infailibile acei care 
în creştinătate ne învaţă un lucru şi în Turcia un altul ? Sau 
fi-va un biet ţăran veşnic fericit fiindcă a avut norocul să se 
nască în Italia ? Sau fi-va un muncitor cu ziua inevitabil pierdut 
pentru că a avut nenorocul să se nască în Anglia ? Nu voi exa¬ 
mina aci cît de gata sînt unii oameni să afirme asemenea lucruri, 
însă sînt sigur că oamenii trebuie să recunoască faptul că ori 
una, ori alta din ele este adevărată (indiferent pe care ar alege-o). 
Sau dacă nu, să recunoască faptul că Dumnezeu a dat oamenilor 
facultăţi îndestulătoare pentru a-i conduce pe drumul ce ar trebui 
să ia, numai dacă ei ar folosi în mod serios aceste facultăţi atunci 
cînd ocupaţiile lor obişnuite le lasă timp liber. Nici un om nu 
este atît de complet absorbit de grija pentru mijloacele de trai, 
încît să nu poată economisi timp cînd să se gîndească la sufletul 
său şi să înveţe lucrurile care ţin de religie. Dacă oamenii ar fi 
tot atît de silitori cu privire la aceste lucruri pe cît sînt faţă de 
lucruri mai puţin importante, nici unul nu ar fi atît de robit nece¬ 
sităţilor vieţii încît să nu găsească destul timp liber ca să-şi îmbo¬ 
găţească cunoaşterea cu acele lucruri. 

§ 4. Oamenii sînt împiedicaţi să facă cercetări. Pe lîngă cei care 
sînt strîmtoraţi în progresul şi cercetările lor de lipsa de mijloace, 
mai sînt alţii a căror avere mare le-ar îngădui cu prisosinţă să-şi 
procure cărţi şi alte lucruri necesare pentru limpezirea îndoielilor 
şi aflarea adevărului. Sînt însă ţinuţi din scurt de legile ţărilor 
lor şi de paza severă din partea acelora care au interes să-i ţină 
în ignoranţă 242 , căci altfel, dacă ar şti mai mult, ar crede mai 
puţin în ei. Aceşti oameni au şi mai puţin libertatea şi ocazia să 
cerceteze sincer decît acei munoitori săraci şi nenorociţi de care 
am vorbit mai înainte ; şi oricît par ei de mari şi de puternici, 
ei sînt totuşi mărginiţi la o gîndire îngustă şi robiţi tocmai în 
ceea ce ar trebui să fie partea cea mai liberă a omului : intelectul 
său. Acesta este cazul obişnuit al celor care trăiesc în locuri unde 
se propagă cu grijă adevărul fără cunoaştere, unde oamenii sînt 
siliţi la întîmplare să fie de religia acelei ţări şi, în consecinţă, 
ei trebuie să înghită opiniile cum înghit oamenii proşti hapurile 
şarlatanilor ; fără să ştie din ce sînt făcute, nici ce efect vor avea, 
ei cred numai că vor fi tămăduiţi. Cei dintîi sînt mult mai neno¬ 
rociţi căci nu pot refuza să înghită ceea ce poate mai degrabă ar 
respinge şi nici nu pot să-şi aleagă medicul în care s-ar încrede. 

§ 5. Al doilea. Incapacitatea de a face uz de probe. Acei cărora 
Ie lipseşte îndemînarea de a se folosi de probele relative la proba¬ 
bilităţi, acei care nu pot purta în minte o serie de consecinţe şi 
nici nu pot cîntări precis întîietatea dintre probele şi mărturiile 
contrare, toţi aceştia pot să fie uşor induşi în eroare să-şi dea 
asentimentul unor aserţiuni care nu sînt probabile. Sînt unii oameni 
care nu pot să se folosească decît de un silogism, unii de două 
silogisme dar nu mai mult şi alţii care nu pot înainta decît cu 
un pas. Aceşti oameni nu pot totdeauna distinge în ce parte se 
află probele cele mai puternice, nu pot să urmeze în mod con¬ 
stant ceea ce este în sine cea mai probabilă opinie. Cred că nimeni 
din acei care au avut vreo convorbire cu vecinii lor, fără să fi 
mers la Westminster-hall sau la Exchange, nici la Almshouses sau 
Bedlam 243 , nu va pune la îndoială că între oameni există o ase¬ 
menea deosebire cu privire la intelectul lor. Nu interesează să 
examinăm aci dacă această mare deosebire în inteligenţa oamenilor 
provine dintr-un defect al organelor corpului destinate gîndirii ; 
sau din firea neînţelegătoare şi stupiditatea acelor facultăţi din 
cauză că nu au fost întrebuinţate, sau, după cum cred unii, din 
cauza deosebirilor dintre înseşi sufletele oamenilor, sau din cauza 
unora dintre aceste motive sau a tuturor împreună. Numai aceasta 
este evident, că între oameni există o deosebire atît de mare în 
ce priveşte calităţile intelectului, puterea de înţelegere şi raţio¬ 
namentele lor încît putem afirma fără să jignim oamenii că, în 
această privinţă, există mai mare distanţă între oameni decît între 
unii oameni şi unele animale. Cu toate că este de mare importanţă 
să ştim cum se întîmplă aceasta, totuşi nu este necesar scopului 
nostru actual. 

§ 6. Al treilea. Lipsa de voinţă de a folosi probele. Mai este un 
alt fel de oameni care sînt lipsiţi de probe, nu din pricină că 
nu pot să ajungă la ele, ci fiindcă nu vor să se folsească de ele. 
Unii oameni nu progresează niciodată, cu toate că au destulă avere 
şi timp liber şi nu sînt lipsiţi de însuşiri sau de alte ajutoare. Goana 
după plăceri sau munca grea din meseria lor ocupă gîndirea unor 
oameni în altă parte. In general, lenea şi moleşeala, sau o duş¬ 
mănie faţă de carte, de studiu şi de meditare, ţin pe mulţi departe 
de orice gîndire serioasă. Iar alţii, de teamă că o cercetare nepărti¬ 
nitoare s-ar contrapune acelor opinii care se potrivesc mai bine 
cu prejudecăţile, cu viaţa şi cu proiectele lor, se mulţumesc să 
ia pe încredere, fără examinare, ceea ce găsesc avantajos şi la 

modă. Astfel că cei mai mulţi oameni, chiar din acei care ar putea 
proceda altfel, îşi petrec viaţa fără să se informeze de probabili¬ 
tăţile 244 pe care au interes să le cunoască şi fără să le dea asen¬ 
timentul lor, cu toate că aceste probabilităţi se află sub ochii lor 
şi nu ar avea decît să întoarcă privirea spre ele pentru a se con¬ 
vinge. Dar noi ştim că sînt oameni care nu vor să citească o scri¬ 
soare dacă bănuiesc că conţine veşti rele ; şi mulţi evită să facă 
socoteli şi nici nu se gîndesc la proprietăţile lor dacă au motive 
să se teamă că afacerile lor merg rău. Eu nu pot înţelege cum 
se face că oamenii care au avere din belşug ce Ie îngăduie timp 
liber pentru a-şi perfecţiona intelectul, se mulţumesc cu o igno¬ 
ranţă leneşă. Şi sînt convins că au o părere proastă despre sufletul 
lor acei care folosesc întreg venitul lor pentru cele necesare trupu¬ 
lui şi nimic din el pentru a dobîndi mijloace de cunoaştere, nimic 
în sprijinul ei. Unii oameni au mare grijă să apară totdeauna 
într-un cadru curat şi somptuos şi s-ar socoti nenorociţi în haine 
grosolane sau într-o îmbrăcăminte cîrpită, şi totuşi rabdă cu mul¬ 
ţumire ca mintea lor să se înfăţişeze în străinătate într-o livrea 
multicoloră făcută din zdrenţe împrumutate şi cîrpeli grosolane, 
aşa cum i-a plăcut să-i îmbrace întîmplarea sau croitorul din ţara 
lor (vreau să spun opinia comună a acelora cu care au discu¬ 
tat 24i ). Nu voi aminti aci cît de nechibzuit este aceasta pen¬ 
tru oamenii care se gîndesc cîteodată la o viaţă viitoare şi la 
însemnătatea acesteia pentru ei. Nici un om cu judecată nu poate 
evita să se gîndească uneori la aceasta. Nici nu voi lua în seamă 
ce ruşine şi blam este pentru cei mai mari dispreţuitori ai cunoaş¬ 
terii să fie găsiţi că ignoră lucrurile pe care au interes să le 
cunoască. Oricît ar crede oamenii care se numesc singuri „genti¬ 
lomi" că cinstea, respectul, puterea şi autoritatea sînt accesoriile 
naşterii şi averii lor, totuşi ar face bine să vadă că toate acestea 
le sînt luate de către oameni de condiţie poate inferioară, dar care 
îi întrec în cunoaştere 246 . Orbii vor fi totdeauna conduşi de cei 
care văd, căci altfel vor da în gropi şi acel al cărui intelect este 
orb este şi cel mai robit, cel mai expus la aceasta. In exemplele 
precedente au fost arătate cîleva dintre cauzele asentimentului 
greşit şi cum se face că învăţături probabile nu sînt totdeauna 
primite cu un asentiment proporţional cu motivele ce-ar corespunde 
probabilităţii lor. Pînă aoum însă noi am cercetat numai acele 
probabilităţi ale căror probe există, dar care nu apar aceluia ce 
îmbrăţişează eroarea. 

§ 7. Al patrulea. Din cauza criteriilor greşite ale probabilităţii. 
Rămîne al patrulea fel. Acei oameni care chiar atunci cinci apar 
probabilităţi adevărate şi sînt clar aşternute în faţa lor, ei nu vor 
să admită că sînt convinşi, nici nu cedează în faţa motivelor 
vădite, ci, sau i , „suspendă" asentimentul lor, sau îl dau 

opiniei celei mai puţin probabile. La acest pericol sînt expuşi acei 
care au apreciat greşit probabilitatea. Criteriile greşite ale pro¬ 
babilităţii sînt : (1) Propoziţiile care nu sînt în sine certe şi evi¬ 
dente, ci îndoielnice şi false, ce sînt totuşi luate drept principii; 
(2) Ipotezele primite. (3) Patimile şi aptitudinile predominante. 
(4) Autoritatea. 

§ 8. Intîi. Propoziţii îndoielnice luate drept principii. Primul şi 
cel mai solid temei al probabilităţii este potrivirea ei cu propria 
noastră cunoaştere şi, în special, cu acea parte a cunoaşterii pe 
care ne am însuşit-o şi continuăm s-o privim ca fiind alcătuită din 
principii. Aceste principii au o influenţă atît de mare asupra opi¬ 
niilor noastre încît de obicei prin ele judecăm adevărul şi cîntărim 
probabilitatea, în aşa măsură încît ceea ce este incompatibil cu ele 
este atît de departe de a ne apare ca probabil încît nu-1 socotim 
nici măcar posibil. Respectul înnăscut pentru aceste principii este 
atît de mare şi autoritatea lor aşa de suverană, încît nu numai 
mărturia altor oameni, dar chiar evidenţa propriilor noastre sim¬ 
ţuri este deseori respinsă dacă aduce o mărturie contrară acestor 
reguli stabilite. Nu vreau să examinez aci cît de mult a contribuit 
la aceasta doctrina principiilor înnăscute şi faptul că principiile 
nu trebuie dovedite sau discutate. Sînt gata să recunosc că un 
adevăr nu poate contrazice alt adevăr, dar în acelaşi timp îndrăz¬ 
nesc să mai spun că oricine ar trebui să ia seama cu grijă la ceea 
ce admite drept principii ; să examineze sever şi să vadă dacă el 
ştie cu certitudine că acel lucru este adevărat prin propria lui evi¬ 
denţă, sau dacă îl crede numai că este astfel pe temeiul autorităţii 
altora, căci acela care a asimilat principii greşite şi s-a supus 
orbeşte autorităţii vreunei opinii care în sine nu este în mod evi¬ 
dent adevărată, are în intelectul său o tendinţă care în mod ine¬ 
vitabil îi va îndruma greşit asentimentul. 

§ 9. Este un fapt obişnuit că copiii primesc în minte propoziţii 
(mai cu seamă despre fapte în legătură cu religia) de la părinţii 
lor, de la dădace sau de la cei dimprejurul lor. Aceste propoziţii 
sînt introduse în intelectul lor lipsit de prudenţă şi de prejudecăţi, 

şi, întărite treptat (fie că sînt adevărate sau false), ele sînt pînă 
Ia urmă împlîntate acolo prin obişnuinţă îndelungată şi educaţie, 
în aşa măsură încît este peste putinţă să mai fie scoase de acolo. 
Căci oamenii, cînd sînt adulţi şi reflectează asupra opiniilor lor, 
descoperă că astfel de opinii sînt tot atît de vechi în mintea lor 
ca însăşi memoria lor, deoarece ei nu au putut observa că ele 
le-au fost introduse de timpuriu în minte ; nici nu ştiu prin ce 
mijloace au ajuns ele în mintea lor. Ei sînt dispuşi să respecte 
acele opinii ca lucruri sacre şi să nu îngăduie să fie profanate, 
atinse sau discutate ; le primesc ca pe urim şi thumim 2il aşezaţi 
nemijlocit în minte de însuşi Dumnezeu, cred că sînt marii arbitri 
ai adevărului şi neadevărului şi judecătorii la care ei trebuie să 
apeleze în toate felurile de controverse. 

§ 10. Această părere despre principiile sale (oricare ar fi ele) 
o dată stabilită în mintea cuiva, este uşor să ne închipuim cum 
va fi primită orice propoziţie oricît de clar dovedită ar fi ea, care 
însă ar infirma autoritatea lor sau ar contraria cîtuşi de puţin 
acele oracole lăuntrice pe cînd cele mai grosolane absurdităţi şi ne- 
probabilităţi dacă sînt doar de acord cu asemenea principii, alunecă 
uşor şi sînt digerate cu uşurinţă. Cînd este vorba de religii diferite, 
marea încăpăţînare a oamenilor care cred cu tărie în păreri cu 
totul contrare, deşi de multe ori la fel de absurde, este o dovadă 
evidentă că aceasta este o consecinţă a acelui mod de a raţiona 
cu ajutorul principiilor tradiţionale consacrate. Astfel că oamenii 
mai degrabă nu se vor încrede în propriii lor ochi, vor respinge 
evidenţa simţurilor lor şi vor spune că propria lor experienţă minte, 
decît să admită că ceva este incompatibil cu aceste dogme sacre. 
Luaţi un catolic inteligent căruia, de la prima ^apariţie a noţiunilor 
în intelect, i s-a inoculat în mod constant principiul că el trebuie 
să creadă ceea ce crede biserica (adică biserica confesiunii sale) 
sau că Papa este infailibil. El nici măcar nu a auzit vreodată ca 
aceste lucruri să fi fost puse la îndoială, pînă cînd pe la patruzeci 
sau cincizeci de ani se întîlneşte cu cineva care are alte principii. 
Cît este el de pregătit să primească doctrina despre prefacerea 
pîinii şi vinului în trupul şi sîngele lui Christos, nu numai împo¬ 
triva oricărei probabilităţi, dar chiar în contra evidenţei clare a 
simţurilor sale ! Acest principiu are atîta influenţă asupra minţii 
sale, încît el va crede că, ceea ce vede că este pîine, ar fi carne. 
Cînd un om, împreună cu unii filozofi, a stabilit drept bază a 
raţionamentului său că trebuie să creadă în raţiune împotriva 



324 


CARTEA IV 


simţurilor sale (căci raţiune numesc oamenii în mod impropriu 
argumentele trase din principiile lor), pe ce cale îl veţi convinge 
că persistă în opinii absurde ? Dacă un entuziast este convins 
că el sau acel care-1 învaţă este inspirat şi lucrează din îndemnul 
unei comunicări nemijlocite cu spiritul divin, în zadar veţi aduce 
evidenţa motivelor clare împotriva doctrinei sale. De aceea oricine 
a absorbit principii greşite nu poate fi convins despre lucru¬ 
rile incompatibile cu acele principii, nici de probabilităţile cele 
mai vizibile şi convingătoare, dacă nu este destul de sincer cu el 
însuşi şi de imparţial încît să poată fi convins să examineze chiar 
acele principii. Mulţi oameni însă nu-şi îngăduie să facă aceasta. 

§ 11. Al doilea. Ipotezele primite. După aceştia vin oamenii al 
căror intelect este turnat într-un tipar şi format întocmai pe măsura 
ipotezelor primite. Spre deosebire de cei dintîi, aceştia vor să 
admită faptul pozitiv şi asupra acestui punct ei sînt de acord 
cu adversarii 248 şi diferă de aceştia numai în ce priveşte motivele 
şi explicarea modului în care se realizează operaţia. Spre deosebire 
de cei dintîi, ei nu se îndoiesc pe faţă de simţurile lor, ci pot 
să asculte cu mai multă răbdare la ceea ce le spun simţurile, 
atîta doar că nu vor admite sub nici un motiv să explice lucrurile 
pe această cale şi nici nu se vor lăsa convinşi de probabilităţile 
care i-ar putea convinge că lucrurile nu sînt aşa cum au hotărit 
în sinea lor că sînt. Nu ar fi un lucru de neîndurat pentru un 
savant profesor şi nu ar roşi el să-şi vadă autoritatea răsturnată 
într-o clipă de către un parvenit nou-sosit, el, autoritate veche de 
patruzeci de ani, scoasă cu grou din veritabilă greacă şi latină, cu 
multă cheltuială de timp şi luminări, confirmată de opinia unanimă 
şi de o barbă venerabilă ? Poate cineva să spere că l-ar face să 
mărturisească faptul că ceea ce a predat el ciracilor timp de- trei¬ 
zeci de ani era numai eroare şi greşeală şi că el le-a vîndut vorbe 
mari şi ignoranţă pe un preţ foarte scump ? Care probabilităţi 
sînt destul de puternice ca să învingă în asemenea cazuri ? Şi 
cine va avea vreodată puterea, chiar pe temeiul celor mai puter¬ 
nice argumente, să se dezbrace dintr-o dată de toate vechile sale 
opinii şi pretenţii la învăţătură şi cunoaştere, pentru care a muncit 
toată viaţa sa, studiind din greu şi să se transforme într-un om cu 
totul nou, gata să pornească în căutare de noi noţiuni ? Toate 
argumentele ce s-ar putea folosi nu-i vor smulge convingerile, după 
cum vîntul nu poate smulge haina călătorului, căci cu cît bate 
mai tare, cu atît călătorul ţine haina mai strîns. Ipotezele greşite 

sînt rezultatul erorilor ce se pot produce în legătură cu o ipoteză 
adevărată sau cu un principiu just, însă greşit înţeles. Nu este 
nimic mai obişnuit ca aceasta. Exemplul oamenilor ce luptă pentru 
opinii diferite care toate derivă din adevărurile infailibile ale scrip¬ 
turii, sînt o probă de netăgăduit despre aceasta. Toţi acei care se 
numesc ei înşişi creştini recunosc că textul care spune fj.£TavoELTe 249 
poartă în el obligaţia la o îndatorire foarte grea. Şi totuşi cît de 
mult ar greşi cineva care ştiind numai franţuzeşte ar pune în 
practică această regulă, însemnînd după o traducere Repentez- 
vous, „Căiţi-vă“, iar după altă traducere Faites penitence, „Ispă- 
şiţi-vă păcatele !“ 

§ 12. Al treilea. Patimile predominante. Probabilităţile care con¬ 
trazic poftele oamenilor şi întîietatea patimilor au aceeaşi soartă. 
Dacă punem în faţa unui om zgîrcit într-o parte cea mai mare 
probabilitate, iar de cealaltă parte bani, este uşor de văzut care 
va atîma mai greu. O asemenea minte făcută din tină rezistă ca 
zidurile de pămînt celor mai puternice baterii 250 ; deşi poate cîte- 
odată forţa unui argument clar poate face o oarecare impresie 
asupra ei, totuşi ea rămîne neclintită şi respinge duşmanul, adică 
adevărul, care ar tulbura-o sau ar seduce-o. Spuneţi unui om îndră¬ 
gostit cu patimă că este înşelat, aduceţi douăzeci de martori ai 
trădării iubitei sale ; în nouă cazuri din zece, trei cuvinte dulci 
din partea ei vor anula toate mărturiile lor. Quod volumus, facile 
credimus 2M , „credem cu însufleţire ceea ce se potriveşte cu dorin¬ 
ţele noastre". Cred că orice om a încercat aceasta de multe ori. 
Şi cu toate că oamenii nu pot totdeauna să nege pe faţă sau să 
se împotrivească forţei probabilităţilor vădite care vin contra dorin¬ 
ţelor lor, totuşi ei nu se supun argumentelor valabile. Nu pentru 
că intelectul prin natura sa nu se alătură de partea cea mai pro¬ 
babilă, ci din cauză că omul are facultatea să oprească şi să 
restrîngă cercetările intelectului şi să nu îngăduie o examinare 
atît de deplină şi mulţumitoare pe cît. ar permite chestiunea în 
discuţie. Pînă cînd nu se va face astfel vor rămîne totdeauna două 
căi pe care se vor putea ocoli probabilităţile cele mai evidente. 

§ 13. Mijloacele pentru a evita probabilităţile. Intîi. Presupusa 
eroare. Argumentele fiind în cea mai mare parte exprimate prin 
cuvinte, se poate ca în ele să fie ascunsă o eroare şi, cum se trăg 
poate mai multe consecinţe unele dintr-altele, se va întîmpla ca 
unele din ele să fie lipsite de legătură. Există foarte puţine argu- 

mentări atît de scurte, de clare şi de statornice, faţă de care cei 
mai mulţi oameni să nu ridice cu mulţumire de sine această 
îndoială şi să nu scape prin vechiul răspuns, Non persuadebis, 
etiam si persuaseris, „cu toate că nu pot răspunde, nu mă voi 
supune", fără ca prin aceasta să poată fi acuzaţi de rea-credinţă 
sau extravaganţă. 

§ 14. Al doilea. Presunuse argumente contrarii. Probabilităţile 
vădite pot fi evitate şi asentimentul refuzat pe temeiul acestei 
sugestii că „nu ştiu încă tot ce se poate spune de către partea 
adversă. Şi de aceea, cu toate că sînt bătut, nu este necesar să 
mă supun deoarece nu ştiu ce forţe sînt în rezervă". Acesta este 
un adăpost aşa de mare şi deschis împotriva convingerii, incit 
este greu să distingi cînd un om este în afaira marginilor lui. 

§ 15. Ce probabilităţi determină asentimentul. Totuşi şi aceasta 
are un sfîrşit. Iar cineva care a cercetat cu grijă toate temeiurile 
probabilităţii şi neprobabilităţii, care a făcut tot ce a putut pentru 
a se informa cinstit de toate detaliile şi care a făcut suma totală 
de ambele părţi, poate în cele mai multe cazuri să recunoască, 
cu privire la faptul întreg, de care parte se află probabilitatea. 
In aceasta, unele dovezi în materie de raţiune fiind presupuneri 
asupra experienţei universale, sînt atît de puternice şi de clare 
şi unele mărturii de fapte pozitive atît de universale, incit el nu 
poate să-şi refuze asentimentul. Astfel eu cred că putem conclude 
că, deşi în unele propoziţii dovezile ce examinăm sînt de cea mai 
mare importanţă, totuşi dacă sînt destule motive să bănuim că 
există erori cu privire la cuvinte sau că există anumite dovezi tot 
atît de importante ce pot fi invocate în favoarea părţii contrare, 
atunci asentimentul, amînarea sau refuzul lui sînt deseori acţiuni 
voluntare. însă acolo unde dovezile fac ca probabilitatea să fie 
foarte mare şi unde nu există destul temei să bănuim că ar fi 
erori în cuvinte sau probe valabile ascunse şi nedescoperite în 
favoarea tezei adverse, cred că atunci un om care le-a cîntărit, 
cu greu poate să refuze asentimentul său părţii unde apare cea 
mai mare probabilitate (căci erorile în cuvinte pot să fie desco¬ 
perite printr-o cercetare severă şi serioasă, iar dovezile ascunse 
pot să apară limpede unui om atent, în unele cazuri, din chiar 
natura lucrurilor). Qacă este probabil ca un amestec confuz de 
litere de tipar să poată deseori să cadă într-o astfel de ordine 

şi cu o astfel de metodă incit să tipărească pe hîrtie un discurs 
coerent, sau dacă o împreunare oarbă şi întîmplătoare de atomi 
neîndrumată de un agent inteligent ar putea deseori să alcătuiască 
corpurile vreunei specii de animale, cred că sînt cazuri în care 
nimeni cercetîndu-le nu ar sta o clipă la îndoială ce parte să 
îmbrăţişeze, nici nu ar şovăi cu privire la asentimentul său. în 
sfîrşit, dacă lucrul prin natura sa este indiferent şi depinde cu 
totul de atestarea martorilor şi nu se poate presupune că ar exista 
mărturii necinstite nici pentru, nici contra faptului pozitiv afir¬ 
mat, atunci el trebuie stabilit prin cercetări. De pildă : dacă acum 
o mie şapte sute de ani a existat la Roma un om ca Iulius Cezar, 
în toate aceste cazuri nu stă în puterea nici unui om cu judecată 
să refuze asentimentul său care urmează în mod necesar unor ase¬ 
menea probabilităţi şi li se alătură. în alte cazuri mai puţin clare 
eu cred că este în puterea omului să-şi amîne asentimentul şi să se 
mulţumească poate cu dovezile pe care le are, dacă ele sprijină 
opinia care se potriveşte cu preferinţele sau interesele sale şi 
astfel să se oprească de a căuta mai departe. însă ca un om să-şi 
poată da asentimentul părţii unde vede că probabilitatea este mai 
mică, îmi pare cu desăvîrşire imposibil, tot atît de imposibil pe 
cît este să crezi în acelaşi timp că acelaşi lucru este probabil şi 
neprobabil. 

§ 16. Cînd. este in puterea noastră să amînăm asentimentul. 
După cum cunoaşterea nu este mai arbitrară decît perceperea, tot 
astfel nici asentimentul nu este mai mult în puterea noastră decît 
cunoaşterea. Cînd acordul a două idei apare minţii noastre, fie 
nemijlocit, fie cu ajutorul raţiunii, nu pot să refuz să percep, nu 
pot să refuz să iau cunoştinţă de aceasta, după cum nu pot evita 
să văd lucrurile ce le am în faţa ochilor şi le privesc la lumina 
zilei ; şi nu pot să refuz să dau asentimentul meu la ceea ce am 
găsit că este cu totul probabil după o deplină examinare. însă, deşi 
nu putem împiedica cunoaşterea noastră o dată ce acordul a fost 
perceput, nici asentimentul nostru cînd probabilitatea apare vădit 
după examinarea tuturor justificărilor sale, totuşi noi putem împie¬ 
dica atît cunoaşterea cît şi asentimentul dacă oprim cercetarea 
noastră şi nu folosim facultăţile noastre la căutarea nici unui 
adevăr. Dacă nu ar fi astfel, ignoranţa, eroarea şi necredinţa nu 
ar putea constitui în nici un caz o vină. Astfel, în unele cazuri 
noi putem împiedica sau amîna asentimentul nostru ; însă poate 
oare un cunoscător al istoriei antice şi modeme să se îndoiască 

de faptul că există un loc ce se cheamă Roma sau că a existat 
acolo un om care se numea Iulius Cezar ? Intr-adevăr, sînt mi¬ 
lioane de adevăruri pe care un om nu este sau crede că nu este 
interesat să le cunoască ; de pildă, dacă regele nostru Richard al 
III-lea 252 era cocoşat sau dacă Roger Bacon 253 a fost un matema¬ 
tician sau un vrăjitor. în asemenea cazuri, în care asentimentul 
intr-un sens sau altul nu are nici o importanţă pentru interesul 
cuiva, din care nu urmează nici o acţiune şi nici un interes, nu 
este de mirare că mintea îmbrăţişează opinia comună şi se supune 
primului venit. Opiniile de acest fel au aşa de mică greutate şi 
importanţă, incit conţinutul lor este foarte rar luat în seamă, ca 
firele de praf în bătaia soarelui. Ele există parcă din întîmplare 
şi mintea le lasă să plutească libere. Atunci însă cî-nd mintea 
consideră că propoziţia prezintă interes, cînd crede că asentimentul 
sau refuzul nostru atrag după ele consecinţe importante şi cînd 
binele sau răul depind de aflarea opiniei juste şi cînd mintea se 
pune serios să cerceteze şi să examineze probabilitatea, atunci socot 
că nu este la alegerea noastră să adoptăm opinia care ne place, 
dacă şanse vădite apar de fiecare parte. In acest caz, cea mai mare 
probabilitate, cred eu, va hotărî asentimentul, şi un om nu poate 
evita să-şi dea asentimentul şi să vadă adevărul, după cum nu 
poate să ocolească cunoaşterea că o propoziţie este adevărată cînd 
el percepe acordul sau dezacordul a două idei. 

Dacă este aşa, atunci baza erorii va sta în greşita apreciere a 
probabilităţii, după cum baza viciului stă în greşita apreciere a 
binelui. 

§ 17. Al patrulea. Autoritatea. A patra şi ultima apreciere gre¬ 
şită a probabilităţii de care voi lua notă şi care ţine în ignoranţă 
şi eroare mai multă lume decît toate celelalte împreună, este aceea 
de care am vorbit în capitolul precedent, adică să dăm asenti¬ 
mentul nostru opiniilor îndeobşte acceptate fie de către prietenii 
noştri, fie de partidul din care facem parte, fie de vecinii 
noştri sau de ţara noastră. Cîţi oameni nu au alte temeiuri pentru 
opiniile lor decît cinstea presupusă, învăţătura sau numărul celor 
de aceeaşi profesiune ? Ca şi cum oamenii cinstiţi sau cărturarii 
nu ar putea greşi, ca şi cum adevărul ar fi stabilit prin votul mul¬ 
ţimii ! Totuşi faţă de cei mai mulţi oameni aceasta este suficient. 
„Opinia — spun ei — a fost atestată de venerabila antichitate, 
ajunge la mine cu paşaportul veacurilor trecute şi prin urmare 

nu risc nimic primind-o. Alţi oameni au fost şi sînt de aceeaşi 
părere şi de aceea este cuminte s-o îmbrăţişez şi eu“. Mai bine 
ar face un om să-şi joace opiniile la zaruri, decît să şi le aleagă 
după asemenea aprecieri. Toţi oamenii sînt supuşi erorii şi majo¬ 
ritatea oamenilor sînt ispitiţi de patimi sau de interes să cadă 
adesea în eroare. Dacă am putea doar să vedem motivele tainice 
care au influenţat oameni învăţaţi şi cu renume în lume, şi con¬ 
ducători de partide, am constata că de multe ori nu de dragul 
adevărului pur şi simplu au adoptat ei doctrinele pe care le măr¬ 
turisesc şi le apără. Cel puţin aceasta este sigur că nu există opinie 
destul de absurdă pe care un om să nu o primească pe aceste 
temeiuri. Nu se poate cita nici o eroare care să nu fi avut apă¬ 
rătorii săi, şi un om nu va duce niciodată lipsă de cărări întorto¬ 
cheate pe care să umble, dacă el crede că este pe drumul cel 
adevărat atunci cînd urmează paşii altora. 

§ 18. Oamenii nu comit atitea erori pe cit se crede. Cu tot zgo¬ 
motul mare ce se face în lume despre erori şi opinii, trebuie să 
fac dreptate omenirii şi să spun că nu sînt atît de mulţi oameni 
care cad în eroare sau care au opinii greşite, pe cît se crede 
de obicei. Nu pentru că eu cred că ei îmbrăţişează adevărul, ci' 
fiindcă oamenii nu au nici o idee, nici o opinie despre doctrinele 
în jurul cărora fac atît tumult. Dacă cineva ar spovedi puţin 
pe cei mai mulţi dintre partizanii celor mai multe secte din lume, 
ar constata că ei nu au nici o opinie personală cu privire la 
lucrurile faţă de care se arată aşa de zeloşi şi nici nu le-au primit 
în urma examinării argumentelor şi aparenţei de probabilitate. 
Ei sînt hotărîţi să rămînă lipiţi de partidul 254 în care i-a angajat 
educaţia lor sau interesul şi la fel cu soldaţii de rînd să-şi arate 
curajul şi înflăcărarea aşa cum poruncesc conducătorii lor, fără 
măcar să examineze şi fără să ştie cauza pentru care luptă. Dacă 
viaţa unui om arată că el nu are un respect şi un interes serios 
pentru religie, pentru care motiv şi-ar bate el capul cu privire 
la opiniile bisericii sale şi de ce s-ar osteni să cerceteze temeiurile 
unei doctrine sau alteia ? Pentru el este destul să asculte de con¬ 
ducătorii săi, să aibă braţul şi limba gata pentru apărarea cauzei 
comune şi, prin aceasta, să găsească aprobarea acelora care-i pot 
da avere, înaintări în slujbe sau protecţie în societate. Astfel, oa¬ 
menii ajung partizanii şi apărătorii unor opinii de care niciodată 
nu au fost convinşi, opinii care nici măcar nu au plutit vreodată 
în capul lor, şi cu toate că nu se poate spune că pe lume ar fi 

mai puţine opinii eronate sau absurde decît sînt, totuşi este sigur 
că există mai puţine opinii greşite decît se crede, cărora li se dă 
asentimentul efectiv şi care sînt confundate cu adevărul. 


CAPITOLUL XXI 

DESPRE ÎMPĂRŢIREA ŞTIINŢELOR 256 


§ 1. Trei feluri. Deoarece tot ce poate intra în sfera intelectului 
uman este de trei feluri, şi anume : întîi, natura lucrurilor aşa cum 
sînt în ele înseşi, relaţiile lor şi modul lor de acţiune; sau, al 
doilea, ceea ce ar trebui să facă un om însuşi, în calitate de agent 
înzestrat cu raţiune şi voinţă, pentru a ajunge la un scop şi mai 
cu seamă la fericire ; sau, al treilea, căile şi mijloacele prin care 
se poate ajunge la cunoaşterea celor de mai sus şi la comunicarea 
lor; eu cred că ştiinţa se poate împărţi în aceste trei clase : 

§ 2. Întîi. Fizica. Cunoaşterea lucrurilor astfel cum sînt în pro¬ 
pria lor fiinţă, alcătuirea lor, proprietăţile şi acţiunile lor şi prin 
acestea nu înţeleg numai materia şi corpul, dar şi spiritele care 
au propriile lor naturi, alcătuiri şi acţiuni tot aşa ca şi corpurile, 
într-un sens puţin mai larg al cuvântului, eu numesc aceasta 
cputnxifj 256 sau „filozofia naturală". Obiectul acestei ştiinţe nu este 
decît simplă speculaţie. Tot ce poate produce mintea omenească 
intră în această categorie, fie Dumnezeu însuşi, îngerii, spiritele, 
corpurile, sau vreuna din calităţile lor, ca numărul şi forma etc. 

§ 3. Al doilea. Practica. 7rpaj(T!.XY) 257 , îndemînarea de a folosi 
cum trebuie propriile noastre puteri şi acţiuni pentru ca să reali¬ 
zăm lucrurile bune şi folositoare. Cea mai importantă sub acest 
titlu este etica. Ea caută acele reguli şi măsuri ale acţiunilor omului 
care duc la fericire. Scopul acesteia nu este simpla speculaţie şi 
cunoaşterea adevărului, ea caută ceea ce eSte just şi felul cum să 
ne purtăm în mod) just. 

§ 4. Al treilea. Et) [LsiGmxv) A treia ramură poate fi numită 
Eyjp.EiomxY) sau „învăţătura semnelor", între care cele mai uzuale 
sînt cuvintele şi deci este destul de potrivit numită şi Aoyixyj 25S , 

„logică". Rolul acesteia este să cerceteze natura semnelor de care 
se serveşte mintea pentru înţelegerea lucrurilor sau pentru a trans¬ 
mite cunoştinţele sale altora. Căci, deoarece nici unul din lucrurile 
asupra cărora mintea meditează nu este prezent pentru intelect, în 
afară de ea însăşi, este necesar ca altceva să fie prezent pentru 
intelect, ca de pildă un semn sau o reprezentare a lucrului pe 
care-1 examinează; şi acestea sînt ideile 2: ’ 9 . Şi deoarece tabloul 
ideilor care formează gîndirca unui om nu poate fi expus nemijlo¬ 
cit privirii altui om şi nici păstrat în alt loc decît în memorie, care 
nu este un depozit prea sigur, de aceea mai sînt necesare semne 
în locul ideilor noastre pentru a ni le putea comunica unii altora 
şi pentru a ni le reaminti în folosul nostru. Oamenii au găsit că 
sunetele articulate sînt cele mai potrivite şi de aceea se folosesc 
de ele în mod obişnuit. Deci cercetarea ideilor şi a cuvintelor nu 
este un lucru de dispreţuit de către acela care ar vrea să privească 
cunoaşterea umană în întreaga sa întindere. Şi poate că dacă 
cuvintele şi ideile ar fi examinate şi cîntărite cum se cuvine, ele 
ne-ar da un alt fel dc logică şi de critică decît cele pe care le-am 
cunoscut pînă acum. 

§ 5. Aceasta este prima împărţire a obiectelor cunoaşterii. 
Aceasta îmi pare că este prima, cea mai generală şi cea mai natu¬ 
rală împărţire a obiectelor intelectului nostru. Căci cineva nu-şi 
ponte întrebuinţa gîndirea decît fie examinînd lucrurile înseşi pen¬ 
tru a descoperi adevărul, fie folosind lucrurile care sînt în puterea 
sa (adică propriile sale acţiuni), pentru a ajunge la propriile sale 
ţeluri, fie întrebuinţînd semnele de care se serveşte mintea în 
ambele cazuri pentru a le orîndui cum trebuie, în scopul de a 
obţine cunoştinţe mai clare. Toate trei, adică: lucrurile, astfel 
cum le putem cunoaşte în ele înseşi ; acţiunile, în măsura în care 
depind de noi în scopul de a obţine fericirea şi folosirea potrivită 
a semnelor în scopul de a obţine cunoaşterea, sînt toto celo deose¬ 
bite şi-mi par că sînt cele trei ţinuturi ale lumii intelectuale cu 
totul separate şi distincte unele de altele. 

1 Cartea III s-ar putea intitula : Despre limbaj. Ea reprezintă o uni¬ 
tate destul de închegată în jurul acestei teme. Planul cărţii este 
prezentat de Locke la § 6 al celui dintîi capitol al ei. 

2 Argumentul acesta despre economia pe care o realizează gîndirea 
prin opera de generalizare a fost deja folosit în cartea a Il-a, 
cap. XXXIL § 6. 

3 In mod evident, particular este luat aici în sensul de singular. 
Locke se referă adică la nume care desemnează un individ. 

4 In originalul englez : „barrenness". 

5 In originalul englez : „messenger". 

6 Exemplele date aici de Locke nu sînt toate edificatoare, dar teoria 
pe care o sprijină este dintre cele mai întemeiate ; cuvintele şi 
noţiunile pe care le exprimă se formează în concret înainte de a 
fi abstracte, iar înţelesurile obiective, ancorate în realitatea sensibilă 
devin subiective. 

7 A se vedea cartea a Il-a, passim. — Aici Locke revine la teoria de 
bază a întregului Eseu. 

8 Adică în mod singular. 

9 Speciile şi genurile. 

10 Se vede după titlul capitolului că Locke va adera la concepţia 
după care cuvintele sînt semne. Această concepţie el o va cultiva 
în aşa măsură îneît putem să afirmăm că Locke este principalul 
teoretician a! acesteia. Termenul de semantică, creat de Breal la 1897 
(Essai de semantique), figurează, de altfel deja la Locke, Eseu, 
cartea a IV-a, cap. XXI, § 4, sub forma greacă. Cf. mai departe 
pasajul indicat. în realitate deci, Breal nu va face decît să scoată 
din uitare, după secole, o apelaţiune tehnică folosită de Locke. 

11 Originea socială a limbajului apare deci iarăşi, deşi într-o stare încă 
rudimentară şi cu o limitare metafizică. 

12 Locke ne atrage atenţia şi cu privire la caracterul artificial al lim¬ 
bilor. A se vedea dezvoltarea de la § 8. 

13 De unde dubla funcţiune a limbajului : a) ca sprijin al ideilor din 
minte ; b) ca mijloc de comunicare între oameni. 

14 A se vedea mai departe cap. V, §§ 4, 10, 15; cap. IX, § 6 ; cap. IV, 

■ §§ 13 şi 14 ; cap. IX, (ji 12. 

15 Locke se referă aici la un pasaj din Suetonius, De illustribus Gram- 
matic., cap. XXII. 

16 Acest capitol este de importanţă capitală. Locke va încerca să 
rezolve problema rămasă în suspensie a naturii procesului de gene¬ 
ralizare, tratînd-o într-un spirit nominalist, terminist. 

17 Trebuie iarăşi să înţelegem că Locke foloseşte particular, acolo 
unde logica clasică întrebuinţează singular. Aceeaşi observaţie se 
referă la conţinutul paragrafelor ce urmează, unde particular reapare 


18 Aici avem versiunea lui Locke cu privire la procesul de abstragere. 
Pentru o mai bună înţelegere, a se consulta studiul nostru intro¬ 
ductiv. 

19 Locke, după cum se va vedea acum, va integra într-un tot genera¬ 
lizarea şi abstragerea, considerînd aceste două procese un fenomen 
de limbă şi tratîndu-le într-un spirit nominalist. 

20 Vieţuitoare. 

21 Adică orice idee a noastră pune în ioc o fiinţă sau un lucru, care 
este subiectul foarte general despre care se vorbeşte. 

22 Adică, după cum se va vedea mai pe larg în paragraful următor, 
genul (superior) este o parte a ideii. 

23 în originalul englez : „next“. Este vorba de genul imediat superior. 

24 Logica formală, pe care Locke o găseşte în uz la scolastici, arată 
că definirea unei noţiuni se face prin genul superior proxim şi prin 
diferenţa specifică ; astfel noţiunea „om“ se defineşte prin „animal" 
(gen proxim) şi prin „raţional" (diferenţa specifică). După cum 
se vede, Locke încearcă să părăsească acest drum pe care-I atri¬ 
buie scolasticii. 

25 Adică „animal" se defineşte prin vivens şi corpus. 

26 Trebuie să înţelegem că Locke nu consimte să adopte de la sco¬ 
lastici, ca bună, concepţia despre definiţie, ci numai definiţia pe 
care o dă scolastica conceptului de „om". 

27 în §<§ 4—14. 

28 Iată că acum Locke asimilează generalul şi universalul, mergînd 
astfel pe urmele scolasticii care lasă un echivoc în întrebuinţarea 
ambelor vocabule. Deja am observat în cele ce precedă că textele 
lui Locke folosesc particular acolo unde noi scriem singular (sau 
individual) ; în această privinţă el urmează o tradiţie scolastică de 
la care se inspiră în mod obişnuit filozofia engleză şi pe care o 
mai regăsim exemplificată la Mil'L Pentru a ieşi din acest impas ar 
fi poate bine să opunem, aşa cum ne recomandă Goblot (Logique), 
vorbind despre noţiuni, generalul (ceea ce se referă la gen) şi spe¬ 
cialul (ceea ce se raportează la specie), iar, pe de altă parte, vorbind 
mai cu seamă despre judecăţi, universalul (unde subiectul este luat 
în întreaga sa sferă) şi particularul (în care subiectul e luat într-o 
parte a sferei). In acest caz, singularul ar fi un subiect luat în sfera 
sa completă care cuprinde un singur individ (ex. : Pluto este pla¬ 
neta cea mai îndepărtată de Soare). 

29 Cu privire la particular la Locke, trimitem la notele noastre de 
mai sus. 

30 Gramaticienii antici, în ce priveşte „numărul", vorbesc de singular 
si de plural. 

31 Este vorba aici de un copil născut înainte de termen. 

32 Esenţa este tot ceea ce face ca o fiinţă să fie ceea ce este. Ea 
coincide cu existenţa în măsura în care o considerăm că aparţine 
individualului (heceeitate), iar nu universalului (quidditate) ; nece¬ 
sitatea ei atrage, pentru Spinoza, necesitatea lucrului în existenţa 
şi conceptul acestuia. „Spun că esenţa unui anumit lucru este ceva 

care, fiind dat, lucrul există cu necesitate dar care, fiind suprimat, 
' este cu necesitate suprimat şi lucrul ; sau ceva fără de care lucrul 
nu poate nici să existe, nici să fie conceput, şi, invers, ceva ce nu 
poate nici să existe, nici să fie conceput fără acel lucru" (S p i- 
n o z a. Etica, Partea a doua, definiţia II, Editura Ştiinţifică, Bucu¬ 
reşti, 1957). 

33 Acest pasaj atestă că Locke se îndreaptă din ce în ce mai mult 
înspre tezele nominaliste, esenţa fiind nominală, adică fiind ansam¬ 
blul unor caractere grupate în jurul unui cuvînt. 

34 Acesta ar fi punctul de vedere realist şi conceptualist la care vom 
vedea că Locke nu aderă. 

35 Aceasta este concepţia nominalistă : esenţa, după cum se va vedea, 

nu este altceva decît o idee abstractă complexă căreia i se acordă 
o denumire. ' v v 

36 Două sînt, aşadar, argumentele pe care le îndreaptă Locke împo¬ 
triva ipotezei realiste : a) formele monstruoase care se ivesc nu se 
explică dacă pretindem că lucrurile reale participă la esenţe defi¬ 
nite ; b) esenţele sînt în genere necunoscute şi este cu totul inutil 
să ne închipuim că prin ele se deosebesc speciile de lucruri. 

37 Lucrurile au o alcătuire reală despre care s-ar putea spune că le 
constituie esenţa, dar această alcătuire care este a unor particule 
imperceptibile, Locke susţine că ne rămîne necunoscută ; ceea ce 
cunoaştem din lucruri şi le numim esenţe ale speciilor lor nu este 
iecît o idee abstractă, o esenţă nominală. 

38 Adică triunghiul este în esenţa lui o figură care cuprinde spaţiul 
dintre trei linii drepte ; şi aceasta e esenţa atît reală cît şi nomi¬ 
nală a triunghiului (reală, fiindcă din ea decurg toate proprietăţile 
triunghiului). 

39 In capitolul următor. 

40 Adică esenţa, dacă ar fi reală, ar pieri o dată cu lucrul ; dimpo¬ 
trivă, esenţa care nu este decît o idee abstractă legată de un cuvînt 
nu urmează soarta lucrurilor din lumea reală. Cu alte cuvinte, 
mimai fiindcă este ireală i se poate atribui caracterul de absolut 
indestructibil pe care realiştii îl acordă esenţei. 

41 Specie e lot o idee abstractă. 

42 Locke va arăta că ele nu au aceleaşi caractere cu privire la reali¬ 
tatea ce le corespunde şi apoi la definiţia ce le este aferentă. 

43 Capitolul VI. 

44 Criteriu după care, dacă îi consultăm pe scolastici, se face defi¬ 
nirea. 

45 Argument de factură aristotelică. 

46 Locke ne dă aici o definiţie a mişcării luată de la scolastici. 

47 „Mişcare". 

48 Altă definiţie scolastică a mişcării : „actul fiinţei în putere în 
măsura în care este în putere". 

49 Locke se arată aici numai în parte pătruns de structura ştiinţei 
moderne a naturii al cărei rol nu este numai descriptiv, ci în pri¬ 
mul rînd explicativ şi care realizează un progres incontestabil atunci 
cînd defineşte lumina ca „un număr mare de globule mici care 
izbesc viguros fundul ochiului". 

50 Adică, în primul rînd, pe orbi. 

51 Infirmitate din naştere a ochilor. 

52 Bineînţeles, se presupune că persoana nu a gustat niciodată ananas. 

53 Erou şi eroină din Don Quichotte, capodoperă a romancierului spa¬ 
niol Miguel de Cervantes Saavedra. Dulcineea, obiect al nobilului 
amor al lui Don Quichotte, nu este cunoscută de Sancho, scutier 
improvizat, decît din povestirile entuziaste ale slăpînului său. 

54 Bineînţeles, este vorba de un orb din naştere. 

55 Definirea unei idei complexe se face pe baza ideilor simple din 
care este formată ; acestea, la rîndul lor, am văzut că nu pot fi 
definite. 

56 Anecdota lui Locke se întemeiază pe părerea că omul admiră cel 
mai mult ceea ce nu poate înţelege. 

57 Anume ideile simple de culori. 

58 Prin faptul că un lucru nu poate fi definit nu înseamnă că nu are 
nici un înţeles. 

59 După terminologia scolastică, şirul ierarhizat al predicatelor (însu¬ 
şirilor) cuprinse într-o noţiune de la specia ultimă şi pînă la genul 
suprem. 

60 în originalul englez este „brute“ = animalul lipsit de raţiune. 

61 Cartea II, cap. XXII, § 12. 

62 Aici întîlnim una dintre piedicile ce apar în sistemul lui Locke, ca 
şi în oricare sistem nominalist. Procesele de generalizare au loc în 
lipsa oricărei orientări, ele se desfăşoară la întîmplare. 

63 Locke este deci de părere că legiuitorul poate edicta legi oare nu 
au nici o legătură cu realitatea ; acest punct de vedere îl va 
dezvolta la § 6, cu oarecare atenuări la §§ 7 şi 8. 

64 în originalul lui Locke avem : „stabbing". Legea engleză din 
timpul lui Locke pedepsea cu moartea rănirea prin înjunghiere, în 
vreme ce lovirea cu tăişul putea fi pedepsită mai puţin aspru. 

64a Versura = schimbarea creditorului ; corban = jertfă. 

65 Foot (feet — pl.) = „piciorul" este o măsură de lungime, „pound" 
(funt) o măsură de greutate. 

66 în originalul englez avem : „species" and „sort". 

67 în originalul englez avem : „stabbing". Cf. nota 64. 

68 Această definire a noţiunii este proprie lui Locke. 

69 Nu este cazul adică al unei confruntări cu realitatea sensibilă. 

70 Cf. mai sus, cap. III, § 18. 

71 Ştiinţa modernă a confirmat pe deplin aceste anticipări din vremea 
lui Newton şi a lui Locke. 

72 Despre deosebirea dintre „esenţa nominală" şi „esenţa reală" a se 
vedea mai sus, cap. III, § 15 şi urm., precum şi paragrafele care 
urmează celui prezent. Reamintim în această privinţă că, pentru 
Locke, ideile simple se înmănunchează în idei complexe prin însăşi 
crearea unei denumiri comune ; rezultatul acestei îmbinări de 
trăsături comune cu ajutorul unui termen este „esenţa nominală", 
în vreme ce „esenţa reală" este constituită de trăsăturile reale ale 
lucrurilor din lumea sensibilă care corespund ideilor simple ; esenţa 
reală a lucrurilor din lumea sensibilă ne este însă necunoscută, 
fiind imperceptibilă simţurilor noastre. Totuşi, pentru unele moduri 
care derivă din idei ale reflecţiei şi nu din idei ale sensibilităţii, 
„esenţa nominală" coincide cu „esenţa reală", realitatea lor fiind 
considerată ca avîndu-şi originea în minte, iar nu în lumea sensi- 

bilă. în ultima instanţă, şi după eliminarea acestui caz de excepţie, 
împărţirea calităţilor în esenţiale şi neesenţiale, în genuri şi specii, 
este după Locke, de domeniul intelectului, şi nu corespunde unor 
categorii obiective, esenţa reală a acestora rămînîndu-ne ascunsă. 

73 Credem util să reamintim o dată mai mult că, la Locke şi în genere 
în filozofia engleză a epocii, obiectele particulare sînt ceea ce noi 
numim indivizi. 

74 Esenţialul nu apare o dată cu individul, ci o dată cu specia din 
care face parte individul. 

75 Spre exemplu, Caius, avînd calităţile speciei „om“, poate fi rînduit 
în acea specie ; dar neavînd calităţile subspeciei „cronicar", nu i 
se poate atribui această denumire, şi nici nu va fi admis în sub¬ 
specie. 

76 Adică noi nu putem vedea dincolo de aparenţele sensibile. Tre¬ 
buie să avem în vedere totuşi că problema structurii intime a 
substanţelor, imperceptibilă simţurilor, nu are nimic comun cu 
teoria scolastică a formelor substanţiale mistice. Cf. articolul citat 
al lui A. S. Subotin, în „Probleme de filozofie", 1955, p. 145. 

77 Trebuie înţeles că Locke menţionează aici specii de animale exotice 
şi puţin cunoscute pe care ştiinţa din zilele noastre nu ni le mai 
dă sub aceleaşi denumiri. 

78 Adică luăm însuşirile omeneşti şi i le atribuim în gradul care poate 
fi considerat că aparţine unei fiinţe perfecte. 

79 Textul original ne dă : „porpoises". 

80 Monedă de aur avînd curs în Anglia în epoca lui Locke. 

81 Cartezienii. 

82 Pentru Locke, esenţa nu poate deci privi numai atributele unui 
subiect, ea trebuie să mai cuprindă şi substanţa exprimată prin 
denumirea ei. 

83 Esenţa nominală se recunoaşte după faptul că părerile variază, ceea 
ce nu ar fi cazul dacă esenţa ar fi reală. 

84 L.ocke atacă aici un principiu recunoscut în ştiinţele biologice, pe 
care îl declam insuficient. 

85 Scolastica la ordinele bisericii. 

86 Pentru scolastică, pradă misticismului, esenţele sînt tainice şi 
ascunse spiritelor mărginite. 

87 Locke aduce aici un argument care se înscrie în defavoarea nomi¬ 
nalismului său : lipsa de concordanţă între denumire şi noţiune 
dovedeşte tocmai că noţiunea nu este chemată la viaţă de un cuvînt 
ce i se atribuie. 

88 Gilles Mcnage (1613—1092), erudit francez şi polemist celebru în 
vremea sa, creator al ştiinţei etimologiei. O operă postumă a sa a 
apărut sub titlul de Menagiana (ediţii succesive : 1693, 1694, 1716 : 
Locke, mai jos, dă paginaţia la primele două dintre aceste ediţii). 

89 Profet, despre conversaţia căruia cu măgăriţa ne povesteşte Biblia. 

90 Locke se întreabă cu drept cuvînt dacă natura stabileşte dinainte 
limite ale speciilor, pe care apoi le încalcă. 

91 într-adevăr, un individ (Bucefal) are, pe lingă caracterele speciei 
cal, caractere individuale ; iar specia (cal) are, pe lingă caracterele 
genului animal, caracterele proprii ale speciei. 

92 Textul original ne dă : „like, sprigs of Spanish broom". 

93 Casoar. 

94 Titlul în originalul englez este : „And continues it in the races of 
things". 

95 A se vedea la (j. 13. 

96 în englezeşte se deosebeşte „watch", ceas, în genere de buzunar, 
care nu bate şi „clock", ornic, de obicei de turn, care bate orele. 
Avem deci două subspecii, clar şi distinct indicate. 

97 în textul original al lui Locke găsim „physies“, termen ce trebuie 
incontestabil citit : „fusees“. 

98 Fraza lui Locke nu este prea clară; trebuie înţeles că, tot aşa ca şi 
la ceasornice, maşinăriile interioare (daci se poate spune astfel) ale 
oamenilor diferă la un om înzestrat cu intelect sănătos şi un imbecil. 

99 în acest paragraf, Locke restrînge considerabil sensul noţiunii de 
substanţă şi, îndepărtîndu-se de la folosirea clasică ce este de obicei 
şi a sa (după care materia, corpul, sufletul etc. sînt substanţe), 
numeşte astfel numai subiecte individuale. 

100 în ebraică kinneah înseamnă gelozie, iar niouph, adulter. 

101 Z ahab în ebraică înseamnă aur, 

102 Textul paragrafului care urmează a fost redactat de Locke într-un 
mod destul de confuz. Intenţia sa este We a confrunta din nou, şi 
pentru ultima dată, esenţa nominală şi esenţa reală, cea dintîi 
fiind ansamblul de caractere ce definesc o denumire, iar cea de-a 
doua ansamblul de însuşiri ale unui lucru ; din cele expuse reiese 
că ambele cîmpuri nu se suprapun. Ca atare, sau o afirmare a unei 
calităţi în raport cu un subiect corespunde unei părţi a definiţie' 
cuvîntului şi nu cuprinde altceva decât o semnificare a unui termen 
fără nici o trimitere la real ; sau reprezintă o proprietate reală a 
unei substanţe, iar cuvîntul care se substituie substanţei nu are 
nici o rădăcină nicăieri şi nu are semnificaţie. Cunoaşterea implică 
o comună măsură, adică îmbinarea şi nu apariţia pe două planuri 
distincte a realităţii şi a denumirilor definite, în gîndire. — Un 
pasaj mai explicit care reflectă aceeaşi atitudine a lui Locke se 
poate găsi mai departe, cap. IX, § 12. A se vedea şi cap. X, § 17. 

103 Locke înţelege perfect de bine că, deşi corespondenţele între 
lucruri şi cuvintele cc le prezintă sînt arbitrare, totuşi nu sîntem 
liberi să modificăm o limbă şi să creăm expresii după bunul nostru 
plac. 

104 Prin particule, Locke înţelege acele cuvinte care nu desemnează 
lucruri, ci implică numai legături; este cazul conjuncţiilor, al pre¬ 
poziţiilor etc. 

105 Mai era încă obiceiul, în vremea lui Locke, să se explice un cuvînt 
dîndu-se echivalentul latin. 

106 Acestea sînt denumiri abstracte. 

107 „Dacă nu voieşti să fii înţeles, fă aşa îneît să fii trecut cu vederea". 

108 Pînă acum Locke a vorbit de modurile mixte. 

109 Semnalăm acest paragraf ca unul ce precizează explicaţiile date 
de Locke la cap. VI (a se veWea nota noastră 103). 

110 Capitolul ce vine are cu totul alt obiect decît cel precedent ; pe 
cînd acesta din urină trata despre imperfecţiile ce se află în natura 
cuvîntului, acum va fi vorba de greşelile voite ale interlocutorilor. 
Cu această ocazie, Locke va atinge problema intoleranţei religioase 
şi filozofice. 

111 Locke îi are iarăşi în vedere aici în primul rînd pe cartezieni, care, 
deşi atacă scolastica fără nici un menajament, ar construi un sistem 
ce riscă să fie la fel de obscur. 

112 Locke se referă iarăşi la cartezieni. 

113 Lucian din Samosata (125—192), retor şi filozof grec, autor a nume¬ 
roase scrieri, dintre care unele satirice. 

114 Această ieşire, care îşi are ramificaţiile în paragrafele următoare, 
reprezintă unul dintre atacurile cele mai directe şi mai deschise 
care s-au pronunţat, în secolul lui Locke, împotriva scolasticii şi, 
ca atare, împotriva bisericii. 

115 Trebuie înţeles că mecanica este „stupidă" numai în ochii scolasti¬ 
cilor. Locke apără aici progresele ştiinţelor, ale artelor şi ale teh¬ 
nicilor, în calitatea sa de exponent al burgheziei ascendente. 

116 Bineînţeles, opinia lui Locke, pe care urmaşii săi materialişti o vor 
exprima clar, este că la baza practicilor de care ne vorbeşte se află 
impostura şi şarlatanismul. în acelaşi sens vor vorbi mai tîrziu 
Diderot şi Holbach, denunţînd şmecheriile clericale. 

117 Categoriile lui Aristotel, în număr de zece, sînt diferitele clase 
de predicate ce se pot atribui unui subiect. 

118 Principiu de bază al fizicii medievale care a fost cel mai ironizat 
în timpul lui Locke. Se pretindea că un gaz sau un lichid se 
răspîndeşte într-un recipient pentru ca acesta să nu rămînă gol, 
„natura avînd oroare de vid“. 

119 Speciile intenţionale, în filozofia medievală, erau nişte principii 
tainice prin care se. explicau legăturile între suflet şi corp. 

120 Aluzie la teoria formelor, aşa cum apare la Aristotel. 

121 Este într-adevăr exact că, încă din antichitatea greacă, filozofii nu 
confundau materia (uXr;) cu corporeitatea (aoua) ; pentru ei, mate¬ 
ria unui lucru se opune cu forma acestuia ; corpul se opune sufle¬ 
tului. Diferenţa pe care o face Locke mai departe nu este nici ea 
lipsită de sens filozofic. 

122 In limbajul filozofic al timpului precizia este abstractul. Cf. 
Logique de Port-Royal, I, 5. — Fraza lui Locke nu înseamnă alt¬ 
ceva decît că materia este denumirea abstractă ce corespunde unui 
lucru ce există în mod real. 

123 La o statuie, afirmă Aristotel, deosebim materia, bronzul şi forma, 
înfăţişarea lui Apolo sau a lui Hercule. Orice lucru este o materie 
formată. Dar atunci şi bronzul statuii este în acest caz ; el este o 
materie care are forma bronzului şi nu o materie pură. Se pune 
însă întrebarea dacă o regresiune succesivă nu ne va pune în pre¬ 
zenţa unei materii prime, adică a unei materii încă neformate. Pro¬ 
blemă ce a dat prilej unor vii discuţii la care se referă Locke. 

124 După definiţia lui Platon, omul este un animal fără pene, cu două 
picioare şi unghii late. 

125 în elină, fivOpcoiroţ = om. 

126 Aceste moduri mixte sînt variante ale omuciderii. In realitate, tra¬ 
ducerea noastră nu redă în totul enumerarea lui Locke, conform 
cu legiuirea engleză a epocii. Avem „chance-medley“ care 
corespunde cu omorul prin imprudenţă, dar şi „manslaughter" 
care presupune că cel ce ucide este în stare de legitimă apărare, 
în vreme ce „murder" implică premeditarea. 

427 Cartea III, cap. IV, § 30. 

128 Abstractă. Vezi nota 122. 

129 Teorie aristotelică însuşită de scolastică. Cuprinsul ei este enunţat 
de Locke în fragmentul de frază ce urmează. 

130 Locke face deodată o concesie periculoasă laturii idealiste a aristo- 
telismului. Aristotel, într-adcvăr, spune (Metafizica, VII, 3, 1028 b, 
30) : „Subiectul este lucrul despre care se afirmă tot restul şi care 
nu este afirmat el însuşi de alt lucru“. De unde rezultă că subiec¬ 
tul este anterior atributelor sale (Metafizica, IV, 2, 1004 b, 10), că 
atributele (sensibile sau ncsensibile) sînt determinări ale lui. 

131 A se vedea mai sus, cap. VI, § 37. 

132 Păianjen mare şi veninos aparţinînd genului „licosa“ care trăieşte 
în Italia de sui şi în Grecia. 

133 Am văzut, în cele două capitole precedente, că unele dintre aceste 
imperfecţii aparţin naturii lucrurilor, dar că altele sînt datorate 
abuzurilor săvîrşite de impostori ce întrebuinţează limbajul într-un 
anumit fel. 

134 Se ştie că liliacul nu este o pasăre, ci un mamifer înzestrat cu aripi 
membranoase. 

135 După cum se vede, Locke recomandă aici analiza ca metodă de 
întrebuinţat pentru a înţelege o noţiune. 

136 Cartea III, cap. IV, §§ 6—11. 

137 Textul englez ne dă aceeaşi denumire franceză a unei culori. 

138 Această declaraţie implică în mod incontestabil că Locke consideră 
regulile de conduită morală dintr-un unghi de vedere idealist, ca 
un ansamblu de maxime necondiţionat valabile şi cu caracter sta¬ 
tic, iar nu în interdependenţa lor dialectică cu celelalte fenomene 
politico-sociale. Locke avea sub ochi, atunci cînd scria, modelul 
spinozist al unei etici ce se socotea că poate fi hotărîtă o dală pen¬ 
tru totdeauna aşa cum, după ele, o dată pentru totdeauna, s-a con¬ 
struit geometria plecînd de la un mic număr de postulate şi de 
definiţii. Viitorul s-a însărcinat de altfel să arate, în conformitate 
cu geometriile neeuclidiene ale lui Lobaccvski şi Bolyai, că există 
mai multe specii posibile de spaţiu şi deci mai multe geometrii. 
Locke a contestat existenţa ideilor înnăscute, dar nu a înţeles 
întotdeauna la ce sfere de cunoştinţe se aplicau principiile con¬ 
cepţiei sale. 

139 Aristide este aici un individ uman oarecare pe care urmează să-l 
cunosc, ca pe orice individ uman, descoperind însuşirile reale ce 
le posedă. 

140 Adică definiţia pe care o dă Platon termenului de om. A se ve¬ 
dea nota 124. 

141 Casoar. 

142 Astfel de spirite ar fi, precizează Locke în alte părţi, îngerii a căror 
existenţă el nu o discută. Problema pe care şi-o pune Locke în ce 
le priveşte, este de a şti cum pot aceste spirite să perceapă şi deci 
să cunoască lumea materială dacă nu au trup, dacă adică nlr au 
organe ale simţurilor. Pentru a da un răspuns, filozoful englez 
revine la ipoteza de mai sus după care spirite mai agere decît acel 
al nostru ar putea cunoaşte obiectele materiale pe cale deductivă, 
prin speculaţii analoge cu acele ale geometriei. Aşadar, nu numai 

morala, dar şi fizica ar putea, după Locke, să se dezvolte cîndva pe 
o linie comparabilă cu aceea a matematicii. 

143 Enciclopediile care au apărut, mai întîi în Anglia, în secolul ce a 
urmat celui al lui Locke, au dat o apropiată dezminţire celor decla¬ 
rate aici. De notat că aproape de sfîrşitul paragrafului de faţă 
Locke revine la aceeaşi chestiune a dicţionarului ilustrat şi că 
îmbrăţişează ideea cu cea mai mare căldură, considerînd doar că 
o astfel «le iniţiativă ar necesita timp, osteneală şi cheltuială. 
— Coste, traducătorul lui Locke în limba franceză, menţionează el 
însuşi ca o curiozitate lucrarea în zece volume a lui Montfaucon, 
apărută la Paris la 1722, puţin timp după moartea lui Locke, şi inti¬ 
tulată L' Antiquite expliquee et representee en figures. Urmată şi 
de un supliment de cinci tomuri, lucrarea este ilustrată cu gravuri 
reprezentînd cele mai multe dintre obiectele ale căror denumiri se 
găsesc la diferiţi autori greci şi latini. 

144 Cu privire la această anticipare, a se vedea la nota precedentă 
cele arătate de Coste. 


CARTEA IV 

1 Ca şi cele trei cărţi precedente, cartea IV nu are titlu în originalul 
Iui Locke. Coste, în traducerea sa în limba franceză, propune 
titlul : Despre cunoqştere care corespunde îndestul cu materiile 
tratate. 

2 O atare teză după care nu cunoaştem lucrurile în esenţa lor, ci 
numai în felul lor de a apărea „în gîndurile şi raţionamentele 
noastre", a fost dezvoltată în sens idealist de mulţi urmaşi ai lui 
Locke, fiind şi la baza agnosticismului lui Kant. 

3 In cele ce precedă, am văzut că Locke acceptă punctul de vedere 
aristotelic după care adevărul nu apare decît la nivelul judecăţii, 
şi nu la acel al noţiunilor ; o noţiune izolată nu este nici adevărată, 
nici falsă. A se vedea nota 441 la Cartea II. Locke, în cele ce 
urmează acum, crede că poate reduce judecăţile la patru tipuri. 

4 Preceptele acestea scolastice enunţă, cel dintîi, principiul identităţii, 
iar cel de-al doilea, principiul contradicţiei. 

5 Textul englez ne dă : „that it does or does not always co-exist 
with some other idea...“. Am fi putut fi tentaţi să traducem : „că 
ea coexistă totdeauna sau nu coexistă niciodată cu vreo altă idee...“. 
Deosebirea între cele două traduceri nu este neglijabilă ; cea pe 
care am adoptat-o corespunde mai exact enunţului din original ; 
dar acea pe care am introdus-o în notă ne dă un sens care nu poate 
fi .decît cel real ; este greu de crezut, într-adevăr, ca Locke să fi 
vrut să pretindă că în cazul cel mai normal şi mai simplu, două 
idei pot fi sau totdeauna în relaţie, sau cXteodată nu. 

6 Revenim la nota noastră nr. 4. In exemplul adus aici de către 
Locke nu e vorba de identitate, ci de contradicţie ; propoziţia de 
identitate ar fi : „Albastrul este albastrul". 

7 Locke ne vorbeşte abia începînd din acest punct de intuiţie, de 
acea prindere imediată a adevărului în actul de cunoaştere ; totuşi 

el postulează mereu, deja la stadiul perceptiv, acel contact direct 
pe care îl are mintea cu obiectul cunoscut, şi acum părerea lui se 
lămureşte pe deplin. A se vedea şi mai departe, cap. XVII, § 14. 

8 Reproducem chiar enunţul lui Locke : „that he oncc perceived the 
demonstration...“. 

9 Adică nu demonstraţia ne-o amintim, dar ne amintim că am 
demonstrat teorema. Explicaţia lui Locke în acest punct este destul 
de îndrăzneaţă. După cum vom vedea, el asimilează oarecum pro¬ 
cesul deductiv cu cel inductiv. Am demonstrat cîndva o propoziţie 
matematică raţionînd pe un caz prezent, adică în lond particular (pe 
un triunghi ABC) ; îmi aduc aminte în momentul de faţă că am 
izbutit în această demonstraţie pe care nu o mai am în minte ; nu mai 
ştiu cum am demonstrat, dar ştiu că am demonstrat ; şi extind vala¬ 
bilitatea demonstraţiei de la un caz la toate cazurile posibile. Ştiinţa 
aceasta pe care o am în minte este ceea ce Locke va considera ca 
un intermediar diferit de acel al demonstraţiei; ea are un caracter 
inductiv, iar nu deductiv. Lăsăm pe cititor să hotărască dacă această 
teorie este pertinentă, şi anume dacă un geometru aşteaptă să uite 
demonstraţia înainte de a conferi un caracter universal teoremei 
respective. 

10 Locke are în vedere acum raţionamentul demonstrativ, ca o a doua 
treaptă, superioară faţă de intuiţie, dar mai greu de atins şi care ar 
da o cunoaştere imperfectă, de multe ori greşită. 

11 Demonstraţia teoremei este următoarea : 

Fie un triunghi oarecare ABC. Prin C duc o paralelă CD la BA. 

Prelungesc dreapta BC. Unghiurile ABC şi DCE sînt egale între 

ele ca fiind corespondente; 

unghiurile BAC şi ACD sînt 
egale între ele ca alterne in¬ 
terne. Suma ABC + BAC + 
+ ACB este egală cu suma 

DCE + ACD + ACB ; cea 
dintîi este suma unghiurilor 
triunghiului ABC ; cea de-a 
doua este suma unghiurilor 
avîndu-şi vîrfurile în punctul 
C al dreptei BE ; ştim că suma acestora este egală cu două un¬ 
ghiuri drepte. De unde reiese că şi suma unghiurilor triunghiului 
ABC este egală cu două unghiuri drepte. 

12 Astfel se explică şi că demonstraţia nu are caracterul imediat al 
intuiţiei. 

13 Oglinzile sînt dispuse în aşa fel că îşi trimit imaginea de la cea 
dintîi la cea de-a doua, de la cea de-a doua la cea de-a treia 
etc. 

14 Acum Locke vorbeşte despre o împletire a intuiţiei cu demonstraţia. 
Această teorie este conformă într-o anumită măsură cu unele în¬ 
văţături ale scolasticii care îşi găsesc originea la Aristotel. Despre 

rolul demonstraţiei la Aristotel se poate consulta studiul D. Bădă- 
rău, Aristote et la Dialectique, „Acta logica", nr. 1. 

15 Formulă care oglindeşte vii discuţii şi controverse ce au avut loc 
în sînul logicii scolastice şi care are înţelesul că orice raţionament 
provine „de la lucruri deja cunoscute şi deja admise". 

16 Cf. cap. VII, §§ 8, 9, 10 şi 11 şi cap. XII, § 1. 

17 Locke se face aici ecoul concepţiei mecaniciste care începea să 
se răspîndească în secolul său, după care ştiinţele progresează 
atunci cînd obiectul lor trece din faza calitativă într-una cantita¬ 
tivă, ultimul cuvînt al ştiinţei fiind cantitatea. 

18 S-a tradus ad litteram: „the retina of the eye“. 

19 Astfel de preocupări privitoare la structura materiei deosebesc net 
secolul lui Locke, de cele imediat anterioare. 

20 Definiţia calităţilor secundare am întîlnit-o mai sus, o dată cu 
tratarea acestui subiect, cartea a Il-a, capitolele III şi V, precum 
şi cap. VIII, § 13. Dar pasajul care distinge foarte net calităţile 
primare în raport cu calităţile secundare se găseşte mai departe, 
în cartea IV, cap. III, § 11 şi, mai ales, § 14. 

21 Deja la filozofii antici greci opinia este o cunoaştere de ordin 
inferior şi nesigur. 

22 Acest pasaj îşi are însemnătatea în faptul că reflectă rădăcinile 
adînci pe care le are senzualismul în cugetarea lui Locke. 

23 Locke se îndepărtează aici cu totul de subiectul pe care îl tra¬ 
tează, acel de a şti dacă cunoaşterea cuprinde toate ideile 
noastre. 

24 Locke vrea să spună că nu-1 preocupă adevărurile mai mult sau 
mai puţin probabile, ci numai ceea ce implică o cunoaştere 
certă. 

25 Starea de viziune, despre care ne vorbeşte teologia, duce la 
revelaţia lucrurilor divine; filozoful trebuie să fie mai modest 
şi să se mulţumească cu o cunoaştere mai puţin solidă. Ironia lui 
Locke este aici evidentă. 

26 Adică nu poţi îmbrăţişa una dintre ipotezele privind nemateriali- 
tatea sufletului fără ca să-i vezi defectele, fără ca să te îndoieşti 
şi fără ca să fii atras în cele din urmă de ipoteza contrară. 

27 Locke schiţează în această frază celebrul dubiu metodic carte¬ 
zian : „dacă mă îndoiesc înseamnă că cuget ; şi dacă cuget în¬ 
seamnă că sînt, ca fiinţă cugetătoare". 

28 Aici se termină o lungă digresiune alimentată de tot felul de rămă¬ 
şiţe puritane pe care Locke le-a moştenit de la înaintaşii săi. 

29 A se vedea mai sus, ca.p. I, § 3. 

30 Termenul de „diversity" nu este folosit aici de Locke într-un mod 
corect. Dezacordul între două idei implică mai mult decît diversi¬ 
tate, adică implică negarea unei afirmări posibile, adică contra¬ 
dicţie. 

31 Despre calităţi primare şi calităţi secundare a se vedea cartea II, 
cap. III şi V precum şi cap. VIII, § 13, cartea IV, cap. II, § 11. 

32 Coexistenţa mai multor însuşiri într-un subiect nu e necesară. 

33 Puterea activă a unui corp constă în a produce schimbare în alt 
corp ; puterea pasivă a unui corp este aceea de a putea primi o 
schimbare. Aristotel, în această din urmă privinţă, ştie deja să 

discearnă, că din cîlţi nu se poate construi un ferăstrău ; cîlţii 
nu au aceasta în puterea lor (pasivă). 

34 în mod vizibil şi mărturisit Locke înclină deci înspre punctul de 
vedere materialist. 

35 Locke cere adică o cunoaştere valabilă pentru oricine, o ştiinţă 
universală, nu păreri izvorîte din experienţa personală a fiecăruia. 

36 Această concepţie a lui Locke cu privire la posibilitatea unei etici 

deductive am semnalat-o mai sus ; cf. Cartea III, cap. XI, 

§ 16 ; problema revine la cartea IV, cap. XII, § 8. 

37 Locke are în vedere şi apără proprietatea particulară burgheză. 

38 Numele adică sînt semnificate prin cifre, punctele, liniile, supra¬ 
feţele şi volumele geometriei prin desene („diagrams", scrie 

Locke). 

39 în acest .paragraf expresii ca „în primul rînd“, „în al doilea rînd" 

apar etajate şi cer o deosebită atenţie din partea cititorului care 

va şti să discearnă că, în ce priveşte dificultăţile ce le prezintă 

ideile morale, Locke face o diferenţiere a acestora în două cate¬ 
gorii, cea din urmă subîmpărţindu-se ea însăşi în două categorii. 

40 în vremea lui Locke, algebra era de curînd constituită sub o formă 
nouă, fiind opera francezului Viete care a substituit literele cifre¬ 
lor şi a transformat raţionamentele particulare în formulări gene¬ 
rale. Descartes a introdus, în algebră, notaţia exponenţilor şi 
principiul calculului acestora. In secolul al XVII-lea, aşa cum o 
spune şi Locke în pasajul pe oare îl avem sub ochi, virtualităţile 
ce le prezenta noua ştiinţă nu puteau fi nici măcar întrevăzute. 

41 Putem fi siguri că o reminiscenţă biblică îl determină pe Locke 
să aleagă regimul faraonilor printre toate Tegimurile din antichi¬ 
tate, pentru a ilustra tirania şi despotismul. 

42 Aici pătrundem într-un domeniu care nu se leagă prea bine cu 
cele de mai sus, întrucît paragrafele ce urmează nu se mai referă 
la cunoaştere ca atare, ci la fiinţa lucrurilor. 

43 Aceste consideraţii au fost pe larg dezvoltate de Locke în Cartea II 
care tratează despre originea ideilor noastre. 

44 După toate probabilităţile, Locke se referă iarăşi la serafimi şi 
la heruvimi care ar putea pătrunde mult mai bine decît oamenii 
tainele acestei lumi. 

45 Prestigiul matematicilor îl duce pe Locke foarte departe. După 
ce a susţinut că etica este menită să devină o ştiinţă deductivă, 
iată că acum ochii săi se îndreaptă spre fizica matematică a viitoru¬ 
lui fără ca cel mai mic indiciu să-l călăuzească, ci numai încrederea 
oarbă în puterea algebrei, ceea ce, de altfel, nu l-a împiedicat pe 
filozoful englez să se arate mai puţin optimist la §§ 26, 28 etc., 
ce urmează. 

46 în textul englez : „rhubarb". 

47 Acidul sulfuric. I se zicea altădată : apă tare. 

48 Se poate întrevedea ce avînt ar fi luat gîndirea filozofică a lui 
Locke dacă timpul în care a trăit i-ar fi oferit maşini mai felu¬ 
rite şi mai complexe şi nu s-ar fi mărginit să mediteze asupra unui 
ceas şi, mai cu seamă, a unui lacăt. 

49 Adică, nimic nu ne poate asigura că acelaşi fenomen s-ar produce 
din nou în aceleaşi împrejurări, astfel că procesul inductiv ar com¬ 
porta un risc. 

50 In întreg acest paragraf, ca şi în cel următor, se manifestă o ten¬ 
dinţă spre scepticism, ce va fi folosită mai tîrziu de Hume, şi 
care se va accentua în cele ce urmează, după cum arătăm în unele 
note ulterioare. 

51 înainte de călătoriile în jurul lumii, mulţi învăţaţi susţineau că 
staţionarea la antipozi a unor oameni i-ar fi făcut să stea cu 
capul în jos şi că nu putea fi vorba ca o fiinţă nelipită de globul 
pămîntesc să se menţină într-o astfel de poziţie, căci ar fi căzut 
în spaţiu. 

52 Reamintim că Locke (şi în genere filozofii englezi) întrebuinţează 
„particular" în loc de „individual" sau de „singular", 

53 în capitolul de faţă Locke se apără de acuzaţiile ce i s-ar putea 
aduce că teoriile sale aparţin scepticismului. 

54 Argumentul acesta nu-1 apără pe Locke de scepticism sau, cel 
puţin, de subiectivism. Kant, în sistemul său agnostic, va pre¬ 
zenta cunoaşterea ca o corespondenţă a ideilor cu realitatea, dar 
va pretinde totuşi că nu este oglindire şi nici măcar conformitate. 

55 Locke susţine aici că ideile complexe în genere nu au funcţia de 
a reprezenta obiecte ale realităţii exterioare ; ca atare, nu se pune 
problema unei corespondenţe a lor cu realul; şi că nu poate fi 
vorba să le comparăm cu realul spre a şti dacă sînt exacte. Fac 
excepţie ideile complexe de substanţe ; acestea pun în oauză 
subiecte care sînt în afară de noi (aurul, apa, gheaţa etc.), şi 
aceste subiecte s-ar putea să nu fie decît ficţiuni ale minţii noastre, 
simple himere. Cf. mai departe, § 11. 

56 în textul englez al lui Locke găsim : „For it is possible he never 
found either of them existing mathematically, i.e. precisely true...“. 
Acest pasaj poate, să aibă mai multe sensuri ; credem că sensul 
voit de Locke este că tocmai obiectele matematice, care sînt sta¬ 
bilite cu cea mai mare rigoare, nu au o existenţă ce se poate 
demonstra. 

57 Aici Locke pune în discuţie existenţa materială a obiectelor mate 
matice. 

58 Această teză a lui Locke că morala poate deveni o ştiinţă deduc¬ 
tivă am întîlnit-o mai sus. Cf. cap. XII, § 8. Nota noastră în acel 
punct face şi alte trimiteri. 

59 Poate că nu era normal ca Locke să aşeze problema cvadraturii 
cercului într-o enumerare privind aportul real al matematicilor, 
în geometria euclidiană, singura existentă în timpul lui Locke, 
această problemă este insolubilă şi matematicienii au renunţat să 
o mai considere. într-adevăr, metoda cvadraturii unei curbe constă 
în a găsi o expresie analitică a suprafeţei acesteia. Dar suprafaţa 
cercului este reprezentată prin irr 2 , în care rt este un număr 
iraţional ; astfel că nu se poate construi un pătrat avînd aceeaşi 
suprafaţă ca un cerc de rază r. 

60 Raţionamentele geometrice asupra unui cerc sau a unui pătrat se 
fac adică în afară de orice presupunere a existenţei materiale a 
cercului sau a pătratului. 

61 Scriere a lui Cicero tratînd despre îndatoririle morale. 

62 Adică preceptul moral se constituie în afară de orice caz con¬ 
cret : faptele vor veni mai tîrziu să se înscrie sub jurisdicţia lui. 

Este uşor de văzut că Locke face aici unele concesii idealismului 
şi că teoria sa reprezintă o apropiere neaşteptată faţă de ineism 
pe care îl combate în genere cu multă hotărîre. Caracterul subiec¬ 
tiv al unei morale a priori nu-i scapă, de altfel, lui Locke care se 
arată preocupat în paragraful următor de a nu'se lăsa zdruncinat 
de o astfel de consecinţă. 

63 Cf. nota noastră nr. 55. 

64 împreunarea în natură se află la baza formării cortegiului de atri¬ 
bute care caracterizează o substanţă dată. 

65 Creştinismul nu promite viaţa de apoi decît omului, acesta singur 
fiind considerat ca avînd suflet şi demn de a fi iniţiat în tainele 
divine. 

66 Pasaj din Epistole către romani, XIV, 4. 

67 Aluzie la un pasaj din Epistole către corintieni, V, 10. 

68 Desele aluzii pe care le face Eseul în ce priveşte monştrii sînt 
expresia mirării ce o manifestă epoca sa în prezenţa acestei ano¬ 
malii. Naturaliştii de mai tîrziu au fost şi ei atraşi de astfel de 
probleme, şi aproape nu a existat un muzeu care, în colecţiile de 
obiecte referitoare la ştiinţele naturii, să nu cuprindă şi bocale 
în care se păstrau monştrii. Muzeul de istorie naturală din Iaşi, 
întemeiat pe la 1836, a trezit curiozitatea printr-o secţie de tera- 
tologie rămasă celebră. 

69 Adică atîta vreme cît socotim că speciile şi esenţele lor au o 
existenţă în sine. 

70 Acest capitol trebuie pus în directă legătură cu capitolul XXXII 
al cărţii a Il-a. 

71 Propoziţiile sînt expresii ale judecăţilor precum termenii sînt 
expresiile noţiunilor. Astfel că cele ce spune Locke despre pro¬ 
poziţii se raportează şi la judecăţi. 

72 Locke tratează aici subiectul în ipoteza discutabilă că omul gîn- 
deşte fără cuvinte şi că cuvintele nu apar decît atunci cînd vrea 
să-şi comunice gîndurile altora. De undo deosebirea ce o face 
între propoziţii mintale şi propoziţii verbale. 

73 O linie poate fi împărţită într-un număr de segmente egale, sau 
nu poate fi împărţită decît lăsînd un rest. De exemplu, poate, 
în acest din urmă caz, să fie împărţită în patru segmente de 
1 metru fiecare, dar mai rămîn şi cîţiva centimetri la una dintre 
extremităţi. 

74 în special în cap. IV, §§ 2—13. 

75 De pildă ar fi adevărată propoziţia că două himere şi cu trei 
himere fac cinci himere. Exemplul cu centaurii dat de Locke în 
■cele ce urmează duce la consideraţii mai subtile. 

76 Locke le va consacra capitolul următor. 

77 Acest mic adaos aproape forţat şi parazitar este introdus de Locke 
spre a satisface anumite cerinţe ale scolasticii care distinge veritas 
rei, veritas existentiae, veritas essenclo, pe de o parte, iar, pe de 
alta, veritas intellectus, veritas cognoscendo. Adevărul metafizic 
este de prima categorie ; cel moral aparţine celei de-a doua. Filo¬ 
zoful englez nu a făcut însă prea mult caz de această deosebire ; 
ea trebuie să guverneze întreg capitolul şi chiar Eseul în ansamblul 
său ori să fie definitiv părăsită. 

78 Un comentator oricît de atent trebuie să renunţe, după părerea 
noastră, să interpreteze această nuanţă între două feluri de certi¬ 
tudini pe care Locke o enunţă aici, creînd două expresii pe care 
nu le va folosi o singură dată în cele ce urmează. 

79 Orice propoziţie generală, susţine Locke, semnifică o specie ; or, 
pentru a cunoaşte limitele unei specii (de pildă a speciei om), 
adică a şti care sînt limitele ei de aplicare, trebuie să cunoaştem 
esenţa speciei (pentru om, a fi biped, raţional etc.). Un individ 
căruia nu i se pot atribui toate notele esenţei nu aparţine speciei 
(dacă cutare individ nu-i raţional, nu e om). 

80 Despre esenţa reală şi cea nominală a se vedea Cartea III, cap, V, 
<j 15 şi urm. Trei cazuri sînt posibile în ce priveşte adevărul unei 
propoziţii sau al unui termen : 1) esenţa nominală şi esenţa reală 
coincid (ca în ideile simple) ; extensiunea cuvintelor este cunoscută 
cu stricteţe ; 2) esenţa nominală este distinctă de esenţa reală (de 
ex. la substanţe) ; extensiunea este incertă ; 3) esenţa nominală este 
liber construită de gîndire fără referire la vreo esenţă reală (mo¬ 
duri mixte) ; extensiunea este perfect definită. In două dintre 
aceste cazuri, cunoaşterea ajunge deci la certitudine. 

81 Nominalismul îl împinge pe Locke la speculaţii metafizice pe care 
cu greu le putem urmări. Pentru a reliefa situaţia dificilă în care 
se aşază, ne va fi permis să punem la contribuţie fantezia noastră 
proprie. Să luăm cuvîntul tolină ; el nu înseamnă nimic în limba 
romînă (şi în nici o limbă, pe cît ştim). Dar presupun că, uzînd 
de voinţa mea, aşa cum mă autoriză Locke, fac din aceste sunete 
întrunite un termen, acordîndu-i ceea ce Locke numeşte o esenţă 
nominală. Voi numi deci tolină o substanţă galbenă, solidă, fuzi- 
bilă la 960°C, maleabilă. Problema pe care o putem pune alături 
de Locke va fi aceea de a şti dacă inelul pe care îl am în deget 
este de tolină; constat că este galben, solid, maleabil, dar că este 
fuzibil la 1 064°. Pe de altă parte, o monedă ce păstrăm într-un 
sertar nu este nici ea de tolină fiindcă, deşi constituită dintr-o 
materie solidă, maleabilă şi fuzibilă la 960 :) , nu este galbenă, ci 
albă-argintie. Şi constat, în cele din urmă, că nici un obiect ce-mi 
cade sub mînă nu corespunde întocmai esenţei nominale ce am 
stabilit pentru denumirea tolină. In schimb, dacă numesc aur o 
substanţă galbenă, solidă, maleabilă şi fuzibilă la 1 064°, iar argint 
o substanţă albă, solidă, maleabilă şi fuzibilă la 960°, voi vedea 
că inelul de mai sus are întocmai proprietăţile acestea ale aurului, 
iar moneda pe cele ale argintului. Nu înseamnă oare că denumirile 
pe care le creează, le definesc şi le folosesc oamenii nu ne sînt 
date cu o esenţă nominală arbitrară, că ele trebuie să corespundă 
unor lucruri materiale şi că esenţa nominală reflectă esenţa reală ? 

82 Locke refuză să admită că coexistenţa unui număr de atribute 
într-o substanţă se poate deduce atunci cînd cunoaştem unul din¬ 
tre aceste atribute. Dar, prin aceasta, conexiunea necesară nu de¬ 
vine dubioasă ; ea poate fi stabilită într-o substanţă printr-o in¬ 
ducţie bazată pe experiment; ceea ce nu e puţin lucru, mai cu 
seamă pentru Locke care aşază cunoaşterea prin experienţă pe 
primul plan. 

83 Locke dă o ilustrare a acestei teorii mai departe, § 15. 

84 Această ipoteză admisă de ştiinţa din epoca lui Locke nu s-a 
confirmat întru nimic. Acelaşi lucru trebuie spus şi despre apa 
sustrasă oricărei influenţe a vreunui corp exterior. Influenţa mediu¬ 
lui nu se poate contesta, mai cu seamă pentru plante şi animale, 
dar nu în sensul cerut de Locke, după care dispariţia oricărui me¬ 
diu implică o schimbare în substanţe mai curînd decît schimbarea 
mediului. în cele ce urmează, vom vedea că Locke revine la o 
reprezentare mai clară a influenţei mediului. 

85 Locke face aluzie aici la globul pămîntesc, 

86 Locke revine deci la teoria puterii, aceasta putînd fi şi pasivă, 
despre care nc-a vorbit în Cartea a II-a, cap. XXI, § 2 şi urm. 

87 Este greu de ştiut dacă Locke înţelege aici prin revelaţie ceea ce 
înseamnă aceasta ipentru teologi, anume actul prin care dumnezeirea 
îl instruieşte pe om în misterele sale. S-ar părea totuşi că reve¬ 
laţia teologilor se referă în primul rînd la adevăruri de ordin mo¬ 
ral destinate să-l facă pe om mai bun, în vreme ce Locke are 
aici în vedere „tainele" naturii materiale pe care intuiţia, bine 
condusă, ar avea poate puterea să le pătrundă, aşa cum are aerul 
chiar Locke să o pretindă ceva mai jos cînd pomeneşte de facul¬ 
tăţile noastre ascuţite de a percepe. 

88 Exemplele ilustrează cele arătate de Locke mai sus, § 10. 

89 Locke nu întrebuinţează aici cuvîntul maximă în sensul comun de 
precept moral , ci în acel de adevăruri evidente, de principii ge¬ 
nerale şi de axiome aparţinînd oricărui domeniu de cunoştinţe. 

90 Reamintim că aceste maxime se numesc în logica curentă : prin¬ 
cipiul identităţii şi principiul contradicţiei. 

91 Logica formală va spune că aceste precepte mai puţin generale 
sînt aplicări ale celor două principii ale logicii de mai sus. 

92 Locke va susţine mai jos că relaţiile din natură sînt anterioare 
principiilor. 

93 Existenţa este o chestiune de fapt ce trebuie constatat; se mai 
spune că este contingenţă, nu necesară. 

94 Expresii corelative folosite de scolastică pe care Locke le defi¬ 
neşte imediat mai jos. 

95 Locke le va discuta pe rînd în cele ce urmează. El va stabili că 
mintea formează propoziţii mai puţin generale înainte de a cu¬ 
prinde axiomele. 

96 Adică cu un unghi obtuz. 

97 Că această axiomă nu e înnăscută şi nici evidentă prin ea însăşi 
se vede în timpurile noastre pe baza unor considerente ce nu 
erau încă accesibile lui Locke. Dacă operăm de pildă cu numerele 
naturale nu mai putem afirma azi că mulţimea lor infinită e mai 
mare decît mulţimea infinită a numerelor pare, mulţime care este 
o parte a celei dinţii, aceasta cuprinzînd atît numerele pare cît 
şi cele impare. 

98 Adică din aceste pretinse principii înnăscute. 

99 Despre ideile distincte şi opoziţia lor faţă de ideile confuze, a 
se vedea mai sus cartea a Il-a, cap. XXIX, §§ 1 şi 4—7. 

100 A se vedea §§ 8—>10. 

101 Susţinînd .că ideile nu sînt înnăscute, că maximele generale nu 
sînt premergătoare preceptelor mai puţin generale, Locke simte 

că în cele din urmă va intra în conflict cu teologii şi previne aici 
contraatacul lor. Nicăieri, zice Locke, în nici o ştiinţă maximele 
generale nu fondează cunoştinţele. Poate totuşi că teologia va 
pretinde că se întemeiază pe adevăruri generale evidente ? Dar 
atunci este de crezut că religia nu-şi are baza în revelaţie ? Ci în 

nişte maxime care sînt elemente mijlocitoare între divinitate şi 

om ? în acest fel Locke îi pune pe teologi în încurcătură. 

102 Isaac Newton a fost nu numai contemporanul lui Locke, ci şi un 

intim amic al său. Cartea lui Newton despre care se pomeneşte 
aici nu poate fi decît Principia mathematica publicată la 1687 ; 
celelalte opere ale lui Newton au apărut după moartea lui Locke. 

103 Omul de ştiinţă care a descoperit adevărul într-o chestiune nu s-a 
folosit adică de maxime generale. 

104 Prin medius terminus Locke înţelege termenul mediu al unui 
silogism ; în cursul disputei, adversarii raţionează folosind în pre¬ 
mise termenii medii cei mai ciudaţi şi cei mai neaşteptaţi în intenţia 
de a avea ultimul cuvînt. 

105 Scolastica avea la bază elemente luate din Aristotel. 

106 Ortografia aceasta pentru Descartes era curentă în secolul al 
XVII-lea, avînd chiar tendinţa să devină cea consacrată. 

107 Corporeitate şi umanitate au intrat în uz prin scolastică. Locke, 
adversaT hotărît al scolasticii, a condamnat deja întrebuinţarea 
acestor termeni în Cartea a II-a, cap. VIII, § 2. 

108 Acest pasaj, şi altele asemănătoare, ne arată că Locke nu a publi¬ 
cat Eseul decît după ce l-a discutat în contradictoriu cu diverşi 
cunoscuţi şi prieteni. 

109 Originalul englez ne dă : „such a complication of ideas together". 

110 S-a văzut că cunoaşterea intuitivă este nemijlocită. 

111 în originalul englez titlul este : „Of Trifling Propositions". Literal, 
trifle = fleac. 

112 Astfel de propoziţii, logica formală le numeşte azi tautologice. 

113 Ironia este vizibilă. 

114 Trecînd stridia mereu din laba stîngă în laba dreaptă şi din laba 
dreaptă în laba stîngă, maimuţa nu se îngraşă. 

115 Locke explică aici că reflecţiile sale de mai sus privesc numai 
propoziţii de tipul „A este A“ denumite identice, nu alte pro¬ 
poziţii de alt soi care sînt şi ele numite la fel de către unii. Locke 
face aici aluzie incontestabil la scolastici care, discipoli ai lui 
Thomas din Aquino, au speculat extraordinar de mult asupra 
principiului identităţii, a deosebirii între unicitate (unum) şi iden¬ 
titate (idem) şi au enumerat 27 de sorturi de identitate. De altfel, 
Locke nu este el însuşi la adăpostul oricărei ispite privitoare la 
astfel de speculaţii metafizice dacă ne referim la cartea a II-a, 
cap. XXVII care va face obiectul unei discuţii duse de Leibniz 
în Nouveaux Essais, capitolul corespunzător, în special § 4. 

116 După cum o spune deci Locke însuşi, felul de propoziţii neserioase 
considerat în paragraful de faţă se referă la definire. Locke ne 
va interzice să definim o .parte prin întreg, o specie prin genul 
său. 

117 Prin altă parte Locke înţelege: altceva decît genul proxim care 
(a se vedea nota precedentă) figurează în definiţie, dar nu singur. 
Această altă parte va fi una dintre diferenţe. 

118 Rezultă de aici că afirmaţia lui Locke, caTe revine atît de des 
în cursul Eseului, că gîndurile noastre sînt legate numai de sunete, 
numai de cuvinte, nu trebuie luată în sens literal, adică în sensul 
că esenţa nominală ar fi esenţa cuvîntului reprezentativ. Poziţia 
radicală nominalistă este, de altfel, absurdă căci cuvîntul „om“ 
în sine are caracterul de a fi monosilabic, de a se compune din 
vocala o şi din consoana m, de a da un plural oameni etc., etc. 
(iar nu de a fi raţional, biped etc.). 

119 Capitolele IX, X şi XI constituie o secţiune a cărţii a IV-a în care 
Eseul încearcă să abordeze una dintre problemele cele mai spi¬ 
noase pe care şi le-a pus speculaţia metafizică : aceea a existenţei. 

120 Cu alte cuvinte, esenţa este ceea ce e necesar; existenţa se referă 
la ceea ce este accidental şi contingent. 

121 Exprimarea aceasta carteziană a lui Locke cu privire la intuirea 
existenţei noastre ca fiinţă ce cugetă şi se îndoieşte am mai 
întîlnit-o în cele ce precedă. 

122 Nu avem să comentăm prea pe larg capitolul care urmează. In 
el sînt concentrate toate acele reminiscenţe puritane ce am văzut 
în treacăt în atîtea rînduri că se manifestă în Eseu. Nu trebuie 


să trecem cu vederea că sistemul lui Locke, care va prilejui spe¬ 
culaţii idealiste de tot felul, contribuie totuşi în mare măsură să 
zdruncine metafizica scolasticilor şi că, făcînd apel la experienţă, 
se află la originea materialismului ateist al secolului al XVIII-lea. 

123 Acest text al lui Cicero a fost tradus de Locke în fraza care pre¬ 
cedă. Este extras din De Legibus, lib. 2. 

124 In paragrafele următoare, pînă la sfirşitul capitolului, Locke se va 
strădui să dovedească „raţional" existenţa lui Dumnezeu pe te¬ 
meiul că universul nu poate ieşi din neant şi că fiinţa eternă care 
îl generează nu poate fi decît cugetătoare. A. S. S u b o t i n, în 
Principiile epistemologiei lui Locke, „Probleme de filozofie", 1955, 
nr. 2, explică (p. 135) că argumentarea filozofului englez îşi are 
miezul în concepţia mecanicistă metafizică a secolului său. Mate¬ 
rialismul englez timpuriu, pentru care materia nu este decît un 
agregat meoanic ce nu-şi are în el principiul mişcării, nu poato 
înţelege ca substanţa materială să genereze ceva ce este înzestrat 
cu gîndire. După cum arată V. 1. Lenin, în cadrul concepţiei 
metafizice, mecaniciste despre natură şi despre dezvoltarea ei, nu 
se ia în seamă izvorul mişcării şi dezvoltării, automişcarea. 

125 Această notă îi aparţine lui Locke. Este de observat că ea conţine 
o anticipare a sistemului metric creat de francezi mai tîrziu şi 
care s-a impus treptat pretutindeni, în afară de ţările anglo-saxone 
unde tradiţiile locale au menţinut sistemul de măsuri complicate 
şi absurde pe care Locke ar fi dorit tocmai să le vadă desfiinţate. 

126 „Nimic nu se face din nimic". 

127 Despre spiritele animale a se vedea nota noastră 6, Cartea a Il-a. 

128 Holbach l-a criticat fără indulgenţă pe Locke pentru inconsecvenţa 
de care dă dovadă în paginile de mai sus. „De ce oare profundul 
Locke — scrie Holbach în Sistemul Naturii, Ed. Ştiinţifică, 
1957, p. 168 — care, spre marele regret al teologilor, a pus prin- ■' 
cipiul lui Aristotel în plina lui lumină, de ce toţi cei care, ca Şi ■ 
el, au recunoscut absurditatea concepţiei ideilor înnăscute, nu au 

tras consecinţele imediate şi necesare ale acestui principiu ? De cg 
n-au avut curajul de a aplica acest principiu atît de clar la toate 
himerele de care mintea omenească s-a ocupat atît de mult timp 
şi atît de zadarnic ? N-au văzut ei că principiul lor săpa temelia 
acestei teologii... ? Dar prejudecata, îndeosebi atunci cînd este 
sfîntă, împiedică să se vadă aplicaţiile cele mai simple ale prin¬ 
cipiilor celor mai evidente ; în materie de religie, oamenii cei mai 
mari nu sînt adesea decît nişte copii...“. Pluralul de care uzează 
Holbach în pasajul citat arată că el nu-1 vizează numai pe Locke ; 
desigur că îl pune în cauză aici şi pe Newton pe oare îl combate 
direct într-un lung pasaj (op. cit., pp. 417—423) şi care a recu¬ 
noscut singur că l-a inspirat pe Locke (a se vedea nota lui Coste 
la Cartea a IV-a, cap. X, § 18). Nu trebuie totuşi să omitem a 
spune că speculaţiile care încearcă să dovedească existenţa lui 
Dumnezeu cu ajutorul raţiunii au avut alt efect decît cel dorit de 
autorii lor, că au constituit o veritabilă capcană pentru teologi. 
Argumentele s-au dovedit toate discutabile. Iar Diderot, profitînd 
de această desfăşurare a doctrinelor şi luînd lucrurile din scurt, 
nu a declarat el mereu că nu poate fi vorba să credem în Dum¬ 
nezeu mai înainte ca raţiunea să ne dovedească existenţa lui ? 
Discuţiile referitoare la existenţa lui Dumnezeu nu au putut duce 
decît la efectul de a face această existenţă discutabilă. 

129 în ce priveşte existenţa unui lucru în lumea reală, numai sen¬ 
zaţia poate deci să o deosebească de iluzie. Cu alte cuvinte, se 
poate dovedi că suma unghiurilor unui triunghi este egală cu 
două drepte, dar nu se poate dovedi, ci numai se poate afla prin 
mărturia simţurilor, că o sferă sau o foaie de hîrtie există efectiv. 

130 în originalul englez avem : „my present state". Este vorba de 
condiţia mea de om, aici pe pămînt. 

131 Adică nu numai că simţurile ne stau mărturie că ceva este în 
afară de noi, dar ele ne mai învaţă şi ce este acel ceva (un ananas, 
o foaie de hîrtie etc.). 

132 Adică nu pot evita ca ideea unui lucru existînd efectiv să-mi 
impresioneze simţurile, nu pot să o alung din minte ca pe o ima¬ 
gine rememorată. 

133 Adică numai în memorie. 

134 în original: „actual seeing". 

135 „în natura lucrurilor". 

136 O cunoaştere probabilă s-ar putea numi credinţă, adică părere. 

137 A se vedea Cartea a Il-a, cap. XXIII, § 5 şi Cartea IV, cap. III, 
§ 19. 

138 în original: „the evidence of faith". Ceea ce nu înseamnă desigur 
că, pentru Locke, credinţa ne duce la evidenţă, ci numai că ea 
comportă un oarecare grad de evidenţă, o evidenţă mărginită. 

139. Aici, Locke îşi ia curajul să puie sub semnul întrebării existenţa 
spiritelor pure, neîncarnate, adică a îngerilor despre care ne vor¬ 
beşte biserica. 

140 în originalul englez avem : „particular". 

141 în originalul lui Locke figurează: „of particulars". Simţurile nu 
atestă decît existenţa unor lucruri individuale. 

142 Certitudinea mă conduce să afirm că, dacă există vreun om, el va 
avea cutare şi cutare însuşiri; nu pot însă demonstra că există 
vreun om. 

143 „Adevăruri eterne". Locke examinează acest soi de adevăruri şi 
le defineşte ; ele nu sînt înnăscute. 

144 Termenul de „maxime" trebuie iarăşi luat în sensul larg de principii 
generale şi evidente prin ele însele, oricare ar fi domeniul căruia 
îi aparţin. 

145 „Propoziţii dinainte cunoscute". Locke după cum s-a văzut şi mai 
sus, combate opinia că cunoştinţele noastre se formează pornind 
de la maxime universale ca „ceea ce este, este" etc. 

146 Este vorba de şcolile filozofice, în primul rînd de scolastică, dar 
şi de curente din diverse institute de învăţătură conduse de preoţi 
în epoca lui Locke. 

147 A se vedea mai sus, ca,p. VII. 

148 In limba greacă clasică, matematicile nu erau încă aritmetica şi 
geometria, ci ştiinţa în genere, studiul, instrucţia. 

149 S hilling, monedă engleză avînd curs şi astăzi. 

150 Cap. VII. 

151 Polemon, filozof platonician care a trăit în secolul al IV-lea î.e.n. 

152 Anaximene din Milet, unul dintre cei mai vechi filozofi din anti¬ 
chitatea greacă ; a susţinut că principiul tuturor lucrurilor este 
aerul. 

153 Aristip din Cirena, filozof grec din secolul al V-lea î.e.n. Aparţine 
Şcolii hedoniştilor oare susţinea că criteriul fericirii este în plăcere. 
Aristip arată că senzaţiile sînt singurul nostru izvor de cunoaştere 
şi singurul principiu al conduitei omului. 

154 Antistene (cca. 444—365), filozof, întemeietor al şcolii cinice din 
Atena; afirmă că virtutea este binele suprem. „Fericirea omului 
se află în practica virtuţii". 

155 Arhelau din Milet, filozof grec ce a trăit în secolul al V-lea î.e.n. 
Principiul său, la care face aluzie Locke, este : „Justul şi injustul 
nu-şi au izvorul în natură, ci în legi". 

156 Locke recomandă adică metoda matematică prin care ne urcăm 
de la un număr de adevăruri elementare şi admise ca evidente la 
adevăruri ce derivă din ele prin demonstraţie. 

157 In Cartea a IV-a, cap. II, § 14 Locke tratează despre cunoaşterea 
prin simţuri a fiinţelor individuale. 

158 Locke îi atribuie fizicii în forma în care se constituia la acea epocă 
în legătură cu dezvoltarea tehnicii în capitalismul născînd, un rol 
mai mult practic. El nu poate încă să înţeleagă ce este îmbinarea 
teoreticului cu practioul în toate domeniile ştiinţei. Cf. totuşi 
cap. XXI, § 2 şi § 3. 

159 „Bunul suprem", pentru Locke, ca adept al puritanismului utiJita- 
rist, este fericirea în viaţa de apoi. 

160 Aspiraţiile burgheziei' engleze, în vremea lui Locke, se recunosc 
clar în fragmentul ce umple a doua jumătate a acestui § 11. 

161 Chinchina, substanţă extrasă din scoarţa unor specii de arbori ai 
genului rubiacee ce cresc în America de Sud, a fost cunoscută în 
Europa pe la 1639 pentru proprietăţile ei antiterme, febrifuge. In 
epoca lui Locke, prafurile de chinchina se foloseau în terapeutică 



1VUTE; CARTEA IV 


355 


pentru cazurile de infecţie (gripă, febră tifoidă, erizipel)', iar în 
exterior la pansarea rănilor atone şi fetide. Chinina, extras din 
ehinchină, a fost izolată abia la 1820 de francezii Pelletier şi 
Caventou. r 

162 Originalul englez dă : „work-houses“. 

163 în originalul lui Locke avem : „natural history“. 

164 Adică spiritele separate de corpuri. 

165 în englezeşte : „ingredients“. 

166 Modurile de cantitate fiind acele ale matematicilor. 

167 Căci necesarul implică, pe de o parte, că lucrurile nu pot fi altfel 
şi că nici nu pot să nu fie ; astfel că, pe de o parte, cunoaşterea 
ar fi identică la toţi oamenii, şi fiecare ar cunoaşte, pe de altă 
parte, tot ce se poate cunoaşte. 

168 Dacă cunoaşterea ar fi voluntară, slaba ei preţuire, dar, s-ar putea 
adăuga, şi lenea spirituală a omului ar avea urmări fatale. 

169 în sens de meditaţie filozofică. 

170 Originalul lui Locke ne dă: „taste". 

171 Adică o cunoaştere numai probabilă. 

172 Astfel de declaraţii nu trebuie puse întotdeauna în seama scep¬ 
ticismului ; ele sînt mai degrabă destinate, insuflînd neîncrederea 
în puterile intelectului, să-i pună pe oameni la adăpostul fanatis¬ 
mului religios. Eseurile lui Montaigne arată ipînă unde poate merge 
această atitudine care, în mijlocul războaielor civile religioase, nu 
putea să aibă decît o influenţă moderatoare. 

173 Adică viaţa pămîntească. 

174 Locke nu tratează decît în treacăt, în mai multe rînduri, despre 
judecată în sensul logic de operaţie mintală care pune în prezenţă 
(sau în relaţie) două concepte. Aici el precizează că acordă jude¬ 
căţii şi un alt sens, acel de opinie ce şi-o face mintea despre un 
lucru în caz că nu-1 poate atinge printr-o cunoaştere certă. Acest 
înţeles îl avem şi în limba romînă populară cînd spunem : „am 
judecat că starea bolnavului s-a ameliorat". în limba noastră, o 
judecată, din acest unghi, poate fi dreaptă sau strîmbă. în această 
privinţă, asentimentul (şi disentimentul ) intră în categoria judecăţi¬ 
lor, fiind aprobarea (sau dezaprobarea) ce o dăm convingerii unei 
persoane străine, aşa cum această convingere se manifestă faţă 
de noi (de obicei prin cuvinte). Despre asentiment, a se vedea 
mai departe, cap. XVI. 

175 în 1. engleză : ,/issent or dissent". 

176 în antichitate, probabilul, ea un fel de derivat al posibilului, era 
totuna eu plauzibilul (a se vedea expresia la Cicero, Tuse. I, 9). 
Speculaţiile asupra probabilului şi a probabilităţii au luat însă o 
mare dezvoltare tocmai în secolul al XVII-lea (de pildă la Pascal). 
S-ar părea că Locke îi restrînge înţelesul mai cu seamă la acel 
folosit de cazuişti care admiteau că probabilul este ceea ce poate 
fi aprobat (şi nu probat), ceea ce se sprijină ,pe autoritatea aceluia 
pe care îl aprobăm. Uneori (a se vedea mai jos § 4), Locke arc 
în vedere şi încrederea ce o putem avea în autoritatea cunoştin¬ 
ţelor noastre proprii anterioare. 

177 Locke vrea să spună că dacă asentimentul nostru s-ar sprijini pe 
credinţa majorităţii, ar trebui să fim păgîni în Japonia, ...etc. Acest 



366 


D. BADARÂli 


argument a fost adesea folosit pentru a dovedi că ideea unui 
Dumnezeu unic nu se bucură de un asentiment universal (şi 
înnăsout). 

178 Această idee o întîlnim şi la Descartes : „Acţiunile din viaţă 
neadmiţînd adesea nici o amînare, este un adevăr foarte sigur că, 
atunci oînd nu stă în puterea noastră de a discerne părerile cele 
mai adevărate, trebuie să le urmăm ipe cele mai probabile" 
(Discurs asupra metodei, partea a IlI-a, maxima 2, Editura Ştiin¬ 
ţifică, Bucureşti, 1957, ,p. 54). 

179 Exemplul pe care îl dă Lockc mai jos nu este acel al unui caz 
pozitiv particular (adică singular), ci acel al unor experienţe simi¬ 
lare făcute de mai mulţi asupra unui corp (ca fierul, lemnul etc.), 
verificate pe bază de experienţă proprie. împrejurările cele mai 
obişnuite în care ne facem o opinie pe baza unor mărturii con¬ 
cordante înţr-un caz particular le-am găsi mai curînd în faptul 
că o seamă de oameni ne-ar vorbi despre un oraş pe care l-au 
văzut şi pe care noi nu l-am văzut, de pildă Londra. Un romîn 
s-ar simţi el întemeiat să conteste toate aceste afirmaţii şi să de¬ 
clare că Londra nu există, dat fiind că nu a văzut niciodată acel 
oraş ? Exemplele pe care Locke le dă la §§ 7 şi 8 sînt mai apro¬ 
piate de acel al nostru, atît doar că se referă la o certitudine 
istorică şi nu la una geografică. Prima nu poate duce la un control 
direct (despre Tiberiu nu putem afla nimic în afară de atestările 
ce avem din trecut), pe cînd cea de-a doua poate să comporte o 
suspensie în aşteptarea unei călătorii care ne-ar duce la o con¬ 
vingere fermă. 

180 Locke are meritul de a da aici şi în paragrafele următoare cîteva 
indicaţii asupra metodei în istorie care anticipează asupra lucră¬ 
rilor specialiştilor de mai tîrziu. 

181 Gradaţia este redată în textul original prin : „belief, conjecture, 
guess, doubt, wavering, distrust, disbelief etc.“. 

182 Analogia este un concept metodologic pe care modernii l-au moşte¬ 
nit de la vechii filozofi greci; Aristotel tratează despre analogie 
în Etica Nicomacliică, V, 6, 1134 a, 30 şi urm., şi o defineşte ca o 
identitate de raporturi care unesc doi cîte doi termenii unui cuplu 
(sau a mai multor cupluri). 

183 O dificultate de acelaşi gen o întîlneşte ştiinţa modernă cînd vrea 
să despartă formele animale elementare de cele vegetale elementare. 

184 Aici apare ideea de limită în matematici. Dacă tăiem un con regu¬ 
lat prin două plane paralele, circumferinţele de întretăiere vor avea 
diametrii de lungime foarte deosebite dacă planele sînt îndepăr¬ 
tate unul de altul, dar dacă apropiem planele pînă a le face să se 
confunde, diametrii vor tinde spre egalitate. 

185 Chiar dacă afirmă credinţa sa în minuni şi în revelaţie, Locke 
încearcă deci să modereze zelul acelor care — după cum vor pre¬ 
ciza succesorii săi, materialiştii francezi ai secolului al XVIII-lea 
— s-ar întemeia pe cunoaşterea supranaturalului pentru a menţine 
stăpînirea pe care biserica şi-a asigurat-o în lume. 

186 In cele din urmă Locke se află în situaţia de a trata despre raţiune 
deşi sistemul său, pornit de pe baze empiriste, va cuprinde cu 
greu o materie care se abate atît de mult, oricum am considera-o, 

de la o concepţie pur automată a spiritului. Nu e mai puţin ade¬ 
vărat că Locke, tocmai fiindcă este empirist, va aborda problemele 
într-un mod critic ce va lăsa o urmă adîncă în istoria filozofiei. 

187 Locke scrie : „The word «reason», in the English language, has 
different significations...". De fapt, sensurile pe care ni le dă mai 
departe nu sînt întru nimic speciale poporului englez sau filozofilor 
englezi. 

188 Locke se opreşte deci la acest sens că raţiunea este ceea ce îl 
deosebeşte pe om de animal. Totuşi, chiar dacă nu face din animale 
simple maşini, ca Descartes, se poate vedea din diverse pasaje că 
Locke consideră că psihicul lor este redus aproape la simpla per¬ 
cepţie, că animalele aproape nu posedă a doua facultate a intelec¬ 
tului reflexiv. Cf. Cartea II, cap. XI, § § 7 şi 10. 

189 în originalul englez-: „fllation". 

190 Reţinem deci că raţiunea are o dublă funcţiune : a) prin sagacitatea 
ei, ea îşi însuşeşte ideile intermediare pe care le va folosi în raţio¬ 
nament ; b) datorită puterii de a infera, ea construieşte raţionamen¬ 
tul oare duce Ia o concluzie. 

191 Raţiunea, aşa cum este definită de Locke, prezintă un caracter cu 
totul special, prin faptul că asigură fie cunoaşterea certă, fie o 
cunoaştere probabilă sau opinie. Filozofii greci opuneau cunoaşte¬ 
rea raţională şi opinia ; această concepţie, pe care o găsim deja la 
Platon (Menon , XXXIX, 97 C, R epubl., V, 477 B, VII, 534 A, 511 
D—E), este acceptată de Aristotel şi rămîne clasică. Sensul peio¬ 
rativ pe care îl ia termenul de opinie se întăreşte în mod vizibil la. 
filozofii latini. 

192 Cele observate în nota precedentă se pot deci preciza în sensul că 
întîlnim la Locke o opinie raţională şi o opinie neraţională. 

193 Aceste patru trepte sînt o dezvoltare privitoare la cele două funcţii 
ale raţiunii definite în ţ 2 de mai sus. 

194 Critica pe care o face Locke silogismului aristotelic are o însem¬ 
nătate epocală. Găsim deja la Bacon o luare de poziţie pe consi¬ 
derentul că silogismul clasic ar fi steril. Dar se poate vedea din 
lectura paragrafelor ce urmează că teoria antisilogistică pe care 
obişnuit istoria o atribuie în mod eronat lui Stuart Mill este creaţia 
lui Locke. 

195 Acesta este al doilea argument în defavoarea silogismului. Aşa că 
nu trebuie să ne credem legaţi de enunţurile lui Locke, de : „Întîi" 
...„Al doilea..." etc. 

196 Se ştie că silogismul are mai multe figuri care se împart. Ia rîndul 
lor, în moduri. Locke susţine cu drept cuvînt că nu oricine, ci 
numai logicienii experimentaţi cunosc aceste figuri şi aceste moduri. 

197 Există adică şaizeci de combinaţii în care să putem dispune propo¬ 
ziţiile aşa cum pot ele să formeze un silogism. Dar toate aceste 
combinaţii nu duc la concluzii valabile ; de pildă, din două pre¬ 
mise negative nu se poate trage o concluzie. Despre modul cu pre¬ 
mise particulare, cf. la Locke, mai departe, $ 8. 

198 Locke ne dă în originalul englez : „a country gentlewoman". 

199 După cum vom vedea, silogismul, pentru Locke, nu coincide cu 
deducţia. 

200 Termenul mediu, unul dintre cei trei termeni ai silogismului, care- 
mijloceşte legătura dintre ceilalţi doi, numiţi extreme. 

201 Totuşi nu trebuie să mergem pînă a crede că Locke recomandă 
alte tipuri de raţionament decît silogismele şi că îşi propune să le 
dea regula. Afară dacă nu considerăm ca atare schema ternară 
homo — animal — vivens pe care o socoteşte preferabilă schemei 
catemare aristotelice (a se vedea mai departe). 

202 Adică în învăţăturile ce le dau scolasticii. 

203 Adică abia un om dintr-o mie ştie pentru ce motiv se întrebuin¬ 
ţează într-un caz determinat cutare mod şi nu cutare altul. 

204 Acest : „In al doilea rînd“ trebuie să ne lase să înţelegem că, în 
ochii lui Locke, argumentele felurite prezentate pînă acum de la 
începutul acestui lung paragraf alcătuiesc o grupă unitară pe care 
sîntem invitaţi să o considerăm aparte. 

205 Cu privire la raţionamentul probabil a se vedea mai sus, cap. XV 

şi xvr. , 

206 în original : „one topical argument". In logică, sau mai degrabă în 
retorică, numim argument topic acel argument care se referă direct 
la chestiune. 

207 Acest argument împotriva silogismului, după oare acesta nu desco¬ 
peră nimic nou, este acel pe care posteritatea lui Locke îl reţine 
de preferinţă. Argumentul se găseşte deja la Descartes : „In ceea 
ce priveşte logica, silogismul şi cea mai mare parte dintre cele¬ 
lalte reguli ale ei servesc mai curînd pentru a explica altuia lucruri 
ştiute sau chiar, cum este arta lui Lullus, pentru a vorbi fără a 
judeca despre lucruri necunoscute". (Discurs asupra metodei, 
partea a Il-a, p. 47, Editura Ştiinţifică, Bucureşti, 1957). 

208 Richard Hooker (oca. 1554—1600), teolog anglican, autor al unei 
veritabile „summa theologica" a bisericii engleze. Opera sa princi¬ 
pală, din care citează Locke, este Legile politicii ecleziastice, pu¬ 
blicată între 1594 şi 1662. 

209 Horaţiu. 

210 „Nu acolo unde trebuie să mergem, ci acolo unde mergem" 
(Horaţiu, Epist., lib. I, epist. 19, O imitatores servum pecus). 

211 Locke confundă mereu particularul din propoziţii (cîţiva oameni 
sînt poeţi) cu cazuri particulare ce întîmpinăm în experienţa 
noastră (factorul poştal din strada mea este poet) ; aristotelismul 
nu-i interzice, după cum crede el, să ia în consideraţie cazurile 
particulare ; îl opreşte numai de a construi silogismul în care ambele 
premise să fie propoziţii particulare. 

212 Logica clasică, valabilă pînă azi, cere ca, în orice silogism, terme¬ 
nul minor să fie subiectul concluziei, iar termenul major predicatul 
acesteia. Formele închipuite de Locke sînt deci incorecte. 

213 In originalul englez găsim : „about free created agents". Adică 
omul este o creatură a lui Dumnezeu, dar acţiunea sa este liberă, 

214 Algebra, cu alte cuvinte, are darul să simplifice şi să facă accesi¬ 
bile raţionamente ce altădată erau extrem de lungi şi de complexe, 
„supraomeneşti". 

215 Despre rolul intuiţiei, ca mijloc de cunoaştere imediată, Locke ne 
vorbeşte numai sporadic (cf. în special cartea a IV-a, cap. II, §§ 1 
şi 7), dar arată că îi acordă un mare preţ. 

216 Unitate de măsură a lungimii; aici instrumentul de măsură al unei 
astfel de lungimi. 

217 Aceste patru tipuri de argumentare Locke le găseşte în scolastică ; 
el le reexaminează şi le defineşte. 

218 Titlul englez este : Above, Contrary and According to Reason. 

219 Locke rezumă acum punctele enumerate la cap. XVII, ţţ 9—13, 
fără însă a le relua cu fidelitate. 

220 Locke îşi propune deci aici să intervină în problema cea mai 
delicată a timpului său : aceea a credinţelor religioase şi a discu¬ 
ţiilor ce le-au determinat, oare au mers pînă la conflicte sînge- 
roase şi la războiul civil. 

221 în primul rînd, Locke interzice profeţilor şi preoţilor să pretindă 
rolul de a fi intermediari între divinitate şi oamenii obişnuiţi, aşa 
cum se laudă că o poate face catolicismul, spre marele său folos. 
Locke întrupează aşadar cerinţele burgheziei protestante ale epocii 
care este hotărîtă să simplifice, dacă nu chiar să suprime, oficiul 
clerului. 

222 în al doilea rînd, ori de cîte ori revelaţia transmisă intră în con¬ 
flict cu raţiunea, aceasta trebuie să triumfe. Credinţa trebuie să 
fie întemeiată pe raţiune sau, în nici un caz, să nu contravină 
acesteia. Orice conflict între teologie şi filozofie trebuie deci solu¬ 
ţionat în favoarea celor susţinute de aceasta din urmă. 

223 Originalul englez ne dă : „as matters of faith“, articole de credinţă 

224 Nu se poate contesta că o atare declaraţie e foarte îndrăzneaţă 
pentru epoca în care trăia Locke. Şi nu va fi de mirare că filozoful 
englez ajunge la un compromis în cele ce urmează, fixînd totuşi 
revelaţiei un rol însemnat. 

225 în mod evident, termenul entuziasm trebuie luat aici în sensul 
etimologic al cuvîntului grec £uOea(mx&; = acel ce simte o exal¬ 
tare religioasă inspirată de divinitate. în acelaşi sens, termenul va 
fi folosit de materialiştii francezi din secolul al XVIII-lea. 

226 în limba engleză : „no tincture“. 

227 Locke susţine deci că dacă adevărul revelaţiei are nevoie să. fie 
confirmat de raţiune, atunci renunţarea la raţiune face ca şi reve¬ 
laţia să devină ineficace ; lumina şi a raţiunii, şi a revelaţiei se 
stinge. 

228 Adică fiecare om crede, în naivitatea sa, că poporul căruia îi apar¬ 
ţine este poporul ales şi că se află ca atare în posesia adevăratei 
religii. 

229 Adică ei pretind aceasta. Tot pasajul care urmează nu exprimă 
opinia lui Locke, ci aceea a oamenilor care se cred inspiraţi de 
divinitate. 

230 Textul englez ne dă : „assurance". 

231 Argumentaţia lui Locke nu-i lipsită de subtilitate. Dat fiind, zice 
el, că îmi va fi întotdeauna imposibil să identific o revelaţie şi să 
o socot ca atare, înseamnă că arunc suspiciunea asupra oricărei 
cunoaşteri neraţionale. 

232 „Spiriduş". 

233 Locke are aici în vedere teza lui Descartes, că Dumnezeu, în bună¬ 
tatea sa, nu poate să ne înşele. 

234 Este aici vorba de apostol înainte de convertirea sa la creştinism ; 
în acele timpuri era un aprig persecutor al creştinilor. 

2T5 Adică diavolul. 

236 in originalul englez : „inspirations and delusions". 

237 In textul englez avem : „to their own persuasions alone, that those 
persuasions were...“. 

238 Cuvîntul scris. Biblia. Materialiştii francezi din secolul al XVIII-lea, 
în special Diderot, au conlestat că Stînta scriptură ar conţine 
cuvîntul lui Dumnezeu, date fiind contrazicerile ce le cuprinde. 

235 Kno-xledge este totodată cunoaştere şi cunoştinţă. Limba engleză 
nu are la dispoziţie decît un singur termen pentru a semnifica 
cunoaşterea (funcţia şi actul cunoaşterii) şi cunoştinţele (rezultatele 
cunoaşterii, ceea ce dobîndim prin acte de cunoaştere). Astfel, 
zicem despre cineva că îl ajută cunoaşterea ţării sale să aibă 
cunoştinţe despre reliefurile ce le prezintă ; într-un fel analog, am 
putea zice că extraordinara memorie a cuiva îl ajuta să aibă amin¬ 
tiri Legate. Teza pe care o susţine aici Locke derivă din teoria lui 
Descartes asupra erorii ; aceasta — zice Descartes — nu-şi are 
originea într-o deficienţă a cunoaşterii (a inteligenţei), ci într-una 
a voinţei (a judecăţii). Despre această teorie carteziană şi variantele 
ei a se vedea Victor Brochard.De VErreur, 1879. 

240 Cf. cap, XV. Am văzut că în concepţia lui Locke probabil este, 
în primul rînd, echivalent cu plauzibil; un adevăr probabil este un 
adevăr căruia îi lipseşte infailibilitatea adevărului demonstrat, este 
ceva ce numai îmi apare ca adevăr, ce judec ca atare (de pildă pe 
baza atestărilor concordante ale unor martori) şi atrage asentimen¬ 
tul meu. 

241 Locke îşi rezervă oarecum să vorbească numai de problemele pe 
care ar fi în puterea noastră să le punem ; neglijîndu-le pe acestea 
din oboseală sau din neglijenţă, ne afundăm în părerile cele mai 
greşite despre lucruri. Astfel că deficienţele sînt ale voinţei noastre, 
nu ale puterii noastre de cunoaştere. 

242 Locke nu mărturiseşte aici că-i vizează pe preoţi. Am putea ca 
atare să rămînem în îndoială dacă mai departe nu ar veni vorba de 
„locuri unde se propagă cu grijă adevărul fără cunoaştere" (care nu 
pot fi decît bisericile), dar, mai cu seamă, de „religia acelei ţări". 

243 Westminster-hall, clădirea parlamentului la Londra ; Exchange, 
bursa din Londra ; Almshouses, azil pentru săraci în Anglia; 
Bedlam, ospiciu de alienaţi la Londra. 

244 Probabilităţi trebuie înţeles în sensul de adevăruri plauzibile, ce 
ne sînt atestate. A se vedea nota 240. 

245 Ultima parte a frazei trebuie luată în sens figurat. 

246 Burghezia în ascensiune avea tendinţa de a se substitui, în vremea 
lui Locke, nobilimii. 

247 Urim şi thumim , expresie ebraică ce se poate traduce prin lumină 
şi adevăr. După tradiţia rabinică, ea desemnează colanul de pietre 
preţioase cu care se împodobea marele preot atunci cînd era con¬ 
sultat asupra voinţei divine în cazuri de interes public. 

248 în englezeşte : „dissenters". 

249 După cum se vede mai jos, această expresie biblică a fost interpre¬ 
tată fie tradueîndu-se prin „căiţi-vă“, fie prin „ispăşiţi-vă păcatele". 

250 O dată cu apariţia artileriei, specialiştii au constatat că fortificaţiile 
de pămînt rezistau mai bine tunurilor decît vechile incinte de zid, 
astfel că cetăţile au fost părăsite. 

251 Traducerea e dată chiar de către Locke imediat şi am transpus-o 
în text aşa cum se găseşte. 

252 Rege al Angliei care a domnit între 1483 şi 1485 ; a fost învins şi 
ucis în bătălia de la Bosworth. 

253 Roger Bacon, călugăr englez (1214—1294), spirit novator, matema¬ 
tician, astronom, filozof, alchimist, veritabil precursor al lui Fran- 
cis Bacon (1561—1626), care la rîndul său l-a inspirat pe John 
Locke într-o mare măsură. 

254 în originalul englez avem : „party“. Am fi putut traduce prin sectă, 
clică, grupare, tagmă, dar termenul partid ni s-a părut că dă un 
sens mai general, cel dorit de Locke, deşi este vizibil, din cele ce 
urmează, că filozoful englez va restrînge disouţia la conflictele în 
materie de religie, cele mai făţişe în epoca în care a trăit. 

255 Acest ultim capitol, neobişnuit de scurt şi consacrat problemei cla¬ 
sificării ştiinţelor, ne dovedeşte preocuparea lui Locke de a include 
în sistemul său toate aspectele filozofiei. Clasificarea ştiinţelor, 
ţinîndu-se socoteală de criteriul teoretic şi practic, aminteşte de 
una dintre clasificările lui Aristotel. Dar Locke, în chip de ecou al 
nominalismului său, va introduce o a treia categorie, aceea a ştiin¬ 
ţelor semeiologice. 

256 în greceşte ştiinţa naturii. Locke arată că ia aici termenul de natură 
în accepţia cea mai largă, care nu este străină spiritului antichităţii 
greceşti. 

257 Practica, în filozofia antichităţii greceşti, desemna orice disciplină 
în legătură cu activitatea omenească şi tinzînd spre bine, în vreme 
ce teoria caută adevărul. 

258 Derivat din X6yoţ, care înseamnă şi cuvint, cuvîntare. 

259 Ideile sînt aşadar pînă la urmă confundate de către Locke cu 
semnele lor (termenii), cuvîntul-idee ajungînd să fie considerat ca 
unicul conţinut al minţii. 



INDICE DE MATERII 

(Pentru volumele I fi II) 


Absolut 

Termeni absoluţi, II, XXV, 3 

Abstractizare 
Ce este, II, XI, 9 
Ea delimitează perfect oamenii 
de animale II, XI, 10 
Cum se efectuează, II, XII, 1 

Abstract 

Ideile abstracte, de ce sînt for¬ 
mate şi cum, II, XXIII, 6, 
7, 8. 

Termenii abstracţi, nu pot fi 
afirmaţi unul de celălalt, III, 
VIII, 1 

Accident 

Ce este, II, XXIII, 2 

Acord şi dezacord al ideilor 
noastre, este de patru feluri, 
IV, I, 3 

Acţiuni 

Acţiunile constituie cea mai 
bună mărturie a principiilor 
după care se călăuzesc oa¬ 
menii, I, II, 7 

Există numai două feluri de 
acţiuni, II, XXI, 4 
O acţiune neplăcută poate de¬ 
veni plăcută şi cum, II, 
XXI, 69 

Nici o acţiune nu poate fi 
aceeaşi în diferite momente, 
II, XXVII, 2 

Privite ca moduri, sau din 
punct dc vedere moral, II, 
XXVIII, 15 


Adecvat 

Idei adecvate (complete), II, 
XXI 

Noi nu avem idei complete 
despre nici un fel de sub¬ 
stanţă, ibid., ibid., 6 

Adevăr 

Ce este adevărul, IV, V, 1, 2, 
5, 6, 9 

Adevăr mental, ibid., ibid., 
3, 6 

— verbal, ibid., ibid., 3 

— verbal, şi real, ibid., 
ibid., 8, 9 

— moral, ibid., ibid., 11 

— metafizic, ibid. 

Adevărul general este rareori 

înţeles altfel decît exprimat 
în cuvinte, IV, VI, 2 

Dragostea de adevăr este nece¬ 
sară, IV, XIX, 1 

Cum -putem şti că iubim ade¬ 
vărul, ibid. 

Adoraţiune 

Ideeâ de adoraţiune nu este 
înnăscută, I, III, 7 

Afirmaţie 

Afirmaţiile au ca obiect numai 
idei concrete, III, VIII, 1 

Agent 

Puterile aparţin agenţilor, II, 
XXI, 16 

Agenţii care nu au de loc gîn- 
dire şi voinţă acţionează în 
toate cazurile din necesitate, 
ibid., ibid., 13 

Algebră 

Utilitatea algebrei, IV, XII, 15 



364 


INDICE DE MATERII 


Amor propriu 

Amorul propriu este în porte 
cauza lipsei noastre de jude¬ 
cată, II, XXXIII, 2 

Analogie 

Analogia este utilă în filozofia 
naturală, IV, XVI, 12 

Animale 

Animalele nu au facultatea de 
a abstractiza sau de a forma 
idei generale, II, XI, 10 
5 i 11 ; 

Ele nu întrebuinţează şi nu 
cunosc nici un termen gene¬ 
ral, ibid. 

Ele gîndesc (cîinii şi elefanţii), 
II, I, 19 

' Ele au memorie, II, X, 10 

Antipatie şi simpatie 

Care este izvorul lor, II, 

. XXIII, 7 

Dacă sînt naturale sau dobîn- 
dite, II, XXIII, 7, 8 

Ele au uneori dreţpt cauză 
conexiunea ideilor, ibid. 

Apă şi gheafă 

Dacă apa şi gheata sînt specii 
distincte, III, VI, 13 

Argumente 

Există patru feluri de argu¬ 
mente : 

1. Ad verecundiam, IV, XVII, 
19 

2. Ad ignorantiam, ibid., 20 

3. Ad hominem, ibid., 21 

4. Ad judicium, ibid., 22 

Numai argumentul ad judi¬ 
cium este valabil, ibid., 22 

Aritmetica 

Folosirea cifrelor în aritmetică, 
IV, III, 19 

Artificial 

— Lucrurile artificiale sînt în 
cea mai mare parte idei 
colective, II, XXV, 3 


— De ce sîntem mai expuşi 
la confuzie în privinţa 
lucrurilor artificiale decît a 
celor naturale, III, VI, 40 
— Există specii distincte de 
lucruri artificiale, III, XVI, 
41 

Asentimentul care se acordă 
maximelor, I, I, 10 ; 

Ce este asentimentul, IV, XV, 
3 

El ar trebui să fie proporţio- 
nat cu dovezile, IV, XV, 1 
El depinde adeseori de me¬ 
morie, IV, XVI, 1 şi 2 
De îndată ce termenii între¬ 
buinţaţi pentru a exprima 
maximele sînt auziţi şi înţe¬ 
leşi, asentimentul acordat 
este un semn că aceste pro¬ 
poziţii sînt evidente prin ele 
însele, I, I, 17; — şi nu că 
ele sînt înnăscute, I, I, 18. 
Asentimentul are ca obiect 
propoziţii, IV, XIV, 3. 

In ce împrejurări asentimentul 
poate fi refuzat sau suspen¬ 
dat şi în ce împrejurări este 
inevitabil, IV, XX, 15, 16 
Asentimentul în caz de proba¬ 
bilitate, IV, XIV, 3, 

Asociaţie de idei, II, XXXIII, l 
si urm. 

Cum se efectuează asociaţia 
de idei, II, XXIII, 6 
Efectele ei reale ; ca, de pildă, 
în ceea ce priveşte anti¬ 
patiile, ibid., ibid., 7, 8, 15 
Dă o direcţie greşită spiritului, 
ibid., ibid.. 9, 10, 11, 12 
Reaua ei influentă asupra de¬ 
prinderilor intelectuale, ibid., 
ibid.. 17 

Această rea influenţă se re¬ 
marcă în diferitele secte filo¬ 
zofice si religioase, ibid., 
ibid., 18 

Timpul vindecă uneori această 
stare a minţii şi în ce mod, 
ibid., ibid., 13 



INDICE DE MATERII 


3G5 


Exemple de urmări rele ale 
asociaţiei de idei, ibid., ibid., 
14, 15, 16. 

Ateism 

Ateismul iu lume, I, III, 8 
Atom 

Ce este atomul, II, XXVII, 3 
Aur 

Aurul este stabil; diferitele 
sensuri ale acestei propoziţii, 
III, VI, 50 

Apa trece prin aur, II, IV, 4 
Autoritate 

A urma părerile altor oameni 
este un mod de a proceda 
care constituie un însemnat 
izvor de erori, IV, XX, 17. 

Axiome, vezi maxime 


Binele 

Ce este, II, XX, 2 şi II, XXI, 
42 

Cel mai mare bine nu deter¬ 
mină voinţa, II, XXI, 35, 38 
44, 46 

De ce se întîmplă aceasta, 
ibid., ibid., 44, 45, 46, 59, 
60, 64, 65, 68 

Există două feluri de bine, 
ibid., ibid., 61 

Binele nu acţionează asupra 
voinţei decît prin dorinţă, 
ibid., ibid., 46 

Cum se poate trezi dorinţa de 
bine, ibid., ibid., 46 şi 47 

Binele suprem : în ce constă el, 
ibid., ibid., 65 

Ceea ce este cel mai bine 
potrivit părerii noastre nu 

• constituie o regulă a acţiuni¬ 
lor lui Dumnezeu, I, IV, 12 

Bucurie 

Ce este bucuria, II, XX, 7 


Cald şi frig 

Cum e produsă senzaţia şi a 
unuia şi a celuilalt de 
aceeaşi apă, în acelaşi timp, 

11, VIII, 21. 

Calităţi 

In corpuri există trei feluri de 
calităţi, şi anume : primare, 
secundare care pot fi 
percepute direct şi secun¬ 
dare care pot fi percepute 
indirect, II, VIII, 26. 

Calităţile secundare, II, VIII, 
13—15 

Ce sînt calităţile secundare, II, 
VIII, 10 şi 16 şi III, IV, 16 

In ce sens se spune că aceste 
calităţi se află în lucruri, II, 
XXXI, 2 

Calităţile secundare : nu putem 
cunoaşte legătura sau in¬ 
compatibilitatea dintre ele, 
IV, III, 11 

Calităţile substanţelor nu pot 
fi cunoscute deeît aproape 
numai prin experienţă, IV, 
III, 14 

Calităţile substanţelor spiri¬ 
tuale pot fi cunoscute şi mai 
puţin decît ale celor corpo¬ 
rale, ibid., ibid., 17 

Noi nu putem descoperi vreo 
legătură între calităţile se j 
cundare şi calităţile primare 
care le produc, ibid., ibid., 

12, 13, 28 

Calităţile substanţelor depind 
de cauze îndepărtate, IV, 
VI, 11 

Calităţile substanţelor nu pot 
fi cunoscute prin descrieri, 

III, XI, 21 

în ce măsură sînt calităţile sus¬ 
ceptibile de demonstraţie, 

IV, II, 11—13 

Calităţile secundare ar fi altele 
dacă noi am putea descoperi 
părţile minuscule ale corpu¬ 
rilor, II, XXIII, 11 



366 


INDICE DE MATERII 


Calităţile secundare sînt sim¬ 
ple puteri, ibid., ibid., 23— 
25 

Calităţile primare, II, VIII, 9 
Cum produc în noi idei cali¬ 
tăţile primare, ibid., ibid., 
11 , 12 

Calităţile primare seamănă cu 
ideile noastre, ibid., ibid., 
15—20 

Calităţile secundare nu au nici 
o legătură vizibilă cu cele 
primare II, VIII, 25 

Capacitate (spaţiu), II, XIII, 3 

Capacitate (intelectuală) 

— Este de folos să cunoaştem 
întinderea ei, I, I, 4 
— Cunoaşterea capacităţii 
noastre este utilă pentru a 
vindeca scepticismul şi 
lenevia, I, I, 6 

— Capacitatea noastră este 
potrivită pentru starea 
noastră actuală, I, I, 5 

Categoric 

Oamenii cei mai instruiţi sînt 
cei mai .puţin categorici în 
privinţa .părerilor lor, IV, 
XVI, 4 

Cauză 

Ce este, II, XVI, 1 
Cauză şi efect, ibid. 

Ceea ce este, este, maximă care 
nu e primită cu un asentiment 
general, I, I, 4 

Certitudine 

Depinde de intenţie, IV, II, 1 
In ce constă ea, IV, IV, 18 
Certitudinea adevărului, IV, 
VI, 3 

Certitudinea cunoaşterii, ibid. 
în ceea ce priveşte substanţele, 
nu se .poate găsi certitudine 
decî't la un număr foarte mic 
de propoziţii generale, IV, 
VI, 13 


Şi de ce ? Ibid., ibid., 15 
Unde .poate fi găsită certi¬ 
tudinea, ibid., ibid., 16 
Certitudine verbală, IV, VIII, 
8 

Certitudine reală, ibid. 
Certitudine sensibilă, ceSt mai 
mare ceititudine pe care o 
avem despre existenţă, IV, 

X, 2 

Prin ce se deosebeşte de con¬ 
vingere, IV, XVI, 6 

Citate 

Cît de puţină crezare trebuie 
să li se acorde, IV, XVI, 2 

Claritate 

Numai claritatea face imposi¬ 
bilă confuzia ideilor, II, 

XI, 3 

Ce înseamnă idei clare şi idei 
obscure, II, XXIX, 2 

Clipă (moment) 

Ce este, II, XIV, 10, II, XV, 9 

Comentariile asupra legilor, 

De ce sînt nesfîrşite, III, IX, 9 

Comparaţia ideilor 
Ce este ea, II, II, 4 
în această privinţă oamenii de¬ 
păşesc animalele, ibid., ibid., 
5 şi 6 

Complet, vezi adecvat 

Complexe (idei) 

Cum sînt alcătuite ideile com¬ 
plexe, II, XI, 6 şi XII, 1 
In privinţa acestor idei spiritul 
este mai mult decît pasiv, 
II, II, 1 şi 2 

Ele pot fi reduse la următoare¬ 
le trei categorii: moduri, 
substanţe şi relaţii, II, II, 3 

Combinarea ideilor 
Ce este, II, XI, 6 
Aceasta constituie o mare 



INDICE DE MATERII 


367 


deosebire între oameni şi 
animale, II, XI, 7 

Confecţionare (facere) 

Ce este ea, II, XXVI, 2 

Confuze (idei), II, XXIX, 4 

Confuzia ideilor, 
în ce constă, II, XXIX, 4 
Cauza acestei confuzii, ibid., 
ibid., 7, 8, 9, 12 
Ea are Ia bază o referire la 
denumirile care se dau idei¬ 
lor, II, XXIX, 10 
Mijlocul de înlăturare a acestei 
confuzii, ibid., ibid., 12 

Constrîngere 
Ce este, II, XXI, 13 

Convingere 

Cum se ajunge la ea, IV, XVI, 
6 

Conştiinţă 

Ce este conştiinţa, II, I, 19, 
II, XVII, 16 

Conştiinţa morală este părerea 
noastră despre .propriile 

noastre acţiuni, I, III, 8 
Conştiinţa face ca o persoană 
să fie aceeaşi, II. XXVII, 16 
Conştiinţa este probabil legată 
de aceeaşi substanţă indi¬ 
viduală materială, ibid., 

ibid., 25 

Conştiinţa este necesară pen¬ 
tru a gîndi, II, I, 10, 11 şi 
ibid., 19 

Contemplare, II, X, 1 

Convorbirea nu .poate avea loc 
între doi oameni care folosesc 
denumiri diferite pentru a de¬ 
semna aceeaşi idee sau care 
desemnează idei diferite prin 
aceeaşi denumire, II, IV, 5 

Corelat 

Termeni corelaţi, II, XXV, 1 
Unii termeni corelaţi şînt luaţi 


drept denumiri externe, II, 

XXV, 2 

Unii termeni corelaţi sînt luaţi 
drppt termeni absoluţi, ibid, 
ibid., 3 

Cum pot fi recunoscuţi ter¬ 
menii corelaţi, ibid., ibid., 10 
Multe cuvinte, deşi absolute în 
aparenţă, sînt corelate, II, 

XXVI, 6 

Corp 

Ce este corpul, II, XIII, 11 
Noi nu avem idei .primare 
despre corp în mai mare 
măsură decît avem despre 
spirit, II, XXIII, 16 
Ideile primare despre corp, 
ibid., ibid., 17 

întinderea sau coeziunea la 
corp este tot atît de greu de 
înţeles ca şi gîndirea la spi¬ 
rit, ibid., ibid., 23, 24, 25, 
26 şi 27 

Mişcarea unui corp cu ajutorul 
altui corp este tot atît de 
greu de înţeles ca şi miş¬ 
carea unui corp cu ajutorul 
gîndirii, ibid, ibid., 28 
Corpul acţionează numai prin 
impuls, II, VIII, 11 

Creaţie 

Ce este creaţia, II, XXVI, 2 
Ea nu trebuie să fie tăgăduită 
numai pentru că nu putem 
concepe în ce fel s-a efec¬ 
tuat, IV, X, 19 

Credinţă şi opinie, spre deosebire 
de cunoaştere, IV, XV, 3 
Ce este credinţa, IV, XVI, 14 
A crede fără să raţionezi în¬ 
seamnă a acţiona împotriva 
datoriei tale, IV, XVII, 24 
Ce este credinţa spre deose¬ 
bire de raţiune, IV, XVIII, 2 
Credinţa nu ne poate convinge 
de nimic ce este contrar ra¬ 
ţiunii noastre, IV, XVIII, 5, 
6 , 8 



368 


INDICE DE MATERII 


Revelaţia divină este singurul 
obiect de credinţă, ibid., 
ibid., 9 

Lucrurile care sînt mai presus 
de raţiune sînt singurele 
chestiuni propriu-zise de cre¬ 
dinţă, ibid., ibid., 7, 9 

Culori 

Ce este culoarea, III, IV, 16 
Moduri de culori, II, IV, 4 

Cunoaşterea 

Ce este cunoaşterea, IV, I, 2 
Are o strînsă legătură cu cu¬ 
vintele, III, IX, 21 
Prin ce se deosebeşte ea de 
credinţă, IV, XV, 2, 3 
Cit de mult depinde ea de 
simţurile noastre, III, II, 23 
Cunoaşterea actuală, IV, I, 8 
Cunoaşterea habituală, ibid. 
Cunoaşterea habituală este de 
două feluri, IV, I, 9 
Cunoaşterea intuitivă, IV, II, 1 
Cunoaşterea intuitivă este cea 
mai clară, IV, II, 1 
Cunoaşterea intuitivă este ire¬ 
zistibilă, ibid. 

Cunoaşterea demonstrativă, 
ibid., ibid., 2 

Orice cunoaştere a adevăruri¬ 
lor generale este fie intui¬ 
tivă, fie demonstrativă, ibid., 
ibid., 14 

Cunoaşterea existenţelor parti¬ 
culare este senzitivă, ibid., 
ibid., 14 

Ideile clare nu dau naştere tot¬ 
deauna unei cunoaşteri clare, 
ibid., ibid., 15 

Ce fel de cunoaştere avem 
despre natură, II, XXI, 12 
începutul şi progresul cunoaş¬ 
terii, I, I, 15 şi 16 şi II, 
II, 15, 16 şi 17 

De unde trebuie să înceapă 
cunoaşterea, II, XIII, 28 
Cunoaşterea ne este dată în 
facultăţile capabile s-o ob¬ 
ţină, I, III, 12 

Cunoaşterea pe care o au oa¬ 
menii corespunde folosirii 


de către ei a facultăţilor, 
I, III, 22 

Cunoaşterea poate fi dobîndită 
numai prin examinarea lu¬ 
crurilor înseşi, urmîndu-ne 
propriile noastre gînduri, I, 

III, 23 

întinderea cunoaşterii umane, 

IV, III, 1 

Cunoaşterea noastră nu se în¬ 
tinde dincolo de ideile noas¬ 
tre, ibid. 

Cunoaşterea noastră nu se în¬ 
tinde nici dincolo de .percep¬ 
ţia acordului sau dezacordu¬ 
lui dintre ideile noastre, ibid. 

Cunoaşterea noastră nu se în¬ 
tinde la toate ideile noastre, 
ibid., ibid., 3 

Cunoaşterea noastră îmbrăţi¬ 
şează în şi mai mică măsură 
realitatea lucrurilor, ibid., 
ibid., 6 

Cunoaşterea noastră este totuşi 
susceptibilă de îmbunătăţiri, 
dacă s-ar merge pe căi bune, 
ibid. 

Cunoaşterea noastră în privinţa 
identităţii şi diversităţii este 
tot atît de întinsă ca şi 
ideile noastre, ibid., ibid., 8 

Cunoaşterea noastră în privinţa 
coexistenţei ideilor este 
foarte limitată, ibid., ibid., 9, 
10 şi 11 

Ca atare, cunoaşterea substan¬ 
ţelor este şi ea, foarte limi¬ 
tată, ibid., ibid., 14, 15 şi 16 

Limitele cunoaşterii noastre cu 
privire la alte relaţii nu pot 
fi determinate, ibid., ibid., 18 

Cunoaşterea existenţei, ibid., 
ibid., 21 

Noi nu putem avea despre ce 
există o cunoaştere certă şi 
universală, ea este imper¬ 
fectă şi superficială, ibid., 
ibid., 29 

Greşita întrebuinţare a cuvin¬ 
telor este o mare piedică în 
calea cunoaşterii, IV, III, 30 



INDICE DE MATERII 


369 


Unde pot fi găsite cunoştinţele 
generale, IV, III, 31, IV, VI, 
13 

Realitatea cunoaşterii noastre, 
IV, IV 

Cit de reală este cunoaşterea 
pe care o avem despre ade¬ 
vărurile matematice, IV, 
IV, 6 

Cunoaşterea pe care o avem 
despre morală este reală, 
ibid., ibid., 7 

Pînă unde se întinde realitatea 
cunoaşterii pe care o avem 
despre substanţe, ibid., 
ibid., 12 

Ce face reală cunoaşterea 
noastră, IV, IV, 3 şi 8 

Mijlocul de a ajunge la cu¬ 
noaştere este examinarea lu¬ 
crurilor, nu a denumirilor 
lor, ibid., ibid., 13 

în ce constă cunoaşterea sub¬ 
stanţelor, IV, IV, 11 

Ce este necesar pentru a 
ajunge la o cunoaştere ac¬ 
ceptabilă a substanţelor, 
ibid., ibid., 14 

Cunoaşterea evidentă de la 
sine, IV, VII, 2 

Cunoaşterea identităţii şi a di¬ 
versităţii este tot atît de 
întinsă ca şi ideile noastre, 
ibid., ibid., 4 

în ce constă cunoaşterea iden¬ 
tităţii şi a diversităţii, ibid. 

Cunoaşterea coexistenţei este 
foarte mărginită, ibid., 
ibid., 3 

Cunoaşterea relaţiilor de mo¬ 
duri nu e atît de mărginită, 
ibid., ibid., 6 

Noi nu avem nici o cunoaştere 
a existenţei reale, în afară 
de propria noastră existenţă 
şi de cea a lui Dumnezeu, 
ibid., ibid., 7 

Cunoaşterea începe prin lu¬ 
cruri particulare, ibid., 
ibid., 9 


Noi avem despre propria noas¬ 
tră existenţă o cunoaştere 
intuitivă, IV, XIII, 3 
Despre existenţa lui Dumnezeu 
avem o cunoaştere de¬ 
monstrata ă, IV, X, 1 
Cunoaşterea pe care o dobîn- 
dim cu ajutorul simţurilor 
merită numele de cunoaş¬ 
tere, ibid., XI, 3 
Cum poate fi sporită cunoaş¬ 
terea, IV, XII 

Cunoaşterea nu poate fi spo¬ 
rită cu ajutorul maximelor, 
ibid., ibid., 5 

De ce s-a crezut aşa, ibid., 
ibid., 2 

Cunoaşterea nu poate fi spo¬ 
rită decît prin perfecţiona¬ 
rea şi compararea ideilor, 
ibid., ibid., 6 şi 14 şi prin 
descoperirea raporturilor 
dintre ele, ibid., ibid., 6, cu 
ajutorul ideilor intermediare, 
ibid., ibid., 14 

Cum poate fi sporită cunoaş¬ 
terea privitoare la substanţe, 
ibid., ibid., 9 

Cunoaşterea este în parte ne¬ 
cesară, în parte voluntară, 
IV, XIII, 1 şi 2 
De ce cunoaşterea noastră este 
aşa de restrînsă, IV, XIV, 2 

Cuvinte 

Greşita întrebuinţare a cuvin¬ 
telor este o mare piedică în 
calea cunoaşterii, IV, III, 30 
întrebuinţarea improprie a cu¬ 
vintelor, III, X, 1 
Sectele filozofice şi religioase 
introduc cuvinte fără înţe¬ 
les, ibid., ibid., 2 
Şcolile au născocit o mulţime 
de cuvinte fără înţeles, ibid.; 
şi au făcut obscur înţelesul 
altora, ibid., ibid., 6 
Cuvintele sînt adeseori între¬ 
buinţate fără să li se atri¬ 
buie vreun înţeles dar, sau 

chiar nici un înţeles, ibid., 
ibid., 2, 3 

De ce se întîmplă aceasta, 

ibid., ibid., 4 

Inconstanţa în folosirea cuvin¬ 
telor constituie o rea între¬ 
buinţare a lor, ibid., ibid., 5 
Obscuritatea căutată este un 
abuz în limbaj, ibid., ibid., 6 
Faptul de a considera cuvin¬ 
tele drept perfect corespun¬ 
zătoare unor lucruri ce 
există în realitate constituie 
un abuz în limbaj, ibid., 
ibid., 14, 15 

Acest ultim abuz în limbaj 
este o cauză a faptului că 
oamenii persistă în eroare, 
ibid., ibid., 16 

Desemnarea prin cuvinte a 
esenţelor reale pe care noi 
nu le cunoaştem constituie 
un abuz în limbaj, ibid., 
ibid., 17, 18 

Faptul de a presupune că cu¬ 
vintele au un înţeles cert şi 
evident constituie un abuz 
în limbaj., ibid., ibid., 22 
Utilitatea limbajului constă în : 
1) a comunica ideile noas¬ 
tre altor oameni ; 2) a face 
această comunioare cu rapi¬ 
ditate ; 3) a transmite cu¬ 
noştinţe asupra lucrurilor, 
ibid., ibid., 23—25 
Cum nu-şi îndeplinesc cuvin¬ 
tele menirea în aceste pri¬ 
vinţe, ibid., ibid,, 23—31 
Cum se întîmplă aceasta cu 
privire Ia substanţe, ibid., 
ibid., 32 

Cum se întîmplă aceasta cu 
privire la moduri şi relaţii, 
ibid., ibid., 33 

întrebuinţarea improprie a cu¬ 
vintelor este o importantă 
cauză a erorilor, III, XI, 4 
Despre persistenta în eroare, 
ibid., ibid., 5 

Despre dispute, ibid., ibid., 6 
Cuvintele înseamnă un lucru 


în cercetări şi altul în 
dispute, ibid., ibid., 7 
înţelesul cuvintelor se explică 
lă ideile simple, cu ajutorul 
termenilor sinonimi sau prin 
arătarea lucrului respectiv, 
ibid., ibid., 14 

La modurile mixte, înţelesul 
cuvintelor se explică prin 
definirea lor, ibid., ibid., 15 
La substanţe, înţelesul cuvinte¬ 
lor se explică prin arătarea 
lucrului respectiv şi prin de¬ 
finirea lor, ibid., ibid., 19, 
20 , 21 , 22 

Relele urmări ale învăţăturii 
mai întîi a cuvintelor şi apoi 
a înţelesului lor, ibid., ibid., 
24 

Nu e nici o ruşine să întrebi 
pe oameni care e înţelesul 
cuvintelor, atunci cînd acesta 
e îndoielnic, ibid., ibid., 25 
Cuvintele trebuie să fie între¬ 
buinţate în mod constant în 
acelaşi sens, ibid., ibid., 26 
Dacă sensul se schimbă, acest 
lucru trebuie explicat, acolo 
unde contextul nu determină 
noul sens, ibid., ibid., 27 
Cum se formează termenii ge¬ 
nerali, III, I, 3 
Cuvintele care desemnează 
idei oe nu cad sub simţuri 
derivă de la denumiri de 
idei sensibile, ibid., ibid., 5 
Nu există nici o legătură na¬ 
turală între anumite sunete 
articulate şi anumite idei, 
III, II, 1 

înţelesul cuvintelor nu este na¬ 
tural, ci este constituit în 
mod arbitrar, ibid., ibid., 8 
Cuvintele desemnează ideile 
celui ce vorbeşte, ibid., 
ibid., 2, 3 

Oamenii privesc totuşi cuvin¬ 
tele ca avînd un dublu ra¬ 
port : 1) La ideile din min¬ 
tea interlocutorului, ibid., 

ibid., 4; 2) La realitatea lu¬ 
crurilor, ibid., ibid., 5 
Cuvintele devin capabile, prin. 
întrebuinţare constantă, să 
trezească anumite idei 
aproape tot atît de prompt 
şi de uşor ca şi lucrurile 
înseşi, ibid., ibid., 6 
Cuvintele sînt adeseori între¬ 
buinţate fără a li se atri¬ 
bui vreun înţeles, ibid., 
ibid., 7 

Cea mai mare parte din cu¬ 
vinte sînt termeni generali, 
III, III, 1 

De ce unele cuvinte dintr-o 
limbă nu pot fi traduse în 
cuvinte ale altei limbi, III, 
V, 8 

întrebuinţarea unor cuvinte noi 
sau întrebuinţarea unor cu¬ 
vinte existente cu un înţeles 
nou trebuie să se facă cu 
băgare de seamă, III, VI, 51 
întrebuinţarea curentă a cu¬ 
vintelor, III, IX, 3 
întrebuinţarea cuvintelor în 
cercetările filozofice, ibid. 
Aceste două înţelesuri sînt 
foarte diferite, ibid., ibid., 15 
Cuvintele nu-şi îndeplinesc 
menirea cînd nu trezesc în 
mintea celui ce ascultă ace¬ 
eaşi idee ca şi în mintea 
celui ce vorbeşte, ibid., 
ibid., 4 

Care cuvinte au înţelesul cel 
mai îndoielnic şi de ce, ibid., 
ibid., 5 

Care cuvinte sînt neinteligi¬ 
bile, ibid. 

Cuvintele sînt (potrivite folosi¬ 
rii în viaţa de toate zilele, 
ibid., ibid., 2 

Cuvintele ce nu pot fi traduso 
exact, în cea mai mare parte 
a lor, III, V, 8 

Deducţie 

Ce este ea, IV, XVII, 2 
Definiţie 

Ce este definiţia, III, IV, 4 


De ce se foloseşte genul în 
definiţie, III, III, 10 
Definirea termenilor ar lichida 
o mare parte din dispute, 

III, X, 15 

Demonstraţie 

Ce este ea, IV, XV, 1 ; IV, 
XVII, 15 

Cunoaşterea demonstrativă nu 
este atît de clară ca cunoaş¬ 
terea intuitivă, IV, II, 4, 6, 7 
Cunoaşterea intuitivă este ne¬ 
cesară la fiecare pas al unei 
demonstraţii, ibid., ibid., 7 
Demonstraţia nu se limitează 
la cantitate, ibid., ibid., 9 
De ce s-a presupus aceasta, 
ibid., ibid., 10 

Nu trebuie să aşteptăm o de¬ 
monstraţie îrt toate cazurile, 

IV, XI, 10 

Denumiri 

Denumirile de idei morale sta¬ 
bilite printr-o lege nu tre¬ 
buie să fie schimbate, IV, 
IV, 10 

Denumirile de substanţe care 
desemnează esenţe reale nu 
pot aduce certitudinea în in¬ 
telect, noi nefiind siguri de 
adevărul propoziţiilor gene¬ 
rale formate din aceşti ter¬ 
meni, IV, VI, 5 
Cînd denumirile de substanţe 
desemnează esenţe nominale, 
ole formează unele propo¬ 
ziţii generale certe, dar în 
număr mic, IV, VI, 6 
De ce pun oamenii denumiri 
în locul esenţelor reale pe 
care nu le cunosc, III, X, 19 
Două presupuneri false în 
acest fel de întrebuinţare a 
denumirilor, III, X, 21 
Este imposibil să avem o de¬ 
numire individuală .pentru 
fiecare lucru în parte, III, 
III, 2, aceasta ar fi şi inu¬ 
til, ibid., ibid., 3 

Cînd se întrebuinţează numele 
proprii, ibid., ibid., 4, 5 
Denumirile specifice sînt le¬ 
gate de esenţa nominală, 
ibid., ibid., 16 

Denumirile de idei simple, de 
moduri şi de substanţe au 
fiecare ceva aparte, III, 
IV, 1 

Denumirile de -idei simple şi 
de substanţe se referă la lu¬ 
cruri, ibid., ibid., 2 
Denumirile de idei simple şi 
de moduri desemnează 
esenţa reală şi esenţa nomi¬ 
nală, ibid., ibid., 3 
Denumirile de idei simple nu 
pot fi definite, ibid., ibid., 4 
De ce nu pot fi definite de¬ 
numirile de idei simple, 
ibid., ibid., 7 

Denumirile de idei simple au 
înţelesul cel mai puţin îndo¬ 
ielnic, III, IV, 15 
Denumirile ideilor simple au 
foarte puţine trepte în ceea 
ce logicienii numesc Unea 
praedicamentali, III, IV, 16 
Denumirile ideilor complexe 
pot fi definite, III, IV, 12 
Denumirile de moduri mixte 
desemnează idei arbitrare, 
III, V, 2, 3 şi III, VI, 44 
Denumirile leagă împreună 
părţile ideilor complexe ale 
modurilor mixte, III, V, 10 
Denumirile modurilor mixte 
desemnează totdeauna esenţa 
lor reală, III, V, 14 
De ce denumirile sînt dobîn- 
dite de obicei înainte de a 
fi cunoscute ideile pe care 
le desemnează, ibid., ibid., 
15 

Cele spuse despre denumirile 
de moduri mixte sînt vala¬ 
bile şi pentru denumirile de 
relaţii, III, III, 16 
•Denumirile comune de sub¬ 
stanţe desemnează speciile, 
III, VI, 1 


Denumirile generale sînt ne¬ 
cesare formării speciilor, III, 
VI, 39 

Numai substanţele au nume 
proprii (denumiri individu¬ 
ale), ibid., ibid., 42 
Denumirile de moduri în pri¬ 
ma lor aplicare, ibid., ibid., 
44, 45 

Denumirile de substanţe în 
prima lor aplicare, ibid., 
ibid., 46, 47 

Denumirile specifice desem¬ 
nează lucruri diferite la oa¬ 
meni diferiţi, ibid., ibid., 48 
Denumirile sînt puse în locul 
lucrului presupus că are 
esenţa reală a speciei, ibid., 
ibid., 49 

înţelesul denumirilor de mo¬ 
duri mixte este adeseori în¬ 
doielnic din cauza marii 
complexităţi a ideilor pe care 
le desemnează, III, IX, 6 
De asemenea pentru că modu¬ 
rile mixte nu au modele în 
natură, ibid., ibid., 7 
De asemenea pentru că se în¬ 
vaţă mai întîi denumirile) iar 
înţelesul învăţat apoi rămîne 
vag, ibid., ibid., 9 
înţelesul denumirilor de sub¬ 
stanţe este îndoielnic, III, 
IX, 11—14 din pricină că se 
raportează la modele care nu 
pot fi cunoscute, sau în 
orice caz, pot fi cunoscute 
în mod imperfect 
în cercetările filozofice este 
greu ca denumirile de sub¬ 
stanţe să aibă înţelesuri sta¬ 
bile, ibid., ibid., 15 
Exemplul cuvîntului „lichid", 
ibid., ibid., 16 

Exemplul cuvîntului „aur", 
ibid., ibid., 17 

De ce înţelesul denumirilor 
ideilor simple este cel mai 
puţin îndoielnic ibid., ibid., 
18 



INDICE DE MATERII 


373 


Ideile cele mai puţin compuse 
au denumirile cu înţelesul 
cel mai puţin îndoielnic, 
ibid., ibid., 19 

Deprinderea 

Ce este ea, II, XXII, 10 

Deprinderile ne duc la acţiuni 
pe care le săvîrşim adese¬ 
ori fără să le dăm vreo 
atenţie, II, IX, 10 

Dicţionare 

Cum' ar trebui să fie făcute, 
III, XI, 25 

Diferenţă esenţială sau specifică 

Ce este, III, VI, 5 

Discernămînt 

Facultatea de a discerne, II, 
XI, 1 

Ea este baza unora dintre ma¬ 
ximele generale, ibid. 

Desperare 

Ce este ea, II, XX, 11 

Dispută 

Dispută asupra cuvintelor, IV, 

VIII, 13 

Arta de a purta dispute este 
dăunătoare cunoaşterii, III, 
II, 6 şi 7 

Această artă suprimă folosul 
limbajului, III, X, 10 şi 11 

Dispute 

De unde provin ele, II, XIII, 
28 

Mulţimea disputelor trebuie să 
fie pusă în seama abuzului 
de cuvinte, III, X, 22 

Disputele au ca obiect în cea 
mai mare parte sensul cu¬ 
vintelor, III, XI, 7 

Mijlocul de a micşora numă¬ 
rul disputelor, ibid. 

Distanţă, II, XIII, 3 

Distincte (idei), II, XXIX, 4 


Diversitate 

Cum se explică diversitatea 
căilor pe care le urmează 
oamenii în viaţă, II, XXI, 54 

Divizibilitate 

Divizibilitatea materiei este de 
neînţeles, II, XXIII, 31 

Dorinţă 

Ce este ea, II, XX, 6 
Ea este o stare de nelinişte, 
II, XXI, 31 şi 32 
Dorinţa nu este trezită decît 
de fericire, II, XXI, 41 
Pînă la ce punct, ibid., ibid., 
43 

Cum poate fi trezită dorinţa, 
ibid., ibid., 46 

Dorinţa este rău îndrumată 
printr-o judecată greşită,, 
ibid., ibid., 58 

Dovezi 

Ce sînt ele, IV, II, 3 

Dumnezeu 

Dumnezeu este imobil pentru 
că este infinit, II, XXIII, 21 
El umple imensitatea precum 
şi eternitatea, II, XIV, 2 
Durata sa nu este asemănă- • 
toare cu aceea a creaturilor, 
II, XV, 2 

Ideea de Dumnezeu nu este 
înnăscută, I, IV, 8 
Existenţa lui Dumnezeu este 
evidentă şi neîndoielnică 
pentru raţiune, ibid,, ibid., 9 
Noţiunea de Dumnezeu, o dată 
dobîndită, e răspîndită de¬ 
parte şi transmisă genera¬ 
ţiilor următoare, I, IV, 10 
Ideea de Dumnezeu vine tîrziu 
şi este imperfectă, I, IV, 13 
Cît de deosebită şi de contra¬ 
dictorie este ideea de Dum¬ 
nezeu la oameni diferiţi, I, 
IV, 14, 15, 16 

Cele mai desăvîrşite noţiuni 
despre Dumnezeu sînt do- 

bîndite prin meditaţie şi prin 
folosirea facultăţilor omului, 
I, IV, 16 

Existenţa lui Dumnezeu este 
tot atît de certă ca şi ade¬ 
vărul că două unghiuri 
opuse sînt egale, ibid., ibid., 
16 

Existenţa lui Dumnezeu poate 
fi dovedită, IV, X, 1 şi 6 
Existenţa lui Dumnezeu este 
tot atît de evidentă ca şi 
adevărul : Cele trei unghiuri 
ale unui triunghi sînt egale 
cu două unghiuri drepte, I, 
IV, 22 

Existenţa lui Dumnezeu este 
mai certă dee-ît orice altă 
existenţă dinafara noastră, 
IV, X, 6 

Ideea de Dumnezeu nu este 
singura dovadă a existenţei 
sale, ibid., ibid., 7 
Existenţa Iui Dumnezeu este 
baza moralei şi a teologiei, 
ibid., ibid., 7 

Dumnezeu nu este material, 
ibid., ibid., 13 

Cum ne formăm ideea de 
Dumnezeu, II, XXIII, 33—35 

Durată, II, XIII, 1 şi 2 
De unde dobîndim noi ideea 
de durată, II, XIV, 3, 4, 5 
Noi nu dobîndim această idee 
de la mişcare, II, XIV, 16 
Măsura duratei, ibid., 17, 18 
Orice apariţie periodică regu¬ 
lată poate servi ca măsură 
a duratei, ibid., ibid., 19, 20 
Nici una dintre măsurile ei nu 
este cunoscută ca fiind 
exactă, ibid., ibid., 21 
Noi numai presupunem aceste 
măsuri ca fiind egale pe 
baza şirului propriilor noas¬ 
tre idei, ibid., ibid., 21 
Minutele, orele, zilele şi anii 
nu sînt necesari pentru du¬ 
rată, ibid., ibid., 23 


Schimbarea măsurilor duratei 
nu modifică noţiunea pe 
care o avem despre ea, 
ibid.. 

Măsurile duratei (oa, de pildă, 
revoluţiile anuale ale soare¬ 
lui) pot fi aplicate duratei 
cu care această măsură nu 
coexistă (în exemplul luat, 
înaintea existenţei soarelui) 
ibid., ibid., 24, 25, 28 
Durata fără început, ibid., 
ibid., 25, 26, 27 
Cum măsurăm durata’, ibid., 
ibid., 27, 28, 29 
Din ce fel de idei simple este 
alcătuită ideea pe care o 
avem despre durată, II, 
XV, 9 

Recapitularea ideilor pe care 
le avem despre durată, timp 
şi veşnicie, II, XIV, 31 
Durata şi întinderea, compara- * 
ţie între ele, II, XV 
Durata şi întinderea se cu¬ 
prind una pe alta, II, XV, 13 
Durata privită ca o linie, ibid., 
ibid., 11 

Durata nu poate fi concepută 
de noi fără succesiune, ibid, 
ibid., 12 

Durere 

Durerea prezentă acţionează în 
modul cel mai puternic 
asupra noastră, II, XXI, 64 
Utilitatea durerii, II, VII, 4 

Duritate 

Ce este ea, II, IV, 4 


Educaţia 

Este în parte cauza lipsei de 
judecată a oamenilor, II, 
XXIII, 3 

Efect 

Co este acesta, II, XXVI, 1 

Entuziasm, IV, XIX, 1 
Descrierea lui, IV, XIX, 6, 7 

Originea lui, ibid., ibid., 5 

Temeiul convingerii pe care o 
avem că sîntem inspiraţi 
trebuie examinat, şi cum, 
ibid., ibid., 10 

Tăria acestei convingeri nu 
este suficientă, ibid., ibid.., 
12, 13 

Entuziasmul e luat de unii 
drept baza asentimentului, 
ibid., ibid., 3 

Entuziasmul este lipsit de evi¬ 
denţa pe care pretinde că 
o are, ibid., ibkl., 11 

Eroare 

Ce este aceasta, II, XX, 1 

Cauzele erorii, ibid., 

1) Lipsa de dovezi, ibid., 
ibid., 2 

2) Lipsa de pricepere în fo¬ 
losirea lor, ibid., ibid., 5 

3 Lipsa de voinţă pentru a 

le folosi, ibid., ibid., 6 

4) Criterii greşite ale proba¬ 
bilităţii, ibid., ibid., 7 

Există mai puţini oameni care 
îşi dau asentimentul faţă 
de erori decît se crede, IV, 
XX, 18 

Esenţă 

Ce este esenţa, III, VI, 2 

Esenţele se referă numai la 

specii, ibid., ibid., 4 

Ce sînt esenţele reale, ibid., 
ibid., 6 

Noi nu cunoaştem esenţele 
reale, ibid., ibid., 9. 

Esenţa reală şi nominală, III, 
III, 15 

Presupunerea că speciile se 
deosebesc prin esenţe reale 
de neînţeles este inutilă, 

III, III, 17 

Esenţele reale şi nominale sînt 
totdeauna aceleaşi la ideile 
simple şi la moduri ; ele 
sînt totdeauna diferite la 
substanţe, ibid., ibkl., 18 


în ce fel sînt esenţele: ne- 
generabile şi inalterabile, 
ibid., ibid., 19 

Esenţele specifioe ale modu¬ 
rilor mixte sînt formate de 
oameni şi cum, III, V, 4, 
5 şi 6 

Cu toate că sînt arbitrare, 
esenţele nu sînt totuşi for¬ 
mate la întîmplare, ibid., 
ibid., 7 

Esenţele modurilor mixte, de 
ce sînt numite noţiuni, 
ibid., ibid., 12 

Esenţele noastre specifice de 
substanţe nu sînt decît mă¬ 
nunchiuri de idei sensibile, 
ibid., ibid., 21 

Esenţele nominale sînt for¬ 
mate de către minte, ibid., 
ibid., 25 

Ele nu sînt formate însă în 
mod cu totul arbitrar, ibid., 
ibid., 28 

Ele sînt diferite la diferiţi 
oameni, ibid., ibid., 26 

Esenţele nominale de sub¬ 
stanţe, cum sînt formate, 
ibid., ibid., 28, 29 

Ele sînt foarte diferite, ibid., 
ibid., 31 

Esenţele speciilor sînt ideile 
abstracte pe care le desem¬ 
nează anumite denumiri, III, 
III, 12 şi 19 

Aceste esenţe sînt opera omu¬ 
lui (a intelectului său), ibid., 
ibid., 12, 14 

Ele se bazează totuşi pe ase¬ 
mănarea dintre lucruri, ibid., 
ibid., 13 

Esenţele reale nu determină 
speciile noastre, ibid. 

Fiecare idee abstractă dis¬ 
tinctă, cu o denumire, este 
o esenţă distinctă a unei 
specii distincte, ibid., ibkl., 
14 

Esenţele reale ale substanţe¬ 
lor nu pot fi cunoscute, IV, 
VI, 12 

Esenţial 

Ce este, III, VI, 5 

Nimic nu este esenţial indivi¬ 
zilor, III, VI, 4 ; ci specii¬ 
lor, ibid., ibid., 6 

Eternitate 

De ce sîntem noi expuşi la 
erori, în disputele şi raţio¬ 
namentele noastre asupra 
eternităţii, II, XXIX, 15 

De unde ne vine ideea de 
eternitate, II, XIV, 27 

Demonstraţia adevărului că e 
ceva care există de totdea¬ 
una, IV, X, 8 

Etern 

Adevăruri eterne 

Ce sînt ele, IV, XI, 14 

Eu 

Ce constituie eul, II, XXVII, 
17, 20, 23-26 

Evident 

Propoziţii evidente prin ele 
însele, unde pot fi găsite 
ele, IV, VII, 1 

Aceste (propoziţii evidente prin 
ele însele nu au nevoie şi 
nici nu admit vreo dovadă, 
ibid., ibid., 19 

Existenţă 

Aceasta e o idee pe care o 
dobîndim pe calea senzaţiei 
şi a reflecţiei, II, VII, 7 

Noi cunoaştem propria noas¬ 
tră existenţă pe cale intui¬ 
tivă, IV, IX, 2, 3 ; şi nu ne 
putem îndoi de ea, ibid.., 
ibid., 3 

Existenţa celorlalte lucruri 
poate fi cunoscută numai 
cu ajutorul simţurilor noas¬ 
tre, IV, XI, 1 

Existenţa trecută nu e cunos¬ 
cută decît cu ajutorul me¬ 
moriei, IV, XI, 11 


Experienţă 

Ea ne ajută adeseori în îm¬ 
prejurările în care noi nu 
credem să ne fie de vreun 
ajutor, II, IX, 8 

Extaz 

' Ce este el, II, XIX, 1 

Extindere 

Ea este fără margini, II, XV, 2 

Termenul de extindere ar tre¬ 
bui să fie aplicat la spaţiu 
în general, II, XIII, 27 

Facultăţi 

Facultăţile minţii care sînt 
exercitate cele dintîi, II, 
XI, 14 

Acestea nu sînt decît puteri, 
II, XXI, 17 

Ele nu acţionează una asupra 
alteia, II, XXI, 18, 19 

Nu ele acţionează, ci omul 
(spiritul lui), II, XXI, 19,20 

Fericire 

Ce este ea, II, XXI, 42 

Ce fericire urmăresc oamenii, 
ibid., ibid., 43 

Cum se întîmplă că noi ne 
mulţumim cu o fericire re- 
strînsă, ibid., ibid., 59, 60 

Figurat 

Vorbirea figurată este un abuz 
în materie de limbaj, III, 
X, 34 

Fiinţă 

Nu există decît două feluri de 
fiinţe, IV, X, 9 

Fiinţa eternă trebuie să fie 
cugetătoare, ibid, ibid., 10 

Filozofia naturală 

Cum poate fi ea perfecţio¬ 
nată, IV, III, 26 şi IV, XII, 
10 

Ce a împiedicat progresul ei, 
ibid. 

Formă 

Forma poate varia la infinit, 

II, XIII, 5, 6 

Forme 

Formele substanţiale nu deo¬ 
sebesc speciile, III, VI, 10, 
24 

Frică 

Ce este ea, II, XX, 10 

Frînare 

II, XXI, 13 

Gen 

Gen şi specie, ce sînt, III, 

III, 10 

Nu sînt decît cuvinte deri¬ 
vate din limba latină care 
desemnează ceea ce noi nu¬ 
mim feluri (categorii), III, 
VI, 1 

Genul este o idee parţială a 
ceea ce se află în specii, 
III, VI, 32 

Genul şi specia sînt idei adap¬ 
tate la scopul limbajului, 
ibid., ibid., 33 

Genul şi specia au fost for¬ 
mate în scopul de a avea 
termeni generali, ibid., ibid., 
39 

Generai 

Cunoaşterea generală, ce este 
ea, IV, III, 31 

Nu se poate şti dacă propozi¬ 
ţiile generale sînt adevărate 
fără a cunoaşte esenţa 
speciilor, IV, VI, 4 

Ideile generale, cum sînt for¬ 
mate ele, II, XI, 9 

Cum se formează termenii ge¬ 
nerali, III, III, 6—8 

Generalitatea aparţine numai 
semnelor, ibid., ibid., 11 

Generare 

Ce este ea, II, XXVT, 2 


Gentilom 

Gentilomii n-ar trebui să fie 
ignoranţi, IV, XX, 6 

Gindirea, II, XIX, 

Gîndirea este o operaţie a su¬ 
fletului, nu esenţa lui, II, I, 
10 şi II, XIX, 4 
Gîndirea fără memorie este 
inutilă, II, I, 15 
Modurile de gîndire, II, XIX, 
1 , 2 

Felul obişnuit de a gîndi al 
oamenilor, IV, V, 4 


Gust 

Gusturi şi mirosuri, II, VII, 
10, 23 

Modurile de gusturi şi miro¬ 
suri, II, XVIII, 5 

Habitudine 

Vezi Deprindere 

Idee 

Ce este ideea, II, VIII, 8 

Originea ideilor la copii, I, 
IV, 12, 13 

Nici o idee nu este înnăscută, 
ibid., ibid., 17 

Deoarece în memorie nu se 
află nici o idee înnăscută, 
nu există nici o idee de 
acest fel, ibid., ibid., 20 

Ideile constituie obiectul gîn- 
dirii, II, I, 1 

Toate ideile vin pe calea sen¬ 
zaţiei sau a Teflecţiei, II, 
I, 2, 24 

Mijlocul de a le dobîndi, care 
poate fi observat la copii, 
ibid., ibid., 6 

De ce unii au mai multe idei, 
iar alţii mai puţine, ibid., 
ibid., 7 

Ideile dobîndite pe calea re¬ 
flecţiei apar mai tîrziu, iar 
la unii oameni foarte de¬ 
fectuos, ibid., ibid., 8 

începutul şi dezvoltarea idei¬ 
lor la copii, ibid., ibid., 
21—24 

Ideile dobîndite prin simţuri, 

II, III, 1 

Idei dobîndite printr-un sin¬ 
gur simţ, II, III, 1 
Idei dobîndite prin mai multe 
simţuri, II, V 

Puţine dintre ele au denumiri, 
II, III, 2 

Idei dobîndite pe calea re¬ 
flecţiei, II, VI, 1, XI, 14 
Idei dobîndite pe calea senza¬ 
ţiei şi pe cea a reflecţiei, II, 
VII, 1 

Intre idei trebuie să se facă 
deosebire după cum ele se 
află în minte şi în lucruri 
(fiind calităţi ale acestora) 
II, VIII, 7 

Ideile din minte nu se asea¬ 
mănă totdeauna ou calităţile 
corpurilor, II, VIII, 15 
Primele idei care intră în minte 
sînt diferite şi nu intere¬ 
sează să ştim care sînt ele, 
II, IX, 7 

Ideile dobîndite pe calea sen¬ 
zaţiei sînt adeseori modi¬ 
ficate de către judecată, II, 
IX, 8 ; şi îndeosebi cele 
dobîndite prin vedere, ibid., 
ibid., 9. 

Oamenii se potrivesc între ei 
în ceea ce priveşte ideile 
simple, II, XIII, 28 
Ideile se succed în mintea 
noastră cu o anumită iu¬ 
ţeală, II, XIV, 9 
Ideile simple au diferite grade 
(moduri simple), dar nu au 
de obicei denumiri distincte, 
II, XVIII, 6 

De ce unele idei au denumiri, 
iar altele nu, II, XVIII, 7 
Idei originare (primare), II, 

XXI, 73 

Toate ideile complexe pot fi 
reduse la idei simple, II, 

XXII, 9 


Care idei simple au fost cel 
mai mult modificate, II, 
XXII, 10 

Ideea noastră complexă de 
Dumnezeu şi aceea despre 
alte spirite sînt la fel în 
toate privinţele, cu excepţia 
infinităţii, II, XXIII, 36 
Idei clare şi idei obscure, II, 
XXIX, 2 

Idei distincte şi idei confuze, 
II, XXIX, 4 

Ideile pot fi clare pe de o 
parte şi obscure pe de alta, 
ibid., ibid., 13 

Idei reale şi idei imaginare, 
II, XXX, 1 

Ideile simple sînt, toate, reale, 
II, XXX, 2 

Ideile simple sînt, toate, com¬ 
plete, II, XXXI, 2 
Care idei de moduri mixte 
sînt imaginare, II, XXX, 4 
Care idei de substanţe sînt de 
asemenea imaginare, ibid., 
ibid., 5 

Idei complete şi idei incom¬ 
plete, II, XXXI, 1 
In ce sens se spune că ideile 
se află în lucruri, II, 

XXXI, 2 

Modurile sînt, toate, idei com¬ 
plete, II, XXXI, 3 
Modurile pot fi incomplete 
numai în raport cu denu¬ 
mirile ce li se dau, II, 

XXXI, 4 

Ideile de substanţe sînt in¬ 
complete- : 

1) Cind sînt raportate la 

esenţe reale, II, XXXI, 
6, 7 

2) Cînd sînt raportate fie¬ 
care dintre ele, la un 

mănunchi de idei sim¬ 
ple, II, XXXI, 8, 11 

Ideile simple sînt copii per¬ 
fecte, ibid., ibid., 12 
Ideile de substanţe sînt copii 
imperfecte, ibid., ibid., 13 
Ideile de moduri sînt arhe- 

tipuri perfecte, ibid., ibid., 
14 

Idei adevărate şi idei neade¬ 
vărate, II, XXXII, 1 
Cînd sînt neadevărate ideile, 
II, XXXII, 21-25 
Ca simple percepţii în minte, 
ideile nu sînt nici adevă¬ 
rate, nici neadevărate, II, 
XXXII, 3 

Raportate la ideile altor oa¬ 
meni, sau la existenţa reală, 
sau la esenţe, reale, ideile 
pot fi adevărate sau neade¬ 
vărate, II, XXXII, 4, 5 
Cauza acestor raportări, ibid.., 
ibid., 6 

Ideile simple raportate la 
ideile altor oameni, avînd 
aceleaşi denumiri, sînt cel 
mai puţin expuse de a fi 
neadevărate, ibid., ibicl., 9 
Ideile complexe, sînt mai ex¬ 
puse, în această privinţă de 
a fi neadevărate, îndeosebi 
acelea de moduri mixte, 
ibid., ibid., 10 

Ideile simple raportate la 
existenţă sînt, toate, adevă¬ 
rate, ibid., ibid., 14, 16 — 
aceasta, chiar dacă ele ar 
fi deosebite la oameni dife¬ 
riţi, ibid., ibid., 15 
Ideile complexe de moduri 
sînt, toate, adevărate, ibid., 
ibid., 17 

Cînd sînt neadevărate ideile 
de substanţe, ibid., ibid., 18 
Cînd sînt exacte sau inexacte 
ideile, II, XXXII, 26 
Idei care ne lipsesc, fiindcă 
sîntem incapabili să le do- 
bîndim, IV, III, 23 
Idei pe care deşi sîntem ca¬ 
pabili să le avem, nu le 
putem dobîndi, din cauza 
depărtării de noi a obiecte¬ 
lor respective, ibid., ibid., 
24 

Idei pe care. deşi sîntem ca¬ 
pabili să le avem nu le pu¬ 


tem dobîndi din cauza mi¬ 
cimii corpurilor respective, 
ibid., ibid., 25 

Ideile simple prezintă o con¬ 
formitate reală cu lucrurile, 
IV, IV, 4 

De asemenea toate celelalte 
idei, cu excepţia ideilor de 
substanţe, ibid., ibid., 5 
Ideile simple nu pot fi do- 
bîndite dîndu-se definiţia 
denumirii respective, III, 

IV, 11 

Ele pot fi dobîndite numai 
prin experienţă, ibid., ibid., 
11, 14 

De ce ideile de moduri mixte 
sînt cele mai complexe, III, 

V, 13 

Cum sînt formate la început 
ideile specifice din moduri 
mixte : exemplul ideilor de¬ 
semnate prin cuvintele 
kinneah şi niouph, III, VI, 
44 şi 45 

Cum sînt formate la început 
ideile de substanţe: exem¬ 
plul ideii desemnate prin 
cuvîntul zahab, III, VI, 46 
Ideile simple şi acelea de mo¬ 
duri au toate şi denumiri 
abstracte şi denumiri con¬ 
crete, III, VIII, 2 
Ideile de substanţe nu au 
aproape de loc denumiri 
abstracte, III, VIII, 2 
Ideile de substanţe sînt dife¬ 
rite la oameni diferiţi, III 
IX, 13 

Ideile noastre sînt aproape 
toate relative, II, XXI, 3 
Ideile particulare se află pri¬ 
mele în minte, IV, VII, 9 
Ideile generale sînt imper¬ 
fecte, ibid.. 

Idei pozitive care au cauze 
privative, II, VIII, 1-6 
Succesiunea neîntreruptă a 
ideilor în mintea noastră, II, 
XIV, 13-15 

Identic 

Propoziţiile identice nu ne în¬ 
vaţă nimic, IV, VIII, 2 

Identitate 

Identitatea nu este o idee 
înnăscută, I, III, 3, 4 şi 5 

Identitate şi diversitate, II, 
XXVII 

în ce constă identitatea unei 
plante, ibid., ibid., 4 

Identitatea animalelor, ibid., 
ibid., 5 

Identitatea omului, ibid., ibid., 

6 , 8 

Unitatea de substanţă nu de¬ 
termină totdeauna identita¬ 
tea, ibid., ibid., 7 

Identitatea personală, ibid., 
ibid., 9 

Identitatea personală are la 
bază aceeaşi conştiinţă, 
ibid., ibid., 10 

Existenţa continuată deter¬ 
mină identitatea, ibid., ibid., 
29 

Identitatea şi diversitatea în 
idei constituie prima per¬ 
cepţie a minţii, IV, I, 4 

Idiot 

Idioţi şi nebuni, II, XI, 12, 13 

Ignoranţă 

Ignoranţa noastră depăşeşte 
infinit de mult cunoaşterea 
noastră, IV, III, 22 

Cauzele ignoranţei : 

1) Lipsa de idei, ibid., 
ibid., 23-27 

2) Neputinţa noastră de a 
descoperi conexiunea 
dintre ideile pe care le 
avem, ibid., ibid., 28 

3) Neexaminarea în modul 
cuvenit a ideilor pe care 
le avem, ibid., ibid., 30 

Imaginar 

Idei imaginare, II, XXX, 1 


Imaginaţie 
II, X, 8 

Impenetrabilitate, II, IV, I 

Imposibil 

Imposibile est idem esse et 
non esse, nu este primul 
lucru cunoscut, I, I, 25 

Imposibilitate 

Imposibilitatea nu este o idee 
înnăscută; I, IV, 3 

Impunerea propriilor păreri 
Impunerea altor oameni a pro¬ 
priilor păreri nerezonabile, 
IV, XVI, 4 

Incompatibilitate 

în ce măsură poate fi cunos¬ 
cută ea, IV, III, 15 

Incomplete (idei) 

II, XXXI, 1 

Individuationis (principium) 

El este existenţa însăşi, II, 
XVII, 3 

Inferenţă, vezi Deducţie 

Infinitul: 

De^ ce nu poate fi aplicată 
ideea de infinit altor idei 
la fel ca şi celei de canti¬ 
tate, de vreme ce ele pot 
fi repetate de tot atîtea ori, 
II, XVII, 6 

Trebuie să se facă deosebire 
între ideea de infinitate a 
spaţiului sau numărului şi 
cea de spaţiu sau număr 
infinit, ibid., ibid., 7 
Ideea noastră de infinit este 
foarte obscură, ibid., ibid., 8 
Numărul ne procură cea mai 
clară idee de infinit, ibid., 
ibid., 9 

Ideea de infinit este o idee 
care se lărgeşte mereu, 
ibid., ibid., 12 

Ideea noastră de infinit este 
în parte pozitivă, în parte 
comparativă, şi în parte 
negativă, ibid., ibid., 15 
De ce anumiţi oameni cred 
că au ideea unei durate in¬ 
finite, dar nu şi ideea de 
spaţiu infinit, ibid., ibid., 20 
De ce disputele despre infi¬ 
nitate îi lasă de obicei pe 
oameni nedumeriţi, ibid., 
ibid., 21 şi II, XXIX, 15 
Ideea noastră de infinit îşi 
are originea în senzaţie şi 
reflecţie, II, XVII, 22 
Noi nu avem o idee pozitivă 
de infinit, II, XVII, 13, 14, 
16 şi II, XXIX, 16 
De ce infinitatea este atri¬ 
buită în mod mai obişnuit 
duratei decît extinderii, II, 
XV, 4 

Cum aplicăm ideea de infini¬ 
tate lui Dumnezeu, II, 
XVII, 1 

Cum dobîndim ideea de infi¬ 
nitate, II, XVII, 2, 3 
Noi concepem în mod diferit 
infinitatea numărului, a du¬ 
ratei şi a spaţiului, II, XVII, 
10 , 11 

Intelect 

Ce este el, II, XXI, 5, 6 
Intelectul este asemănător unei 
camere obscure, II, XI, 17 
Cînd este bine folosit intelec- 
• tul, Introd., 5 
In intelect există trei feluri 
de percepţii II, XXI, 5 
Intelectul este cu totul pasiv 
în primirea ideilor simple, 
II, I, 25 

Intuitiv 

Cunoaşterea intuitivă, IV, II, 1 
Cunoaşterea intuitivă consti¬ 
tuie cea mai mare certitu¬ 
dine a noastră, IV, XVII, 14 


Invenţiune 

In ce constă ea, II, X, 8 
Invidie 

Ce este ea, II, XX, 13, 14 
Ipoteză 

Folosirea ipotezelor, IV, XII, 
13 

Ipotezele trebuie să se spri¬ 
jine pe fapte pozitive, II, 
I, 10 

Consecinţele rele ale ipoteze¬ 
lor greşite, IV, XX, 11 

Istorie ' 

Ce istorie are mai mare auto¬ 
ritate, IV, XVI, 11 

Iubire 

Ce este ea, II, XIX, 4 


încăpăţînate 

Cei care şi-au examinat cel 
mai puţin propriile lor opi¬ 
nii ţin cu cea mai mare în- 
căpăţînare la ele, IV, XVI, 3 

Înnăscut 

Adevărurile înnăscute trebuie 
să fie cunoscute cele dinţii, 
I, II, 26 

Principiile înnăscute sînt fără. 
rost dacă oamenii pot să 
nu le cunoască ori să se 
îndoiască de ele, I, III, 13 

Regulile morale înnăscute sînt 
fără rost, dacă ele pot fi 
şterse din minte sau modi¬ 
ficate, ibid., ibid., 20 

Propoziţiile înnăscute trebuie 
să se distingă de celelalte 
prin claritatea şi utilitatea 
for, I, IV, 21 

învăţătura principiilor înnăs¬ 
cute are urmări rele, . ibid., 
ibid., ibid. 

Încredere 

IV, XVI, 7 



382 


INDICE DE MATERII 


Întindere ■ 

Noi nu avem de loc idei dis¬ 
tincte despre o întindere 
extrem de maTe sau extrem 
de mică, II, XXIX, 16 
întinderea corpului este de 
neînţeles, II, XXIII, 23 
Denumirile referitoare la loc 
şi întindere sînt, multe din¬ 
tre ele, relative, II, XXVI, 5 
întinderea şi corpul nu sînt 
acelaşi lucru, II, XIII, 16 
Definiţia întinderii nu p ex¬ 
plică, ibid., ibid., 15 
Ce deosebire este între întin¬ 
derea corpului şi întinderea 
spaţiului, II, IV, 5 şi II, 
XIII, 27 

Intipărire 

Ce este întipărirea în minte, 

1, II, 5 

Întreg 

întregul este mai mare decît 
partea, utilitatea acestei axi¬ 
ome, IV, VII, 11 
Ideile de întreg şi de parte 
nu sînt înnăscute, I, IV, 6 

iude cată 

în ce constă judecata, II, XI, 

2, IV, XIV, 3, 4 şi IV, 
XVII, 16, 17 

Judecăţi greşite în legătură 
cu binele şi răul, II, XXI, 
59-68 

Judecata dreaptă, IV, XIV, 4 
O cauză a judecăţii greşite, 
IV, XVI, 3 

Judecător 

Judecătorul infailibil al con¬ 
troverselor dintre oameni, 
î, IV, 12 

^Legi, II, XXVIII, 7 
Legea divină, ibid., ibid., 8 
Legea civilă, ibid., ibid., 9 


Legea filozofică (a reputaţiei), 
sau a opiniei publice, ibid., 
ibid., 10 

Legea naturii se bucură de o 
recunoaştere generală, I, III, 
6 

O asemenea lege există, deşi 
ea nu este înnăscută, I, III, 
13 

Sancţiunile acestei legi, II, 
XXVIII, 6 

Liber 

în ce măsură este liber un 
om, II, XXI, 21 

Omul nu este liber să voias- 
că, ori să nu voiască, ibid., 
ibid., 22-24 

Liber-arbitru 

în ce constă el, II, XXI, 47 

în ce constă ea, II, XXI, 8-12, 
15, 27 

ibid., 14 

II, XXI, 19 

ibul., ibid., 47, 51, 52 

Limbaj 

De ce se modifică limbajul, 

II, XXII, 7 

în ce constă limbajul, III, I, 
1-3 

Rostul limbajului, III, V, 7 

Imperfecţia lui, III, IX, 1 

Dubla utilitate a limbajului, 

III, IX, 1 

Utilitatea limbajului este su¬ 

disputelor, III, X, 10, 11 

Scopurile limbajului, III, X, 
23-25 şi III, II, 2 
Neajunsurile limbajului nu 
sînt uşor de înlăturat, III, 
XI, 1, 2, 4-6 

înlăturarea lor ar fi necesară 
filozofiei, III, XI, 3 
Neîntrebuinţarea nici unui cu- 
vînt fără a-i alipi o idee 

mijloc de înlăturare a nea¬ 

Proprietatea termenilor folo¬ 

ibid., ibid., 11 

A face cunoscut sensul pe 
care îl dăm cuvintelor noas¬ 
tre este un alt remediu, 
ibid., ibid., 12 

Sensul cuvintelor în ceea ce 
priveşte ideile simple poate 
fi făcut cunoscut, arătînd 
lucrul care produce în noi 
ideile respecth c, ibid., ibid., 
13 

Pentru modurile mixte sensul 
cuvintelor poate fi făcut 
cunoscut dînd definiţiile 
cuvintelor, ibid., ibid., 15 

Limbaj inteligibil, ibid. 

Loc, II, XIII, 7, 8 
Utilitatea pe care o prezintă 
locul, ibid., ibid., 9 
Locul nu este altceva decît 
poziţia unui lucru în raport 
cu altele, ibid., ibid., 10 
Locul este socotit uneori ca 
fiind spaţiul pe care îl 

Locul este luat în două sen¬ 
suri, II, XV, 6, 7 
Logică 

Logica a introdus obscuritate 
în limbaj, III, X, 6, 7 ; şi a 


împiedicat progresul cu¬ 
noaşterii, ibid., ibid., 7 

Lumină 

Definiţie absurdă a luminii, 

III, IV, 10 

Lumina minţii, ce este ea, IV, 
XIX, 13 

Matematică 

Metodele ei, IV, XII, 7 

Perfecţionarea ei, IV, XII, 15 

Materie 

Este de neînţeles, atît în ceea 
ce priveşte coeziunea cît şi 
în ceea ee priveşte divizi- 
bilitatea ei, II, XXIII, 23, 
30, 31 

Ce este materia, III, X, 15 

Dacă ea poate gîndi, aceasta 
e ceva ce nu se poate şti, 

IV, III, 6 

Dumnezeu n-a dat materiei 
facultatea de a gîndi, ibid. 

mişcare, nici orice altceva, 
IV, X, 10 

Materia şi mişcarea nu pot 
produce gîndirea, ibid. 

ibid., 18 

Maxime, IV, VII 

adevăruri evidente prin ele 
însele, IV, VII, 3 

Maximele nu sînt primele 
adevăruri cunoscute, ibid., 
ibid., 9 

Maximele nu sînt baza cu¬ 
noaşterii noastre, ibid., ibid., 

10 

în ce constă evidenţa maxi¬ 
melor, IV, VII, 10 

Cum sînt formate maximele, 
IV, XII, 3 

Utilitatea maximelor, IV, VII. 

11 , 12 

sentimentul nostru, I, II, 
21, 22 

lare, ibid. 

efectiv cunoscute, ibid., 

I, II, 23 

sălbaticilor şi analfabeţilor, 
I, II, 27 

Mărturie 

Cum slăbeşte forţa ei, IV, 
XVI, 10 

Memorie, II, X, 2 

Atenţia, plăcerea şi durerea 

ibid., ibid., 3 : de asemenea 
repetiţia, II, X, 4, 6 

Deosebirea care există în pri¬ 
vinţa duratei ideilor întipă¬ 
rite în memorie, ibid., ibid., 
4, 5 

In reamintire, mintea este 
uneori activă, alteori pasivă, 

ibid-., ibid., 7 


Necesitatea memoriei, ibid., 
ibid., 8 

Defectele memoriei, ibid., 
ibid., 8, 9 

Memoria la animale, ibid., 
ibid., 10 

Metafizică 

Metafizica şi teologia scolastică 
sînt pline de propoziţii care 
nu ne învaţă nimic, IV, 
VIII, 9 

Metodă 

Metoda urmată de autor în 
această lucrare, I, I, 3 

Metoda justă pentru progresul 
cunoaşterii este aceea adap¬ 
tată cercetărilor ce facem, 
IV, XII, 7 

Metoda folosită în matematică, 
IV, XII, 7 

Minte 

Iuţeala acţiunilor minţii, II, IX, 
10 

Ascuţimea minţii, deosebirea ei 
de judecată, II, XI, 2 

Minuni 

Temeiul asentimentului faţă de 
minuni, IV, XVI, 13 

Minut 

Minutele, orele, zilele şi anii 
nu sînt necesari duratei, II, 
XIV, 23 

Mişcare 

Mişcarea voluntară este inex¬ 
plicabilă, IV, X, 19 

Definiţii absurde ale mişcării, 
III, IV, 9 

De ce mişcarea înceată sau 
foarte iute nu este percepută, 
II, XIV, 7—11 

Minte • 

Ce este ea, II, XX, 12 

Modificare 

Ce este modificarea, II, XXVI, 

2 

Moduri 

Moduri mixte, II, XXII, 1 
Modurile mixte sînt formate 
de minte, ibid., ibid., 2 
Uneori ideile de moduri mixte 
sînt dobîndite prin explicarea 
denumirilor lor, ibid., ibid., 
3 

De unde îşi iau modurile mixte 
unitatea, ibid., ibid., 4 
Ce-i determină pe oameni să 
formeze moduri mixte, ibid., 
ibid., 5 

Cum dobîndim ideile de mo¬ 
duri mixte, II, XXII, 9 
Moduri simple şi moduri mixte, 
II, XII, 4 şi 5 
Moduri simple, II, XIII, I 
Moduri de mişcare, II, XVIII, 
2 

Moduri de sunete, ibid., ibid., 

3 

Moduri de culori, ibid., ibid., 

4 

Moduri de gusturi şi de miro¬ 
suri, ibid., ibid., 5 
De ce unele moduri au de¬ 
numiri, iar altele nu au, 
ibid., ibid., 7 

Modurile de gîndire, II, XIX, 

1 , 2 

Moral 

Ce este binele şi ce este răul 
moral, II, XXVIII, 1 şi 5 
Trei reguli cu ajutorul cărora 
oamenii judecă în privinţa 
rectitudinii morale, ibid., 
ibid., 6—9 

Entităiţile sau noţiunile morale, 
cum se bazează ele pe idei 
simple, dobîndite pe calea 
senzaţiei sau a reflecţiei, 
ibid., ibid., 14 şi 15 
Regulile morale nu sînt evi¬ 
dente prin ele însele, I, II, 4 
Diversitatea de opinii cu pri¬ 


vire la regulile morale, de 
unde vine ea, I, II, 5, 6 
Dacă regulile morale ar fi în¬ 
născute, ele nu ar putea fi 
încălcate cu aprobarea pu¬ 
blică, ibid., ibid., 11—13 

Morala 

Morala este susceptibilă de 
demonstraţie, III, XI, 16, IV, 
III, 18, IV, XII, 8 
Morala este ştiinţa proprie şi 
ocupaţia oamenilor în gene¬ 
ral, IV, XII, 11 
Moralitatea acţiunilor constă în 
conformitatea lor cu o regu¬ 
lă, n, XXVIII, 15 
Adeseori judecăm greşit acţiu¬ 
nile datorită denumirilor ce 
li se dau, ibid., ibid., 16 
Dacă expunerile despre morală 
nu sînt clare, vina este a ce¬ 
lui ce vorbeşte, III, XI, 17 
Ce împiedică tratarea pe cale 
demonstrativă a chestiunilor 
de morală : 1) Faptul că ele 
nu pot fi reprezentate prin 
semne sensibile; 2) Marea 
lor complexitate, IV, III, 19 ; 
3) Interesul, ibid., ibid., 20 
Schimbarea denumirilor în mo¬ 
rală nu schimbă natura 
lucrurilor, IV, IV, 9 
Morala şi activitatea mecanică 
nu se pot împăca, I, III, 14 
Cu toate judecăţile greşite ale 
oamenilor, morala îi deter¬ 
mină pe cei care îşi exami¬ 
nează propriile lor acţiuni, II, 
XXI, 70 


Neadevăr 

Ce este el, IV, V, 9 

Nebunie, II, XI, 13 
împotrivirea faţă de raţiune 
merită această denumire, II, 
XXXIII, 4 

Necesitate 

Ce este ea, II, XXI, 13 

Negativ 

Termeni negativi, III, I, 4 

Denumirile negative înseamnă 
absenta unor idei pozitive, 
II, VIII, 5 

Neinstructiv 

Propoziţii neinstructive, IV, 
VIII, 1 şi urm. 

Expuneri neinstructive, ibid., 
ibid., 9, 10 şi II 

Nelinişte 

Numai neliniştea determină 
voinţa la o nouă acţiune, II, 
XXI, 29, 31, 33 

De ce determină ea voinţa, 
ibid., ibid., 36, 37 

Cauzele neliniştii, ibid., ibid., 
67 

Nemărginire, II, XIII, 4 

Cum dobîndim această idee, 
II, XVIII, 3 

Nenorocire 

Ce este ea, II, XXI, 42 

Nemurirea 

Nemurirea nu este legată de 
nici o formă exterioară, IV, 
IV, 15 

Nimic 

Este evident că nimic nu poate 
produce nimic, IV, X, 33 

Nisip 

El este opac şi alb la vederea 
cu ochiul liber, iar la micro¬ 
scop este transparent, II, 
XXIII, 11 

Noţiuni, II, XXII, 2 

Număr, II, XVI, 1 

Numărul este o măsură gene¬ 
rală, ibid-, ibid., 8 

Numărul ne procură cea mai 
clară idee de infinitate, II, 
JSVII, 9 


Modurile numărului sînt ideile 
cele mai distincte, II, XVI, 3 
Demonstraţiile privitoare la 
numere sînt cele mai pre¬ 

Numirea ideilor, II, XI, 8 

Numărarea 

Ce este ea, II, XVI, 5 
Pentru a număra este nevoie 
ca mintea să reţină denumi¬ 
rile numerelor şi ordinea în 
care se succed acestea, ibid., 
5, 6, 7 

De ce copiii nu sînt capabili 
să numere de timpuriu, iar 
unii nu pot să numere nici¬ 

Newton, IV, VII, 11 


Obscuritate 

Obscuritatea inevitabilă la au¬ 
torii antici, III, IX, 10 
Care este cauza obscurităţii 
ideilor noastre, II, XXIX, 3 

Om 

Omul nu este produsul întâm¬ 
plării oarbe, IV, X, 6 
Se consideră că esenţa omului 
constă în forma lui, IV, IV, 
16 

Noi nu cunoaştem esenţa sa 
reală, III, VI, 3, 22, 26, 27 
Limitele speciei umane nu sînt 
determinate, ibid., ibid., 27 
Ce constituie acelaşi individ 
uman, II, XXVII, 21, 29 
Acelaşi om poate constitui 
persoane diferite, ibid., ibid., 
19, 21 

Opinie 

Ce este ea, IV, XV, 3 şi IV, 
XX, 17 

Cum se transformă opiniile în 
principii, I, III, 22—26 
Opiniile altora sînt un fals te- 

' tnei al asentimentului, IV, 
XV, 6 

Adeseori oamenii îşi formează 
opiniile fără să aibă dovezi 
suficiente, IV, XVI, 3 

Orb 

Dacă un orb ar începe să va¬ 
dă, el nu ar şti să distingă 
cu ajutorul vederii, un glob 
de un cub, deşi le-ar deosebi 
cu ajutorul pipăitului, II, 
IX, 8 

Organe 

Organele noastre sînt .potrivite 
stării noastre în această lume, 
II, XXIII, 12, 13 


Particule 

Particulele leagă părţi de pro¬ 
poziţie sau propoziţii întregi, 
III, VII, 1 

De corecta întrebuinţare a 

seţea stilului, ibid., ibid., 2 

rata lor întrebuinţare, ibid., 
ibid., 3 

Particulele exprimă anumite 
acţiuni sau atitudini ale 
minţii, ibid., ibid., 4 

Pascal 

Excelenta lui memorie, II, X, 9 
Pasiune 

Opusul acţiunii, II, XXII, 11 
Pasiuni 

Cum ne fac ele să cădem în 
eroare, IV, XX, 12 

Pasiunile se învîrt în jurul plă¬ 
cerii şi durerii II, XX, 3 

Rareori o pasiune există sin¬ 
gură, II, XXI, 39 

Păcat 

Acest cuvînt desemnează ac¬ 
ţiuni diferite la persoane 
diferite, I, III, 9 


Păr 

Cum apare un fir de par la 
microscop, II, XXIII, 11 

Pedeapsă 

Ce este ea, II, XXVIII, 5 

Pedeapsa şi recompensa sînt 
legate de conştiinţă, .II, 
XXVII, 18, 26 

De ce este pedepsit un om 
beat care este inconştient, 
ibid., ibid., 22 

Percepţie 

Percepţia este o impresie asu¬ 
pra minţii, II, IX, 2—4 

Ea este de trei feluri, II, 
XXI, 5 

In percepţie, mintea este în 

II, IX, 1 

Percepţia constituie deosebirea 
dintre animale şi vegetale, 
ibid., ibid., 11 

Percepţiile pruncului în pînte- 
cele mamei, ibid., ibid., 5 

Deosebire între aceste percepţii 
ale pruncului în pîntecele 

ibid., ibid., 6 

Percepţia se găseşte la toate 
speciile de animale, ibid., 
ibid., 12, 14 

Percepţia este primul pas că¬ 
tre cunoaştere, ibid., ibid., 
15 

Persoană 

Ce este .persoana, II, XXVII, 9 

Cuvîntul „persoană" este un 
termen juridic, ibid., ibid., 
26 

Numai aceeaşi conştiinţă deter¬ 
mină identitatea personală, 
ibid., ibid., 13, 23 

Acelaşi suflet fără aceeaşi con¬ 
ştiinţă nu constituie aceeaşi 
persoană, ibid., ibid., 14 

Răsplata şi pedeapsa se ba¬ 
zează pe identitatea perso¬ 
nală, ibid., ibid., 18 

Plăcere şi durere, ÎI, XX., 1, 15 
şi 16 

Aceste două idei se îmbină 
una sau alta cu cele mai 
multe dintre ideile noastre, 
II, VII, 2 

De ce .plăcerea este îmbinată 
cu diferite acţiuni, ibid., 
ibid., 3 

Practic 

Principiile practice nu sînt în¬ 
născute, I, III, 1—27 
Principiile practice nu se 

Principiile practice sînt menite 

cu ele, ibid., ibid., 3 
Oamenii nu sînt de acord 
asupra principiilor practice, 
ibid., ibid., 14 

Principiile practice admise de 
oameni sînt opuse unele 
altora, ibid., ibid., 21 

Principii 

Cum se dobîndesc de obicei 
principiile, I, III, 22 
Principiile trebuie să fie exa¬ 
minate, I, III, 22 
Principiile nu sînt înnăscute 
dacă ideile din care sînt al¬ 
cătuite nu sînt înnăscute, I, 
IV, 1 

Principiile nu trebuie să fie 

sever al lor, IV, XII, 4 şi 
IV, XX, 8 

greşite, IV, XX, 9, 10 
Nici un principiu nu este în¬ 
născut, I, II, 1 

Nici un principiu nu se bucură 
de un asentiment universal, 

Privativ 

Termeni privativi, III, I, 4 

Probabilitate 

Ce este ea, IV, XV, 1, 3 


Temeiurile probabilităţii, ibid., 
ibid., 4 

Probabilitatea asupra chestiuni¬ 
lor de fapt, ibid., 5, 6 

ibid., 5 

respectiv, ibid., ibid., 7 

Propoziţiile pur verbale ; cum 

ibid., 12 

ibid., 12 

De asemenea, atunci cînd des¬ 

idee, ibid., ibid., 4, 13 

Propoziţiile universale (gene¬ 

Propoziţii mintale, IV, V, 3—5. 
Propoziţii verbale, ibid. 

ibid., 3, 4 

Putere, II, XXI 

tere, II, XXI, 1 

ibid., 4 

Raţiunea 

ibid., 3 

Ea trebuie să fie consultată în 
chestiunile religioase, IV, 

XVII, 11 

Ce este ea, II, XIX, 1 

Recompensă 

Ce este ea, II, XXVIII, 5 

Ce este ea, II, I, 4 

Relaţii proporţionale, II, 
XXVIII, 1 

instanţă pe ideile simple, do- 
bîndite prin senzaţie şi re¬ 
flecţie, ibid., ibid., 18 şi II, 
XXV, 9 

Ideile noastre de relaţii sînt de 
obicei tot atît de clare ca şi 
ideile care stau la baza lor, 
II, XXVIII, 19 

Denumirile de relaţii au adese¬ 
ori un înţeles nesigur, ibid. 
•Relaţiile care nu au termeni 
corelaţi, nu sînt remarcate în 
mod atît de general, II, 
XXV, 2 

Relaţia diferă de lucrurile rela¬ 
tate, ibid., ibid., 4 
Relaţia se poate modifica fără 
să se producă vreo schim¬ 
bare în subiect, II, XXV, 5 
Relaţia există totdeauna între 
două lucruri, ibid., ibid., 6 
Toate lucrurile sînt susceptibile 
de relaţie, ibid., ibid., 7 
Ideile de relaţii sînt adeseori 
mai clare decît acelea ale 
lucrurilor relatate, ibid., 
ibid., 8 

Reputaţia 

Ea are mare putere în viaţa 
de toate zilele, II, XXVIII, 
12 

Retorică 

Ea este arta de a înşela pe 
oameni, III, X, 34 


Revelaţia 

Ea este un temei neîndoielnic 
al asentimentului, IV, XVI, 
14 

Credinţa nu este o dovadă a 
revelaţiei, IV, XIX, 15 

Revelaţia originală, IV, XVIII, 
3 

Revelaţia tradiţională, IV, 
XVIII, 3 

Revelaţia tradiţională nu poate 
introduce în minte nici o 
idee simplă nouă, ibid. 

Certitudinea cunoaşterii prin- 
revelaţia tradiţională nu este 
atît de mare ca aceea a cu¬ 
noaşterii cu ajutorul raţiunii 
ori a simţurilor noastre, 
ibid., ibid., 4 

în chestiunile de domeniul 
raţiunii nu avem nevoie de 
revelaţie pentru a ne da 
asentimentul faţă de ele şi 
a le introduce în minte, ibid., 
ibid., 5 

Revelaţia nu poate să pre¬ 
cumpănească asupra raţiunii 
cînd e vorba de cunoştinţe 
evidente pe care ni le pro¬ 
cură aceasta, IV, XVIII, 5 
şi 10 

Revelaţia trebuie să precumpă¬ 
nească asupra raţiunii cînd e 
vorba de propoziţii care îi 
apar acesteia numai ca pro¬ 
babile, ibid., ibid., 8 şi 9 

Ruşinea 

Ce este ea, II, XX, 17 


Sagacitatea 

Ce este ea, IV, II, 3 

Sceptic 

Nimeni nu este atît de sceptio 
încît să se îndoiască de pro¬ 
pria sa existenţă, IV, X, 2 

Scrierile antice 

De ce sensul lor este greu de 
înţeles în mod exact, III, IX, 
22 

Scriptura 

Interpretările Sf. Scripturi nu 
trebuie să fie impuse altora, 
III, XIX, 23 

Senzaţia, II, I, 3 
Ce este senzaţia, II, XIX, 1 
Putem distinge senzaţia de alte 
percepţii, IV, II, 14 
Despre senzaţii, II, VIII, 

12—16, 21 

Cunoaşterea prin senzaţie este 
certă atît cit trebuie, IV, 
XI, 8 

Cunoaşterea senzitivă nu se în¬ 
tinde dincolo de senzaţia 
actuală, ibid., ibid., 9 

Silogism 

El nu este de nici un ajutor 
raţionamentului, IV, XVII, 4 
Utilitatea silogismului, ibid. 
Neajunsurile silogismului, ibid. 
Silogismul nu e de nici un fo¬ 
los în chestiunile probabile, 
ibid., ibid., 5 

Silogismul nu ajută la aflarea 
unor lucruri noi, la sporirea 
cunoştinţelor noastre, ibid-, 
ibid., 6 

Dacă termenul mediu al silo¬ 
gismului nu poate fi aşezat 
mai bine, ibid., ibid., 8 
Silogismul are ca obiect lucru¬ 
rile particulare, ibid. 

Simplu 

idei simple, II, II, 1 
Ideile simple nu sînt formate 
de către minte, ibid., ibid., 2 
Puterea minţii asupra lor, II, 
XIII, 1 . 

Ideile simple sînt materialele 
întregii noastre cunoaşteri, 
II, VII, 10 

Toate ideile simple sînt pozi¬ 
tive, II, VIII, 1 
Ideile simple şi cauzele lor 
' sînt două lucruri cu totul 
diferite, ibid., ibid., 23 


Simţuri 

De ce nu putem concepe alte 
calităţi decît acelea care sînt 
obiectele simţurilor noastre, 

11, II, 3 

Simţurile învaţă să disceamă 
obiectele prin exerciţiu, II, 
I, 21 

Nu ne-ar fi de folos dacă am 
avea simţuri mai pătrunză¬ 
toare, II, XXIII, 12 

Organele noastre de simţ sînt 
potrivite stării noastre în 
această lume, ibid., ibid., 

12, 13 

Simţurile noastre nu pot fi 
impresionate decît prin con¬ 
tactul nemijlocit cu corpurile 
sau prin impulsia unor parti¬ 
cule imperceptibile ce vin 
de la corpuri, IV, II, 11 

Sînge 

Cum apare sîngele la micro¬ 
scop, II, XXIII, 2 

Sminteală 

Vezi Nebunie 

Soare 

Aceasta este denumirea unei 
specii, deşi soarele este unul 
singur, III, VI, I 

Soliditate, II, IV, 1 

Soliditatea este inseparabilă de 
corp, II, IV, 1 

Prin soliditate corpul umple 
spaţiul, ibid., ibid., 2 

Ideea de soliditate se dobîn- 
deşte prin simţul pipăitului, 
ibid., ibid., 1 

Prin ce se deosebeşte solidita¬ 
tea de spaţiu, ibid., ibid., 3 

Prin ce se deosebeşte solidita¬ 
tea de duritate, ibid., ibid., 4 

Spaţiu, II, XIII, 

Ideea de spaţiu se dobîndeşte 
prin vedere şi prin simţul 
pipăitului, II, XIII, 2 

Modificările spaţiului, ibid., 
ibid., 4 

Spaţiul nu este corp, II, XIII, 
11—13 

Părţile spaţiului pur sînt in¬ 
separabile, ibid., ibid., 13 
Părţile spaţiului pur sînt imo¬ 
bile, ibid., ibid., 14 
Dacă spaţiul este corp sau spi¬ 
rit, ibid., ibid., 16 
Dacă spaţiul este substanţă sau 
aocident, IV, XX, 17 
Spaţiul este infinit, II, XIII, 
21, şi XVII, 4 

Ideea de spaţiu şi aceea de 
corp sînt distincte, II, XIII, 
24, 25 

Spaţiul privit ca un solid, II, 
XV, 11 

Este greu de conceput vreo 
fiinţă reală care n-ar ocupa 
o porţiune de spaţiu, ibid. 

I 

Specia 

De ce se consideră că modi¬ 
ficarea unei idei simple care 
intră în alcătuirea unei idei 
complexe modifică specia la 
moduri, dar nu la substanţe, 
III, X, 19 

Specia animalelor şi a vege¬ 
talelor se distinge prin for¬ 
mă, III, VI, 29; IX, 15 şi 
Xî, 19 

Specia altor lucruri se distinge 
prin culoare, ibid. 

Specia este formată de inte¬ 
lect pentru înlesnirea comu¬ 
nicării între oameni, III, V, 9 
Nici o specie de moduri mixte 
nu este lipsită de denumiri, 
ibid., ibid., 11 

Specia substanţelor este deter¬ 
minată de către esenţa nomi¬ 
nală, III, VI, 7, 8, 11, 13 
Specia substanţelor nu este de¬ 
terminată de către esenţa 
reală, ibid., ibid., 9, 18, 25 ; 
nici de către formele sub¬ 
stanţiale, ibid., ibid., 10, 24 
Cum se poate deosebi specia 
spiritelor, III, VI, 11 


Există mai multe specii de 
creaturi superioare nouă de- 
cît inferioare, ibid., ibid., 12 

Speciile de creaturi prezintă o 
gradaţie aproape impercep¬ 
tibilă, ibid. 

Ce este necesar pentru a al¬ 
cătui specii cu ajutorul 
esenţelor reale, ibid., ibid., 
14—18 

Speciile de animale şi de 
plante nu se disting prin ori¬ 
ginea lor, ibid., ibid., 23 

Speciile de animale şi vegetale 
se disting în cea mai mare 
parte, prin forma corpului; 
speciile altor lucruri, prin 
culoare, ibid., ibid., 29 

Specia de om se distinge în 
parte la fel ca speciile celor¬ 
lalte creaturi ; exemplul 
abatelui de Saint Martin, 
ibid., ibid., 26 

Specia nu este decît o idee 
parţială a ceea ce se află 
în indivizi, ibid., ibid., 32 

Specia este ideea complexă pe 
care o desemnează denumi¬ 
rea respectivă, ibid., ibid., 
35 

Omul formează speciile, ibid., 
ibid,, 36, 37 

Baza speciei o constituie a- 
semănarea pe care o pre¬ 
zintă lucrurile, ibid. 

Fiecare idee abstractă dis¬ 
tinctă care are o anumită 
denumire constituie o specie 
distinctă, ibid., ibid., 38 

Speranţă 

Ce este ea, II, XX, 9 
Spirit 

Existenţa spiritelor finite nu 
poate fi cunoscută, IV, XI, 
12 

Noi nu putem înţelege cum 
acţionează spiritul nostru 
asupra corpului nostru, IV, 
III, 28 

Ce cunoaştere au spiritele de 
sine stătătoare despre lucru¬ 
rile corporale, III, XI, 23 
Cum poate depăşi cunoaşterea 
spiritelor de sine stătătoare 
pe a noastră, II, X, 9 
Noi avem o noţiune tot atît 
de clară despre substanţa 
spiritului ca şi despre cea 
a corpului, II, XXIII, 5 
O ipoteză privitoare la un fel 
de a cunoaşte prin care 
spiritele ne depăşesc, ibid., 
ibid., 13 

Ideia noastră de spirit, ibid., 
ibid., 14 

Ideile primare care intră în 
noţiunea de spirit, ibid, 
ibid., 18 

Ideea de spirit este tot atît 
de clară ca şi cea de corp, 
ibul., ibid., 22, 28 
Spiritele se pot mişca, ibid., 
ibid., 19 şi 20 

Comparaţie între ideia de corp 
şi aceea de spirit, ibid,, ibid., 
22, .'30 

Existenţa spiritului este tot 
atît de lesne admisă ca şi 
cea a corpului, ibid., ibid., 
31 

Noi nu avem nici o idee de 
felul în care spiritele de sine 
stătătoare îşi comunică între 
ele gîndurile lor, ibid., ibid., 
36 

Cît de ignoranţi sîntem în ceea 
ce priveşte existenţa, speciile 
şi însuşirile spiritelor, IV, 
III, 28 

Spirite animale, I, II, 2 şi 
IV, X, 19 

Stupiditate 

Ce este ea, II, X, 8 

Substanţă 

Ce este ea, II, XXIII, 1. 2 
Noi nu avem despre substanţă 
vreo idee particulară dis¬ 
tinctă si pozitivă, I, IV, 18 
şi II, XIII, 1 


Substanţa nu poate fi cunos¬ 
cută în mod efectiv, ibid. 
Certitudinea noastră privitoare 
la substanţe se întinde nu¬ 
mai foarte puţin, IV, VI, 7, 
11—15 

Ideea confuză de substanţă în 
general constituie totdeauna 
o parte a esenţei speciei de 
substanţă, III, VI, 21 
La substanţe, noi trebuie să 
rectificăm înţelesul denumiri¬ 
lor lor mai mult cu ajutorul 
lucrurilor înseşi decît cu aju¬ 
torul definiţiilor III, XI, 24 
Ideile de substanţe sînt indi¬ 
viduale sau colective, II, 
XII, 6 

Noi nu avem despre substanţă 
decît o idee obscură de ceea 
ce face, nu de ceea ce este 
ea, II, XIII, 19 
Noi nu avem nici o idee de 
substanţă pură, II, XXIII, 2 
Ideile noastre despre speciile 
de substanţe, ibid., ibid., 3, 
4, 6 

Ce se poate remarca la ideile 
noastre de substanţe, ibid., 
ibid., 37 

Idei colective de substanţe, II, 
XXIV 

Ideile colective de substanţe 
sînt idei unitare, ibid., ibid., 
2 

Noi avem idei despre trei fe¬ 
luri de substanţe, II, XXVII, 
2 

Ideile de substanţe au în minte 
o dublă referire, II, XXXI, 6 
Proprietăţile substanţelor sînt 
numeroase şi nu pot fi cu¬ 
noscute toate, ibid., ibid., 9, 
10 

Cele mai desăvîrşite idei de 
substanţe, II, XXIII, 7 
Trei specii de idei alcătuiesc 
ideile noastre complexe de 
substanţe, ibid., ibid., 9 
Noi vorbim despre substanţe 
cum vorbesc copiii, II, 
XXIII, 2 

Subtilitate 

Ce este ea, III, X, 8 

Succesiune 

Ea este o idee pe care o do- 
bîndim în primul rînd de la 
şirul ideilor noastre, II, VII, 
9 şi II, XIV, 6 

Care şir de idei este măsura 
succesiunii, II, XIV, 12 

Suflet 

Sufletul nu gîndeşte mereu, II, 
I, 9 

Nu gîndeşte într-un somn 
adine, II, I, 11 

Imaterialitatea lui ne este ne¬ 
cunoscută, IV, III, 6 

Religia nu este interesată în 
imaterialitatea sufletului, 
ibid. 

Ignoranţa noastră asupra na¬ 
turii sufletului, II, XVIII, 
27 

Cît de subtile sînt acţiunile 
sufletului, II, IX, 10 

Summum bonum (Binele suprem) 

în ce constă, II, XXI, 55 

Sunet 

Modurile lui, II, XVIII, 3 

Şcolile 

Prin ce păcătuiesc ele, III, IX, 
9 şi III, X, 6 

Ştiinţă 

Ea este împărţită în trei : stu¬ 
diul naturii, cel al acţiunilor 
şi cel al semnelor de care 
ne folosim pentru a înţelege 
lucrurile şi pentru a ne co¬ 
munica reciproc gîndurile, 
IV, XXI, 1—4 


T impui 

■ Ce este el, II, XIV, 17 

Timpul nu este măsura miş¬ 
cării, ibid., ibid., 22 
Timpul şi locul sînt porţiuni 


determinate din durata infi¬ 
nită şi din spaţiul infinit, II, 
XV, 5, 6 

Cuvîntul timp are două sen¬ 
suri, ibid., ibid., 6—7 

Termenii bazaţi pe timp sînt 
corelaţi, II, XXVI, 3 

Toleranţă 

Toleranţa între oameni este 
necesară în starea în care 
se află cunoaşterea noastră, 
IV, XVI, 4 

Tradiţie 

Cele mai vechi mărturii cunos¬ 
cute prin tradiţie sînt cele 
mai puţin vrednice de cre¬ 
zare, IV, XVI, 10 

Unitate 

Unitatea este o idee care e do- 
bîndită pe calea senzaţiei şi 
pe cea a reflecţiei, II, VII, 7 

Unitatea e sugerată de orice 
lucru, II, XVI, 1 

Universale 

Cum se formează ele, II, XI, 9 

Universalitate 

Nu aparţine lucrurilor înseşi ci 
numai semnelor acestora, III, 
III, 11 

Ură 

Ce e«te ea, II, XX, 5 


Vacuum (vid) 

El este posibil, II, XIII, 21, 
22 

Mişcarea dovedeşte existenţa 
vacuumului, ibid., ibid., 23 
Noi avem ideea de vacuum, 
II, IV, 3, 5 

Veşnicie, vezi Eternitate 
V iciu 

Ce este viciul, II, XXVIII, 10, 

11 

Baza viciului constă în folosi¬ 
rea unor criterii greşite ale 
binelui, IV, XX, 16 

Virtute 

Ce înţeles i se dă de obicei 
acestui cuvînt, I, III, 18 şi 
II, XXVII, 10 şi 11 

Ce este virtutea în realitate, 
ibid. 

Virtutea este preferabilă viciu¬ 
lui, presupunînd chiar şi nu¬ 
mai ca fiind posibilă exis¬ 
tenţa unei vieţi viitoare, II, 
XXI, 70 

Vis 

Visurile sînt în cea mai mare 
parte iraţionale, II, I, 16 

In visuri nu se află alte idei 
decît cele dobîndite prin 
senzaţie şi reflecţie, ibid., 
17. 

Voinfă 

Ce este ea, II, XXI, 5, 6, 15, 
16, 29, 30 


Ce determină voinţa, ibid., 
ibid., 29 

Adeseori voinţa este confun¬ 
dată cu dorinţa, ibid., ibid., 
30 

Voinţa nu se referă decît la 
propriile noastre acţiuni, 
ibid. 

Voinţa se termină în acţiunile 
noastre, ibid., ibid., 40 

Voinţa este determinată de cea 
mai mare nelinişte prezentă 
şi care poate fi înlăturată, 
ibid. 

Volitiune 

Ce este ea, II, XXI, 5, 15, 28 

Cunoaştem mai bine ce este 
voliţiunea prin reflecţie de¬ 
cît prin cuvinte, II, XXI, 
30 

Voluntar şi involuntar 

Ce înseamnă, II. XXI, 5, 11, 
28 



TABEL ANALITIC* 

AL DOCTRINEI LUI J. LOCKE, ASUPRA IDEILOR 


{A.B.C.D. indică : cărţile lucrării; I, II, III, IV etc., indică : capitolele, 
iar 1, 2, 3, 4 etc. indică paragrafele Eseului asupra intelectului 
omenesc) 

Cuzinlul idee înseamnă tot ceea ce este obiect al intelectului (A.I.8) 


I. Nu există idei înnăscute 

1. Pentru că este inutil să presupunem că există astfel de idei (A, 

II, 1, IV, 21) ’ 

2. Pentru că se poate descoperi calea care duce la cunoaştere (Ibid., 
15 — B, I, 6, 10 — C, V, 28) 

3. Pentru că ideile nu sînt cunoscute în copilărie (A, II, 5) 

4. întrucît pentru a le descoperi este necesară raţiunea {Ibid:, 9) 

5. Ideea de Dumnezeu nu este înnăscută (IV, 8). Prin urmare, nici 
o altă idee nu este înnăscută (17) 

6. Nu există principii înnăscute, deoarece ideile nu sînt înnăscute 
(IV, 1, 6, 19) 

7. Evidenţa lor imediată nu este suficientă pentru a dovedi că ele 
sînt înnăscute (II, 10, 20, 23) 

8. Nici asentimentul universal nu este suficient pentru aceasta (3,8) 

9. Nu există asentiment cu adevărat universal cu privire la 

principiile: 

— speculative (II, 4, 24) 

— practice (III, IV, 7) ; regulile de morală au nevoie să fie do¬ 
vedite (III, 4) ; care este adevăratul fundament al moralei (6) 

10. Oamenii nu gîndesc mereu (B, I, 10, etc., XIX, 4). A presupune 
contrariul ar însemna să facem două persoane deosebite din aceeaşi 
fiinţă (B, I, 12) şi să admitem că sufletul posedă idei care nu vin 
nici pe calea senzaţiei, nici pe cea a reflecţiei (17). E probabil că 
ideea nu este decît o acţiune (nu esenţa) sufletului (Ibid., şi XIX, 4) 
Este imposibil să se stabilească dacă Dumnezeu nu poate lega 
sufletul de o substanţă solidă (D, III, 6) 

11. De unde vine opinia ideilor înnăscute (A, IV, 24) 


După ediţia Thurot, Paris, 1822. 

II. Originea ideilor noastre 


1. Pe calea senzaţiei vin : 


{ Soliditatea numai prin pipăit (B, IV) 
întinderea, prin vedere şi pipăit (V) 
Forma (Ibid.) 


2. Calităţile secundare 


Gusturile { printr - un sin § ur Slmt (III > 
Mirosurile { nu există ad extra < VIII > 13) 
Repausul 1 pHn Vedere şi pipăit (V) 


3. Ideile venite pe calea senzaţiei sînt adeseori modificate de jude¬ 
cată (IX, 8, 9, 10) 


2. Pe calea reflecţiei vin: 


I I) Este primul pas către cunoaştere (IX, 15) 

2) Are ca obiect ideile (IX, 1) 

3) în percepţie spiritul este de obicei pur pasiv (IX, 1) 

4) Nu se produce neapărat în cazul unei acţiuni 
asupra organelor noastre (3) 

5) Este comună tuturor animalelor (11, 12) 

6) Este de trei feluri în raport cu obiectele sale (XXI, 3) 

1) Contemplare (X, 1) 


/ 


2. Reţinerea 
ideilor 


2) Memoria (2) 


^ 3) Asociaţii (XXXIII) 


Ajutată de atenţie 
şi de repetiţie (3) 
Sufletul este adeseori 
activ în privinţa ei (7) 
Există la animale (10) 


I 


Cauză a 


I Antipatiilor (7) 
\ Erorilor (9, 18) 


( 1) Este nevoie ca ideile să fie clare (XI, 1) 

2) Ascuţimea minţii constă în a alătura ideile (2) 

3) Judecata constă în a le separa (Ibid.) 

{ 1) De aici vin ideile de relaţie (XI, 4) 

2) Animalele nu compară decît într-un mod imperfect 
(Ibid.) 


5. Combinarea sau lărgirea ideilor j 


De unde, ideile de numere sau 
ideile altor moduri simple (6) 



5) Limbaj 


398 


TABEL ANALITIC 


6. Abstractizarea, în care intră punctele următoare : 

1) Constituie deosebirea dintre om şi animale (XI, 10, 115 

2) Generalizarea ideilor particulare (9), de unde : 

( Cum sînt formate (C, III, 6, 7, 8,) 
Utilitatea lor (VI, 39) 

Entia rationis ( Ibid 11) 

Nu există ad extra (Ibid.) 


4) Esenţe (C, III, 15, VI, 38) { ^^"(7) * VI ’ 5 ’ 6) 


1 1) Cuvintele sînt semne arbitrare (C, II, 8) 

2) Cuvintele sînt semne ale ideilor, nu ale 
lucrurilor {Ibid., 3) 

3) Funcţia limbajului { \ î , nre ^ tra . ideilf ? (IX ’ 2 l, 

r ‘ l A Ie comunica altora (Ibid., 3) 

De ce este imperfect (IX) 

Diferitele sale abuzuri (X) 

Mijloace de a remedia această stare (XI) 


1 ) 


Constă în cea mai mare 
parte în termeni gene¬ 
rali (C, III) 


Sînt multe cuvinte de acest fel (1) 
De ce sînt creaţi aceşti ter¬ 
meni (2, 3) 

Cum sînt creaţi (6, 7) 


2 ) 


Denumirile ideilor sim¬ 
ple (IV) 


Indică esenţa reală (2, 17) 

Nu pot fi definite (4) 

De ce (7) 

Sînt cele mai puţin îndoielnice 
dintre toate (15 şi IX, 18) 


3) Denumirile 
mixte (V) 


modurilor 


Desemnează esenţele lor reale 
(14) 

îmbină diverse idei (10) 

Sînt dobîndite înaintea ideilor pe 
care le exprimă (15) 

Sînt îndoielnice şi de ce (IX, 6) 


(cum sînt făcute (44) 


4) Denumirile 
substanţiale (VI) 


Se raportează 
la 

V 


Esenţele lor re¬ 
ale (IX, 12) 
Calităţile lor co¬ 
existente (13, 
14) 

5) Limbaj 


/ 


5) Particulele (VII) 


Leagă ideile între ele (1) 

Arată relaţiile lor (3,4) 

Sînt semne ale unei acţiuni a 
minţii (ibid.) 


^ (\aTl) enii 3 ^ StraC ^ | Nu pot fi unul atributul altuia (1) 
,7) Termenii concreţi (Ibid.) 


7. Voliţiunea, adică : 


X) g» a ac « ona { Omul liber (21) 


2) Puterea de a alege sau 
de a refuza 


Omul care nu e liber (23) 
Voinţa este determinată de ne¬ 
linişte (33) 


3. Pe calea senzaţiei şi a reflecţiei totodată se nasc ideile de : 


1. Plăcere, care este negreşit dorită (A, III, 3, B. XX, 1) 

2. Durere, care trezeşte negreşit ură (Ibid.) 

. 3. Existenţă (VII, 7) 

4. Unitate (Ibid.) 

5 Putere -I at *' v ®’ ’ n ceea ce priveşte spiritul (XXI, 4) 
l pasivă, în ceea ce priveşte corpul (Ibid.) 

•6. Succesiune { Nu vine de k mişcare (XIV 6) 

l Vine de la înşiruirea ideilor (Ibid.) 


III. Ideile examinate în raport cu obiectele lor 
I. Idei simple 

1. Ideile care nu sînt compuse, de9pre care a fost vorba în secţiunea H, 
sînt : gusturile (B, III), mişcarea, repaosul (V), percepţia, reţinerea 
ideilor etc. 

2. Ele sînt materialele tuturor cunoştinţelor noastre (B, VII, 10) 

3. Sufletul sau mintea nu poate nici să le creeze, nici să le dis¬ 
trugă (II, 2) 

4. Nu pot fi definite (C, III, 11, 10) 

5. Nu -pot fi nici împărţite în genuri (16) 

6. Ele sînt toate, complete (B, XXXI, 2) 

7. Ele nu sînt ficţiuni ale imaginaţiei noastre, ele sînt reale (XXX, 2 ; 

D, IV, 4), cu toate că nu au nici o cauză sau model care să 
le corespundă (Ibid.) 

8 Idei pozitive provenind din cauze privative (B, VIII, 1, 6) i cauza 
probabilă a lor (Ibid., 4) 

II. Idei complexe ; în acest grup intră : 


1. Ideile de moduri, care sînt fie : (a) simple, cuprinzînd ; 


Indefinit (B r XVI, 8) 

1. Numărul Nu este în mod efectiv infinit (XVIII, 8) 

Este imperfect, în lipsa denumirilor (XVI, 5) 


2. Spaţiul 


Ideea lui o dobîndim cu ajutorul vederii şi al 
pipăitului (V) 

Este sinonim cu al întinderii (XIII, 24) 

Vid sau negaţie a corpului ( Ibid ., 22) 

Mod al fiinţelor finite (XV, 8) 

Idee relativă (XXVI, 3) 

In raport cu situaţia corpurilor (XIII, 7) 


3. Durata 


înseamnă continuarea existenţei (XVI, 3) 

Ideea ei nu vine de la mişcare (6) 

Ideea ei vine de la reflecţia asupra şirului ideilor 
noastre (2) 

Mişcările prea iuţi sau prea încete nu sînt per¬ 
cepute (7, 8) 

Timpul, mod al fiinţelor finite (XVII, 1) 


4. Infinitul 


Mod al cantităţii (XVII, 1) 

De ce nu se poate aplica altor idei (6) 

Adăugare imaginară fără sfîrşit (4) 

Se aplică în acelaşi sens numărului, spaţiului şi 
duratei (7, 10) 

Este în -parte pozitiv şi în -parte negativ (15, 19) 
Cum se aplică divinităţii (1) 


5. Moduri ale mişcărilor, sunetelor, culorilor etc. (XVIII) fie (b) mixte, 
cuprinzînd : 


1. Combinaţiile voluntare 
de idei (XXII, 2; 
C, V, 3) • 


Virtuţi relative (XXVIII, 15) 
Vicii 

Acţiuni absolute sau relative 
(Ibid.) 


■ 2. Sînt conservate prin denumirile ce li se dau (B, XXII, 8 ; 

c, V, 10) 

3. Nu există decît în minte (B, XXXI, 3) 

4. Toate sînt complete (Ibid), exceptînd ; în raport cu denumi¬ 
rile (4), sau cu ideile care se află în minţile altor oameni (5) 

5. Sînt reale dacă au fost alcătuite din idei compatibile între 
ele (B, XXX, 4) 

f Invenţiune (XXII, 9) 

6. Sînt dobîndite prin | Observaţie (Ibid.) 

( Explicarea denumirilor lor (Ibid.) 

2. Ideile de substanţe 

1. Sînt mănunchiuri de calităţi ce există împreună (B, XXIII, 9) 

2. Sînt aplicate în chip diferit lui Dumnezeu, spiritului şi corpului 
(XIII, 18) 

3. Sînt grupate după esenţele lor nominale (C, III, 2 etc.) 

4. Nu au nici un substratum în afară de calităţi (B, XIII, 18, 20 ; 
XXIII, 23) 

5. Substanţe materiale şi imateriale ; ideile lor sînt deopotrivă de 
clare (XUI, 15 ; XXIII, 5) 

6. Ideile lor sînt incomplete (XXXI, 8) 

7. Ideile colective de substanţe : ce sînt ele (XXIV) 


3. Ideile de relaţii 


1. Există cel puţin între două lucruri (XXV, 1, 6) 

2. Toate lucrurile sînt susceptibile de relaţii (7, XXVIII, 17) 

3. Se reduc la idei simple (XXVIII, 18 ; XXV, 9) 

4. Sînt adeseori mai clare decît lucrurile aflate în raport (XXVIII, 19 ; 
XXV, 8) 

Adeseori se întrebuinţează pentru ele termeni absoluţi (XXV, 3 ; 
XXVI, 4, 6) 

Adeseori nu au termeni corelaţi (XXV, 2) 

Toţi termenii corelaţi conduc spiritul dincolo de subiectul de¬ 
numit (10) 

5. Ele se pot modifica, cu toate că lucrurile rămîn aceleaşi (XXV, 
5, 10) 

6. Relaţii proporţionale, ca, de pildă, egal, mai mare etc. (XXVIII, 1) 

7. Relaţii naturale, ca de pildă, tată, fiu (Ibid., 2) 

8. Relaţii civile sau instituite (Ibid., 3) 


9. Relaţii morale, faţă de o 
lege oarecare (4, 14) 


Divină (8) 

Civilă (9) 

De opinie publică (10) 


' Moduri (2) 

Substanţe (Ibid.), Principium in- 
diuiduationis (3 şi 29) 

Vegetale (4) 

Animale (5) 

Om (6, 8, 9) 


10. Identitatea 
şi diversitatea 
(XXVII) 


Persoană 
(termen juri¬ 
dic) (26) 


/ Definiţie (9) 

Nu constă în identitatea de 
substanţă (12, 13, 14) 

Constă în identitatea de con¬ 
ştiinţă (10, 16, 19) 

Este singurul obiect al pedepse¬ 
lor şi al recompenselor (18, 20) 
Este legată de o substanţă îndi- 
^ viduală (25) 

11. Cauză şi efect (XXVI). Cauza este ceea ce face ca un lucru oarp* 
care să înceapă a exista ; efectul este ceea ce îşi datorează existenţa 
unui oarecare alt lucru (12), fie prin schimbare (2), fie prin 
creaţie (Ibid.) 

1-2. Timp şi loc (XXVI, 3 ; XIII, 7—10) 


IV. Ideile examinate în raport co calităţile lor 

1. Idei clare şi distincte 

1. Ce înseamnă ele (B, XXIX, 2, 4). A se vedea de asemenea prefaţa 
autorului (Epistola către cititor) 

I Defecte de structură a organe- 

J or 

Mica putere a impresiilor (lbia.i 
Slăbiciunea memoriei (Ibid.) 

3. Obscuritatea ideilor e legată de asemenea de denumirile lor (10) 
şi (C, II, 4) 

| Clare pentru raţiune (B, XXIX, 

4. Unele idei sînt < 14, 15) 

I Obscure pentru imaginaţie (Ibid.) 


2. Idei distincte şi confuze 


1. Ce înseamnă ele (B, XXIX, 4) 

2. Confuzia ideilor este de asemenea în legătură cu denumirile ce li 
se dau (5, 6, 10, 11) 


3. Cauzele acestei confuzii 


Lipsa unui număr suficient de 
idei' simple în ideea com¬ 
plexă (7) 

Lipsa de ordine în alcătuirea 
ideilor (complexe) (8) 

Lipsa de constanţă în aplicarea 
denumirilor (9) 


4. Idei distincte sub anumite aspecte, confuze sub altele (13—15) 


3. ■ Idei reale şi imaginare 

1. Toate ideile simple sînt reale (XXX, 2) 

2. Ideile de substanţe pot fi reale sau imaginare 15) 

3. Ideile de moduri sau de relaţii cînd sînt reale (3, '4) 

4. Idei reale sau imaginare după conformitatea lor cu denumirile ce 
Ii se dau (4) 

4. Idei adevărate sau neadevărate 


1. Toate ideile sînt adevărate într-un sens metafizic (XXXII, 2, 3, 20) 

2. Ideile simple sînt adevărate în raport cu lucrurile reale (16) 

3. Ideile de moduri sînt de asemenea adevărate în raport cu lucrurile 
reale (17) 

4. Ideile de substanţe cînd nu sînt adevărate (18) 


5. Ideile pot fi adevărate sau 
neadevărate în raport cu 


Ideile altor oameni (21) 
O existenţă reală (22) 
Esenţa lucrurilor (24) 


5. Idei complete sau incomplete 

1. Ideile simple (XXX, 2, 12) 1 

2. Ideile de moduri (3, 14) > sînt complete 

3. Ideile de relaţii (Ibid.) \ 

4. Ideile de substanţe (6, 10) sînt totdeauna ) 

5. Ideile de moduri în raport cu denumirile lor } incomplete 

(4) pot fi J 


V. Cunoaştere, raţiune, credinţă, judecată 


1. Cunoaştere; ea se aplică 


a) Propoziţiilor, care sînt : 

1. Mintale (D, V, 3, 5) 

2. Verbale (Ibid.) Cum sînt identificate (VIII, 12) 

3. Identice, care nu ne învaţă nimic (Ibid., 2) 


4. Generale (VI) 


Privitoare la ideile simple şi la moduri (4) 
Nu se aplică acelora privitoare la substanţe 
(Ibid., etc.) 

Adeseori sînt fără valoare (VIII, 9) 

Nu se referă la existenţă (IX, 1) 

In ce constă certitudinea lor (VI, 16) 


’5, Morale, susceptibile de a fi demonstrate (III, 8 ; XII, 8) 


I Sînt dt? mic folos, pentru că nu sînt cunos¬ 
cute la început (VII, 8, 9; XII, 1) şi 

6. Maxime ţ nu pot servi ca bază ştiinţelor (VII, 10) 

Sînt folositoare totuşi în dispute (11) şi în 
predarea ştiinţelor (Ibid.) 

b) Ideilor, sub raportul acordului sau dezacordului dintre ele, 
care constă : 

1. In identitate sau diversitate (1, 4; III, 8 ; VII, 4} 

2. In relaţie (I, 3 ; III, 18 ; VII, 6) 

3. In coexistenţa (I, 6 ; III, 9 ; VII 5) 


4. In existenţa reală (III, 7 ; 
VII, 7) 


c) Cunoaşterea este de 
asemenea : 


d) Mijloace de dobîndire 
a ei, prin : 


e) întinderea ei (III) 


f) Ignoranţa are drept 
cauză 


g) Mijloace de perfecţio¬ 
nare a cunoaşterii 


A noastră înşine (IX, 3), prin in¬ 
tuiţie 

A lui Dumnezeu (X), prin de¬ 
monstraţie 

A altor lucruri (XI), prin simţu¬ 
rile noastre 

1) Actuală (I, 8) 

2) Habituală (9) 

3) Reală sau imaginară (IV) 

1) Intuiţie (I, 1, 2, XVII) 

2) Demonstraţie (II, 2) 

3) Senzaţie (14 şi III, 5) 

Cunoaşterea este inexistentă fără 
idei (1) 

Este mai restrînsă decît ideile (6) 

Este foarte restrînsă în ceea ce 
priveşte substanţele (9—12) 

Lipsa de idei (III, 23) 

Lipsa de conexiuni ce pot fi des¬ 
coperite între idei (28, XVII, 

Neexaminarea în chipul cuvenit 
a ideilor (III, 30) 

Compararea ideilor clare (XII, 3, 
6, 7) 

Experienţa (9) 

Aplicarea la obiectele pentru 
care este potrivită (11) 

Evitarea ipotezelor (12, 13) 


2. Raţiunea 

1. Diferitele ei sensuri (XVII, 1) 

2. In ce constă ea (2) 

3. Cele patru grade ale ei (3) 

4. Nu este opusă credinţei (24) 

5. Este distinctă de credinţă (XVIII, 2) 

6. Lucrurile care o depăşesc pot fi obiecte ale credinţei (Ibid, 7 8) 
'• Lucrurile care sînt contrarii raţiunii nu pot fi obiecte ale ere- 

dmţei (10) 

8. Ea este judecătorul suprem în toate chestiunile (XIX, 14) 

9. Ei îi revine să judece dacă există o revelaţie divină (Ibid.) 

10. Ea judecă pe calea silogismului ; această cale nu este cea mai 
bună (XVII, 4) 

11. Ea se foloseşte de argumente : a) ad verecundiam ; b) ad ignoran- 
tiam; c) ad hominem; d) ad judicium (XVII, 19) 

3. Credinţa 

( a) raţiune (XVIII, 2) 

Trebuie s-o distingem de : ( b) cunoaştere (XV, 3) 

l c) entuziasm (XIX) A se vedea asocia¬ 
ţia secţiunea 2, articolul reţinerea ideilor, pag. 397. 

d) convingere (XIX, 19) 

4. Judecata 

1. Suplineşte lipsa cunoaşterii (XIV, 3) 

2. Se aplică probabilităţilor (4 şi XV), cu privire Ia fapte (XVI, 6) şi 
la obiecte de speculaţie (12) 

3. Determină gradele asentimentului (XVI) 

4. Cînd ea se înşeală, aceasta duce la erori : din lipsa de probe sau 
de pricepere de a le folosi (XX, 2, 5), sau de voinţă de a le folosi 
(6), ori de criterii de probabilitate potrivite (7) 

